
PRAEFATIO. 


HuIIa  pars  anatomiae  hactenus  inter  magnos  studii  anatomici  progressus  minus  exculta  est,  quam 
nostra  de  penitiori  glandularum  structura  cognitio.  Fuere  inter  primos  anatomicae  artis  antistites,  qui 
humani  corporis  anatomen  fere  absolutam  haberent;  Aerum  quis  non  intelligit,  in  glandularum  fabrica  ex¬ 
tricanda  omnia  fere  superesse?  In  tantis  anatomicae  artis  praesidiis,  quae  jam  nunc  ex  anatomia  com¬ 
parata,  evolutionis  embryonum  historia,  ovorum  incubatione  artificiosa,  microscopica  observatione  et  techni¬ 
cis  quibuscunque,  anatomicas  res  promovendi,  rationibus  accessere,  summi  hoc  ponderis  opus  non  diu¬ 
tius  desiderari  oportebat.  Itaque  non  felicius  vitam  et  studia  atque  otium  jam  diutissime  impendere  mihi 
videbar,  in  glandularum  anatome  dilucidanda  quotidie  versatus;  in  quo  labore,  diurna  naturae  dissecandis 
animalibus  atque  frequentissima  microscopii  consuetudine,  oculorum  fretus  acumine  et  tenacitate,  indies 
magis  magisque  confirmabar.  Quidni,  cum  provectiori  vitae  aetate,  continuam  oculi  intentionem  et  micros¬ 
copii  consuetudinem  diurnam  vix  sustineant.  Sed  mature  intellexi,  microscopia  sueta  composita  modo  ad 
observationem  partium  pellucidarum  apta  esse,  neque  de  interna  organorum  impellucidorum  structura  un¬ 
quam  certius  quidquam  hisce  instrumentis  posse  extricari.  Itaque  microscopium,  disquisitionibus  aliis  mihi 
admodum  probatum,  quod  tanquam  pretium  illustrissimi  Rudolphii,  praeceptoris  ad  cineres  usque  colendi, 
carius  etiam  erat,  ad  indagandas  glandulas  plerumque  adhibere  non  poteram.  Aderat  insuper  praestan- 
tissimum  instrumentum,  seminario  physico  Bonnensi  proprium,  a  Cei.  viris  Fraunhofer  et  Utschneider 
maxima  elegantia  paratum,  quod  tamen  pro  re  nostra  parum  praesidii  obtulit,  quamquam  ad  mensiones 
accuratas  micrometricas  semper  illud  adhiberem.  Etenim  microscopio  simplici  manuali  ex  3  lentibus  com¬ 
posito,  serpentini  ductus  uriniferi  substantiae  corticalis  renum  in  dissectis  partibus  apud  plura  animalia  di¬ 
stinctissime  conspiciuntur,  omnino  indistincti  vero  ope  microscopii  Fraunhoferani  lustrantur.  Ope  ejus¬ 
dem  microscopii  manualis  simplicis  sanguinis  circuitum  in  superficie  hepatis  larvae  tritonis  junioris  distinc¬ 
tissime  observavi,  minime  vero  adhibito  microscopio  Frauniioferi  composito.  Agitur  de  superficie  cor¬ 
poris  impellucidi  affulgente  luce  microscopio  distinctissime  cognoscenda  et  perlustranda.  Hoc  modo  fieri 
potest  in  majori  objecti  a  vitro  objectivo  distantia,  in  mediocri  amplificatione,  et  in  tanta  tubi  brevi¬ 
tate,  ut  minimum  inter  lentes  spatium  intercedat,  maximaque  lucis  copia  ab  objecti  superficie  ad  oculum 
trajiciatur.  Inveni  haec  praesidia  in  microscopio  parvo  composito  ex  officina  Baumanni  Stuttgartiensis,  tan¬ 
taque  erant  pro  eximia  claritate  in  rebus  impellucidis  indagandis,  ut  nullum  aliud  instrumentum  comparari 
posset,  quamquam  idem  instrumentum  pro  rerum  pellucidarum  observatione  suetis  microscopiis  compositis 
multo  deterius  sit.  Sed  de  usu  microscopiorum  in  prolegomenorum  proprio  capite  fusius  tractavi,  in  cri¬ 
tica  scilicet  recensione  variorum  remediorum,  quae  ad  structuram  glandularum  indagandam  adhibita  sunt 
aut  adhiberi  possunt,  quam  ne  omittat  L.  B.  maxime  rogo.  Ibi  etiam  de  usu  variarum  injectionum,  ut- 
pote  mercurii,  materiae  ceratae  et  glutinosae,  aeris  cet.  copiose  fuseque  tractavi.  Haec  eo  magis  curo, 
cum  ad  methodos  illic  accuratius  expositas  in  descriptione  anatomica  ipsa  undique  delegabo. 

Ne  vero  historiam  disquisitionum  de  penitiori  glandularum  structura  criticam 
praetermittas,  etiam  atque  etiam  rogo,  quia  in  libris  anatomicis  ipsis  opinionum  recensionem  plerumque 
omisi,  observata  factaque  solum  referens.  Sed  in  prolegomenis  recensionem  copiosissimam  eorum,  quae 
aut  olim  aut  novissimis  temporibus  in  glandularum  penitiori  anatome  praestita  sunt,  et  opinionum,  judi¬ 
ciorum,  errorum  illustrationem  invenies.  Qua  critica  recensione  in  proferendis  propriis  observatis  semper 
posthac  nisus  sum. 

Ceterum  omnia  organa  glandulosa,  in  animalium  orbe  obvenientia,  disquisitioni  et  descriptioni  nos¬ 
trae  subjiciuntur,  omniumque,  quae  prostant,  penitiorem  structuram,  qualis  mihi  innotuit,  exponam,  solis 
glandulis  exceptis,  quae  ductu  excretorio  destitutae  sunt,  quaeque  etiam  ganglia  sanguineo-vascu- 

losa  et  lymphatico- vasculosa  audiunt,  huc  minime  pertinentia. 

Historia  evolutionis  glandularum  in  embryonibus  gravem  peculiaremque  partem  laboris  nostri  efficit. 
Penitior  hepatis  structura  in  animalibus  superioris  ordinis  modo  ex  historia  evolutionis  extricari  poterat. 
Sed  de  ceterarum  etiam  glandularum  evolutione  et  prima  formatione  copiosissimae  nostrae  observationes 
sunt.  Solani  genitalium  evolutionem  themati  nostro  ex  parte  alienam  excludi,  eamque  cum  observationi¬ 
bus  quamplurimis  proprio  libro  propediem  edendo  tractandam  reservavi. 

Nihilominus  in  glandularum  omnium  recensione  multa  deficerent,  nisi  de  rarioribus  rebus  museum 
anatomicum  Berolinense  consulendi,  variaque  nova  insuper  necdum  dissecta,  inquirendi  copia  fuisset.  Ita¬ 
que,  quae  de  glandulis  salivalibus  et  venenatis  serpentium,  de  glandulis  Criceti  vulgaris,  Castoris  fibri, 
Hyaenae,  Suis  Tajassu,  Viverrae  Zibethae,  Dasyproctae  Aguti,  Ornithorliynchi  paradoxi,  Delphini, 
Scombri  Thynni,  Crocodili,  Testudinum,  Axolotis  mexicani,  Protei  anguini  cet.  exposui,  huic  fonti  debeo 
uberrimo,  directoris  musei  summe  venerandi  111.  Rudolphii  humanitate  mihi  recluso. 

111.  a  Froriep  pro  sua  liberalitate  plura  collectionis  propriae  praeparata,  e.  g.  singularem  Testudi¬ 
nis  Mydae  lacryinalem  glandulam,  examini  obtulit;  idem  embryones  Boae  cujusdam  benevole  communicavit. 

Directores  museorum  Bonnensium,  anatomici  scilicet  et  zoologici,  viri  meritissimi  Cl.  Mayer,  et 
Cl.  Goldfuss,  benevole  votis  satisfecere.  Cl.  Mayer  inter  alia  multa  pro  sua  humanitate  genitalia  Rajae 
permagnae  masculae  insignia  examinanda  tradidit,  in  iisque  explorandis  me  ipse  adjuvit.  Neque  minus 
profuit  amicitia  Cl.  Weberi,  Prof.  et  prosectoris.  Contigit  liberalitate  Cl.  Goldfuss,  Squillae  anatomen 
diu  jam  desideratam  absolvere.  Ceterum  propria  etiam  mea  collectio  anatomico -zoologica,  650  fere  prae¬ 
parata  continens,  plurimum  praesidii  attulit,  nuperrime  tum  ex  collectione  Cl.  Henr.  Mayer,  medici  quon¬ 
dam  Berolinensis  celeberrimi,  tum  mediterranei  maris  animalibus  missione  Cl.  Polyd.  Roux  Massiliensis, 
tum  rebus  variis  ex  museo  zoologico  Berolinensi  emtis,  tum  tandem  donis  inclyti  Acad,  Nat.  Cur.  prae- 
sidis  Nees  ab  Esenbeck  iterum  iterumque  aucta.  Cl.  Ehrenberg  ex  observationibus  an  Aegypto  factis 
nova  quaedam  observata  de  appendicibus  pyloricis  compositis  benevole  communicavit. 

Cl.  a  Muenchow  e  supellectili  physico  universitatis  antliam  pneumaticam  parvam  in  usum  injectio¬ 
num  subtilium  pro  Sua  humanitate  saepius  communicavit. 

Ad  mensiones  micrometricas ,  summa  diligentia  repetiteque  institutas,  microscopium  Fracnhqferi 
praestantissimum  seminarii  physici  Bonnensis  adhibui.  Certe  in  observationibus  microscopicis  mensiones 
micrometricae  admodum  necessariae  sunt.  Minime  enim  sufficit,  gradum,  amplificationis  in  iconibus  indi¬ 
care.  Hui  quidem  accuratius  indicari  non  potest.  Experientia  edoctus  sum,  virtutem  amplificantem  lentium 
in  praestantissimis  microscopiis  longe  nimiam  indicatam  esse.  Praeterea  ex  mensionibus  micrometricis 
modo  canalium  secernentium  et  vasorum  sanguiferorum  comparatio  institui  potest,  numeris  absoluta.  Ne¬ 
que  immerito  magnum  in  mensionibus  nostris  ponimus  momentum. 

Non  sine  maxima  laetitia  liberalitatem  memini  atque  amicitiam,  quibus  viri  meritissimi  J.  van  ©er 
Hoeven,  Professor  Lugduno -Batavus,  et  W.  Vrolik,  Professor  Groningensis,  generosissime  me  adjuvere. 
Summa  benevolentia  Cl.  Vrolik  praeparata  mammarum  Delphini  pliocaenae  et  Balaenae  rostratae  in  mu¬ 
seis  Cl.  Bakker  et  Cl.  P.  Camper  delineavit  ipse,  miliique  communicavit.  Huibus  viris  omnibus  animum 
gratissimum  et  devotissimum  publice  testificor. 

Jam  vero  liic  locus  est,  varia  praesidia  referendi,  quae  Bonnae  in  delineandis  iconibus  habui.  Ico¬ 
num  nonnullas  pulcherrimas,  praesertim  de  Squillarum  anatome,  ingenio  debeo  varie  jam  probato  junioris 
quondam  amici,  Georgii  Windischmann,  dilectissimi,  quem,  proh  dolor!  fatum  magnis  exspectationibus 
juvenem  eripuit  e  terris.  Plurimum  me  libentissime  adjuvit  auditorum  alius,  Jacobus  Henle,  cujus  exi¬ 
miam  dexteritatem  in  subtilibus  adeo,  tenerrimisque  rebus  summa  fide  delineandis,  saepissime  miratus  sum. 
Neque  tandem  defuit  auxilium  amici  E.  Cauer  statuarii.  Ceterae  icones  omnes  a  me  ipso  secundum  na¬ 
turam  delineatae  sunt.  Perinde  magnus  iconum  numerus  modo  archetypa  continet,  exceptis  paucis,  ex 
aliis  scriptis  desumptis,  quarum  fontem  tum  in  textu  tum  in  explicatione  tabularum  indicavi. 

De  methodo,  in  delineandis  iconibus  observata,  fusius  dicam  necesse  est.  Scilicet  summam  >fidem 
accuratissimamque  naturae  imitationem  icones  microscopicae  de  intima  telae  cujusdam  conformatione  exposcunt. 

Hinc  placiti  quidem  modi  delineandi  aerisque  exsculpendi  omnino  desint,  quibus  scilicet  posthumum 
opus  111.  Mascagnii,  prodromo  della  gxande  anatomia,  incerta  et  prodigiosa  in  telarum  variarum 
iconibus  exhibuit  praeter  naturam,  prorsus  ut  vitiis  delineatoris  et  sculptoris  fere  inutile  factum  sit.  Tela 
quaedam  subtilissima  tenerrimam  etiam  delineationem  exposcit;  neque  quidquam  distinctius  sit,  quam  in 
natura  ipsa  videatur;  omnino  vero  abstineat  delineator  et  sculptor  a  methodo  sueta,  umbras  lineis  varie 
inflexis  exprimendi.  Cum  vero  icones  nostrae  haec  vitia  evitassent,  plurimum  deinde  etiam  de  sculptore 
agebatur.  Neque  optimus  quisque,  quamvis  arte  celeberrimus,  ad  nostrum  finem  sufficiebat.  Verum  sump- 

tibus  bibliopolae  et  laboribus  sculptoris  Joh.  Schroeter  contigit,  votis  maximis  satisfacere.  Ceterum  na¬ 
turam  icone  summa  fide  imitandi  suprema  nobis  lex  erat.  Neque  sufficiebat,  singularem  formationem  mi- 
croscopio  vel  alia  arte  extricasse,  atque  summam  observationum  icone  expressisse,  „ut  Sciiumlanscius  cete- 
roquin  praeclarus  fecit  in  renum  fabrica  delineanda,  non  naturam  ipsam,  sed  observationum  eventum  deli¬ 
neando  exhibens.  Imo  nunquam  praeter  naturam  ipsissimam  aliud  quidquam  icones  nostrae  summa  fide 
exprimunt.  Itaque  nunquam  distinctius  quidquam  delineavimus,  quam  in  natura  ipsa  vidimus;  sed  omnia 
tam  distincta  aut  indistincta  expressimus,  qualia  oculis  obversabantur,  prorsus  ut  icones  nostrae  intuenti 
lectori  benevolo  loco  observationum  ipsarum  esse  possint. 

Praeparata  in  opere  nostro  descripta,  iis  exceptis,  quae  museorum  aliorum  sunt,  in  collectione  mea 
propria  asservantur;  injectiones  descriptas  saepius  jam  spectantibus  obtuli,  eaeque  cum  ceteris  visitanti 
cuique  prostant.  Videre  Professores  111.  Nees  ab  Esenbeck,  a  Waltiier,  Bisciiof,  Noeggerath,  We- 
BER,  Naumann,  Kilian,  omnes  in  universitate  nostra  collegae.  Ceteri  autem,  qui  praeparata  viderunt 
suoque  judicio  praeclaro  me  adjuverunt,  sunt  viri  celeberrimi  et  praeclari:  Tiedemann,  G.  R.  Trevira- 
nus,  a  Froriep,  Muenz,  Schroeder  van  der  Kolk,  anatomes  antistites,  Cl.  Galezowsky,  Prof.  Wil- 
nensis,  Cl.  Heyfelder  et  Cl.  Becker  M.  D. 

Antecessores  pauci  erant;  quametsi  enim  dispersas  varias  de  glandularum  anatomia  comparata  com¬ 
mentationes  sedulus  tum  in  bibliotheca  universitatis  literariae  Bonnensis  nec  non  Berolinensis,  tum  in  splen¬ 
didissimo  111.  Rudolpiiii  librorum  apparatu  consului,  paucissima  tamen  de  glandularum  interna  fabrica  in¬ 
veni.  Ferreinii  quidem  et  Schumlanscii  observata  pretium  stabile  reservabunt.  Sed  recentissimum  tem¬ 
pus  symbola  praestantissima  paucorum  virorum  laboribus  obtulit.  Inter  quae  recenseo  potissimum  Cl. 
Rathkii  pulcherrimas  de  renum  et  genitalium  evolutione,  eorumque  anatomia  comparata  observationes,  Cl. 
a  Baer  observata  praestantissima  de  ovo  incubato,  ejusdem  mammarum  in  cetaceis  descriptionem,  Cl.  J. 
Fr.  Meckelii  mammarum  in  ornithorhyncho  detectionem  et  descriptionem,  Cl.  E.  H.  Weberi  eximias  com¬ 
mentationes  de  anatomia  folliculorum  cutaneorum,  de  fabrica  glandularum  salivalium  in  avibus  et  mamma¬ 
libus,  earumque  prima  formatione,  Cl.  Huschkii  injectiones  felicissimas  ductuum  urinif erorum ,  ex  uretere 
ope  antliae  pneumaticae  paratas,  ejusque  de  renum  fabrica  in  animalibus  variis  observationes.  Hi  viri 
omnes,  quorum  observata  incrementum  mirum  augent,  quod  anatomia  et  physiologia  ex  historia  evolutio¬ 
nis  aeque  cepere  atque  capient,  facile  ea,  quae  equidem  ipsis  debeo,  dignoscent. 

Quum  summa  operis  nostri  modo  in  observationibus  anatomicis  versetur,  parvam  de  secretione 
adjunctam  commentationem  pro  additamento  L.  B.  suscipiat.  Initio  consilium  etiam  erat,  de  organicis 
glandularum  morbis  librum  adjiciendi.  Sed  mox  persuasus  sum,  innumera  nova  observata  iterum  requiri. 
Nam,  utut  praestantissima  sunt,  quae  anatomiae  pathologicae  hodie  accedunt,  symbola,  omnia  tamen 
cognitione  penitioris  glandularum  fabricae  indigent.  Scilicet,  utut  laudandae  sunt  recentiores  de  tubercu¬ 
lorum  ortu  disquisitiones,  nemo  tamen  hucusque  gravissimam  quaestionem  dijudicavit,  ubi  primum  massa 
tuberculosa  oriatur,  utrum  in  caveis  cellularum  pulmonalium  tanquam  secretum  morbosum,  an  degenera¬ 
tione  membranae  cellularis  et  vasculosae  telae.  Sed  plurimae  aliae  disquisitiones  anatomico  -  pathologicae 
admodum  rudes  adhuc  sunt  et  transeunter  sub  cadaverum  sectionem  obiterque  factae;  licet  exempla  quae¬ 
dam  omnibus  nota  longe  eximia  excipiam.  Sed  anatomia  glandularum  pathologica  difficultatibus  innumeris 
premitur,  mihique  plurimae  ejusmodi  observationes  non  sufficiunt.  Quid  enim  exspectandum  est  sine  op¬ 
tima  de  glandularum  sana  fabrica  cognitione,  sine  injectionibus,  sine  microscopica  observatione?  Neque 
vero  vel  tumores  testiculorum,  canaliumque  ibi  seminalium  degenerationem  accuratius  examinavere.  Quare 
ne  mireris,  maximam  observationum  ejusmodi  copiam  utilitati  earundem  admodum  hodie  contradicere. 

Tandem  labores  nostri  ut  scientiam  vere  promoveant,  ex  animo  etiam  atque  etiani  exopto.  Quod 
uti  fiat,  observatores  disquisitiones  nostras  augeant  vocentque  ad  judicium.  Non  quidem  magnopere  eorum 
laudem  curo  et  vituperium,  qui  ipsi  observatione  et  experientia  adeo  difficili  indigent;  sed  nihil  magis 
exopto,  quam  ut,  qui  ipsi  in  hac  anatomiae  parte  periti  et  observatores  sunt,  observationes  nostras  severo 
judicio  subjiciant,  vitia  passim  obvia  revelent  et  ex  propriis  experientiis  emendent,  ut  e.  g.  fabricam  pan¬ 
creatis  et  testiculorum  in  Rajis  et  Squalis,  non  penitus  nobis  apertam,  certiorem  reddant,  ut  tandem  ob¬ 
servata  non  modo  augeant,  sed  etiam  super  morbosas  degenerationes  glandularum  extendant. 

Bonnae  mense  Octobre  1829. 

Auctor . 

i. 

Disquisitionum  de  interna  glandularum  structura  historia  critica. 

§•  i. 

De  penitiori  glandularum  structura  disquisitionum  liistoria  ab  immortali  Malpighio  originem  du¬ 
cit,  quippe  qui  in  exercitationibus  anatomicis  de  structura  viscerum*  inde  ab  anno  1665  primum  docuit, 
acinorum  eandem  esse  fabricam  ac  folliculi  simplicis  et  cryptae  muciparae  conglomeratae,  siquidem  ex 
rotundis  utriculis  conformentur,  qui  a  minimis  arteriolis  liquorem  accipiant,  continuoque  cursu  in  ductus 
excretorios  amandent.  In  animalium  hepate,  quod  quidem  in  talpa,  sciuro,  erinaceo,  sue,  bove,  fele, 
lacertis,  piscibus  et  cochleis  observavit,  acinos  illos  tanquam  corpora  rotunda  describit,  hexagonis  lineis 
seu  polygonis  circumscripta  areis,  quae  in  minores  denique  acinos  racemorum  in  modum  discedant.  Nec 
minus  Malpighio  argumento  erat,  in  animalium  inferiorum  visceribus  glandulosis  follicularem  structuram 
omnino  esse  distinctam,  qualis  de  pancreate  quidem  xiphiae  gladii  et  gadi  morhuae  celeberrimi  jamjam 
Redi  observatio  exstat,  qualis  etiam  de  hepate  astaci,  de  vasis  biliferis  et  insectorum  testiculis  obvia  ex¬ 
perientia  confirmatur  **. 

Praeterea  Malpighius  ad  historiam  evolutionis  hepatis  in  embryone  provocavit,  illustrissimi  Har- 
veyi  innisus  observationibus,  jecoris  scilicet  parenchyma  die  incubationis  sexta  et  septima  venae  umbili¬ 
cali  uvarum  in  modum  adnasci  ***.  Jam  vero  Malpighius  hepatis  ortum  et  evolutionem  ipse  sedulus  ob¬ 
servavit.  Post  diem  sextam,  inquit,  jecoris  evidentior  structura  emergere  incipiebat;  reticularis  namque 
compages  observabatur  ex  vasis  et  involucris  structuram  firmantibus,  quibus  milliares  glandulae  haere¬ 
bant  et  ita  sensim  spatia  replebantur.  (Epist.  de  formatione  pulli).  Post  diem  7.  jecur  ipsum  subluteo  in¬ 
terdum  sulfusum  colore,  quandoque  cinereo,  auctius  et  solidius  reddebatur,  et  ipsius  glandulae  non  omnino 
rotundam  et  sphaericam  referebant  figuram,  sed  oblongiores  et  quasi  coeculos  utriculos  ductui  hepati  ap¬ 
pensos  repraesentabant.  Quibus  in  appendice  epistolae  laudatae  superaddit:  circa  diem  nonam  jecur  xe- 
rampelinum,  glandulosis  utriculis  constans  observabatur,  qui  distinctis  areis  alias  expositis  continebantur. 

Attamen  immerito  Malpighius  in  argumentatione  de  interna  glandularum  structura  argumentum 
suum  cum  aliis  commiscuit,  cerebrum  atque  alia  organa  parenchymatosa  inter  glandulas  recensens,  mag- 
noque  ipsi  vituperio  est,  quod  glandulas,  ductu  excretorio  destitutas,  utpote  lienem  aliaque  eiusmodi 
organa,  a  glandulis  secernentibus  neutiquam  separavit. 

Malpighius  insuper  longe  aberat,  ut  internam  folliculorum  aut  acinorum  excavationem  in  visceri¬ 
bus  maioribus  certis  argumentis  demonstraret;  neque  enim  folliculos  a  ductu  excretorio  artifice  manu  re¬ 
plere  poterat.  Praeterea  acini,  quos  in  visceribus  animalium  glandulosis  descripsit,  IIallero  iamiam  vi¬ 
tuperante,  longe  maiores  sunt,  quam  qui  partes  viscerum  elementares  esse  possint,  cum  ex  conjunctis 
demum  ultimis  acinis  ad  lobulorum  formam  exoriantur.  Id  quod  luculentissime  ex  ipsa  Maupighii  aci¬ 
norum  descriptione  patet.  In  renibus  quidem  Malpighius  corpora  inde  dicta  Malpighiana  detexit,  quae 
et  ipsa  ad  folliculos  recensebat.  Nihilominus  corpora  renum  Malpighiana  modo  vasis  sanguiferis  adhae¬ 
rent;  renum  autem  vasa  secernentia  Malpighius  neutiquam  cognovit. 

*  Cf.  Marcelli  Malpighii  philosophi  et  inedici  Bononiensis  de  structura  glandularum  conglobatarum  consiinilinmqne  partium 
epistola,  regiae  societati  Londini  ad  scientiam  naturalem  promovendam  institutae  dicata.  Op.  posth. 

**  De  hepate  p.  63. 

***  Harvey  exercitationes  de  generatione  animalium.  Amst.  1651.  p.  84.  Exercit.  XIX.  Cor,  pulmones,  jecur  et  intestinorum 
loco  tenuissima  filamenta,  omnia  alba.  Iecoris  parenchyma  venae  umbilicali,  qua  parte  ingreditur,  super  exilia  stamina  fibrosa  ad- 
nascitur.  Quemadmodum  uvae  racemo,  germina  virgultis,  incipiensque  spica  gramini  incresunt,  ita  quoque  hepar  venae  umbilicali 
adhaeret ,  iudeque  oritur ,  ut  fungi  ex  arboribus  et  supercrescens  in  ulceribus  caro ,  vel  sarcoses  morbosae  arteriarum  ramulis  conter¬ 
minae,  e  quibus  nutriuntur  et  in  maximam  interdum  molem  excrescunt. 

§•  2- 

Interea  hypothesis  Malpighii  ab  anatomia  pathologica  confirmari  videbatur ;  nullum  enim  viscus 
est,  quod  non  visum  sit,  in  degenerationes  folliculares  interdum  abiisse;  fuere,  qui  laudatos  folliculos 
variis  liquoribus  morbosis  repletos  invenerint,  ita  ut  utriculorum  parietes  continua  undique  membrana  suis 
et  ipsis  picti  vasculis  essent.  Nec  minus  defuere,  qui  vel  ipsos  ductus  excretorios  folliculis  conterminos 
observasse  praedicarent.  Perinde  vix  dubium  supererat,  quin  acini  aut  folliculi  elementares  ex  invisibili 
parvitate  in  molem  oculis  conspicuam  morbo  increverint.  Revera  alienissimae  morborum  degenerationes, 
quae  hydatidum  speciem  prae  se  ferebant,  ad  folliculorum  numerum  recensebantur.  Quem  in  modum  inter 
plurimos  Boerhavius,  Morgagnius,  Nannius  novae  sententiae  defensores  et  auctores  conspiciuntur.  Jam 
vero  Swammerdammium  non  omisisse  juvabit,  eumque  non  parvi  nominis  auctorem.  Swammerdammii  enim 
de  anatomia  comparata  disquisitiones  non  pauca  continent,  quae  Malpighii  hypothesin  luculenter  confirmare 
videntur;  praeterea,  Boerhavio  teste,  liber,  qui  inscribitur:  observationum  anatomicarum  colle¬ 
gii  privati  Amstelodamensis  pars  altera,  Amst.  1793,  quique  copiosissimas  de  pancreate  piscium 
observationes  continet,  fere  integer  a  laudato  auctore  conscriptus  est. 

Ita  non  multum  tandem  aberat,  ut  fere  totus  medicorum  orbis  Malpighii  de  interna  glandularum 
structura  sententiam  pro  demonstrata  tanquam  axioma  reciperet. 

§.  3. 

Sed  Ruyschio  reservatum  erat,  novam  doctrinam  aeque  auctoritate  atque  experientiis  feliciter  op¬ 
pugnare,  qui  junior  quidem  a  partibus  Malpighii,  inde  ab  anno  1696,  felicissimis  fretus  vasorum  sangui- 
ferorum  repletionibus  artifice  manu  confectis,  in  contrariam  versus  sententiam,  docere  incipiebat,  omnes 
undique  glandulas  ex  meris  arteriolis  minimis  constare,  quarum  tenuissimi  ramuli  praeter  venas  consimiles 
in  canalium  etiam  excernentium  initia  continuis  parietibus  transeant. 

Ruyschius  minus  ingenii  dotibus,  quam  artis  anatomicae  sedula  exercitatione  et  peritia  insignis, 
primus  subtilissimis  vasorum  sanguiferorum  injectionibus,  quae  vix  fieri  posse  aliquis  suspicatus  fuerit,  om¬ 
nium  moverat  mirationem.  Attulisse  juvat  Halleri  verba,  viri  indolem  eximie  significantia:  Ruyschius 
etsi  neque  ingenii  velocitate  valde  eminuit,  neque  assiduitate  legendi,  aut  eruditione,  frequentissima  tamen 
cadaverum  consuetudine  et  opportunitate  ad  consulendam  naturam  et  dissectionibus  pene  per  totos  octo¬ 
ginta  annos  continuatis  et  artifice  etiam  manu  plerosque  mortalium  superavit,  eoque  majorem  auctoritatem 
sibi  comparavit,  quod  ab  hypothesi  alienior  parum  ultra  ea  doceret,  quae  viderat.  Itaque  Ruyschio 
anatomia  comparata,  qua  ratione  a  Malpighio,  Redio,  Swammerdammio  excolebatur,  aliena  erat;  neque 
vero  ex  historia  evolutionis  embryi  Malpighium  refutare  poterat,  quae  et  ipsa  illi  aliena;  microscopica 
autem  observatio,  qua  Malpighius  et  Swammerdammius  miranda  et  immortalia  praestitere,  non  magis  ipsi 
ingenua.  Spernens  argumenta,  ex  simpliciori  animalium  inferiorum  natura  petita,  argumentationem  in 
structura  maxime  composita  illustranda  atque  incipiebat  atque  absolvebat.  Quae  autem  a  Boerhavio  sat 
explorate  movebatur  dubitatio,  eam  non  adeo  argumentis,  quam  praeparatis  artificiose  repletis  oppugnabat, 
utpote  quae  unicuique  veritatem  suae  sententiae  persuadeant  * **.  Posthac  sententiam  summa  perseverantia 
propugnat,  non  curans  adversariorum  infestationes,  plurimis  vita  superstes.  „Omnes  hos,  inquit,  mors 
dudum,  ne  uno  magis  superstite,  eripuit  terris,  concedente  mihi  vitam  hucusque  sanam  et  hac  in  arte 
exercitanda  quotidie  occupatam,  Deo,  quem  precor,  prohibeat,  simili  agitari  stimulo  novo;  placuit  boni¬ 
tati  divinae  haec  revelare  meis  laboribus  iam  senilibus.“ 

§•  4. 

Sunt  autem  Ruyschii  quae  sequuntur  argumenta.  In  visceribus,  injecta  in  arteriam  praecipuam 
materies  sebosa,  replet  minimas  arteriolas,  transit  que  in  ductus  excretorios,  eosque  infercit,  continuo  filo, 
nullo  nodulo  inter  arteriolam  et  excretorium  ductum  interposito.  Sin  vero  materia  iniecta  ex  arteriolis 
minimis  in  folliculum  maiorem  transgressa  fuerit,  non  continuo  filo  illa  transire,  sed  nodulo  aut  recepta¬ 
culo  intumescere  debebat,  quorum  nullibi  vel  vestigium  observatum  est. 

Ita  Ruyschius  statim  jam  supponit,  in  folliculis  secundum  Malpighii  sententiam  secretionem  ex 
apertis  arteriarum  finibus  fieri,  quod  etiam  false  statuit  Hallerus  quia  illo  tempore  omnes  credidere, 
secretionem  absque  exhalantibus  apertis  arteriolis  fieri  non  posse.  Itaque  Ruyschio  et  coaetaneis  omnibus 

*  Opusculum  anatomicum  de  fabrica  glandularum  in  corpore  humano,  continens  binas  epistolas,  quarum  prior  est  H.  Boeji- 
haye  ad  Fr.  Rutschium  ,  altera  R.  ad  B.  Amst.  1733. 

**  Elemeut.  physiol.  libr.  XII.  p.  518. 

controversia  solum  haec  fuit,  utrum  transitus  arteriarum  in  ductus  excretorios  sensim  fiat, 
an  subito  interposito  folliculo.  Objectiones  omnes  Ruyschii,  imo  Halleri,  non  contra  Malpighii 
veram  sententiam,  sed  contra  interpositos  folliculos  argumentantur.  Nemo  vero  ullo  modo  cogitabat,  fol¬ 
liculos  clausos  ab  interna  superficie,  non  vero  ex  apertis  arteriarum  finibus  secernere  posse.  Apertos 
arteriarum  fines  omnes  ad  secretionem  necessarios  putabant,  pro  tempore,  mechanicis  theoriis  uberrimo. 

Revera  transitum  materiae  iniectae  ex  arteriolis  minimis  in  ductus  excretorios  hepatis  nemo  est 
qui  infitiabitur.  Attamen  Ruyschius  longe  abest,  ut  transitum  continuum  vasorum  sanguiferorum  mini¬ 
morum  in  ductus  efferentes  ipsissimis  oculis  viderit.  Omnino  enim  alia  microscopica  iniectionum  obser¬ 
vatio  docet,  quam  Ruyschium  non  adhibuisse  certissimum  est.  Profecto  Hallerus  ipse  vim  illius  argu¬ 
menti  denegat:  „non  tamen,  inquit,  adeo  facile  est,  experimento  coniunctionem  arteriolarum  minimarum 
cum  nascentibus  ductibus  demonstrare,  neque  enim  quisquam  convexissimae  lentis  potentia  adjutus,  ex 
minima  arteriola  alterius  generis  canalem  nasci  vidit.  “  Elementa  physiol.  Tom.  II.  p.  378.  Quomodo  enim 
aliquis  demonstraverit,  parvulum  canalem  repletum  revera  ductum  excretorium,  nec  vero  venam  esse.  Post 
vasorum  sanguiferorum  repletionem  facile  materia  in  truncos  ductuum  efferentium  erumpere  potest,  quin 
tamen  ex  minimis  arteriolis  in  initia  vasorum  efferentium  materia  transeat.  Atque  hoc  semper  fit,  quod 
serius  in  libro  de  hepate  demonstrabimus. 

Quid  denique  rudius  esse  potest,  quam  ad  structuram  visceris  secernentis  cognoscendam,  hepar  ex 
arteriis  materia  repletum  macerationi  tradere,  quo  facto  omnis  alia  organi  substantia  praeter  vasorum  san- 
guiferorum  penicillos  evanescit.  Hanc  autem  macerationem  Ruyschius  semper  adhibuit  demonstraturus, 
organa  glandulosa  ex  meris  vasis  sanguiferis  constare;  nec  immerito  Boerhavius  opposuit,  visceribus  a 
Ruyschio  artifice  manu  repletis  multum  propriae  carnis  cujusvis  visceris  desiderari,  ita  ut  modo  partem 
substantiae  hepatis,  renum  cet.  Ruyschius  ostendat,  plurimam  autem  eiusdem  corticis  substantiam,  quam 
materia  colorata  non  replevit,  neque  a  vi  putredinis  et  aquae  macerantis  tuetur,  in  ipsa  aqua  sensim  de¬ 
strui,  inque  muci  speciem  conversam  ad  fundum  phialarum  descendere  aut  omnino  sordium  nomine  abjici. 
Quodsi  Ruyschius  organa  artificiose  repleta  ope  microscopii  observare  bene  noverit,  invenerit  certe,  id 
quod  in  optimis  eiusmodi  praeparatis  cognoscendum  est,  inter  subtilissima  vasorum  sanguiferorum  retia 
semper  substantiam  aliquam  vasis  destitutam  superesse,  quae  non  minimam  organi  partem  obtinet,  quam- 
etsi  praeparatum,  rudis  oculis  adspectum,  undique  materia  colorata  infectum  appareat.  Quare  recte  Boer¬ 
havius  monet,  nondum  per  penitissimas  repletiones  ostendi,  sola  in  visceribus  vasa  esse,  totumque  viscus 
constare  vasculis,  quae  cera  repleverit.  Immerito  autem  Boerhavius  inde  concludit,  glandulas  folliculos¬ 
que  fuisse  Malpighianos,  quod  de  viscere  Ruyschii  per  manus  periit  versando. 

Quodnam  denique  deterius  argumentum  exstat,  quam  organorum  repletorum,  tum  vero  exsiccatorum 
disquisitio,  in  quibus  Ruyschius  internam  renum  structuram  cognosci  posse  praedicat.  Anne  aliquid  pon¬ 
deris  eiusmodi  rationi  inest,  praesertim  cum  Ruyschius  ipse  fateatur,  hanc  exsiccationem  tam  necessa¬ 
riam  esse  post  vasorum  repletionem,  ut  nemo,  nisi  hoc  fiat,  tam  clare  conspiciendam  praebere  valeat 
veram  renum  .constitutionem.  Thesaur.  IV.  arcula  2.  nr.  1. 

Ruyschium  microscopica  disquisitione  usum  non  fuisse,  fere  certum  est.  *  Nimirum  organa  artifi¬ 
ciose  repleta  magnitudine  naturali  depingi  curavit.  Hae  autem  effigies  eiusmodi  sunt,  ut  de  interna  re¬ 
num  structura  inde  cognoscenda  facile  aliquis  possit  desperare.  Iamque  Eisenhardtius  in  dissertatione 
de  structura  renum  Berol.  1818  p.  7.  artem  Ruysciiianam  satis  superque  examini  subjecit.  Profecto  a 
vero  non  abhorret,  internam  renum  structuram  exploraturum  satius  nullas  quam  Ruyschii  figuras  conspicere. 

§•  5. 

Non  parum  Malpighianae  sententiae  obfuit  recipiendae,  quod  Malpighius  corpuscula  rotunda,  in 
renum  cortice  a  se  detecta,  pro  elementaribus  secretionis  folliculis  declaravit,  quum  primum  Ruyschius 
arte  anatomica  demonstraverat,  laudatas  glandulas  solummodo  ex  minimarum  arteriarum  glomerulis  con¬ 
flari,  materiamque  injectam  ex  arteriis  facile  suscipere.  Nimirum  jam  nunc  ipsissima  acinorum  notio  esse 
videbatur,  ut  in  illis  arteriolae  minimae  continuo  tramite  inductus  excretorios  transeant.  Corpora  Malp  i  g- 
hiana  solummodo  arteriis  adhaerere,  experientia  confirmavit,  nemo  autem  hucusque  demonstrare  poterat, 
haec  corpuscula  cum  ductibus  uriniferis  cohaerere,  quae  sententia  a  Malpighio  primum  modo  secundum 
hypothesin  recepta,  per  longum  temporis  spatium  ad  hodiernum  usque  diem  per  plurimos  scriptorum  libros 
ex  altero  in  alterum  traditione  permigravit.  Hallerus  *  auctoritatem  sequitur  Bertini,  nec  non  Mecke- 


Elem.  physiol.  T.  II.  p.  381. 

lius  ipse,  quamquam  partes  elementares  secretionis  urinae,  serpentinos  scilicet  renum  corticis  canales  a 
Ferreinio  et  Schumlanscio  observatos,  recte  describit,  non  potest  non  suspicari,  ductus  uriniferos  ser¬ 
pentinos  cum  corporibus  Malpighianis  cohaerere,  eorundemque  esse  canales  excretorios. 

Nec  tamen  difficile  erat  demonstratu,  acinos  Malpighii  in  aliis  etiam  organis,  ut  in  hepate,  modo 
ex  minimis  arteriolis  conflari,  siquidem  acini  Malpighii  longe  maiores  sunt,  quam  qui  glandularum  partes 
elementares  esse  possint.  Jamque  Boerhavius  ipse  frustra  folliculos  Malpighii  maiores  in  visceribus  a 
Ruyschio  artificiose  repletis  quaesivit,  ita  ut  tandem  pro  sua  ingenuitate  fateretur,  nihil  se  videre  in  hepa¬ 
tis  acitiis  praeter  vascula.  Neque  minus  Albinus  acinos  ad  vasorum  congeriem  aut  glomerulum  revocavit. 

Ita  sensim  factum  est,  ut  causa  Ruyschii  omnino  praevaleret  plurimisque  illius  aevi  anatomicis 
persuaderetur;  verumenimvero  Ruyschius  suam  de  glandularum  structura  hypothesin  non  satius,  quam 
Malpighius  demonstravit.  Transitus  enim  materiae  iniectae  ex  arteriis  in  ductus  excretorios  non  magni 
ponderis  est,  quum  primum  certum  sit,  materiam  injectam  maiori  impulsu  ultra  omnes  organorum  trans¬ 
gredi  parietes.  Ductus  excretorii  glandularum  tanquam  internae  organorum  excavationes  profecto  non  secus  se 
habent,  ac  intestinorum  cavum,  cuius  ipse  mucus  in  repletione  felicissima  penitus  materiam  coloratam  imbibit. 

§.  6. 

Malpighius  quidem  ductus  excretorios  replere  non  poterat;  verum  fatearis,  Ruyschium  et  ipsum 
non  magis  canales  excernentes  artificiose  replevisse,  sola  cum  impleverit  vasa  sanguifera.  Nihil  autem 
adeo  aptum  est,  ut  quaecunque  propria  glandularum  substantia  omnino  removeatur  atque  obnubiletur,  quam 
vasorum  sanguiferoruni  nimia  repletio.  In  praestantissimis  eiusmodi  praeparatis,  uti  in  celeberrimis  illis  a 
Lieberkuehnio  confectis,  in  tanta  vasorum  sanguif erorum  copia  difficile  est,  ut  aliam  ceteroquin  structu¬ 
ram  cognoscas.  Eaque  praeparata,  utut  praestantissima  ad  vasorum  sanguiferoruni  decursum  demonstran- 
dum,  praeter  arteriarum  et  venarum  coniunctiones  omnino  non  possunt  quidquam  dilucidare.  Quae  quum 
ita  sint,  immerito  laudata  illa  ars  Ruyschiana  omnium  fere  animos  convicit.  Recte  quidem  tam  sedula 
et  subtilis  peritia  omnium  movere  mirationem  debebat;  attamen  Ruyschii  argumenta  longe  absunt,  ut  eius 
de  glandularum  structura  hypothesin  ultra  dubitationis  aleam  demonstrarent. 

Liceat  Ruyschii  sententiam  hypothesin  nominare,  donec  vasorum  secernentium  et  excernentium 
ipsorum  repletione  de  veritate  aut  errore  alterius  alteriusque  sententiae  diiudicatum  sit.  Sane  non  huius 
loci  est,  Ruyschii  sententiam  tanquam  errorem  refutare,  moneam  solummodo,  ex  alia  hypothesi  aliam 
non  posse  rejici. 

Yerum  enim  vero  Malpighii  argumenta  ex  anatomia  comparata  desumta,  praestantissimae  ipsius 
de  structura  hepatis  et  pancreatis  in  quibusdam  animalibus  folliculari  observationes,  singula  quidem  non 
sufficiunt,  sed  revera  pro  illius  sententia  aperte  loquuntur,  etsi  modo  veritatem  hypothesis  Malpighianae 
in  illis  animalibus  demonstrant.  Quod  in  ovi  incubatione  observavit,  embryonis  hepar  ex  liberis  utriculis 
constare,  evictum  est,  sed  omnia  eiusmodi  argumenta  Ruyschio  alienissima  erant,  satiusque  erat,  illa 
penitus  evitare,  quam  sibi  ipsimet  contradicendo  prosequi. 

In  epistola,  ad  Boerh avium  conscripta  pag.  53  Ruyschius  contendit,  sese  demonstravisse,  quod 
ipsae  extremitates  arteriarum  recta  exporrectae  affundant  secretum  humorem,  exemplum  sese  dedisse  in 
ductibus  hygrophthalmicis  Meibomii,  quos  repletione  se  invenisse  sic  factos,  sic  agere,  sine  ulla  intercedente 
omnino  glandula,  sed  mera  simplici  vasculorum  tantum  actione.  In  quibus  profecto  alienissima  celeberrimus 
vir  commiscet,  seque  suamque  sententiam  invitus  impugnat,  pro  ipsa  Malpighii  sententia  disserens,  quam 
ceteroquin  non  penitus  recte  intelligebat.  Etenim  folliculi  glandularum  Meibomii  aeque  vasis  sanguiferis  ac 
omnis  alia  membrana  investiuntur;  secernunt  parietes  folliculorum  mera  vasorum  sanguiferorum  actione; 
sed  revera  Malpighius  nihil  aliud,  quam  hoc  ipsum,  folliculos  in  glandulis  compositis  admittendo,  voluit. 
Quare  non  miretur  aliquis,  Malpighium  eodem  argumento  de  structura  glandularum  Meibomii  in  epistola 
de  gland.  conglob.  p.  11.  pro  sua  sententia  confirmanda  fuisse  usum. 

Eadem  ratione  Ruyschius  Thesaur.  VI.  nr.  73.  Tlies.  VIII.  nr.  34.  ad  testiculorum  revocavit  struc¬ 
turam,  demonstraturus,  viscera  modo  ex  vasculis  sanguiferis  constare,  cum  tamen  nullum  viscus  sit,  quod 
aperte  adeo  luculenterque  Malpighii  de  glandularum  structura  sententiam  confirmare  videatur.  Nimirum 
secretio  in  testiculis  undique  a  parietibus  canalium  contortorum  fit,  qui  coecis  finibus  desinunt,  vasorum 
sanguiferorum  retibus  undique  investiti,  ita  ut  vasculorum  sanguiferorum  minimorum  ad  canalium  secer¬ 
nentium  parietes  sit  eadem,  atque  ad  aliam  quamcunque  membranam,  ratio. 

Mullea  de  structura  glandularum. 

§.  7. 

Quae  omnia  si  quis  secum  reputet,  concedet,  omnem  de  interna  glandularum  structura  quaestionem 
modo  ex  comparata  et  microscopica  observatione,  longe  lateque  per  universum  animantium  orbem  extensa, 
exspectare  solutionem;  quod  quidem  neque  Ruyschius  neque  alius  quispiam,  sed,  si  ullus  unquam,  modo 
Malpighius  et  Swammerdammius  tuin  temporis  praestare  poterant.  Verum  viri  immortales  modo  fragmenta 
singulasque  observationes  posteris  reliquere.  Interea  admirandi  vasorum  sanguiferorum  iniectiones  artifi¬ 
ciosas  omnium  erat  tanta  proclivitas,  omnisque  alia  subtilior  disquisitio  plurimis  nimis  incognita  erat, 
quam  ut  de  hypotkesi  nova  admittenda  magnopere  dubitarent.  Mox  Ruyschii  causa  omnino  praevaluit. 
Cum  primum  autem  hypotkesis  admissa  esset,  non  defuere,  qui  ipsam  varie  exornarent.  Quod  quam  certe 
quantaque  prona  fiducia  factum  sit,  miretur  aliquis,  cum  Ruyschius  plurima  reliquerit  adhuc  demon¬ 
stranda.  Viscera  nempe  secretioni  destinata,  eorumque  inprimis  acinos  glandulasque  conglomeratas  .meris 
componi  vasculis,  in  quolibet  praeterea  acino  vasorumve  glomere  esse  ductum  excretorium  pluresque  du¬ 
ctulos,  qui  de  arteriola  minima,  tanquam  ramulus  minor  et  sanguini  impervius,  decedere  videantur.  Secre¬ 
tionem  adeo  a  vulgari  sanguinis  circuitu  hactenus  differre,  quod  in  isto  quidem  arteriola  minima,  cylindrica, 
in  venam  sibi  aequalem  continuetur,  in  humorum  vero  separatione  ductus  excretorius  vasculo  arterioso 
minor  tanquam  ramus  ex  eo  vasculo  prodeat/4 

Quam  inulta  haud  probata,  imo  ficta  hac.  sententia  pronuntiata  sunt!  Quantum  autem  hypothe¬ 
tici  hoc  ipso  in  anatomicam  experientiam  ceteroquin  adeo  sobriam  subrepserit,  ex  libris  anatomicis  satis 
superque  demonstrari  potest.  Undique  enim  glomerulorum  atque  acinorum  tanquam  earundem  rerum  no¬ 
mina  feruntur ;  ad  unum  fere  omnes  minimos  ductus  excernentes  tenuissimis  vasculis  sanguiferis  minores  ha¬ 
bent,  scilicet  quia  secundum  hypothesin  alteri  alterorum  ramuli  esse  debebant.  Nihilominus  vascula  secer¬ 
nentia  glandularum  minima  in  omnibus  organis  vasculis  sanguiferis  tenuissimis  certe  majora  sunt,  quametsi 
folliculos  a  Malpighio  hypothetice  atque  false  admissos  magnitudine  haud  attingant.  Sed  experientiae 
anatomicae  ceteroquin  etiam  neque  hypotheses  neque  theoremata  falsa  deficiunt; /  jam  vero  non  hic  locus 
e^t -de  liberis  vasorum  sanguiferorum  finibus  false  admissis,  de  vasis  capillaribus  exhalantibus,  resorben¬ 
tibus,  atque  ejusmodi  aliis  verba  facere,  aut  vasa  lymphatico  -  arteriosa,  lymphatico  -  venosa,  lymphatico -  se¬ 
rosa  et  quidquid  aliquis  opinari  aut  fingere  potuit,  dilucidare  et  refutare.  Liceat  solummodo  acinos,  qui 
in  omnibus  visceribus  obvenire  dicuntur,  et  ipsos  hypotheticos  nominare.  Quid,  si  in  anatomicorum  ore 
faciles  adeo  acini  in  multis  glandulis  omnino  deessent,  quid,  si  etiam,  ubi  revera  obveniunt,  ab  illa,  quam 
laudant,  structura  granosa  essent  alienissimi?  Profecto  res  ita  se  habet. 

§•  8. 

Inter  primos  novae  sententiae  auctores  fuere  Lossius,  Peyer,  Albinus,  Berger,  Vieussens,  Hel¬ 
vetius  atque  Angli,  quorum  opiniones  in  Halleri  Elem.  phys.  T.  II.  p.  395  fusius  recensentur. 

Neque  Halleri  aevo  fere  aliter  docebatur;  Hallerus  ipse,  quamquam  infirma  Ruyschii  argumenta 
bene  noverit,  quamquam  Malpighii  sententiam  ingenue  recenseat,  imo  aliqua  ex  parte  suffragetur,  in  al¬ 
teram  tamen  sententiam,  propriis  novisque  destitutus  experientiis,  inclinat.  Sed  Halleri  pro  Ruy- 
schiana  hypothesi  argumenta  theoretica  non  magni  ponderis  esse  videntur,  cum  ex  falsa  naturae  inter¬ 
pretatione  exoriantur.  Primum  quidem  observat,  etiam  absque  folliculis  arterias  inter  et  ductus  excreto¬ 
rios  humores  e  sanguine  posse  secerni.  Yerum  falsa  propositio  est,  minimas  arteriolas  liberis  apicibus 
apertisque  finibus  in  intestinorum  cavo  et  membranis  serosis  exhalare.  Etenim  praecipuum  Malpighianae 
sententiae  argumentum  non  in  suppositione  machinulae  cuiusdam  inter  arterias  et  excretorios  ductus  inter¬ 
cedentis  consistit,  cum  glandulae  notionem  potius  in  majori  et  complicata  planitie  quaerat,  ex  ramifica- 
tione  ductus  excretorii  oriunda,  ita  ut  in  tot  ramorum,  qui  coecis  undique  finibus  desinunt,  parietibus  in¬ 
ternis  tanquam  a  maxima  interna  superficie  in  minimo  spatio  secretio,  aeque  ac  in  planis  parietibus  inte¬ 
stinorum  simpliciter  procedat.  Itaque  quod  Hallerus  opposuit,  secretionem  quippe  absque  folliculis  in 
meris  membranis  fieri  posse,  revera  Malpighii  sententiam  longe  abest  ut  expugnet,  ut  potius  illam  con¬ 
firmare  videatur.  Onmis  vero  secretio  neque  in  tractu  intestinali  et  membranis  mucosis  serosisque,  neque  in 
secernentibus  glandulis  a  liberis  arteriolarum  apertisque  finibus  fit,  quos  certe  nemo  unquam  vidit,  quique 
nullibi  obveniunt;  imo  organorum  et  ductuum  parietes,  sanguine  imbuti  ipsi  humores  ultra  limites  organi¬ 
cos  secernunt.  Nimirum  vasa  sanguifera  nullibi  libera  atque  aperta  desinunt,  sed  ultimi  tenuissimique  ra¬ 
muli  semper  latas  undique  rivulorum  anastomoses  retiaque  formant,  per  quae  sanguis  arteriosus  in  vena¬ 
rum  initia*  transit.  Hoc  docet  microscopica  observatio  ope  microscopii  simplicis  ex  3  lentibus  compositi  in 
omnibus  partibus  impellucidis  Tritonum  larvarum  vivarum,  imo  in  ipso  hepate,  ubi  transitum  ex  vasis 

advehentibus  in  revehentes  venas  optime  conspicere  poteris.  Docet  microscopica  observatio  in  omnibus 
pellucidis  aliorum  animalium  partibus  sospite  vita  examinatis,  e.  g.  in  membrana  natatoria  ranarum,  in 
pulmonibus  ranarum,  tritonum  et  lacertarum,  in  alis  vespertilionis,  in  mesenterio  mammalium,  in  vesica 
urinaria  seu  abdominali  ranarum,  in  ovo  incubato,  in  piscibus  junioribus,  in  branchiis  tritonum  et  Protei  * 
anguini,  in  animalibus  tandem  inferioribus,  e.  g.  hirudine  vulgari.  Docet  praeterea  microscopica  observa¬ 
tio  omnium  injectionum  felicium,  ne  dicam  de  injectionibus  praestantissimis  Lieberkuehnii  et  Doellin- 
geri.  Certe,  qui  hodie  de  apertis  arteriarum  finibus  loquitur,  hypotheses  magis  amat,  quam  facillimam 
autopsiam  obvio  quoque  vel  simplicissimo  microscopio  facilem.  Hallerus  *  antiquam  hypothesin  de  aper¬ 
tis  arteriolarum  finibus,  proh  dolor !  omnium  maxime  confirmavit.  Quinque  modos  terminationis  arteriarum 
celeberrimus  vir  refert,  scilicet  in  ductum  excretorium,  in  telam  cellularem,  in  caveas  internas,  per  cutem, 
in  vasa  lymphatica.  Sed  omnes  hae  terminationes  arteriarum  praeter  naturam  et  oculorum  testimonium 
petitae  et  fictae  sunt;  neque  in  ullo  organo  alii  fines  dantur  arteriarum,  quam  per  vasculorum  continua 
retia  in  venas. 

Atque  Hallerus  atque  alii  argumentum  hypothesis  Ruyschianae  in  eo  posuere,  quod  etiam  in 
vivo  interdum  corpore  sanguis  ipse  in  majoribus  glandulis  per  ductum  excretorium  effundatur,  id  quod 
continuum  doceat,  conterminumque  ex  arteriolis  minimis  in  ductus  excretorios  transitum.  Quis  autem  est, 
qui  sanguinis  ex  hepate  aut  renibus  effusionem  viderit;  quis  est,  qui  demonstraverit,  in  mictu  cruento 
sanguinem  per  renes  ipsos  neque  aliunde  esse  secretum?  Quod  si  etiam  demonstratum  esset,  neutiquam 
tamen  pro  Ruyschiana  hypothesi  loqueretur.  Aequo  enim  jure  ex  crebris  adeo  membranarum  muco¬ 
sarum  haemorrhagiis  contra  veritatem  demonstrare  posses,  in  membranis  mucosis  vasa  sanguifera  liberis 
finibus  desinere  atque  patere.  Sane  Hallerus  **  connubium  arteriarum  et  ductuum  excretoriorum  ex 
membranarum  mucosarum  haemorrhagiis  demonstrare  studet.  Verum  enim  vero  haemorrhagiae  insuper 
ex  organis  glandulosis  sat  rarae  longeque  rariores  quam  haemorrhagiae  membranarum  mucosarum  sunt. 
Quidni  vero  sanguis  interdum  in  ductus  excretorios  trangrediatur,  cum  facilius  etiam  ultra  membranarum 
mucosarum  limites  effundatur?  Verum  hodie  nemo  contendet,  haemorrhagias  ex  apertis  naturalibus  vaso¬ 
rum  sanguiferorum  finibus  fieri,  ceteroquin  mucum  secernentibus. 

§•  9. 

Disquisitionum  de  interna  glandularum  structura  historiae  periodus  tertia  incipit  inde  a  penitiori 
ductuum  efferentium  observatione  et  disquisitione,  qui  in  diversis  organis  tam  diversi  ab  omnibus,  qui 
Ruyschii  partes  sequebantur,  aeque  ac  a  prioribus  negligebantur ,  cum  tamen  de  iis,  nec  vero  de  vascu¬ 
lis  sanguiferis,  quaestio  versetur. 

Primum  fundamentum  Ferreinius  posuit  in  praestantissima  dissertatione:  Observations  sur  la  struc¬ 
ture  des  glandes  et  part.  des  reins  et  du  foi.  Mem.  de  1’acad.  roy.  des  Sc.  de  Paris  a.  1749.  hist.  p.  92. 
inem.  p.  489.  521.  Ed.  oct.  a.  1749.  liist.  p.  136.  mem.  p.  709.  757.  Unica  et  prima  haec  est  de  penitiori 

glandularum  structura  versata  anatomica  disquisitio  et  quidem  in  renibus  felicissima,  cum  corticis  canales 
serpentinos  Bellinicis  tubulis  conterminos  Ferreinius  detegeret.  Sed  immerito  aevum  huiusmodi  disquisi¬ 
tionibus  fere  adversum  erat,  etenim  ad  unum  fere  omnes  celeberrimas  vasorum  sanguiferorum  iniectiones 
unice  venerabantur. 

Ferreinius  ipse  suam  ad  Malpighii  atque  Ruyschii  doctrinas  rationem  distinctis  verbis  exponit. 
Dicit  enim  1.  c.  p.  491 : 

„On  me  taxera  peut-etre  de  temerite,  si  j  ose  m’ elever  contre  l’un  et  1’autre  systeme;  je  ne 
crains  pas  d’assurer,  que  la  partie  corticale  du  rein,  que  la  rate,  le  foie  et  plusieurs  autres  parties 
ne  sont  composees  ni  de  vaisseaux  sanguins,  ni  de  glandes;  j’ai  trouve,  qu’ils  Sont  formes  d’une 
substance,  qui  leur  est  propre  et  que  cette  substance  ne  se  resout  nullement  en  arteres  et  en  veines, 
comme  Ruysch  pretend  1’avoir  demontre,  qu’elle  en  est  au  contraire  tres  distincte;  j’ai  aussi  observe, 
que  la  substance,  dont  j  e  parle,  n’est  pas  non  plus  faite  de  glandes,  que  Malpighi  et  tant  d’autres 
anatomistes  croient  y  avoir  vues;  en  un  mot  je  pretends,  que  ces  parties  sont  un  assemblage  merveil- 
leux  de  tuyaux  blancs,  cylindrique s,  differemment  replies,  que  je  demontre  sensiblement  dans  les 
reins,  que  j’ai  vus,  si  j  e  ne  me  trompe,  dans  le  foie,  dans  les  capsules  atrabilaires  et  que  je  crois 
devoir  connoitre  dans  d’ autres  visceres  cet.  1.  c.  p.  492. 


*  L.  c.  libr.  II.  §.  23  cet. 

**  L.  c. 

In  renibus  profecto  Ferreinius  naturam  bene  observavit,  nimirum  canales  uriniferos  corticales  a 
Ferreinio  dictos  invenit,  qui  multo  minores  quidem,  canalium  seminiferorum  fere  speciem  mirum  in  mo¬ 
dum  simulare  videntur.  Tota  enim  substantia  renum  corticalis  ex  longissimis  illis  inflexis  serpentinis  ca¬ 
nalibus  constat,  qui  in  rectos  Bellini  tubulos  substantiae  medullaris  continuantur;  et  tamen  Ruyschius 
contendere  poterat,  renum  substantiam  ex  mero  vasorum  sanguiferorum  contextu  conflari.  Ferreinius 
etiam  ductuum  urinif erorum  in  avibus  decursum  sat  bene  descripsit,  de  qua  re  etiam  Galvani  in  coin- 
ment.  Bonon.  vol.  Y.  eximias  observationes  exhibuit.  Canales  enim  uriniferos  post  ureterem  ligatum  mina 
cretacea  penitus  fere  repletos  observavit. 

§.  10. 

Maxime  autem  de  penitiori  renum  structura  cognoscenda  Schumlansky  meritus  est,  praestantissima 
sua  de  renum  structura  dissertatione  inaugurali,  Argentorati  1788  edita,  in  qua  originem  tubulorum  Bel- 
linianorum  in  papillis  renalibus,  eorum  denique  ex  pyramidibus  Ferreinii  transitum  in  ductus  serpentinos 
uriniferos  corticales  distincte  adumbravit,  effigie  insuper  superaddita,  quae  tanquam  eximium  specimen  in 
plurima  anatomicorum  opera  transmigravit.  Pauca  iain  nunc  post  accuratam  adeo  disquisitionem  supere¬ 
rant,  nisi  celeberrimi  viri  expositio  denuo  assertionem  falsam,  neque  ullibi  probatam,  contineret,  canales 
scilicet  corticales  finibus  in  corpora  Malpighiana  sive  Ruyschii  glomerulos  transire.  Magis  etiam  mi¬ 
ramur,  virum  celeberrimum  hunc  connexum  etiam  in  effigie  indicasse,  cum  tamen  nullibi  ipsum  exquisite 
demonstraverit  Sane  ratio,  qua  renum  structuram  inquisivit,  sine  ductuum  uriniferorum  repletione,  mi¬ 
nime  sufficere  poterat,  ut  rem  tanti  ponderis  dijudicaret.  In  dissertationis  suae  pagina  132  transitus  illius 
obiter  meminit,  sed  ut  videtur  ex  mera  suppositione.  „R  e  liqui,  inquit,  in  fasciculo  medii  ductus 
ad  superficiem  usque,  vel  ad  dimidiam  circiter  ab  ea  lineam  pervenerant,  ibique  aeque 
in  serpentinos  degenerarunt,  atque  introrsum  demersi  ad  suos  glomeres  tetendere.c£ 
Conferas  verba  paullo  antea  pronuntiata:  donec  tandem  omnes  et  singuli  suo  grano  glomerato 
hucusque  flavo,  magis  minus  remoto  obvii  suum  ibi  sortiti  sunt  finem.  Yidetur  autem, 
Schumlanscium  aut  ductus  uriniferos  non  circumspecte  satis  lateque  esse  persecutum,  aut  omnino  false 
observasse;  sed  ex  supposita  Ruyschii  hypothesi  fortasse  assertio  illa  exoriebatur,  quae  quidem  certissime 
naturae  oppugnat.  Etenim  inflexi  contortique  corticis  ductus  uriniferi  semper  modo  corpora  Malpighiana 
praetereunt,  omnemque  cum  illis  connexum  evitant,  id  quod  tum  microscopica  observatione  accuratiori, 
tum  repletione  canalium  corticalium  ipsorum  inde  ab  uretere  ope  antliae  pneumaticae  perfecta  evincitur, 
siquidem  coeci  canalium  corticalium  fines  materie  colorata  repleti  in  superficie  renum  avium  omnino  liberi 
apparent;  atqui  avium  renes  aeque  ac  mammalium  corporibus  Malpighianis,  quae  arteriolis  cohaerent, 
instructi  sunt.  Praeterea  etiam  in  mammalibus  injectio  canalium  corticalium  ad  superficiem  usque  renum 
ope  antliae  pneumaticae  succedit  3  quin  corpora  Malpighiana  unquam  repleantur,  quam  rem  novissimo 
tempore  Huschkius  pulcherrime  argumentorum  momentis  exposuit. 

Postremo  et  ipsi  canalium  fines  liberi  absque  idlo  cum  corporibus  illis  connexu  microscopice  pos¬ 
sunt  observari;  nam  ductus  uriniferi  in  renibus  animalium  inferiorum  saepe  permagni  sunt,  neque  minores 
sunt  in  Rajis  adultis  quam  canales  seminales  testiculi  humani.  Ceterum  Schumlanscii  icones  canalium 
uriniferorum  mirum  est,  quam  eximie  et  eleganter  expressae  sunt,  sed  dolendum  est,  illas  non  naturam 
imitari,  sed  disquisitionis  eventum  exprimere,  ita  ut  merae  observationis  veritate  et  praestantia  indigeant. 
Quod  facile  aliquis  sibi  persuadebit,  qui  figuram  viri  celeberrimi  cum  ipsa  microscopica  naturae  observa¬ 
tione  comparare  velit,  multasque  singnlas  experientias  perpendat,  quibus  Schumlansky  tandem  ad  idealem 
quandam  de  interna  renum  structura  iconem  pervenit.  Hic  etiam  particulas  diversissimae  magnitudinis, 
nempe  ductus  serpentinos  et  corpora  Malpighiana,  aequali  diametro  false  expressit. 

'77  .7  §.  ii.  7. ,7 

Jam  vero  nunc  sat  accurate  interna  glandulosa  structura  viscerum  duorum,  testiculorum  scilicet  et 
renum,  innotuit.  Itaque  structurae  complicationem  tantam  tamque  mirabilem  cognovere,  qualem  neque 
Malpigiiius  neque  Ruyschius  unquam  suspicabantur,  quibus  etiam  cognitio  internae  mammarum  structurae 
adnumerari  potest.  Jamque  enim  anno  1751  Duvernoi  in  comment.  academiae  scientiarum  Petrop.  *  mam¬ 
marum  in  erinaceo  structuram  dilucidavit,  quippe  quae  ex  ramificatione  ductuum  lactiferorum  constant, 


*  Animadversiones  variae  in  erinaceorum  terrestrium  anatomen,  quarum  nonnullae  nunc  ad  structuram  vesicularem  viscerum, 
nonnullae  ad  novorum  renum  succenturiatorum  illustrationem  pertinent.  Comment.  acad.  sc.  imp.  Petrop.  T.  XIV.  1751. 

undique  in  vesiculas  racemosas  desinentium.  Neque  vero  clarissimo  viro  notum  erat,  hanc  conformatio¬ 
nem  mammis  plurimorum  mammalium  aeque  ac  Erinacei  convenire.  Verum  Mascagni  et  Cruikshank 
viri  celeberrimi  hanc  structuram  in  mamma  ipsius  hominis  demonstravere,  mercurio  in  canales  lactiferos 
injecto.  Vesiculae  elementares,  auctore  Cruikshank,  racemorum  in  modum  sibi  cohaerent,  laguncularum 
formam  singulae  simulantes.  De  ejusmodi  vesiculis  elementaribus  saepius  dubitavere,  Hunterus  ipse 
dubius  haesitavit,  donec  injectiones  mercurio  a  celeberrimo  Cruikshank  factae  illum  convicere  *. 

§.  12. 

Mascagni  partes  Malpighii  secutus,  ductuum  excernentium  ramificatorum  in  glandulis  coecos  cel- 
lularesque  fines  admisit,  prorsus  ut  partes  elementares  hepatis,  renum  cet.  uvarum  in  modum  conveniant, 
caveis  vesicularum  versus  ductus  efferentes  porrectis.  Quam  structuram  expressis  verbis  de  hepate,  de 
renibus,  de  mammis  descripsit,  cum  tamen  in  mammis  modo  illam  evincere  potuerit,  quas  quidem  per  duc¬ 
tus  lactiferos  ad  vesiculares  usque  ipsorum  fines  mercurio  adimplevit,  quin  mercurius  in  vasa  sanguifera 
aut  lymphatica  transiverit  **.  Parietes  canalium  et  vesicularum  aut  cellularum  secernentium  ex  contextu 
vasorum  sanguiferorum  et  lymphaticorum  constare  contendit,  secretionem  autem  a  parietibus  fieri  cellula¬ 
rum  et  canalium  efferentium,  transsudatione  humorum  ex  inorganicis  poris  vasorum  sanguiferorum  atque 
lymphaticorum  in  caveas  cellularum  elementarium.  Ne  tamen  nimium  ponderis  in  nova  hypothese  ponas, 
severius  vituperanda.  Mascagnio  revera  merito  est,  primum  falsas  de  liberis  apertisque  arteriolarum  ex¬ 
halantium  finibus  opiniones  profligasse.  Profecto  veritatem  sequitur,  minimas  ratus  arteriolas  continuo  in 
venas  sibi  aequales  modo  retiformi  transire,  notamque  illam  ex  vasorum  finibus  secretionem  nullibi  obve¬ 
nire.  Itaque  demonstrare  conatur,  in  glandularum  parenchymate,  in  cellularum  canaliumque  secernentium 
parietibus,  eundem  inter  arterias  venasque  connexum  locum  habere.  Sed  doctrinae  novam  addidit  hypo- 
thesin  non  probatam,  in  parietibus  vasorum  sanguiferorum  continuorum  poros  secernentes  admittens. 

Accedit  novae  Mascagnii  secretionis  theoriae  J.  Hunteri  auctoritas,  quid  quod  incl.  S.  Th.  a 
Soemmerring  ipse  adsentire  videtur.  Adversarii  autem  Lupi  et  Caldani  sunt  ***.  Theoriam  secre¬ 
tionis  ab  illustrissimo  viro  prolatam  fusius  illustrare  jure  omittimus.  Sufficiat  cognovisse,  Cl.  Mascagni 
cum  Malpighii  sententia  de  glandularum  fabrica  plurimis  convenire.  Facile  enim  aliquis  Malpighii  hypo- 
thesin  suscipere  potest;  cum  tamen  de  ratione,  qua  secretio  in  cellulis  canaliumque  parietibus  fit,  admit¬ 
tenda  ab  eo  differat. 

Posset  aliquis  opinari,  Cl.  Mascagni  doctrinam  suam  de  interna  glandularum  fabrica  in  opere 
posthumo:  Prodromo  della  grande  anatomia,  Firenze  1819,  experientia  anatomica  demonstravisse,  sed  lau¬ 
datum  opus  inter  praestantissiina  auctoris  scripta  minorem  locum  obtinet,  quametsi  splendidissima  tabula¬ 
rum  copia  exornatum  sit,  ita  ut  liber  potius  testetur,  quantum  splendoris  luxusque  in  iconibus  tabulisque 
impendi  possit,  quae  tamen  parum  contineant  eruditionis,  quantumque  inter  observationes  microscopicas 
pretii  atque  dignitatis  intercedat  discrimen.  Praeterea  internam  glandularum  anatomiam  tanquam  difficil¬ 
limam  partem  in  iconibus  auctor  penitus  praeterivit. 

§.  13. 

Neque  minus  aliquis  opinari  posset,  internae  glandularum  anatomiae  ex  progressu  anatomiae  gene¬ 
ralis  inde  a  celeberrimo  Bichat  aliisque,  qui  ipsi  succedebant,  plurimum  augmenti  accessisse,  quod  ta¬ 
men  omnino  non  est  verum.  Cl.  Bichat  in  anatomia  promovenda  longe  eximia  quidem  praestitit  tan¬ 
tumque  suo  pro  tempore  profecit,  quantum  ingenium  felicissimum  atque  intima  eorum,  quae  anatomiam, 
physiologiam  atque  simul  medicinam  promovent,’  consuetudo  praestare  poterat.  Perinde  de  omnibus,  quae 
nobis  reliquit,  scientiae  gratulandum  est,  et  si  in  anatomia  generali  non  omnem  movit  lapidem,  non  do- 
lendum  est,  quod  falsa  et  praepostera,  imo  quod  de  quibusdam  argumentis  nulla  fere  nobis  tradidit.  Ce¬ 
terum  quae  Cl.  vir  perfecit,  ea  sine  microscopio,  sine  embryonis  evolutionis  historia,  sine  incubationis 
experimentis,  sine  anatomia  comparata  ab  ipso  excolebantur,  neque  ille  immensa,  quae  anatomia  et  phy¬ 
siologia  ex  historia  evolutionis  embryi  atque  ex  anatomia  comparata  cepit  augmenta,  vix  suspicabatur. 


*  V.  Chuiksiiank’s  und  anderer  neuere  Beitrage  zur  Geschichte  und  Beschreibung  der  Saugadern.  Leipz.  1794.  p.  20. 

**  Mascagni  Geschichte  und  Beschreibung  der  eiusangenden  Gefasse,  aus  dem  Lat.  von  Ludwig.  Leipzig.  1789.  p.  22. 

***  Rillessioni  sopra  alcuni  punti  di  un  nuovo  systema  dei  vasi  assorbenti  cet.  da  Flor.  Caldani.  In  Gadova  1792.  — 
Nova  per  poros  inorganicos  secretionum  theoria  vasorumque  lymphaticorum  historia  p.  Mascagni,  iterum  vulgata  et  parte  altera 
aucta,  in  qua  vasorum  minimorum  vindicatio  et  secretionum  per  poros  inorganicos  refutatio  continetur,  auctore  P.  Luri.  Romae  1793. 
Germanice  Lips.  1799.  8.  vide  Dollingkr  uber  die  Absonderuug.  Ipse  enim  haec  Italorum  duo  opera  non  vidi. 

Uuae  cum  ita  sint,  non  mireris,  illius  de  textura  glandularum  expositionem  non  minimis  vitiis  laborare. 
Etenim  controversiam  Malpighium  inter  et  Ruyschium  tanquam  nimis  audacem  anatomiae  generalis  atque 
physiologiae  fabulam  saeculi  praeteriti  vituperabat*.  Nihilominus  Bichat,  loco  ut  anatomicis  argumentis 
demonstraret,  coniunctionem  ductuum  excernentium  atque  arteriarum  in  glandulis  hypothetice  admisit,  quo¬ 
niam  scilicet  alterarum  repletio  in  alteros  transeat.  Quidni,  postquam  hypotheses  saeculi  praeterlapsi  tan¬ 
quam  vanas  vituperaverat,  similem  etiam  hypothesin  proposuit,  ductus  excernentes  scilicet  in  acinis  glan¬ 
dularum  radicibus  originem  ducere,  atque  acinum  quemque  ductui  excernenti,  arteriae  simul  et  venae,  prae¬ 
bere  ortum.  Ita  tandem  de  mysteriosis  illis  obscurisque  acinis  iterum  iterumque  agitur,  qui  ex  hypothese 
admissi,  utique  apti  sunt,  ut  tanquam  notiones  et  nomina  obscura  subintrent,  ubi  cognitio  et  experientiae 
exquisitae  deficiant,  quaeque  pro  libitu  quisque  potest  interpretari.  Haec  autem  Cl.  Bichat  nominat  ana- 
tomiam  glandularum  incipere,  ubi  sensibus  tandem  obversetur,  jamque  nunc  texturam  glandularum  more 
physicorum  inquirit,  quomodo  scilicet  glandularum  substantia  ad  reagentia  se  habeat,  quomodo  mace¬ 
ratione  j  calore,  coctione  cet.  afficiatur.  Quae  cum  ita  sint,  immerito  problematis  solutionem  a.  Cl.  viro 
exspectabis ;  profecto  modo  accuratior  glandularum  secernentium  notio  illi  debetur,  quas  quidem  cum  glan¬ 
dulis  ductu  excretorio  destitutis  saepissime  hucusque  commiscuere,  ita  ut  ex  altera  alteraque  glandularum 
parte  indiscriminatim  pro  hac  vel  illa  sententia  argumentarentur. 

§.  14. 

Cl.  Bichati  asseclae  quaestionem  non  ulterius  promovere;  atqlie  hodierna  anatomia  generalis  eo¬ 
dem  etiam  vitio  laborat,  quod  organa  parenchymatosa,  utpote  cerebrum,  ovaria,  lienem,  glandulas,  quorum 
interna  structura  inprimis  explorari  debebat,  modo  massae  cujusdam  sub  specie  inquirat..  Certe  anatomia 
generalis  hactenus  modo  de  membranis  certiores  nos  fecit,  in  quibus  jam  Bichat  multum  praestitit.  Ita 
tandem  fieri  potest,  ut  hoc  ipso  tempore  vir  de  anatomia  generali  meritissimus  dubitare  possit,  utrum  sub¬ 
stantiae  testiculorum  canales  mirabiles  texturae  glandulosae  an  vasculosae  rectius  accenseat;  cum  tamen 
illa  tubulorum  formatio ,  ut  posthac  demonstrandum  est,  plurimis  animalium  glandulis  natura  conveniat. 
Non  majori  jure  texturam  vasculosam  tanquam  glandularum  fabricae  typum  pronunciares.  Nam  ductuum 
excretoriorum  textura  vasculosa  non  omnibus,  imo  paucis  tantum  glandulis  convenit.  Nihilominus  atque 
hae  atque  illae  glandulae  stabilissimum  formationis  archetypum  omnium  glandularum  sequuntur,  ut  in  mi¬ 
nori  spatio  magnam  internam  secernentem  planitiem  exponant. 

Divisionem  glandularum  etiam  Cei.  Cuvierus  in  anatomia  sua  comparata  protulit,  non  magis  pro¬ 
batam.  Mirandum  est  enim,  quomodo  membranas  secernentes  cum  ductibus  lactiferis,  seminalibus,  bili¬ 
feris  conjungere  potuerit,  in  quibus  scilicet  omnibus  modo  unus  vasorum  ordo  adsit,  scilicet  aut  ipsae  ar¬ 
teriae,  aut  ductus  lactiferi,  seminales,  biliferi  illis  connexi.  Non  magis  recte  in  alia  glandularum  classe 
cryptae  et  folliculi  cum  glandulis  lobatis  et  renibus  conjunguntur,  quia  scilicet  liquores  secreti  in  alterum 
vasorum  excernentium  ordinem  transeant.  Certe  diversissima  hic  commixta,  simillima  autem  disjuncta 
praeter  naturam.  Verum  si  corollaria  haec  exigua  sunt  minorisque  pretii,  tamen  magnam  singularum  ob¬ 
servationum  copiam  de  externa  glandularum  formatione  longe  insignem  vir  summus  et  illustris  pro  prae¬ 
clara  sua  experientia  et  mira  eruditione  exhibuit. 

§•  15- 

Jam  vero  nunc  ad  praestantissimam  Doellingeri  **  de  secretione  commentationem  convertimur, 
ubi  primum  tanti  ponderis  functio  secundum  sinceram  physiologiae  doctrinam  perspicua  concinnaque  di¬ 
cendi  ratione  illustratur.  Attamen  non  hic  locus  est,  ut,  quantum  huic  dissertationi  debemus,  exponamus, 
certe  inter  praestantissimas  physiologiae  institutiones  illa  recenseri  debet,  sed  observationes  insuper  de 
glandularum  fabrica  continet,  quas  equidem  non  omnino  probare  possum,  quaeque  ad  accuratius  examen 
necesse  est  ut  revocentur.  i..  .  . 

Cl.  Doellinger  Masgagnii  de  vasorum  sanguiferorum  poris  opinionem  oppugnat,  liquores  ex  san¬ 
guine  ortos,  ratus,  canalibus  quoque  vasis  sanguiferis  conterminis  posse  secerni,  ita  ut  secretiones  vario 
modo  et  quidem  inde  a  superficie  folliculorum  secundum  Malpighii  doctrinam,  alias  denique  secundum 
Ruyschii  sententiam  procedant,  id  quod  etiam  Beclard  in  libro  de  anatomia  generali,  observationibus 
quamvis  propriis  destitutus,  probare  videtur.  Doellinger  quidem  concedit,  connexum  arteriarum  etfdu- 

*  Anatoraie  generale.  Nouvelle  editiou  T.  II.  Paris,  1818  p.  606. 

**  Was  ist  Absondernng ,  und  wie  geschiebt  sie?  Wiirzbnrg,  1819.  , 

ctuum  efferentium  ex  transitu  materiae  iniectae  ex  arteriis  in  canales  excretorios  non  posse  probari.  Lau¬ 
datam  enim  observationem  facile  aliquem  interpretari  posse,  reputantem,  arteriolarum  partem  liberis  finibus 
desinere,  contentumque  liquorem,  ubicunque  non  maius  impedimentum  obstet,  posse  transgredi.  Nihilomi¬ 
nus  connexum  illum  in  renibus  admittit,  vasorum  emulgentium  plurium  animalium  nisus  repletione.  Arte¬ 
riolae,  inquit,  maiores  in  vasorum  glomerulos  discedunt,  in  quibus  tanquam  arteriarum  continuationes  du¬ 
ctus  Belliniani  oriuntur.  Sed  sententiae  argumenta  satis  firma  aegre  desideramus.  Quod  enim  pro  ar¬ 
gumento  adfertur,  ductus  Bellinianos  scilicet  non  modo  ex  arteriis  sed  etiam  ex  venis  oriri,  magnopere 
dubium  est.  Post  renum  per  venas  repletionem,  contendit  vir  illustrissimus,  optime  observari  posse,  venas 
in  reticulares  maculas  abire,  ex  quibus  ductus  uriniferi  aeque  ac  ex  arteriarum  glomerulis  proveniant. 
Attamen  quaero,  num  haec  sententiae  prolatae  argumento  esse  possint.  Q,uid  enim  ex  maculis  reticulatis 
venarum  glomerulisque  arteriarum  provenit,  utrum  recti  canales  substantiae  medullaris  Belliniani,  an,  qui 
hisce  continui  sunt,  ductus  uriniferi  serpentini  Ferreinii  substantiae  corticalis?  Vasorum  sanguiferorum 
ansae  reticulares  singulos  quidem  ductus  uriniferos  atque  eorum  fasciculos  circumdant,  sed  longe  absunt, 
ut  ex  alteris  alteri  oriantur.  Corpora  Malpighiana  sive  Buyschii  glomeruli  utique  inde  ex  arteriis  re¬ 
plentur,  sed  haec  corpuscula  modo  serpentinis  ductibus  uriniferis  interjacent,  ex  quibus  tota  renum  sub¬ 
stantia  corticalis,  testiculorum  in  modum,  conflatur;  nullibi  autem  cum  ductibus  uriniferis  conveniunt. 
Praestantissimos  illos  a  Lieberkuehnio  artifice  manu  repletos  renes,  qui  in  spiritu  vini  in  Museo  anato¬ 
mico  Berolinensi  asservantur,  inquirens,  nullibi  unquam  ex  pulcherrimis  vasorum  retibus  aut  glomerulis 
in  substantiae  corticalis  serpentinos  ductus  uriniferos  transitum  observare  potui.  Nimirum  ductus  muniferi 
ubique  vacui  sunt,  neque  ullibi  materiae  iniectae  vestigium  offerunt.  Neque  satius  probatum  est,  rectos 
Bellim  in  substantia  medullari  ductus  inde  a  vasis  sanguiferis  posse  repleri.  Si  enim  post  arteriarum 
repletionem  passim  in  substantia  medullari  canales  recti  visui  se  offerunt,  qui  in  renum  corticem  trans¬ 
eunt,  ibique  cum  corporibus  Malpighianis  et  vasorum  sanguiferorum  retibus  conjunguntur,  demonstran¬ 
dum  est,  repletos  substantiae  medullaris  canales  revera  esse  ductus  uriniferos,  nec  potius  arterias  minores 
quidem,  sed  etiam  recto  cursu  per  substantiam  medullarem  procedentes,  quae  facillime,  cum  inter  ductus 
uriniferos  progrediantur,  atque  cum  illis  confundi  possunt  atque  saepius  certe  pro  illis  habitae  sunt.  Diffe¬ 
runt  tamen  a  ductibus  uriniferis,  quod  tenuiores  sunt,  lateralesque  hic  inde  tenuissimos  breviores  ramulos 
promunt,  id  quod  ductibus  uriniferis  alienissimum  est.  Itaque  saepissime  aliquis  ductus  uriniferos  ex  ar¬ 
teriis  replevisse  opinabatur,  cum  tamen  modo  rectas  medullaris  substantiae  arteriolas  impleverat.  Jamque 
Cl.  Huschke  *  in  praestantissima  de  renum  fabrica  commentatione  jure  hoc  monuit.  Perinde  Huschkio  te¬ 
ste  in  subtilissimis  Cl.  Prochaska  injectionibus  pro  ductuum  uriniferorum  repletione  venditur,  quod  modo 
ad  arteriarum  connexum  pertinet.  Eodem  jure  Lieberkuehnii  injectiones  laudatas  aliquis  afferre  posset; 
namque  arteriolae  medullaris  substantiae  recte  procedentes  pulcherrime  apparent.  Verum  enimvero  hae 
arteriolae  protractae  in  repletione  arteriarum  felici  semper  etiam  replentur.  Itaque  Sciiumlansky  jamjam 
earum  decursum  juxta  ductus  Bellini  uriniferos  recte  indicavit.  Q,uae  cum  ita  sint,  non  miretur  aliquis, 
si  Cl.  Doellinger  contendit,  ductus  uriniferos  facillime  ex  vasis  sanguiferis  materiam  suscipere.  Haec 
jam  antiqua  illa  ex  Bertino  ab  Hallero  recepta  falsa  sententia  est.  Profecto  serpentini  corticalis  sub¬ 
stantiae  ductus  uriniferi  nunquam  ex  arteriarum  repletione  inficiuntur.  Doellingerum  et  ipsum  eos  non 
replevisse,  fere  certissimum  est;  scilicet  modo  de  ductibus  Bellinianis  loquitur,  qui  omnibus  recti  py¬ 
ramidum  canales  audiunt.  Doellingerum  canales  corticis  serpentinos  non  replevisse,  exinde  quoque  elu¬ 
cet,  quod  eorum  existentiam  non  testatur,  dum  simul  Eisenhardtii  dissertationem  laudat;  quippe  qui  duc¬ 
tus  uriniferos  serpentinos  negat,  neque  multa  ceteroquin  de  renum  structura  bene  observavit. 

Sunt  etiam  medullari  substantiae  suae  venae  recta  procedentes,  eaeque  certissime  sunt,  quas  Cl. 
Doellinger  ex  venarum  injectione  repletas  invenit.  Ideoque  Cl.  Doellinger  ductus  uriniferos  duplici 
modo  coloratos  conspicere  credidit,  postquam  diversis  materiis  venas  simul  et  arterias  impleverat. 

§•  1«. 

In  disquisitionum  de  interna  organorum  fabrica  historia  de  variis  plurimorum  pro  altera  alterave 
sententia  suffragiis  certe  non  agitur.  IdeOque  novissimi  temporis  physiologorum  atque  anatomicorum  re¬ 
censionem  jure  omittimus,  qui  autMALPiGHii  aut  Buyschii  partes  ex  argumentis  jamjam  cognitis  sequuntur. 
Juvat  etiam  methodum  vasa  sanguifera  injiciendi  in  illustranda  glandularum  structura  toties  frustra  repeti¬ 
tam,  omnino  relinquere.  Itaque  ad  monographicas  temporis  recentioris  observationes  convertimur,  quibus 

variam  substantiae  glandulosae  ipsius  structuram  et  conformationem  in  diversis  glandulis  illustrare  unus 
alterque  conati  sunt.  Hic  autem  fere  unice  Celeberrimorum  virorum,  Eisenhardt,  Rathke,  E.  H.  Weber 
et  Huschke  disquisitiones  sunt,  quae  recenseantur. 

Eisenhardtii  viri  meritissimi  de  structura  renum  observationes  microscopicae  in  dissertatione  inau- 
gurali  Berolini  1818  editae,  aliquam  celebritatem  consequutae  sunt.  Quod  tamen  modo  ex  maxima  rei 
confusione  atque  obscuritate  explicari  potest.  Laudata  enim  disquisitio,  quametsi  ingeniose  instituta  sit, 
inter  magna  viri  Cl.  merita,  modo  tanquam  specimen  eruditionis  habenda  est.  Neque  satis  mirari  potest, 
quomodo  hisce  observationibus  auctores  tam  ingenue  uti  poterant,  quum  Cl.  Eisenhardt  in  ipsa  microsco- 
pica  observatione  instituenda  ne  quidem  ductus  uriniferos  Ferreinii  et  Schumlanscii  conspexerit.  Nihi¬ 
lominus  scriptorum  nonnulli  Eisenhardtii  observationes  cum  accuratiori  Ferreinii  et  Schumlanscii  de¬ 
scriptione  fere  contraria,  propriis  destituti  observationibus,  non  absque  magna  confusione  conjungere  potuere. 

Eisenhardt  persuasus,  vasorum  sanguiferorum  repletione  de  interna  glandularum  structura  non 
posse  dijudicari,  methodo  alia  eaque  tamen  mala,  microscopicae  scilicet  observationis  in  laminis  substan¬ 
tiae  renalis  subtilissimis  instituendae  usus  est,  quo  factum  est,  ut  ductuum  uriniferorum  dissecta  solum- 

# 

modo  lumina  posset  observare.  Neque  mirum,  si  praestantissimas  Ferreinii  et  Schumlanscii  observatio¬ 
nes  non  recognovit,  si  ductuum  corticalium  serpentinorum  ne  vestigium  quidem  observavit.  Quin  vel  ipsos 
medullaris  substantiae  Bellinianos  tubulos  non  satis  recte  vedit,  rei  evictae  novam  insuper  adferens 
confusionem.  Ansae  reticulares  in  superficie  renum  atque  in  cortice  ipsorum  ab  Eisenhardtio  observatae 

4 

atque  depictae,  quas  pro  ductibus  uriniferis  habuit,  revera  nihil  aliud  ac  consuetae  vasorum  sanguifero¬ 
rum  ansae  reticulares  sunt,  quales  per  totam  undique  substantiam  corticalem  inter  ductus  uriniferos  serpen¬ 
tinos  eosque  multo  maiores,  obveniunt.  Serius  Cl.  Eisenhardt  vasa  prius  urinifera  nominata,  utique  ve¬ 
nosa  nuncupavit,  ductus  uriniferos,  ratus,  ex  ansis  venarum  reticularibus  ducere  originem* *. 

Unum  est,  quod  Eisenhardtius  omnino  secundum  naturam  descripsit,  corpora  scilicet  Malpig- 
hiana,  uti  iam  prius  ex  aliorum  observationibus  innotuere. 

§•  17. 

Jam  vero  non  sine  magna  laetitia  merita  Henrici  Rathke  **  de  anatomia  renum  interna  compa¬ 
rata  recensemus.  Huicce  enim  indefesso  atque  intimo  naturae  scrutatori  praestantissimas  observationes  de 
evolutionis  historia  atque  interna  renum  fabrica  apud  pisces  et  batrachios  debemus,  in  quibus  scilicet  re¬ 
ptes  ex  tubulis  constant,  parallele  simul  deinceps  ab  uretere  progredientibus,  qui  paullulum  sinuantur  at¬ 
que,  quin  tenuiores  fiant,  ramosque  edant,  coecis  finibus  desinunt.  Maioris  etiam  momenti  Cl.  Ratiike 
observationes  sunt  de  historia  evolutionis  genitalium  in  animalibus  vertebratis,  de  pulmonum  evolutione  ***, 
neque  minus  disquisitiones  de  piscium  genitalibus,  deque  testiculorum  in  iisdem  fabrica  interna,  quam  rem 
etiam  111.  G.  R.  Treviranus  propriis  observationibus  confirmavit.  Singulas  observationes  de  glandularum 
variarum  fabrica  etiam  III.  Tiedemann  jam  praestiterat  f. 

Sed  novam  disquisitionum  periodum  Cl.  Huschke  de  interna  renum  structura  observationes  initiantur, 
cui  quidem  post  tot  irrita  experimenta  primum  feliciter  successit,  novae  methodi  ope,  antlia  pneumatica 
scilicet  adhibita,  ductuum  uriniferorum  ipsorum  inde  ab  metere  repletio;  quibus  tandem  evictum  est,  du¬ 
ctus  uriniferos  a  vasis  sanguiferis  omnino  non  dependere,  quibus  etiam  contigit,  ductuum  uriniferorum  va¬ 
riam  in  diversis  animalibus  fabricam  ultra  omnem  dubitationis  aleam  intueri.  Felicissime  autem  nova 
methodus  in  avium  renibus  illustrandis  adhibebatur,  quorum  penitiorem  structuram  quisque  desiderabat. 
Jam  vero  nunc  nemo  est,  qui  non  facili  negotio  adhibita  antlia  pneumatica,  in  ductibus  uriniferis  per 
ureterem  replendis,  sibi  persuadere  possit,  fines  ductuum  uriniferorum  liberos  parallele  in  superficie  convo- 
lutionum  et  gyrorum  renum  avium  propullulare  pinnatifidos,  ramulosque  ultimos  coecis  finibus  desinere, 
multo  scilicet  majores,  quam  vasa  sanguifera  subtilissima,  quorum  omnem  penitus  abnegant  communionem  ff. 

Tandem  Ernestus  Henricus  Weber,  Professor  Lipsiensis,  injectionem  mercurii  adhibendo,  feli¬ 
cissime  internam  glandularum  salivalium  in  avibus  mammalibusque  structuram,  pancreatis  in  avibus  fabri¬ 
cam,  atque  parotidis  simul  primam  in  mammalibus  evolutionem  tanquam  simplicissimam  ductus  excretorii 

7  t  ■  l 

*  Meckel’s  Archiv  fur  Physiologie  T.  VIII.  p.  218. 

**  Beitrage  zur  Geschiclite  der  Tliierwelt  I.  II.  III.  IV.  Abtli.  Danzig  uud  Halle  1820 — 1827. 

***  Nor.  act.  acad.  caes.  L.  C.  nat.  Cur.  T.  XIV.  p.  I. 

t  De  glandula  lacrymali  testudinis.  Meckel’s  Archiv  fur  Pliys.  T.  V.  p.  353.  de  glandula  faciali  vespertilionis  Ibid.  T.  II. 
p.  112.  Tab.  II.  fig.  9.  10. 

ff  Isis  1828.  H.  V.  et  VI. 

ramificationem  aut  efflorescendam  illustravit.  Perinde  ex  Ili.  Weberi  injectionibus  elucet,  ramificationes 
ductus  excretorii  in  laudatis  glandulis  aeque  ac  in  conglomeratis  cryptis  ultimo  coecis  finibus  utriculorum 
aut  vesicularum  in  modum  desinere,  quae  vesiculae  et  cellulae  glandularum  salivalium  et  pancreatis  vasis 
sanguiferis  subtilissimis  longe  majores  sunt  *. 

111.  a  Baer**  solus  originem  hepatis  primitivum,  ex  tubo  intestinali  propullulantis,  felicissime  ob¬ 
servavit;  idem  ille  simplicissimam  mammarum  in  cetaceis  ***  structuram  illustravit,  quae  quidem,  ut  Me- 
ckelius  quoque,  in  Ornithorhyncho  paradoxof  observavit,  ex  maioribus  ramosis  constant  intesti- 
nulis  coecis. 

Tandem  disquisitionum  anatomicarum  complurium  de  glandulis  inferiorum  animalium,  utpote  insec¬ 
torum  tubuliformibus  memoria  superest;  sed  immortalis  ille  Swammerdamm  plurima  iamiam  in  hac  re 
praestitit;  ceterum  non  possumus  non  fateri,  praestantissima  recentioris  temporis  de  anatomia  comparata 
opera  quaestionem  nostram  vix  ulterius  promovisse. 

§.  18. 

Quodsi  in  fine  expositionis  historicae  quaestionis  nostrae  ad  hodiernum  tempus  rationem  indicare 
juvat,  ingenue  fatendum  est,  glandulas,  quibus  interna  structura  Malpighianam  secundum  sententiam 
convenit,  numero  magnopere  esse  auctas,  Ruyschianam  contra  liypothesin  in  totidem  glandulis  tanquam 
irritam  falsamque  esse  demonstratam.  Profecto  Meckelius  j-f  ipse  quaestionis  et  controversiae  statum  et 
rationem  hisce,  quae  sequuntur,  verbis  optime  exposuit: 

Wenn  es  auch  keinem  Zweifel  unterworfen  ist,  dass  glticklich  gelungene  Einspritzungen  und 
sorgfiiltige  Macerationen  die  grosseren,  von  Malpighi  angenommenen,  Balge  ais  feine  Gefassverzwei- 
gungen  zeigen,  so  scheint  doch  die  Malpighisclie  Ansiclit  im  Wesentlichen  bei  weitem  mehr  fur 
sich  zu  haben,  ais  die  Ruyschische.  Es  giebt  zwar  keine  grosseren  Balge  an  den  angegebnen 
Stellen,  allein  hochst  wahrscheinlich  fangt  das  System  der  Ausfuhrungsgange  mit  einer  Menge  blin- 
der,  uberall  verschlossener  Wtirzelchen  an,  welche  sich  zwischen  die  feinsten  Gefassverzweigungen 
legen  und  mit  ihnen  auf  dieselbe  Weise  die  kleinsten  Kornchen  und  Knauel  bilden,  ais  die  ganze  Druse 
iiberhaupt  aus  Blut  —  und  ausfiihrenden  Gefassen  besteht.  Sehr  gut  hat  schon  Malpighi  den  Bau 
der  Leber  bei  den  niedrigern  Thieren  und  beim  Embryo  der  hohern  ais  Hauptgrund  fiir  diese  Mei- 
nung  benutzt,  und  man  kann  hinzusetzen,  dass  die  Anordnung  des  ganzen  Driisensystems  dieser 
Thiere  fiir  dieselbe  spricht,  sofern  sie  bei  ihnen  deutlich  bloss  aus  einfachern  und  zusammengesetztern, 
in  gosserer  oder  geringerer  Menge  vorhandenen,  hohlen  blinden  Gangen  bestehen,  welche  in  der  all- 
gemeinen  zwischen  den  Organen  ergossenen  Nahrungsfliissigkeit  frei  schwimmen.  Die  einfachsten 
Schleimdriisen,  welche  bloss  ais  hohle  Siicke  erscheinen,  geben  den  Prototypus  der  Driisenbildung  ab. 
Denkt  man  sich  den  Sack,  welchen  sie  bilden,  verlangert,  verzweigt,  seine  Zweige  zwischen  die 
Zweige  der  Gefasse  ausgezogen,  so  kann  man,  ohne  je  zu  einem  unmittelbaren  Uebergange  der 
Blutgefasse  in  die  ausfiihrenden  Gange  zu  gelangen,  den  einfachsten  hohlen  Sack  in  die  zusammen- 
gesetzteste  Driise  umgestalten.  Eandem  sententiam  novissime  Cl.  E.  H.  Weber  laudatis  eximiis  ob¬ 
servationibus  maxime  confirmavit. 

Nihilominus  rationes  haece  modo  opinionem  sustinent,  nisi  omnium  glandularum  structura  interna 
exquisita  sit,  nisi  quae  in  penitiori  earum  fabrica  apud  plurima  animalia  discrimina  obveniunt,  oculis 
obversentur. 

Itaque  anatomia  glandularum  per  animantium  universum  orbem  absoluta,  in  tanta  scientiarum  na¬ 
turalium  progressione,  necessario  desideratur.  Jam  vero  si  anatomici  complures  anatomiam  hominis  om¬ 
nibus  fere  numeris  absolutam  non  sine  vanitate  praedicabant,  in  glandularum  structura  illustranda  maxima 
illius  scientiae  debilitas  observatur,  ita  ut  feliciori  investigandi  arti  nova,  ut  ita  dicam,  lateque  patens 
disquisitionum  provincia  supersit. 

Haec  autem  disquisitio,  si  quaestionem  omnino  diiudicare  atque  absolvere  debebat,  omnes,  quae 
in  animantium  orbe  glandulae  obveniunt,  necesse  erat,  ut  complecteretur.  Neque  enim  solum  de  natura  et 

*  Beobachtuugen  iiber  die  Struetur  einiger  conglomerirten  und  einfachen  Driisen  und  ibre  erste  Eutwickelung.  Meckel’s 
Archiv  fiir  A.  u.  Pb.  1827.  p.  274. 

**  Bukdach’s  Physiologie  Bd.  II,  mit  Beitragen  von  C.  E.  vou  Baer,  H.  Rathke  und  E.  Meter.  Leipzig,  1828. 

***  Meckel’s  Arcliiv  fiir  A.  u.  Ph.  1827.  pag.  568. 

f  Meckel,  Oruithorhynclii  paradoxi  descriptio  anatomica  Lips.  1826.  fol. 

ff  Handbuch  der  menscblichen  Anatomie.  T.  I.  p.  632. 

conformatione  cuiusvis  glandulae  illustranda  atque  de  altera  alterave  hypothese  admittenda  agebatur;  imo 
summum  problematis  argumentum  erat,  ut  diversissimae  glandularum  fabricae  formae  in  quocunque  organo 
exquisite  enuclearentur,  quibus  tandem  diiudicandum  erat,  utrum  natura  in  glandularum  conformatione 
iuxta  diversitatis  maximae  speciem,  eundem  tamen  unumque  typum  observet,  an  inaequali  modo  et  in¬ 
constanti  procedat,  quomodo  denique  glandulae  suas  secundum  leges  in  embryone  evolvantur,  quomodo 
per  animalium  classes  sensim  sensimque  magis  in  exquisitissimam  formam  adolescant. 

§•  19- 

Faciliorem  quidem  partem  in  animalibus  inferioribus  plurimum  iamiam  praestiterat  anatomia  compa¬ 
rata;  in  animalibus  vero  superioribus  vix  prima  stamina  posuerat.  Nemo  enim  hactenus  anatomiae  in¬ 
ternae  organorum  comparatae  vix  moverat  suspicionem,  ita  ut  opera  copiosissima,  Cuvierii  praesertim  de 
anatomia  comparata  classicum  opus,  glandularum  structuram  vix  et  ne  vix  quidem  illustrarent.  Quamvis 
exquisite  anatomiam  glandularum  externam,  lobulorum  nimirum  et  ductuum  excernentium  fabricam,  for¬ 
mam  atque  situm  in  tam  multis  commentationibus  scriptores  illustraverint,  nemo  tamen  penitiorem  vaso¬ 
rum  secernentium  structuram  extricavit.  Sedulus  equidem  magnam  illam  operum  adenologicorum  co¬ 
piam,  quae  tum  in  Reussii  repertorio  commentationum  de  anatomia,  physiologia,  zoologia  exstant, 
tum  quae  ab  Hallero  et  Blumenbachio  aliisque  viris  recensentur,  perlustravi;  neque  minus  bibliothecas 
universitatis  literariae  Bonnensis  atque  Berolinensis ,  splendidissimumque  illum  Rudolphii  librorum  appara¬ 
tum  perscrutatus  sum,  ita  ut  enarrata  historia  absolutam  atque  integram  eorum,  quae  ab  omnibus  prolata 
sunt,  quaeque  adhuc  desiderantur,  contineat  recensionem.  Quantum  igitur  operae  supererat,  facile  aliquis 
inde  concludere  potest,  quod  ad  novissimum  usque  tempus  praeter  recentissimas  observationes  virorum 
Cl.  Tiedemann,  Rathke,  Huschke,  E.  H.  Weber,  Meckel,  Trevirani,  a  Baer  vix  quinque  observa¬ 
tiones  exquisitae  de  structura  canalium  secernentium  apud  animalia  superiora  praesto  essent;  memini  enim 
eorum,  quae  a  viris  Cl.  Ferrein,  Schumlansky,  D u verno y,  Cruikshank  et  Mascagni  jam  pridem 
observata  sunt. 

Jam  dudum  anatomia  interna  totius  systematis  glandulosi,  per  animantium  regnum  comparata,  con¬ 
tinuo  animum  occupaverat.  Itaque  ex  sat  longo  tempore,  postquam  anatomiam  et  physiologiam  organorum 
sensuum  tractaveram,  indefesso  studio  in  dies  operam  in  omnis  generis  glandulis  atque  adultorum  atque 
embryonum  inquirendis  navavi,  microscopio,  injectionibus,  aliaque  omni  anatomica  arte  pro  quaestione  di- 
iudicanda  adhibitis.  Jam  vero  quomodo  difficultates,  quae  in  glandulis  aliis  alio  modo  adversae  erant, 
superavi,  quid  adjumento,  quid  impedimento,  quid  tandem  irritum  erat,  haec  omnia  in  peculiari  libro  exposui. 

Cum  autumno  a.  18*28  plurimis  iungerer,  quos  ex  universis  scientiarum  naturalium  provinciis  pro¬ 
positum  generosissimum  Berolinum  convocabat,  inprimis  consilium  erat,  ut  in  museo  regio  disquisitiones  in 
animalibus  rarioribus  perficerem.  Praeterea  in  concilio  medicorum  et  naturae  scrutatorum  contigit,  ut  dis¬ 
quisitionum  conspectum  in  prolatis  iconibus  exponerem.  Quodsi  tandem,  quae  parata  sunt,  judicibus  com¬ 
mitto,  minime  tamen  silentio  praeteream,  quam  multa  praecedentium  laboribus  praestantissimisque  obser¬ 
vationibus  virorum  Rathke,  Huschke,  a  Baer  et  Weber  debui,  quantum  denique  eorum  virorum  ob¬ 
servata  de  glandulis  singulis  ad  proprias  observationes  absolvendas  contribuerunt.  Ita  vero  factum  est,  ut 
gravissima  magnaque  anatomiae  difficilioris  pars  solis  fere  Germanorum  indefessis  laboribus  excoleretur. 


II. 

De  variis  ad  penitiorem  glandularum  structuram  indagandam  anatomicae  artis  praesidiis . 

Disputatio  critica. 

%.  i. 

Prius  quam  descriptionis  initium  faciam,  necessarium  puto,  omnis  quod  hucusque  tum  ab  aliis,  tum 
a  me  ipso  ad  quaestionem  solvendam  adhibebatur  anatomicae  artis  praesidii  accuratam  proferre  recensio¬ 
nem,  unde  eluceat,  quid  quaeque  methodus  aut  profecerit,  quid  impedimenti  obtulerit,  quae  in  quocunque 
casu  conveniat,  quae  omnino  vitiosa  sit,  qua  tandem  ratione  in  quocunque  glandularum  genere  illustrando 
usus  sim.  Quo  facto  in  anatomica  glandularum  descriptione  brevior  esse  possum,  cum  liceat  ibi  delegare 
ad  methodum  disquisitionis  atque  observationis  fusius  hicce  enarratam. 

/.  De  vasorum  sanguiferorum  artificiosa  repletione . 

Vasorum  sanguiferorum  repletionem  ad  extricandam  glandularum  structuram  saepissime  anatomici 
adhibuere.  In  qua  quidem  arte  exercenda  Ruysch,  Walter,  Lieberkuehn,  Prochaska,  Doellinker 
aliique  multi  excelluere,  quin  tamen  internam  glandularum  structuram  satis  evincere  potuerint.  Profecto 
vasorum  distributio  in  glandulis  variis  diversa  est,  aliaque  est  ac  in  ceteris  organis;  quae  discrimina  per¬ 
scrutari  maximum  argumentum  est.  Sin  vero  aliquis  internam  canalium  excernentium  structuram,  eorum 
denique  fabricam,  postremamque  cognoverit  terminationem,  intelliget,  variam  illam  minimorum  vasorum 
sanguiferorum  rationem  et  divisionem  utplurimum  a  canalium  excernentium  et  secernentium  divisione  de¬ 
pendere,  neque  propriis  legibus  numerisque  esse  absolutam,  quod  quidem  in  singulis  demonstrabimus.  Qui 
autem  vasa  sanguifera  glandularum  replet,  canalium  excernentium  inde  terminationes  atque  origines  ex¬ 
ploraturus,  certe  se  ipsum  decipere  properat,  alienissima  commiscens.  Quam  rem  in  commentatione  hi¬ 
storica  satis  jam  monuimus  atque  exposuimus.  Nimirum  vasorum  sanguiferorum  repletionem  eam  felicem 
perfectamque  praedicant,  qua  omnis  undique  substantia  materiam  coloratam  saturate  suscepit.  Haec  au¬ 
tem  nimia  minimorum  telae  cellularis  vasorum  repletio,  ex  materia  aliena  facta,  certe  omnium  qualium¬ 
cunque  partium  formas  praeter  vascula  penitus  obnubilat.  Quid  praestantius  praeparatis  a  Lieberkuehnio 
confectis?  attamen  exploret  aliquis  celeberrima  illa  praeparata,  utpote  substantiae  glandularum  salivalium, 
hepatis,  renum  repletae,  quae  Berolini  in  museo  regio  asservantur;  explores,  num  vestigium  ullum  cana¬ 
lium  cognoscere  possis,  qui  tam  diverse  in  glandulis  salivalibus,  hepate,  renibus  conformati  sunt,  num 
vestigium  liceat  ductuum  uriniferorum  extricare,  quos  Schumlansky  eximie  descripsit,  quales,  injectione 
per  ureterem  ope  antliae  pneumaticae  facta,  aperte  demonstrantur,  qui  tandem  in  renibus  Serpentium  et 
Rajarum  eximia  magnitudine  pollent,  et  in  Rajis  canalibus  seminalibus  simillimi  ejusdem  diametri  sunt 
ac  canales  seminales  testicnli  humani;  num  pancreatis  et  glandularum  salivalium  elementa  liceat  observare, 
quae  utique  mercurio  repleri  possunt,  quin  ille  in  vasa  sanguifera  transeat,  hepatisque  partes  elementares, 
quarum  pulcherrima  conformatio  et  ordo  in  historia  evolutionis  embryi  liquent,  qui  quidem  ductuli  magni¬ 
tudine  vascula  sanguifera  minima  longe  exsuperant. 

§•  2- 

Ruyschius,  Hallerus,  Doellinger  multum  ponderis  in  observatione  posuere,  quod  materiae  in¬ 
jectae  ex  vasis  sanguiferis  hepatis  et  renum  in  canales  secernentes  transeant.  Hic  autem  materiae  ultra 
limites  natura  praescriptos  progressus,  praeter  progressum  vix  aliud  quidquam  demonstrat,  minime  vero 
communionem  naturalem  alterius  alteriusque  vasis  evincit.  Quis  est,  qui  nesciat,  ex  felicissima  injectione 
materiem  limites  cujusque  membranae  transgredi,  utpote  membranae  intestinorum  intimae,  ita  ut  non  modo 
parenchyma  integrum  villosae,  sed  ipsum  muci  secretum,  villosae  appendens,  interdum  materia  colorata 
penitus  inficiatur,  quin  tamen  contendi  liceat,  materiam  ex  apertis  liberisque  vasorum  sanguiferorum  fini¬ 
bus  effundi.  Eadem  injectionum  branchiarum  ratio  est.  Quare  non  eodem  jure  et  pacto  materies  in  du¬ 
ctus  efferentes  transgrediatur,  quorum  quidem  membranulae  multo  membranis  mucosis  tenuiores  sunt?  Sin 
au  em  ultra  vasa  progreditur  massa,  adhibita  vi  mechanica,  quae  membranulis  tenuissimis  coerceri  non 
potest,  quo  tandem  facilius  tendere  debet,  cum  cava  ductuum  efferentium  minimum  impedimentum  obfe- 
rant,  solaque  protrusam  materiam  suscipere  possint?  Rarissime  ex  ductibus  excretoriis  materia  injecta 
etiam  in  vasa  sanguifera  transit,  sed  tum  potissimum,  si  felicior  ductuum  efferentium  repletio  non  conti¬ 
git,  si  modo  trunci  ductuum  excretoriorum  materiem  susceperant.  Nimirum  tum  praesertim  ductuum  urini¬ 
ferorum  per  ureterem  ope  antliae  pneumaticae  injectio  non  succedit,  si  materies  injecta,  loco  ut  in  du¬ 
ctibus  procedat,  in  adjacentia  vasorum  sanguiferorum  retia  superato  impedimento  transgreditur.  Ita  ex 
pelvi  renali  calycibusque  interdum  materia  in  vasa  sanguifera  suscipitur,  ad  superficiem  usque  renum  sur- 
gens,  quin  tamen  ductus  uriniferi  praeter  papillas  materiem  susceperint.  Non  dicam  de  exsiccatione  or¬ 
ganorum  repletorum  eorumque  maceratione,  quas  methodos  Ruyschius  ad  glandularum  fabricam  exploran¬ 
dam  adhibebat.  Haec  enim  ratio  tam  rudis  est  et  barbara,  ut  silentio  liceat  omnino  eam  praeterire. 

Praeterea  scriptores  interdum  transitum  materiae  iniectae  ex  vasis  sanguiferis  in  canales  efferentes 
laudant,  ubi  minime  ille  locum  habebat,  cuiusmodi  exempla  iam  in  historia  thematis  attulimus.  Itaque 
ductus  uriniferi  qui  dicuntur,  ex  vasis  sanguiferis  repleti,  non  sunt  ductus  uriniferi,  neque  unquam,  ma¬ 
xima  vi  adhibita,  et  felicissima  quamvis  injectione,  materia  ex  vasis  emulgentibus  in  serpentinos  corlica- 
les  uriniferos  ductus  aut  medullares  rectos  transit;  quaeque  facillime  in  renum  medulla  recta  vasa  ex  ar¬ 
teriis  replentur,  modo  arteriae  sunt,  in  vasa  corticis  sanguifera  reticulata  transeuntes,  nec  vero  ex  ori¬ 
ficiis  papillarum  uti  ductus  Belliniani  oriundae.  Hoc  vidi  in  praeparatis  Lieberktihnianis  renum 

quae  in  spiritu  vini  in  museo  anatomico  Berolinensi  asservantur;  vidi  etiam  nuperrime  in  renibus  a  Cl. 
Rougemont  artificiose  repletis,  qui  in  museo  anatomico  Bonnensi  prostant;  vidi  tandem  in  propriis 
injectionibus. 

Verum  enimvero  certissimum  est,  ad  structuram  canalium  secernentium  atque  excernentium  cognos¬ 
cendam  vasa  sanguifera  injici  non  debere.  Quodsi  canales  secernentes  non  amplius  cognoscere  velis, 
postquam  ante  repletionem  vasorum  sanguiferorum  optime  cognosci  poterant,  tum  vasa  sanguifera  replenda 
sunt.  Nam  partes  artificiose  repletae  renum,  hepatis,  glandularum  salivalium,  microscopice  non  amplius 
a  se  invicem  dignosci  possunt,  id  quod  in  praeparatis  Lieberkiilinianis  exsiccatis  cuique  elucet.  Modo 
ex  canalium  secernentium  artificiosa  repletione  structura  et  fines  eorum  ductuum  dignoscendi  sunt. 

Neque  vero  inde  concludas,  me  injectionem  vasorum  sanguiferorum  neglexisse.  Imo  subtilissimas 
injectiones  vasorum  sanguiferorum  in  visceribus  glandulosis  paravi,  quas  cum  injectionibus  ductuum  secer¬ 
nentium  quilibet  apud  nos  comparare  potest.  Haec  autem  comparatio  maximi  ponderis  est;  eaque  etiam 
ex  causa  microscopio  injectiones  Cl.  Lieberkuehn  et  Walter  iterum  iterumque  perlustravi. 

II.  De  injectione  canalium  secernentium  ope  mercurii  instituenda. 

§•  3. 

Injectionem  mercurii  vivi  hactenus  ad  fabricam  glandularum  secernentium  explorandam  saepius  qui¬ 
dem,  sed  plurimum  absque  eventu  instituere.  Solummodo  contorti  canales  seminiferi  substantiae  testicu¬ 
lorum  interdum  inde  a  ductu  deferente  mercurio  vivo  ex  parte  repleti  in  museis  anatomicis  conspiciuntur. 
Attamen  methodus  illa  praestantissima  multo  saepius  institui  potest,  quametsi  certis  sit  finibus  circum¬ 
scripta.  Jamque  enim  Cl.  viri  Mascagni  et  Cruikshank  hominis  mammas  in  vesiculares  usque  ductuum 
lactiferorum  fines  mercurio  vivo  adimplevere,  quametsi  pulcherrimam  hancce  experientiam  libri  anatomici 
fere  omnes  neglexere;  easdem  equidem  glandulas  in  Erinaceo  mercurio  adimplevi,  ubi  iniectio  felicissime 
succedit,  si  tenuiorum  tubulorum  lactiferorum  unum  atque  alterum  elegeris.  Etiam  in  cuniculo  haec  in¬ 
jectio  optime  succedit,  non  vero  in  illis  animalibus,  quorum  ductus  lactiferi  maiori  ambitu  patent,  utpote 
in  vacca.  Pulcherrimum  eiusmodi  praeparatum  glandulae  venenatae  Ornithorhynchi  paradoxi  in  museo 
anatomico  Berolinensi  asservatur.  E.  H.  Weber,  Professor  Lipsiensis,  parotidem  neonati  in  racemosas 
usque  vesiculas  ductibus  salivalibus  conterminas  mercurio  passim  replevit.  Idem  Cei.  viro  in  pancreate 
anseris  et  glandulis  salivalibus  avium,  nec  non  in  simplicibus  quibusdam  et  conglomeratis  glandulis  folli¬ 
cularibus  successit.  Secundum  meam  experientiam  glandulae  simpliciores  injectionem  facile  admittunt,  si 
modo  aditus  et  ductuum  lumina  satis  tenuia  sunt,  ut  tubulos  apparatus  possint  suscipere.  Glandulas  avium 
salivales  in  ansere  facile  feliciterque  mercurio  replevi,  verum  etiam  glandularum  compositarum  plures,  v. 
gr.  glandula  lacrymalis  avium,  glandula  Harderi  avium  mammaliumque  pulcherrime  repleri  possunt.  In¬ 
jectio  pancreatis  Anseris  pulcherrime  successit,  quum  in  ductus  majores  mercurio  antea  repletos,  aquam 
posthac  ope  siphonis  Aneliani  injicerem;  quo  facto  mercurius  ultimos  ductuum  vesiculares  fines  replevit. 
Perinde  omnium  harum  glandularum  praeparata  mercurio  repleta  in  collectione  mea  conservo,  quae  vide¬ 
runt  Prof.  Cl.  a  Walther,  Nees  ab  Esenbeck,  Weber,  Naumann,  Kilian,  Galezowsky  Prof.  Wil- 
nensis,  Muenz  Wirceburgensis,  Heyfelder  M.  D.  Novissime  iterum  magnopere  laetatus  sum,  cum  prae¬ 
parata  submitterem  judicio  virorum  Cl.  Tiedemann,  G.  R.  Treviranus,  a  Froriep,  Schroeder  van  der 
Kolk.  Eadem  passim  methodus  in  glandulis  prostaticis  mammalium  et  glandulis  Cowperi  compositis 
succedit;  attamen  singulos  prostiitae  hominis  dissectae  ductus  excretorios  in  vesiculares  usque  fines  frustra 
injicere  conatus  sum,  quametsi  ramificationes  singulae  in  vesiculares  usque  fines  sufflari  possunt. 

§.  4. 

Glandulae  non  lobulatae  compositae,  quae  magnum  impedimentum  in  textura  magis  compacta  offe¬ 
runt,  mercurio  repleri  non  possunt.  Praeterea  certa  quaedam  canalium  mollities  eiusmodi  iniectioni  impe¬ 
dimento  est  haud  superando. 

\ 

Glandulas,  quae  secretum  magis  spissum  largiuntur,  uti  glandulae  salivales  et  glandula  Harderi 
avium,  ante  iniectionem  necesse  est,  ut  caute  exprimas;  sed  in  maxima  illa  leporis  glandula  Harderiana 
compressione  haud  opus  est,  eaque  injectionem  ceteroquin  felicissimam  facile  corrumpere  posset. 

Quum  in  injectione  glandulae  lobatae  ultimi  racemi  mercurio  turgentes  sese  invicem  obtegant  in- 
ternamque  ramificationem  obvelent,  optimum  videbatur  in  eiusmodi  glandulis  replendis  ramificationes  su¬ 
perficiales,  quum  primum  mercurium  susceperint,  delineare,  priusquam  racemi  lobulorum  mercurio,  turgent. 
Haec  enim  delineatio  alteram  totius  superficiei  supplet. 


/ 

In  glandulis  quibusdam,  si  etiam  iniectio  mercurii  bene  succederet,  minime  tamen  illa  structurae 
internae  lucem  afferret ,  quales  sunt  glandulae  omnes  structurae  tubuliformis  et  fasciculatae  partium  ele¬ 
mentarium,  si  fines  earum  juxta  se  invicem  ad  superficiem,  corticis  in  modum,  congregantur,  uti  glan¬ 
dulae  uropygii  avium,  glandula  lacrymalis  testudinum,  glandula  venenata  Najae.  Hic  enim  fines  aut 
apices  tubulorum  in  superficie  modo  tanquam  acini  aut  granula  apparerent.  Fjusinodi  etiam  sunt  glandu¬ 
lae,  quarum  ramificationes  interpositis  septis  a  se  invicem  separatae  sunt,  uti  glandulae  venenatae  Tri- 
gonocephali  muti.  Hic  autem  cauta  septorum  resectio  ope  acus  scindentis  aut  microscopica  observa¬ 
tio  partium  dissectarum  internam  structuram  visui  statim  offert. 

Ejusmodi  injectioni  utplurimum  apparatus  ille  satis  notus  convenit.  Interdum  aptius  sipho  subtilis 
Anelianus  ex  chalybe  confectus  adhibetur,  qui  quidem  facilius  manu  versatur,  neque  alterius  cujusquam 
adminiculum  exposcit,  eo  tamen  detrimento,  ut  compressio  sit  inaequalis,  neque  volumini  et  glandulae 
spatio  possit  adaptari.  Itaque  illibi  modo  adhibeatur,  ubi  parietes  canalium  validiores  sunt,  ut  in  glandu¬ 
lis  conglomeratis,  aut  ubi  ramificationem  canalium  tentamine  explorare  velis. 


III.  De  injectione  aqua  pura  et  color  at  a  instituenda. 


§.  5. 


Injectio  aquae  purae  et  coloratae  interdum  magno  emolumento  mihi  erat.  Quametsi  enim  illa  ca¬ 
nales  tenuissimos  eorumque  fines  non  sine  diruptione  repleat  faciatque  turgidos,  satis  tamen  apta  est,  ut 
ramificationes  ductuum  efferentium  ad  superficiem  usque  glandularum  compositarum  visui  obferat.  Qua 
ratione  ramificationes  ductuum  biliferorum  in  hepate  ranae  et  bufonis  ad  superficiem  usque  organi,  aqua 
in  ductum  hepaticum  injecta,  apparent  satis  distinctae,  ita  ut  saltem  persuaderi  possis,  ductus  biliferos 
ramificatione  minus  quam  vasa  sanguifera  lumine  et  volumine  decrescere.  Ductus  uriniferi  ranarum,  ex 
uretere  parallelo  ordine  oriundi,  hic  parallelo,  illic  vermiculari  modo  progredientes,  aquam  per  ureterem 
injiciendam  optime  suscipiunt.  Cum  ductuum  uriniferorum  modo  singuli  fasciculi  aqua  injecta  turgescant, 
volutiones  et  fines  eorundem  eo  facilius  dignosci  possunt.  Aquam  puram  plerumque  praefero,  qua  qui¬ 
dem  canales  limpidi  turgent;  interdum  solutione  tenuiori  gummi  guttae  usus  sum. 

Glandulae,  quibus  structura  canalium  fasciculata  inest,  structuram  internam  pulcherrime  post  injec¬ 
tionem  aquae  demonstrant,  uti  magnae  glandulae  Cowperi  in  Erinaceo,  quas  111.  Cuvier  omnino  neglexit. 
Ad  ejusmodi  experimenta  siphone  Aneliano  subtili,  tubo  vitreo  instructo,  usus  sum.  Ceteroquin  injectiones 
laudatae  modo  tam  diu  imaginem  distinctam  canalium  exhibent,  dum  compressio  siphone  continuatur; 
quum  primum  autem  desinas,  statim  ductus  collabuntur.  Quare  methodus  ad  organa  conservanda  pa¬ 
rum  apta  est.. 


IV.  De  Injectione  c analium  secernentium  ope  glutinis  color ati  aut  materiae 

ceratae  siphone  instituenda . 


§•  6. 

In  ductibus  glandularum  replendis  injectio  ope  materiae  ceratae  instituenda  parum  utilis  est.  Per¬ 
inde  in  praeparatis  Cl.  Walteri  manu  confectis,  utpote  in  hepate  artificiose  per  ductum  hepaticum,  per 
arterias  simul  ac  utrasque  venas  variis  materiis  repleto,  ductuum  biliferorum  vix  vestigium  aliquis  in¬ 
veniet.  Attamen  methodus  illa  satius  adhibetur,  ut  majores  folliculi  atque  intestinula,  ex  quibus  simpli- 
ciores  interdum  glandulae  constant,  visui  obserantur.  Quem  in  modum  111.  a  Baer  mammas  Delphini 
phocaenae  exploravit,  ex  intestinulis  ramosis  constantes.  Inanimalium  nullo  praeter  equum  solum  ductus 
renum  uriniferi  medulllares  Belliniani  inde  ex  uretere,  solius  siphonis  ope,  materie  glutinosa  colo¬ 
rata  repleri  possunt.  Sed  in  equo,  ubi  ductuum  uriniferorum  in  papillis  renalibus  initia  admodum  magna 
sunt,  injectio  ex  uretere  ope  siphonis  felicissime  succedit. 


V.  De  Injectione  canalium  secernentium  glutine  colorato  ope  antliae 

pneumaticae  instituenda. 

§.  7. 

Antliam  pneumaticam  ad  injectiones  adhibere,  quae  ceteroquin  propter  nimiam  canalium  subtilitatem 
maioremque  resistentiam  non  succedunt,  certe  admodum  ingeniosum  est.  Cl.  vir  Schumlansky  primus 
Muller  de  structura  glandularum.  6 

hoc  modo  antliam  pneumaticam  in  usum  vocavit,  attamen  solum  ad  injectionem  vasorum  emulgentium,  in 
qua  instituenda  tamen  antlia  non  opus  est.  Sed  Cl.  Huschke  plurimum  de  hac  re  meruit,  cum  antliae 
pneumaticae  ope  primus  avium  mammaliumque  ductus  uriniferos  ad  superficiem  usque  renum  materia  colo¬ 
rata  repleret;  nemini  enim  hucusque  contigit,  ut  ductus  uriniferos  ipsos  inde  ab  uretere  methodo  injec¬ 
tionis  consueta  adimpleret.  Est  autem  illius  viri  nova  injiciendi  ratio  secundum  ipsissimam  ejus  de¬ 
scriptionem  liaecce. 

„Ich  hiinge  das  Organ,  nachdem  in  den  Ureter  die  Caniile  eingebunden  ist,  in  einem  mit  dem 
Recipienten  einer  Luftpumpe  zusammenliangenden  Raum  oder  Gefass  auf.  Dieses  ist  mit  einer 
Messingplatte  genau  verschlossen  und  liat  bloss  da  eine  Oeflnung,  wo  die  Cantile  herausragen  und 
mit  einem  Trichter  in  Verbindung  treten  soli.  Nachdem  so  die  Cantile  in  diese  Oeffnung  luftdicht 
befestigt  ist,  wird  der  Halin  derselben  geoffnet  und  die  Luft  vorsichtig  durch  Pumpen  verdiinnt.  Da- 
mit  stromt  die  Injectionsfliissigkeit  aus  dem  Trichter  und  der  Cantile  in  den  mit  ihr  verbundenen  Ure¬ 
ter  und  das  Nierenbecken,  und  man  bekommt  eine  so  sclione  Anfiillung  der  Ferrein’schen  Rindenca- 
nalclien  allein,  dass  mir  bei  den  Nieren  des  Pferdes  die  ganze  Nierenoberflache  davon  gefarbt 
wurde.  Rei  andern  Saugethiernieren  ist  es  mir  jetzt  bloss  gelungen  die  Hiilfte  der  Oberfliicke,  oder 
auch  zuweilen  bloss  einzelne  Malpighische  Pyramiden  zu  ftillen.  Dass  Vorsicht  hierbei  notkig 
ist,  versteht  sicli  von  selbst,  indem  sonst  die  Niere  oder  das  Nierenbecken  zerreisst.  Gewohnlich 
ftillen  sich  die  Harngiinge  allein,  zuweilen  aber  geht  die  Masse  in  ein  kleines  Stiick  des  Blutgefass- 
netzes  tiber,  nie  aber  nach  meinen  Erfalirungen  in  die  Malpighischen  Korperchen.44 

§•  8. 

Equidem  renes  avium  et  mammalium  secundum  descriptam  methodum  pluries  replevi,  facilemque  et 
felicem  eventum  praesertim  in  avibus  et  equo  omnimodo  confirmare  possum.  Adhibui  antliam  pneuma¬ 
ticam  parvam,  quam  Prof.  a  Muenchow  ex  supellectili  academiae  physica  benevole  communicavit,  quam¬ 
que  jam  pridem  in  usum  vocaveram,  de  respirationis  necessitate  in  mammalium  embryonibus  experi¬ 
menta  instituens.  Erat  materia  iniectionis  aptissima  solutio  gummi  gutti,  aut  solutio  cinnabaris  cum  so¬ 
lutione  ichtliyocollae  percolata  commista.  Hac  ratione  injectio  renum  avium  in  juniore  strige  primo  sta- 
tim  tentamine  felicissime  successit,  ita  ut  pinnati  ductuum  uriniferorum  fines  undique  coeci  pulcherrime 
juxta  se  invicem  miro  ordine  dispositi  oculis  distinctissimi  obversentur,  quod  praeparatum  in  collectione 
anatomica  conservo.  Praeterea  felicissime  ductuum  uriniferorum  ad  superficiem  usque  renum  in  Equo  suc¬ 
cessit.  Seriem  inde  praeparatorum  in  collectione  mea  conservo.  Videre  Cl.  a  Walther,  Nees  ab  Esen- 
beck  ,  Noeggerath,  Weber,  Kilian  aliique.  Novissime  autem  eadem  praeparata  judicio  suo  illustrave¬ 
runt  viri  Cl.  Tiedemann,  G.  R.  Treviranus,  a  Froriep,  Schroeder  van  der  Kolk,  Muenz  alii. 

In  aliis  mammalibus  modo  ex  parte  canales  corticales  repleri  poterant,  cum  in  ductus  medullares 
fere  semper  progrederetur  materia. 

Aliis  glandulis  compositis,  quae  molliori  substantia  constant,  ut  hepati,  haec  methodus  minime  con¬ 
venit.  Forsan  animalia  firmiori  hepate  instructa,  uti  Petromyzon  marinus  est,  experimento  subjicere  juvaret. 


•r>  :• 


VI.  De  injectione  aeris  in  canales  excretorios . 


§.  9. 


Aeris  in  ductus  excretorios  injectionem,  pulcherrimumque  inde  a  sufflato  aere  eventum  non  Satis 
possum  laudare.  Nimirum  glandulae,  quae  alioquin  liaudquaquam  repleri  possunt,  interdum  aere  ope  tu¬ 
buli  in  ductum  excretorium  afflato  statini  ad  ultimos  usque  coecos  fines  aere  turgent.  Optime  quidem  at¬ 
que  ultra  omnem  exspectationem  experimentum  hocce  in  hepate  molluscorum,  quae  inter  Gasteropoda  et 
Cephalopoda  recensentur,  succedit.  Lobuli  omnes  hepatis  Helicis  vel  leviori  flatu,  magno  ductui  excre¬ 
torio  adhibito,  acinorum  speciem  in  pulcherrimos  uvularum  racemos  permutant,  unde  volumen  hepatis 
plus  duplo  augetur.  Eximie  et  statim  idem  in  mammis  cuniculi  et  Erinacei  europaei  contingit,  neque  mi¬ 
nus  in  glandula  avium  Harderiana  mammaliumque,  in  glandulis  baccatis  anum  Hyaenae  ambientibus,  in 
subtilibus  denique  et  fasciculatis  utriculis,  qui  ramis  appendicum  pyloricarum  Scombri  Thynni  insident, 
in  variis  tandem  glandularum  prostaticarum  mammalium  formis;  quin  in  ipso  homine  prostatae  ductus 
excretorii  in  ultimas  usque  cellularum  uvas  sufflari  •  possunt.  Lobo  prostatae  laterali  dissecto  undique 
ductus  excretorii  singuli  dissecti  observantur,  quibus  facile  tubulus  apponi  potest.  Itaque  inflato  aere 
statim  omnes  ramuli  in  ultimos  usque  cellulares  fines  surgunt  turgendo,  prorsus  ut  quisque  ductus  in  pro- 

priam  quasi  arbusculam  transeat,  cellulis  terminalibus  quasi  coronatam.  Praeterea  compositae  mammalium 
glandulae  Cowperi,  quarum  pulcherrimae  canalium  secernentium  formae  observantur,  inflari  possunt;  ac¬ 
cedit  glandula  venenata  Trigono c e phali  muti  ex  serie  constans  foliorum,  quae  et  ipsa  ex  tubulorum 
ramosis  fascibus  componuntur.  In  explorando  hepate  animalium  superiorum  haec  methodus  nihil  fere 
praestat.  Nam  in  hepate  sturionis  et  ranarum  aer  ductui  hepatico  afflatus  facile  quidem,  sed  non  absque 
dilaceratione  progreditur,  quametsi  ramificationem  ductuum  biliferorum  in  hepatis  superficie  optime  li- 
ceat  observare. 

§•  10. 

Tandem  ductus  uriniferi  modo  paralleli,  modo  flexuosi  et  serpentini  in  superficie  renum  ranarum, 
aere  per  ureterem  inflato,  elegantissime  turgescunt.  In  mammalium  quoque  renibus  tubuli  Belliniani, 
aere  per  orificia  papillarum  majora  inflato,  turgent,  quo  fere  unico  praesidio  Schumlansky  renum  anato- 
men  illustravit.  Juvat  inflatum  aerem  compressione  ulterius  iterum  iterumque  promovere  atque  urgere. 

In  caeteris  glandulis,  quibus  methodus  haec  convenit,  facillima  res  est.  Sed  in  hepate  altiorufti 
animalium  et  glandulis  salivalibus  aliisque  compagis  arctioris  absque  successu  eadem  operatur. 

VII.  De  r  epletione  natur  ali  c  analium  secernentium  a  secreto  contento. 

§.  11. 

Vesiculae  terminales  mammarum  umbellatae  et  pedunculatae  laete  turgent  in  animalibus  lactantibus, 
nisi  ductus  lactiferi  ampliores  sunt.  Ita  jam  Duvernoi  vesicularem  habitum  in  mammis  Erinacei  eu¬ 
ro  paei  tanquam  rem  singularem  descripsit.  Idem  Buffon  in  aliis  vidit.  Mihi  quidem  cuniculi  et  erina¬ 
cei  lactantes  parum  discriminis  in  vesiculis  terminalibus  umbellatis  lacte  turgidis  obtulere. 

Renes  avium,  qui  materiem  spissiorem  pultaceam  albidam  ex  acido  urico  plurimum  constantem  se¬ 
cernunt,  eadem  materie  integri  fere  impraegnantur.  Elegantissima  haec  repletio  naturalis  in  ultimos  us¬ 
que  ductuum  uriniferorum  fines  in  pullis  avium  majorum  primis  post  excubationem  diebus  conspicua. 
Maxime  enim  fines  ductuum  pinnatifidi  repleti  sunt,  ita  ut  gyri  lobulorum  mirum  pulcherrimumque  adspec- 
tum  praebeant.  Distinctissime  haec  in  garrulis  pullis  conspexi.  Etiam  in  homine  neonato  pluries  ductus 
Bellin  i  an  os  juxta  papillas  materie  e  gilvo  candida  repletos  vidi.  In  falconis  permagni  pullis  ramifica- 
tiones  ductuum  biliferorum  luteo  colore  infectae  in  hepatis  superficie,  nec  tamen  ultimi  fines  conspicui  erant. 

Ligatione  ureteris  in  avibus  adultis  secreto  ductus  uriniferi  magis  etiam  infarciuntur,  quo  reme¬ 
dio  jam  Galvani  renum  in  avibus  structuram  adumbrare  conabatur. 

Berolini  infarctum  jecur  hominis  neonati  exploravi,  in  quo  ductus  choledochus  coece  terminabatur. 
Etiam  hic  particulae  hepatis  elementares  bile  undique  turgidae  erant,  sed  in  permutata  substantia  penitio¬ 
rem  structuram  compertam  non  habui. 

i 

VIII.  De  micrOscOpica  glandularum  ob serv atione. 

§.  12. 

Omnis  microscopica  observatio  duplex  est,  aut  enim  fit  in  partibus  pellucidis  luce  e  speculo  pellu- 
cente,  aut  in  partibus  luci  imperviis,  quae  superne  lumine  affulgente  illustrantur. 

Prior  observationis  ratio  in  organis  glandulosis  semper  impellucidis  haud  quaquam  adhiberi  potest, 
nisi  laminas  subtilissimas  excisas  perlustrare  velis,  qua  incertissima  et  fallaci  methodo  Eisenhardt  in  re¬ 
nibus  indagandis  usus  est.  Itaque  cum  subtilissimae  tenerrimaeque  partes  praeter  naturam  dissecentur, 
Eisenhardt  neque  ipse  naturam  bene  observavit,  neque  praestantissima  Schumlanscii  observata  confir¬ 
mare  potuit,  sed  profecto  accuratius  nil,  neque  corticis  ductuum  serpentinorum  vestigium  vidit.  Quo  fa¬ 
ctum  est,  ut  suetissima  vasculorum  sanguiferorum  retia  capillaria  pro  ductibus  uriniferis  venditaret.  Haec 
enim  vasorum  retia  in  quacunque  directione  eodem  modo  vagantur,  atque  in  laminis  dissectis  facile 
obvia  erunt. 

In  altera  observandi  methodo,  quae  in  corporibus  impellucidis  explorandis  versatur,  de  superficie 
satis  illustranda  agitur,  quod  in  microseopiis  compositis  consuetis,  etiam  praestantissimis ,  satis  distincte 
fieri  non  potest.  Superficies  enim  corporum  superne  non  aliter  satis  illustrari  potest,  nisi  corpore  a  tubo 
microscopii  longius  remoto;  praeterea  lucis  reflexae  minima  pars  per  tubum  longiorem  oculo  advertitur, 
quo  magis  lumen  a  latere  affulget.  Ex  illustratione  laterali  praeterea  umbrae  variae  spuriae  disperguntur 

a  superficie  vel  leviter  exarata  et  inaequali.  Itaque  microscopium  compositum  praestantissimum,  qualia 
plerumque  instrumenta  haec  feruntur,  ad  observationes  nostras  penitus  ineptum  est.  Quare  proprio  in¬ 
strumento  Anglicano,  ceteroquin  eximio,  quod  prius  in  observationibus  aliis  semper  fere  adhibui,  quod¬ 
que  tanquam  pretium  111.  Rudolphii  magis  etiam  carum  erat,  vix  unquam  ad  glandulas  observandas  usus 
sum.  Instrumentum  aliud  longe  praestantissimum  a  Fraunhofero  et  Utschneidero  confectum,  quod  pro¬ 
prium  est  seminario  physico  Bonnensi,  non  magis  me  adjuvit,  sed  ad  mensiones  micrometricas  illud  modo 
adhibui.  Nam  ductus  uriniferi  serpentini  substantiae  renum  corticalis,  qui  in  animalibus  nonnullis  simpli- 
cissimo  microscopio  manuali  ex  3  lentibus  composito  distinctissime  conspiciuntur,  praestantissimo  Fraun- 
hoferi  composito  instrumento  vix  ac  ne  vix  quidem  dignosci  poterant.  Eademque  ratio  est  in  omnibus 
impellucidis  rebus  indagandis. 

§.  13. 

Amici  et  Selligue  omnem  operam  navarunt,  ut  microscopium  pro  observando  impellucido  corpore 
excolerent.  Amici  virtutem  amplificantem  in  vitro  oculari  ratione  inversa  posuit,  ut  scilicet  distantia  ob¬ 
jecti  a  tubo  non  amplificatione  aucta  minueretur.  Speculum  circum  lentem  infimam  adhibuere,  quod  lu¬ 
cem  a  speculo  inferiori  affulgentem  versus  objecti  superficiem  reflectat;  quae  tamen  methodus  modo  mini¬ 
mis  rebus  observandis  apta  est,  quoniam  majora  corpora  lucem  intercipiimt.  Denique  speculo  circum 
infimam  lentem  adhibito  multum  lucis  superne  affulgentis  intercipitur.  Tandem  etiam  lucernarum  illustra¬ 
tionem  auctam  adhibuere.  Microscopium  a  Selligue  paratum  plurimum  praesidii  inde  habere  videtur, 
ita  ut,  qui  instrumentum  illud  descripsere,  viri  Cl.  in  disputatione  de  microscopiorum  usu  (Ann.  des  Scien¬ 
ces  nat.  T.  III.  Nov.  1824.  p.  354.  observ.  des  redact.)  plurimum  laudis  his  verbis  illi  attribuant:  „avec 
les  anciens  microscopes  on  desesperait  de  jamais  avoir  une  anatomie  des  glandes, 
avec  les  nouveaux,  ce  resultat  sera  obtenu  des  1’instant  ou  l’on  voudra  s’en  occuper.“ 

Ipse  quidem  microscopium  a  Selligue  paratum  non  adhibui,  sed  experientia  edoctus  sum,  lucer¬ 
narum  vegetissimam  lucem  diem  non  posse  supplere,  atque  pro  usu  diurno  oculum  nimis  fatigare.  Nemo 
optimum  .ex  clarissima  diei  luce  praesidium  nescit.  Itaque  inter  illustrationem  maximam  cum  amplifica¬ 
tione  mediocri  et  amplificaiionem  maximam  cum  illustratione  exigua  si  quis  eligere  debeat,  non  certe  du¬ 
bitabit;  maxima  enim  simplicissimae  lentis  praesidia  cuique  nota  sunt;  sed  haec  praesidia  etiam  augeri 
possunt.  Itaque  microscopium  quaesivi  virtute  amplificante  mediocri  in  parva  lentium  a  se  invicem  di¬ 
stantia,  in  quo  objectum  a  clara  luce  diei  superne  vividissime  illustrari  et  distinctissime  observari  poterat, 
id  quod  in  brevissimo  solum  tubo  instrumenti,  maximam  lucis  copiam  trajiciente,  fieri  potest. 

§•  14. 

Inveni  omnia  haec  praesidia  in  microscopio  parvo  a  Baumanno  Stuttgartiensi  confecto,  quod  octies 
modo  diametrum  auget,  quamquam  amplificatio  non  minor  sit  quam  in  amplificatione  secundi  gradus  in 
microscopio  Fraunhof erano,  quae  225es  diametrum  false  dicitur  augere;  sed  ex  propria  experientia  sae¬ 
pissime  compertum  habui,  virtutem  amplificantem  in  omnibus  microscopiis  ab  opticis  longe  nimiam  indi¬ 
cari,  atque  facillimae  experientiae  oculorumque  judicio  manifesto  contradicere.  Instrumentum  illud  tum 
clara  tum  nubila  tempestate  semper  ad  corpora  impellucida  exploranda  adhiberi  poterat,  idque  in  omni¬ 
bus,  quae  hoc  opere  continentur,  observationibus  microscopicis  maximo  eventu  adhibui,  exceptis  mensioni¬ 
bus  micrometricis ,  quae  in  microscopio  Fraukhoferi  instituebantur.  Verum  enimvero,  quae  nunquam 
ope  microscopii  compositi  distincte  clareque  conspici  poterant,  hoc  instrumento  adhibito  tam  clare  quam  omnia, 
quae  nudis  oculis  a  vegeta  diei  luce  illustrata  videntur,  conspicua  erant,  absque  refractionis  fallaciis  cete¬ 
roquin  saepissime  obviis.  Sed  ad  corpora  pellucida  exploranda  idem  instrumentum  parum  aptum  erat,  quo 
microscopia  composita  sola  excellunt.  Cum  instrumentum  nostrum  unice  fere  ad  glandulas  observandas 
adhibuerim,  amplificatio  in  iconibus  operis  nostri  plerumque  eadem  est;  nimirum  oculorum  testimonio  res  8ies 
magnitudine  auctae  videbantur;  sed,  uti  jam  dixi,  eadem  amplificatio  est,  quae  contra  oculorum  testimonium 
in  microscopio  Fraunhoferano  22ies  diametro  aucta  dicitur.  Atque  haec  plurimarum  iconum  communis 
amplificatio  est,  nisi  expressis  verbis  indicatur,  minorem  amplificationem  aut  majorem  esse  adhibitam. 

Docuit  experientia,  hasce  cautelas  in  glandulis  microscopice  observandis  semper  esse  respiciendas: 

1.  Corpora  impellucida  superne  illustranda  modo  simplici  diei  lucie  affulgente  observentur,  quae 
quo  clarior  est  et  vividior,  eo  magis  distinctam  observationem  exhibet;  verum  absint  ipsius  solis  radii, 
quibus  statim  suffusio  oritur  variaque  reflexio,  cum  lux  una  modo  directione  advertatur,  diei  vero  illu¬ 
stratio,  luce  undique  adversa,  universalis  sit. 

2.  Corpora  in  aqua  submersa  observentur,  cui  patellae  vitreae  seu  horoscopiorum  vitra  aptissima  sunt. 

3.  Imponatur  patella  vitrea  laminae  obscurae  atrae,  ut,  quae  lucem  magis  reflectunt,  quae  tra¬ 
jiciunt,  partes  bene  distinguantur.  Ita  particulae  pellucidiores  obscuratae  supposita  lamina  atra,  impellu- 
cidae  vero  albidae  videntur.  Praeterea  in  margine  super  laminam  atram  particulae  distinctiores  apparent. 
Atque  haec  plerumque  est  ratio  iconum  microscopicarum  operis  nostri,  particulae  obscuriores  etiam  sunt 
pellucidiores,  albidae  vero  impellucidae. 

4.  Plerumque  partes  recentissimae  observentur;  in  recentissimis  enim  solum  post  ipsam  mortem 
pellucida  ab  impellucidis  distinguuntur,  in  quo  plurimum  microscopicae  observationis  praesidium  sistit. 
Modo  in  recentissimis  embryonibus  fabrica  renum,  hepatis  et  glandularum  salivalium  observari  potest. 
Post  mortem  statim  in  Criceto  vulgari  glandulae  salivales  mirum  est,  quam  distincte  fabricam  simpli¬ 
cissimam  fateantur. 

§•  15. 

Ceterum  corpora  in  varia  conditione  observabantur. 

1.  Partes  embryonicae,  ubi  ductus  glandularum  liberi  absque  tela  cellulosa  conjungente  passim 
conspiciuntur. 

2.  Partes  mercurio  aut  alia  materia  repletae. 

3.  Partes  adultorum  animalium  non  repletae,  in  quarum  superficie  fines  ductuum  observari  pote¬ 
rant.  Nimirum  fines  ductuum  salivalium  in  Criceto  vulgari  adulto  tam  fere  distincti  sunt,  quales  in 
ceteris  modo  ex  statu  embryonico. 

4.  Superficies  partium  secundum  decursum  canalium  dissectarum.  Glandulae  nonnullae  modo  ex 
dissectione  fabricam  internam  edocent,  uti  quae  ex  tubulis  et  intestinulis  constant,  quae  finibus  muticis 
confertim  versus  superficiem  porriguntur,  uti  glandulae  uropygii  avium,  glandula  lacrymalis  testudinum. 
Praeterea  in  dissectionibus  etiam  lumina  dissectorum  canalium  observabam,  uti  in  glandula  dorsali  Suis 
Tajassu,  glandulis  uropygii  avium  et  testiculis  piscium. 

Summi  ponderis  sunt  mensiones  micrometricae  canalium  tenerrimorum,  eorumque  ad  vascula  san- 
guifera  minima  ratio.  Hae  in  microscopio  praestantissimo  Fraunhoferano  seminarii  physici  Bonnensis, 
ope  micrometri  ex  accuratissima  cochlea  parati,  iterum  iterumque  instituebantur. 

IX.  De  viviscctionc  animalium . 

§.  16. 

Observationes  microscopicae  de  sanguinis  et  aliorum  liquorum  in  glandulis  motu,  vivisectione  insti¬ 
tuendae,  plerumque  absque  ullo  successu  sunt.  Primo  quidem  in  margine  pellucente  hepatis  ranarum  fieri 
posse  videntur,  sed  neque  ego  neque  Kaltenbrunner  distinctius  quidquam  vidimus,  quametsi  Gruithui- 
sen  ex  ejusmodi  experimentis  descriptionem  atque  iconem  admodum  lucidam  dederit. 

Sed  in  unico  animali,  scilicet  larva  tritonum  juniori,  qualis  tempore  Maji  obvenit,  microscopio  sim¬ 
plici  manuali,  ex  tribus  lentibus  composito,  circulus  sanguinis  in  hepatis  superficie  tam  lucide  observari 
potest,  ut  imo  quicunque  sanguinis  globuli  per  tenerrimos  rivulos  distinctissimi  appareant. 

X.  De  historia  evolutionis  glandularum  i7i  embryonibus  animalium. 

§•  17- 

Quantum  huic  singulari  atque  uberrimo  anatomicae  cognitionis  fonti  debemus,  hoc  libri  de  glan¬ 
dulis  salivalibus,  de  pancreate,  de  glandula  lacrymali,  de  hepate,  de  renibus  tandem  et  testiculis  testen- 
tur.  Hinc  enim  manifestum  est,  quam  simplici  ratione  formatio  intricatissima  primum  oriatur;  fines  enim 
ductuum  secernentium,  posthac  mire  complicati  et  connexi,  jam  nunc  sine  ambiente  tela  cellulari  liberi 
oculis  obversantur.  Praeterea  hepatis  fabrica  in  animalibus  superioribus  modo  hac  ratione  dilucidari  pot¬ 
est.  Neque  immerito  maximum  pondus  in  observationibus  nostris  hisce  ponimus.  Nam  praeter  Malpig- 
hium,  Rathke,  a  Baer  et  E.  H.  Weber  nemo  hactenus  hanc  partem  embryologiae  anatomicae  illustra¬ 
vit.  Ne  vero  omittas,  embryones  et  ova  recentissima  statim  examinare.  Ex  mammalium  classe  temporis 
hiberni  primum  stadium  plurimam  copiam  obfert,  si  quis  lanios  in  urbe  plurimos  foetus  apud  animalia  in¬ 
ventos  afferre  jubeat.  Quo  pacto  hieme  1827  ad  1828  tanta  embryonum  copia  afferebatur,  ut  vix  tempus 
ad  sectionem  accuratiorem  sufficeret. 

Mullea  de  structura  glandularum. 

Avium  ovis  vere  a.  1828  et  1829  machinp  propria  excubandis  sedulus  adstiti.  Praeterea  per  aesti- 
v' u in  tempus  innumera  ova  ex  agris  et  sylvis  afferebantur  ,  ita  ut  pluries  per  hebdomadem  magnam  ovo¬ 
rum  copiam  ex  diversissimis  incubationis  stadiis  acciperem,  duae  ratio  neque  tam  pretiosa  est;  neque 
continuam  excubationis  artificiosae  atque  difficillimam  sedulitatem  exposcit. 

Ex  amphibiorum  classe  innumera  prostant  in  aquis  tempore  vernali  et  aestivo  ova  bufonum,  rana¬ 
rum  et  tritonum,  embryones  et  larvae.  Regio  nostra  prope  loca  humilia  palustria  ejus  generis  animalibus 
uberrima  est.  Sed  tempus  bene  observandum  est  atque  indies  operam  observationi  navabis.  Aptissima 
inveni  ova  et  embryones  Bufonis  campanisoni  s.  obstetricantis,  qui  in  iliis  locis  innumera  copia 
degit  atque  clarissimo  sonitu  animos  delectat.  Ova  sub  terra  laxiori  in  vinetis  vici  Kessenich  excuban¬ 
tur,  atque  pedibus  animalis  masculi  adhaerent,  donec  tempore  provectiore  animalia  aquam  petant.  Em- 
brya  hujus  animalis  minime  obscurata  sunt,  ut  in  ceteris  ranis  et  bufonibus,  sed  fere  pellucida.  Est 
tempus  evolutionis  mense  Majo. 

Embryones  lacertarum  non  minus  recentes  observavi,  quarum  ova  mense  Junio  prostant.  Prae¬ 
terea  etiam  embryones  serpentium,  rajae  et  squali  atque  crocodilorum  pullos,  sed  omnes  hosce  non  recen¬ 
tes  observavi,  plurimos  ex  collectione  propria. 


XI  De  animalium  inferiorum  eocplor atione. 


§•  *  8. 

Animalium  inferiorum  exploratione  similem  observationum  seriem  ac  ex  evolutionis  historia  habui. 
Nimirum  glandulae  salivales  mammalium  in  prima  formatione  ex  simplicissimo  ductu  excretorio  ramoso 
constant,  quales  in  animalibus  articulatis  per  integram  vitam  perdurant.  Itaque  exploratione  animalium 
inferiorum  genesis  totius  systematis  glandulosi  mirum  in  modum  dilucidatur. 


XII 


De  obser  v ationibus  per  multas  clas sium  species  extendendis. 


§.  19. 

Maximo  nonnisi  observationum  ambitu  summa  in  conformatione  varietas  intelligi  potest,  utpote 
innumerae  fere  testiculorum  in  inferioribus  animalibus  formae,  cum  tamen  in  omnibus  formatio  easdem 
leges  stabiles  sequatur.  '■ 

Denique  ex  majori  disquisitionum  ambitu  in  animalibus  etiam  superioribus  plurima  illustrantur. 
Modo  ex  multorum  piscium  dissectione  transitus  patet  appendicum  pyloricarum  in  pancreas  acinosum.  He¬ 
par  mammalium  rarissime  modo,  ut  in  Sciuro  et  Cavia  neonata,  fines  ductuum  biliferorum  in  superficie 
microscopio  distinguendos  obfert.  Pariter  glandulae  salivales  praeter  Cricetum  vulgarem  nunquam 
liberos  ductuum  salivalium  fines  in  margine  et  superficie  microscopio  exhibent;  sed  in  Criceto  iidem  pul¬ 
cherrime  atque  elegantissime  observantur.  Ductus  uriniferos  inter  mammalia  modo  in  Equo  et  Sciuro  di¬ 
stinctiores  inveni,  in  quibus  renum  cortex  innumeris,  serpentinis  ductibus  testiculorum  adinstar  conflatur. 
Sed  in  Rajis  tam  magni  sunt,  ut  diametro  canalibus  seminalibus  testiculi  humani  conveniant.  Repletio 
ductuum  Bellinianorum  ope  siphonis  inde  ex  uretere  in  mammalium  nullo  praeter  equum  succedit. 


* 

XIII  De  macer  atione. 

§.  20. 

Maceratio  vix  praesidii  quidquam  praestitit,  nisi  huc  pertineat  partium,  quae  microscopio  lustrandae 
sunt,  in  aqua  ulterior  expuratio.  Praeterea  aqua  etiam  telam  cellulosam  ambientem  emollit,  quo  facilius 
demi  potest  aut  absque  adminiculo  particulae  a  se  invicem  solvuntur.  Ita  contigit,  renum  in  Sciuro  ductus 
uriniferos  microscopio  distinctissimos  lucidius  etiam  videre,  postquam  frustula  corticis  per  aliquot  horas  in 
aqua  degerant;  tum  enim  substantia  tanquam  villosa  emollescit,  ductusque  serpentini  liberi  a  se  invicem 
solvebantur.  Sic  non  modo  varii  gyri  sed  fines  etiam  mutici  ductuum  passim  lucidius  distingui  poterant. 
Renes  piscium,  qui  sceleto  osseo  gaudent,  mollissimi  in  aquam  immersi  brevissimo  tempore  statim  in  sub¬ 
stantiam  mollissimam  mucosam  dilabuntur,  quae  microscopio  lustrata  ex  solis  constat  ductuum  urinifero- 
rum  dissolutis  innumeris  gyris. 

XIV.  De  pr aep ar atione  externa. 

§•  21. 

In  glandulis,  quae  ex  folliculis  et  intestinulis  coecis  constant,  externa  jam  accuratior  praeparatio, 
rescindenda  tela  cellulari,  quae  inter  folliculorum  glomeres  intercedit,  jam  sufficit,  ut  tota  conformatio 
appareat,  ut  in  glandulis  prostaticis  et  Cowpericis,  quae  mammalibus  sunt.  In  quem  finem  forficibus 
subtilioribus  et  acubus  scindentibus  atque  forcipe  anatomica  usus  sum.  Sed  subtiliora  quaeque  aquae  sub¬ 
mersa  explorentur  et  dissecentur. 

Ad  integumenta  fibrosa  rescindenda,  quae  interdum  conformationem  intricatissimam  obvelant,  atque 
patientia  atque  sedulitate  non  parca  opus  est.  Haec  enim  praeparatio  in  glandulis  venenatis  Trigono- 
cepliali  muti  substantiam  propriam  glandularum,  ex  sarmentis  et  virgultis  foliatim  dispositis  constantem, 
tandem  exhibet,  fibrosis  septulis  inter  singula  folia  descendentibus. 

Acus  scindentes,  forfices  subtiliores  et  forcipes  anatomicae  parvulae  unica  instrumenta  sunt,  quibus 
in  tenerrimis  partibus  embryonum  dissecandis  potissimum  utendum  est. 


XV.  De  fabrica  glandularum  ex  morbis  earundem  extricanda. 

Anatomici  veteres  multum  ponderis  pro  indaganda  glandularum  structura  in  earundem  morbis 
posuere.  Sed  ratione  inversa  cognitio  structurae  genuinae  et  sanae  cognitionem  pathologicae  depravationis 
antecedere  debebat.  Itaque  ne  una  fere  de  morbosa  glandularum  degeneratione  experientia  nobis  in  glan¬ 
dularum  structura  aperienda  praesidio  erat,  ejusque  generis  argumenta,  tanquam  erroribus  et  fallaciis 
plena,  procul  abesse  ratum  habuimus. 


III. 

Conspectus  operis . 

Notio  glandularum  tam  incerta  est,  ex  usu  potius  quam  ex  anatomica  experientia  constituta,  ut 
omnes  fere  partes  parenchymatosas,  quae  ad  systema  reproductionis  pertinent,  anatomici  hoc  nomine  com¬ 
plectantur.  Ineptum  certe  foret,  donec  fabrica  organorum  illorum  non  extricata  est,  de  limite  nominis 
certare;  cum  autem  massas  quascunque  et  compagem  arctiorem  glandulas  nominarent,  factum  est,  ut  de 
cerebro  etiam  tanquam  glandula  Malpighius  disputaret. 

Sunt  autem  glandulae  hactenus  dictae  aut  sine  ductu  excretorio,  aut  excernente  ductu  praeditae. 

Alterae,  scilicet  glandulae,  excretorio  ductu  destitutae,  vim  vitalem  plasticam  exercent  in  liquores, 
dum  ex  communi  circulo  illa  organa  permeant;  itaque  ex  solis  vasis  conflatae  sunt,  tanquam  vasorum 
glomeres  s.  ganglia  vascularia,  in  quibus  liquores  advecti  per  vascula  innumera  minima  dividuntur, 
ut  deinde  in  communem  circulum  revehantur. 

Sunt  autem  glandulae  hujus  generis,  seu  ganglia  vascularia  duplicia. 

I.  Ganglia  vascularia  sanguinea,  duorum  sunt  in  systemate  chylopoetico  lien,  in  systemate  uro- 
poetico  et  genitali  renes  succenturiati,  in  systemate  respiratorio  glandula  thyreoidea  et  thy¬ 
mus,  in  oculo  glandula  choriodalis  piscium,  tandem  placenta  foetus. 

Haec  organa  denique  sunt 

1.  aut  ganglia  sanguineo -vasculosa  conjuncta,  uti  placenta  et  lien; 

2.  aut  g.  sanguineo  -  vasculosa  singulatim  dispersa,  uti  cotyledones  ruminantium  loco  placentae,  et 

lienes  succenturiati  plures. 

II.  Ganglia  vascularia  lymphatica.  Haec  ex  ramificatione  vasorum  lymphaticorum  advehentium  et 
revehentium  constant,  prorsus  ut  vasa  lymphatica  tandem  in  cellulas  desinant,  duorum  sunt  glandulae 
lymphaticae  et  mesentericae,  chylum  ducentes;  atque  hae  etiam  sunt 

1.  aut  singulatim  dispositae,  uti  glandulae  mesentericae  hominis  et  mammalium; 

2.  aut  conjunctae  in  massam  majorem,  ut  pancreas  Asellii  ex  plurimis  mesentericis  glandu¬ 

lis  conflatum. 

Omnes  hae  glandulae,  quas  conglobatas  dicunt,  disquisitioni  nostrae  alienae  sunt,  easque  pro¬ 
cul  habemus. 

Altera  classis  glandularum,  quas  vulgo  ineptius  conglomeratas  dicunt,  liquores  organicos  non  modo 
permutant,  sed  etiam  ductu  excretorio  excernunt,  atque  e  liquorum  circulo  evehunt.  Omnes  ejusmodi 
glandulae,  sive  simplices  sint,  sive  viscera  majora  glandulosa,  ad  disquisitionem  nostram  pertinent,  earum- 
que  omnium  fabrica  interna  dilucidanda  est. 

Quod  tandem  ad  ordinem  disputationis  spectat  et  observationum  dispositionem,  organorum  ordinem 
sequamur,  quoniam  classificatio  naturalis  glandularum  secernentium  secundum  internam  fabricam  ex  summa 
observationum  anatomicarum  tandem  sub  finem  operis  accingitur.  Itaque  glandulas  ejusdem  functionis, 
quamvis  diversae  fabricae,  ex  omnibus  animalium  classibus  complectimur,  succincta  etiam  accuratissima. 
primae  formationis  historia,  quo  appareat,  utrum  glandulae  ejusdem  dignitatis  in  diversis  animalibus  fa¬ 
brica  conveniant  an  differant. 

Pulmones,  quametsi  ex  genere  glandularum  secernentium  sint,  merito  negleximus,  quia  fabrica 
eorum  in  omnibus  animalibus  penitus  est  nota.  Non  enim  nota  repetere,  sed  novas  observationes  de  rebus 
parum  cognitis  et  omnino  neglectis  dare  consilium  erat. 

Sequitur  succincta  disputationis  ratio. 


LIBER  PRIMUS. 

De  structura  et  evolutione  folliculorum  cutaneorum  simplicium  praenotiones. 

1.  Folliculi  cutanei,  sebacei. 

Salamandrae  maculatae.  (Fig.  1.  T.  /.) 

Hominis. 

Piscium.  (Fig.  2.  T.  I.  Fig.  27.  Tab.  XVI.) 

2.  Folliculi  mucosi. 

3.  Folliculi  compositi. 

aggregati. 

conglomerati. 

LIBER  SECUNDUS. 

De  penitiori  structura  glandularum  intestinalium. 

1.  Glandulae  linguae. 

Hominis. 

Reptilium. 

2.  Glandulae  oris. 

Hominis. 

Avium. 

anseris.  ( Fig .  3.  T.  /.) 
corvi.  (F/g.  4.  T.  /.) 
gallinulae.  (F/g.  5.  T.  1.) 

3.  Tonsillae. 

vituli.  (F/g.  6.  T.  /.) 

4.  Glandulae  ventriculi. 

1.  avium.  (Fig.  7.  T.  /.) 

2.  mammalium. 

castoris.  (F/g.  10.  T.  /.) 
myoxi.  (Fig.  9.  T.  /.) 

5.  Glandulae  Peyerianae. 

Talpae  europaeae.  (Fig.  12.  T.  I.) 

Felis  domesticae.  (Fig.  11.  T.  /.) 

6.  Glandulae  intestini  recti. 

Delphini  phocaenae. 

Squalorum,  Rajarum. 


♦  • 

LIBER  TERTIUS. 

De  structura  glandularum  excernentium,  quae  animalibus  quibusdam  propriae  sunt. 

I.  Glandulae  excretoriae  animalium  avertebratorum. 

Molluscorum. 

Insectorum.  {Fig.  13  —  21.  T.  I.) 

II.  Glandulae  excretoriae  animalium  vertebratorum. 

1.  Glandula  moschifera  crocodili. 

2.  Folliculi  lacrymales  ruminantium. 

3.  Glandula  facialis  vespertilionum. 

4.  Glandula  temporalis  elephantis. 

5.  Glandula  hypochondriaca  Soricum. 

6.  Glandula  dorsalis  S.  Tajassu.  {Fig.  2.  T.  II.) 

7.  Glandulae  uropygii  avium.  {Fig.  1.  T.  II.) 

8.  Glandulae  caudales  S.  Desman. 

9.  Glandulae  ani  et  perinaei.  (Lutrae  Fig.  3.  T.  II. ,  Talpae  F/g.  4. ,  Castoris  Fig.  5. 

Hyaenae  Fig.  6.  Viverrae  Zibethae  Fig.  7.) 

10.  Glandulae  praeputii  mammalium.  (Murium  Fig.  16.  T.  III.  Castoris  Fig.  8.  T.  II.) 

11.  Glandulae  inguinales  mammalium.  (Leporis,  Moschi  moschiferi.  Fig.  9.  T.  II.) 

12.  Glandulae  femorales  sauriorum.  {Fig.  22.  T.  I.) 

13.  Glandula  venenata  ornithorhynchi.  {Fig.  10.  T.  II.) 

14.  Glandulae  unguium  ruminantium. 

Ii  I  B  E  R  QUARTUS. 

De  penitiori  structura  glandularum,  quae  genitalibus  succenturiatae  sunt. 

I.  Glandulae  oviductuum. 

1.  in  animalibus  avertebratis. 

Insecta.  {Fig.  11.  12.  T.  II.) 

Mollusca.  {Fig.  13.  T.  II.) 

2.  in  animalibus  vertebratis. 

Rajae,  Chimaerae,  Squali.  {Fig.  14.  T.  II.) 

II.  Glandulae  genitales  masculae  succenturiatae. 

1.  in  animalibus  avertebratis. 

Insecta. 

Mollusca. 

2.  in  animalibus  vertebratis. 

1.  in  amphibiis. 

Tritonibus,  Proteo,  Axolote.  {Fig.  16.  17.  T.  II.) 

2.  in  mammalibus. 

a.  Glandulae  ductuum  deferentium. 

Criceti.  (Fig.  10.  b.  T.  III.) 

Murium.  {Fig.  11.  e.  Fig.  14  T.  III.) 

b.  Glandulae  prostaticae. 

1.  simplices. 

Talpae  europaeae.  (Fig.  3.  T.  III.) 

Hystricis  prehensilis.  {Fig.  4.  T.  III.) 

Castoris  fibri.  {Fig.  1.  7.  T.  III.) 

2.  duplices. 

Criceti  vulgaris.  {Fig.  10.  T.  III.) 

Dasyproctae  aguti.  {Fig.  5  T.  III.) 

Erinacei  europaei.  {Fig.  6  T.  III.) 

3.  triplices. 

Murium.  {Fig.  11  — 13.  T.  III.) 

4.  Prostata  hominis.  {Fig.  15.  T.  III.) 
c.  Glandulae  Cowperi. 

Hominis. 

Sciuri  vulgaris. 

Castoris  fibri.  {Fig.  2.  T.  III.) 

Viverrae  Zibethae,  Felis,  Hyaenae. 

Ichneumonis. 

Erinacei  europaei.  cet.  {Fig.  8.  9.  T.  III.) 

LIBER  QUINTUS. 

De  penitiori  structura  mammarum. 

1.  Mammae  ex  acinis  racemosis  compositae. 

Observationes  CI.  Duvernoi  et  Buffon  in  Erinaceo,  Equo,  Capra,  Bove. 
Observationes  propriae. 

M.  Erinacei  europaei  {Fig.  4 — 7.  T.  IV.)  bovis.  {Fig.  8.) 

Cuniculi  vulgaris.  {Fig.  1  —  3.  T.  IV.) 

M.  Hominis.  Observationes  Cl.  Cruikshank  et  Mascagni. 

2.  Mammae  ex  intestinulis  coecis  compositae. 

Ornithorhynchi.  {Fig.  9.  T.  IV.)  Cl.  Meckeiji  observationes. 

Cetaceorum. 

Observationes  Cl.  Baerii. 

Observationes  Cl.  Vrolik. 

M.  Delphini  phocaenae.  {Fig.  1.  T.  XVI.) 

Balaenae  rostratae.  {Fig.  2.  T.  XVI.) 

LIBER  SEXTUS. 

De  penitiori  structura  glandularum,  quae  organis  sensuum  succenturiatae  sunt. 

1.  Glandulae  Meibomianae. 

a.  Mammalium;  canis,  vituli.  {Fig.  1.  T.  V.) 

b.  Hominis.  {Fig.  2.  T.  V.) 

2.  Glandula  Harderiana. 

а.  avium,  anseris.  {Fig.  6.  T.  V.) 

б.  mammalium ,  leporis.  {Fig.  7.  T.  V.) 

3.  Glandula  lacrymalis. 

a.  amphibiorum. 

Testudinis  mydae.  {Fig.  3.  4.  T.  V.) 
ophidiorum. 

b.  avium. 

anseris.  {Fig.  5.  T.  V.) 

c.  mammalium. 

ovis  embryonis.  {Fig.  8.  T.  V.) 

4.  Glandula  nasalis. 

amphibiorum ,  avium ,  mammalium. 

(Trigonocephali.  Fig.  1.  e.  T.  VI) 

(Colubri  capistrati.  Fig.  4.  d.  T.  VI.) 

v  u  1  •  •  * !  .  4  Jisi  •  ■ .  j\- ^  i  » 

LIBER  SEPTIMUS. 

De  penitiori  structura  glandularum  salivalium. 

I  »  »  *-  4  '  j.  .  .  »  'i  f  ,✓  L  t  ii  '*  a  >1 

I.  Glandulae  salivalps  animalium  avertebratorum. 
a.  Insectorum.  {Fig.  11.  T.  V.) 

b.  Molluscorum.  Sepiae.  {Fig.  10.  T.  V.) 

Muricis  Tritonis.  (Fig.  6.  T.  XVII.) 

II.  Glandulae  salivales  animalium  vertebratorum. 

1.  Amphibiorum. 

a.  Glandulae  venenatae  serpentium. 

Trigonocephali  muti.  {Fig.  1.  T.  VI.) 

Najae  Hajes.  {Fig.  2.  T.  VI.) 

Yiperae  Redi.  {Fig.  3.  T.  VI.) 

b.  Glandulae  salivales  simplices  serpentium. 

Colubri  capistrati.  {Fig.  4.  5.  T.  VI.) 

c.  Glandulae  salivales  in  testudinibus  et  lacertis. 

2.  Avium. 

a.  Glandulae  simplicissimae  aggregatae. 

Anseris.  {Fig.  3.  T.  I.) 

Gallinulae.  {Fig.  5.  T.  I.) 

Corvi.  {Fig.  4.  T.  I.) 

b.  Glandulae  salivales  conglomeratae  simplices. 

Weberi  observationes.  {Fig.  6.  T.  VI.) 

Propriae  observationes.  {Fig.  7.  T.  VI.) 

c.  Glandulae  salivales  conglomeratae  compositae. 

Pici  martii.  {Fig.  8.  T.  VI.) 

3.  Mammalium. 

a.  Historia  evolutionis  glandularum  salivalium 

in  embryonibus  mammalium. 

Weberi  et  Rathkii  observationes.  {Fig.  10.  T.  VI.) 
Propriae  observationes.  {Fig.  9.  11.  12.  T.  VI.) 

b.  anatomia  glandularum  salivalium. 

Criceti  vulgaris.  {Fig.  13.  T.  VI.) 

Myrmecophagae  tetradactylae.  {Fig.  14.  T.  VI.) 
Simiae.  {Fig  15.  T.  VI.) 

4.  Hominis. 

Weberi  observata.  {Fig.  16.  T.  VI.) 


LIBER  OCTAVUS. 

De  penitiori  structura  pancreatis. 


I.  Pancreas  piscium. 

Hippoglossi  Rondeletii.  {Fig.  3.  T.  VII.) 
Gadi  aeglefini.  {Fig.  1.  T.  VII.) 

Gadi  morrhuae.  {Fig.  2.  T.  V II.) 
Dermatopteri  squali. 

Istiophori  dry actis,  Fiatolae,  Gymnoti. 
Scombri  thynni.  {Fig.  4.  5.  T.  VII.) 
Accipenseris  Sturionis.  {Fig.  6.  T.  VII. 
Accipenseris .  Husonis. 

Xiphiae  gladii. 

Polyodontis,  Rajae,  Squali. 


II.  P  ancreas  amphibiorum. 

a.  Historia  evolutionis  pancreatis  in  embryis 

Batrachiorum.  {Fig.  8.  b.  T.  AT.) 

b.  Anatomia  pancreatis 

Larvae  ranarum.  {Fig.  11.  T.  VII.) 

'  Protei  anguini.  {Fig.  7.  T.  VII.) 


a,  , 

III.  Pancreas  avium. 

a.  Historia  evolutionis  pancreatis  in  avium  embryis.  (Fig.  8.  9.  T.  VII.) 

b.  Structura  pancreatis  in  ansere  adulto. 

E.  H.  Weberi  observationes. 

Propriae  observationes.  {Fig.  3  —  5.  T.  XV II.) 


1Y.  Pancreas  mammalium. 

a.  Historia  evolutionis  in  embryis.  {Fig.  10.  T.  V II.) 

b. '  Strnctura  pancreatis 

in  Criceto  vulgari. 


LIBER  NONUS. 

De  penitiori  hepatis  structura. 

I.  De  organis  biliferis  in  vermibus.  {T.  VIII.  Fig.  1.  2.) 

II.  De  organis  biliferis  insectorum.  {T.  VIII.  Fig.  3  —  7.) 

III.  De  organis  biliferis  aranearum.  {T.  VIII.  Fig.  8.) 

IV.  De  organis  biliferis  crustaceorum. 

Limulus  Polyphemus. 

Argulus  foliaceus.  (Fig.  9.  T.  VIII.) 

Monoculus  apus.  (Fig.  10.  T.  VIII.) 

Pagurus  BerUbardus  (Fig.  12.  T.  VIII.)  Pagurus  striatus.  (Fig.  13  T.  VIII.) 
Astacus  fluviatilis.  (Fig.  11.  T.  VIII.) 

Palaemon  serratus,  Penaeus  sulcatus,  Crangon  vulgaris.  (Fig.  14.  T.  VIII.) 
Squilla  mantis.  (Tab.  IX.) 

Y.  De  organis  biliferis  Molluscorum. 

Genesis  eorum  in  Limnaeo  stagnali.  (Fig.  2.  T.  X.) 

Helix  pomatia.  (Fig.  1.  T.  A'.) 

Limax  ater. 

Murex  Tritonis.  (Fig.  4.  T.  X.) 

\  Sepia  octopus.  (Fig.  3.  T.  A".) 

VI.  De  Hepate  piscium. 

Accipenser  Sturio. 

VII.  De  He  pate  amphibiorum. 

1.  Historia  evolutionis  hepatis  in  Batrachiis.  (Fig.  4  —  9.  T.  X.) 

2.  Sanguinis  in  hepate  circuitus  in  larvis  Tritonum.  (Fig.  10.  T.  X.) 

3.  Hepatis  structura  in  larvis  Batrachiorum.  (Fig.  12.) 

4.  Hepatis  structura  in  ranis  et  bufonibus  adultis  et  Proteo  anguino. 

5.  Hepatis  structura  in  embryis  Lacertarum.  (Fig.  13.  T.  V.) 

,  *  ^  „  » W  ,r  .i  H!  r  1  . 

VIH.  De  Hepate  avium. 

1.  Historia  evolutionis  hepatis  in  avium  embryis. 

Harveyi,  Malpighii,  a  Baer  observationes. 

Propriae  observationes.  (Fig  .1  —  10.  T.  XI.) 

2.  Hepatis  structura  in  avibus  adultis. 

IX.  De  Hepate  mammalium  et  Hominis. 

1.  Hepatis  structura  in  embryis  mammalium. 

2.  Hepatis  structura  in  mammalibus  adultis. 

Sciurus.  (Fig.  11.  T.  XI.) 

Cavia  Cobaya.  (Fig.  12.  T.  XI.) 

Cricetus  vulgaris. 

Homo  neonatus  ictericus.  {Fig.  13.  T.  XI.) 

X.  De  vasorum  sanguiferorum  in  hepate  habitu. 

LIBER  DECIMUS. 

De  penitiori  renum  structura. 

I.  De  organis  uriniferis  in  animalibus  avertebratis  problematicis. 

Mollusca. 

Insecta. 

II.  De  renibus  piscium.  {T.  X.) 

De  renum  prima  formatione. 

Rathkii  observationes  in  Squalis. 

Propriae  observationes  in  Squalis  et  Raja.  {Fig.  1.  T.  XII.) 

De  renum  structura  in  piscibus  adultis. 

Accipenser  Sturio. 

Torpedo  marmorata.  {Fig.  2.  T.  XII.) 

Petromyzon  marinus  et  P.  Planeri.  {Fig.  3.) 

Cyprinus  carpio.  {Fig.  4.) 

III.  De  renibus  amphibiorum.  (T. XII.) 

L  Ratrachii. 

1.  Historia  evolutionis  renum  in  Ratrachiorum  larvis. 

'  Ranae  et  Bufones.  {Fig.  5 — 9.  T.XII.) 

Tritones.  {Fig.  10.) 

2.  Renum  structura  in  Batrachiis  adultis. 

Ranae  et  Bufones.  {Fig.  11.) 

Proteus  anguinus.  {Fig.  12.) 

Axolotes  mexicanus.  {Fig.  13.  14.) 

II.  Ophidii. 

1.  Renum  in  embryis  ophidiorum  structura. 

Rathkii  observationes. 

I  • 

Observationes  propriae  in  Boae  cujusdam  embryis.  {Fig.  15.) 

2.  Renum  in  serpentibus  adultis  structura. 

Huschkii  observationes. 

Propriae  observationes  in  colubris,  amphisbaena,  trigonocephalo,  angui.  {Fig.  16.) 

IU.  Lacertae. 

Renum  in  embryis  lacertarum  structura.  {Fig.  17.) 

IV.  Crocodili.  {Fig.  18.) 

V.  Testudines. 

* 

IV.  De  renibus  avium.  {T.  XIII.) 

1.  Historia  evolutionis  renum  in  avium  embryis. 

Renes  spurii,  Corpora  Wolffiana.  {Fig.  3.  T.  XV.) 

Renes  veri.  {Fig.  1 — 7.  T.  X11F) 

2.  Renum  in  avibus  adultis  structura. 

Ferreinii  observata.  {Fig.  11.) 

Huschkii  observata.  {Fig  9.  T.  XIII.) 

Propriae  observationes.  {Fig.  7.  8.  10.  12.) 

V.  De  renibus  mammalium.  {T.  XIV.) 

1.  Historia  evolutionis  renum  in  mammalium  embryis.  {Fig.  1.  Fig.  10 — 13.  T.  XIV .) 

2.  Renum  structura  in  mammalibus  adultis. 

Muller  de  structura  glandularum,. 


9 


- 34  - 

Schumlanscii,  (Fig.  2.)  Eisenhardtii,  Doellingeri,  Huschkii  (Fig.  3.)  observata, 
Propriae  observationes 

in  renibus  Sciuri  vulgaris.  (Fig.  4 — 8.  T.XIV i) 

Equi.  (Fig.  1.  2.  T.  XV.) 

Delphini  phocaenae.  (Fig.  14.  T.  XIV.) 

Hominis  neonati. 

Corpora  Malpighiana  et  vasorum  sanguif erorum  ratio.  (Fig.  9.  T.  XIV.) 

VJ.  Summa  observationum  de  renum  penitiori  structura. 

LIBER  UNDECIMUS. 

De  penitiori  testiculorum  structura. 

I.  De  testiculis  insectorum  (Fig.  1  —  20.  T.XVI.) 

II.  De  testiculis  molluscorum. 

Gasteropoda.  (Fig.  21.  T.  XVI.) 

Cephalopoda.  (Fig.  22.) 

III.  De  testiculis  piscium. 

a.  Testiculi  non  vasculosi,  solidi. 

Anguilla,  Petromyzon,  Accipenser  Sturio. 

b.  Testiculi  vasculosi. 

Rathkii  observationes. 

Trevirani  observationes.  (Fig.  5.  T.  XV.) 

Propriae  observationes 

in  Scombre  thynno.  (Fig.  6.  T.  XV.)  , 

Clupea  alosa.  (Fig.  7.  T.  XV.) 

c.  Testiculi  in  Squalis  et  Rajis.  (Fig.  8.  T.  XV.) 

IV.  De  testiculis  amphibiorum. 

Ratrachii.  (Fig.  9.  T.  XV.) 

Testudines  cet. 

V.  De  testiculis  avium. 

VI.  De  testiculis  mammalium.  (Fig.  10.  T.  XV.  Fig.  23 — 25.  T.  XVII.) 

VII.  De  testiculis  hominis.  (Fig.  11.  T.  XV.) 

LIBER  DECIMUS  SECUNDUS. 

Summa  observationum  anatomicarum  de  glandularum  penitiori  structura. 

Glandulae  animalium  superioris  atque  inferioris  ordinis  comparatae. 

Glandularum  interior  structura. 

Ductuum  secernentium  fines. 

Acinorum  varia  conformatio. 

,  Vasa  sanguif  era. 

Vasa  lymphatica. 

Mensiones  micrometricae. 

Prima  glandularum  conformatio. 

Varietas  formae  in  glandulis  ejusdem  functionis. 

Substantia  glandulosa. 

Nervi  glandularum. 

LIBER  DECIMUS  TERTIUS. 

Systema  naturale  glandularum  omnium  secundum  internam  earum  conformationem. 

LIBER  DECIMUS  QUARTUS. 

Corollaria  de  prima  formatione  glandularum  in  animalium  embryis. 

LIBER  DECIMUS  QUINTUS. 

Corollaria  physiologica  de  secretione  praesertim  glandularum. 


DE  PENITIORI  STRUCTURA 

GLANDULARUM  SECERNENTIUM 

IN  HOMINE  ATQUE  ANIMALIBUS. 


LIBER  PRIMUS. 


De  structura  et  evolutione  folliculorum  simplicium  systematis  cutanei  praenotiones. 


(T  A  B.  I.) 


§.  1. 

I.  De  fo  lliculis  glandulosis  sy sternatis  cutanei  externi. 

Structura  folliculorum  cutis  simplicium  in  amphibiis  nudis,  mucosa  cutis  secretione  fruentibus, 
omnium  animalium  maxime  aperta  videtur.  Quae  quidem  glandulae  in  bufonibus  juxta  aures,  in  Sala- 
mandra  autem  maculata  per  totum  undique  corpus  admodum  evolutae  sunt.  Sunt  enim  et  ipsae 
glandulae  majores,  et  orificia  magna  opacioribus  punctis  in  vegeto  passim  corporis  colore  distincta.  Descri¬ 
bam  glandulas  Salamandrae  maculatae  juxta  aures  positas,  quae,  praeterquam  quod  arctius  congre¬ 
gantur,  ceteris  cutis  glandulis  omnino  conveniunt.  Sunt  illae  lagenaeformes,  basi  ampliores,  collo  bre¬ 
viori  aperiuntur.  Sed  membrana  folliculi  tenuior  quidem,  attamen  satis  firma  est.  Singuli  folliculi,  secreto 
adimpleti,  a  se  invicem  hic  illic  comprimuntur;  quo  fit,  ut  folliculorum  cavea  non  ubique  eadem  sit, 
alterque  ab  altero  coerceatur.  Secretum  follicidis  admodum  spissum  inest,  quod  removeatur,  ut  facies 
utriculorum  interna  omnino  laevis,  cellulisque  destituta  possit  perspici. 

In  Fig.  1.  Tab.  I.  dissectam  glandulam  aggregatam  Salamandrae  maculatae  magnitudine  bis 
naturam  exsuperante  depinximus. 

In  animalibus  superioribus  atque  in  homine  cryptae  cutaneae  non  adeo  magnitudine  excellunt;  sed 
forma,  structuraque  interna  plurimum  illis  conveniunt,  nunquam  simpliciores,  interdum  magis  compositae. 


§.  2. 

Cryptas  cutaneas  hominis  E.  H.  Weber  *  Prof.  Lipsiensis  accuratius  exploravit,  quas  quidem 
a  folliculis,  qui  crinibus  matrici  sunt,  distinxit,  structura  penitus  diversas.  Weber  cryptas  cutaneas  in 
neonato,  in  quo  optime  investigari  possunt,  per  omnes  fere  cutis  partes  dispersas  invenit,  palma  planta¬ 
que  solis  exceptis.  Glandulae  scroti  sebaceae  sunt  sacculi  rotundi,  sed  non  penitus  globulosi,  flavidi 
coloris,  diametro  horizontali  majori.  Lineae  in  superficie  convexa  fundi  exaratae  ostendunt  folliculum 
quemque  in  plures  lobulos  seu  cellulas  divisum,  ut  quaeque  cellula  promineat.  Ductus  excretorius  brevis 
est,  cutemque  oblique  perforat.  Secundum  accuratissimas  Weberi  mensiones  rationes  glandulae  formae 
mediocris  hae  sunt,  quae  sequuntur: 

Diameter  longitudinalis  inde  a  fundo  ad  initium  ductus  excretorii  .  .  .  Lin. 


D.  transversa  .  .  ' . */s  = 

Longitudo  ductus  excretorii . ■  ....  1j&  = 

Diameter  transversa . 1/i7  s 

D.  transversa  glandulae  scroti  maximae  . . = 


Cryptas  sebaceas,  constat,  ibi  maxime  evolvi,  ubi  cutis  externa  in  mucosam  transit,  utpote  ad  labia 
oris,  ad  nares  et  palpebras,  in  meatu  auditorio  externo,  ad  anum,  in  corona  glandis,  labiisque  pudendorum. 


*.  3. 

In  piscibus  cryptae  cutaneae,  uti  omnibus  innotuit,  in  tubulos  et  canales  excrescunt.  In  Rajis  et 
Squalis  orificia  tubulorum  serie  disposita  sunt  et  tubulis  transversis  in  canales  longitudinales  communes 
vehunt  late  vagantes.  Quos  equidem  in  Torpedine  marmorata  et  Squalo  catulo  propriae  colle¬ 
ctionis  examinavi  (Yid.  Fig.  27.  Tab.  XV 1.  operis  nostri  de  Torpedine.)  In  ceteris  piscibus  canales  non 


*  Ueber  die  Struetur  einiger  congloinerirten  und  einfaclien  Driisen.  Meckel’s  Archiv,  1827.  ]>.  274. 

adeo  quam  in  Rajis  et  Squalis  evoluti  sunt.  Sed  praeter  canales  sub  cute  et  in  ossibus  capitis  vagantes 
longior  ductus  lineam  lateralem  sequitur,  unde  per  ductus  transversos  breviores  aperitur.  In  nonnullis 
ductus  transversi  oblique  squamarum  duram  substantiam  perforant.  Nimirum  in  Cyprinis  squama  lineae 
lateralis  quaecunque  canalem  continet,  qui  ex  latiori  squamae  parte  aperitur,  substantia  ossea  circum¬ 
datus,  altero  fine  vesicula  cum  canale  obtegentis  et  superioris  squamae  confluit.  (Yid.  Fig.  2.  Tab.  1 .)  In 
capite  canales  mucosi  late  per  ossa  patent,  plurimisque  in  locis  aperiuntur.  (Cfr.  Blainville  principes 
d’anatomie  comparee.  p.  154.) 

§.  4. 

II.  De  folliculis  glandulo  sis  membr  an  arum  muco  s  arum. 

Cryptae  mucosae  simplices  texturae  similis  sunt  ac  quae  cutem  externam  obtinent.  Nimirum  tum 
foveas  simplices  formant,  uti  in  intestinis  tenuibus  hominis  et  animalium,  in  naribus  cet. ;  tum  bursarum 
aut  sacculorum  in  modum  a  membrana  mucosa  continua  exeunt,  uti  in  mucosa  oris  et  linguae;  tum  coni¬ 
cam  formam  assumunt,  uti  in  ventriculo  avium  quarundam  succenturiato;  tum  tandem  in  tubulos  breviores 
producuntur,  uti  in  plurimarum  avium  ventriculo  primo  atque  complurium  in  ore.  Membrana  folliculorum 
interna  saepe  denique  minoribus  cellulis  aut  foveis  insignis,  communem  in  caveam  secernentibus.  Inter¬ 
dum  cryptae  tam  confertae  sunt,  ut  mucosa  reticularis  fere  appareat,  uti  inter  linguam  et  laryngem,  in 
ipso  larynge  et  in  aspera  arteria  multorum  animalium,  maxime  in  Testudine  myda,  atque  in  basi 
linguae  Testudinis  europaeae.  In  linguae  superficie  apud  Testudinem  mydam  contra  magni 
latique  sacculi  latiori  foramine  dispersi  sunt. 

Etiam  cryptae  mucosae  internae  interdum  in  tubulos  prolongantur,  nunquam  vero  tam  longos  tales- 
que,  quales  in  piscium  cute  aperiuntur.  Fasciculi  sive  series  tubulorum  coecorum  oris  latera  in  avibus 
multis  obtinent,  uti  linguae  ad  latera  in  Gallinula  {Fig.  5.  Tab.  I.) 

Quae  glandulae  omnes,  cum  modo  recessus  sint  membranarum  mucosarum,  secretionem  fere  tan¬ 
tum  adaugent,  quae  ceteroquin  ultra  folliculorum  fines  et  ambitum  in  mucosa  simplici  fit,  quae  denique  in 
folliculis  ipsis  non  secus  ac  ultra  eorum  fines  a  superficie  membranarum  perficitur. 


§•  5. 

111.  De  incremento  et  ev olutione  folliculorum  simplicium  in  glandulas 

conglomer  at  as. 


1.  Interdum  glandulae  ex  sola  folliculorum  simplicium  aggregatione  increscunt,  quin  singuli  utriculi 
orificiis  conveniant,  quas  liceat  folliculos  nominare  aggregatos.  Est  autem  ejusmodi  aggregatio  aut 

a.  linearis,  uti  in  glandulis  palpebrarum  Meibomianis  et  folliculis  salivalibus  avium.  (Yid.  Fig.  1. 

Tab.  V.  Fig.  3  —  5.  Tab.  I.) 

b.  aut  acervatim  disposita,  uti  in  glandulis  intestinorum  Peyerianis  et  glandulis  in  amphibiis  quibus¬ 

dam  auris  regionem  obtinentibus.  {Fig.  1.  Tab.  I.) 

c.  Tandem  glandulae  aggregatae  totas  interdum  undique  membranas  investiunt,  ita  ut  proprium  stra¬ 

tum  inter  membranam  mucosam  et  muscularem  efforment,  uti  in  ventriculo  succenturiato  plurima. 

rum  avium,  ubi  folliculi  tubuliformes,  situ  erecto  parallelo  arctissime  congregantur.  {Fig.  7.  Tab.  /.) 

2.  Glandula  conglomerata  ex  simplici  eadem  oritur  ratione,  qua  folliculus  simplex  ex  membrana 
continua,  vaginulis  scilicet  novis  propullulantibus ,  quae  et  ipsae  aut  cryptae,  aut  sacculi  aut  tubuli  atque 
intestinula  in  ductum  communem  excretorium  aperiuntur.  Quibus  omnibus  superficies  interna,  secernendo 
inserviens,  minori  in  spatio  pariter  tanquain  in  majori  aequali  membrana  augetur.  Liceat  ejusmodi  glan¬ 
dulam  folliculum  compositum  nominare. 

•  Jam  vero  superficies  interna  secernens  duplici  modo  increscit: 

a.  aut  cellulari  contextu,  internam  superficiem  folliculi  ambiente,  cum  tamen  externa  utriculi  circum¬ 

ferentia  a  simplici  forma  non  recedat,  uti  in  glandulis  praeputio  adnexis  animalium  e  genere  murium, 

e.  g.  in  Criceto  etM.  ratto.,  in  glandulis  denique  Cowperi  animalium  quorundam.  (Vid.  Fig.  16. 

Tab.  III. )  In  hoc  casu  glandula  ex  duabus  membranis,  intima  cellulari,  externa  laevi  constat. 

b.  externo  folliculorum  incremento  et  majori  evolutione,  cujus  exempla  sunt  glandulae  linguae  compositae, 

tonsillae  {Fig. 6.  Tab.l. )  glandula  ventriculi  Rheae  {Fig. 8.  a.  Tab.l. )  et  Castoris  {Fig.  10.  Tab.I.) 

3.  Glandulae  conglomeratae  et  ipsae  sine  ductuum  excretoriorum  conjugio  aliae  aliis  aggregatae 
esse  possunt,  uti  in  ventriculo  Rheae  et  Castoris,  ubi  illae  acervatim  dispositae  sunt,  cum  in  glandulis 
femoralibus  L  ac  er  tarum  {Fig.  22.  Tab.l.)  et  glandulis  Meibomianis  hominis  {Fig.  2.  Tab.  Vi)  ordine 
lineari  eaedem  aggregentur. 

4.  Quodsi  haec  evolutio,  per  majus  insuper  membranae  secernentis  internae  incrementum  altero, 
tertio,  quarto  ve  gradu  procedit,  exoritur  ramificatio  interna,  ramulis  in  folliculos  iterum  aut  cellulas  desi¬ 
nentibus.  Neque  minus  hujus  ordinis  glandulae  compositae  aggregatione  ad  majorem  molem,  disjunctis 
ductibus  excretoriis,  increscunt.  Cujusmodi  exemplum  prostata  hominis  obfert  (Vid.  Fig.  15.  Tab.  III.) 

Hactenus  liceat  folliculorum  evolutionem  a  primis  staminibus  indicasse.  Restat  enim,  ut  varias 
glandularum  compositarum  formas  in  ipsa  natura  accuratius  perscrutemur. 


> 


r 


37 


LIBER  SECUNDUS. 

De  structura  glandularum  intestinalium. 

(T  A  B.  I.) 

§•  I- 

1.  Dc  glandulis  linguae. 

De  glandulis  linguae  simplicibus  et  compositis  hominis  jam  praestantissima  innotuit  E.  H.  Weberi 
disquisitio.  Folliculi  glandulosi,  qui  in  linguae  dorso  patent,  secundum  injectiones  a  Cl.  Weber  ope 
mercurii  institutas,  ex  rotundis  cellulis  minoribus  conflantur,  in  excavationem  mediam  hiantibus  *.  Juvat 
allegasse  ipsam  Cl.  viri  descriptionem.  Qnodsi  repleti  folliculi  linguae  superficiales  dissecando  undique 
soluti  sunt,  altera  alteraque  invenitur  glandula,  ex  ipsius  fundo  ductum  satis  amplum  flavidum  pellucidum 
in  linguae  massam  altius  emittens ;  qui  ductus  |  —  i  poli,  longitudinem  assequutus ,  ad  glandulam  tendit, 
inter  fibras  linguae  musculares  profundius  positam,  eamque  majorem  simul  et  duriorem,  ex  lobulis  acinis¬ 
que  conglomeratam,  simulque  complanatam.  Est  diameter  alterius  glandulae  ==  3  Lin.  Priusquam  ductus 
ille  glandulam  assequitur,  interdum,  quamvis  non  seinper,  in  plures  ramos  dividitur,  semper  autem  in 
ipsa  glandula  ramulos  minores  emittit.  Ductuum  nonnulli  ad  superficiem  linguae  paulo  tenuiores  erant. 
Saepius  contigit,  ut  profundior  glandula  mercurio  posset  impleri,  postquam  a  secreto  illa  liberata  fuerat. 
Itaque  acinos  parvos  excavatos  mercurius  replevit. 

Singularem  admodum  massam  glandulosam  in  linguae  superficie  apud  reptilia  nonnulla,  glandulis 
salivalibus  destituta,  jam  111.  Cuvier  descripsit.  Plura  enim  lacertarum  genera  linguam  offerunt  villis  sat 
longis  arcte  indutam,  quae  tanquam  tubuli  in  superficie  organi  aperiuntur,  uti  in  Agam  a  marmorata. 
In  aliis  linguae  superficies  ex  foliis  constat  confertis,  ut  in  Chamaeleone  et  aliis  quibusdam  Sauriis, 
nec  non  in  Testudine  europaea.  In  hac  ad  latera  linguae  atque  etiam  inter  appendices  foliatos 
mucosa  cellulari  contextu  insignis  est.  In  Testudine  myda  vero  linguam  laevem  inveni;  modo  in 
media  et  postica  laterali  parte  permagni  folliculi  dispersi  erant,  magnis  etiam  foraminibus  aperti. 

§.  2. 

II.  De  glandulis  oris . 

Etiam  in  labiis,  ad  genas  nec  non  in  aspera  arteria  E.  H.  Weber  similes  glandulas,  ex  lobulis 
acinisque  conflatas,  longiorique  ramoso  ductu  excretorio  praeditas,  observavit. 

Singularis  sane  conformationis  sunt  folliculi  majores  in  membrana  oris  avium  quarundam  siti.  In 
ansere  ampliores  longioresque  sacculos  efformant,  ordine  lineari  juxta  se  invicem  dispositos,  ita  ut  plures 
glandularum  series  in  mucosa  oris  ad  latera  linguae  inveniantur.  Orificia  glandularum  satis  ampla  sunt, 
majoraque,  quam  quae  tubulos  apparatus  pro  injectione  mercurii  recipere  possint;  attamen  folliculi  prius 
expressi,  optime  sufflari  possunt  aut  aqua  injecta  dilatari.  Loculos  cellulares  in  iisdem  nullibi  observavi. 
(Vid.  seriem  glandularum  magnitudine  naturali  in  Fig.  3.  Tab.  I.  delineatam.) 

In  Corvo  corace  folliculi  longiores  sunt  tenuioresque,  sed  eundem  in  modum  situ  fere  parallelo 
lineariter  conjunguntur.  (Fig.  4.  Tab.  1 .) 

Verum  omnium  maxime  mirabar  eorumdem  folliculorum  in  Gallinula  chloropode  formam; 
nimirum  ex  longis  tubulis  constant,  apice  seu  fine  coecis,  qui  veluti  laminae  branchiarum  pectinatim  sibi 
appositi  sunt,  lineamque  foraminibus  obtinent,  cum  maxillae  inferioris  margine  fere  parallelam.  (Vid. 
Fig.  5.  Tab.  I.)  Haec  ut  investigarem,  incitavere  verba  Cl.  Nitzschii:  „Fulicam  scilicet  atram 
magna  copia  singularique  forma  branchiis  aemula  glandularum  gularium  excellere**. 
Fulicam  ipsam  examinandi  copia  non  aderat. 

§•  3. 

III.  De  tonsillarum  struetur  a. 


Constat,  tonsillas  in  homine  et  mammalibus  esse  recessus  tunicae  mucosae,  quibus  folliculi  mucosi 
conglomerati  insideant.  Scilicet  utriculis  majoribus  minores  insuper  adsunt,  qui  et  ipsi  minimis  folliculis 
terminantur.  Id  quod  aerem  per  tubulum  sufflando  distinctissime  apparet.  Tonsillarum  idoneam  delinea¬ 
tionem  cum  minime  equidem  noverim,  vituli  tonsillam  alteram,  ex  parte  dissectam,  sufflatam  alia  ex  parte 
(in  Fig.  6.  T.  /.)  ad  naturam  delineandam  curavi. 

§•  4. 

IV.  De  glandulis  ventriculi. 


1.  Aves. 

Ventriculum  succenturiatum  avium,  notum  est,  inter  tunicam  mucosam  et  muscularem,  stratum 


*  L.  c.  p.  280. 

**  Ueber  das  Vorkommen  einer  Epiglottis  bei  Vogeln.  Meckel’s  Archiv,  1826.  p.  613.  Etiam  in  Gallinula  rudimeutum 
epiglottidis  observari. 

Muller  de  structura  glandularum. 

proprium  sat.  crassum  folliculorum  continere,  qui  totidem  orificiis  per  tunicam  mucosam  aperiantur.  In 
plurimis  avibus  glandulae,  confertim  situ  pene  parallelo  dispositae,  loculis  internis  cellularibus  omnino  carent, 
simplicemque  exhibent  vaginulam  sine  ductu  excretorio  proprio,  sine  collo  fundove  peculiari,  diametro  per 
totam  longitudinem  aequali,  fine  coeco  rotundato.  Quem  habitum  ex  Falcone  juniori  (in  Fig.  7.  Tab.  1 .) 
delineavi.  Varietatem  aliquam  Everh.  Home  in  quibusdam  animalibus  observavit.  Folliculi  magis  rotundi, 
latiores,  breviores,  orificiis  fimbriatis  in  Hirundine  esculenta  observantur.  (Home  in  Philos.  Transact. 
1817.  Meckel’s  Archiv  T.  IV.  p.  134.  Fig.  9.  Tab.  II.)  Utriculi  in  columbis  conici  sunt;  in  cygno 
autem  tubuliformes ;  in  ansere  et  meleagrijam  loculi  folliculum  dividunt,  quam  formam  in  Fig.  8.  d. 
Tab.  I.  significavi. 

In  Struthione  camelo  glandulae  loculis  baccatis  insignes  {Fig.  8.  b.  Tab.  Ii),  in  Rhea  ame- 
ricana  utriculis  compositis,  fere  ramosis  {Fig.  8.  a.  Tab.  I.).  Caeterum  glandulae  ventriculi  conglome¬ 
ratae  majores  modo  in  avibus  pliytophagis  observantur;  sed  in  Struthione  et  Rhea  glandulae  com¬ 
positae  numero  exiguae  adsunt,  singularemque  in  ventriculo  locum  confertim  occupant.  (Home  lectures  on 
comparative  anatomy  Tom.  II.  Tab.  LIV.) 

In  Ardea  Argala  Rengalensi  et  Carbone  cormorano  glandulae  in  diversis  locis  acervulos 
efformant.  (Home  1.  c.  Tab.  AFT.  et  ALI  J V) 

2.  Mammalia. 

In  homine,  multis  mammalibus,  amphibiis  et  piscibus  omnibus  succus  gastricus  absque  propriis 
glandulis  a  membrana  ventriculi  interna  aut  laevi  aut  plicata  aut  reticulata  secernitur.  Mammalium  plura 
glandulis  ventriculi  aut  aggregatis  simplicibus  aut  compositis  folliculis  fruuntur,  tum  glandulosam  ventriculi 
propriam  partem,  tum  singulos  modo  ipsius  locos  occupantibus.  Inter  quae  a  Cuviero  Halmaturus^ 
Felis  genus,  Lepus,  Georhyclius,  Echidna,  Castor  fiber,  Manis  pentadactyla  (nec  vero 
longi  cauda)  recensentur. 

Home  in  libro,  qui  inscribitur:  lectui  es  on  comparative  anatomy,  hasce  glandulas  aliasque 
plnres  anatomice  illustravit.  InMyoxi(?)  specie  (Dor- mouse)  glandulae,  in  propria  ventriculi  parte,  anteriore 
scilicet,  congregatae,  ex  folliculis  constant  compositis.  (Vid.  Fig.  9.  Tab.  I.  ex  laudato  opere  desumptam.) 

In  Castore  fibro  ad  cardiam  tunicae  musculari  et  mucosae  massa  permagna  glandulosa  inter- 
posita  est,  magnis  constans  coecis  intestimdis  latis  ramosis,  quorum  trunci  orificiis  permagnis  ordine  lineari 
dispositis  aperiuntur.  Jamque  111.  Home  glandulae  situm  internamque  ipsius  faciem,  ventriculi  cavo  adver¬ 
sam  figura  insigni  1.  c.  {Tab.  XIII.)  illustravit.  Sectionem  singulae  glandulae  in  operis  nostri  Fig.  10.  b. 
Tab.  I.  deliueatam  ex  laudato  opere  et  ipsam  deprompsimus.  Externam  vero  intestinulorum  coecorum 
faciem  in  Fig  10.  a.  Tab.  1.  secundum  praeparatum  musei  anatomici  Berolinensis  illustravi.  Eadem 
fere  ac  in  Castore  etiam  in  Fhascolomye  glandularum  ratio  est. 

5. 

V.  De  glandulis  intestinorum  Pey erianis. 

Loci  intestinorum  glandulosi,  quos  glandulas  Peyerianas  nominavere,  nunquam  structuram  ex 
folliculis  conglomeratam  et  ramose  compositam  referunt,  nec  vero  semper  ex  folliculis  constant,  sed  in 
plurimis  modo  foveas  papillasve  exhibent,  acervatim  hic  illic  dispositas.  Nec  vero  hic  locus  est,  rem 
ab  111.  Rudolphi  *  omnibus  fere  numeris  absolutam,  fusius  repetendi.  Formam  secundum  Rudolphium 
Lepori,  Cuniculo  et  Talpae  communem  in  Fig.  12.  Tab.  I.  exhibui. 

Singularem  tamen  glandularum  in  Fele  domestica  habitum  nequeo  praeterire.  Postquam  enim 
locos  intestinorum  tenuium  glandulosos  ab  inhaerente  muco  penitus  liberaveram,  praeter  villos  undique 
obvios  dispersas  etiam  majores  in  illis  locis  vidi  papillas.  Harum  quaeque  microscopio  adspecta  corona 
quasi  fovearum  regularium  minimarum  cincta  apparuit;  quae  et  ipsa  corona  vaginula  tenuissima  cinge¬ 
batur.  (Yid.  in  Fig.  11.  Tab.  I.  particulam  glandulae  P.  adauctam.)  "Villi  in  intestinis  tenuibus  ceteroquin 
conferti  etiam  locos  glandulosos  inducunt,  itaque  removendi  sunt,  ut  penitior  glandularum  textura  appa¬ 
reat.  In  homine  glandulosi  praeter  membranae  mucosae  inaequalitates  nil  inveni. 

§.6.  *  >  .A 

VI.  De  glandulis  intestini  recti. 

Edward  Tyson  in  anatome  Delphini  phocaenae  magnam  refert  glandulam,  compluribus  ducti¬ 
bus,  1^  poli,  inde  ab  ano,  intestino  recto  adnexam**;  cujus  tamen  me  fugit  alia  quaecunque  notitia. 
Huc  etiam  glandula  cylindrica  referenda  est,  in  Rajis  et  Squalis  infimae  intestinorum  parti  ductu  excre¬ 
torio  proprio  adnexa.  Intus  excavata  haec  est,  et  ex  densissimis  parietibus  plurimis  foraminibus  secretum 
largitur.  Attamen  texturam  parietum  nullo  modo  extricare  potui. 


*  Ueber  die  Peyersclien  Driisen.  Rudoli>hi  anatomisch - pliysiologische  Abhandlnngen ,  Berlin,  1802.  Tab.  I — VIII. 

**  V.  Epitomen  in  editione  germanica  operis  111.  Monro  de  anatome  et  physiologia  piscium  p.  98. 

LIBER  TERTIUS. 


De  structura  glandularum  excernentium  in  animalibus  quibusdam  peculiarium. 


J.  Dc  glandulis  ecc  cernentibus  animalium  av  ertebr  at  orum. 


§.  1. 


I.  Organa  secretiomim  acrium  Insectorum. 

Insectorum  multa,  ex  ordine  praesertim  Coleopteroruin  et  Hymenopterorum,  secretionibus  acribus 
venenosisque  ex  parte  corporis  posteriore  profluviis  jam  pridem  innotuere.  CI.  Leon-Dufour  organa 
hujus  secretionis  in  eximia  commentatione  *  in  coleopteris  illustravit,  unde  elucet,  illa  organa  permultis 
quidem  coleopteris  inesse,  in  plurimis  vero  deficere;  desunt  enim  coleopteris  serricornibus,  plurimis  tetra- 
meris,  trimeris,  clavicornibus,  lamellicomibus ,  taxicornibus ,  et  heteromeris  fere  omnibus.  Organorum 
secernentium  summa  varietas  est,  longeque  major  ac  in  hymenopteris. 

1.  Sunt  autem  aut  tubuli  canalesve  in  acinos  vesicularum  pedunculatarum  desinentes.  Cymindis 
humeralis.  (Leon-Dufour  1.  c.  Tab.  XIX.  Fig.b.)  Carabi.  {Fig.  1.  et  2.) 

2.  Canales  tubuliformes  ramosi,  ramis  in  cirrum  intestinulorum  coecorum  brevium  desinentibus.  Ap ti¬ 
nus  displosor.  (1.  c.  Tab.  XIX.  Fig.  5.) 

3.  Tubuli  non  ramosi,  apicibus  in  verticillos  intestinulorum  coecorum  desinentibus.  Brachinus 
crepitans.  (1.  c.  Tab.  XIX.  Fig.  3.) 

4.  Canales  ramosi,  ramis  in  singula  intestinula  desinentibus.  Chlaenius  velutinus.  (1.  c.  Tab. 
XX.  Fig.  1.) 

5.  Canales  ramosi;  apicibus  intestinula  coeca  antheriformia  transverse  insident.  Chlaenius  vesti¬ 
tus.  (I.  c.  Tab.  XX.  Fig.  2.) 

6.  Canales  ramosi,  ramis  in  vesiculas  desinentibus. 

7.  Canales  non  ramosi  in  saccum  seu  bursam  compositam  desinentes.  Omophron  limbatum.  (1.  c. 

Tab.  XX.  Fig.  8.) 

8.  Utriculi  majores.  Blaps  gigas.  (1.  c.  Tab.  XX.  Fig.  9.) 

9.  Canales  simplices  serpentini.  Dytiscus,  Gyrinus,  Staphylinus,  Sylpha. 

10.  Canales  simplices  ramosi.  Sphex  viatica.  (Ramdohr  uber  die  Verdauungswerkzeuge  der  In- 
secten  Tab.  XIV.  Fig.  5.) 

11.  Canalis  furcillatus.  Apis  mellifica.  (Swammerdamm  Biblia  naturae  Tab.  XVI II.) 

12.  Organon  veneni  in  Scorpionibus  ex  utriculo  simplici  plicato  constat,  ut  equidem  in  plurimis 
inveni.  (Y.  commentationem  nostram  de  anatome  Scorpionis.  Meckel’s  Archiv.  1828.) 

Plurimas  formarum  diversitates  inde  ex  operibus  laudatis  Cl.  Swammerdamm,  Leon-Dufour  et 
Ramdohr  in  Tab.  I.  Fig.  13  —  20.  operis  nostri  delineavimus. 

II.  Organa  filis  duc endis  inservientia  Ins ect orum  et  Jlr anear um. 

Vasa  ducendis  filis  inservientia  in  Insectorum  larvis  secretum  ex  ore,  in  araneis  vero  e  parte  cor¬ 
poris  posteriore  largiuntur. 

1.  Sunt  autem  vel  tubuli  longi  serpentini,  quos  111.  Treviranus  in  araneis  descripsit.  (Ver- 

mischte  Schriften  T.  I.  Tab.  I.  Fig.  4.  Vid.  operis  nostri  Tab.  I.  Fig.  21.  ex  laudato  opere 
desumptam.) 

2.  Aut  canales  furcillati,  quos  Swammerdammius  jamjam  in  Apis  mellificae  larva  observavit  (Bibi, 
nat.  Tab.  XXIV.  Fig.  5.) 

3.  In  caeteris  insectis  vasa,  quae  filis  ducendis  inserviunt,  ex  simplicibus  canalibus  tubulisve  con¬ 
stant  coecis. 

§•  2. 

III.  Organa  excernentia  Molluscorum. 

In  Molluscis  organa  excretioni  destinata  non  rarius  quam  in  insectis  obvenire  videntur.  Cephalo- 
podorum  bursa  atramentaria  forsan  idem  organon,  quod  in  Gasteropodis  sacculum  calcareum  nuncu¬ 
pavit  Swammerdammius.  Iisdem  etiam  secretio  purpurae  in  Murice,  Dolio,  Strombo  aliisque  nec  non 
in  Aplysiis  accensenda.  Aplysiis  fons  purpurae  massa  spongiosa  porosaque  in  pallii  margine  sita. 

Meminimus  praeterea  organi  Acephalis  ad  fila  ducenda  inservientis,  quod  quidem  teste  Cuviero 
ex  glandula  conglomerata  sub  pedis  basi  constare  videtur;  sed  in  dissecanda  Tridacna  gigante,  quam 
Berolini  1824  investigavi,  in  loco  pedis,  qui  byssi  ingentem  copiam  emisit,  glandulosi  nil  invenire  poteram. 

§•  3. 

II,  De  glandulis  excernentibus  animalium  vertebr  atorum. 

Glandulae  soli  excretioni  destinatae  apud  animalia  vertebrata  in  omnibus  fere  superficiei  corporis 
externae  partibus  obveniunt,  in  facie  scilicet,  temporibus,  lateribus  trunci,  dorso,  cauda,  ano,  perinaeo, 
praeputio,  inguine,  femoribus  denique  nec  non  pedibus  ipsis. 

>  * ** 

I.  Glandula  moschata  Crocodili. 

Glandula  moscliata  Crocodili,  quae  utrinque  in  medio  maxillae  inferioris,  sub  illius  ramis,  sita 
est,  simplicem  refert  folliculum  absque  loculorum  cellularumve  ullo  vestigio.  Perinde  discrimen  inter 
glandulam  et  receptaculum  a  Cuviero  relatum,  omnino  deficit.  Equidem  glandulam  illam  non  modo  in 
majori  Crocodilo,  Berolinensium  in  museo  anatomico  asservato,  sed  in  compluribus  etiam  pullis  colle¬ 
ctionis  meae  iterum  iterumque  observavi. 

§•4. 

II.  Folliculi  lacrymales  Ruminantium. 

Folliculos  in  regione  ossis  lacrymalis  sub  cute  apud  Cervum  et  Antilopen  sitos  jam  111.  Cu- 
vier  descripsit: 

„On  donne  improprement  le  noni  de  larmiers  a  deux  sacs  membraneux,  dont  les  parois  sont 
garnies  des  follicules,  qui  separent  une  humeur  noiratre  epaisse,  onctueuse.  Ces  sacs  sont  situes  dans 
une  fosse  sous  -  orbitaire  de  l’os  maxillaire  superieur;  iis  ont  plusieurs  centimetres  de  profondeur,  et 
s’ouvrent  au  dehors  par  une  fente  longitudinale,  longue  de  0,02  rnetres.  La  matiere,  qui  en  sort, 
a  re$u  improprement  le  nom  des  larmes.“  Leg.  d’anat.  comp.  T.  V.  p.  251. 

Cuviero  teste  organa  illa  modo  Cervo  atque  Antilopae  conveniunt;  sed  111.  Meckel  jam  monuit, 
in  plurimis  ruminantibus  illa  observari.  Meckelius  eadem  foveis  in  facie  plurium  serpentium  venenato¬ 
rum  comparat,  quas  equidem  in  Trigonocephalo  observavi;  attamen  membrana  foveas  hasce  obducens 
vix  quidquam  secernere  videtur. 

5. 

III.  Glandulae  faciales  Vespertilionis  et  Ar ctomyis. 

In  vespertilionibus  111.  Tiedemann  *  propriam  glandulam  cutaneam  descripsit,  in  utroque  faciei 
latere,  super  alveolarem  marginem  maxillae  superioris,  nares  inter  et  oculos  sitam,  ac  super  oris  fissu¬ 
ram  exeuntem.  Conformatur  sacculo  membranaceo,  cujus  parietes  crassi  et  vasculares  versus  cavum 
interius  plicis  laminisque  prominent,  quo  cavea  in  cellulas  plures  dividitur.  Ductus  excretorius  amplus 
fere  idem  cum  externa  sacculi  apertura.  Secretum  in  Vespertilione  murino  et  V.  noctula  foetidum 
atque  adiposum  auctore  111.  Tiedemann  alis  lubricandis  inservit.  In  Vespertilione  Brasiliensi  magno, 
Berolini  investigato,  aperturam  glandulamque  non  inveni.  Sed  in  Vespertilione  mnrino  glandulam 
ipse  observavi.  Cellulae  acinosae,  racemorum  in  modum  dispositae,  admodum  parvae  sunt. 

In  Arcto rnye  marmotta  111.  Tiedemann  plures  etiam  minores  glandulas  cutaneas  observavit, 
allium  olentes.  Sitae  sunt  sub  cute  genarum,  partim  infra  oculos,  partim  post  ipsos.  Sacculi  glandulosi 
formae  rotundae,  sed  complanati  sunt,  diametro  2  Lin.  Quisque  suo  proprio  ductu  excretorio  gaudet. 
In  Myrmecopliaga  didactyla  Tiedemann  similem  folliculum  glandulosum  descripsit,  oculos  inter  et 
oris  fissuram  situm,  oblongum  et  complanatum.  Quem  in  M.  Caguare  moschi  odorem  effundere  sus¬ 
picatur 

§.6. 

IV.  Glandula  temporalis  Elephantis. 

Glandulam  Elephantis  temporalem,  quae  latitudine  6  —  8  poli,  ex  massa  spongiosa  constare  dicitur, 
investigare  me  non  potuisse  admodum  doleo,  praesertim  cum  delineationes  ab  111.  Camper  in  anatome 
elephantis  ( Tab .  XI.  Fig.  1.  et  2.)  aliaeque  icones  in  commentariis  Acad.  Paris,  (hist.  des  animaux. 
T.  III.  p.  138.  Tab.  XII.)  datae  minime  sufficiant.  Cuviero  teste  secretum  post  animalis  obitum  spissi¬ 
tudine  caerumen  aequat;  caeterum  ex  orificio  oculum  inter  et  aurem,  quum  primum  animal  masculinum 
amore  ardet,  copiosum  profluit.  Feminis  secretio  rarior  esse  videtur. 

§.  7. 

V.  Glandula  lateralis  Soricum. 

Geoffroy  St.  Hilaire  in  soricibus  ad  latera  trunci,  in  hypochondriis,  glandulam  magnam  invenit, 
longiori  fissura  in  cute  exeuntem.  Quae  quidem  glandula  in  Mem.  du  mus.  d’hist.  nat.  Tom.  I.  p.  299, 
tamen  absque  internae  structurae  notitia  descripta  est.  In  Soricis  perparva  specie  nostrae  regionis  hanc 
glandulam  non  inveni. 


*  Meckel  Archiv  fiir  Physiologie  T.  II.  p.  112.  Tab.  II.  Fig.  9.  10. 

**  Meckel  Archiv  fiir  Physiologie  T.  IV.  p.  221. 

f.  8. 

F/.  Glandula  dorsalis  Dicotylis .  Fig.2.  Tab.  II. 

Glandula  dorsalis  Suis  Tajassu,  tot  pridem  fabulis  causa,  situ  in  regione  dorsi  posteriori  non 
adeo  singularis  est,  si  eximiam  situs  glandularum  excernentium  varietatem  in  diversis  animalibus,  utpote 
glandulas  hypochondrii,  regionis  sacralis,  caudalis,  analis,  et  femoralis  aliquis  perpendat. 

Suadente  111.  Rudolphi  glandula  illa  in  Diss.  inaug.  Ph.  Seiffert  *  jamjam  descripta  et  figuris 
illustrata  erat,  quae  tamen  ut  plurimae  glandularum  delineationes  minime  ad  structuram  internam  intelli- 
gendam  sufficiunt.  ... 

Glandula  lobulis  majoribus  minoribusque  conflata,  caveam  intus  irregularem  continet,  in  ductum 
excretorium  brevem  valdeque  amplum  exeuntem,;  Haec  magnam  copiam  ostiorum  ductuumque,  majorum 
minorumve  ex  substantia  glandulosa  recipit,  .  prorsus  ut  aditus  majorum  ductuum  multis  simul  scateant 
minoribus  ostiis.  (Vid.  Fig.  2.  Tab.  II.  operis  nostri.) 

Ex  microscopica  sectionum,  dissectorumque  minorum  lobulorum  observatione  persuasum  habui, 
canales  ramosos,  ab  interna  cavea  oriundos,  in  cellulas  ducere,  membranulae  laminis  in  miniores  ;deinde 
cellulas  iterum  divisas,  ita  ut  substantia  intima  spongiosam  telam  tandem  exhibeat,  id  quod  {Fig.  Z  iff. 
Tab.  11 .)  in  dissecto  lobulo  minimo  microscopice  delineavimus.  Particulae  elementares  substantiae  glan¬ 


dularis  ,  quae  ope 
Fig.  2.  b .  Tab .  II 


microscopii  in  superficie  glandulae  observari  possunt,  confertae  vesiculae  sunt,  uti  in 
apparent. 


§.  9. 

VII.  Glandulae  uropy gii  avium.  Fig.  1.  Tab.  II. 

Liquor  oleosus,  quo  avium  pennae  imbuuntur,  a  glandula  secernitur,  in  dorso  uropygfi  sita,  du¬ 
plici,  sed  conjuncta.  In  palmipedibus  haec  maxima  est,  ita  ut  in  Cygno  1J  poli,  longitudinem  asseqpatur. 
In  ansere,  cygno,  anate,  strige  aliisque  avibus  eandem  semper  structuram  interiorem  observavi;  sed  modo 
in  Cygno  in  media  glandula  caveam  angustato  inveni.  In  hoc  ipso  glandula  utraque  pyriformig  est; 
apices  multis  orificiis  perforati,  una  junguntur.  Utrique  cavea  longitudinalis  angusta  inest,  cujus 
parietes  ostiis  anguliformibus  permultis  finduntur.  Sed  fissuris  hisce  minores  etiam  insculptae,  quae  et 
ipsae  minimis  canalium  foraminibus  scatent.  Itaque  substantia  glandularis  tanquam  cortex  crassissimus 
caveam  angustam  internam  circumdat.  Constat  autem  ex  tubulis  rectis  parallele  confertis,  ab  interiore 
cavo  ad  superficiem  glandulae  hic  recte,  illic  obliquius  procedentibus.  In  avium  nulla  yero  cellulae  glan¬ 
dulae  insunt,  quales  111.  Cuvier  false  refert.  Tubuli  omnes,  qui  in  sectione  nudis  jam  oculis  conspiciun¬ 
tur,  ad  superficiem  tendunt  sine  ullo  ramificationis  vestigio,  aut  canalium  communione;  nec  vero  apices 
versus  minuuntur,  sed  coecis  finibus  desinunt.  Itaque  in  crassiori  glandulae  parte  longiores  quoque 
tubuli  adsunt,  breviores  ad  glandulae  apices  brevissimique  observantur.  Cavea  interna  in  Cygno  ostio 
maximo  exit;  praeterea  12  alia  foramina  circum  medium  ostium  ex  apice  glandulae  secretum  efferunt. 

In  Fig.  1.  a.  Tab.  II.  glandulam  uropygii  Cygni  magnitudine  naturali  secundum  praeparatum 
Musei  anatomici  Bonnensis  delineavimus.  Scilicet  altera  glandula  dissecta  est,  ita  ut  cavea  interna  longi¬ 
tudinalis  simul  et  tubuli  paralleli  in  dissecto  cortice  visui  obferantur.  Fig.  1.  b.  Tab.  II.  particulam 
glandularis  substantiae,  canalibus  tubuliformibus  insignem,  adaucta  magnitudine  distinctius  refert. 

:  ti% 

MI.  Gla  ndula  moschata  in  cauda  Soricis  moschati. 

Glandulae  i  odoriferae  Soricis  moschati,  quas  111.  Pallas**  primum  accurate  descripsit  et  deli¬ 
neavit,  ad  superficiem  inferiorem  radicis  seu  basis  caudae  sitae  sunt.  Nimirum  folliculi  simplices  ovales  s. 
pyriformes  in  massam  i\  poli,  longam  congregati,  propriis  disjunctisque  ostiis  aperiuntur.  Est  series  duplex, 
quarum  quaeque  14 — 15  majores,  minoresque  aliquot  continet.  Majores  magnitudine  pisum  aequant. 
Omnes  duplici  membrana  constant,  altera  exteriori  flavida,  albida  interiori  villosa  altera.  Orificia  inter 
caudae  squamas  latent,  pressaque  cauda  demuto  apparent.  Secretum  oleosum  albido -flavum  inest. 


Wl ; .  *i 

IX.  Glandulae  regionem  ani  \et  perinaei  occupantes.  Fig.  3 — 7.  Tab.  II. 

Non  modo  mammalibus,  sed  serpentibus  etiam  et  crocodilis  glandulae  anales  sunt,  in  serpentibus 
nimirum  tenues,  elongatae, .  in  crocodilis  rotundatae.  Has  ipse  quidem  observavi,  nescio  tamen,  an  folles 
in  parietibus  crassis  propriam  insuper  substantiam  glandulosam  contineant,  ,  ; 

Glandulae  anales  mammalium  diversissimae  confpvmationis  sunt.  Hqs  enim  in  Lutra  vulgari, 
Talpa  europaea,  Castore  fibro,  Hyaiena,  Viverra  z  ib  e th a  accuratissime  inyestigavi,  ut  interr 
nam  earundem  structuram  penitus  dilucidare  possim.  .  ,m  .  I  ^Si¬ 

lii  Lutra  vulgari  sacci  potius  quam  massae  glandulares  adsunt,  membrana,  Intima  plicata  inducti, 


*  Spicilegia  adenologica.  Diss.  inaug.  Berol.  1823.  p.  10.  Tab.  II. 

**  Sorices  aliquot  illustrati  in  act.  acad.  Petrop.  1781.  P.  II.  p.  329. 
Muller  de  structura  glandularum. 

collo  breviori  excretorio,  eoque  cellularibus  folliculis  minimis  compositis  extus  obducto.  Ostia  tum  in 
collo  excretorio,  tum  in  bursa  ipsa  hic  illic  exeunt.  (Vid.  Fig.  3.  Tab.  //.) 

In  Castore  fibro  bursae  permagnae  adsunt,  quae  a  saccis  castoreum  secernentibus  bene  distin¬ 
guantur.  Illis  membrana  mucosa  interna  rugosa  inest  et  plicata.  Parietes  bursarum  hic  illic  acervulis 
glandularum  conglomeratarum  occupantur,  quae  quidem  ex  latis,  brevibusque  folliculis  constant.  Hice, 
alii  aliis  superimpositi,  baccarum  in  modum  conjunguntur,  magnamque  internam  caveam  loculis  composi¬ 
tam  exhibent.  (Vid.  Fig.  5.  Tab.  11.  quam  figuram  ex  opere  eximio  meritissimorum  Braxdt  et  Ratze- 
burg:  getreue  Darstellung  der  Thiere,  welche  in  der  Arzneimittellelire  in  Betracht  kommen,  Berlin  1827 
desumpsimus.) 

Glandulae  anales  Talpae  europaeae  ex  loculis  singulis  constant,  ductu  excretorio  modo  con¬ 
junctis.  Singulis  praeterea  loculis  septa  firmiora  interjacent.  Loculi  ipsi  in  cellulas  minores  divisi  aere 
per  ductum  excretorium  inflato  structuram  internam  aperte  pronuntiant.  (Vide  sectionem  glandulae  in 
Fig.  4.  Tab.  II.  magnitudine  aucta  delineatam.) 

In  Hyaena  glandulae  quatuor  bursas  sacci  communis  occupant,  qui  super  anum  fissura  transversa 
aperitur.  Hae  enim  bursae  sat  magnis  glandulis  baccatis  undique  inductae  sunt,  structura  et  conforma¬ 
tione  admodum  insignibus.  Est  cuique  baccae  suum  et  ipsum  in  bursa  ostium,  unde  utriculus  brevis  sed 
amplus  oritur,  in  acervulos  acinorum  desinens,  ita  ut  bacca  ex  racemo  acinorum  excavatorum  constet, 
iqui  singuli  brevissimis  pedunculis  folliculo  maximo  insident.  Quaeque  autem  folliculorum  et  acinorum 
bacca  ex  communi  utriculo  in  ultimas  usque  acinorum  caveas  pulcherrime  sufflari  potest.  Parietes  satis 
tenues  extant.  (Vide  in  Fig.  6.  a.  Tab.  II.  partem  bursae  cum  adnexis  glandulis  baccatis  Hyaenae  foe- 
minae  Musei  anatomici  Berolinensis  naturali  magnitudine  delineatam.  In  Fig.  6.  Tab.  II.  acinos  singu¬ 
los  cum  pedunculis  brevibus  illustravi.) 

Viverra  zibetha  ad  anum  simul  atque  in  perinaeo  bursis  glandulosis  gaudet.  Utramque  in 
praeparato  Viverrae  zibethae  foeminae,  in  Museo  anatomico  Berolinensi  conservato,  investigavi. 
Bursae  duae,  quae  in  saccum  communem  anum  inter  et  vulvam  aperiuntur,  parietibus  crassis  constant, 
qui  inter  membranam  internam  pilosam  et  externam  folliculos  dispersos  continent.  E  genere  compositorum 
hice  sunt,  ita  ut  utriculi  majores  loculos  minores  simul  contineant,  divisumque  intus  et  ramosum  cavum 
pateat,  id  quod  ex  sectione  glandularum  in  Fig.  7.  a.  Tab.  II.  delineata  apparet.  Majoribus  folliculis 
ostia  in  toto  bursarum  ambitu  extant. 

Etiam  bursae  anales  similis  omnino  structurae  sunt;  sed  glandulae  compositae,  internam  inter  et 
externam  tunicam  dispersae,  multo  latiores  sunt,  magisque  in  latitudinem  quam  in  longitudinem  porrigun¬ 
tur.  Structurae  ceteroquin  internae  eadem  ratio. 

In  Fig.  7.  b.  Tab.  II.  folliculum  compositum  singulum  aucta  bis  magnitudine  delineavi. 

Externam  partium  conformationem  jure  omittimus,  quae  in  laudato  opere  Cl.  Brandt  et  Ratze- 
burg  et  descriptione  et  figuris  satis  superque  jam  erat  illustrata. 

Glandulae  anales  Ichneumonis  et  Melis,  quas  non  erat  copia  inquirendi,  ejusdem  structurae 
esse,  III.  Cuvieri  observata  monent. 


*.  12. 

XI.  Glandulae  praeputii  Mammalium.  Fig.  10.  Tab.  III.  Fig.  16.  Tab.  III. 

Glandulae  in  regione  praeputii  mammalibus  quibusdam  propriae,  duplicis  formae  sunt. 

1.  In  gliribus  compluribus  sub  cute  abdominis  ad  utrumque  penis  s.  clitoridis  latus,  sacci  longiores 
obveniunt,  in  maribus  intra  praeputium  exeuntes.  Constant  duplici  membrana,  externa  aequali,  interna 
in  fundo  sacci  hic  illic  prosiliente,  ita  ut  in  majores  minoresque  cellulas  fundus  dividatur.  Glandulas 
hasce  in  muribus  et  criceto  observavi.  Utriculos  criceti  in  Fig.  10.  f.  Tab.  III.  delineavi;  feminis 
meam  secundum  observationem  omnino  eadem  glandulae  structura  est. 

Fig.  16.  Tab.  111.  texturam  internam  sacci  dissecti  e  Mure  Rattro  masculo  magnitudine  natu¬ 
rali  exprimit. 

In  Mure  moschato  auctore  Sarrasin  (Mem.  de  1’acad.  des  sc.  1725.  p.  464.)  hae  glandulae 
admodum  evolutae  odorem  proprium  spargunt. 

2.  Altera  forma  est  saccorum  castoreum  continentium  Castoris  fibri,  quos  Cl.  J.  F.  Brandt 
et  J.  T.  Ratzeburg  in  laudato  opere  accuratissime  descripsere  iconibusque  illustravere.  Caeterum 
organa  ea  ipse  in  Museo  anatomico  Berolinensi  iterum  exploravi.  Exeunt  sacci  non  minus  quam  in  caeteris 
gliribus  intra  praeputium,  sed  dilatationes  praeputii  longe  majores  formae  ceteroquin  pyriformis  referunt  et 
inaequalis  superficiei.  Quod  accuratiorem  organorum  integumentorumque  externorum  anatomen  spectat,  ad 
descriptionem  laudati  operis  allegasse  juvabit.  Notanda  tamen  nobis  erit  potissimum  membrana  saccorum 
inferna,  quae  quidem  secretione  castorei  fungitur.  Haec  satis  firma,  admodum  plicata,  rugisque  insignis, 
iniquitatibus  majorem  secernendo  membranae  superficiem  exhibet.  Praeterea  dispersis  undique  foveolis 
scatet,  quibus  alteram  Versus  membranae  faciem  quasi  exasperatur.  Foveolae  secretionis  praecipui  fon¬ 
tes  videntur.  (In  Fig.  8.  Tab.  II.  ex  citato  opere  particulam  membranae  saccorum  internae  cum  ipsius 
foveolis  adaucta  magnitudine  delineavimus.) 

-  j  •  >  ... 

XII.  Glandulae  inguinales  Mammalium.  Fis.  9.  Tai.  II. 

o  O 

Glandulis  praeputii  affines  sunt  inguinales  glandulae  leporum  et  bursa  umbilico  -  inguinalis  Moschi 
moschiferi.  Quae  leporibus  sunt  in  regione  inguinali  glandulae  conglomeratae,  eas  ipse  investigavi. 
Sunt  folliculi  compositi  5  Lin.  long.,  minorisque  latitudinis;  materiem  spissam  foetidam  atro -fuscam,  cae- 
rumini  fere  similem,  ex  apertura  simplici  in  loco  pilis  libero,  ad  latera  praeputii,  clitoridisve  largiuntur. 

Bursa  moschata  impar  Moschi  moschiferi  masculi,  quam  111.  Pallas  in  spicileg.  fasc.  XIII. 
primum  distinctius  descripsit,  iconibusque  illustravit,  formae  ovalis,  sub  cute  abdominis  supra  penem  sita, 
ante  praeputium  aperitur. 

In  bursa  moschata  aeque  ac  in  saccis  castoreum  continentibus,  «organon  secernens  in  simplici  con¬ 
stat  membrana  foveculis  instructa  follis  majoris,  cum  in  minoribus  glandulis  membrana  secernens  aeque 
magna  structura  folliculorum  ramosa  et  composita  in  minori  tantum  spatio  restituatur.  Quod  externam 
bursae  moschatae  fabricam  spectat,  liceat  ad  descriptionem  accuratissimam  Cl.  virorum  Brandt  et  Ratze- 
burg  1.  c.  p.  .45.  revocare,  unde  etiam  iconem  bursae  dissectae  in  Fig.  9.  Tab.  II.  prolatam  desumpsimus. 

Antilope  gutturosa  teste  111.  Pallas  simili  sed  vacua  bursa  fruitur;  sed  monente  III.  Cuvier 
plurimis  hujus  generis  speciebus  utrinque,  juxta  mammas,  bursa  convenit,  ex  plica  cutis  oriunda,  quae 
materiem  adiposam  atque  olentem  secernit. 

§.  14. 

XIII.  Glandulae  femorales  lacertarum.  Fig.  22.  Tab.  I. 

Noti  sunt  in  compluribus  Sauriorum  generibus  pori  glandulosi  ad  internam  femorum  superficiem, 
in  linea  descendente  ad  amussim  veluti  dispositi,  quibus  saepe  usi  sunt  zoologi  ad  genera  lacertarum 
distinguenda.  Inveniuntur  illi  in  generibus:  Tachydromo,  Cordylo,  Basilisco,  Iguana,  Poly- 
chro  et  Geckonibus  nonnullis.  Nemo  vero  hactenus  glandulas  accuratius  investigavit.  Itaque  in  Po- 
lychro  marmorato,  Lacerta  marmorata  Linn.  collectionis  propriae  illas  exploravi.  Sunt  autem 
formae  cubicae,  ita  ut  lineariter  dispositae,  rectis  fere  parietibus  sibi  invicem  agglutinentur.  Dissectae 
structuram  ostendunt  satis  jam  complicatam.  Ostium  scilicet  magnum  statim  in  complures  glandulae  ducit 
loculos,  qui  denique  magnam  copiam  tenuissimorum  utriculorum  formae  elongatae  ramis  latis  brevibusque 
suscipiunt.  Utriculi,  seu  intestinula  coeca  confertim  aggregata,  fine  vix  extenuantur,  imo  apice  rotun¬ 
dato  desinunt.  (Cfr.  in  Fig.  22.  Tab.  I.  sectionem  plurium  glandularum ,  microscopio  simplici  visam.)  In 
aliis  lacertis,  ut  L.  ocellata  et  L.  viridi,  glandulae  complanatae  sunt,  distinctoque  collo  instructae, 
imbricatim  sibi  accumbunt.  , 

§■  15. 

XIV.  Glandula  venenata  Ornithor hynchi  paradoxi. 

Situm  atque  externam  fabricam  glandulae  venenatae  Ornithor  hynchi  paradoxi  Ph.  Seiffert 
in  spicileg.  adenolog.  p.  8.  Tab.  I.  Fig.  5.  et  6.  et  J.  F.  Meckel  in  praestantissimo  opere:  Ornithor- 
hynchi  paradoxi  descriptio  anatomica  Lips.  1826.  Fol.  fusius  illustravere.  Notum  est,  animal 
masculum  glandula  magna  instructum  esse,  quae  inter  femur  et  processum  validum  fibulae  sub  cute  sita, 
ductum  excretorium  emittit  ad  calcem  usque  descendentem,  ubi  in  calcar  cavum  osseum,  extus  corneum, 
apice  fissum  ille  desinit.  Glandulae  mercurio  pulcherrime  repletae,  in  Museo  anatomico  Berolinensi  con¬ 
servatae,  jam  Seiffert  in  dissertatione  inaugurali  iconem  dedit,  quae  tamen  distributionem  cellularum 
elementarium,  mercurio  turgentium,  non  satis  exprimit,  ut  de  interna  glandulae  structura  inde  aliquis  cer¬ 
tior  fiat.  Itaque  eandem  glandulam  in  Museo  anatomico  Berolinensi  summa  diligentia  denuo  delineavi. 
(Fig.  10.  Tab.  II.) 

Ramorum  ad  ductum  excretorium  et  coecos  cellularum  fines  rationem  interiorem  ex  mercurii  inje¬ 
ctione  non  penitus  perspectam  habui,  siquidem  racemi  aciriique,  mercurio  turgidi,  a  se  invicem  obteguntur. 
Attamen  ex  exploratione  superficiei,  nudo  vel  armato  oculo  instituta,  prodit,  ramos  ductus  excretorii 
ultimo  in  cellulas  vesiculasve  terminari,  quae  quidem  mercurio  turgidae  in  superficiei  racemorum  in  modum 
aggregantur.  Ductui  excretorio  ipsi,  ubi  e  glandula  jamjam  prodiit,  acervuli  vesicularum  mercurio  imple¬ 
tarum,  quae  a  reliqua  substantia  glandulari  sejunctae  sunt,  hic  illic  insident,  quod  in  icone  etiam  expres¬ 
sum  videbis.  Quibus  certum  est,  ductus  veneniferos  glandulae  ex  ipsis  eorum  parietibus  ad  terminales 
vesiculas  statim  intus  perducere.  Ceterum  externa  glandulae  fabrica  cum  habitu  glandulae  Harderianae 
anseris  et  leporis  mercurio  repletae  admodum  convenit;  sed  cellulae  in  hacce  multo  majores  sunt. 

§.  16. 

XV.  Glandula  unguium  Ruminantium. 

In  ruminantibus  supra  ungues  in  pede  glandulae  folliculares  obveniunt.  Descripsere  illas  in 
Cervo  capreolo  Capensi  Cl.  Bonn  (Verhandelingen  van  het  K.  Nederl.  Inst.  T.  V.  p.  148. 
Tab.  111.  Fig.  1 — 4.),  in  C.  capreolo  Guineensi  Cl.  Daubenton  (Hist.  nat.  T.  XII.  p.  341.  Tab.  43.), 
in  Cervo  tarando  Cl.  Camper  (Naturgeschichte  des  Orang-Utangs,  des  Nashorns  und 
Rennthiers  p.  103.)  in  Cervo  Alce  Cl.  Smith  (New-York  med.  repos.  Yol.  II.  1799.  p.  173.)  in 


ove  CI.  Meckel  (Cuvier  vergi.  Anat.  T.  IV.  p.  660.)  et  Bonn  1.  c.  Ipse  in  ove  easdem  inquisivi. 
Amicissimus  Dr.  Schlemm,  prosector  Berolinensis ,  in  Cervo  Elapho  illas  deficere,  ex  autopsia  monuit; 
praeterea  teste  Cl.  Bonn  etiam  bovibus  desunt.  Descriptionem  fabricae,  quam  Meckel  1.  c.  dedit, 
omnino  naturae  inveni  congruam: 

„Beim  Schaaf  liegen  sie  zwischen  den  obern  Phalangen  der  beiden  Zehen  und  offnen  sich 
dicht  uber  dem  untern  Ende  und  an  der  vordern  Flache  derselben  mit  einer,  wenig  uber  eine  Linie 
weiten,  rundlichen  Mtindung,  die  zwischen  den  Haaren  versteckt  ist,  nach  aussen.  Sie  sind  hautige, 
anderthalb  Zoll  lange,  langliche,  hinten  blind  geendigte  Schlauche,  die  aus  3  Hauten  bestehen.  Die 
aussere  ist  ein  verdichtetes  festes  Zellgewebe,  die  mittlere  eine  Schicht  braunlicher,  dicht  anein- 
ander  gedrangter,  Drusen  von  der  Grosse  eines  Hanfkorns,  die  besonders  nach  hinten  fast  eine  Linie 
an  Dicke  hat,  die  innere  nichts  ais  eine  sehr  verdunnte  und  mit  feinen,  weichen  aber  dicht  stehenden 
Harchen  besetzte  Haut.  Die  Hohle  des  Schlauches  ist  wenig  uber  eine  Linie  weit,  und  mit  einer 
fettigen  schmierigen  salzig  schmeckenden  Substanz  angefullt.  In  seiner  vordern  grossern  Halfte 
steigt  der  Sack  zwischen  den  genannten  Knochen  nach  hinten,  schlagt  sich  dann  aber  unter  einem 
rechten  Winkel  nach  oben.“ 

In  Cervo  capreolo  follis  brevior  est  ac  crassior,  quare  etiam  non,  uti  in  ove,  retorquetur.  Ico¬ 
nes  Cl.  Bonn  in  commentatione  veterinaria  laudata  adjunxit. 


LIBER  QUARTUS. 

De  structura  glandularum,  quae  genitalibus  succenturiatae  sunt. 

(T  A  B.  II.  et  III.) 

•  *  .....  «I,-  ,,  •  •  '  *  1  * 

I.  Glandulae  oviductuum. 

*.  i. 

>  1.  In  animalibus  av ertebr atis. 

Animalibus  avertebratis  glandulae  oviductuum,  quae  ovis  permeantibus  induvias  periphericas,  albu¬ 
men  scilicet  aut  testam  secretione  committunt,  saepissime  conveniunt. 

1.  Insecta.  In  insectorum  classe  glandulae  oviductuum  succenturiatae,  quantum  equidem  scio, 
formae  quadruplicis  sunt: 

a.  Plerumque  intestinula  coeca  aut  tubuli  longiores  apicibus  coecis  extant,  uti  in  Scarabaeo 
nasicorni.  (V.  Swammerdamm  Bibi.  nat.  Tab.  XXX.  Fig.  10.),  et  in  Ape  mellifica,  (ibid. 
Tab.  XIX.Fig.  3.) 

b.  Intestinula  coeca  processus  coecos  laterales  emittentia,  uti  in  Pediculo  capitis  (Swammerdamm 

Tab.  II.  Fig.  8.) 

c.  Tubuli  seu  vasa  ramosa,  apicibus  coecis  terminata,  uti  in  Hippobosca  (Leon-Dufour  Ann. 
des  sc.  nat.  T.  VI.  Tab.  13.)  Vide  iconem  partis  glandulae  (Fig.  11.  Tab.  II.)  operis  nostri, 
inde  desumptam. 

d.  Singularis  admodum  structura  est  organorum  eorundem  in  E  latere  murino  teste  Leon-Dufour. 
Vasa  ramosa  apices  capsularum  trigonarum  suscipiunt,  ex  reliquis  2  apicibus  trigonorum  nova 
vasa  prodeunt  similibus  capsulis  trigonis  terminata.  Qua  ratione  multiplicatio  vasorum  iterum  ite- 
rumque  augetur,  donec  omnia  coecis  finibus  desinant.  Itaque  dichotomia  regularis  repetitur,  ita 
ut  locis  dichotomicis  capsulae  trigonae  interveniant.  (Ann.  des  sc.  nat.  T.  VI.  Tab.  XVI.  Fig.  8., 
quam  figuram  ex  parte  (in  Tab.  II.  Fig.  12.)  commentationis  nostrae  iterum  communicavimus.) 

2.  Mollusca.  In  Gasteropodis  hermaphroditis  ovula  in  matrice  crassa  morantur,  liquoribus 
novis  circumdanda.  Ceteroquin  Gasteropodis  omnibus  alia  etiam  vesicula  est,  ductu  excretorio  praedita 
longo,  quae  in  communem  genitalium  caveam  aperitur.  Singularis  praeterea  Helicibus  solis  duplex 
glandula  vaginae  genitalium  communis  convenit,  ex  intestinulis  tenuibus  ramosis  et  coecis  conflata.  (Vide 
Fig.  13.  Tab.  II.)  In  Cephalopodis  oviductus  massa  glandulosa  obducitur,  in  Loligine  praesertim  insi¬ 
gni,  quae  caveam  format  in  oviductum  hiantem,  cujus  denique  paries  internus  laminis  permultis  longitu¬ 
dinalibus  turget,  unde  cavum  secernens  magnopere  augetur. 


*.  2. 

2.  In  animalibus  vertebratis. 

Inter  animalia  vertebrata  glandulae  oviductuum  propriae  modo  e  piscium  classe  mihi  innotuere,  in 
Squalis  scilicet,  Rajis  et  Chimaeris,  qui  soli  piscium  oviductu  ab  ovario  sejuncto,  peculiari  fruuntur. 

Oviductus  in  parte  superiore  angustus,  inferius  subito  in  ductum  multo  latiorem  dilatatur.  In  su¬ 
prema  hac  ductus  dilatati  parte  massa  glandulosa  oviductus  tunicis  interjacet,  extus  jamjam  protuberandis 

duabus  mamillaribus  conspicua,  quae  ab  Aristotele  mammarum  nomine  insigniebantur.  Glandulam  hanc 
saepe  quidem  jam  scriptores  referebant,  nemo  vero  internam  fabricam  investigavit  et  descripsit. 

In  Rajis  cavea  oviductus  interna  in  protuberantias  mamillares  utrinque,  infundibuli  in  modum,  pro¬ 
longatur.  Membrana  interna,  qua  parte  oviductus  subito  dilatatur,  glandulaeque  adsident,  ostiis  innume¬ 
ris  tenuissimis,  lineariter  atque  eleganter  fere  dispositis,  perforatur.  Cuique  foramini  tubulus  tenuissimus 
adnectitur,  ita  ut  massa  glandularis  universa  ex  tubulis  constet,  fere  parallelis,  rectis,  aequalibus,  coece 
terminatis,  innumera  copia  confertim  dispositis.  Tubuli  longitudinem  i  poli.  fere  metiuntur;  numerus  mille 
exsuperat.  Perinde  a  tubulis  substantia  viscida  secernitur,  quae  ova  animalium  illorum  ambit,  et  singu¬ 
larem  ipsis  formam  quadrangularem,  angulis  filorum  in  modum  productis,  inde  ab  interna  oviductus  glan¬ 
dulosi  forma  impertit.  In  Fig  14.  Tab.  II.  glandulam  oviductus  Rajae  dissectam  magnitudine  naturali 
depinximus. 

a.  Superior  et  angustior  pars  oviductus. 

b.  b.  Protuberantiae  mamillares. 

c.  Cavum  internum,  infundibuli  in  modum  utrinque  productum. 

d.  Inferior  pars  oviductus  dilatata. 

e.  e.  Tubuli  coeci,  conferti,  singulis  et  disjunctis  ostiis  exeuntes. 

In  Fig  15.  singulos  tubulos  magnitudine  aucta  exhibui. 

II.  Glandulae  genitalium  masculorum  succenturiatae. 

§.  3. 

1.  In  animalibus  avertebratis. 

Constat,  etiam  insecta  mascula,  praeter  canales  seminiferos,  aliis  insuper  ductibus  glandulosis  gau¬ 
dere,  qui  in  ductus  deferentes  aperiuntur.  Eorum  forma  plerumque  admodum  simplex  est  et  aequalis, 
quamvis  canales  seminiferi  ipsi  immensam  formarum  varietatem  in  diversis  speciebus  assumant.  Sunt 
autem  ductus  accessorii: 

1.  aut  intestinula  coeca,  uti  in  plerisque  insectis,  e.  g.  Asilo  (Swammerdamm  Ribl.  nat.  Tab.  XLII. 
Fig.  8.)  Bombyce  (ibid.  Tab.  XXV III.  Fig.  3.)  Nepa  cinerea  (ibid.  Tab.  III.  Fig.  6.) 
Succow*  et  Leon-Dufour  **  haec  organa  in  permultis  aliis  insectis  descripta  iconibus  quoque 
illustravere. 

2.  Intestinula  coeca,  processibus  cellularibus  externis  praedita,  uti  in  Ephemera.  (Swammerdamm 

Tab.  XIV.) 

3.  Canales  contorti,  vesiculis  terminati,  uti  in  Scarabaeo  nasicorni.  (Swammerdamm  Tab.  XXX. 
Fig.  8.) 

Inter  animalia  mollusca  Cephalopodis  recessus  bursaeformis  ductus  deferentis  fere  idem  est.  Hunc 
prius  pro  testiculo  habuere,  quia  corpora  filiformia  elasticitate  mira  ille  continebat.  Reliqua  in  111,  CuviERI 
de  anatome  molluscorum  opere  praestantissimo  fusius  tractantur. 

§•  4. 

2.  In  animalibus  vertebratis. 

1.  Amphibia. 

In  ranis  jamjam  ac  bufonibus  ad  inferiorem  ductus  deferentis  partem  appendices  obveniunt,  cum 
vesiculis  seminalibus  comparatae.  Constant,  ut  mercurii  vivi  injectiones  me  docuere,  ex  brevibus  utri¬ 
culis  conjunctis.  In  Salamandris,  ubi  H.  Rathke  organa  illa  accuratius  descripsit,  appendices  longiores 
sunt  et  tubuliformes ;  longissimas  maximasque  autem  cum  amicissimo  Rathke  Rerolini  in  Axolotis 
mexicani  eximio  specimine  pedis  longitudine  inveni,  ubi  fasciculum  densum  tubulorum  validorum  val- 
deque  turgentium  illae  constituunt.  Apte  quidem  organa  illa  cum  vesiculis  seminalibus  comparantur, 
quametsi,  anne  ipsa  forsan  secernant,  evictum  non  sit. 

Praeterea  inurodelis,  et  in  genitalibus  quidem  externis  marium,  alia  etiam  organa  glandulosa 
occurrunt,  quae  ranis  et  bufonibus  desunt.  Eadem  H.  Rathke  ***  in  libro  de  urodelis  tanquam  glandulam 
analem  accuratissime  descripsit;  attamen  cum  glandulis  analibus  animalium  superiorum  minime  illa  conveniunt, 
glandulis  prostaticis  aut  Cowpericis  satius  comparanda.  Haec  glandula  cloacam  marium  strato  sat  denso 
tubulorum  coecorum  seu  tenuissimorum  intestinulorum  extus  inducit,  qui  tubuli  parte  tenuiori  singuli  dis- 
junctique  foraminibus  minimis  in  cloacam  aperiuntur,  altera  folliculari  parte  divergunt,  quin  alius  cum 
alio  connubium  ineat. 

Iconem  magnitudine  naturali  majorem  glandulae  Fig.  16.  Tab.  II.  ex  Salamandra  atra  dedi. 

Animalia  Proteiformia  mascula  eadem  glandula  fruuntur,  quam  in  Proteo  anguino  H.  Rathke 
invenit,  ab  aliis  neglectam.  Axolotes  mexicanus  eadem  gaudet,  maxime  evoluta.  Membranam  scilicet 


*  Heusxngek’s  Zeitschrift  fiir  organisclie  Plijsik.  Zweiter  Jahrgang. 

**  Annales  des  sc.  nat.  T.  VI. 

***  Scbriften  der  naturforsclienden  Gesellscliaft  zu  Danzig.  I.  Danzig,  1820. 

cloacae  internam  innumeri  tubuli  folliculares  confertissimi  ab  externa  superficie  undique  ambiunt,  totidem- 
que  ostiis,  inter  subtilissimos  et  elegantes  cloacae  villos,  in  eandem  aperiuntur.  In  foeinina  glandula, 
quod  ipse  observavi,  deficit.  (Yide  iconem  glandulae  Fig.  17.  Tab.  III.  magnitudine  naturali  paratam.) 

2.  Mammalium  hominisque  glandulae  genitalium  masculorum  succenturiatae. 

§.  5. 

1.  De  glandulis  ductui  deferenti  adnatts. 

In  gliribus  nonnullis,  utpote  criceto  et  muribus  fines  ductuum  deferentium,  priusquam  in  ure¬ 
thram  immerguntur,  glandulis  parvis  follicularibus  occupantur,  quod  a  nemine  hactenus  observatum  video. 
In  criceto  haece  ex  composito  ramosoque  constant  folliculorum  racemo.  (Yid.  Fig.  10.  Tab.  III.  b.) 

In  Mure  Ratto  ex  vesiculis  eadem  constant,  pedunculis  longis  inter  se  conjunctis.  (Vid.  Fig.  14. 
Tab.  III.  iconem  magnitudine  auctam.  Situm  glandularum  Tab.  III.  Fig.  11.  e.  notavi.) 

2.  De  glandulis  prostaticis. 

Glandulae  Mammalium  prostaticae  fere  semper  ex  intestinulis  seu  folliculis  majoribus  ramosis  con¬ 
formantur.  Numerus  glandularum,  quae  prostatae  locum  obtinent,  admodum  variat,  tum  simplices,  tum 
multiplices  diversa  conformatione,  aut  una  cum  vesiculis  seminalibus,  aut  absque  illis  inveniuntur.  Quibus 
omnibus  comparatio  cum  organis  hominis  valde  ambigua  redditur. 

§.  6. 

1.  Glandulae  folliculares  ramosae  simplices. 

In  Talpa  europaea  ad  latera  vesicae  urinariae  utrinque  fasciculus  jacet  intestinulorum  coeco- 
rum  inter  se  convolutorum,  qui  tamen  facile  singuli,  demta  tela  cellulari,  explicari  possunt.  Rami  inte¬ 
stinulorum,  truncis  aequales,  obtuse  terminantur.  Trunci  conjuncti  ante  vesicam  urinariam  in  partem  ure¬ 
thrae  musculosam  immerguntur.  Cuviero  haec  organa  succenturiatae  vesiculae  seminales  sunt,  quoniam 
structura  a  prostata  animalium  superiorum  differant.  Yerum  intestinula  follicularia  ramosa  in  prostatam 
veram  continuo  fere  transeunt,  ut  ex  anatome  glandularum  prostaticarum  in  permultis  animalibus  instituta 
persuasum  habui;  praeterea  organa  illa  prostata  alia  deficiente  saepius  obveniunt,  vesiculis  seminalibus 
ipsis  tamen  obviis,  uti  in  Castore  fibro.  Jamque  Meckelius  nominis  usurpationem  accusavit,  alias 
vero  (Reitriige  zur  vergi.  Anat.  I.  R.  H.  2.  p.  134.)  eadem  organa,  quorum  ductus  excretorii  scilicet  una 
cum  ductibus  deferentibus  in  urethram  immerguntur,  tanquam  vesiculas  seminales  descripsit,  prostatam 
ratus  sub  crassissima  parte  musculosa  urethrae  latere.  Neque  ego  descripta  organa  expressis  verbis  pro 
glandulis  prostaticis  praedicaverim  aut  abnegaverim  eorum  cum  vesiculis  seminalibus  analogiam;  attamen 
prostata  alia  in  loco  a  Meckelio  dicto  certissime  non  obvenit,  quippe  qui  ex  densissima  solum  consistit 
carne  musculari. 

111.  Meckelius  organa  illa  jam  (I.  c.  Tab.  VII.  Fig.  27.)  eleganter  delineavit,  nihilominus  novam 
insuper  iconem  {Fig.  3.  Tab.  III.  operis  nostri)  adjunximus. 

In  Castore  fibro,  quem  inquirendi  Rerolini  copia  erat,  praeter  vesiculas  seminales  veras  inte¬ 
stinula  ramosa  descripta  etiam  praesto  simt.  Haec  admodum  lata  sunt  et  clavaeformia.  Truncus  quisque 
plures  ramos  coecos  emittit.  Ceterum  vesiculae  seminales  loculis  distinctae.  Organorum  descriptorum 
(Fig.  1.  Tab.  III.)  iconem  dedi.  Ejusdem  structurae  organa  in  Hystrice  prehensili  praeter  vesiculas 
seminales  observantur.  Intestinula  multo  minora  sunt  magisque  ramosa  vesiculis  terminantur.  (Vide 
Fig.  4.  Tab.  III.) 

§.  7.  •  r;.  r’ 

2.  Glandularum  follicularium  duo  paria  generis  diversi. 

In  Criceto  vulgari,  quem  vivum  Ili.  Rudolphi  benevole  communicavit,  massa  glandularis  ante¬ 
rior  ad  insertionem  ductuum  deferentium  ex  magna  copia  ductuum  longiorum  breviorumque  constituitur, 
qui  apices  versus  clavaeformes  dilatantur  acinisque  excavatis  vesiculisve  terminantur.  Quodsi  racemi 
vesicularum  a  se  invicem  solvuntur,  glandula  pulcherrimum  aspectum  obfert.  (Vide  Fig  10.  e.  Tab.  III.) 
Facillime  quoque  acini  aere  inflato  turgescunt  et  explicantur. 

Posterius  utrinque  fasciculos  tres  oblongos  aliorum  folliculorum  observabis.  Horum  quisque  ex 
minori  copia  vesicularum  ovalium  constituitur,  quae  in  varios  junctae  acervulos,  communi  longiori  folli¬ 
culo  insident.  Utrum  glandulae  accessoriae,  an  vesiculae  seminales  aptius  nominentur,  nescio;  attamen 
vesiculae  seminales  immensa  ductuum  deferentium  ante  insertionem  dilatatione  superfluae  videbantur.  (Yid. 
Fig.  1©.  Tab.  III.  d.)  In  D  asyprocta  Aguti  praeter  vesiculas  seminales  utrinque  glandularum  duo 
paria  fabricae  diversae  obveniunt.  Posteriores  ex  subtilissimis  folliculis  constant,  anteriores  ex  simplici 
ramificatione  ductuum  excernentium  oriuntur,  ita  ut  rami  in  vesiculas  majores  pedunculatas  transeant, 
quae  conformatio,  si  vesiculae  bene  dissolutae  et  explicatae  sunt,  pulcherrimum  visui  aspectum  obfert. 
(Vide  Fig.  5.  Tab.  III.  iconem  secundum  praeparatum  Musei  anatomici  Rerolinensis  delineatam.) 

Similis  omnino  structurae  glandulae  succenturiatae  Caviae  cobayae  sunt. 

In  Erinaceo  europaeo  glandulae  prostaticae  duplices  diversae  utrinque  obveniunt.  Priores 

utrinque  quatuor  ingentes  fasciculos  formant,  qui  ex  contortis  convolutisque  longissimis  ductibus  seu  tubu¬ 
lis  constant,  fines  coecos  versus  paulatim  extenuatis,  altera  vero  parte  in  ductus  excretorios  majores  col¬ 
lectis.  Caeterum  canales  liice,  praeter  majorem  ambitum,  omnino  testiculorum  et  canalium  seminifero¬ 
rum  conformationem  imitantur.  Cuvier  haec  organa  immensa  tanquam  vesiculas  seminales  descripsit 
verum  certissime  glandularis  naturae  sunt.  Docet  enim  extenuatio  canalium  contortorum  longissimorum 
versus  fines  coecos  exteriores,  docet  etiam  liquor  contentus  a  semine  diversus,  in  quo  viri  Cl.  Prevost 
et  Dumas  *  ne  vestigium  quidem  animalculorum  spermaticorum  invenere.  Iidem  haec  organa  cum  cae- 
teris  glandulis  Erinacei  genitalium  in  situ  delineavere,  attamen  progressum  canalium  subtiliorum  icon 
minime  exprimit. 

Praeterea  utrinque  permagna  insuper  glandula  coloris  flavidi  adest.  Constat  ex  magna  fasciculo¬ 
rum  copia,  quorum  ampli  ductus  excretorii  fasciculatim  quoque  a  communi  trunco  exeunt.  (Vid.  Fig.  6. 
Tab.  III.) 

Fasciculi  majores  ex  innumeris  denique  lobulis  oblongis  seu  minoribus  fasciculis  compositi,  in  qui¬ 
bus  ductus  tanquam  tubuli  paene  diaphani  recto  cursu  progressi,  alii  ex  aliis  oriundi,  fascium  in  modum 
dividuntur  et  ramificantur ,  coecis  finibus  terminati.  Itaque  tota  substantia  glandularis  ex  subtilibus  tubulis 
conflatur,  qui  in  eadem  fere  fasciculi  planitie  distributi  lobulos  pyramidales  complanatos  constituunt.  Reli¬ 
qua  lobulorum  substantia  mera,  qua  tubuli  continentur,  tela  cellulosa  est.  Caeterum  canales  in  coecos 
usque  ultimorum  lobulorum  fines  facillime  sufflari  possunt,  prorsus  ut  conformationem  eximiam  pulcher- 
rimamque  vel  nudis  oculis  possis  admirari. 

In  Fig.  7.  Tab.  III.  lobulos  complures,  sufflatis  antea  tubulis,  microscopio  simplici  visos,  summa 
diligentia  sedulus  delineavi. 

§.  8. 

3.  Glandularum  follicularium  tria  paria  generis  diversi. 

Apud  31  ures  praeter  vesiculas  seminales  utrinque  glandulas  tres  diversae  fabricae  observavi,  quas 
(in  Fig.  11.  Tab.  III.)  ex  Mure  Ratto  iconibus  illustravi.  Anticae  ex  magna  copia  fasciculorum  majo¬ 
rum  minorumque  constant,  qui  ramosi  ex  ductu  excretorio  oriuntur.  Particulae  elementares  folliculi 
elongati  sunt,  qui  fasciculatim  ductibus  mediis  insident.  (Vide  Fig.  12.  Tab.  III.  lobulum  glandulae 
aucta  magnitudine  delineatum.) 

Altera  glandula  utrinque  alium  fasciculum  format,  ex  paucis  majoribus  intestinulis  constantem. 
{Tab.  III.  Fig.  11.  c.  c.) 

Tandem  urethra,  ubi  vesiculae  seminales  et  ductus  deferentes  inseruntur,  circumcirca  massa  glan¬ 
dulosa  circumdatur,  quae  racemis  vesicularum  conflatur.  {Tab.  III.  Fig.  11.  d.)  Vesiculae  ovales  sunt 
pedunculisque  in  canaliculis  efferentibus  colliguntur,  qui  multis  in  locis  perforant  urethram.  (Vide  Fig.  13. 
Tab.  III.  iconem  acinorum  complurium  magnitudine  naturali  bis  majorem.) 

§•  9..  ‘  ** 

Prostata  hominis  evolutione  folliculorum  magis  complicata  a  glandulis  prostaticis  plurimorum  mam¬ 
malium  differt,  exceptis  cane  feleque,  quorum  prostata  cum  humana  convenire  videtur.  Nemo  nescit, 
hanc  foraminibus  plurimis  in  urethram  aperiri.  Foramina  in  ductus  excretorios  ducunt  sejunctos,  quos 
in  glandulae  sectione  statim  observabis^  Jamque  saepius  observatum  est,  canales  excretorios  in  cellulas 
tandem  terminales  transire,  ut  in  anatomia  generali  Meckelius  monet.  Etenim  sectione  glandulae  accu¬ 
ratius  investigata,  jam  nudis  oculis  majores  cellulas  licet  observare,  deinde  microscopio  simplici  adhibito 
minores  etiam  cellulas  intra  majores,  laminis  .tenuissimis  productas,  facile  distingues.  Aere  ope  tubuli 
in  disscissos  ductus  excretorios  inflato,  non  dubium  superest,  truncum  unumquemque  ramulis  in  coecas 
ultimo  cellulas  transire;  omnes  enim  cellulae  trunci  cujusdam  inflato  aere  statim  turgescunt.  Itaque  massa 
glandulosa  universa  ex  aggregatione  minimarum  oritur  arbuscularum,  quarum  et  trunci  et  cellulae  exca¬ 
vati  ab  adjacentium  communione  exclusi  sunt,  quanquam  massa  glandulosa  a  communi  densissimaque  mem¬ 
brana  fibrosa  externa  contineatur.  Melius  quidem  est  in  natura  distinguenda  illa  conformatio,  quam  icone 
illustranda;  attamen  sectionem  glandulae  ab  J.  Henle  sedulo  {Fig.  15.  Tab.  III.)  delineatam  com¬ 
parare  juvabit. 

§.  10. 

III.  De  glandulis  Cowpcricis . 

Glandulae  Cowperi,  in  homine  adeo  exiguae,  in  plurimis  mammalibus  magnopere  insignes,  in 
diversis  speciebus  diversissimam  conformationem  sequuntur. 

1.  Simplicissimae  folliculum  compositum  referunt,  qualis  de  homine  frequens  observatio  extat. 

2.  Mammalium  nonnullis  eodem  loco  sacculi  coniformes  adsunt,  quorum  fundus  laminis  prominentibus 
cellulosum  contextum  imitatur,  eadem  fere  ratione,  qua  glandulae  praeputiales  murium  constructae  sunt. 
Ita  in  Sciuro  atque  Cuviero  teste  in  Arctomye  Marmotta  et  A.  Robae  nec  non  in  Sue  scrofa. 


*  Annales  des  sc.  nat.  T.  I.  Fevrier.  Tab.  X. 

3.  In  Castoris  fibri  glandulis  Cowpericis  texturam  spongiosam  satis  compactam  ipse  observavi. 
Nimirum  cellulae  majores  ductum  excretorium  excipientes  laminis  subtilibus  prominulis  in  minores,  mini- 
masque  tandem  dividebantur,  duam  conformationem  (Fig.  2.  Tai.  III.)  in  sectione  glandulae  secundum 
praeparatum  Musei  anatomici  Berolinensis  illustravi.  Eadem  omnino  glandularum  in  Talpa  europaea 
structura  est,  ubi  Cuvierus  easdem  neglexit. 

4.  In  Viverra  zibetha,  Fele  et  Hyaena  glandulae  Cowperi  permagnae  Cuviero  teste  ex  lobu¬ 
lis  sejunctis  conformantur. 

5.  In  Herpeste  Ichneumone,  uti  Cuvierus  monet,  glandulae  ex  vesiculis  paratae  sunt,  quae 
inter  se  invicem  conjunctae  in  communem  ductum  colliguntur. 

6.  Singularem  admodum  structuram  in  Erinaceo  europaeo  observavi,  ubi  Cuvierus,  quod 
Meckelius  jam  monuit,  glandulas  Cowperi  eximias  omnino  praetermisit.  Sitae  sunt  ex  parte  in  pelvi 
ipsa,  sub  ossibus  pubis  et  ramo  ascendente  ossium  ischii,  partim  extra  pelvim  ad  infernam  femoris 
faciem,  longeque  a  caeteris  glandulis  succenturiatis  remote  urethrae  ductibus  excretoriis  junguntur.  Con¬ 
stant  ex  magna  copia  lobulorum  planorum  pyramidalium  coloris  albidi,  qui  apicibus  seu  canalium  truncis 
in  fasciculos  colliguntur.  Fasciculos  denique  plurimos  ductus  excretorius  excipit  communis.  Fasciculum 
simplicem  amicissimus  Cauer,  statuarius,  benevole  delineavit.  (Fig.  8.  Tab.  III.) 

Lobulorum  quisque  ex  tenuioribus  denique  lobulis  complanatis  iisdemque  etiam  pyramidalibus  ejus¬ 
dem  fere  longitudinis  constat,  in  quibus  tandem  canales  secernentes  tubuliformes  recto  cursu,  fascium  in 
modum,  distribuuntur  atque  ad  coecos  usque  fines  vix  extenuati  ramificantur.  Omnes  undique  lobuli  ex 
solis  tubulis  et  tela  cellulosa  conjungente  constituebantur.  Aere  per  tubum  canalibus  afflato,  pulcherri¬ 
mam  hice  conformationem  vel  nudis  obferunt  oculis  conspicuam.  In  Fig.  9.  T.  III.  iconem  dedi  mag¬ 
nitudine  auctam  lobuli  aere  turgidi.  Secundum  mensiones  micrometricas  fines  canalium  diametro  0,01022 
poli.  Paris,  efficiunt. 

Similis  fabricae  glandulae  Cowperi,  quantum  ex  brevibus  Cuvieri  observationibus  colligi  licet, 
in  Didelphi  Cayopollin,  Phalangista,  Phascolomye,  Halmaturo  giganteo  et  Hypsi- 
prymno  murino  esse  videntur.  Docet  enim  Cuvierus,  glandulam  omnibus  hisce  esse  ex  contextu 
vasorum  constructam,  quae  recto  cursu  progrediuntur,  quorum  etiam  innumera  orificia  s.  lumina  dissecta 
glandula  oculis  obversantur. 


LIBER  QUINTUS. 


De  penitiori  mammarum  structura. 


(TAB.  IV.  TAB.  XVII.  FIG.  1.  2.) 

§.  t  »***  '  K 

Mammarum  duplex  in  mammalibus  conformatio  observatur. 

1.  In  mammalibus  superioribus  atque  homine  particulae  elementares  mammarum,  fines  scilicet 
ductuum  lactiferorum,  parvae  sunt  vesiculae,  pedunculis  racemorum  seu  baccarum  in  modum  ramulis 
ductuum  lactiferorum  minimis  conjunctae,  tela  cellulari  subtilissima  intimas  particulas  ambiente.  Hi  vesi¬ 
cularum  acini  seu  uvae  minutissimos  lobulos  constituunt;  quotquot  denique  acini  racemosi  surculis  majoris 
rami  junguntur,  lobulum  majorem,  s.  secundi  ordinis  formant,  quorum  deinde  plurimi  majori  etiam  ramo 
tanquam  lobi  tertii  ordinis  subjiciuntur;  donec  tandem  trunci  ductuum  lactiferorum  formantur,  qui  aut 
sinu  juncti  in  mammae  papillam  aperiuntur,  uti  in  ruminantibus,  aut  disjuncti  papillam  perforant,  qualis 
de  caeteris  mammalibus  homineque  simul  experientia  extat. 

§.  2. 

Jam  vero  Duvernoi  in  comment.  acad.  scient,  imp.  Petrop.  T.  XIY.  1751  structuram  mammarum 
aliorumque  etiam  organorum  vesicularem  in  Erinaceo  europaeo  tanquam  rem  singularem  descripsit. 
Attamen  haec  ipsa  structura  vesicularis  mammarum  plurimis  simul  mammalibus  non  minus  ac  Erinaceo 
convenit,  in  quo  particulae  elementares  vix  quam  in  Cuniculo  majores  sunt. 

Quodsi  structuram  adeo  simplicem  bene  cognoscere  velis,  mammalia  lactantia  adeas,  in  quibus  sci¬ 
licet  vesiculae  lactiparae  lacte  magnopere  turgent.  Ita  jam  111.  Buffon  vesiculas  lacte  plenas  mammarum  in 
Equo,  Bove  et  Capra  bene  observavit*.  Neque  minus  mercurio  lactantium  mammalium  mamma  repleri 
potest,  nisi  nimis  magnum  lactiferum  ductum  implendum  eligas.  Tandem  aere  per  ductum  inflato  statim  undi¬ 
que,  quae  ab  hocce  ductu  dependent,  vesiculae,  pulcherrime  aere  suscepto  turgescunt,  id  quod  in  mammis 
tenuioribus,  quae  sub  cute  latius  vagantur,  ut  in  Erinaceo  et  Cuniculo,  facillime  et  statim  succedit. 

Vesiculae  pedunculatae  racemorum  in  modum  conjunctae  in  Erinaceo  cellularum  ejusdem  pulmo- 


*  Dictionnaire  des  Sciences  medicales  art,  mamelles. 

nalium  subtilissimarum  magnitudinem  bis  fere  exsuperant.  In  praeparatione  mammae  anatomica  exacta 
statim  lacte  turgidae  illae  oculis  obversantur,  uti  (in  Fig.  4.  Tab.  IF.)  magnitudine  quadruplo  majori 
.  J.  Henle  ad  naturam  delineavit.  Acervulum  vesicularum  magis  etiam  auctum  vide  Fig.  5.  Tab.  IF. 

Facile  quoque  in  Erinaceo  mercurii  injectio  succedit,  quo  vesiculae  multo  latius  etiam  dilatan¬ 
tur,  ita  ut  lobuli  minimi  non  amplius  sejuncti  sint,  surculique  non  facile  appareant.  Fig.  6.  Tab.  IF.  lobu¬ 
lum  compositum,  mercurio  repletum  exhibet.  Ut  ductuum  lactiferorum  ad  lobulos  minores  rationem 
exponam,  singulos  lobulos  cum  surculis  et  ramis  a  tela  cellulari  sedulus  solvi.  (Yide  Fig.  7.  Tab.  IF. 
iconem  ductus  lactiferi  minoris  in  papillam  immersi,  cum  adnexis  lobulis,  magnitudine  naturali  delineatam.) 

Secundum  mensiones  micrometricas  in  cellulis  elementaribus  mammae  lacte  plenis  saepius  repeti¬ 
tas,  0,00712  —  0,00928  poli.  Paris,  diametro  illae  pollent.  Pone,  subtilissima  vasa  sanguifera  1/4000  seu 
0,00025  poli.  P.  efficere,  sequitur,  vesiculam  mammae  Erinacei  elementarem  vas  sanguiferum  subtilis¬ 
simum  fere  vigesies  et  ter  magnitudine  superare. 

In  Cuniculo,  quem  et  ipsum  lactantem  observavi,  lobuli  minimi  sibi  invicem  magis  aequales 
sunt,  cum  omnes  formam  sphaericam  et  complanatam  exhibeant,  vesiculae  autem  radiatim  s.  umbellatim 
pedunculis  coeant,  simulque  omnes  apici  surculi  lactiferi  minimi  insidant.  Ceterum  vesiculae  aliquantum 
minores  quam  in  Erinaceo.  In  Fig.  2.  Tab.  IF.  acinos  umbcllatos  plures,  lacte  turgidos  aucta  magni¬ 
tudine  delineavi.  Facillime  etiam  vesiculae  per  ductus  lactiferos  sufflari  possunt,  quo  pulcherrima  et  sim¬ 
plex  conformatio  magis  etiam  elucet.  (Yide  Fig.  3.  Tab.  IF.  iconem  lobuli  aere  turgidi.) 

§.  3. 

Notanda  est  in  mammis  ratio  singularis,  quod  rami  scilicet  a  ductibus  lactiferis  modo  Iateraliter 
discedunt,  truncis  ramorum  inter  ramificationem  lateralem  semper  continuis.  Eodem  modo  ramuli  late¬ 
rales  a  ramis  primi  ordinis  iterum  discedunt,  quo  tandem  in  majores,  minores  minimosque  lobulos  glan¬ 
dula  necessario  modoque  regulari  distribuitur.  Q,uod  lobulis  cujusque  trunci  libere  explicatis  optime  di- 
stinctissimeque  elucet.  (Vide  iconem  trunci  ductuum  lactiferorum  cum  majoribus  lobulis  Fig.  1.  Tab.IF. 
ubi  lobuli  veluti  folia  trunco  insidunt,  ipsique  rursus  in  lobulos  minores  foliorum  in  modum  discedunt.) 

In  bove  quoque  similis  structura  accuratius  observanti  apparet.  Lobuli  minimi  complanati  sunt  et 
fere  aequales.  Horum  quisque  ex  innumeris  vesiculis  constat  confertis,  majoribus,  ubicunque  lacte  implen¬ 
tur.  (Yid.  Fig.  8.  Tab.  IF.  iconem  magnitudine  auctam.)  In  bove  neque  injectio ,  neque  insufflatio  bene 
succedunt,  cum  moles  glandulae  nimia  dilatationem  non  concedat,  ductusque  latiores  magis  cum  caveis 
internis  divaricatis  quam  vasorum  ramis  conveniant. 

De  fabrica  papillarum,  animalium  denique  discrimine  pro  ostiis  ductuum  in  papilla  aut  junctis  aut 
separatis  non  disseram,  quippe  quae  omnia  anatomicis  satis  nota  sunt. 

§.  4. 

Structura  mammarum  hominis  haudquaquam  alia,  ut  ab  anatomicis  egregiis  bene  etiam  jam 
descripta  fertur. 

Mascagni  et  Cruikshank  mammas  hominis  mercurio  implevere.  Mascagni  hinc  fines  ductuum 
lactiferorum  vesiculares  cognovit  atque  demonstravit,  vasa  sanguifera  nullum  cum  canalibus  secernentibus 
connubium  inire,  siquidem  mercurius  per  ductus  lactiferos  injectus,  pulcherrime  quidem  acinos  vesiculares 
terminales  coecosque  distendebat,  nullibi  vero  in  vasa  sanguifera  et  lymphatica  transierat.  (Cfr.  Mascagni 
Geschichte  und  Beschreibung  der  einsaugenden  Gefasse,  aus  dem  Lateinisclicn  von  Ludwig.  Leipz.  1789. 
p.  22.)  In  libro,  qui  inscribitur:  prodromo  della  grande  anatomia,  Firenze  1819.  p.  25.  Mas¬ 
cagni  mammas  hominis  ita  describit: 

„Ciascuna  di  questi  mammelle  e  formata  da  una  riunione  di  lobi,  i  quali  sono  composti  dagli 
acini,  e  gli  acini  primitivamente  dalle  celle  rotondeggianti,  provedute  ciascuna  dei  respettivo  lor 
canalino,  e  tutti  questi  canalini  vanno  dipoi  unendosi  insieme  a  fin  di  formare  rame  sempre  piu 
grande  “  cet. 

Etiam  Cruikshank  structuram  racemosam  partium  elementarium  mammae  humanae  ex  injectionibus 
mercurii  optime  cognovit.  „Die  kleinen  Traubchen  sind  Bliischen,  welche  wie  ganz  kleine  Florentiner 
Flaschen  gebildet  sind.  Man  liat  die  Existenz  von  solehen  Bliischen  gelaugnet.  Dr.  Hunter  zweifelte 
daran  so  lange,  bis  ihn  meine  Ausspritzungen  davon  iiberfuhrten.“  (Yid.  William  Cruikshank  und 
Anderer  neuere  Beitriige  zur  Geschichte  und  Beschreibung  der  einsaugenden  Gefasse,  herausgegeben  von 
C.  F.  Ludwig.  Leipz.  1794.  pag.  20.) 

Laetor,  Meckelium  hisce  observationibus  descriptione  sua  omnino  consentire.  Dicit  enim:  ,,In 
dem  grossten  Theil  ihrer  Substanz  besteht  die  Brust  aus  kleinen,  besonders  bei  siiugenden  Weibern, 
deutlich  von  einander  unterscheidbaren ,  weissrothlicken  Kornclien,  ungefahr  von  der  Grosse  eines  liir- 
sekorns,  die  wieder  aus  kleinern,  nicht  rundlichen,  sondern  liinglichen,  hohlen,  straklenfbrmig  angeord- 
neten,  Bliischen  zusammengesetzt  sind  und  durch  Schleimgewebe  und  Gefasse  zusammengehalten  werden. 
Die  Milchgange  entstehen  mit  ebenso  vielen  feinen  Wiirzelclien,  ais  es  Kornclien  giebt,  fliessen  allmahlig 
zu  grossern  Stammen  zusammen.u  cet.  (Meckel  Anatomie  T.  IV.  p.  577.) 

Muller  de  structura  glandularum. 

§.5. 

2.  Altera  mammarum  forma  in  mammalibus  infimis  rarius  obvenit,  scilicet  in  cetaceis  et  Orni- 
thorhyncho  paradoxo  (fortasse  etiam  in  Echidna).  In  animalibus  liisce  structura  glandularis  organi, 
ab  infimis  inde  mammalibus  primum  obvenientis,  ad  simplicissimam  formam,  ramosa  utpote  intestinula 
coeca,  reducitur. 

Mamma  Ornithorhynchi  paradox i  ab  111.  J.  F.  Meckel  detecta,  secundum  ejusdem  descrip¬ 
tionem  O.  paradoxi  anatomicam,  Lipsiae  1826  editam,  opus  praestantissimum,  ex  intestinulis 
coecis  constat,  parietibus  crassis  instructis,  quae  conjuncta  ad  abdomen  aperiuntur.  (Yide  iconem  Fig.  9. 
Tai.  IV.  ex  laudato  opere  diminuta  magnitudine  desumptam).  Cl.  Geoffroy  St.  Hila  ire  *  de  analogia 
cum  mamma  dubitabat,  quoniam  organon  illud  formam  glandulae  conglomeratae  abnuat.  Yerum  dubi¬ 
tatio  haec  modo  ex  cognitione  glandulosae  structurae  hactenus  admodum  manca  sequitur;  itaque  monuit 
CI.  a  Baer  ** ,  organon  illud  utique  mammam  nominandam  esse ,  si  accuratissimis  etiam  observationibus 
evictum  esset,  Ornithorhynchum  pullis  nunquam  mammas  praebere,  quoniam  cum  mamma  glandula 
illa  characteribus  omnibus  conveniat.  Quaevis  enim  glandula,  in  animalium  serie  primum  apparens,  sim¬ 
plicissima  structura  ex  folliculis  modo  aut  intestinulis  coecis  componitur,  veluti  hepar  in  animalibus  infe¬ 
rioribus,  prostata  plurimorum  mammalium,  et  glandulae  salivales  simplices  adeo  in  amphibiis  et  avibus. 
Praeterea  mamma  cetaceorum  teste  Cl  a.  Baer  ejusdem  omnino  ac  in  Ornithorhyncho  structurae  est. 

■■  6. 

CI.  a  Baer  mammam  Delphini  phocaenae  hoc  modo  descripsit: 

„Sie  ist  ebenso  lang  ausgezogen  (bis  \\  Fuss  Liinge),  zwischeu  den  Bauchmuskeln  und  dem 
Hautmuskel  gelegen  und  hat  auch  nur  e  in  e  Ausmiindung,  die  beim  Braunfisch  nur  weiter  nach 
hinten,  neben  der  Geschlechtsoffnung  liegt.  Sie  hat  noch  viel  weniger  Aehnliclikeit  mit  der  ge- 
wohnlichen  Form  der  gekornten  Driisen.  Die  langen  schlaueliformigen  Theile,  welche  Meckel 
abbildet,  sind  nichts  ais  langgezogene  acini  und  aus  der  Beschreibung  scheint  hervorzugehen,  dass 
die  Wandung  ziemlich  dicke  ist,  die  innere  Hohlung  aber  verzweigt;  in  den  Cetaceen  dagegen  ist 
die  Wandung  so  diinn,  dass  nach  Injection  von  ungefarbtem  Waclis  dieses  uberall  durchscheint  und 
die  Hohlung  ist  selir  weit.  Hier  kann  man  also  noch  eher  von  Blinddiirmen  sprechen,  die  baum- 
formig  verbunden  sind.  Man  findet  namlich  einen  mittleren  Canal,  ungefahr  von  der  Dicke  einer 
Adlersspule  mit  weiten  Nebenasten,  die  wieder  ihre  Nebeniiste  haben,  bis  die  letzten  mit  stumpfen 
blinden  Enden  aufhoren.  Die  Yerzweigungen  sind  aber  gar  nicht  zaklreich  und  nichts  weniger  ais 
zusammengeballt,  sondern  liegen  in  einer  Ebene  ausgebreitet  zwischeu  den  genannten  Muskeln.  Die 
Wandung  der  letzten  Enden  ist  zwar  dicker,  ais  die  des  Stammes,  aber  doch  so  wenig,  dass 
man  beim  Abtrennen  des  Hautmuskels  die  ganze  Druse  wegschneiden  kann,  ohne  ihr  Daseyn  zu 
ahnen,  wcnn  man  nicht  vorher  injicirt  hat.“ 

§•  7. 

Suadente  amicissimo  Cl.  J.  van  der  Hoeven,  Professore  Lugduno  -  Batavo  meritissimo,  Cl.  W. 
Vrolik,  Professor  Groningensis,  summa  benevolentia  praeparata  mammarum  Delphini  Phocaenae  et  Ba¬ 
laenae  rostratae,  in  museis  Cl.  Bakkeri  et  Cl.  P.  Camperi  asservata  ipse  delineavit,  iconesque  commu¬ 
nicavit.  Quibus  viris  animum  gratissimum  iterum  iterumque  testificor.  Alterius  praeparati,  Fig.  1.  Tai. 
XVII.  illustrati,  haec  erat  nota:  mamma  lateris  sinistri  Delphini  Phocaenae  gravidi,  aperta  parte  infe¬ 
riore,  ut  ductus  lactiferi  et  sinus,  in  quem  sese  aperiunt,  conspiciantur.  Ex  museo  Viri  Cei.  Bakker. 

Altera  icone,  Fig.  2.  Tai.  XVII.  structura  (inferioris  partis)  mammae  Balaenae  rostratae,  ex  inte¬ 
stinulis  meris  compositae  illustratur.  Juvat  attulisse  observationes,  quas  CI.  W.  Vrolik  in  praeparato 
Cl.  P.  Camperi  delineando  tabulae  adnotavit. 

Het  gedeelte,  hetwelk  op  den  tepel  in  te  teekening  volgt,  bestaat  uit  celwys  weefsel  en  dat 
zich  hischen  de  middenschotten  van  dit  weefsel  denelfde  korrelachtige  zelfstandigheit  bevinds,  welke 
men  achter  hetzeive  in  de  teekening  waarneent.  Ik  weet  niet,  of  dit  en  gedeelte  van  de  borst- 
klier  is;  zoo  sa  dan  bestaat  dezelve  uit  eene  menigte  van  blinde  buisen,  welke  by  den  eersten 
opslag  van  het  oog  niet  dan  korrels  schynen  te  zyn.  Ik  heb  getracht  deze  op  de  teekening  voor 
te  stellen. 

Itaque  Cl.  Vrolik  invenit,  partem,  post  ipsam  papillam  sequentem,  ex  tela  cellulari  constare, 
in  qua  substantia  eadem  granulosa  lateat,  qua  posterius  universa  glandula  conflatur.  Adjicit  autem  Cl. 
Air,  speciem  granulosam  modo  obiter  intuenti  apparere,  substantiam  vero  accuratius  observatam  ex  innu¬ 
mera  copia  intestinulorum  seu  vasorum  coecorum  constare,  id  quod  in  icone  eleganter  expressum  videbis. 

Elucet,  Ornithorhynchum  et  Cetacea  etiam  fabrica  mammarum,  quae  toti  Classi  characteri  sunt, 
infimum  locum  mammalium  occupare ;  sed  mamma  Ornithorhynchi  simplicior  etiam  ac  in  cetaceis  ipsis  videtur. 

*•  Anuales  des  sc.  nat.  T.  IX.  1826.  p.  457.  Meckel  Archiv  fur  A.  n,  P,  1827.  p.  18.  Cfr.  Meckel  ibid.  p.  23. 

**  Noch  eine  Bemerkung  iiber  die  Zweifel,  welche  man  gegen  die  Milchdriise  des  Ornithorhynchus  erhoben  hat  und  Be- 
tracktnngeu  iiber  das  Eierlegeu  und  Lebendiggebaren.  Ibid. 

LIBER  SEXTUS. 

De  structura  glandularum ,  quae  organis  sensuum  succenturiatae  sunt. 

(TAB.  V.) 

I- 

I.  Dc  glandulis  Meibomianis  hominis  et  mammalium.  Tab.  V.  Fig.  1.  et  2. 

Glandulae  palpebrarum  sebaceae  folliculi  sunt  elongati,  parallele,  ad  amussim  fere,  alius  alium 
juxta,  inter  palpebrarum  conjunctivam  et  tarsum  dispositi.  In  mammalibus,  e.  g.  cane  et  vitulo,  nbi  glan¬ 
dulas  illas  accuratius  inquisivi,  folliculi  in  coecum  usque  finem  simplices  sunt,  nullo  cellularum  aut  locu¬ 
lorum  vestigio  distincti.  (Vid.  Fig.  1.  Tab.  V.  folliculos  palpebrae  superioris  canis.)  In  bomine  vero 
folliculi  multo  longiores  undique  loculis  cellularibus  acinisque  cavis  in  tota  superficie  turgent,  interdum 
etiam  finem  coecum  versus  dividuntur.  E.  H.  Weber  %  Prof.  Lipsiensis,  folliculos  liosce  mercurio  feliciter 
implevit,  quo  certior  etiam  structura  locularis,  acinorumque  elegans  forma  eluxit.  Itaque  folliculorum 
undique  superficies  cellulis  baccatis  scatet,  quae  absque  pedunculo  intercedente  sessiles  sunt.  Quam  stru¬ 
cturam  demta  conjunctiva  jam  ex  habitu  externo  in  neonatis  potissimum  observare  licet.  Iconem  magni¬ 
tudine  auctam  (Fig.  2.  Tab.  V.)  addidi,  glandulas  Meibomianas  palpebrae  superioris  ex  neonato  referentem. 

§.  2. 

II.  De  glandula  Hardcriana.  Tab.  V.  Fig.  6.  7. 

1.  in  avibus. 

Glandula  Harderiana  avium  ad  internum  latens  oculi  angulum,  admodum  magna,  ductu  excretorio 
eximio  sub  membrana  nictitante  materiem  viscidam  spissamque  largitur.  Mercurio  haec  facillime  injecto 
impletur,  liquore  antea  compressione  penitus  emisso.  Perinde  glandulam  Harderianam  anseris,  mercurio 
pulcherrime  repletam,  in  collectione  conservo.  Ductus  excretorius  admodum  crassus  in  externa  glandulae 
superficie,  oculo  adversa,  ad  dimidium  usque  glandulae  progressus,  jam  hic  immergitur.  Superficies  organi 
in  multos  lobulos  minores  divisa,  qui  mercurio,  in  vesiculis  non  adeo  minutis  contento,  racemorum  in 
modum  turgent.  Vesiculae  mercurio  turgidae  diametro  ^ passim  etiam  y  Lin.  pollent.  Ramificatio 
interna  non  complicata  videtur;  acini  excavati  enim  ipsi  jam  ductui  excretorio  hic  illic  insidunt.  Glan¬ 
dulam  mercurio  repletam  J.  Henle  elegantissime  delineavit.  (Fig.  5.  Tab.  V.) 

§.  3. 

2.  in  mammalibus. 

Ex  mammalium  classe  Leporis  glandulam  Harderianam  immensam  bipartitam,  ad  internum  oculi 
angulum  sub  palpebra  tertia  ductu  satis  crasso  exeuntem,  non  minus  feliciter  mercurio  implevi.  Parti¬ 
culae  elementares,  seu  fines  ductuum  vesiculae  sunt  minutiores  undique  aequales,  quae  ductus  excretorii 
surculis  terminalibus  stellatim  fere  insidunt,  id  quod  ante  perfectam  mercurii  injectionem  optime  obser¬ 
vavi,  vesiculae  stellatae  cum  sensim  sensimque  hic  illic  in  superficie  adimplerentur.  Vesiculae  in  lobulos 
oblongos  irregulares  racemorum  in  modum  junguntur.  Ductus  excretorius  ad  externam  glandulae  super¬ 
ficiem,  oculo  adversam,  in  biloba  glandulosa  massa  in  magnam  distribuitur  minorum  ductuum  copiam, 
qui  divaricantes  sese  quisque  lobuli  racemo  junguntur.  Injectio  mercurii  pluries  feliciter  successit;  glan¬ 
dulam  mercurio  repletam,  quam  in  collectione  conservo,  J.  Henle  magnitudine  naturali  elegantissime 
delineavit.  (Vid.  Fig.  7.  Tab.  V.)  Facilius  etiam  vel  leviori  afflatu  glandula  in  ultimas  usque  vesiculas 
absque  dilaceratione  aere  intumescit. 

Ex  mensionum  micrometricarum  ratione  media  diametrum  vesicularum  mercurio  turgentium  inveni 
=  66/8500  seu  0,00776  poli.  Paris.  Itaque  decies  fere  vesiculis  parotidis  neonati  terminalibus  majores 
sunt,  quae  quidem  secundum  Weberi  mensiones  diametro  gaudent  =  0,0099  lin.  Paris,  seu  0,00082 
poli.  Paris. 

§.  4. 

-III.  Dc  glandula  lacrymali  amphibiorum ,  avium  et  mammalium.  Tab.  V.  Fig.  3.  4.  5.  8. 

1.  Amphibia  Fig.  3.  4.  Tab.  V. 

Ex  amphibiorum  classe  Testudinem  Mydam  internam  circa  glandulae  lacrymalis  structuram 
exploravi,  pulcherrimamque  ibi  et  miram  structuram,  nullibi  ceteroquin  obviam,  inveni. 

Jam  vero  111.  Tiedemann *  **  fabricam  glandulae  lacrymalis  in  testudine  lobatam,  canalemque  in 
medio  loborum  ramosorum  decurrentem  bene  descripsit,  quin  tamen  penitiorem  intimamque  structuram 
illustraret.  Unum  addidit,  corticem  circum  canalem  medium  ex  duplici  substantia  constare,  externa  mol- 


*  Meckei/s  Arcliiv  fiir  Pliysiologie  1827.  p.  285. 

**  Mkckel’8  Arcliiv  fiir  Pliysiologie  T.  V.  p.  353. 

liori  griseo -rubida,  vasculosa,  interna  albida  duriori.  Autumno  1828  per  Vinariam  iter  facienti  111.  a 
Froriep  ex  collectione  sua  glandulam  laciymalem  Testudinis  Mydae  benevole  mihi  communicavit. 
Itaque  statim  externam  glandulae  configurationem  delineavi,  posthac  vero  texturam  partium  singularum 
microscopice  observavi. 

Constat  illa  ex  magna  lobulorum  copia,  qui  tum  cylindrici,  tum  trigoni  et  tetragoni,  plurimum 
vero  clavaeformes ,  coraliorum  in  modum  ramose  distribuuntur.  Ex  forma  externa  suetam  intestinulorum 
coecorum  seu  folliculorum  fabricam  elongatorum  ramosorum  suspicatus  sis;  sed  lobuli  clavaeformes  omnes 
omnino  fere  solidi  densissimique,  modo  canale  minutiori  per  medium  ramorum  omnium  decurrente  exca¬ 
vantur.  Iconem  dedi  totius  glandulae  Fig.  3.  a.  Tab.  V. ,  rami  clavati  vero  singuli  Fig.  3.  b.  Tdb .  V. 

Quodsi  ramus  longitudinaliter  dissectus,  secundum  methodum  jam  prius  indicatam  ope  microscopii 
investigatur,  canalis  medius  in  obtusum  usque  rami  finem  observatur,  coece  desinens.  Est  autem  canalis 
per  ramos  clavatos  omnes  ejusdem  fere  diametri,  modo  in  truncis  aliquomodo  augetur;  sed  vicissim  in 
obtusos  usque  fines  tum  aliquantulum  coarctatur,  tum  vero  distinctis  locis  dilatatur;  maxime  autem  finem 
versus  ramorum  clavatorum  intumescit.  Dilatationes  haece  tanquam  pelves  minutissimae  ex  circumjacente 
cortice  fasciculos  suscipiunt  subtilissimorum  canalium,  ex  quibus  tota  undique  corticis  substantia  mere 
consistit.  Sed  in  dilatationes  non  solum  canalis  medii  canaliculi  minutissimi  aperiuntur;  imo  totus  canalis 
ubicunque  ex  cortice  fasciculos  vasculorum  secernentium  suscipit,  ita  ut  corticis  substantia  ex  meris 
vasculis  constet  perpendiculariter  versus  canalem  medium  inde  a  superficie  lobulorum  confertim  dispositis. 
Sunt  autem  vascula  haecce  et  ipsa  ramosa.  Trunculi  nimirum  in  surculos  dividuntur,  qui  fere  paralleli 
ad  corticis  superficiem  vergunt  coecisque  ibi  finibus  non  extenuati  desinunt,  duae  corticis 
penitior  textura  non  solum  ramis  clavatis  sed  omnibus  simul  glandulae  truncis  eadem  convenit.  Itaque 
canalis  medius  ex  cortice  omnium  ramorum  rivulos  minutissimorum  canalium  suscipit,  in  truncum  com¬ 
munem  tandem  deferendos. 

Eximiam  sane  pulcherrimam  que  structuram  satius  in  icone  Fig.  4.  Tab.  V.  intelliges  atque  miraberis. 

Secundum  micrometricas  mensiones  canaliculi  coeci  minutissimi  diametro  0,00194  poli.  Paris,  pol¬ 
lent,  ideoque  octies  fere  vasculis  sanguiferis  minutissimis  majores  sunt. 

Glandulae  lacrymalis  descriptae  vasa  sanguifera  materia  colorata  rubra  repleta  inveni,  ita  ut  in 
quibusdam  locis  lobulorum  dissectorum,  in  medio  praesertim  canali,  vascula  sanguifera  minutissima 
microscopii  ope  observari  possent,  (luibus  relatio  canaliculorum  secernentium  coecorum  ad  longe  minora 
vascula  sanguifera  iterum  dilucidatur.  (Cfr.  Fig.  4.  Tab.  Vi) 

Ophidiis  quoque  glandula  lacrymalis  lobata  est,  attamen  internam  fabricam  non  potui  extricare. 

§•  5. 

2.  Aves.  Fig.  5.  Tab.  V. 

Glandulam  lacrymalem  avium  admodum  parvam,  in  angulo  oculi  externo  latentem,  in  ansere 
investigavi,  ubi  mercurii  injectio  feliciter  successit.  Glandula  lacrymalis  anseris  magnitudine  pisi,  com¬ 
planata  nec  vero  lobata  est.  Largitur  humorem  viscidum,  tenuiorem  tamen  quam  secretum  glandulae 
Ilardcrianae.  Hunc  ante  mercurii  injectionem  exprimas  oportet.  Ductus  excretorius  brevis,  satis  amplus 
ex  tenuiori  glandulae  extremitate  progreditur.  Antequam  glandula  mercurium  acinis  susceperat,  ramifi- 
catio  canalis  optime  potuit  observari.  Scilicet,  arcuato  per  glandulae  substantiam  cursu,  laterales  spar¬ 
git  surculos,  qui  et  ipsi  dichotomice  denuo  dividuntur.  (Vide  Fig.  5.  a.  Tab.  Vi) 

Glandula  mercurio  undique  repleta,  surculos  majores  jamjam  in  acinos  cellularum  statim  solvi  obser¬ 
vabis,  quae  cellulae  ramulis  absque  intercedente  pedunculo  sessiles  sunt.  Hi  vero  cellularum  seu  vesicula¬ 
rum  acini  in  ipso  jam  ductu  excretorio  incipiunt.  Cellulas  micrometro  mensus  sum;  diameter  erat  0,00327 
poli.  Par.,  ideo  decies  ter  fere  major  vasculis  sanguiferis  minimis.  Iconem  magnitudine  naturali  majorem 
glandulae  mercurio  repletae  J.  Henle  exactissime  delineavit.  (Vid.  Fig.  5.  b.  Tab.  Vi)  Praeparatum 
in  collectione  cum  ceteris  asservavi.  Viderunt  cum  aliis  glandulis  mercurio  impletis  Prof.  Cl.  a  Wal- 
tiier,  Rischof,  Weber,  Naumann,  Kilian,  novissime  vero  viri  Cl.  Tiedemann,  Treviranus,  a  Fro¬ 
riep,  SCHROEDER  VAN  DER  KOLK,  MuENZ. 

§.6. 

3.  Mammalia.  Fig.  8.  Tab.  V. 

Glandulam  lacrymalem  vituli,  quoniam  per  minutissimos  ductus  mercurio  replere  nunquam  feliciter 
contingeret,  supererat,  penitiori  fabricae  ex  historia  evolutionis  embryi  lucem  afferre. 

In  foetu  ovino,  inde  a  vertice  ad  anum  usque  4  poli,  longo,  cujus  parotidem  Fig.  11.  Tab.  VI., 
pancreas  vero  Fig.  10.  Tab.  VII.  delineavi,  glandulam  quoque  lacrymalem  microscopice  observavi, 
atque  internam  structuram  optime  cognovi.  Ramificatio  surculorum  ductus  excretorii  in  substantia  glan¬ 
dulae  primigenia  tenera,  ad  superficiem . emergentium ,  admodum  simplex  erat;  spargit  enim  quisque  ramu¬ 
lus  hic  illic  surculum  brevem,  qui  in  unam  alteramque  vesiculam  paulo  majorem  coecis  finibus  intumescit. 
Vesicularum  terminalium  numerus  ratione  ramulorum  longe  minor  quam  in  glandulis  salivalibus  foetus 
ejusdem,  vegetatio  hinc  minor  et  rarior,  caetera  paria.  Omnes  ramuli  et  vesiculae  terminales,  uti  in 
glandulis  salivalibus,  albidi  erant,  ideoque  in  substantia  reliqua  subtilissima  fere  diaphana  optime  con- 

spicui.  Haec  vero  jam  lobulis  distincta  tanquam  communis  canalium  matrix  et  blastema  ultra  surculo¬ 
rum  vesicularumque  cymas  et  germina  longe  prominebat,  minus  quidem  quam  blastema  glandularum 
salivalium  pellucida.  (Vide  Fig.  8.  Tab.  V.) 

§.  7. 

IV.  De  glandula  nasali  amphibiorum ,  avium  et  mammalium. 

Stenson  primus  in  mammalibus  glandulam  narium  conglomeratam  detexit.  Deinde  Ccvier  *  et 
Tiedemann  **  similem  glandulam ,  anatibus  aliisque  palmipedibus  communem ,  supra  marginem  orbitalem 
aut  frontem  sitam  memorabant,  cujus  tamen  ductum  nesciebant  excretorium.  Postea  Jacobson  docuit, 
glandulam  hancce  in  mammalibus  fere  constantem  esse;  sitam  scilicet  in  cavo  narium  ad  externum  ipsius 
parietem,  ubi  sinus  maxillaris  deficiat,  uti  in  carnivoris  et  gliribus,  alioquin  in  ipso  sinu;  esse  glandulam 
conglomeratam,  ductumque  excretorium  ex  connubio  surculorum  minorum  ortum  ad  anteriorem  conchae 
inferioris  finem  aperiri.  Jacobson  illam  in  gliribus  multis,  in  Halmaturo,  Ove,  Cervo,  Sue,  Hip¬ 
popotamo,  et  carnivoris  multis,  in  vespertilionibus  tandem  et  simiis  quibusdam,  invenit;  in  Equo  et  ho¬ 
mine  singuli  modo  acini  supersunt;  bovi  glandula  deesse  videbatur.  In  avibus,  docuit,  constantem  esse, 
ductum  excretorium  longiorem,  sub  osse  nasali,  seu  post  os  lacrymale  reclinatum  in  anteriore  cavi  nasa¬ 
lis  parte,  ad  finem  conchae  inferioris  terminari.  Sitam  esse  supra  frontem,  ad  marginem  orbitalem,  vel 
in  ipsa  orbita,  vel  sub  osse  nasali,  vel  in  cavo  sinui  maxillari  analogo  ***. 

Tandem  Cl.  Nitzsch  f  monographiam  glandulae  nasalis  avium  accuratissimam  tradidit,  in  qua  sin¬ 
gularem  etiam  situm  sub  oculo  et  membrana  orbitali,  in  cella  pneumatica  infraoculari ,  apud  Picum  ob¬ 
servatum,  refert.  Omnes  avium  familias  haec  commentatio  amplectitur,  ita  ut  modo  de  interna  structura 
glandulae  quaestio  supersit. 

§.  8. 

Equidem  glandulam  nasalem  in  Ansere  accuratius  investigavi.  Sita  ad  marginem  orbitalem, 
extremum  efficit  orbitae  limbum,  densissimaque  induta  membrana  fibrosa,  oculo  simul  ex  parte  integu¬ 
mento  est.  Ductus  excretorius  longus  in  sulco  osseo  post  os  lacrymale  in  nasum  descendit.  Structura 
interna  glandulae  utique  cum  glandulis  avium  salivalibus  convenire  videbatur,  quae  ex  simplicibus  ramo- 
sisque  ductibus  constant,  unde  cellularum  acini  exeunt.  Injectio  mercurii  omnino  fieri  non  potuit. 

Glandulam  nasalem  in  ophidiis  quoque  equidem  observavi,  ubi  ab  omnibus,  Meckelio  ipso,  neg¬ 
lecta  erat  -j-f. 

In  serpentibus  glandula  nasalis  spatium  inter  os  maxillare  et  lacrymale,  atque  parietem  lateralem 
narium  explet,  superius  ossi  nasali  affinis.  Observavi  illam  in  Colubro  capistrato  (Fig.  4.  e.  Tab. 
VI.'),  in  Trigonocephalo  muto  (Fig.  1.  h.  Tab.  VI.),  in  Naja  Haje  Ehrenb.  et  Vipera  Redi, 
in  hacce  tamen  minutissimam.  Itaque  venenatis  simul  ac  caeteris  serpentibus  glandula  communis  est. 
Ductus  excretorius  infrorsum  et  paululum  retrorsum  vergit,  canali  lacrymali  ante  os  lacrymale  obvius, 
cum  hocce  communi  apertura  in  palato  exit,  quod  praesertim  in  Colubro  capistrato  observavi. 

Structura  cum  glandulis  salivalibus  serpentium  et  avium  convenit. 

Inter  glandulas  organorum  sensuum  succenturiatas  etiam  folliculi  sebacei  meatus  auditorii  externi 
et  folliculi  simplices  compositique  linguae  mucipari  recenseri  possunt,  quos  vero  superius  jamjam  adum¬ 
bravimus. 


LIBER  SEPTIMUS. 


De  penitiori  glandularum  salivalium  structura. 

(T  A  B.  V.  et  VI.) 


1. 

I.  De  glandulis  saliv alibus  animalium  av ertebr ator um, 

1.  Insecta.  Tab.  V.  Fig.  11, 

Insectorum  glandulae  salivales  uti  omnia  organa  secretionis  vasis  coecis  tubulisque  formantur. 
Sunt  autem  formae  diversissimae. 

1.  Tubuli  verticillatim  in  ductum  communem  conjuncti,  uti  in  Hemerobio  perla,  (Ramdohr  uber 
die  Verdauungswerkzeuge  der  Insecten  Tab.  XVII.  Fig .  6.)  in  Tabano  tropico,  (lbid.  Tab. 
XXI.  Fig.  1.) 


*  Le^ons  d’anat.  comp.  II.  p.  440. 

**  Zoologie  III.  p.  88. 

***  Nouveau  Bull.  des  sc.  par  la  soc.  philom.  de  Paris  T.  III.  6.  an.  p.  267. 
t  Meckel  Arcbiv  fur  Pbysiologie.  T.  VI.  p.  234. 

ft  J.  Mullea  uber  die  Nasendriise  der  Scblangen.  Meckel's  Arcbiv  1829.  H.  1. 
Mullea  de  structura  glandularum. 

2.  Tubuli  simplices  vesiculis  terminati.  Pulex  irritans  (Ramdohr  Tab.  XIII.).  Capsulae  termi¬ 
nales  observantur  in  Lygaeo  aptero,  (Ramdohr  Tab.  XXII.  Fig.  1.)  Cimice  baccarum, 
(Tab.  XXII.  Fig.  3.)  Cimice  prasino.  (Fig.  4.) 

3.  Tubuli  finibus  clavatis  coecis  terminati.  Musca  vomitoria.  (Ramdohr  Tab.  XIX.  Fig.  3.  /c.) 

4.  Folliculi  spicati.  Syrplius  Ribesii,  Bombylius  major.  (Ramdohr  Tab.  XX.  Fig.  3.) 

5.  Utriculi  loculati.  Musca  domestica,  (Ramdohr  Tab.  XIX.  Fig.  7.)  Syrplius  arcuatus, 

(Tab.  XXI.  Fig.  4.  5.)  Zygaena  filipendulae,  (Tab.  XVIII.  Fig.  4.)  Nepa  cinerea 
(Tab.  XXIII.  Fig.  6.) 

6.  Vasa  simplicia,  non  ramosa,  coecis  finibus  terminata,  ut  in  Lepidopteris  et  Coleopteris  plurimis. 

7.  Utriculi  simplices.  Tipula  lunata,  (Ramdohr  Tab.  XX.  Fig.  1.)  Reduvius  personatus 
(Tab.  XXII.  Fig.  5.). 

8.  Tubuli  folliculis  in  diversis  locis  cincti  in  Cigalis  obveniunt.  (Leon-Dufour  annales  des  sc.  nat. 
1825.  Juin.  Tab.  IV.  Fig.  2.) 

9.  Vascula  ramosa,  ramis  coecis  finibus  terminatis.  Blaps  gigas.  (Leon-Dufour  1.  c.  T.  IIT.  Tab. 
XXIX.  Fig.  4.  5.) 

Conspectum  formarum  singularium  in  Tab.  V.  Fig.  11.  operis  nostri  exhibuimus. 

*.  2. 

2.  Mollusca  Fig.  9.  10.  Tab.  V.  Fig.  6.  Tab.  XVII. 

Cephalopodis  plerumque  glandulae  salivales  conglomeratae  adtribuuntur.  Microscopice  observatae 
ex  multis  lobulis  conflantur,  qui  et  ipsi  aut  ex  vesiculis  elementaribus  constant,  aut  ex  folliculorum  tubu- 
liformium  congerie  oriuntur. 

In  Octopode  vulgari  glandulae  utraeque  ex  folliculis  tubuliformibus  constant,  seu  intestinulis 
coecis  tenuissimis,  quae  in  lobulorum  superficie  quoquoversus  sinuantur,  prorsus  ut  interior  ortus  et  ordo 
non  possint  extricari.  (Vid.  Fig.  9.  Tab.  V.) 

In  Loligine  vulgari,  ubi  plura  glandularum  paria  adsunt,  ope  microscopii  non  quidem  follicu¬ 
los  sed  cellulas  oblongas  semipellucidas  observavi,  quae  loculis,  sibi  invicem  adversis,  tum  in  superficie 
tum  ad  glandulae  marginem  prominent. 

Itaque  in  Cephalopodis  glandulae  salivales  non  acinorum  solidorum  seu  granorum  congerie,  sed  ex 
cellulis  canaliculisve  cavis  conformantur. 

Glandulas  salivales  in  Helice  praeterea  et  Limace  investigavi,  ubi  similes  lobulatasque  massas 
illae  efficiunt.  Ductus  excretorius  penitus  in  ramulos  diffinditur  lobulisque  minoribus  fimbriatis  accedit, 
ex  particulis  denique  elementaribus  compositis.  Verum  in  animalibus  hisce  nullo  modo  internas  excava¬ 
tiones  corpusculorum  elementarium  extricare  potui. 

Sed  in  glandulis  salivalibus  magni  Muricis  Tritonis,  quae  massas  admodum  insignes  formant, 
cellulae  et  excavationes  oblongae  nudis  oculis  dissectione  luculentissime  conspiciuntur.  Ex  mediis  ducti¬ 
bus  et  cellulis  excavationes  ceterae  omnes  versus  superficiem  organi  porriguntur.  Vid.  glandulam  dissec¬ 
tam  Fig.  6.  Tab.  XVII.  magnitudine  naturali  depictam.  Diameter  cellularum  minorum  est  g —  Lin. 

II.  De  glandulis  saliv alibus  amphibiorum ,  praesertim  serpentium. 

(TAB.  vi.  riG.  1  —  5.) 

*.  3.  .  .c  ,  ■  'i 

Glandulae  salivales  serpentium  tempore  recentiore  anatomicis  in  Germania  iterum  iterumque  argu¬ 
mento  fuere,  neque  multa  de  externa  illarum  anatomia  supersunt,  post  rem  a  viris  Cl.  Tiedemanno  % 
Rudolphio *  **  et  Meckelio  ***  fusius  tractatam.  Verum  interna  structura  penitus  adhuc  latet.  Praeterea 
disquisitiones  de  fabrica  penitiore  a  me  institutae  nonnulla  etiam  externae  anatomes  additamenta  atque 
emendationem  alteram  alteramque  suppeditavere.  Haec  primo  referam,  priusquam  ad  penitiorem  fabricam 
illustrandam  accedam.  1 

Secundum  novissimas  Meckelii  eximias  disquisitiones  praeter  glandulam  orbitalem  seu  lacrymalem, 
omnibus  certe  ophidiis  communem,  in  capite  serpentium  quatuor  paria  glandularum  salivalium  obveniunt, 
quae  tamen  non  in  omni  genere  et  specie  conjuncta  observantur.  Sunt  autem: 

1.  Glandula  sublingualis,  quam  Cuvier  in  Amphisbaenis,  Meckel  in  caeteris  communem  observavit. 

2.  Glandula  maxillaris,  s.  labialis  inferior,  extus  ramis  maxillae  inferioris  apposita,  ostiis  permultis 
lineariter  fere  dispositis  juxta  dentes  maxillares  apertis.  Glandula  praeter  Ophidios  Monitori  etiam 
communis,  Cuviero  teste. 

3.  Glandula  maxillaris  s.  labialis  superior  similiter  ad  maxillam  superiorem  sita. 


*  Miiucliner  Denksclir.  1813.  p.  25. 

**  In  Seiffert  spicii,  adenolog.  Berol.  1823. 

***  Ueber  die  Kopfdriisen  der  Schlangen.  Meckel\s  Arckiv  1826.  H.  1. 

Glandula  maxillaris  ulraque,  et  superior  atque  inferior,  simul  semper  adesse  videntur.  Quibus  sci¬ 
licet  fruuntur  Coluber,  Vipera  berus,  Naja,  Amphisbaena,  Anguis?,  Eryx,  Tortrix,  Py¬ 
thon,  Crotalus,  Elaps  et  (teste  Schlegel)  Homaiopsis  monilis.  Kuhl  Jav.  Immerito  a  Rudol- 
phio  et  Meckelio  in  Trigonocephalo  negantur.  Inveni  enim  in  Trigonocephalo  muto,  quem 
Berolini  investigavi,  cujus  etiam  glandulas  salivales  caeteras  cum  maxillaribus  Fig.  i.  Tab.  FI.  icone 
illustravi.  Frustra  glandulas  maxillares  in  Vipera  Redi,  quam  et  ipsam  in  museo  anatomico  Berolinensi 
observavi,  quaesivi;  neque  vero  Meckelius  in  Vipera  dubia  glandulae  vestigium  invenit.  Caeterum 
glandulae  maxillares  s.  labiales  in  ophidiis  venenatis  minores  sunt,  quod  a  Meckelio  jam  observatum 
video;  attamen  Elaps,  Meckelio  teste,  ingenti  glandularum  maxillarium  apparatu  gaudet.  Ma¬ 
jori  glandularum  maxillarium  evolutioni  structura  maxillarum  ipsarum  fere  respondet.  Nimirum  in  ophi¬ 
diis  venenatis  ossa  pterygoidea  longissima  dentes  breves  insontes  gerunt,  cum  dentes  venenati  perforati 
brevissimae  maxillae  superiori  deinceps  affigantur.  Ophidiis  insontibus  contra  maxilla  superior  plerumque 
longissima,  ossa  pterygoidea  vero  brevia,  utraque  dentibus  minutis  innumeris  munita.  Maxillae  inferioris 
fere  eadem  ratio,  cum  in  ophidiis  venenatis  os  dentale  plerumque  brevius  sit,  paucis  modo  sed  confertis 
dentibus  armatum. 

4.  Glandula  venenata,  a  caeteris  natura  diversa  et  peculiaris,  ut  Rudolphius  jam  et  Meckelius 
monuerunt.  Anatome  externa  glandulae  ab  anatomicis  hisce  satis  superque  illustrata  est;  attamen  non 
minimi  momenti  accedit  Schlegelii  *  observatio.  Reinwardt  enim  primus  in  Dipsade  dendrophila 
observavit,  dentium  ut  in  caeteris  Colubris  esse  habitum,  ultimum  vero  maxillae  superioris  dentem  cae¬ 
teris  longiorem  esse  simulque  sulcatum.  Posthac  Boie  eandem  rationem  in  omnibus  Dipsadis  et  Ho¬ 
maiopsis  speciebus  confirmavit;  Schlegel  in  Bryoplii  etiam  invenit.  In  omnibus  hisce,  uti  in  vene¬ 
natis  ophidiis,  dens  fixus  pluribus  mobilibus  comitatur.  Homaiopsis  monilis  Kuhl  Jav.  (Coluber 
monilis  et  buccatus  Linn.)  secundum  eximiam  Schlegelii  observationem,  praeter  utramque  labialem 
s.  maxillarem  glandulam,  propriam  insuper  habet  glandulam  salivalem  magnam,  ejusdem  fere  conforma¬ 
tionis,  ac  quae  glandulis  consuetis  serpentium  insontium  convenit.  Anterius  quidem  intercedente  tela  cel¬ 
lulari  cum  labiali  haecce  conjungitur,  attamen  ab  illa  separatur,  ultimo  solum  denti  eique  sulcato  desti¬ 
nata,  cujus  radici  ductu  excretorio  longo  jungitur. 

i  ■  | 

4. 

Schlegel  ophidios  venenatos  in  tres  distribuit  familias:  1.  Colubriformes  (Elaps,  Naja, 
Bungarus,  Trimeresurus  seu  Leptocephalus).  Dentibus  venenatis  foramine  superiore  ct  inferiore 
instructis,  leviter  sulcatis. 

2.  Hydri,  dente  ultimo  sulcato  instructi  (Dipsas,  Homaiopsis,  Bryophis). 

3.  Ophidii  venenati  proprie  sic  dicti  (Trigonocephalus,  Cophias,  Vipera,  Pelias,  Cro¬ 
talus  cet.)  dentibus  perforatis,  non  sulcatis.  Sed  hisce  quoque  suppletorii  dentes,  in  clausis  vaginis  post 
fixos  dentes  reconditi,  juniores  brevioresque  antice  sulcati  sunt,  ut  in  Trigonocephalo  equidem  observavi. 
Neque  mirum,  cum  dentes  hice  certe  ex  lamina  incurvata  initio  formentur. 

Praeter  glandulas  salivales  in  capite  ophidiorum  alia  insuper  glandula  utrinque  obvenit,  ab  omni¬ 
bus  anatomicis,  Meckelio  ipso,  neglecta,  glandula  scilicet  nasalis,  in  antecedente  libro  jam  descripta, 
quae  nasali  avium  et  mammalium  glandulae  analoga  quidem,  salivam  forsan  et  ipsa  secernit,  praesertim 
cum  in  palato  secretum  defluat.  (Vide  icones  glandulae  de  Colubro  capistrato  Fig.  4.  e .  Tab.  VI. 
de  Trigonocephalo  muto  Fig.  1.  h.  Tab.  VI.) 

Jam  vero  nunc  ad  penitiorem  glandularum  structuram  accedo  dilucidandam. 

§.  5. 

I.  De  glandulis  ophidiorum  venenatis.  % 

Trigonocephalus  mutus.  {Fig.  1.  Tab.  VI.)  In  museo  anatomico  Berolinensi  caput  Trigo- 
nocephali  muti  conservatur,  in  quo  externa  glandulae  venenatae  fabrica  pulcherrime  exposita  est. 
Stratum  musculosum,  glandulae  impositum,  dissectum  est  et  reclinatum.  Glandulae  substantia  ipsa  quoque 
dissecta  in  sectione  loculos  undique  dispersos  obfert.  Quae  omnia  in  diss.  inaug.  P  h.  Seiffert  (Spici¬ 
legia  adenologica  Berol.  1823.  Fig.  1.  2.  3.)  descripta  et  delineata  sunt.  Attamen  praeparatum  illud  pe¬ 
nitioris  structurae  revera  rectam  cognitionem  non  praebet.  Glandula  enim  longe  abest,  ut  ex  cellulis 
loculisque  componatur;  longeque  aliam  conformationem  ipse  in  dissectione  nova  alius  capitis  Trigono- 
cephali  muti,  quod  III.  Rudolphi  pro  sua  humanitate  benevole  suppeditavit,  observavi. 

Glandula  duplici  vagina  fibrosa  obtegitur,  externa  scilicet,  in  cujus  parte  exteriori  stratum  densum 
carnis  musculosae  medium  reconditur,  interna  altera,  quae  glandulosam  substantiam  proxime  inducit,  la¬ 
minas  fibrosas  e  superficie  undique  in  glandulosam  substantiam  emittit,  et  ductui  excretorio  non  minus 
velamento  est.  Accuratissima  et  sedula  praeparatione  ope  acus  scindentis,  substantia  glandulosa  ex  vela- 


*  Ueber  die  Speiclieldriisen  bei  den  ScLlangen  mit  gefurcliteu  Zuhnen  im  Vergleicb  init  deueu  der  giftloseu  uud  gi  flige». 
Act.  Acad.  Caes.  L.  C.  Nat.  Cur.  T.  XIV.  P.  1.  p.  143. 

mento  fibroso  intimo,  ex  septulis  inde  prominulis  incolumis  solvi  poterat,  siquidem  septa  a  superficie  de¬ 
scendentia  non  altius  porrigunt,  sed  inter  laminas  glandulae  desinunt.  Evoluta  igitur  glandula  ipsa  statim 
jam  in  laminas  divisa  apparuit,  quae  tanquam  folia  ovata,  extremitate  tenuiori  ductui  inferius  decurrenti 
deinceps  insidunt.  Numerus  laminarum  seu  foliorum  eorumque  cum  ductu  communi  connubium  ex  Fig. 
1.  a.  Tab.  VI.  melius  patebit.  Itaque  processus  fibrosi  velamenti  communis  supra  memorati  inter  lami¬ 
nas  seu  folia  glandularis  substantiae  penetrant  et  descendunt. 

Neque  minus  laminarum  ulterior  structura  singularis.  Lamina  seu  folium  quodque  ex  ramo  majori  duc¬ 
tus  excretorii  ascendente  exoritur.  Ramus  seu  pedunculus  folii  in  ramulos  minores,  iique  fasciculatim  in  mi¬ 
nimos  dividuntur,  ita  quidem,  ut  rami,  ramulique  a  se  invicem  quidem  disiuncti  sint,  attamen  in  eadem 
folii  seu  laminae  planitie  explicentur,  omnes  autem,  parum  extenuati,  coecis  obtusisque  finibus  desinant. 
(Vide  Fig.  1.  b.  Tab.  VI  iconem  singuli  folii.)  Aere  per  ductum  excretorium  magnum  inllato,  tota  glan¬ 
dula  cum  omnibus  foliis  et  folliculorum  fascibus  in  ultimos  usque  coecos  fines  pulcherrime  intumescit.  In¬ 
jectionem  mercurii  substantia  mollior  vetuit. 

Patet  ex  structura  descripta,  sectionem  longitudinalem  totius  glandulae,  per  septa  fibrosa  non  mi¬ 
nus  quam  substantiam  intermediam  factam,  glandulae  conformationi  minime  posse  lucem  afferre.  In  se¬ 
ctione  enim  totius  glandulae  interstitia  septorum,  substantia  glandulari  repleta,  facile  pro  cellulis,  secreto 
repletis,  aliquis  poterit  interpretari;  id  quod  111.  Rudolphio  *  contigit,  opinanti,  glandulam  ex  granis  seu 
acinis  minoribus  conflari.  Granosi  vel  acinosi  ne  vestigium  quidem  subest,  praeterea  fasces  excavati  seu 
folliculi  sarmentosi  finibus  coecis  excavatis  non  minoribus  terminantur. 

Praeparatum  descriptum  in  concilio  naturae  scrutatorum  Rerolini  1828  habito,  et  quidem 
in  sectione  zootomica,  museum  anatomicum  visitante,  proposui  et  demonstravi.  Ibidem  illustrissimi  di¬ 
rectoris  jussu  conservatur. 

Iconem  Fig.  1.  a.  Tab .  VI.  magnitudine  naturali  exhibui. 

a.  Ossa  nasalia. 

b .  Ossa  frontalia. 

c.  Ossa  parietalia. 

d.  Os  maxillare  superius  lateris  alterius. 

e.  Os  lacrymale. 

f.  Fovea  facialis. 

g.  Glandula  labialis  superior. 

h.  Glandula  nasalis. 

i.  Velamentum  fibrosum  glandulae  venenatae  internum. 

/c.  Glandula  veneni  foliata. 

I.  Ejusdem  ductus  excretorius. 

vi.  Vagina  dentis  venenati. 

n.  Dens  venenatus. 

In  Tab.  VI.  Fig .  1.  b.  singula  folia  cum  folliculis  digitatis  icone  illustravi.  Simile  praeparatum 
in  propria  collectione  conservo,  e  Trigonocephalo  lanceolato  insulae  Martinique,  quem  Polyd. 
Roux  Massiliensis  inter  plurima  alia  mihi  misit. 

§.  6. 

Naja  Haje  Hempr.  et  Ehrenberg.  {Fig.  2.  Tab.  VI.)  DI.  Rudolphi  pro  humanitate  sua  etiam 
Najam  Aegyptiacam,  magnitudine  insignem,  ad  glandulam  veneni  dissecandam  in  museo  anatomico  He- 
rolinensi  benevole  obtulit.  Glandula  labialis  inferior  et  superior  in  oris  angulo  conjunctae;  aderat  glan¬ 
dula  nasalis.  Glandula  venenata  simplici  membrana  fibrosa  includebatur;  stratum  musculosum  non  qui¬ 
dem  defuit,  sed  in  altera  velamenti  fibrosi  parte,  cranio  adversa,  continebatur,  cum  in  reliquis  musculus 
externam  glandulae  partem  maxime  comprimat.  In  sectione  glandulae  perpendiculari  et  longitudinali, 
nudo  jam  oculo,  magna  tubulorum  fere  perpendicularium  copia  apparuit,  qui  recti  inde  ab  inferius  decur¬ 
rente  ductu  excretorio  ascendentes,  alii  juxta  alios  conferti,  absque  ramificatione  ulla,  oblique  versus  su¬ 
perficiem  glandulae  decumbunt.  Sectio  per  glandulam  plurimos  simul  tubulos  medio  dissecuit,  altero  al- 
teroque  incolumi.  Superficie  sectionis  aqua  pure  abluta  et  inicroscopio  visa  certior  fio,  tubulos  a  ductu 
excretorio  ascendentes,  in  superficie  glandulae  externa  coecis  finibus  terminari,  intus  vero  ex  parietibus 
cellulosis  seu  spongiosis  constare.  Sectio  per  tubulos  transversa  lumina  regulariter  disposita  monstrabat. 
Nec  vero  tubuli  singuli,  uti  folia  glandulae  venenatae  Trigon ocephali,  a  se  invicem  dissolvi  poterant, 
neque  septulorum  aderat  vestigium. 

Sectionem  perpendicularem  icon  magnitudine  naturali  major  Fig.  2.  a.  Tab.  VI.  illustrat.  Memi¬ 
neris,  tubulorum  alios  integros,  alios  discissos  esse,  unde  cellulosa  penitior  structura  oculis  obversatur. 
Conferas  sectionem  tubulorum  transversam  Fig.  2.  b.  Tab.  VI.  aucta  magnitudine  delineatam. 

Vipera  Redi.  Fig.  3.  Tab.  VI. 

Etiam  Viperam  Redi  Berolini  inquirendi  copia  non  defuit.  Inveni  glandulam  nasalem  valde 
parvam,  vestigium  glandidarum  labialium  nullum.  Glandula  venenata  fibrosa  vagina  includitur,  quae  ab 
extremitate  posteriore  septa  tria  versus  interiora  glandulae  emittit,  unde  posterior  pars  glandulae  in  4  in¬ 
terna  segmenta  seu  lobulos  dividitur.  Attamen  divisio  non  ad  dimidiam  glandulae  longitudinem  usque 
porrigitur,  ceterum  lobuli  posteriores  caudati  laxe  in  loculis  fibrosis  continentur,  in  minores  etiam  fasci¬ 
culos  ulterius  divisi.  (Vide  Fig.  3.  Tab.  Z7/.)  Reliqua  pro  nimia  rei  exiguitate  incognita. 

Glandulam  venenatam  Hydrorum,  quae  denti  postremo  sulcato  venenum  largitur,  investigare  non 
potui.  Monuit  Schlegel,  textura  cum  glandulis  salivalibus  vulgaribus  serpentium  insontium  illam  convenire. 

Liceat  summam  repetere  observationum. 

Glandulae  serpentium  venenatae  constant  1.  aut  ex  folliculis  sarmentosis,  in  folia  conjunctis,  quae 
lolia  truncis  ductui  communi  excretorio  affiguntur,  uti  in  Trigonocephalo; 

2.  aut  tubulis,  pariete  interno  celluloso  instructis,  e  ductu  communi  inferiori  recte  fere  et  parallele 
versus  superficiem  ascendentibus,  ubi  neque  ramosi,  neque  extenuati  coecis  finibus  desinunt; 

3.  aut  ex  lobulis,  a  parte  anteriori  glandulae  exeuntibus,  posterius  loculis  propriis  divisis,  qui  in 
minores  denique  fasciculos  discedunt. 


§.  8. 

II.  De  glandulis  ophidiorum  salivalibus  simplicibus. 


Glandulis  venenatis  omnibus  commune  et  proprium  videtur,  quod  in  propriis  velamentis  fibrosis 
continentur;  quod  textura  longe  molliori,  quam  glandulae  salivales  simplices,  pollent,  atque  in  folia,  sar¬ 
menta  aut  tubulos  discedunt,  cum  glandulae  salivales  simplices,  atque  extus  atque  intus  minus  separatae, 
speciem  magis  parenchymatosam  et  acinosam  prae  se  ferant.  Speciem  dico  acinorum.  Nam  glandulae 
haece  omnes,  scilicet  sublingualis,  labialis  utraque  cum  nasali  microscopicae  observationi  texturam  inte¬ 
riorem  celluloso  -  squamosam  offerunt,  prorsus  ut  ductus  excretorii  in  cellulas,  eaeque  in  minores  et  minimas 
tandem  cellulas  abeant.  Alia  est  earum  glandularum  proprietas,  quod  externa  glandulae  membrana  den¬ 
sior,  substantiam  internam  quoquoversus  trajiciens,  substantiam  glandulosam  in  minores  forulos  dividit, 
arctissime  tamen  inter  se  conjunctos,  qui  in  ductum  excretorium  communem  loculorum  cellularumque  se¬ 
cretum  separati  amandant. 

Glandulae  labiales  praeterea  in  tot  minora  segmina  discedunt,  extus  jam  conspicua,  quot  foramina 
circa  maxillarum  seu  labiorum  marginem  aperiuntur.  Quae  segmina,  quamquam  penitus  a  se  invicem  non 
dissolvi  possint,  tamen  quaeque  cum  proprio  ductu  excretorio  ejusque  ramificatione  cellulosa,  glandulam 
peculiarem  efficiunt.  Jam  vero  Cl.  Meckel  hanc  separationem,  externe  bene  conspicuam,  in  iconibus  suis 
optime  indicavit,  internam  quamesti  glandulae  fabricam  non  perscrutatus. 


§.  9. 

Membrana  externa  sat  densa,  cum  inter  segmenta  descendat,  singulamque  quamque  glandulam  am¬ 
biat,  processibus  internis  inde  etiam  medium  versus  ductum  excretorium  projicitur,  unde  glandula  in 
multos  arcte  conjunctos  forulos  seu  loculos  telae  spongiosae  discedit,  qui  tandem  succum  in  cellulis  se¬ 
cretum  medio  ductui  affundunt. 

In  Fig.  4.  Tab.  VI.  iconem  praestiti  systematis  salivalis  serpentis  permagni  non  venenati,  Colu¬ 
bri  capistrati.  Solae  glandulae  sublinguales  in  icone  deficiunt. 

a.  Ossa  frontalia. 

b.  Os  lacrymale  alterum  cum  canali  lacrymali. 

c.  Septum  narium. 

d.  Paries  externus  membranosus  cavi  narium,  cui  glandula  nasalis  extrinsecus  apponitur. 

e.  Glandula  nasalis  cum  ductu  excretorio  infrorsum  ad  canalem  lacrymalem  vergente;  uterque  con¬ 
junctus  in  palato  molli  aperitur. 

f.  Capsula  lacrymalis,  oculum  a  parte  anteriori  undique  includens,  quam  111.  Cloquet  in  serpenti¬ 
bus  singularem  primus  observavit. 

g.  Glandula  lacrymalis. 

h.  Glandula  labialis  superior. 

i.  Eadem  inferior,  cum  singulis  segminibus  et  ostiis. 

In  Fig.  5.  Tab.  VI.  particulam  glandulae  labialis  superioris,  horizontali  sectione  excisam,  micro- 
scopio  visam  adumbravi,  unde  textura  spongiosa  in  singulis  loculis  elucet. 

a.  a.  a.  Segmina  totius  glandulae  nonnulla. 

b.  b.  b.  Ductus  excretorii  medii. 

c .  c.  c.  Septa  segminum  cum  septulis  loculorum  internis. 

Sequitur  ex  observationibus  prolatis,  glandulas  serpentium  venenatas  ab  simplicibus  uti  natura  ita 
quoque  structura  omnino  diversas  esse.  Modo  in  Hydris,  dente  postremo  sulcato  instructis,  glandula 

venenata  simplicibus  convenit,  teste  Schlegeljo.  Hi  vero  transitum  ad  serpentes  non  venenatos  aperio 
demonstrant,  longe  minus  etiam  quam  serpentes  venenati  caeteri  perniciosi.  Glandulae  salivales  serpen¬ 
tium  simplices  cum  glandulis  salivalibus  avium  conglomeratis  alioquin  penitus  structura  conveniunt.  (Con¬ 
feras  Fig.  5.  Tab.  VI.  et  Fig.  8.  Fab.  VI .) 

In  caeteris  amphibiis,  sauriis  nempe  et  testudinibus,  alias  glandulas  salivales  praeter  texturam  linguae 
glandulosam,  a  Cuviero  jam  descriptam,  equidem  non  inveni.  In  Testudine  Myda  lingua  laevis  non 
alias  glandulas  obfert,  nisi  dispersos  magnos  folliculos  muciparis  similes,  iique  pauci  et  simplicissimi  sunt. 
In  Testudine  vero  europaea  superficies  linguae  confertis  laminis  longis  et  fimbriis  insignis  est,  inter 
quas,  uti  in  linguae  lateribus,  reticularis  cellulosa  compages  observatur.  En  alia  ratio,  qua  parietes  se¬ 
cernentes  augentur.  Soli  monitori  teste  Cuviero  similes  ac  ophidiis  glandulae  labiales  sunt. 

§.  10. 

III.  De  gl andulis  salivalibus  avium. 

(TAB.  I.  FIG.  3  —  5.  TAB.  VI.  FIG.  6—8.) 

Situs  numerusque  glandularum  salivalium  in  avibus  magnopere  varius. 

1.  Avium  nonnullae  ad  latera  cavi  oris  seriem  unam  alteramque  folliculorum  aut  tubulorum  juxta 
se  invicem  dispositorum  exhibent,  qui  ramos  non  emittunt  et  ostiis  separatis  in  tunica  oris  mucosa 
aperiuntur.  Organa  haecce  in  ansere,  corvo  et  gallinula  observavi*.  Sunt  autem  intestinula  coeca 
brevia  in  ansere,  folliculi  elongati  coniforines  in  corvo,  tubuli  vero  tenuiores  et  longiores  coece  ter¬ 
minati  in  Gallinula  chloropode.  Jam  vero  in  libro  de  glandulis  intestinalibus  organa  haecce  fusius 
descripsi. 

2.  In  angulo  mentali  maxillae  inferioris  apud  aves  complures,  praesertim  gallinaceas  et  palmipedes, 
massa  glandularis  complanata  obvenit,  quae  succum  serie  duplici  ostiorum  in  antica  oris  parte  largitur. 
In  avibus  rapacibus  hae  glandulae  in  minutiores  dispersos  acinos  discedunt. 

3.  In  avibus  nonnullis  ad  utrumque  linguae  latus  glandula  conglomerata  elongata,  ductu  excretorio 
communi,  in  apice  rostri  aperto,  praedita  observatur;  quae  quidem  glandulae  in  Picis  longissimae  sunt, 
ut  ad  occiput  usque  porrigantur. 

4.  Etiam  parotidis  analogon  in  avibus  quibusdam  superest,  glandula  scilicet  conglomerata  elon¬ 
gata  plerumque  sub  oculo  et  post  arcum  jugalem  sita,  ductu  communi  utrinque  in  partem  oris  lateralem 
posteriorem  aperienda.  Nitzsch  **  hancce  in  avibus  nonnullis,  e.  g.  Charadrio  et  Fulica  atra,  Tie- 
demanjs  ***  in  Falcone  Buteone  descripsit.  Equidem  eandem  in  Gallinula  chloropode  observavi. 
Auctore  Reikwardt  Hirundo  javanica  succum,  nido  construendo  paratum,  ex  parotidibus  ingentibus, 
non  vero,  uti  Home  suspicabatur,  ex  ventriculo  succenturiato  secernit. 

5.  Testibus  Periiault  et  Tiedemajxn  in  avibus  rapacibus  sub  membrana  palatina  iuxta  fissuram 
choanaium  glandula  complanata  longa  observatur,  cujus  ductus  excretorius  tenuissimus  in  membrana  pa¬ 
latina  antrorsum  decurrit  atque  in  regione  rostri  uncinati  aperitur. 

6.  In  ansere  et  aliis  quibusdam  avibus  praeterea  in  postrema  palati  mollis  parte  latam  longamque 
massam  glandularem  complanatam  observavi,  ejusdem  fere  habitus  ac  glandula  submaxillaris ,  innumeris 
distinctis  ostiis  undique  exeuntem.  Teste  Cuviero  haec  glandula  etiam  in  Struthione  obvenit. 

7.  Tandem  in  posteriore  linguae  parte,  atque  inter  linguam  et  laryngem  multae  minores  glandulae 
sparguntur,  quae  compressae  similem  viscidum  succum  ac  reliquae  omnes  promunt.  Tiedemann  in  Fal¬ 
cone  Buteone  illas  vidit,  equidem  in  pluribus  avibus  observavi. 

Ceterum  in  Systematis  anatomiae  comparatae  ab  ili.  Meckelio  editi  Tom.  IV.  plurimas  insuper  no¬ 
vas  observationes  de  glandulis  salivalibus  avium  serius  cognovi,  quas  ut  L.  B.  cum  nostris  observatis 
comparare  velit,  maxime  rogo. 

Itaque  glandulae  in  avium  ore  plurimae  extant,  quae  E.  H.  Weber  minus  recte  glandularum  sa- 
livalium  et  pancreatis  mutuam  rationem  in  avibus  admittere  videtur.  Attamen  avium  nonnullis  glandulae 
salivales  penitus  fere  desunt;  corvus  scilicet  modo  folliculis  tubuliformibus  ad  oris  latera  gaudet.  Sunt  au¬ 
tem  glandulae  avium  salivales  aut  folliculi  simplices  et  tubuli  aggregati,  aut  glandulae  conglomeratae  du¬ 
ctibus  excretoriis  singulis  praeditae,  aut  glandulae  conglomeratae  compositae,  ductu  excretorio  communi. 

*•  11. 

I.  Formam  primam  non  est  cur  ulterius  describam,  cum  externa  internaque  structura  nondum  a  se 
invicem  discedant.  Constant  hi  folliculi,  parallele  in  eadem  serie  dispositi,  modo  sacculis,  modo  fistulis 


*  Quantum  ex  observatione  obiter  facta  Nic.  Stenonis  in  55.  ad  Bartholinum  literis  colligi  potest,  eaedem  glandulae 
etiam  in  Cygno  obvenire  videntur.  Vid.  Tiedemanni  zoologiam  T.  II.  p.  393.  Fulicam  atram  ex  notitia  a  Cl.  Nitzsch 
(Meckel  Arcliiv.  1826.  p.  613.)  data  etiam  Ime  recensendam  esse  suspicor. 

**  Cfr.  Nitzschii  observationes  anatomicas  in  Naumanni  ornithologia  dispersas,  et  vocem  Charadrium  in  Encyclopaedia 
universali  vir.  Ersch  et  Grujber,  praeterea  Meckel  Archiv  1826.  p.  613. 

***  Zoologia.  T.  2.  p.  395. 

aut  branchiis  similes,  ex  simplici  membrana,  continua  scilicet  oris  tunica,  neque  cellularum  intus  vestigi¬ 
um  offerunt.  Quas  glandulas  cum  caeteris  salivalis  apparatus  organis  functione  convenire  suspicor,  quo¬ 
niam  eandem  viscidam  materiem  largiantur.  Nihilominus  habitu  externo  a  caeteris  longe  differunt,  sunt 
enim  glandulae  salivales  conglomeratae  duriusculae,  acinosae  et  coloris  fulvidi.  In  Corvo  modo  glandu¬ 
las  salivales  folliculares  observavi.  (Yid.  Fig.  3.  Tab .  I.  folliculos  salivales  laterales  anseris;  Fig.  4. 
Tab.  1.  corvi,  Fig .  5.  Gallinulae  chloropodis.) 

*.  12. 

II.  Formam  alteram,  glandulae  scilicet  conglomeratae  ductibus  excretoriis  pluribus  praeditae  E.  H. 
Weber*  Prof.  Lips.  pulcherrime  jamjam  exposuit.  Descripsit  glandulam  avium  submaxillarem  in  maxil¬ 
lae  inferioris  angulo  positam,  duplicique  in  avibus  plurimis  foraminum  serie  sub  linguae  apice  apertam. 
Glandulae  liaece  complanatae  compressione  adhibita  liquorem  spissum,  viscidum  et  diaphanum  excernunt, 
quo  remoto  glandulae,  antea  tumidae  et  durae,  mollescunt  et  collabuntur.  Secundum  experimenta  mercurio 
injiciendo  a  Cl.  Web  ero  instituta,  glandula  ex  ductibus  densis  constat  per  glandulae  longitudinem  ramosis. 
Nunquam  mercurius  ex  ductu  alio  in  ramos  vicini  ductus  transiit.  Ductus  excretorii  ad  marginem  latera¬ 
lem  siti  simpliciores  erant,  quam  qui  in  medio  glandulae  decumbant.  Attamen  omnes  ductus  in  ramos 
majores  paucos  divisi,  qui  coecis  muticisque  finibus  sub  glandulae  superficie  desinebant.  In  altero  glan¬ 
dulae  margine  Web  er  ductum  excretorium  tam  simplicem  invenit,  ut  ad  marginem  glandulae  con¬ 
tinuus  ille  decurreret  et  duabus  non  minoribus  vesiculis  rotundis  terminaretur.  Ad  marginem  alterum 
glandulae,  quam  in  Fig.  6.  Tab.  VI.  inde  ex  Weberi  commentatione  delineari  curavi,  ductus  excretorius 
juxta  glandulae  longitudinem  ab  altero  ejus  ad  alterum  finem  decurrens,  ex  latere  glandulae  adverso,  ra¬ 
mos  breviores  deinceps  emisit,  quorum  quisque  cellula  rotunda  statim  terminabatur.  Ita  in  glandula  mer¬ 
curio  repleta  Weber  observavit,  nescius,  utrum  ex  ansere  an  ex  gallina  illam  habuit;  quam  ex  gallina 
fuisse  jure  suspicor,  cum  glandulae  anseris  submaxillares  multo  majores  sint,  aliamque  insuper  ductuum 
rationem  obferant,  quod  in  glandula  mercurio  a  me  ipso  repleta  mox  demonstrabo. 

Similia  Cl.  Weber  in  Numida  meleagri  observavit.  Quodsi  finem  rami  cujusdam  coecum  mi- 
croscopio  perlustraret,  ex  innumeris  cellulis  prominulis  vesicula  major  terminalis  constare  videbatur;  sed 
non  solum  fines  ductuum,  imo  ductuum  trunci  iisdem  cellulis  in  parietibus  exsculptis  undique  scatebant. 
Plura  in  praestantissima  hacce  expositione  non  penitus  mihi  perspicua  fuere.  Itaque  certior  futurus  pro¬ 
pria  exploratione,  glandulam  submaxillarem  in  avibus  nonnullis  examinavi,  in  ansere  autem  mercurio 
bene  adimplevi. 

*.  13. 

Glandulae  submaxillares  anseris  spatium  anterius  inter  ramos  maxillae  inferioris  tota  latitudine  ex¬ 
plent;  sunt  satis  longae,  sed  undique  complanatae,  in  linea  media  arcte  conjunguntur.  In  interna  oris  su¬ 
perficie  juxta  lineam  mediam  utrinque  seriem  pororum  observabis,  qui  spatio  1{  lin.  a  se  invicem  distant, 
antice  autem  linea  arcuata  magis  ad  latera  discedunt.  Remoto,  quem  continebant,  liquore,  demtaque  tu¬ 
nica  oris  mucosa,  totidem  poros  ad  marginem  internum  utriusque  glandulae  observavi.  Immisi  tubulum 
pro  injiciendo  mercurio,  quo.  facto  ex  singulis  poris  alterum  alterumque  ductuum  elegantissime  replevi. 
Ductus  quisque,  inde  ab  apertura  in  margine  interna  glandulae,  oblique  versus  marginem  externum  pau¬ 
lulumque  retrorsum  porrigebatur,  ramos  non  minores  aliquot  emittens,  eosque  eo  longiores,  quo  magis 
ductus  ad  posteriorem  glandulae  partem  latiorem  accedebant.  Itaque  ductus  postremus  uterque  cum  ramis 
maximis  mercurio  repletus  truncum  exhibet  eleganter  in  ramos  vix  minores  cornu  cervini  in  modum  di¬ 
visum.  Nunquam  mercurius  in  ductus  vicinos  transiit.  Parietes  ductuum,  eorumque  fines  coeci,  mutici 
speciem  adhibito  microseopio  omnino  obf erunt,  qualem  E.  H.  Weber  descripsit.  Granorum  solidorum  in 
glandulis  hisce  post  injectionem  omne  vestigium  penitus  disparuit. 

In  Fig.  7.  a.  Tab.  VI.  glandulam  submaxillarem  utramque  conjunctam  anseris  magnitudine  natu¬ 
rali  depinxi. 

a.  Pars  anterior. 

b.  Pars  posterior,  latior. 

c.  Pori  singularum  glandularum. 

d.  Ramificatio  ductus  utriusque  postremi,  mercurio  repleti. 

In  Fig.  7.  b.  Tab.  VI.  ductum  postremum  alterum  microseopio  visum  J.  Henle  delineavit.  Glan¬ 
dulam  mercurio  repletam  in  collectione  anatomica  asservavi.  Yidere  viri  clarissimi  Tiedemann,  G.  R, 
Tbeviranus,  a  Froriep,  Muenz,  Schroeder  van  der  Kolk  aliique. 

Secundum  mensiones  micrometricas  a  me  institutas,  cellulae  elementares,  in  ductuum  parietibus 
exsculptae,  0,00260  poli.  Par.  diametro  efficiunt.  Quodsi  vascula  sanguifera  minima  diametro  1/4000  seu 
0,00025  poli.  Par.  metiuntur,  cellulae  istae  vascula  sanguifera  minima  decies  magnitudine  exsuperant. 


O 


Ueber  den  Bau  einiger  conglomerirten  Driisen.  Mkckel’s  Archiv.  1827.  p.  274. 

Similis  omnino  structurae  sunt  anseris  glandulae,  quae  innumerae  in  palato  molli  dispersae,  toti¬ 
dem  poris  undique  aperiuntur.  In  strigibus  glandula  submaxillaris  admodum  exigua  in  folliculos  singulos, 
sine  ordine  dispositos,  discedit. 

§.  14. 

III.  Tertiam  formam  glandularum  salivalium,  glandulam  conglomeratam  ductu  excretorio  communi 
praeditam  nominavi,  qualis  est  parotis  et  glandula  sublingualis  avium  quarundam,  praesertim  Pici,  et 
glandula  palatina  anterior  avium  nonnullarum  rapacium.  Quam  formam  in  Pico  m artio  et  P.  minore 
Berolini  accuratius  investigavi.  Glandula  sublingualis  ingens  utrinque  inde  ab  angulo  maxillae  inferioris 
ad  occiput  usque  porrigitur.  Ductus  excretorii  magni  utrique,  ante  simplicem  communem  aperturam  in 
oris  apice,  conjunguntur,  ad  finem  usque  massa  glandulari  circumdati.  Glandula  elongata  teres  ex  innu¬ 
meris  quasi  lobulis  conflatur,  qui  medio  communi  ductui  insidunt,  majoribusque  ductibus  liquorem  in  ca¬ 
nalem  medium  conferunt.  Ceterum  structura  penitior  eadem  ac  in  reliquis  glandulis  salivalibus  conglome¬ 
ratis  videtur.  In  dissecta  glandula  in  canalem  amplum  medium  undique  majores  minoresque  cellulae  seu 
ductuum  trunci  aperiuntur,  quae  cellulae  in  minores  etiam  laminis  prominulis  atque  in  minimas  tandem 
dividuntur,  ita  ut  substantia  dissecta  spongiosam  omnino  prae  se  ferat  speciem.  Si  denique  laminam  te¬ 
nuissimam  substantiae  glandularis  excisam  microscopio  observabis,  separatos  undique  septulis  videbis  locu¬ 
los.  Loculorum  autem  interna  compages  spongiosa  et  in  lamina  excisa  tenuissima  fere  irregulariter  reti¬ 
cularis  apparet.  Septula  substantiam  glandularem  permeantia,  quae  loculos  seu  cellulas  a  se  invicem  se¬ 
parant,  versus  loculorum  caveas  tenuissimo  insuper  villorum  subtilium  integumento  induuntur,  quo  major 
fiat  superficies  secernens.  Atque  haec  intima  acinorum  excavatorum  structura  est,  qui  in  superficie  glan¬ 
dulae  fere  granorum  solidorum  simulant  speciem.  Licet  suspicari,  loculos  omnes  minimos  ex  septis  sepa¬ 
ratis  in  majores  communes  ductus  aperiri,  unde  maximis  cellulis  ductibusque  in  medium  canalem  exeant. 

In  Fig.  8.  a.  Tab.  VI.  glandulam  sublingualem  utrarnque  Pici  martii  in  situ  delineavi,  alteram 
integram,  alteram  dissectam. 

In  Fig.  8.  b.  Tab.  VI.  orificia  ductuum  in  communi  medio  canali  illustrantur. 

Fig.  8.  c.  tenuissimam  substantiae  glandularis  laminam  microscopio  visam  refert. 

Quae  omnia  si  colliguntur,  patet,  glandulas  salivales  avium  triplicem  formationis  typum  sequi.  Sunt 
enim  1.  aut  folliculi  seu  tubuli  non  ramosi; 

2.  aut  ductus  ramosi,  parietibus  cellulosis  instructi,  singuli; 

3.  aut  ductus  ramosi,  loculis  spongiosis  instructi,  circum  medium  canalem  communem  dispositi. 

Jam  vero  observavimus,  glandulas  salivales  serpentium  non  venenatorum  atque  avium  structura  in 

universum  fere  convenire. 

:  15. 

IV.  De  glandulis  saliv alibus  mammalium. 

(TAB.  VI.  FIG.  9  — 15.) 

1.  Hi  storia  evolutionis  glandularum  salivalium  in  embry  onibus  mammalium.  Tab.  VI.  Fig.9 — 12. 

Circa  evolutionem  glandularum  salivalium  Cl.  E.  H.  Weber  *  primus  a.  1827  observationem  prae- 
stantissimam  communicavit.  Quae  ipse  observavi,  in  diversa  tempora  incidunt;  sed  jani  autumno  1828  in 
concilio  naturae  scrutatorum  Berolini  habito  icones  nonnullas  circa  evolutionem  glandularum  salivalium 
exposui.  Eodem  fere  tempore  tomus  secundus  physiologiae  a  Cl.  Burdach  conscriptae  apparuit,  in  quo 
similes  a  Cl.  Ratiike  observationes  referuntur.  Quae  cum  ita  sint,  expositionem  de  evolutione  glan¬ 
dularum  salivalium  non  modo  observationibus  copiosam  sed  etiam  accuratissimam  jam  nunc  licet  suppedi¬ 
tare.  Iconem  a  Cl.  Webero  prolatam  comparandam  cum  nostris  iconibus  adjunxi,  praesertim  cum  ob¬ 
servatio  nostra  prima  illam  Weberi  tempore  evolutionis  antecedat,  ceterae  autem  observationes  nostrae 
tempus  provectius  illustrent. 

Parotis  in  embryone  ovino,  inde  a  vertice  ad  anum  poli.  2  longo,  tanquam  canalis  semipellucidus 
albescens  apparet,  qui  ad  aurem  usque  arcuato  cursu  decurrens,  in  plures  brevissimos  ramos  vix  minores 
diffinditur.  Rami  autem  partim  in  finem  vesicularem  muticum  et  turgidum  desinunt,  partiin  in  duos  ramos 
iterum  divisi  eodem  modo  terminantur.  In  nonnullis  canalis  communis  locis  protuberantiae  tanquam  ra¬ 
morum  principia  conspicuae,  alias  vesiculae  jam  pedunculatae  propullulant.  Rami  autem  omnes  ductu 
communi  vix  tenuiores.  Ceterum  figura  ramosa  liaecce  in  materia  gelatinosa  omnino  pellucida  ambiente 
Optime  distincta.  Ratiike  hanc  materiem  gelatinosam  primigeneam,  quam  bl astem  a  liceat  postea  nomi¬ 
nare,  etiam  observavit,  Weber  non  meminit;  tempore  provectiori  haec  materia  non  adeo  pellucida,  est, 
atque  in  lobulos  complanatos  rotundos  dividitur.  Quod  quidem  bene  observandum  est,  cum  secundum 
meas  observationes  canalium  prima  origo  non  ex  propagatione  mucosae  oris  sit,  imo  ex  vegetatione  in 
ipso  blastemate  orta. 


* 

Descriptam  parotidis  primigeneam  formam  Fig.  9.  Tab.  VI.  illustrat  aucta  magnitudine. 

Initio  canalis  pars  integra,  non  ramosa,  seu  truncus  admodum  brevis  est,  posthac  vero  magis  pro¬ 
longatur  ratione  partis  ramosae,  cujus  rami  jam  nunc  magis  magisque  increscunt  et  sibi  invicem  acce¬ 
dunt.  Itaque  protuberantiae  initio  observatae  in  pedunculatas  vesiculas  producuntur,  ex  pedunculis  novae 
protuberantiae  et  vesiculae  propullulant;  omnes  autem  pedunculi  et  rami  in  vesiculas  aliquanto  majores 
desinunt.  Huc  referenda  est  Weberi  laudata  observatio.  Conferas  iconem  {Fig.  10.  Tab.  VI.)  parotidis 
embryonis  vitulini,  inde  a  vertice  ad  anum  2  poli,  et  7  lin.  longi. 

In  embryone  ovino,  4  poli,  longo,  quem  recentem  examinavi,  ramificatio  pulcherrima  atque  ele- 
gantissiina  observabatur.  Parotis  ex  multis  lobulis  complanatis  materiae  primigeneae  seu  blaste  matis 
constat,  non  adeo  quam  prius  pellucidis,  densioribusque.  In  lobulis  complanatis  ramificatio  eodem  modo 
procedit,  ac  initio  in  simplici  trunco.  Monendum  tamen  est,  lobulos  semipellucidos  ramosa  figura  interna 
non  penitus  expleri,  sed  marginem  latissimum  materiae  amorphae  ultra  ramos  longe  porrigi.  Surculorum  et 
ramorum  haec  ratio  extat.  Ductus  excretorius  in  canales  longos  albidos  dividitur.  Hinc  ad  latera,  sine  re¬ 
gula  distincta,  rami  laterales  truncis  vix  tenuiores,  longi  procedunt.  Horum  quisque  ad  lobulum  accedit,  in 
\  eoque  ramos  emittit,  ita  tamen,  ut  surculi  inde  nati  truncis  vix  tenuiores  sint.  Atque  hi  surculi  novos 
iterum  pedunculos  emittunt,  qui  omnes  in  vesiculas  rotundatas  majores  desinunt.  Omnes  canales  ad  apices 
surculorum  usque  albescunt,  et  in  eadem  fere  lobulorum  complanatorum  planitie  divagantur,  prorsus  ut 
elegantissimum  pulcherrimumque  aspectum  sub  microscopio  praebeant,  qualem  secundum  lobulum  majorem 
Fig.  11.  Tab.  VI.  summo  studio  delineavi  Magnopere  gaudeo,  inter  observandum  testem  fortuito  ad¬ 
venisse;  auditorum  aliquis,  J.  Henle  miram  formationem  talem  vidit,  qualem  ipse  icone  illustravi. 

Haec  evolutio  ceterum  eadem  est  ac  in  pulmonibus,  nisi  quod  in  pulmonibus  lobuli  blastematis 
pauci  modo  adsunt  et  distributio  ramorum  variat.  Cfr.  Tab.  XVII.  Fig.  17.  de  pulmone  dextro  foetus 
ovini  l£  poli,  longi. 

§.  17. 

Memorandus  est  peculiaris  ordo  ramorum.  Truncus  non  subito  arboris  adinstar  in  ramos  solvitur, 
imo  rami  laterales  intervallis  majoribus  ex  trunco  continuo  longissimo  progrediuntur.  In  ramo  quocunque 
eadem  ramulorum  lateralium  ratio.  Ramus  per  totum  lobulum  continuus  procedit,  inde  laterales  ramuli 
minoribus  lobulis  accedunt.  Unde  liquet,  modo  hoc  ramorum  ordine  glandulam  ex  minoribus  et  majori¬ 
bus  lobulis  compositam  oriri.  Itaque  eadem  ratio  ramorum  cum  eodem  lobulorum  ordine  in  mammis  et 
in  glandula  lacrymali  obvenit,  id  quod  de  mammis  in  cuniculo  lactante,  de  glandula  lacrymali  in  embry¬ 
one  ovino  observavi. 

Initio,  cum  lobulos  glandulae  parotidis  descriptos  recentissimos  in  aqua  sub  microscopio  observa¬ 
rem,  decursus  vasculorum  sanguiferorum ,  eorumque  ad  canales  salivales  et  lobulos  habitus  optime  distin¬ 
gui  poterant.  Yasa  sanguifera  in  universum  decursum  longiorum  canalium  salivalium  tenebant,  tenuis¬ 
simis  surculis  tum  in  superficie  lobulorum  tum  inter  lobulos  divisa.  Sed  mira  est  summa  minimorum 
vasculorum  sanguinem  ferentium  exiguitas  contra  magnitudinem  canalium  salivalium,  ad  fines  muticos  us¬ 
que  fere  constantem.  Sed  tenuissima  vascula  sanguifera  surculos  terminales  canalium  minime  sequuntur, 
imo  modo  blastemati  ambienti,  non  canalibus  ipsis  destinata.  Scilicet  blastema  seu  materiem  primigeneam 
nutriunt,  ex  quo  canales  salivales,  tanquam  vegetatio  nova  et  proprii  generis,  germinant. 

Observationem  hancce  autumno  a.  1828  feci,  sequentem  vero,  quae  provectius  tempus  illustrat, 
jam  aestate  1828. 

*.  18- 

Quo  magis  vegetatio  in  propullulandis  protuberantiis  et  vesiculis  pedunculatis  in  ipsis  lobulis  proce¬ 
dit,  eo  magis  materia  lobulorum  primigenea  seu  blastema  consumitur,  eo  magis  ramificatio  interna  ver¬ 
sus  marginem  lobulorum,  prius  latissimum,  urget,  eo  magis  etiam  rami,  antea  in  planitie  lobulorum 
dispersi,  alii  super  alios  cumulantur.  In  foetu  ovino  aetatis  provectioris,  poli.  5  longo,  cujus  parotidis 
frustulum  minimum  in  Fig.  12.  a.  Tab.  VI.  magnitudine  naturali,  Fig.  12.  b.  microscopice  depinxi,  sur¬ 
culos  terminales  racemosos  materia  primigenea  paucior,  tanquam  tela  subtiliori  conjungit,  surculos  vesi¬ 
culasque  terminales  circum  ambiens.  Itaque  rami,  ramuli  et  vesiculae  terminales  pedunculatae  super  nigra 
microscopii  patella  tanquam  densiores  undique  albidi  apparent,  cum  tela  ambiens  subtilior  et  magis  pellu¬ 
cida  grisea  videatur.  Vesiculae  terminales  etiamnunc  pedunculis  majores,  sed  minores  tamen  sunt  ratione 
pedunculorum  quam  antea.  Ceterum  diameter  minorum  et  minimorum  ramorum  vix  major,  relatione  vo¬ 
luminis  glandulae  et  truncorum,  sed  relative,  ut  dicunt,  potius  minor  extat,  id  quod  a  Cl.  Rathke  quo¬ 
que  observatum  video. 

Ceterum  E.  H.  Weberi  observationem  confirmavi,  glandulam  submaxillarem  ulterius  jam  evolutam 
et  ramificationem  magis  complicatam  esse,  quo  tempore  parotis  admodum  simplex  apparet.  In  embryone 
observationum  nostrarum  secundo  pancreas  et  glandula  lacrymalis  magis  etiam  quam  glandulae  salivales 
evolutione  provecta  erant,  attamen  glandulam  lacrymalem  pancreas  antecedebat. 

Muller  de  structura  glandularum. 

Auctore  Rathke  *  vegetatio  glandulae  submaxillaris  eodem  tempore  paululum  differt  a  parotide, 
magis  cum  pancreate  congrua.  Ramos  nimirum  inde  a  trunco  magis  in  eadem  directione  decurrere  (sane 
in  pancreate  surculos  minimos  in  eadem  planitie  dispersos  ipse  observavi);  ceterum  ramulos  modo  brevis¬ 
sime  divergere,  quo  acini  magis  conferti,  brassicae  adinstar,  inter  se  disponantur.  Materia  primigenea 
parcior  et  densior  quam  in  parotide,  tandem  singuli  acini  terminales  majores  videbantur. 


§•  19. 


2.  Glandulae  s alivalcs  animalium,  adultorum.  Tab.  VI.  Fig.l 3  — 15. 


Ortu  et  evolutione  glandularum  salivalium  in  mammalium  embryonibus  illustratis  liceat  in  adultis 
etiam  formam  alteram  alteramque  adumbrare,  quae  statum  embryonicum  vix  reliquit.  Omnium  mamma¬ 
lium,  quae  circa  glandularum  salivalium  structuram  examinavi,  nullum  fere  penitiorem  earum  glandularum 
structuram  microscopica  observatione  perspicuam  obtulit,  duo  magis  pulcherrimam  sane  atque  evidentissi- 
mam  fabricam  in  uno  mammalium,  scilicet  Criceto  vulgari,  laetus  admirabar. 

III.  Rudolphi  pro  sua  Immanitate  cricetuin  vivum  masculum  pro  explorandis  glandulis  genitalibus 
benevole  communicavit.  In  eodem  statim  post  mortem  praeter  genitalia  caetera  etiam  glandulosa  organa 
examinavi.  Quam  clare  et  distincte  hic  in  adulto  jam  animali  exquisitissima  glandularum  salivalium  pateat 
structura,  jam  nunc  exponam. 

§.  20. 


Glandulae  salivales  Criceti  vulgaris  ex  lobulis .  innumeris  complanatis  rotundatis  constant,  qui 
laxissime  inter  se  conjunguntur,  primo  jam  aspectu  pelluciditate  aliqua  insignes.  Postquam  lobulos  ali¬ 
quot  sub  microscopio  in  aqua  explicaveram,  statim  pulcherrima  formatio  oculo  laete  obversabatur.  Nimi¬ 
rum  superficies  et  margines  potissimum  lobulorum  separatorum  canalium  salivalium  ultimos  fines  disjunctos 
liberosque  ostendunt,  inter  quos  tela  cellularis  fere  omnis  deesse  videtur.  Rami  in  medio  canalis  omnino 
albidi,  uti  canales  salivales  embryonis,  ad  latera  autem  semipellucidi,  ita  ut  super  patella  microscopii  nigra 
liberi  canalium  hic  illic  fines  prominuli,  medio  albidi,  margine  griseo  ambiantur.  Q,uo  margo  lobulorum, 
sub  microscopio  visus,  fere  digitationem  arborescentem  in  cerebello  simulare  videtur.  (Yide  Fig.  13. 
Tab.  VI.) 

Connexus  ramorum,  qui  ex  imis  lobulis  in  superficie  emergunt,  non  cognosci  potest.  Praecipuum 
vero,  de  quo  solum  hic  agitur,  scilicet  fines  canalium  salivalium,  sub  microscopio  hic  optime  conspiciun¬ 
tur;  unde  patet,  ultra  omnem  dubitationis  aleam,  in  glandulis  salivalibus  criceti  non  dari  illos  acinos  my- 
steriosos  errorisque  plenos,  sed  canales  ramosos  simpliciter  tandem  muticis  finibus  terminari.  Quod  cana¬ 
lium  diametrum  spectat,  media  albida  pars  canalis,  quae  a  pariete  interno  secernente  densiori  hoc  colore 
inficitur,  ejusdem  fere  diametri  est,  ac  canales  salivales  foetus  ovini  in  Fig.  11.  Tab.  VI.  delineati. 
Margo  exterior  griseus  paululum  crassior  interno  canali  albido.  Surculi,  a  minoribus  ramulis  emissi, 
hisce  vix  minores,  omnium  autem  eadem  mutica  terminatio  extat,  ita  ut  fines  vesiculares  canalium  desint, 
quales  in  embryonibus  ruminantium  observantur.  Nunquam  felicissima  injectione  simplex  glandulae  con¬ 
formatio  in  mammali  tam  aperte  demonstrari  potest,  quam  obvia  hacce  observatione.  Neque  omisi  in  ani¬ 
mali  recens  mortuo  minimas  venulas  sanguine  turgidas  ratione  diametri  examinare,  unde  vascula  minima 
sanguifera  inter  lobulos  repentia  vidi;  in  lobulis  ipsis  passim  tenuissima  vascula  sanguinea  observabantur. 

Nunquam  in  alio  mammali  adulto  simile  quid  conspexi;  atqui  in  omnibus,  quae  de  aliis  glandulis 
examinavi,  glandulas  salivales  simul  microscopice  observavi. 


§.  21. 

Si  massa  glandularis  lobata  magna,  qurfe  in  myrmecophaga  majorem  partem  communis  foveae 
temporalis,  jugalis  et  orbitalis  explet  oculumque  fere  amplectitur,  re  vera  ad  salivalem  apparatum  perti¬ 
net,  certe  a  glandulis  salivalibus  ceterorum  illa  discrepat.  Exploravi  glandulam  illam  in  Myrmeco¬ 
phaga  tetradactyla  in  museo  anatomico  Berolinensi.  Constat  ex  lobulis  rotundis  irregularibus,  qui 
microscopio  adhibito  in  superficie  cellulas  prominulas  ostendunt.  Sectio  glandulae  abluta,  microscopio  visa, 
easdem  cellulas  dissectas  offert,  quae  minores  intercedentibus  laminis  iterum  continent.  Alicubi  sectione 
felici  lobulorum  ductus  ramosi  quoque  obvii,  qui  in  cellulas  majores  aperiuntur.  (Yide  iconem  sectionis 
lobulorum,  microscopio  visae,  Fig.  14.  Tab.  VI.) 

In  suppellectile  reruni  anatomicarum  musei  Berolinensis,  quae  in  promptu  sunt,  parotis  simiae 
mercurio  passim  sed  admodum  imperfecte  impleta  conservatur.  Nihilominus  surculi  superficiales  canalium 
salivalium  hic  illic  conspicui  sunt.  Praeparatum  Homburg,  prosector  Mosquensis  misit.  In  Fig.  15. 
Tab.  VI.  locum  glandulae  illius  distinctiorem  magnitudine  paululum  aucta  delineavi. 

§.  22. 

V.  De  glandulis  salivalibus  hominis.  Tab.  VI.  Fig.  16. 

Commentationi  de  glandulis  salivalibus  non  possum  satius  imponere  finem,  quam  addita  eximia  Cl. 
Weberi ,  *  de  parotide  infantis  neonati  observatione.  Mercurius  injectus  enim  in  locis  nonnullis  ultimos 
canalium  salivalium  fines  vesiculares  impleverat: 

,,  Die  Ausfuhrungsgiinge  verzweigen  sicli  baumformig,  aber  bei  weitem  nicht  so  fein  ais  die 
Blutgefasse.  Sie  liaben  keine  Anastomosen ,  zuletzt  endigt  jeder  Ast  in  ein  Traubclien  von  Zellen, 
die  sehr  diclit  aneinander  sitzen,  so  dass  man  nur  an  manchen  Zellen  einen  Ausfuhrungsgang  sieht, 
der  mit  den  Ausfuhrungsgangen  der  zu  derselben  Traube  gehorenden  Zellen  zu  einem  grossen  Aus¬ 
fuhrungsgang  zusammentritt;  und  auch  an  den  wenigen  Zellen,  \vo  man  einen  solclien  sieht,  ist  er 
sehr  kurz  und  nicht  viel  enger  ais  das  blinde  Zellchen,  in  das  er  sich  endigt.<£ 

In  Fig.  16.  Tab.  VI.  iconem  Cl.  Weberi  denuo  delineandam  curavi.  Sistit  particulam  glandulae, 
50ies  diametro  auctam.  Cellulae  minimae  non  regulariter  rotundae  sunt,  imo  angulares  atque  ita  dispo¬ 
sitae,  ut  plurimae  majorem  minoremque  alteram  diametrum  offerant.  Sunt  etiam  magnitudine  admodum 
diversae.  Canales  salivales  ultimi  contra  crassiores  apparent,  et  ramificatione  minus  quam  vulgo  credunt, 
extenuantur. 

Cl.  Weber  minimas  cellulas  pluries  micrometrice  mensus  est.  Invenit  diametrum  majorem,  men¬ 
sionum  plurium  media  habita  ratione,  =  0,0099  seu  fere  1/100  lin.  Paris.,  seu  =1/1200  poli.  Paris. 
Cellularum  acini  quater  —  septies  majores  sunt;  itaque  cellulae  ter  fere,  earum  acini  12;es  fere  majores 
sunt  minimis  vasculis  sanguiferis,  unico  globulo  sanguinis  perviis,  quorum  diametrum  invenit  W.  =  1/2000 
—  1/4000  poli.  Cellulae  pulmonales  minimae  extensae  secundum  Weberi  mensiones  0,053  —  0,160  lin. 
Paris,  efficiunt,  ideoque  16ies  cellulis  parotidis  majores  sunt. 

Injectiones  mercurii  in  glandula  submaxillari  et  parotide  infantum  neonatorum  saepius  repetitae 
nunquam  satis  feliciter  mihi  contigere.  In  quibusdam  locis  mercurius  quidem  eleganter  cellulas  implevit, 
quae  tamen  compressione  mercurii  continuata  statiin  dilacerabantur. 

Omnia  de  structura  glandularum  salivalium  in  animalibus  vertebratis  prolata  in  unum  si  colligis, 
evictum,  canales  salivales  in  omnibus  animalibus  et  homine  ipso  coecis  finibus  terminari,  longeque  ab¬ 
esse,  ut  conjunctionem  continuam  ineant  cum  vasculis  minimis  sanguiferis,  ultimos  tandem  canalium  fines 
semper  vascula  sanguifera  minima  microscopica  magnitudine  multo  exsuperare. 


LIBER  OCTAVUS. 


De  penitiori  pancreatis  structura . 


(T  A  B.  VII.) 

7.  De  p  ancr  cate  piscium. 


Diutius  jam  appendices  pyloricas  piscium  tanquam  primordia  glandulae  pancreaticae  in  animalibus 
habuere.  Sed  analogia  ista  dubia,  nisi  transitus  ex  appendicibus  pyloricis  seu  intestinulis  coecis  in  ductus 
ramosos  et  structuram  ex  folliculis  conglomeratam  evidentius  evincitur.  Jam  vero  ad  pancreas  sturionis 
revocavere,  in  quo  scilicet  massa,  parenchymatis  sub  specie,  re  vera  ex  folliculis  ramosis  cellulisque 
constat,  majori  cellula  in  minores  minimasque  iterum  divisa.  Jamque  Swammerdamm  ex  natura  succi  pan¬ 
creatici  sturionis  demonstravit,  succum  huncce  non  esse  acidum  sed  alcalinum;  praeterea  Monro  praestan- 
tissima  de  pancreate  sturionis  icone  transitum  illum  magis  etiam  illustravit.  Attamen  formae,  quae  pan¬ 
creas  parenchymatosum  inter  et  appendices  pyloricas  simplices  intercedunt,  plurimae  mediae  sunt,  earuin- 
que  major  varietas,  ut  ex  recensione  subsequente  patebit. 

1.  Simplicissima  sunt  intestinula  coeca  singula  plurimorum  piscium  sceleto  osseo  praeditorum.  Mem¬ 
brana  interna  intestinulorum  laminis  prominulis  subinde  in  cellulas  seu  loculos  dividitur.  Vide  Fig.  3. 
Tab.  VI.  particulam  internae  membranae  ex  appendice  pylorica  Hippo glossi  Ilondeletii,  aucta  ma¬ 
gnitudine  delineatam.  Iconem  desumpsi  ex  Observationum  anatomicarum  collegii  privati  Am- 
stelodamensis  parte  altera.  Amst.  1673.  Ubi  appendices  desunt,  parietes  intestini  tenuis  saepe  cellu¬ 
losi  sunt,  quod  Cuvier  in  Muraena  congere,  in  Esoce  et  Cyprinis  observavit;  quam  structuram 
eximiam  etiam  in  Ophisuro  serpente  propriae  collectionis  inveni. 


* 


Ueber  den  Bau  der  Parotis  des  Menscheu.  Meckel  Archlv  1827.  p.  276.  Tab.  //' ,  Fig.  17, 

2.  Intestinula  simplicia  non  ramosa,  quae  acervatim  diversis  foraminibus  in  intestinum  aperiuntur, 
uti  in  Gado  aglefino,  Asello  minori  veterum.  (Vide  Fig.  1.  Tai.  VII.  iconem  ex  laudato  opere 
desumptam.)  In  Gado  aglefino  foramina  insertionis  6  observantur. 

3.  Intestinula  simpliciter  ramosa  acervatim  connexa,  uti  in  Gado  Morhua,  Asello  majori  ve¬ 
terum.  (Vide  Fig.  2.  Tai.  VII.  iconem  laudati  operis.) 

4.  111.  Ehrekberg,  ex  Aegypto  redux,  benevole  ex  observationum  ingenti  copia  communicavit,  in¬ 
testinula  coeca  ramosissima  sese  in  duobus  piscibus  vidisse,  scilicet  in  Dermatoptero  Squalo  et 
Istiophoro  Dryacti.  In  Istiophoro  massa  duplex,  ex  intestinulis  ramosis  conflata,  atque  adipe  in¬ 
tercedente  fere  parenchymatosa,  ductui  permagno  duplici  insidet.  Ductus  alter  juxta  choledochum  ductum, 
alter  paulo  inferius  in  intestinum  transit.  Iconem  vidi  in  schedis  illustrissimi  peregrinatoris,  cum  ceteris 
tabulis  mox  publici  juris  faciendam.  Similis  ratio  videtur  pancreatis  Fiatolae  et  Gymnoti.  (Vide 
Meckel,  System  der  vergi.  Anatomie.  T.  IV.  p.  232.  256.) 

5.  Jam  nunc  in  serie  continua  sequitur  pancreas  Scombri  Thynni,  quod  in  museo  anatomico 
Berolinensi  licuit  observare.  Intestinula  longa  tenuissima,  parallele  juxta  se  invicem  disposita,  in  fasci¬ 
culos  junguntur.  Trunculi  brevissimi  fasciculorum  majoribus  ramis  conveniunt,  ita  ut  fasciculorum  ingens 
copia  in  trunco  majori  colligantur.  Denique  hi  trunci  ipsi  in  majores  etiam  coeunt.  Trunci  maximi  qua- 
tuor  sunt,  quorum  unus  diametro  fere  intestinum  ipsum  aequat.  Insertio  communis  subinde  post  ventri¬ 
culum  extat.  Totius  pancreatis  massa  sane  immensa.  Intestinula  longa  tenuissima  seu  tubuli  elementares 
elegantissime  sufflari  possunt. 

In  Fig.  4.  Tai.  VI.  iconem  dedi  pancreatis  Scombri  Thynni  magnitudine  naturali. 

A.  Ventriculus. 

B.  Intestinum  tenue. 

C.  C.  C.  Trunci  maximi  ramorum ,  quorum  ultimis  surculis  fasciculi  tubulorum  seu  intestinulorum  coe- 

corum  insidunt. 

In  Fig.  5.  Tai.  VII.  fasciculum  tubulorum  singulum,  per  trunculum  aere  inflato  turgidum,  magni* 
tudine  naturali  illustravi. 

§.2. 

6.  Ultima  tandem  de  sturione  obvia  observatio  extat,  ubi  systema  ramorum  et  cellularum  termina¬ 
lium  tela  cellulari  ambiente  et  conjungente  in  parenchymatis  speciem  conflatur.  Quae  structura  pancreatis 
sturionis  satis  innotescit.  Ceterum  sturionem  ipse  examinavi,  atque  pancreas  junioris  piscis  in  collectione 
anatomica  conservo;  nihilominus  iconem  Fig.  6.  Tai.  VII.  prolatam  ex  Monroi  de  anatome  piscium 
praestantissimo  opere  deprompsi,  iconem  eximiam  alius  auctoris,  ratus,  novae  merito  esse  praeferen¬ 
dam.  Continent  etiam  observationes  anatomicae  collegii  privati  Amstelodamensis  iconem 
mediocrem,  a  Swammerdammio  certe  datam,  cum  plurimae  observationes  in  parte  altera  libri  contentae, 
quod  Boerhaavius  in  vita  Swammerdammii  monet,  illum  auctorem  habeant. 

Eandem  structuram  pancreatis  Accipenser  Huso  obfert,  quem  quidem  non  ipse  examinavi;  sed 
iconem  satis  bonam  Marsilius  praestitit  (Aloys.  Ferd.  Com.  Marsili  Danubius  pannonico  -  mysicus.  T. 
VI.  Tai.  XIII.  XIV .),  quam  in  bibliotheca  III.  Rudolphi  comparavi.  Forsan  etiam  pancreas  Polyo- 
dontis  folii  hujus  generis  est,  in  quo  tamen  Cuvier  intestinula  coeca  aliquatenus  separata  invenit. 

Jam  vero  Redi  observavit,  Xiphiam  gladium  pancreate  instructum  esse  ex  intestinulis  coecis 
ramosis  composito.  Cl.  Rosenthal  liocce  accuratius  descripsit: 

„  Alie  Zweige  gehen  von  mehreren  Hauptasten  ab  und  laufen  nach  mannichfaltiger  Theilung 
endlich  in  enge  lange  Blindsackchen  aus.  Alie  Zweige  und  Siickchen  werden  durch  ein  lockeres 
Zellgewebe  immer  mit  einander  vereinigt,  und  erhalten  aussen  eine  dickere  gemeinschaftliche  Ilaut- 
bekleidnngC£ 

Pancreas  Xiphiae  gladii  equidem  nondum  potui  ipse  perscrutari.  Memorandum  est,  huncce 
piscem  in  foetus  statu  filamentis  seu  fimbriis  longis  branchialibus  ex  fissuris  branchiarum  pendulis  insi? 
gnem  esse  **,  ut  in  embryone  musei  zoologici  Berolinensis  obvia  est  observatio. 

Liquet  ex  prolatis  experientiis,  pancreas,  ex  ramosis  intestinulis  sub  specie  parenchymatis  conflatum, 
non  solum  alteri  ordini  chondropterygiorum ,  sed  pluribus  ex  eorum,  qui  sceleto  osseo  pollent,  innumertt 
copia  adesse.  ,  •> 

§.  3.  *  '  ^ 

Squali  et  Rajae  pancreate  fruuntur  lobulato  fere  parenchymatoso,  in  quo  ramosorum  ductuum 
et  intestinulorum  ne  vestigium  quidem  superest,  quod  denique  structurae  altiorum  animalium  propius  aece* 
dit.  Cuvier  plures  memorat  ductus  excretorios;  equidem  in  Torpedine  marmorata  modo  unum  Ion* 
giorem  vidi,  quo  inflato  spongiosa  compages,  tanquam  ex  minimis  cellulis  composita,  ceteroquin  satis, 
densa,  paululum  intumuit.  In  glandula  dissecta  neque  in  Rajis  neque  in  Squalis  certius  quidquam  evincere  potui; 


*  Fr.  Rosenthal,  Abhnndlungen  aus  dem  Gebiete  der  Anatomie,  Physiologie  und  Pathologie.  Berlin  1824. 

**  Rathke  Beitrage  zur  Gescliichte  der  Tliierwelt.  4.  Abtli.  p.  59. 

Juvat  tandem  singularis  quoque  observationis  meminisse  ab  Cl.  E.  H.  Weber  * **  factae,  quam 
ipse  spectatam  liabui,  in  Cyprinis  scilicet  ductus  excretorios  diversi  generis  ex  hepate  lobulato  progredi. 

,,  Die  einen  sind  die  eigentlichen  Gallengange,  die  aus  einer  durchsichtigen ,  ziemlich  festen 
Membran  bestehen,  ein  grunliches  Anselien  haben  und  an  der  Zahl  6  am  obern  Theile  der  Leber 
zusainmenkominen ,  um  sicli  am  Halse  der  Gallenblase  in  den  ductus  cysticus  nebeneinander  einzu- 

miinden.  Dicht  an  dem  gemeinschaftlichen  Lebergang  ist  ein  zweiter,  sehr  diinnwandiger  Ausfiih- 

rungsgang  geheftet,  der  sicli  neben  dem  Gallengang  in  den  Rachen  offnet;  er  enthalt  keine  Spur 
von  Galle,  ist  nicht  griin  gefitrbt  und  theilt  sich  in  3  wie  Silber  glanzende,  ausserst  diinnwandige 
Ausfiihrungsgange ,  die  man  mit  vielen  Aesten  an  verscliiedenen  Stellen  in  die  Leber  eindringen 
sieht  und  zvvar  auch  in  Lappen,  aus  welchen  gleiclifalls  Gallengange  liervorkommenic 

Concludit  inde  Cl.  Weber,  in  Cyprinis  functionem  hepatis  simul  et  pancreatis  in  eodem  organo 

adesse,  quod  tamen  absque  partium  elementarium  diversitate  vix  fieri  potest.  Mihi  quidem  in  organo  illo 

singulariter  lobulato  duplex  lobulorum  minimorum  substantia  mixta  videbatur,  quod  tamen  cultro  anato¬ 
mico  certe  evinci  non  potest. 

§•  5. 

II.  De  pancreate  amphibiorum .  Fig.  8.  b.  Tab.  X.  Fig.  7.11.  Tab.  VII. 

Historia  evolutionis  modo  de  prima  pancreatis  formatione  in  Bufone  campanisono  seu  obste¬ 
tricante  inter  amphibia  me  certiorem  fecit,  quoniam  in  ovis  hujus  animalis  omnes  partes  sine  coloribus 
initio  limpidissimae  sunt.  Vidi  in  embryis  bufonis  liujusce  pancreas  ex  meris  vesiculis  petiolatis  constare, 
acervulis  conjunctis.  Vesicularum  plures  surculis  paniculatis  junctae,  in  superficie  passim  albidae 
libereque  prominulae.  (Vide  Tab.  X.  Fig.  8.  b.)  In  larvis  Tritonum  et  ranarum  pancreas,  in  ansa  in¬ 
testinorum  tenuium  situm,  adhuc  mollissimum  est  et  pellucidum.  Itaque  in  larvis,  quarum  pedum  rudi¬ 
menta  propullulare  incipiunt,  prope  marginem  pancreatis  ramulos  ultimos  canalium  ope  microscopii  distin¬ 
ctissime  observabis.  Si  patella  supposita  nigra  est,  tum  canalium  media  pars  seu  medulla  albida  apparet; 
hoc  medium  quasi  albidum  filamentum  per  omnes  canales  ad  muticos  usque  fines  conspicuum.  Substantia 
reliqua  grisea  et  magis  pellucida.  Ramificatio  elegantissima,  ceterum  irregularis.  Sed  maxime  memoran¬ 
dum  est,  surculos  minimos  plerumque  fere  rectis  angulis  emitti.  Canales  ultimi  diametrum  luminis  ad 
muticos  usque  fines  integram  et  aequalem  obtinent,  et  sine  omni  intumescentia  terminantur.  Granulo¬ 
rum  nullibi  vestigium  adest.  Vide  iconem  exactissimam  Fig.  11.  Tab.  VII.  pancreatis  ejusdem  larvae 
ranae,  cujus  hepar  in  Fig.  12.  Tab.  X.  ad  microscopium  delineatum  est.  Prope  a.  canales  ita  delineati 
sunt,  quales  sub  mieroscopio  visui  obferuntur.  Prope  b.  modum  ramificationis  et  surculorum  terminalium 
rationem  iterum  indicavi. 

Praeterea  microscopica  observatio  in  pancreate  Protei  anguini  paniculas  minimorum  corpuscu¬ 
lorum  teretium  albidorum  ostendebat,  quae  corpuscula  miitico  tumidoque  fine  undique  emergebantur.  Pa¬ 
nicula  quaeque  ex  3,  4,  5,  6  —  7  corpusculis  elongatis  elementaribus  constabat.  (Vide  iconem  structurae 
non  satis  distincte  sub  mieroscopio  apparentis  in  Fig.  7.  Tab.  VII.  illustratam.)  Internam  corpusculorum 
conjunctionem  minus  etiam  obseryare  poteram. 


§.  6. 

III.  De  pancreate  avium.  Fig.  8.  9.  Tab.  VII.  Fig.  3 — 5.  Tab.  XVII. 

In  examinandis  ovis  avium  incubatis,  quae  aestate  1828  et  1829  magna  copia  ex  agris  et  silvis 
mihi  afferebantur,  pancreas  saepissime  microscopice  observavi. 

In  embryone  minoris  ovi,  poli.  1  longo,  pancreas,  in  prima  intestini  circumvolutione  absconditum, 
ex  multis  lobulis  laxissime  inter  se  connexis  constabat,  qui  lobuli,  microscopice  observati,  ex  corpusculis 
albidis  elongatis  teretiusculis  innumeris  compositi  erant.  Omnia  haec  corpuscula  libere  in  superficie  pro¬ 
minebant,  finibus  muticis  terminata.  Conjunctionem  internam  extricare  non  licuit.  (Vide  Fig.  8.  a.  Tab. 
VII.,  ubi  majorem  pancreatis  partem  magnitudine  naturali  delineavi;  eandem  Fig.  8.  b.  Tab.  VII.  ma¬ 
gnitudine  aucta  exhibet.  Particulam  magis  etiam  auctam  Fig.  8.  c.  delineavi.) 

In  embryone  Coturnicis,  piumulis  jam  praedito,  microscopica  observatio  pancreatis  etiam  albida 
illa  cylindrica  corpuscula  undique  emergentia  ostendebat,  quae  tanquam  intestinula  coeca  seu  utriculi  elon- 
gati  in  paniculas  pinnatifidas  conjungebantur,  omnia  muticis  turgidisque  et  quasi  capitatis  finibus  termi¬ 
nata.  Paniculae  ex  3,  4,  5  et  pluribus  passim  surculis  constabant.  Interstitia  corpusculorum  teretium 
digitatorum  sanguinolenta,  ita  ut  liberi  acinorum  cylindricorum  fines,  albore  insignes,  distinctissime  promi¬ 
nerent.  Observationi  superveniens  auditorum  unus,  J.  Henle,  particulas  illas  ita  vidit,  quomodo  in  Fig. 
9.  Tab.  VII.  aucta  magnitudine  delineavi. 


*  Meckel  Arcluv  1827.  p.  294. 

Itaque  forma  elementaris  ocinorum  pancreatis  ex  minimis  constat  cylindris,  seu  utriculis  elongatis, 
digitatim  et  pinnatifide  conjunctis ,  qui  aequali  fere  diametro  in  apice  modo  mutico  aliquantulum  intumes¬ 
cunt,  ideoque  a  vesiculis  pcdunculatis  glandularum  salivalium  in  embryis  mammalium  satis  differunt.  In¬ 
tercedit  hoc  quoque  discrimen,  quod  particulae  elementares  glandularum  salivalium  ramis  surculisque  sine 
regula  et  lege  emissis  desinunt,  cum  eaedem  in  pancreate  avium  paniculas  digitatas  aut  pinnatifidas  effor- 
ment,  quarum  surculi  in  eadem  fere  planitie  divergunt  et  explicantur. 

Magis  etiam  pancreatis  elementares  particulae  a  multo  simpliciori  glandularum  salivalium  structura 
in  avibus  discedunt,  uti  prius  fusius  exposuimus. 

§•  7. 

CI.  E.  II.  Weber  Lipsiensis  pancreas  anseris  in  fines  usque  coecos  particularum  elementarium  mer¬ 
curio  feliciter  implevit,  unde  compertum  habuit,  ductus  excretorios  in  plurimos  ramos  discedere,  ultimos 
vero  surculos  in  vesiculas  innumeras  desinere,  ut  surculorum  connexus  a  magna  vesicularum  obtegentium 
copia  absconderetur.  Cellulae  variae  magnitudinis  erant,  ceterum  irregulares,  angulatae,  multoque  majores 
quam  in  parotide  hominis  *. 

Ipse  injectionem  in  anate  et  ansere  adhibui.  In  anate  non  bene  illa  successit,  felicissime  vero  in 
ansere.  Ope  apparatus  consueti  inodo  majores  canales  efferentes  impleti  sunt,  non  vero  fines  vesiculares. 
Jamque  desperaveram  de  successu,  cum  in  canales  majores,  mercurio  plenos,  aquam  insuper  Siphone 
Aneliano  injicerem,  duo  facto  fines  surculorum  minimorum  vesiculares  in  superficie  nitidissime  mercurium 
recepere.  Dilaceratio  non  adeo  facilis  est,  semel  tamen  subvenit,  mercurio  in  venam  quandam  prorum¬ 
pente,  cum  vis  siphonis  nimium  urgeret.  Sed  facilius  omnes  vesiculae  totius  superficiei  mercurium  reci¬ 
piunt.  Vesiculae  pancreatis  elementares  satis  magnae  sunt,  ut  mercurio  repletae  nudis  oculis  optime  con¬ 
spici  queant.  Confertissimae  surculos  minores  ductuum  obsident,  aequales  satis  magnitudine.  Diametrum 
mensus  sum  ope  micrometri  Fraunhoferani ;  erat  0,00137  —  0,00297  poli.  Paris.  Praeparata  in  colle¬ 
ctione  propria  conservo.  Vidit  collega  amic.  Cl.  Weber,  Professor  Bonnensis. 

Interior  ductuum  ramificatio  propter  multitudinem  cellularum  non  penitus  liquet.  Sed  ante  reple¬ 
tionem  perfectam  passim  ductus  ramosi  conspiciuntur,  cellulis  confertissimis  undique  obtecti.  (Vide  Fig. 
4.  Tab.  XV II.  aucta  8>es  magnitudine.)  Itaque  ductuli  in  foetu  adhuc  nudi  liberique  posthac  in  cellularem 
parietum  contextum  enascuntur.  Post  repletionem  perfectam  modo  acervuli  cellularum  confertissimi  con¬ 
spiciuntur.  (Vid.  Fig.  3.  Tab.  XVII.  magnitudine  8ies  aucta,  Fig.  5.  Tab.  XVII.  aucta  40ies  magnitu¬ 
dine.)  Videre  praeparatum  viri  illustrissimi  Tiedemakn,  G.  R.  Treviranus,  a  Froriep,  Muenz,  Schroe- 
der  VAN  DER  Kolk  aliique. 


*.  8. 


IV.  De  pancreate  mammalium.  Fig .  10.  Tab.  VII. 

In  embryone  ovino,  inde  a  vertice  ad  anum  4  poli,  longo,  in  quo  recente  etiam  glandulas  saliva- 
les  observavi  (vide  supra),  cum  ex  canalibus  ramosis  finibus  muticis  vesiculosis  terminatis  in  blastemate 
lobulato  illae  constarent,  in  eodem  pancreatis  elementares  particulae  blastema  suum  fere  omne  jam  con¬ 
sumpserant,  ita  ut  materiae  primigeneae  communis  amorphae  ne  vestigium  fere  superesset.  Nimirum  par¬ 
ticulae  elementares  liberae  undique  prominebant.  Constant  ex  acinis  cylindricis  elongatis,  seu  utriculis 
sarmentosis,  qui  majores  sunt  quam  vesiculae  glandularum  salivalium  pedunculatae,  atque  ita  fere  conjun¬ 
guntur,  ut  in  superficie  sparsas  undique  paniculas  constituant.  Passim  acini  cylindrici  seu  utriculi  ele¬ 
mentares  altcrnatim  e  surculo  medio  prodeunt,  alibi  paniculas  pinnatifidas  formant,  uti  in  pancreate  avium. 
Ceterum  omnes  albidissimi,  aequales,  non  pedunculati,  in  fine  mutico  paululum  tumidi.  In  singulis  pani¬ 
culis  3,  4,  5  surculos  observavi  prominulos,  ceteri,  si  plures  aderant,  a  vicinis  paniculis  obtegebantur. 
Qui  paniculam  singulam  componunt,  in  eadem  planitie  surculi  explicantur,  qua  re  a  structura  parotidis 
evidentissime  discedunt.  Intimam  panicularum  conjunctionem  equidem  extricare  non  potui.  (Iconem  vide 
in  Fig.  10.  Tab.  VII) 


§.  9. 

Etiam  Cl.  Rathke  pancreas  in  statu  foetali  descripsit. 

,,Die  Aeste  verlaufen,  vvie  in  der  Kieferspeieheldriise,  gleichfalls  nach  einer  Richtung,  divergi- 
ren  aber  nicht  so  stark  und  sind  viel  langer  ais  in  der  sonst  sehr  ahnlichen  Kieferdriise.  Auch  die 
Zweige  sind  langer  und  haben  mit  den  kurzstielig  an  ihnen  sitzenden  Drilsenkornern  das  Ansehen 
von  lauter  Rispen.“ 

Ulterior  evolutio  haec  fere  est:  surculi  minimi  propius  ad  se  invicem  accedunt,  unde  lobuli  minutis¬ 
simi  diametri  fere  ^  lin.  oriuntur,  omnino  fere  a  se  invicem  separati,  figuram  foliorum  brassicae  aemu¬ 
lantes.  Hi  lobuli  et  ipsi  in  minores  denique  lobulos,  sulcis  in  superficie  exaratis,  divisi  sunt.  Ceterum 
lobuli  laxissime  inter  se  connexi  et  dispersi.  Conjunguntur  ramulis  ductuum  efferentium,  quibus  tanquam 


* 


•  c.  p.  288, 


- 67  - 

arborum  folia  insidunt.  Ita  in  foetu  ovino  longitudine  unius  fere  pedis  observavi.  Particulae  elementares 
distingui  non  poterant. 

*.  io. 

In  Criceto  vulgari,  cujus  elegantissimam  glandularum  salivalium  structuram  descripsi  et  Fig. 
13.  Tab.  VI.  illustravi,  pancreas  ex  innumeris  minimis  lobulis  constabat,  qui  onmino  fere  a  se  invicem 
separati,  ductibus  efferentibus  solummodo  laxe  cohaerebant,  majores  lobulos  efficiendo.  Particulae  ele¬ 
mentares  eaedem  fere  ac  in  glandulis  salivalibus,  nisi  dimidio  fere  tenuiores;  neque  vero  media  canalium 
pars,  uti  in  illis,  albida  apparuit.  Lobulus  quisque,  in  minores  fasciculos  partium  elementarium  divisus, 
medio  vasculum  sanguiferum  recipit,  in  minoribus  fasciculis  ulterius  ramulis  distributum. 

Summa  observationum  de  pancreatis  structura  est:  in  amphibiis,  avibus  et  mammalibus  in  statu 
foetali  acinorum  seu  utriculorum  elongatorum  cylindricorum  vegetationem  paniculatam  observari,  acinos 
cylindricos  in  paniculis  tanquam  nervos  foliorum  a  medio  surculo  discedere,  omnes  autem  liberis  muticis- 
que  finibus  paululum  tumidis  terminari;  in  avibus  adultis  vero  secundum  injectiones  canales  secernentes 
radicibus  cellulosis,  seu  vesiculis  minimis  confertissimis  incipere. 


LIBER  NONUS. 

De  penitiori  hepatis  structura. 

(TAB.  VIII.  IX.  X.  XI.) 


I.  Vermes.  Tab.  VIII.  Fig.  1  —  4. 

Notae  sunt  in  vermibus  tractus  intestinalis  dilatationes  coecae,  quae  in  Hirudine  medicinali 
simplicissimae,  in  Aphr oditis  in  utriculos  jam  tenues  elongantur,  in  hirudinibus  nonnullis  denique  ramos 
emittunt,  in  Planariis  tandem  et  Distomatis  intestinum  penitus  ramosum  et  vasculosum  efficiunt. 
Neque  defuit  cum  organis  biliferis  comparatio.  Hoc  quidem  certum  est,  dilatationes  intestini  simplicesque 
recessus  in  ramosum  tandem  et  vasculosum  intestinum  transire.  Neque  dubium  est,  nutrimentum  in  Pla¬ 
nariis  et  Distomatis  ex  ramis  intestini  in  parenchyma  transire.  Sed  in  hirudinibus  dilatationes  inte¬ 
stinorum  functionem  intestini  ipsius  subeunt,  secernunt  cum  toto  intestinali  tractu;  intestinum  ramosum  se¬ 
cernere  et  ipsum  liceat  conjicere.  Itaque  si  intestinum  simplicissimum  atque  liquores  digestivos  ad  sub¬ 
igenda  nutrimenta  secernit,  atque  subacta  recipit,  idem  certe  in  recessibus  intestini,  inque  tractu  intesti¬ 
nali  ramoso  fit,  ita  ut  in  ramis  lateralibus  parietum  intestinalium  actio  solummodo  augeatur.  Objicere 
quidem  aliquis  posset,  ramoso  intestino  hic  eandem  solum  functionem  esse,  ac  quae  alioquin  systemati  san- 
guifero  peculiari  inest;  sed  in  Distomatis  non  minus  quam  in  Planariis  praeter  intestinum  ramosum 
systema  vasculosum  proprium  etiam  adest  * **. 

Itaque  nutrimentum  in  vermium  classe  initio  in  intestino  simplici,  tum  in  recessibus  intestini,  et  in 
intestino  tandem  ramoso  subigitur  et  recipitur.  In  animalibus  altioribus  contra  subactio  non  amplius  fit 
in  ramosis  intestini  recessibus,  imo,  quae  initio  communis  est  intestinorum  functio  et  secernendi  materiem 
subigentem  et  subactam  suscipiendi,  ea  in  diversis  organis  sejuncta  est,  ita  ut  ex  communi  apparatu  pars 
secernens  tanquam  glandula,  pars  recipiens  tanquam  intestinum  discedant. 

In  Fig.  1.  Tab.  VIII.  utriculos  coecos  intestino  adnexos  Aphroditae  aculeatae  delineavimus. 

Fig.  2.  pars  antica  intestini  ramosi  Planariae  torvae,  secundum  Cl.  a  Baer 

§.  2. 

II.  De  organis  biliferis  insectorum.  Tab.  VIII.  Fig.  6 — 10. 

Ex  disquisitionibus  Cl.  Ramdohr  de  organis  chylopoeticis  insectorum,  Halae  1811  editis,  atque 
Cl.  J.  Fr.  Meckelii  ***  eximia  de  organis  biliferis  et  uriniferis  insectorum  commentatione,  ex  numerosis 
denique  insectorum  dissectionibus  a  me  ipso  institutis,  persuasum  equidem  habeo,  quod  a  Meckelio  jam 
satis  expositum  est,  vasa  insectorum,  hactenus  dicta  bilifera,  revera  alius  longe  generis  esse,  bilisque 
secretionem  utriculis  coecis  inesse,  qui  in  permultis  insectis  ventriculum  inducunt.  Vasa  immerito  bilifera 
dicta,  quae  in  posterum  vasa  Malpighiana  nominare  juvabit,  revera  acidum  uricum  continent,  uti  ana- 


*  Y.  Mehlis  de  distomate  hepatico  et  lanceolato’,  Gotting.  1825.  Duges  systema  vasculosum  proprium  in  Planariis 
descripsit.  Froriep’s  Notizen  N.  501. 

**  Ueber  Plauarien.  Nov.  act.  acad.  L.  C.  Nat.  Cur.  T.  XIII.  P.  II.  Tab.  XXXIII.  Fig.  17. 

***  Meckel  Archiv  1826. 

lysi  chemica  a  viris  Cl.  Wurzer  *,  Brugnatelli  **  et  Chevreuil  ***  instituta,  iterum  iterumque  confir¬ 
matum  est.  Ilaec  vasa  praeterea  in  chrysalide  admodum  secernunt;  quibus  omnibus  naturam  nutrimentis 
subigendis  alienam  evidenter  demonstrant,  excernendi  autem  seu  depurandi  functionem  aperte  fatentur. 
Utriculi  vero  ventriculo  appensi  certe  assimilationi  prosunt  secernendo,  siquidem  chylus  in  ea  intestinorum 
parte  et  formetur  atque  suscipiatur,  priusquam  insertionem  vasorum  Malpighianorum  transgrediatur.  Quae 
tamen  omnia  ex  metamorphosi  illorum  organorum  in  araneis  et  crustaceis  magis  etiam  confirmantur. 

1.  In  Dytiscis,  Cicindelis,  Staphylinis,  Carabis,  plurimisque  coleopteris  rapacibus  ven¬ 
triculus  membranosus,  qui  ventriculum  musculosum  subsequitur,  undique  utriculis  brevibus  induitur.  Vasa 
Malpighiana  post  partem  intestini  chylopoeticum  seu  post  ventriculum  membranaceum  inseruntur.  (Vide 
Fig.  3.  Tab.  VIII.  secundum  Ramdohrii  iconem.) 

2.  In  Tenebrionibus,  Sylphis,  Necrophoris,  Cryptocephalis,  Histris,  praeterea  in 
Nepa  et  Ranatra,  Meckelio  teste,  ventriculus  membranosus  unicus,  seu  pars  illius  iisdem  utriculis  pollet. 

3.  In  Lampyri  splendidula  utriculorum  loco  protuberantiae  ventriculi  vesiculosae  adsunt.  (Vid. 
Fig.  4.  Tab.  VI 11.  secundum  Ramdohrii  iconem.) 

4.  In  Rupresti  no  vem  maculat  a  ad  initium  intestini  chylopoetici  utriculi  duo  adsunt.  (Ann.  des 
sc.  nat.  Atlas  Tab.  XI.  Fig.  1.)  Similiter  in  E  later  e  murino. 

5.  In  larva  Cetoniae  auratae  utriculi  in  tribus  locis  ventriculi  chylopoetici  inseruntur.  Dispersi 
iidem  in  Buprestibus  variis  et  Elateribus  observantur.  (Vid.  Fig.  5.  Tab.  VIII.  secundum  Ram¬ 
dohrii  iconem.) 

6.  In  orthopteris  multis,  praesertim  Mantidibus,  Gryllis,  Blattis  utriculi  post  ventriculum 
musculosum  atque  ante  ventriculum  seu  intestinum  chylopoeticum,  vasa  Malpighiana  numerosissima  post 
intestinum  chylopoeticum  inseruntur.  (Vide  Fig.  6.  Tab.  VIII.  intestinula  Blattae  orientalis.) 

7.  In  Locustis,  Ac  lietis  et  Gryllotalpis  sacculi  duo  ventriculo  chylopoetico  adnexi  sunt, 
tenuissima  vasa  fundo  recipientes.  (Vide  Fig.  7.  Tab.  VIII. )  In  Gryllotalpa  vasa  Malpighiana  ductu 
communi  conjuncta. 

8.  In  Tettigonia  et  Cercopi,  Meckelio  teste,  loco  utriculorum  vas  permagnum  adest,  arcua- 
tim  altero  apice  initio,  altero  ventriculi  fini  connexum. 

9.  In  variis  insectis  duo  genera  vasorum,  quae  a  Malpighio  dicuntur,  observantur,  qualia  Straus- 
Durckheim  in  Melolontha  vulgari  descripsit.  Anteriora  colore  fulvido  fruuntur,  posteriora  albida 
sunt,  acidum  uricum  continentia.  Vasa  Malpighiana  duplicis  generis  jam  pridem  in  Phasmis  descripsi. 
(Nov.  act.  nat.  Cur.  T.  XII.  P.  II.  T.  XIV.  P.  I.  Tab.  VIII.  Fig.  1.) 

10.  In  magna  insectorum  copia  glandulae,  materiem  subigendis  nutrimentis  destinatam  secernentes, 
propriae  non  adsunt.  His  quidem  vasa  Malpighiana  non  desunt,  quae  concoctioni  et  chylopoesi  omnino 
aliena  sunt,  cum  saepissime  in  postrema  intestinorum  parte  imo  in  nonnullis,  larvis  praesertim,  ante  anum 
inserantur.  Constat  autem,  chylum  semper  in  ventriculo  dicto  formari  atque  ex  hoc  ipso  in  corpus  adi¬ 
posum  transsudare.  Itaque  ventriculus  insectorum  longe  alius  indolis  est  ac  animalium  altiorum.  In  plu¬ 
rimis  insectis,  omnibusque  larvis  ventriculus  dictus  longissimam  intestinorum  partem  complectitur,  et  tan- 
quam  pars  intestinorum  secernens  subactumque  recipiens,  nunquam  ille  deficit,  sin  etiam  duo  alii  ventri¬ 
culi,  scilicet  ventriculus  succenturiatus  et  musculosus,  adsunt,  uti  in  insectis  rapacibus,  e.  g.  Dytisco 
marginali.  Profecto  intestinorum,  altiorum  adinstar  animalium,  denominatio  admodum  vitiosa  apparet. 
Ineptum  certe  atque  erroris  plenum  est,  recensere  in  nonnullis  insectis  intestinum  tenue  brevissimum 
et  fere  nullum,  cum,  quae  altioribus  animalibus  intestina  tenuia  dicuntur,  jam  hic  ampliora  sunt  atque  im¬ 
merito  ventriculi  membranacei  nomine  insigniuntur.  False  dicunt,  vasa  Malpighiana  post  pylorum 
in  intestina  aperiri,  cum  idem  ille  pylorus  dictus  in  plurimis  insectis  prope  ipsum  anum  obveniat,  qualis 
in  larvis  obvia  observatio  extat,  cum  semper  initium  intestini,  quod  excrementis  parandis  proest,  ille  indi¬ 
cet.  Itaque  insectorum  intestina  satius  in  partem  advehentem,  assimilantern  et  excernentem  di¬ 
stinguuntur.  Pars  assimilans  seu  chylopoetica  praecipua  est  plurimumque  maxima,  semper  fere  am¬ 
plissima;  ante  illam  in  nonnullis  ventriculus  succenturiatus  et  musculosus  positi,  aut  absque  altero  alter 
obvenit.  Pars  excernens  magnopere  variat,  in  larvis  plerumque  brevissima  et  fere  nulla,  in  insectis 
alatis  longior. 

In  hac  modo,  mox  prope  anum,  modo  altius  vasa  Malpighiana  inseruntur,  quippe  quae  materiem 
excrementitialem  seponunt.  Perinde  quum  in  larvis  intestinum  chylopoeticum  longissimum  sit,  intestinum 
excernens  fere  deficiat,  ciborumque  subactio  absoluta  sit,  priusquam  chyli  quidquam  in  partem  intestini 
excernentis  perveniat,  non  dubium  est,  glandularum  loco  parietem  ipsum  intestini  chylopoetici  secernendo 
praeesse;  neque  praeter  ventriculum  chylopoeticum  recessus  folliculares  biliferi  hic  dantur.  Sed  in  cete¬ 
ris,  etiam,  ubi  bilis  secretio  utriculis  coecis,  ventriculo  appensis,  ammandatur,  hi  ipsi  utriculi,  tanquam 
membranae  secernentis  recessus,  non  aliter  agunt. 


*  Meckel  Archiv  T.  IV.  p.  213. 

**  Ibid.  T.  II.  p.  629. 

***  Cousiderations  generales  sur  ranatomie  des  animaux  articules,  atixquelles  011  a  joiut  1’anatomie  descriptive  du  Melolontha 
vnlg.  par.  IIekc.  Strius-Durcrheim.  Paris  1828.  4.  p.  251. 

Tandem  prolata  sententia  de  functione  vasorum  Malpighianorum  ex  metamorphosi  earundem  par¬ 
tium  in  araneis  evidentissime  confirmatur;  in  quibus,  *  praeter  ductus  biliferos  in  superiore  intestini  parte, 
vasa  insuper  urinifera  inferiora  simul  obveniunt. 

§•3. 

III.  De  organis  biliferis  aranearum.  Tab.  VIII.  Fig.  8. 

In  scorpioidibus,  quinque  in  locis  intestini,  utrinque  trunci  vasorum  biliferorum  inseruntur,  quae 
ramis  divisa  racemorum  in  modum  in  corpore  adiposo  abdominis  terminantur.  In  caeteris  araneis  pars 
media  intestinorum  plurimis  ramulis  ex  corpore  adiposo  materiem  secretam  una  recipit.  Meckelius  cor¬ 
pus  adiposum  scorpionis  pro  hepate  habuit;  sed  corpus  adiposum  uti  vasis  biliferis,  ita  caeteris  etiam 
organis,  glandulis  scilicet,  et  vasis  et  genitalibus  communi  colliquamento  est.  Praeterea,  ut  equidem  ex 
propriis  observationibus  jam  monui,  corpus  adiposum  in  scorpione  etiam  in  partem  cephalico  -  thoracicam 
prolongatur,  ibique  pari  ratione  alia  insuper  organa  abscondit. 

Systema  vasorum  alterum  intestinis  appensum,  novissimae  observationes  a  me  institutae,  si  non 
detexere,  tamen  penitus  dilucidavere.  Eadem  sunt,  quae  in  insectis  vasa  Malpighiana,  perinde  ad  finem 
abdominis  demum  in  intestinum  aperiuntur,  longe  post  insertionem  vasorum  biliferorum.  Meas  secundum 
observationes  haec  vasa  ad  latera  abdominis  adscendunt,  ubi  extrorsum  ramos  laterales  in  corpus  adipo¬ 
sum  emittunt;  neque  vere  progressi  extenuantur,  sed  ad  anticam  usque  abdominis  partem  aequales,  aequa¬ 
libus  ramis  pluribus  cum  vase  dorsali  seu  corde  conjunguntur,  ceteroquin  dispersis  surculis  seu  radicibus 
in  adiposum  corpus  antice  penitus  immerguntur.  (Vide  Symbola  ad  an  a  to  miam  scorpionis,  quae 
in  Meckelii  annalibus  physiologicis  nuper  exhibui.  Meckel’s  Archiv  fur  Anat.  und  Physiol.  1828,  p.  47. 
Tab.  11.  Fig.  22. 

Iconem  vasorum  uriniferorum  et  ductuum  biliferorum  in  Fig.  8.  Tab.  VIII.  hujus  operis  denuo 
communicavi. 

Itaque  eadem  organa  insectis  atque  araneis  conveniunt,  sed  utraque  in  insectis  non  ramosa  simpli¬ 
cia,  in  araneis,,  jam  systema  vasorum  ramosum  imitantur. 

§.  4. 

IV.  De  organis  biliferis  crustae  eorum.  Tab.  VIII.  IX.  Fig.  9  — 14. 

E  classe  crustraceorum  animalia  omnium  fere  ordinum  exploravimus.  Vere  enim  a.  1829  plurima 
crustacea  a  Polyd.  Roux  Massiliensi  missa  sunt. 

Crustaceis  infimis  uti  permultis  insectis  organa  bilifera  propria  deesse  videntur.  In  Oniscis  Tre- 
viranus  organa  bilifera  non  invenit,  neque  ego  in  examinanda  Cyrno  t  lio  a  et  Idotea  viridissima- 
Risso  similia  vidi.  In  Cypri  ejusque  generis  aliis  modo  processus  duo  cornuti  intestinorum  observantur, 
pro  vasis  biliferis  forsan  habendi.  In  caeteris  organa  bilifera  admodum  diversa. 

1.  In  crustaceis  nonnullis  infimis,  quae  propius  insectis  et  araneis  accedunt,  organa  illa  tanquam  vasa 

tubuliformia  simplicia  apparent. 

2.  In  aliis  spongiosa  ventriculi  dilatati  textura  observatur,  uti  in  Mon oculo  apode. 

3.  In  plurimis  caeteris  veris  Decapodibus  systema  ramosum  follicule rum  fasciculatorum  observatur. 

4.  In  Squillis  appendices  laterales  totius  tractus  intestinalis  textura  cellulosa  insignes. 

I.  Prima  forma,  vasorum  ramosorum  scilicet  simplicium  in  branchipodum  illis,  quae  Poecilopa 
nominantur,  obvia  videntur.  Limuli  quidem,  proh  dolor!  anatomia  penitior  omnino  desideratur.  Solam 
et  unicam  fere,  praeter  oculos,  notitiam  Straus-Durckheim  in  opere  pulcherrimo  de  Melolontha  vul¬ 
gari  p.  247.  praestitit: 

„Chez  les  Limulus,  ainsi  que  cliez  les  arachnides  pulmonaires,  ou  il  existe  une  circulation 
sanguine  bien  etablie,  les  organes  secretoires  des  liqueurs  digestifs  sont  egalement  en  forme  de  vais- 
seaux,  cette  conformation  netant  pas  incompatible  avec  la  fonction  de  la  circulation.“ 

Certe  vero  aliud  memoratae  familiae  animal  huc  pertinet,  scilicet  Argui us  foliaceus,  quem 
Jurine  (ann.  du  mus.  d’hist.  nat.  T.  VII.)  descripsit.  Nimirum  organa  bilifera  ex  systemate  vasorum 
ramosorum  constant,  quorum  trunci  intestino  utrinque  inseruntur.  (Vid.  Fig.  9.  T(ib.  VIII.  operis  nostri.) 
Vasa  ramosa  finibus  coeca  sunt,  uti  ipse  observavi. 

II.  Altera  forma  in  Mon  oculo  apode  obvia.  Monoculus  apus  obiter  observanti  biliferis  or¬ 
ganis  omnino  carere  videtur;  sed  antica  intestini  pars  post  oris  aperturam  late  dilatatur,  intumescendam 
semilunarem  fere  processibus  lateralibus  imitans.  Media  pars  excavata,  parietes  autem  ceteraque  intumes¬ 
centia  ex  tela  spongiosa  constant,  cellulis  in  medium  canalem  hiantibus.  (Vid.  Fig.  10.  Tab.  VIII. ) 

III.  Forma  folliculorum,  fasciculatim  in  ductu  arborescente  conjunctorum,  diutissime  jam  ex  cae¬ 
teris  decapodibus,  maxime  vero  exAstaco  fluviatili  innotuit  omnibus.  Fasciculi  majores  ramosi,  in- 
que  plures  lobulos  conjuncti,  ductibus  excretoriis  post  ventriculum  intestinis  adnectuntur.  In  astaco  flu¬ 
viatili  particulae  elementares  utriculi  seu  intestinula  sunt,  satis  magna,  atque  omnino  libera,  coeco  acu¬ 
tiore  fine  terminata,  quae  digitatim  2,  3,  4,  5,  6,  7  junguntur,  tenuiori  pedunculo  cum  pedunculis  cete- 

Mujller  de  structura  glandularum.  18 

rorum  in  ramum  canalis  excretorii  deferentes,  Trunculi  fasciculorum  undique  canalem  excretorium  ramo¬ 
sum  cristatim  fere  circum  obsident,  unde  maximi  .fasciculi  seu  lobuli  fasciculati  oriuntur.  Hepar  Astaci 
fluviatilis  saepius  jam  delineavere,  quare  solummodo  formas  partium  elementarium  iconibus  illustra¬ 
vimus.  Folliculos  elementares,  digitatos,  pedunculo  communi  conjunctos,  magnitudine  naturali  Fig.  11.  a. 
Tab.  VIIL  exhibui. 

In  Fig.  11.  b.  libeat  majorem  ramulum,  ex  surculis  minoribus  conflatum,  comparare. 

Fi%.  11.  c.  fasciculus  integer. 

Evolutionem  folliculorum  Cl.  Rathke  *  observavit : 

„  Die  Leber  entsteht  beim  Flusskrebs  ais  eine  Ausstiilpung  der  Darnrwand  nach  Aussen,  welche 
zuerst  einige  seichte  Einschnitte  bekommt,  die  allmahlig  tiefer  und  zahlreicher  werden,  bis  sich  am 
Ende  des  Fruchtlebens  an  ihrer  Oberflaclie  eine  sehr  grosse  Menge  kleiner  ivarzenformiger  Erhohun- 
gen  zeigt,  die  sich  nach  der  Enthtillung  zu  Blinddarm  ahnlichen  und  ganz  frei  nebeneinander  liegen- 
den  Cylindern  verlangern.“ 

In  Paguris  utriculi  per  totum  abdomen  porriguntur,  in  duobus  canalibus  longitudinalibus  utrinque 
conjuncti.  Jam  vero  Swammeiibammius  hanc  formam  ex  Paguro  Bernhardo  cognovit  iconemque 
adjecit  folliculorum  Tab.  XI.  Fig.  5.  Bibi.  Nat.  (V.  Fig.  12.  Tab.  VIII.  operis  nostri.)  In  Paguro  longe 
majori,  scilicet  P.  striato,  structuram  hepatis  multo  magis  compositam  inveni.  Ductus  excretorii  magni 
ad  latera  totius  abdominis  ad  finem  usque  caudae  decurrunt,  fere  in  margine  utroque  laterali  superficiei 
ventralis  siti.  Hinc  superne  plurimi  lobuli  deinceps  exeunt,  versus  dorsum  ascendentes.  Omnes  lobuli  hice 
modo  fasciculi  sunt  folliculorum  inter  se  varie  convolutorum.  Iconem  totius  hepatis  dedi  Fig.  13.  Tab.  VIII. 

Hanc  formationem  in  nullo  alio  crustaceo  inveni.  Nam  Decapoda  bracliyura,  quorum  sunt  Can¬ 
cer  m oenas  et  Portunus  corrugatus  a  me  investigati,  neque  minus  cetera  genera  decapodum  raa- 
crourorum  (uti  Galatea  strigosa,  Scyllarus  arctus,  Gebbia  littoralis,  a  me  examinati),  dispo¬ 
sitione  folliculorum  biliparorum  Astaco  fluviatili  conveniunt. 

IV.  Loco  folliculorum  elongatorum  seu  intestinulorum  coecorum,  crustaceis  salicoquis  lobuli  ra¬ 
cemosi  e  folliculis  vesiculatis  conflati  esse  videntur.  Ita  enim  in  Palaemone  serrato,  Pena  eo  sul¬ 
cato  et  Crangone  vulgari  inveni.  (Vide  iconem  hepatis  C.  vulgaris  Fig.  14.  Tab.  VIII. )  In  hisce 
omnibus  insertio  ductuum  biliferorum  modo  unica  utrinque  datur,  post  ventriculum. 

V.  Sed  in  Squillis  lobi  folliculorum  vesicularium  integrum  intestinum  ad  corporis  usque  finem 
comitantur,  plurimisque  in  locis  inseruntur. 

Anatomiam  Squillae  solus  fere  Cei.  Cuvier,  sed  transeunter  modo,  exposuit.  Docuit,  hepar  in 
plures  lobos  seu  lacinias  divisum,  fere  solidum  et  parenchymatosum  esse,  ita  ut  cum  glandulis  conglome¬ 
ratis  animalium  superiorum  fere  conveniat. 

§.  5. 

Benignitate  Cl.  viri  Goldfuss,  qui  eximium  Squillae  mantidis  specimen  benevole  mihi  com¬ 
municavit,  contigit,  dicta  accuratius  probare,  veramque  penitiorem  extricare  structuram. 

Hepar  Squillae,  etsi  lobulatum,  tamen  uti  in  animalibus  caeteris  avertebratis  non  parenchymato¬ 
sum  est,  sed  in  omnibus  lobulis  excavatum.  Lobuli,  qui  per  totum  abdomen  atque  in  quocunque  ipsius 
annulo  a  lateribus  intestini,  medio  decurrentis,  procedunt,  ex  meris  cellulis  conflantur,  quae  in  superficie 
lobulorum  tanquam  vesiculae  prominulae,  intus  mediani  versus  lobulorum  excavationem  late  hiant,  quin 
tamen  praeter  mediam  lobulorum  excavationem  canalis  excretorius  proprius  adsit. 

Lobuli  laterales  majores  perpendiculariter  ab  intestino  utrinque  porrecti,  in  massas  quique  desinunt, 
ex  compage  lobulorum  pyramidalium  stellatim  fere  compositas.  Excavationes  lobulorum  pyramidalium  et 
ipsae  una  conveniunt,  in  excavationem  trunci  transeuntes.  Oculo  nudo  cellulae  in  superficie  lobulorum 
tanquam  granula  medio  pellucida  apparent,  quo  naturam  vesicularem  atque  excavationem  internam  aperte 
jam  fatentur.  Sed  magis  etiam,  microscopio  adhibito,  cellulae  undique  prominulae  conspicuae,  ita  ut  pa¬ 
rietes  lobidorum  circum  internam  excavationem  ex  mera  vesicularum  compage  componantur.  Passim  cel¬ 
lulae  etiam  in  superficie  lobidorum  desunt,  praesertim  super  medium  lobulorum  canalem,  ubi  tenuissima 
solum  membrana  ille  obtegitur.  Omnes  lobuli  laterales,  numero  annulis  abdominis  aequales,  prope  tra¬ 
ctum  intestinalem  in  massam  similis  texturae  colligunfur,  quae  totum,  qua  late  patet,  intestinum  circum 
amplectitur.  Haec  massa  propriam  veluti  membranam  intestinorum  efficit,  ex  vesicularum  cellularumque 
compage  spongiosa  confectam,  quae  cellulae  extus  coecae,  omnes  versus  inclusum  intestinalem  tractum 
hiant.  Intestinum  admodum  tenue  et  subtile  in  spongiosa  hac  tela  liberum  decurrit,  innumeris  undique 
poris  perforatum,  qui  secretum  tum  ex  ambiente  tela  spongiosa,  tum  ex  ejusdem  generis  lobulis  laterali¬ 
bus  suscipiunt,  duae  omnia  accuratissima  exploratione  comperta  habui.  Itaque  lobuli  laterales  bilipari 
haud  quaquam  in  locis  singulis  secretum  in  intestina  excernunt.  Sed  ex  lobulis  lateralibus  bilis  in  telam 
spongiosam,  intestino  adventitiam,  affunditur,  unde  innumeris  foraminulis  per  tenuissimam  transit  intesti¬ 
norum  membranam.  Perinde  si  intestinum  in  aqua  natans  comprimas,  aquam  per  innumera  illa  forami- 
nula  transfundi  observabis. 

*  Buhdach’s  Physiologie  T.  II.  p.  504. 

Itaque  hepar  Squillarum  ex  tela  constat  spongioso-cellulosa ,  intus  excavata,  qua  aliter  ac  ple¬ 
rumque  superficies  secernens  mirum  in  modum  augetur. 

Cor  tanquam  vas  dorsale  cylindricum,  aequale  super  totum  intestinalem  tractum  mediamque  telam 
spongiosam  decurrit,  nullibi  dilatatione  aut  coarctatione  conspicuis.  Rami  vasculosi  non  modo  distincti 
sed  majores  etiam  in  quocunque  annulo  abdominis  observantur.  Cuique  hepatis  lobulo  laterali  ramus  ac¬ 
cedit,  uti  in  icone  etiam  indicavimus.  Prope  caudae  finem  cor  seu  vas  dorsale  in  ramos  tres,  satis  cras¬ 
sos  diffinditur,  qui  infimas  distinctissime  partes  surculis  legunt. 

In  Tab.  IX.  anatomiam  Squillae  atque  hepatis  analysin  iconibus  illustravimus. 

Figuram  eximiam  totius  animalis  aperti  ingenio  debeo  Georgii  Windischmann,  auditoris  quondam 
dilectissimi,  quem  fata,  juvenem  egregiis  animi  dotibus  insignem,  jam  eripuere  terris. 

Fig.  1. 

a.  Cor  cum  systemate  vasculoso. 

b.  Subjacens  media  pars  hepatis,  intestinum  includens. 

c.  Lobuli  hepatis  laterales  per  totum  abdominis  ambitum. 

Caetera  ex  icone  ipsa  facile  aliquis  interpretabitur. 

In  Fig.  2.  Tab.  IX.  integrum  lobulum  hepatis  lateralem  aucta  magnitudine  delineavi. 

In  Fig.  3.  lobulorum  minorum  unus  magis  aucta  magnitudine  delineatus. 

,  Fig.  4.  et  5.  singulos  lobulos  discissos  atque  apertos  exhibent,  ut  cellulae,  internam  versus  ca¬ 
veam  hiantes,  oculis  obversentur. 

Ceterum  in  crustaceis  vasa  Malpighiana  praeter  rudimentum  in  Paguro  observatum  evanescunt; 
quod  inde  forsan  repetendum  est,  quod  maxima  secretio  in  testis  reparandis  impendatur,  plurimaeque  ter¬ 
reae  materiae  hac  ratione  seponantur,  atque  iterum  iterumque  testa  mutata  removeantur. 

§.  6. 

V.  De  hepate  molluscorum.  Tab.  X.  Fig.  1 — 4. 

In  hepate  Squillarum  transitum  ex  folliculis  ramosis  in  structuram  vesicularum  racemosam, 
quae  hepati  Molluscorum  plurimum  convenit,  compertum  habes.  Proxime  quidem  Squillis  Molluscorum 
illa  accedunt,  quorum  ductus  biliferi,  ex  singulis  lobulis  singuli,  in  intestinum  aperiuntur,  qualis  de  ace- 
phalis  omnibus  multisque  gasteropodis  observatio  extat.  Internam  hepatis  fabricam  in  Limace  atro  et 
II  elice  pomatia,  in  Murice  Tritonis,  nec  non  in  Sepiis  investigavi. 

1.  Gasteropoda. 

Gasteropodorum  hepar  ex  magna  copia  majorum,  minorum  minimorumque  lobulorum  constat,  quorum 
ductus  excretorii  in  truncos  magnitudine  insignes  conveniunt,  prorsus  ut  magis  intestinorum  ramificationem 
quam  ductum  excretorium  observare  videaris.  Jam  vero  Cuvier  speciem  racemosam  lobulorum  refert.  Sed 
facile  etiam  demonstrari  potest,  totum  hepar  modo  uvam,  in  ultimos  usque  racemorum  acinos  excavatam 
referre.  Facillime  enim,  uti  equidem  primus  observavi,  in  Helice  et  Limace  hepar,  vel  leviori  aeris 
afflatu,  per  ductum  excretorium  expletur,  tumidumque,  pulcherrimo  aspectu,  fabricam  ex  vesiculis  racemo¬ 
sam,  excavatam  fatetur.  Ductus  biliferus  cujusvis  lobuli  arborescens  diffinditur,  ultimis  vero  ductuum  surculis 
vesiculae  excavatae  insidunt,  tanquam  uvarum  acini,  qui  plerumque  pro  solidis  granulis  false  habentur, 
cum  tamen  parietes  subtiles  levissimo  per  ductum  communem  afflatu  statim  explicentur  atque  intumescant. 

In  Fig.  1.  a.  Tab.  X.  lobulum  hepatis  naturali  magnitudine  depinxi.  (Ex  Helice  pomatia.) 

Fig.  1.  b.  idem  lobiilus,  turgidus  aere,  per  ductum  excretorium  communem  inflato,  magnitudine 
naturali. 

Fig.  1.  c.  apex  ejusdem  lobuli  sufflati  microscopio  visus. 

Itaque  evictum  est,  acinos  hepatis  in  Molluscis  revera  vesiculas  esse. 

Relationem  vesicularum  ad  surculos  efterentes  extricaturus,  particulas  acinorum  microscopio  obser¬ 
vavi.  Hinc  aperte  vidi,  surculos  seu  pedunculos,  quibus  vesiculae  appenduntur,  hisce  multo  minores  esse. 
Vesiculae  terminales  inter  se  junctae  plures  racemuluni  formant,  pedunculo  communi  appensum.  (Vide 
Fig.  1.  d.  Tab.  IX.) 

Ex  mensionibus  micrometricis  diametrum  minimarum  vesicularum  =  0,00565  poli.  Paris,  inveni, 
paulo  majorem  quam  in  vesiculis  lactiparis  mammarum  Erinaceieuropaei. 

Gasteropoda,  quorum  hepar  non  in  singulos  lobulos  et  acinorum  racemos  dilabitur,  celluloso -spon¬ 
giosa  hepatis  structura  gaudent.  Q,uae  cellulae  in  Murice  Tritonis  tantae  sunt,  ut  in  sectione  nudis 
oculis  statim  distinguantur.  Itaque  totum  jecur  ex  meris  majoribus  minoribusque  cellulis  conflatur,  quarum 
aliae  in  alias,  minores  in  majores  aperiuntur.  Ductus  excretorii  permagni  sunt.  Facillime  tota  massa 
ex  ductu  dissecto  sufflari  potest.  (Vide  iconem  sectionis  ter  magnitudine  auctam  Fig.  4.  Tab.  A.)  Prae¬ 
parata  viderunt  viri  illustrissimi  Tiedemann,  Treviranus,  a  Froriep,  Schroeder  van  der  Kolk. 

2.  Cephalopoda. 

Hepar  Sepiarum,  quod  in  Sepia  octopode  accuratius  examinavi,  extus  quidem  non  racemosum, 
uti  in  plurimis  caeteris  molluscis,  neque  vero  lobatum  apparet,  quoniam  integumento  sat  valido  peritonaei 
inducitur  et  continetur;  attamen  facillime  ex  ductu  excretorio  magno  sufflari  potest,  quo  baccarum 

in '  formam  magnopere  intumescit.  Sectione  microscopii  ope  explorata,  spongiosa  massa  expurgata  et  ab¬ 
luta  ex  meris  cellulis  majoribus  minoribusque  conflata  apparet;  sed  majores  cellulae  jam  nudis  oculis  lucu¬ 
lenter  observantur.  Itaque  membrana  cellularum,  ex  majoribus  in  minores  et  minimas  tandem  continua, 
superficiem  internam  secernentem  exhibet  immensam.  Ductus  excretorius  undique  in  majores  cellulas  ape¬ 
ritur,  prorsus  ut  universa  massa  minus  ex  ramosa  quam  cellulosa  compage  constituatur.  Parietes  cellu¬ 
larum  tenuissimi;  ceterum  cellulae  minimae  multo  majores  quam  vesiculae  acinosae  in  hepate  Helicis, 

unde  vasculorum  sanguiferorum  exiguitas  mire  discrepat.  ,• 

In  Fig.  3.  Tab.  X.  particulam  hepatis  Sepiae  octopodis  excisam,  microscopio  simplici  visam, 
libeat  comparare.  In  sectione  tractus  etiam  ductus  excretorii  observantur,  ita  ut  aperturae  majorum  cellu¬ 
larum  bene  dignosci  possint,  b.  vasculum  sanguiferum. 

Hepar  molluscorum  quoque  primo  ex  intestino  oriri,  compertum  habui  in  embryis  Limnaei  sta¬ 
gna  lis,  in  quibus  scilicet  hepar  primum  tanquam  uvula  crystallina  pellucida  ex  intestino  enascitur.  (Vide 

Fig.  2.  Tab.  X.) 

Docent  observationes  prolatae,  hepar  molluscorum  modo  ex  vesiculis  racemosam,  modo  ex  cellulis 
spongiosam  offerre  structuram,  ita  ut  ratione  utraque  superficies  secernens  interna  mirum  in  modum  augeatur. 

*.  7. 

VJ.  De  hepate  piscium. 

Ex  microscopica  hepatis  observatione  in  embryonibus  piscium,  praesertim  Squalorum  et  Rajae 
nil  de  penitiori  organi  structura  compertum  habui,  quia  in  embryonibus  illorum  animalium  hepar  oleo  adeo 
scatet.  Neque  magis  experientia  in  caeteris  adultis  piscibus  facilis,  nisi  subinde  figuras  stellatas  aut  pin¬ 
natas  in  hepatis  superficie  microscopii  ope  observare  videaris,  quae  tamen  observatio  nimis  indistincta 
est,  ut  minimum  illi  momentum  in  observationum  caeterarum  serie  attribuam. 

Distinctius  in  superficie  hepatis  sturionis  ope  microscopii  parvulas  paniculas  pinnatifidas  varie 
dispersas  vidi,  ita  ut  acini  seu  radices  canalium  biliferorum  pinnatifide  juncti  essent.  Surculi  ceteroquin 
liberi  erant,  apice  vix  tumidi. 

Hepar  sturionis,  laxiorem  ob  texturam,  aere  per  vasa  sanguifera  aut  ductus  biliferos  inflato,  in 
majus  volumen  increscit;  attamen  fines  ductuum  biliferorum  non  sufflari  possunt. 

Magnopere  doleo,  observationes  nostras  de  structura  hepatis  in  piscibus  tam  parcas  esse,  quia  copia 
defuit,  embrya  piscium  recentia  examinandi. 

8. 

VII.  De  hepate  amphibiorum. 

/.  Bairachii. 

1.  Historia  evolutionis  hepatis  in  bufone  campanisono. 

Ut  feliciter  indagetur  historia  evolutionis  embryi  in  batrachiis,  animalibus  opus  est,  quorum  ova 
admodum  perspicua  sunt  clareque  candicant.  Itaque  ova  ranarum  plurimorumque  bufonum  fere  inepta, 
siquidem  embryo  mature  jam  nigrescat,  partesque  internae  obvelentur.  Quare  de  historia  evolutionis  illo¬ 
rum  animalium  plurima  adhuc  latent.  Sed  ova  Salamandrarum  aquatilium,  et  Bufonis  obste¬ 
tricantis  s.  campanisoui  propter  eximiam  perspicuitatem  et  claritatem  aptissima. 

In  Bufonis  campanisoui  ovis,  quae  vitello  e  gilvo  candicante  pollent,  propter  pelluciditatem 
summam  observatio  adeo  facilis,  ut  primus  sanguinis  ortus,  tota  systematis  vasculosi  metamorphosis, 
aeque  ac  in  avium  ovis  observari  possint.  Nimirum  circuitus  sanguinis  non  solum  per  cutem  embryi  ex¬ 
ternam,  sed  in  branchiis  per  ipsam  ovi  testam  oculis  clarissime  apparet. 

Ova  bufonis  campanisoni  in  multis  ab  ovis  ceterorum  batrachiorum  differunt,  eoque  potissimum, 
quod  sub  terra,  non  vero  in  aqua  evolvuntur.  Funiculo  communi  junguntur  margaritarum  in  modum,  quo 
animal  masculum  in  coitu  pedes  adeo  implicat,  ut  ova  inde  ab  illo  tempore  semper  masculi  pedibus  ad¬ 
haereant.  Ceterum  animalia  sub  terra  laxiori  innumera  in  vinetis  prope  vicinum  nobis  vicum  Kessenich 
vigent,  ubi  sono  mire  claro  animos  omnium  vere  atque  aestate  delectant.  Ova  fere  penitus  sub  terra 
incubantur;. mense  Majo  embryones  in  omnibus  evolutionis  gradibus  observantur.  Evolutione  ovorum  fere 
absoluta  animalia  aquam  petunt,  quo  facto  larvae  excluduntur.  Ova  testa  duriori  flexibili  atque  summopere 
elastica  induuntur,  eaque  ipsa  substantia  singula  etiam  ova  tanquam  funiculus  connectit.  In  testa  vitellus 
cum  embryone  libere  movetur,  spatio  medio  intercedente,  liquore  tenui,  limpido  repleto.  Vitelli  tanta  mo¬ 
bilitas,  ut  in  quocunque  ovi  situ  germen  seu  embryo  semper  regionem  superiorem  vitelli  rotatione  petat. 
Embryone  magis  evoluto  interstitium  minuitur.  Membrana  vitelli  tenuis  et  laevis  est,  vitellus  ipse  e  sul¬ 
phureo  candicans,  embryo  praeter  oculorum  nigra  puncta  integer  fere  candidus.  (Vide  Fig.  5.  Tab.  X.) 

§.  9. 

Hujus  animalis  evolutionem  sedulus  indies  indagavi;  omissis  caeteris,  quae  alias  juvat  communicare, 
observationes  solas  de  hepatis  evolutione  tradam. 

Membrana  prolifera  postquam  vitellum  crescendo  undique  ambiit,  appendicem  efficit  saccatum 
ex  carina  embryi  propendulum,  vitelli  substantiam  continentem.  Jam  vero  saccus  ille  in  laminam  exter¬ 
nam  tenuissimam  pellucidam  atque  internam  vasculosam  diffinditur,  quarum  altera  integumentorum  altera 
intestinorum  est.  Mox  saccus  interior  in  laciniam  anteriorem  et  posteriorem  versus  columnam  vertebralem 
prolongatur,  quibus  anterior  et  posterior  finis  intestinorum  indicantur.  Ubi  prolongatio  anterior  ex  sacco 
communi  exit,  dextrorsum,  in  ipsa  illa  prolongatione  sacci  vitelli,  intumescentia  albida  conspicua,  ex  glo¬ 
bulis  constans,  pedunculis  tenuioribus  quasi  appensis.  Obiter  observati  tanquam  granula  apparent;  atque 
hoc  primum  hepatis  vestigium  est.  Saccus  vitelli  vasis  reticulatis  innumeris  insignis,  in  quibus  sanguinis 
motus  pulcherrime  conspicuus.  Vasa  revehentia  supra  et  dextrorsum  in  truncum  colliguntur,  qui  juxta 
hepar,  partim  a  hepate  obtectus,  ad  cor  properat.  Cor  ipsum  canalem,  adinstar  soleae  ferreae  inflexum, 
exhibet;  branchiae  brevissimae  adhuc  utrinque  prominulae,  in  quibus  sanguinis  motus  vix  ac  ne  vix  qui¬ 
dem  observatur.  (Vide  Fig.  6.  Tab.  JST.) 

a.  Lamina  externa  membranae  proliferae,  dissecta  et  retracta. 

b.  Lamina  interna,  seu  saccus  intestinalis. 

c.  Initium  intestini.  „ 

d.  Finis  intestini. 

e.  Hepar. 

f.  Cor. 

g.  Branchiae. 

Post  diem  alterum  alterumque  initium  et  finis  sacci  intestinalis  magis  elongati  sunt,  sanguinis  cir¬ 
cuitus  in  sacco  intestinali  maxime  evolutus,  innumeris  ansis  vasorum  reticulatis  conspectu  pulcherrimus. 
Truncus  venarum  magis  dextrorsum  vergit  et  sub  hepate  progredi  videtur,  ubi  vascula  plura  minora  in 
hepar  emittit.  Hepar  in  prolongatione  anteriori  sacci  intestinalis  situm,  acinis  elongatis  fere  pedunculatis 
albescit.  Vesiculas  dicerem,  si  evictum  esset,  num  jam  excavati  sint  acini.  Branchiae  in  foliola  seu  sar¬ 
menta  elongatae,  in  quibus  singulis  unica  arteria  in  apice  tanquam  vena  revertitur.  (V.  Fig.  7.  Tab.  X.) 
Explicatio  figurae  eadem  ac  antecedentis. 

Post  diem  alterum  alterumque  finis  anterior  et  posterior  sacci  intestinalis  jam  in  tubulum  tenuem 
longiorem  prolongati;  saccus  medius  et  ipse  elongatus,  spiraliter  dispositus.  (Vide  Fig .  8.) 

Hepar  fini  anteriori  intestinorum  tubuliformi  adhaeret,  sed  ope  ductus  excretorii  brevis,  nec  adeo 
tenuis,  initio  sacci  medii  adnectitur.  Ductus  ille  a  pancreate  obtegitur;  ubi  ex  hepate  provenit,  corpus¬ 
culum  pyriforme  emittit,  vesiculam  felleam  nondum  excavatam. 

Fig.  8.  a.  Initium  intestinorum. 

b.  Finis  intestinorum. 

c.  Pars  media  dilatata. 

d.  Vena  mesaraica,  s.  intestinalis. 

e.  Hepar  cum  vesicula  fellea  et  ductu  excretorio. 

f.  Pancreas. 

Atque  hepar  atque  pancreas  ex  acinis  pedunculatis  conflantur,  qui  hic  illic,  jam  surculo  communi 
juncti,  prominent. 

Post  dies  2  elapsos  acini  hepatis  longiores  sunt,  tanquam  corpuscula  cylindrica  minima  prominula, 
apice  rotundata.  Eadem  acinorum  in  pancreate  ratio;  attamen  surculi  jungentes  magis  conspicui,  ita  ut 
paniculae,  ex  corpusculis  cylindricis  3  compositae,  optime  appareant.  (Vide  Fig.  9.  Tab.  X.) 

*.  io- 

2.  Hepar  adultorum  animalium. 

Vere  a.  1829,  tritonum  palustrium  larvas  juniores,  dum  vivebant,  post  abdomen  apertum,  super 
hepar  tenuissimum  et  complanatum,  vidi  vas  sanguineum  majus  adseendens,  nudis  oculis  motum  sanguinis 
undulatum  bene  conspicuum  miratus.  Eundem  motum  in  ramis  quoque,  inde  ab  illo  vase  in  hepatis  su¬ 
perficie  divagatis,  venosis,  observavi,  in  utrisque  motus  versus  cor  properabat.  Sed  laetus  obstupui,  cum 
affulgente  solis  luce,  partes  illas  ope  microscopii  simplicis,  ex  tribus  lentibus  compositi,  contemplarer. 
Scilicet  sanguinis  motum  in  surculis  vasculosis  tenuissimis  superficialibus  optime  observavi,  quae  vascula 
soli  singulo  sanguinis  globulo  pervia  erant.  Vidi  singulos  globulos  permeantes,  observavi  totum  sanguinis 
circuitum,  ope  lentium  simplicium,  tam  distincte  imo  distinctius,  quam  microscopio  composito  adhibito 
ceteroquin  in  partibus  pellucidis  ille  apparet.  (Vide  Fig.  10.  Tab.  X.) 

Vas  per  hepatis  superficiem  integram  decurrens,  venasque  passim  suscipiens,  vena  cava  inferior 
est,  quae  inde  a  columna  vertebrali,  laciniae  hepatis  accedit,  et  ad  superficiem  hepatis  emersa,  obiter  in 
illa  decurrit.  Alia  in  adulta  salamandra  res  est.  Scilicet  vena  cava  a  hepatis  substantia  jam  obtegitur, 
non  amplius  in  superficie  conspicua. 

Versus  inferiorem  hepatis  superficiem  truncus  alius  adseendit,  ratione  inversa  in  inferiore  hepatis 
facie  in  ramos  penitus  divisus,  atque  haec  vena  portarum  est.  Etiam  in  inferiore  hepatis  facie  sanguinis 
motus  ad  minimos  usque  rivulos  bene  conspicuus. 

Mullea  de  structura  glandularum. 

Hepatis  substantia  tenerrima  est,  atque  e  gilvo  candicat,  vitelli  substantiae  non  dissimilis;  constat 
ex  acinis  elongatis,  qui  diversimode  dispositi  sunt,  similes  fere  acinis  elongatis  sarmentosis,  in  embryone 
avium  conspicuis,  nisi  hi  distinctiores  sint,  liberique  in  avibus  promineant. 

§.  11. 

Jam  vero  sanguinis  motum  inter  ipsos  acinos  describam.  Undique  acervulis  acinorum  elongatorum 
rivuli  sanguinis  intersunt,  quos  singuli  sanguinis  globuli  permeant;  rivuli  in  ttinjores  conveniunt,  atque  hi 
in  majores  etiam  colliguntur,  donec  trunculus  angulo  acuto  lateraliter  in  venam  cavam  immergat.  Trun¬ 
culi  venarum  hepaticarum  plurimi  utrinque,  qua  late  in  hepatis  superficie  vena  cava  decurrit,  immittuntur. 

Sed  maxime  memorandum  est  et  mirationis  plenum,  quod  singuli  globuli  sanguinis  distinctissimi, 
absque  conspicuis  vasculorum  membranis,  inter  ipsos  acervulos  acinorum,  imo  inter  ipsos  acinos  elongatos 
decurrunt,  a  margine  hepatis  et  ab  inferiore  superficie,  inde  ex  surculis  venae  portarum  undique  propullu- 
lantes ;  ita  ut  non  rivulos  minimos  ipsos,  sed  solos  modo  decurrentes  globulos  videas.  Profecto,  qui  primum 
spectaculo  liuicce  singulari  adest,  quisque  crediderit,  rivulis  membranas  continentes,  in  interstitiis  acinorum, 
penitus  deesse.  Quae  tamen  non  mea  sententia  est.  Plurimae  enim  aliae  observationes  et  disquisitiones 
me  docuere,  rivulis  minimis  etiam  in  glandulosis  organis  nisi  vasorum  parietes  membranosos,  tamen 
substantia  spissiori  limites  certos  esse  constitutos.  Sed  hoc  certissimum,  facileque  quivis  in  animalculis 
illis  sibi  persuadebit,  sanguinis  globulos  in  interstitiis  acinorum  decurrere,  atque  undique  ex  eorum  modo 
interstitiis  provenire. 

Pulcherrima  ad  marginem  hepatis  observatio  est;  ubi  rivuli  minimi  immediate  ab  inferiore  facie 
ex  similibus  venae  portarum  rivulis  proveniunt.  In  rivulis  minimis  globuli  singuli  solique  deinceps  rario¬ 
res  decurrunt.  Haec  autem  minima  et  tenuissima  omnium  vascula  sunt,  quae  unum  et  singulum  modo 
globulum  continent,  uti  observatio  in  caeteris  animalculi  partibus  undique  docet.  Itaque  totus  sanguinis 
circuitus  in  hepate  omnino  liquet. 

Alia  insuper  non  minoris  momenti  observatio  docuit: 

1.  Sanguis  in  vena  cava,  uti  in  omnibus  rivulis  venarum  hepaticarum,  ructu  propulsatur,  isochronice 
cum  contractione  ventriculi. 

2.  Vena  cava  in  sanguinis  pulsante  motu,  aeque  ac  Vena  portarum,  diametrum  minime  permutat. 

3.  Sanguinis  quoad  colorem  discrimen  in  vena  cava  et  vena  portarum  et  venis  hepaticis  minime  observatur, 

Postquam  egregium  phaenomenon  primo  observaveram,  eandem  observationem  saepius  coram 

testibus  exhibui.  Videre  Prof.  Dr.  Kilian,  Dr.  Kaufmann  et  amicus  Prof.  Pugge  rivulorum  in  larvae 
tritonis  hepate  habitum,  qualem  descripsi. 

Larvae  aptissimae  inde  a  capite  ad  anum  7^  lin.,  a  capite  ad  caudae  finem  15  lin.  Rh.  metiebantur; 
cepi  illas  dimidio  mensis  Maji  vix  elapso.  Ut  animalcula  tranquilla  maneant,  caudam  et  extremitates  rescidi 
ope  forficis;  nihilominus  sanguinis  circuitum  diulissime  atque  semel  per  integram  fere  horam  observabam. 

Uti  in  hepate,  sic  in  omnibus  fere  partibus  larvae  junioris,  ope  lentium  trium  sanguinis  circuitus 
distinctissime  observari  poterat,  utpote  in  tractu  intestinali,  in  omnibus  abdominis  organis,  maxime  vero 
in  vesicula  fellea.  Undique  globuli  sanguinis,  in  minimis  rivulis,  singulis  solis  globulis  modo  perviis,  ex 
arteriis  per  anastomoses  reticulatas  statim  in  venulas  transeunt.  Rivuli  tenuissimi  in  vesicula  fellea,  quo¬ 
rum  decursum  Fig.  10.  Tnb.  IX.  delineavi,  ejusdem  magnitudinis  sunt  ac  minimi  rivuli  in  superficie  he¬ 
patis.  Arteriolae,  quae  hepati  accedunt,  vesiculae  felleae  potissimum  destinatae  videbantur. 

*.  12. 

Opus  est  microscopio  simplicissimo  manuali,  ex  junctis  tribus  lentibus  solum  composito,  quo  partes, 
affulgente  solis  luce,  perlustrandae  sunt.  Microscopia  composita  consueta,  utut  eximia,  ad  hanc  observa¬ 
tionem  inepta  sunt,  quia  lucem  plurimam  superficiei  affulgentem  recludunt,  pellucidis  solum  partibus  apta 
indagandis.  Verum  enimvero  in  larvis  tritonum  partes  pellucidae,  ad  sanguinis  circuitum  observandum,  mi¬ 
nime  necessariae  sunt;  imo  superficie  partium  modo  illustrata  undique  transitum  arteriarum  in  venas  reti¬ 
cularem  observare  poteris,  nullo  non  sanguinis  globulo  conspicuo.  Id  quod  maxime  inde  dependet,  tum 
quod  globuli  sanguinis  in  salamandris  omnium  maximi  sunt,  tum  vero,  quod  partes  larvarum  juniorum 
tenerrimae,  superficie  saltem  pellucidae  sunt.  Nam  in  salamandra  adulta,  neque  in  hepate,  neque  alicubi 
in  viscere  impellucido ,  simile  quidquam  observatur.  Hepar  ipsum  tum  e  fulvido  nigrescit,  et  ne  vestigium 
quidem  rivulorum  ullum  obfert. 

Velint,  quaeso,  physici  spectaculum  egregium  atque  eruditionis  plenum  ipsi  iterum  iterumque  reno¬ 
vare,  unde  omnes  sibi  certissime  persuadebunt,  in  nullo  unquam  organo  dari  liberos  vasculorum  sangui- 
ferorum  fines,  imo  semper  arterias  in  venas  per  anastomoses  reticulatas  transire.  Sufficiat  nobis  una  ob¬ 
servatio,  sanguinem  inter  acinos  hepatis  elongatos  moveri,  neque  vero  in  ipsis  acinis  divagari,  rivulosque 
minimos  reticulatim  inter  ramulos  venae  portarum  et  venarum  hepaticarum  intercedere. 

Ffg.  10.  Tab.  X. 

a.  Vena  cava. 

b.  Vena  portarum. 

c.  Rivuli  minimi  in  vesicula  fellea,  quos  in  F/g.  11.  distinctius  ad  naturam  delineavi,  rivulis  arterio¬ 
sis  et  venosis  modo  diverso  insignitis. 


13. 

In  larvis  ranarum  particulae  hepatis  elementares,  seu  fines  ductuum  biliferorum  admodum  microscopio 
distincti  sunt,  eo  potissimum  tempore,  quo  animalibus  prima  extremitatum  posteriorum  rudimenta  propul- 
lulant.  Hepar  enim  per  totam  larvae  vitae  periodum  coloris  limpidi  gilvique  est,  totaque  superficies  cor¬ 
pusculis  parvis,  microscopicis,  cylindriformibus ,  fere  vermicularibus  et  apice  muticis  insignis,  quorum 
distincta  interstitia  sanguinolenta  apparent.  (Vide  Fig.  12.  a.  Tab.  A".)  Verum  sanguinis  motus,  inter 
acinos  elongatos  seu  intestinula  coeca,  conspici  minime  potest.  Post  metamorphosin  demum  hepatis  color, 
ut  in  salamandris  etiam,  obscuratur;  tum  vesicula  fellea,  quae  in  larvae  statu,  in  salamandris  et  ranis, 
modo  limpidam  et  aquosam  materiem  continet,  tandem  bile  viridi  turget.  Q,uo  tempore  ope  microscopii 
in  hepatis  superficie  nihil  amplius  evinci  potest. 

Distinctissime  in  larvis  ranarum  intestinula  microscopica ,  in  hepatis  superficie  prominula,  passim 
omnino  libera  et  sejuncta  observavi,  scilicet  in  margine,  nec  non  ubi  illa  super  venis  hepaticis  superficia¬ 
libus  sangninolentis  passim  a  lateribus  prominebant.  (Vide  Fig.  12.  b.  Tab.  AT.)  Hic  distincte  observavi, 
intestinula,  medio  magis  pellucida,  canalem  tenuissimum  continere,  in  apice  mutico 
coece  terminatum. 

Cum  hepatis  lobi  in  ranis  et  bufonibus  satis  complanati  sint,  tenuique  margine  desinant,  saepius 
tentavi,  num  in  ranis  et  bufonibus  junioribus  aut  adultis  sanguinis  circuitus  in  hepate  observari  possit. 
Quas  observationes  tum  luce  diei,  tum  sole  ipso  atque  pellucente  atque  affulgente  iterum  iterumque,  tamen 
absque  ullo  eventu  institui.  Quo  magis  felicem  eventum  miror,  quem  Gruithuisen  *  ex  hac  microscopica 
observatione  habuit.  Narrat  ille: 

,,Als  ich  einst  zu  physiologischen  Untersuchungen  Frosclipraparate  machte  und  die  Unterleibs- 
hohle  eines  Frosches  oflhete,  sah  ich  den  Rand  der  hervorgetriebenen  Leber  fast  ganz  durchsichtig 
mir  entgegen  scheinen.  Ich  benutzte  diese  Gelegenheit,  band  den  Frosch,  dass  er  stille  halten 
musste,  und  brachte  die  Leber  unter  das  zusammengesetzte  Microscop.  Da  sah  ich  denn,  dass 
die  Leberdruschen  (acini)  in  Triiubchen  sehr  nett  beisammen,  und  so  geformt  und  gelagert  waren, 
um  giinzlich  im  Pfortader-Blute  zu  schwimmen,  dass  sich  die  Capillargefasse,  welche  es  den  Drtis- 
chen  zufuhren,  in  den  Driischen  nicht  eigentlich  vertheilen,  sondern  nur  in  die  Zwischenritume  die- 
ser  Korperchen  ubergehen  und  so  das  Blut  wie  zwischen  einen  Haufen  Erbsen  ergiessen.  Nur  wenn 
das  Rlut  seinen  Lauf  zwischen  diesen  Drtisen  vollbracht  liat,  geht  es  in  den  Capillarvenen  dieser 
Triiubchen  in  die  zuriickfuhrenden  Venen  der  Leber  uber,  um  zur  Hohlvene  zu  gelangen.  Ininier 
sah  ich  hinter  diesen  Triiubchen  Streifen  von  lichten  ins  gelblichte  fallenden  Siiften,  welche  ich 
ihrer  Lage  wegen  sogleich  fur  Gallengefasse  hielt,  die  ich  auch  zufolge  sorgfiiltiger  Priifung  fur 
dieselben  anerkennen  musste,  da  ich  sie  in  gemeinschaftliche  Stammclien  zusammen  miinden  sah. 
Dicht  hinter  den  Triiubchen  des  Randes  lagen  ihrer  mehrere  tiber  und  neben  einander,  wie  es  das 
Dickerwerden  der  Leber  mit  sich  bringt,  wesshalb  es  nichts  leichtes  war,  durch  Beleuchtungsvor- 
theile  jene  Capillargefasse  des  Blutes  und  der  Galle  bestimmt  zu  sehen.“ 

Certe  auctor  adjecta  icone  non  adeo  naturam  ipsam,  quam  observationis  summam  expressit;  quod 
sane  vituperandum  est,  quametsi  non  dubitem,  auctoreifl  in  margine  hepatis  melius  vidisse,  quam  atque 
ego  atque  Kaltenbrunner  **  observare  potuimus.  Praeterea  certissime  falsum  est,  hepatis  partes  ele¬ 
mentares  acinos  racemosos  esse.  Sunt  enim,  ut  in  omnibus  vertebratis,  corpuscula  cylindrica  mutica, 
qualia  jam  ex  larvis  descripsi. 

In  ranis  adultis  saepissime  tentavi,  num  hepatis  substantia  per  ductum  hepaticum  sufflari  possit. 
Quod  tamen  nunquam  penitus  evenit.  Aer  inflatus  facile  quidem  ramos  ductuum  biliferorum  superficiales 
replet,  neque  vero  ceteram  substantiam  sine  dilaceratione.  Non  omittam,  hepar  ranarum  facillime  per 
venam  portarum,  tanquam  substantiam  subtiliter  spongiosam,  pulmonum  adinstar,  sufflari  posse,  quo  aer 
quidem  per  venas  hepaticas  in  venam  cavam  et  cor  ipsum,  non  vero  in  ductus  biliferos  transit.  Quod, 
quum  facillime  et  statim  succedat,  non  a  dilaceratione  sed  ab  innumera  inter  vasa  sanguifera  anastomosi 
equidem  petiverim. 

*.  14. 

II.  Lacertae. 

In  embryis  Lacertae  viridis,  mense  Junio  recens  observatis,  hepatis  ortum  distinctissime  con¬ 
spexi.  Eo  enim  tempore ,  qUo  prima  extremitatum  rudimenta  tanquam  tenerrimae  protuberandae  ex  late¬ 
ribus  animalculi  propullulant,  infra  cor,  in  intestino  adhuc  simplicissimo,  duplicem  protuberandam  obser¬ 
vavi.  Haec  corpuscula  ovato  -  coniformia ,  quae  gemina  ex  intestino  excreverunt,  basi  intestino  adnectun- 
tur,  apice  vero  paululum  infrorsum  vergunt.  Sunt  protuberandae  haece  intestini  intus  excavati,  ita  ut 


*  Beitrage  zur  Physiognosie  und  Eautognosie.  Munchen  1812.  p.  159. 

**  Experimenta  circa  statum  sanguinis  et  vasorum  in  inflammatione.  Monachii  1826. 

cavum  intestini  in  protuberandas  prolongetur.  Sed  parietes  utriusque  protuberandae  densiores  sunt,  quam 
intestini  parietes  adhuc  pellucidi,  inque  protuberandae  utriusque  parietibus  jam  hoc  tempore  prima  ductuum 
biliferorum  rudimenta  conspicua,  tanquam  miliaria  corpuscula  paniculatim  juncta,  apice  tumida.  Protu¬ 
berandae  duae  medio  sulco  sejunguntur;  sinistra  minor  paululum  apparet.  Hanc  observationem  mense 
Junio  a.  1829  institui,  postquam  jam  Cl.  Baerii  observationes  de  ortu  hepatis  in  avium  embryone  mihi 
innotuerant. 

Vide  iconem  embryi  nostri  ex  ovo  lacertae  viridis  Fig.  13.  Tab.  X. 

a.  Cor. 

b.  Duplex  arcus  aortae. 

c.  Truncus  venarum. 

d.  Intestinum  cum  umbilico  intestini. 

e.  Hepar. 

f  Rudimenta  corporum  Wolffianorum. 
g.  Rudimenta  extremitatum. 

§•  15. 

VIII.  De  hepate  avium.  Tab.  XI. 

Penitiorem  structuram  hepatis  in  animalibus  superioribus,  avibus  et  mammalibus,  injectiones  artifi¬ 
ciosae  nullo  modo  evincere  possunt.  Vasorum  sanguiferorum  repletio  per  se  eruditionis  plena,  sed  pro 
extricando  ductuum  biliferorum  habitu  temeraria  et  inanis.  Mercurius  ductibus  biliferis,  in  tanta  sub¬ 
stantiae  mollitie  et  massae  resistentia,  injici  non  potest.  Aer  inflatus  interdum  quidem  in  ductibus  bili¬ 
feris  ad  superficiem  usque  hepatis  procedit,  nunquam  vero  sine  transitu  ultra  vasorum  limites.  Repletiones 
ductuum  biliferorum  ope  liquorum  coloratorum  nemini  hucusque  satis  feliciter  contigere,  neque  melius  Cl. 
Waltero.  Scilicet  in  praeparatis  Walteri,  Rerolini  asservatis,  in  quibus  praeter  vasa  sanguifera  edam 
ductui  hepatico  massa  diversa  injecta  fuerat,  vasa  sanguifera  quidem  pulcherrima  sunt,  sed  ductuum  bili¬ 
ferorum  repletorum  vestigium  aegre  quaeres.  Neque  melius  injectio  ope  antliae  pneumaticae,  in  renibus 
felicissima,  succedit,  quia  liquores  facilius  per  massam  molliorem  in  vacuum  prorumpunt,  quia  etiam  du¬ 
ctus  hepaticus  apparatui  non  adeo  facilis  est,  quam  ureter  densus,  latus,  longus,  facili  negotio  tubulo 
ligandus. 

Quae  cum  ita  sint,  de  penitiori  hepatis  structura  in  avibus  et  mammalibus  extricanda  aliquis  des¬ 
peraverit,  nisi  inexhausti  supersint  observationis  uberrimae  fontes,  in  embryonis  evolutione  et  facillima 
incubatione.  Itaque  aestate  1828  hepatis  formationem  in  magna  copia  ovorum  incubatorum  investigavi, 
quae  inde  ex  sylvis  et  agris  quotidie  fere  adportabantur.  Unde  hepatis  evolutio  in  tempore  provectiori 
penitus  mihi  innotuit.  Investigando  primo  hepatis  ortui,  experimenta  in  machina  incubatoria  institui, 
sedulusque  negotio  adstiti;  sed  non  penitus  contigit,  tum  temporis  primam  originem  organi  observare. 
Autumno  a.  1828  observationes  111.  a  Baer  eximiae  et  accuratissimae  circa  rem  adhuc  dubiam  noveram. 
Quae  incitamento  fuere,  ut  vere  a.  1829  incubationes  felicius  denuo  repeterem,  cupidus,  gravissimarum 
rerum  icones  delineandi.  Jam  vero  nunc  observationes  111.  a  Baer  cum  nostris  historiam  atque  originis 
primae  atque  ulterioris  evolutionis  illius  organi  completam  exhibent. 

Primo  laudatas  observationes  protulisse  juvabit;  non  possum  tamen  ipsa  auctoris  verba  in  re  tanti 
momenti  non  repetere. 

„Aus  der  aufgeschwoilenen  Gefassschicht  des  Speisecanals  entwickeln  sich  im  Yerlaufe 
des  dritten  Tages  der  Bebriitung  die  Lungen,  die  Leber,  das  Pancreas,  die  Blinddarme  und  der 
Harnsack.  Alie  diese  Theile  treten  hervor,  indem  die  Schleimhaut  des  Speisecanals  aus  der  gleich- 
massigen  Rohre  sich  in  die  Gefassschicht  hineinstulpt,  und  zwar  alie  aus  dem  umschlossenen  Ende 
des  Speisecanals,  keine  aus  dem  offenen  Theile “  *. 

„Die  Leber  erscheint  um  die  Mitte  des  dritten  Tages  ais  2  pyramidenformige  hohle  Schenkel 
des  Speisekanals ,  welche  den  gemeinschaftlichen  Venenstamm  umfassen  und  mit  ihrer  breiten  Basis 
in  den  Speisecanal  iibergehen.  Kauin  haben  diese  Pyramiden  die  Vene  umklammert,  so  verlangern 
sie  sich  auch  in  den  dieselbe  zunachst  enthaltenden  Theil  des  Gefassblattes  und  verzweigen  sich 
dabei,  einen  Ueberzug  von  Gefasshaut  immer  vor  sich  treibend.  Die  hervorgetriebenen  Theile  er- 
scheinen  mit  zunehmender  Verlangerung  und  Verengerung  des  Speisecanals  blattformig  und  umschlies- 
sen  eng  die  Vene.  In  diesen  Blattera  zeigen  sich  die  Spitzen  der  hervorgetriebenen  Kegel,  wah- 
rend  die  Basis  sich  immer  mehr  verengt  und  die  Gestalt  eines  Cylinders  annimmt.  Die  Verzwei- 
gung  zeigt  sich  unter  dem  Microscop  ais  eine  verastelte  dunkle  Figur  im  Innem  jedes  Blattes  “  **. 

„Kaum  haben  die  kegelformigen  Verlangerungen,  welche  die  kiinftigen  Lebergange  werden, 
angefangen,  eine  cylindrische  Gestalt  anzunehmen,  so  tritt  zwischen  ihnen  eine  Ausstiilpung  hervor, 
die  ab  er  langsam  sich  vergrossert,  so  dass  sie  am  Ende  des  dritten  Tages  noch  kaum  bis  in  die 


*  Burdach’»  Physiologie  II.  B.  p.  291.  r. 

**  Ibid.  p.  288.  p. 


Mitte  der  Dicke  der  Gefassschicht  reicht  und  iiusserlich  durchaus  keine  Vorragung  bildet;  die  kornige 
innere  Flilche  deutet  jedoch  an  der  Spitze  schon  einige  Verzweigung  an,  die  freilich  melir  das  An- 
sehen  von  SchleinigTiibchen  hat££  *. 

„Am  vierten  Tage.  Die  Gefassschicht  hat  sich  in  dem  schon  gebildeten  Theil  des  Speisccanals 
noch  melir  aufgelockert  und  gleicht  einer  halbdurclisichtigen  Gallert;  die  Leber  ist  in  zwei  flache 
Korper  ausgebildet,  die  wie  Platten  die  Pfortader  umfassen.  In  diese  Platten  haben  sich  beide 
Lebergange  Aveiter  verzweigt,  zugleich  aber  auch  melir  aus  dem  Darm  herausgezogen,  so  dass  sie 
meistens  schon  an  der  Basis  zusammenstossen  und  am  Ende  des  Tages  einen  gemeinschaftlichen 
Kanal  zu  bilden  pflegen.  Ihre  innere  Flache  ist  kornig,  wie  die  des  Darms  und  zwischen  ihnen 
haben  sich  Verlangerungen  der  Vene  in  die  Leber  gezogen££ 

„Am  fiinften  Tage.  Die  Leber  ist  sehr  ansehnlich,  beide  Lappen  sind  dicker  geworden  nnd 
scheinen  im  Innern  eine  schwammige  Textur  zu  haben.  Eine  genauere  Untersuchung  zeigt,  dass 
die  Yene  sich  uberall  mit  Aveiten  Aesten  ZAvisclien  die  Gallengange  verzAveigt  hat.  Letztere  haben 
einen  gemeinschaftlichen  Stamm££  ***. 

jjAm  sechsten  und  siebenten  Tage.  Die  Leber  nimmt  eine  Menge  Blut  auf  und  erscheint  fast 
eben  so  rotli,  Avie  die  mit  Blut  gefiillte  Yorkammer  des  Herzens.  Ihr  linker  Lappen,  der  den 
Magen  bedeckt,  ist  merklich  kleiner  ais  der  rechte££  f. 

„Am  achten,  neunten  und  zehnten  Tage.  Man  erkennt  die  Gallenblase.££ 

Summa  autem  observationum  haec  est:  Hepar  initio  ex  eversione  tunicae  internae  intestinalis  in 
stratum  vasculosum  exoritur,  unde  duplex  conus  excavatus  enascitur.  Mox  coni  excavati  intus  ramifi- 
cantur,  basi  autem  conjunguntur,  protracto  communi  quasi  fundo  ex  pariete  intestinali,  donec  orificia  duo 
in  commune  quoddain  orificium  aperiantur  ff. 

Postquam  observationes  111.  a  Baer  exposui,  jam  nunc  proferam,  quae  ipse  ex  incubatione  ovo¬ 
rum  vere  1829  repetita  comperta  habui. 

Primam  hepatis  originem  ex  duplici  intestini  eversione  enasci,  omnino  confirmatum  vidi.  Prius 
quidem  dubius  haesitavi,  siquidem  origo  ex  eArersione  intestini  observationibus  propriis  de  evolutione  glan¬ 
dularum  salivalium  in  mammalibus  contradicere  videbatur.  Quae  111.  a  Baer  tertio  die,  equidem  quarto 
vidi.  Primo  pars  intestini  eversa  ejusdem  fere  parietis  crassitudinis  est  ac  intestinum  reliquum;  mox  vero 
magis  intumescit,  interna  excavatione  superstite.  Illo  tempore,  quo  pars  eversa  reliqua  vix  parietis 
crassitudinem  superat,  totius  cmbryi  habitus  extat,  qualem  Fig.  1.  Tab.  XI.  e  die  incubationis  quarto 
depinxi. 

a.  Cor. 

b.  Pars  intestini  eversa,  medio  obiter  divisa. 

c.  Locus,  ubi  intestinum  in  membranam  proliferam  transit,  hic  rescisam. 

d.  Rudimentum  extremitatis  superioris. 

e.  Rudimentum  extremitatis  inferioris. 

f.  Allantois.  Fig.  1.  *.  rudimentum  hepatis  embryonis  alius  ejusdem  aetatis.  In  embryo  diei  quarti 

processum  etiam  coniformeru  cavum  vidi,  in  rudimenta  hepatis  productum.  (Yid.  Fig.  1.  **.  Tab.  XI.) 

Post  diem  quartum  sulcus  in  eversione  jam  magis  lateralis  erat.  Hepar  ex  intumescentia  baccata 
constat,  intus  excavata,  cujus  paries  parietem  intestinalem  crassitudine  multo  jani  superat.  Modo  ubi  in¬ 
tumescentia  sulco  in  duas  partes  obiter  dividitur,  tenuis  membrana  intestinalis  in  sulcum  continuatur,  pror¬ 
sus  ut  hepar  arcte  quidem  intestino  insidat,  medium  tamen  processum  intestini  inter  segmenta  duo  susci¬ 
piat.  Attamen  segmenta  modo  in  altero  latere  distabant,  ceteroquin  concreta  erant. 

Substantia  hepatis  in  superficie  acinos  margaritaeformes  seu  vesicularia  fere  corpuscula,  unde  spe¬ 
cies  baccata,  exhibuit.  Quae  omnia  ut  distincta  videantur,  intestinum  cum  corde  caute  a  carina  solvas 
et  microscopio  oportet  perlustres. 

Vide  Fig.  2.  Tab.  XI.  partes  illas  ex  embryone  diei  quinti  delineatas. 

a.  Cor.  't 

b.  Intestinum  a  carina  solutum. 

c.  Eversio '  intestini  et  prolongatio  inter  segmenta  hepatis. 

d.  Hepar  intestino  insidens.. 

e.  Intestini  umbilicus,  ubi  in  membranam  proliferam  illud  transit. 

Postquam  hepar  leviter  incideram,  distincte  internam  caveam  vidi.  Pars  intestini  eversa  undique 
intumuerat,  solo  loco  excepto,  ubi  intestinum  inter  baccati  hepatis  segmenta,  pro  ductu  hepatico  formando, 
tenue  prolongatur.  Itaque  hepatis  excavati  parietes  albidi,  intestina  diaphana  vero  obscura  super  patella 
microscopii  nigra  apparebant. .  In  Fig.  2.  Tab.  XI.  particulam  intestini,  ex  qua  hepar  enascebatur 


*  Ibid.  p.  291.  t. 

**  Ibid.  p.  301. 

***  Ibid.  p.  312. 
f  Ibid.  p.  326. 

4t  Ibid.  p.  504. 

eversione  et  intumescentia  parietum,  aucta  magnitudine  delineavi.  Hepar  obiter  incisum  est  ope  acus 
subtilis,  ut  internam  caveam  videas  in  caveam  intestini  late  hiantem. 

Ceterum  ramosas  prolongationes  ex  media  cavea  minime  observare  potui.  Quodsi  acini  ulterius 
in  intestinula  excavata  coeca  transformantur,  tamen  hoc  tempore  acini  certissime  nondum  excavati  sunt. 

§.  17. 

Sub  finem  diei  sexti  intestinum  multo  tenuius  factum  pro  tempore  provectiore,  paries  crassus  est, 
lumine  interno  deminuto.  Hepar  arcte  intestino  insidet,  itaque  prolongatio  intestini  in  hepar  non  amplius 
conspicua,  a  substantia  hepatis  scilicet  obnubilata.  Hepar  ipsum  tanquam  acervulus  substantiae  apparet, 
intestino  late  insidens.  Modo  basi  excavatum  est,  ubi  cavea  jam  ramosa  apparet,  cellulis  minoribus  in 
majores  hiantibus.  In  superficie  prima  rudimenta  ductuum  biliferorum  libera,  tamen  juxta  se  invicem 
conferta  apparent.  Vide  Fig.  3.  Tab.  XI.,  ubi  basis  hepatis  incisa,  apertaque  cavea  interna  conspiciun¬ 
tur.  Caveam  in  medio  texturae  spongiosae  etiam  post  alterum  alterumque  diem  incubationis  adhuc  vidi, 
si  hepar  jam  ex  distincto  majori  minorique  lobulo  constat.  (Vid.  Fig.  4.  Tab.  XI i)  Hactenus  observa¬ 
tiones  ex  tempore  juniori. 

Certum  sane  est,  quod  Cl.  a  Baer  primus  observavit,  hepar  primo  tanquam  eversionem  intestini 
propullulare.  Cavea  interna  initio  maxima  relatione  parietum,  dein  deminuitur,  ad  basin  retracta,  cum 
parietes  magis  intumescant,  et  cavea  cellulis  ramosa  fiat.  Substantia  hepatis  ipsa  in  parietibus  tumidis 
intestini  eversi  in  acinos  elongatos  prominulos  dividitur,  qui  in  caveam  inferiorem  quidem  diriguntur,  sed 
initio  non  excavati  sunt. 

Meas  secundum  observationes  haec  formatio  a  formatione  reliquarum  glandularum  pluribus  differt, 
praesertim  glandularum  salivalium  mammalium,  atque  renum  avium. 

Primum  enim  est  in  illis  glandulis  materia  primigenea  uniformis  gelatinosa,  in  qua  demum  canales 
et  excavationes  germinatione  oriuntur,  id  quod  in  glandulis  salivalibus  mammalium  pulcherrime  apparet, 
in  quibus  lobuli  materiei  primitivae,  seu  blast ematis,  canalium  in  lobulis  formationem  antecedunt.  In  ma¬ 
teria  uniformi  gelatinosa  primum  rudimentum  canalis  delineatur,  quod  tamen  nondum  excavatum  videtur, 
dein  canalis  secretione  aut  liquatione  excavatur,  et  vegetatione  in  blastemate  procedente  increscit.  Quo¬ 
modo  autem  in  glandulis  salivalibus  canales  excavati,  prius  formati,  in  blastema  lobulatum  crescere  fos¬ 
sent?  Quomodo  ex  eversione  procedente  lobuli  oriri  possent,  cum  canales  in  multo  majoribus  lobulis 
initio  minimam  partem  efficiant?  In  renibus  etiam  canales  sensim  et  liquatione  interna  vegetationis  primi¬ 
tivae  oriuntur,  quod  observationibus  nostris  evictum  est.  Cum  quibus  etiam  111.  Rathke  *  observationes 
de  evolutione  pulmonum  et  bronchorum  conveniunt,  quorum  excavationes  serius  liquatione  et  resorptione 
nuclei  oriuntur.  Profecto  ulterior  hepatis  evolutio  eodem  modo  fit;  ductus  enim  biliferi  non  eversione 
repetita  oriuntur,  neque  initio  excavati  sunt,  sed  eversione  intestini  modo  primum  hepatis  ductusque  ex¬ 
cretorii  rudimentum  formatur. 

§.  18. 

Quod  ulteriorem  hepatis  evolutionem  attinet  et  ductuum  biliferorum  ramificationem,  juvat  primo 
observationum  egregiarum  meminisse,  quas  Dioscuri  physiologorum,  viri  immortales  Harvey  et  Malpighi 
primi  fecere.  Teste  Harvey  „ parenchyma  hepatis  venae ' umbilicali,  qua  parte  ingreditur,  super  exilia 
stamina  fibrosa  adnascitur.  Quemadmodum  enim  uvae  racemo,  germina  virgultis,  incipiensque  spica  gra¬ 
mini  increscunt,  ita  quoque  hepar  venae  umbilicali  adhaeret,  indeque  oritur,  ut  fungi  ex  arboribus  cet.u 
Exercitationes  de  generatione  animalium.  XIX. 

Malpigiiius  eadem  in  epistola  de  formatione  pulli  atque  ejusdem  appendice  confirmavit.  Vidit 
enim  sexto  die  hepar  pulli  ex  utriculis  coecis  constans.  Sunt  expressa  verba:  „ Post  diem  septimum  jecur 
ipsum,  subluteo  interdum  suffusum  colore,  quandoque  cinereo,  auctius  et  solidius  videbatur,  et  ipsius 
glandulae  non  omnino  rotundam  et  sphaericam  referebant  figuram,  sed  oblongiores 
et  quasi  coeculos  utriculos,  ductui  hepatico  appensos,  repraesentabant.^ 

Jam  vero  nunc  proprias  observationes  de  formatione  ductuum  biliferorum  deque  eorum  finibus,  in 
permagna  ovorum  variorum  copia  referam.  In  iconibus  modo  eas  formas  exhibui,  quas  aliquomodo  in 
summa  observationum  diversas  inveni. 

In  embryone  avium  hepar  mature  jam  sub  microscopica  observatione  finibus  ductuum  biliferorum 
liberis,  cylindricis,  apice  muticis,  seu  capitatis  insigne.  Emergunt  undique  in  superficie  corpuscula  elon- 
gnta,  miliaria,  albida,  sive  sublutea  ex  substantia  circumcirca  sanguinolenta,  eaque  sunt,  quae  Malpig- 
hjjjs  utriculos  oblongiores  et  coeculos,  ductui  hepatico  appensos  nominabat.  Haec  corpuscula  initio  minus 
distincta  sunt.;  quo  magis  autem  vegetatio  in  materie  primigenea  seu  blastemate  procedit,  eo  magis  liberis 
muticisque  finibus  emergunt.  Quum  primum  in  superficie  apparent,  brevia  sunt  atque  apice  rotundata, 
capitata,  tumida  terminantur,  neque  vero  nunc  interior  conjunctio  extricari  potest.  Mox  autem  distinctis¬ 
sima  undique  prominent,  surculis  passim  consociata.  (Vid.  Fig.  4.  a.  Tab.  XI.  Interiorem  connexum 
microscopio  visum  delineavi  Fig.  4.  bi)  ' 

*  Ueber  die  EiUwickelung  der  Athemorgane  bei  Vogeln  und  SaugetLieren.  Nov.  act.  acad.  Caes.  L.  C.  uat.  Cur.  T.  XIV.  P.  2. 

§•  19. 

In  embryone  coturnicis,  pollicis  fere  longitudine,  erat  superficies  hepatis  composita  ex  surculis 
liberis,  apice  muticis  et  coecis,  qui  tanquam  miliaria  corpuscula  elongata  2,  3,  4  aequali  communi  sur¬ 
culo  jungebantur.  Penitus  liberi  erant,  neque  ullum  cum  interstitiis  sanguinolentis  commercium  erat; 
ceterum  corpuscula,  ad  finem  paululum  tumidum,  penitus  aequalia.  Numerus  surculorum  seu  corpusculo¬ 
rum  cylindricorum,  ductibus  biliferis  appensorum,  jam  nunc  exiguus  adhuc,  sed  magis  magisque  numero 
augetur.  In  Fig.  5.  a.  Tai/.  XI.  lobum  hepatis  sinistrum  integrum  ex  coturnice  illa  aucta  magnitudine 
delineavi;  ejusdem  particula  in  Fig.  5.  b.  amplius  etiam  aucta  repraesentatur. 

Distinctissime  forma  surculorum  liberorum  coecorum  in  embryone  coturnicis  paullo  provectiore  ap¬ 
paruit,  ubi  jam  conjunctio  paniculata  pinnatifida,  quae  posthac  frequentissime  adest,  passim  distinguebatur. 
Nimirum  fines  ductuum  biliferorum  liberi  corpuscula  teretia  cylindrica  erant,  apice  rotundato,  tumido,  et 
fere  capitato  terminata,  inferius  numero  3,  4,  5  —  6  in  paniculam  pinnatifidam  passim  conjuncta,  ita 
quidem,  ut  in  eadem  planitie  cujusvis  paniculae  surculi  utrinque  discederent.  Interstitia  ceteroquin  san¬ 
guinolenta  erant,  ut  corpuscula  albida  distinctissime  apparerent,  mero  quasi  sanguine  undique  circumfuso. 
{Fig.  6.  Tab.  XI.) 

In  embryone  alio  ovi  minoris  avis  ignotae,  fines  ductuum  biliferorum  seu  surculi  liberi  coeci  folia- 
tim  fere  conjuncti  apparuere;  ita  quidem,  ut  praeter  corpuscula  foliatim  medio  conjuncta,  alia  in  superficie 
non  viderentur,  totaque  superficies  hepatis  foliis  pinnatifidis  hisce,  ex  interstitiis  sanguinolentis  candide 
emergentibus,  constaret.  Medio  foliola  sulcata  erant,  ubi  vasculum  tenuissimum  sanguiferum  conspicieba¬ 
tur,  tanquam  linea  rubra,  cum  foliolo  emergens.  Ceterum  foliola  multifaria  directione  dispersa,  passim 
paniculas  majores  compositas  formantia,  siquidem  plura  foliola  basi  convergebant,  quasi  ex  eodem  ramulo 
prodeuntia;  tamen  interiorem  conjunctionem  distincte  hic  non  vidi,  quametsi  serius  in  alio  embryone  con¬ 
junctionem  distinctius  semel  viderim.  Sed  tota  jecoris  superficies  sub  microscopio  conspectum  praeclarum 
obtulit,  quoniam  foliolorum  singuli  surculi  miliares  elongati,  ex  ima  substantia  libere  propullulantes,  colore 
luteo -albido  nitentes,  a  sanguinolentis  interstitiis  mire  discrepant.  (Vide  accuratissimam  iconem  parti¬ 
culae  hepatis  Fig.  7.  Tab.  XI.) 

In  embryone  coturnicis,  longitudinis  1^  poli,  inde  a  vertice  ad  anum,  foliola  conjunctorum  surcu¬ 
lorum  libera  passim  quidem  sed  non  ubique  apparuere.  Passim  enim  surculi  singuli  liberi  dispersi  emer¬ 
gebant;  alias  vero  conjunctio  pinnatifida  tam  distincta  erat,  quam  alibi  nunquam  observavi.  Foliola  hic 
illic  in  paniculas  majores  conflari  videbantur.  Etiam  hic  foliola  seu  paniculae  medio  profundiora  et 
quasi  sulcata,  lateribus  altiora  erant.  (Vid.  Fig.  8.  Tab.  XI.) 

In  embryone  coturnicis,  jam  plumularum  rudimentis  praedito,  superficies  hepatis  iisdem  surculis 
pinnatifidis  libere  emergentibus  insignis.  Paniculae  mire  candidae  et  distinctae,  aperta  etiam  certaque 
conjunctio  in  trunculis.  Maximam  autem  mirationem  movebat,  quod  surculi  laterales  cujusvis  folioli  pinna- 
tifidi  brevissimi  erant  et  tanquam  noduli  ex  medio  ramulo  enati  videbantur.  Praeterea  foliola  pinnatifida 
longe  tenuiora  quam  in  junioribus  embryis,  atque  etiam  longiora  erant,  liberis  ceteroquin  finibus  undique 
terminata.  Forsan  noduli  laterales  serius  in  surculos  foliolorum  longiores  laterales  enascituri  erant,  qui¬ 
bus  tamen  provectior  embryonis  aetas  contradicit.  Aut  vero  singuli  surculi  seu  utriculi,  magis  etiam 
evoluti,  denuo  laterales  jam  surculos  nodulorum  in  modum  emittebant,  quod  verisimilius  videtur.  Ceterum 
haec  observatio  omnium  praestantissima  est,  atque  in  permultis,  quae  investigavi,  ovis  incubatis,  nunquam 
rationem  surculorum  lateralium  ad  medios  tam  distinctam  apertainque  vidi;  omnes  insuper  surculi  luteo- 
candicantes  mirum,  quantopere  ab  interstitiis  sanguinolentis  distincti  erant.  (Vide  iconem  particulae  he¬ 
patis  Fig.  9.  Tab.  XI.) 

§.  20. 

Icones  exposui,  quas  ex  permagna  observationum  copia  tanquam  typicas  variarum  formarum  summa 
fide  sedulus  ad  naturam  delineavi.  Per  totam  fere  aestatem  a.  1828  et  1829  in  dies  fere  ova  incubat» 
allata  investigavi,  attamen  plurima,  quae  ceteroquin  vidi,  ad  alteram  alteramque  expositam  formam  ver¬ 
gunt.  In  embryonibus  magis  etiam  aetate  provectis  superficies  denuo  indistincta  redditur.  Nimirum,  post¬ 
quam  numerus  surculorum  indies  increvit,  liberique  ductuum  biliferorum  fines  novos  iterum  iterumque  sur¬ 
culos  liberos  emiserunt,  confertissimi  hi  in  superficie  prominent,  ut  interior  conjunctio  lateat,  et  mutici 
solum  fines  in  superficie  videantur,  granulorum  speciem  simulantes.  (Vid.  Fig.  10.  Tab.  AI.)  Unum 
addam,  surculos  liberos  coecos  provectiore  aetate  paulo  solum  minores  esse,  ita  ut  emissi  noduli  ramu¬ 
lique  diametro  non  magnopere  minuantur.  In  embryone  Garruli,  long.  1  poli.,  surculos  liberos  elemen- 
tares  ductuum  biliferorum  ope  micrometri  microscopii  Faunhoferani  mensus  sum.  Diameter  0,00172  poli. 
Par.  Diameter  autem  subtilissimorum  vasculorum  sanguiferorum  in  adulto  est  1/4000  —  1/2000  seu 
0,00025  —  0,00050  poli.  Par. 

Summa  observationum  est,  hepatis  evolutionem  ex  pariete  intestinali  egredi,  vegetationem  autem 
ex  ductibus  biliferis  ramulis  surculisque  liberis  emissis  ulterius  in  materie  primigenea  progredi,  fines 
ductuum  biliferorum  muticos  paululum  tumidos  per  totam  fere  embryonis  vitam  in  hepatis  superficie  pro¬ 
minere,  eorumque  conjunctione  paniculas  pinnatifidas  oriri,  omnes  tandem  surculorum  fines  absque  ullo 
cum  vasculis  sanguiferis  minimis  commercio,  multo  majores  libere  emergere. 

In  avibus,  quae  ova  reliquere,  de  hepatis  fabrica  certius  quidquam  non  amplius  extricari  potest. 
In  pullis  compluribus  avium  magnarum  rapacium,  qui  vix  ova  reliquerant,  nudis  quidem  oculis  in  hepatis 
superficie  surculos  ductuum  biliferorum  a  secreto  colore  gilvo  infectos  vidi.  Sed  fines  pinnatifidi  ductuum 
biliferorum,  longe  minores,  ope  microscopii  minime  conspicui  erant.  Aer  per  ductum  hepaticum  inflatus, 
surculos  illos  quidem  adiit,  sed  non  ultimos  fines,  ex  embryis  notos.  Neque  melius  injectio  materiae  glu¬ 
tinosae  rubrae,  ope  siphonis  atque  ipsius  antliae  pneumaticae  successit.  Passim  materia  in  venas  lacera¬ 
tione  transierat,  minimasque  venulas  impleverat,  quae  tamen  longe  minores  sunt,  quam  fines  ductuum 
biliferorum,  minores  etiam  quam  tenuissima  sanguifera  vasa  reticulata  in  renum  substantia.  Itaque  ma¬ 
teria  passim  in  venarum  retia  transierat,  quin  tamen  ductus  biliferi  minimi  impleti  fuerint.  Atque  hoc 
semper  contingit,  si  ex  ductu  hepatico  injecta  materia  in  vasa  sanguifera  forte  transiit.  Hic  enim  transi¬ 
tus  non  fit  ex  minimis  ductibus  biliferis,  qui  longe  absunt,  ut  materiem  recipiant,  sed  ex  majoribus  ductus 
hepatici  ramis  materia  laceratione  in  vasa  sanguifera  transit.  Inter  praeparata  Lieberkuhniana  exsiccata, 
quae  Berolini  asservantur,  plura  sunt,  in  quibus  inscriptione  false  dicuntur  ductuum  biliferorum  radices  re¬ 
pletae.  Nihil  enim  t*go  praeter  vasorum  sanguiferorum  minimorum  retia  vidi.  Certe  hic  etiam  massa  ex  ductu 
hepatico  in  vasculorum  sanguiferorum  retia  laceratione  transierat,  quod  etiam  in  renibus  per  ureterem  ope 
antliae  pneumaticae  replendis  fit,  sed  tum  modo,  si  injectio  tubulorum  non  feliciter  successit.  Quo  magis 
autem  ductus  uriniferi  ad  fines  usque  materiem  suscipiunt,  eo  minus  extravasationes  in  retia  sanguifera 
observabis. 


§.  21. 

IX.  I)e  hepate  mammalium  et  hominis.  Tab.  XI. 


In  embryonibus  mammalium,  post  ipsam  mortem  examinatis,  fines  ductuum  biliferorum  coeci  liberi 
in  hepatis  superficie  sub  microscopio,  aeque  ac  in  avibus,  observantur,  nec  vero  tam  distincte,  cum  con¬ 
fertissimi  emergant,  interiorque  conjunctio  lateat.  In  nonnullis  quidem  vix  certum  quidquam  distinguere 
potui,  sed  in  foetu  bovino,  unius  pedis  longitudine,  particulas  elementares  distinctissime  semel  vidi.  Tota 
enim  hepatis  superficies  oculo  nudo  corpuscula  albida  ramosa  obtulit,  qualia  sub  microscopio  observantur. 
Quae  cum  microscopio  perlustrarentur ,  tanquam  acervuli  minimarum  particularum  elementarium  apparuere, 
ejusdem  fere  speciei,  ac  in  avibus;  elongata  enim  erant  et  pedunculo  fere  in  apicem  capitatum  desinenia, 
ceterum  surculis  communibus  in  virgulta  quasi  conjunctae. 

In  mammalibus  quibusdam,  sed  paucis,  etiam  statu  adulto,  fines  coeci  cylindrici  ductuum  bilifero¬ 
rum  in  hepatis  superficie  microscopii  ope  observari  possunt.  Nimirum  glandulae  sic  dictae  hepatis,  quas 
3Ialpighius  pro  particulis  elementaribus  false  habebat,  e  corpusculis  illis  cylindricis  aggregatis  constant. 
Sed  maxima  pars  mammalium  huic  observationi  parum  apta  visa  est.  Verum  in  hepate  Sciuri  vulga¬ 
ris  illa  distinctissima  sunt.  Pulcherrimam  sane  conformationem  jam  Malpighius  in  commentatione  de 
hepate  cap.  2.  monuit;  qui  tamen  compositam  penitiorem  fabricam  nesciebat,  compositas  partes  pro  glan¬ 
dulis  venditans. 


§.  22. 

Describam  fabricam  hepatis,  qualem  in  Sciuro  juniori  statim  post  mortem  observavi.  Superficiem 
vascula  sanguinea  emersa  pervagantur.  Haec  utrinque,  quousque  tendunt,  limbus  latus  albidus  s.  griseus 
ambit.  Quo  fit,  ut  divisiones  ramorum  vasculosorum  tanquam  filicum  folia  appareant,  mediis  nervis  pera¬ 
grata.  Quae  figurae  si  microscopio  examinantur,  elucet,  limbum  illum  vascula  sanguinea  utrinque  comi¬ 
tantem,  ex  innumeris  corpusculis  cylindricis  elongatis  constare,  quae  confertissima  superficiem  petunt,  me¬ 
diis  vasculis  ad  utramque  partem  divisa,  ceteroquin  muticis  coecisque  finibus  terminata.  Quo  nihil  ele¬ 
gantius  extare  potest,  si  conformationem  accuratius  inspicias.  Vasa  sanguifera  inter  corpuscula  cylindrica, 
minimis  surculis  emissis,  solvuntur,  ita  ut  divisio  vasculorum  corpusculorum  illorum  divisionem  fere  se¬ 
quatur,  nisi  vascula  sanguinea  tenuissima  summa  exiguitate  magnopere  a  corpusculorum  coccorum  cylin¬ 
dricorum  majori  magnitudine  discrepant.  Ceterum  inter  limbos  aggregatorum  corpusculorum  vascula  san¬ 
guinea  undique  profundius  decurrunt,  prorsus  ut  corpuscula  ex  imo  hepate  emergentia  lateraliter  divergant. 

Passim  figurae  foliatae  ramificationes  compositas  efformant ;  alias  foliola  ex  utriculis  composita  tria 
quatuorve  basi  conveniunt,  ita  ut  vasculum  sanguineum  medio  assurgens  in  ipsis  dividatur.  Tandem  un¬ 
dique  singulae  etiam  figurae  foliatae,  medio  profundiores  dispersae  sunt,  in  quibus  utriculi  seu  corpuscula 
cylindrica  tanquam  e  communi  centro  divergunt.  Quae  et  ipsae  vasculum  assurgens  accipiunt.  Forma 
foliorum  descriptorum  multifaria.  Reliqua  superficies  inter  figuras  descriptas  confertissima  undique  eadem 
corpuscula  cylindrica  obfert,  quorum  scilicet  interior  conjunctio  est,  atque  fines  solummodo  mutici  promi¬ 
nent.  Quibus  omnibus  reliqua  conformatio  magis  etiam  perspicuitate  augetur.  In  Fig.  11.  Tab.  XI.  ico¬ 
nem  modice  auctam  segmenti  marginalis  hepatis  Sciuri  junioris,  accuratissime  ad  naturam  delineatam, 
exhibuimus. 

Quum  divisio  vasculorum  sanguiferorum  minimorum  inter  corpuscula  elongata  coeca  aperta  sit,  hepar 
Sciuri  optime  quidem  repletioni  vasorum  artificiosae  aptum  videtur.  Satius  hic  ostendi  posset,  qua  ratione 
arteriae  atque  venae  hepaticae  et  surculi  venae  portarum  ad  se  invicem  se  habeant.  Praesertim  examinare 

juvat,  utrum  vascula  sanguinea  descripta,  inter  acinos  elongatos  decurrentia,  ad  venam  portarum  an  ad 
arterias  pertineant,  num  sanguis  inter  acinos  diffusus  eadem  ratione  inferius  in  venulas  colligatur. 
Doleo,  Sciurum  hactenus  novum  defuisse,  in  quo  quaestiones  liaece  vasis  artificiose  repletis  possent  extricari. 

§.  23. 

In  Caviis  Cobayis  nonnullis  neonatis,  statim  post  mortem  examinatis,  particulas  hepatis  elemen- 
tares  elegantissimas  microscopica  observatione  denuo  vidi.  Hepar  superficie  reticulata  foveolisque  dispersis 
insigne.  Areae  reticulatae  albido  colore ,  foveolae  intermediae  sanguinolento  colore  suffusae.  (Yid.  Fig. 
12.  a.  Tab.  XI.  particulam  hepatis  naturali  magnitudine  delineatam.) 

Superficie  microscopio  lustrata,  in  areis  reticulatis  prominulis  albidis  paniculae  subtilissimae  pinna- 
tifidae  candidae  conspiciuntur,  mirum,  quam  regulariter  et  elegantissime  constructae.  Sunt  illae  finibus 
pinnatifidis  coecis  ductuum  uriniferorum  in  avibus  similes,  quos  serius  describam,  nisi  quod  sine  ordine 
in  locis  reticulatis  dispersae  sunt,  trunculis  diversa  directione  ex  ima  substantia  emergentibus,  cum  in 
renibus  avium  fines  ductuum  uriniferorum  pinnatifidi,  coeci,  ordine  parallelo  juxta  se  invicem  in  gyris 
superficialibus  prodeant.  Ceterum  hi  ductuli  biliferi,  pinnatifidi,  elegantissimi,  eximio  candore  ab  inter¬ 
stitiis  sanguinolentis  mirum  in  modum  discrepant  et  excellunt.  Iconem  microscopicam  8ies  auctam  summa 
sedulitate  atque  accuratissime  Jakobus  Henle  ad  naturam  delineavit.  (Yide  Fig.  12.  b.  Tab.  XI.) 

In  Criceto  vulgari,  quem  statim  post  mortem  examinavi,  similes  areae  et  foveolae  conspicuae 
erant.  Vidi  etiam,  sed  non  satis  distincte,  atque  aegre,  similes  particulas  elementares,  quarum  penitio¬ 
rem  conformationem  et  conjunctionem  tamen  extricare  non  potui.  Itaque  in  mammalibus  ductuum  bilife¬ 
rorum  fines  certe  quidem  aeque  ac  in  avibus  liberi  coecisque  apicibus  terminantur,  attamen  penitiori  con¬ 
junctione  in  singulis  differre  videntur,  ita  quidem,  ut  modo  pinnatifide,  modo  foliatiin,  modo  ramis  irregu¬ 
laribus  acini  elongati  jungantur,  quarum  formarum  exempla  singula  exposuimus. 

§.  24. 

In  homine,  ut  in  plurimis  mammalibus,  in  hepatis  superficie  certa  quaedam  particularum  elemen¬ 
tarium  sive  acinorum  conformatio  conspici  non  potest.  Mascagni  *  acinos  excavatos  et  racemorum  in 
modum  dispositos  in  hominis  hepate  refert,  ductus  biliferos,  ratus,  ex  ultimis  surculis  in  cellularum  acer- 
vulos  ducere,  id  quod  ex  microscopica  observatione  Cl.  vir  compertum  habuisse  vult.  Quid  quod  de 
vasculis  sanguineis  et  lymphaticis  ipsis  verba  facit,  quae  in  parietibus  cellularum  divagari  dicit,  quod  ex 
microscopica  observatione  sectionum  subtilium  appareat.  Tandem  plures  etiam  tunicas  subtilissimas  in 
ductibus  et  cellulis  Cl.  vir  recenset.  Verum  enim  vero  me  fugit  microscopica  ejusmodi  observatio.  Nun¬ 
quam  in  sectionibus  hepatis  tale  quid  demonstrari  potest.  Quum  vero  fines  ductuum  biliferorum  in  avibus 
certe  non  cellulas  sed  surculos  pinnatifidos,  seu  surculorum  cylindricorum  paniculas  efforment,  similisque 
in  mammalibus  conformatio  comperta  sit,  nullus  dubito,  hominis  etiam  jecur  a  communi  fabrica  non  ma¬ 
gnopere  recedere,  neque  vero  racemosa  et  cellulosa  fabrica  cum  hepate  inferiorum  animalium  convenire. 

In  museo  anatomico  Berolinensi  hepar  neonati  conservatur,  qui,  secundo  post  partum  die,  ictero 
correptus,  deinde  emaciatus,  saepe  vomitu  vehementi,  postea  vero  alvi  sanguinolenta  dejectione  laborabat, 
qui  denique  per  vulnus,  hirudine  medicinali  factum,  per  8  dies  sanguinem  emittebat,  post  sextam  hebdo- 
madem  tandem  mortuus.  In  hepate  vesicula  fellea  admodum  parva,  ductus  hepaticus  maxime  dilatatus,  ductus 
choledochus  vero  obliteratus  et  coecus  inveniebantur  **.  Cum  hepar  inde  bile  magnopere  turgeret,  super¬ 
ficies  quoque  corpuscula  quaedam  turgida  singularia  undique  monstraret,  eandem  microscopii  ope  perlu¬ 
stravi;  attamen  particularum  elementarium  fabricam  extricare  non  potui;  neque  melius  res  contigit,  fluidis 
coloratis  per  ductum  hepaticum  injectis.  Corpuscula,  in  superficie  bile  turgida,  variae  figurae  erant;  pas- 
sim  foliis  vitis  viniferae  similia,  paululumque  emarginata.  Nullo  modo  extricare  potui  corpusculorum  peni¬ 
tiorem  structuram.  Itaque  sufficiat,  particulam  hepatis,  lente  simplici  visam,  icone  exacte  illustravisse. 
(Vide  Fig.  13.  Tab.  XI.) 

§•  25.  ... 

X.  De  vasorum  sanguiferorum  in  hepate  ratione. 

Postquam  de  hepatis  peculiari  substantia,  ejusque  conformatione,  de  systemate  scilicet  ductuum 
biliferorum  fusius  tractavimus,  ultimo  de  relatione  variorum  vasorum  sanguiferorum  ductuumque  bilifero¬ 
rum  dicam.  Injectiones  equidem  fluidi  colorati  aerisque  inflati  paravi,  tum  vero  praeparata  ex  injectioni¬ 
bus  artificiosa  praecipua,  scilicet  Walteri  et  Lieberkuehnii  injectiones  exsiccatas,  Berolini  utraque 
asservata  examinavi.  Experientias  nostras  atque  argumenta  jam  nunc  exponam. 

I.  Nota  certe  est  diversa  vasorum  distributio  in  arteria  hepatica,  vena  portarum  et  venis  hepaticis. 
Quocirca  unum  medo  monebo.  Dicunt,  arteriam  hepaticam  tanquam  vas  nutriens  plurimum  super  ipsos 
alios  vasorum  truncos  reticulatim  distribui ;  videtur  tamen  superficies  quoque  hepatis  sub  integumento  seroso 


*  Prodromo  della  grande  anatomia.  Firenze  1819. 

**  De  ictero,  speciatim  neonatorum,  auct.  C.  T.  Donop.  Berol.  1828. 
Mulleh  de  structura  glandularum. 

surculis  hepaticae  arteriae  praedita,  uti  in  praeparatis  Walteri  vidi.  Undique  quidem  ramuli  venae 
portarum  etiam  in  superficie  assurgunt,  sed  distributionem  ductuum  biliferorum  in  hepatis  substantia  hi 
magis  sequuntur,  cum  vascula  arteriosa  proprio  modo  superficiem  pervagentur.  Proprium  etiam  est  ra¬ 
mulis  venae  portarum,  quod  magis  conici  sint,  cum  surculi  arteriosi  diametrum  modo  paulatim  minuant, 
atque  tam  irr  egui  ari  ter,  sinuoso  cursu,  diffundantur,  ut  trunculos  ramulosque  saepe  non  distinguere  possis. 

Certo  hepatis  integumentum  serosum  inde  a  peritonaeo ,  cum  ipso  peritonaeo  iisdem  potissimum  vas¬ 
culis  arterioris  legitur,  unde  inflammationes  illius  membranae  late  diffusae  interdum  hepatis  etiam  super¬ 
ficiem  obiter  petunt,  quin  substantia  hepatis  ipsa  vere  inflammata  sit.  Yena  portarum  vero  substantiae 
hepatis  seu  systemati  ductuum  biliferorum  propria,  neque  adeo  superficiem  sed  distributionem  arborescen- 
tem  ductuum  illorum  divisione  sequitur,  subtilissimis  vasculorum  retibus  super  ductus  biliferos  interque 
ipsos  disposita. 

II.  In  embryone  avium,  iisque  insuper  mammalibus,  in  quibus  adultis  fines  ductuum  biliferorum 
liberi  coecique  in  hepatis  superficie  adhuc  microscopii  ope  distingui  possunt,  surculi  venae  portarum  inter 
ramulos  surculosque  ultimos  ductuum  biliferorum  aperte  decurrunt,  uti  in  embryonibus  avium  et  larvis 
tritonum  et  ranarum  demonstravi. 

§.  26. 

III.  Tenuissima  vascula  sanguifera  multo  subtiliora  sunt  finibus,  ductuum  biliferorum  elongatis  coe- 
cis,  id  quod  in  embryone  avium  et  ranarum  larvis  evidentissime  patet. 

IY.  Tenuissima  vascula  sanguifera  in  avium  embryone  atque  larvis  tritonum  et  ranarum  non  in 
ductuum  biliferorum  parietibus,  sed  modo  in  interstitiis  sarmentulorum  et  surculorum  decurrunt;  nunquam 
in  nitidis  luteo  -  albidis  ductuum  biliferorum  finibus,  seu  acinis  cylindricis,  libere  prominulis,  vasculi  san¬ 
guinei  vel  minimum  vestigium  observavi;  colore  laete  luteo  candidove  ex  interstitiis  sanguinolentis,  coecis 
finibus  undique  prosiliunt  illi.  Idem  docet  observatio  microscopica  sanguinis  circuitus  in  larvis  tritonum 
viventibus. 

V.  Vascula  sanguifera  minima  in  hepate,  aeque  ac  in  caeteris  organis  omnibus,  rete  vasculoso  ex 
advehentibus  in  revehentia  vasa  transeunt.  Sive  embryonem  recentem  sive  hepatis  particulas,  a  Lieber- 
kuehnio  pulcherrime  repletas,  examinas,  nunquam  aliud  quidquam,  qtiam  vasculorum  tenuissimorum  inte¬ 
gra  retia,  aequali  diametro  divagata,  aeque  ac  in  renibus,  nunquam  vero  fines  singulos  observabis,  nus¬ 
quam  vasculum  tenuissimum  extat,  quod  non  reticulatim  cum  aliis  cohaereat.  Inter  retia  vasculorum  san- 
guiferorum  alia  substantia  interjacet.  .  Idem  docet  observatio  microscopica  sanguinis  circuitus  in  hepate 
larvae  Tritonis  viventis.  Praeparata  Walteri,  ubi  in  eodem  organo  atque  arteria  hepatica  atque  vena 
portarum  et  venae  hepaticae,  ipsi  denique  ductus  biliferi  materiis  diversis  coloratis  impleti  erant,  de  peni¬ 
tiore  vasorum  commercio  nil  fere  evincunt.  Minora  enim  vascula  sanguifera  haudquaquam  impleta  sunt; 
neque  quidquam  microscopii  ope  in  illis  praeparatis  observari  potest,  nisi  forte  recens  repleta  melius  se 
habebant.  Nihilominus  Walter  siphonis  vi  materias  ex  alio  vasorum  ordine  in  alium  impulit;  quo  magis 
etiam  elucet,  methodum  argumentationis  rudem  barbaramque  talem  minime  aptam  esse,  subtilissimorum 
vasculorum  habitum  extricando,  cum  subtilissima  haec  vasa  ne  quidem  materiem  susceperint. 

VI.  Vascula  ultima  reticulata  sanguinem  tam  ab  arteriis  quam  a  vena  portarum  accipere,  venisque 
hepaticis  reddere,  ex  hisce  argumentis  concludo: 

1.  Post  injectionem  in  arteriam  hepaticam  non  minus  quam  in  venam  portarum  aut  venas  hepaticas 

factam,  eadem  communia  vasculorum  minimorum  retia  replentur,  quod  ex  injectionibus  exsiccatis 
Lieberkuhnianis ,  Berolini  asservatis,  facile  quisquis  sibi  persuadebit. 

2.  Injecti  liquores  colorati  ex  alio  vasorum  ordine  facile  in  alium  transeunt,  qualis  frequens  Hal- 
leri  *  veterumque,  Walteri**  denique  et  Rudolphii  ***  cet.  extat  experientia.  Ipse  equidem 
transitum  aquae  limpidae  et  coloratae  saepius  observavi. 

3.  In  ranis  vasa  reticulata  capillaria  sine  ulla  adhibita  vi  et  levissimo  fere  afflatu  per  venam  porta¬ 
rum  aere  repleri  possunt,  unde  facillime  aer  per  venas  hepaticas  in  venam  cavam  inferiorem  et 
ipsum  cor  transit. 

§.27. 

VII.  Docet  historia  evolutionis  hepatis  in  embryone  avium,  quam  penitus  jam  absolvimus,  ductus 
biliferos  sarmentorum  et  panicularum  in  modum  in  blastemate  ex  ductu  hepatico  enascentes,  liberisque 
coecis  finibus  terminatos,  prominulos,  absque  ullo  cum  vasculis  sanguiferis  minimis  commercio  esse;  vas¬ 
cula  nimirum  capillaria  reticulata  inter  liberos  ductuum  biliferorum  fines  decurrere.  Hi  fines  liberi,  mutici, 
sive  surculi  terminales,  per  maximam  partem  vitae  foetalis  in  avibus  microscopice  observari  possunt. 
Eadem  facilis  in  larvis  ranarum  observatio  est.  Itaque  autopsia  docet,  vascula  sanguifera  tenuissima 
cum  ductibus  biliferis  coecis  nullum  commercium  inire.  Posthac,  si  ductuum  biliferorum  sarmentula  et 

“  Element.  physiol.  libr.  XXIII. 

**  Fr.  A.  Walter  aimolaliones  academicae.  Berol.  1786. 

***  Fhysiologie  T.  II.  Seci.  2.  p.  146.  ,  . 

paniculae  numero  indies  increscunt,  ideoque  interstitia  tela  conjunctiva  vasculari  magis  explentur,  fines 
ductuum  biliferorum,  exceptis  inanimalibus  quibusdam  junioribus,  non  amplius  observari  possunt.  Tamen 
in  Salamandrae  larva  in  interstitiis  acinorum  elongatorum  sanguinis  circuitum  reticularem  aperte  conspexi¬ 
mus,  ubi  decursum  singulorum  globulorum  sanguinis  inter  acinos  observare  licet. 

Neque  vero  quisquam  commercium  inter  fines  ductuum  biliferorum  et  vascula  sanguifera  unquam 
observavit.  Quod  jam  Hallerus  *  recte  monuit.  Nemo  vidit  vasculum  sanguiferum  in  finem  ductus 
biliferi  usquam  desinens.  Imo  quisque  in  hepate  artificiose  per  vasa  sanguifera  repleto  sibi  persuadere 
potest,  vascula  capillaria  tenuissima  undique  retiformia  inter  arterias  et  venas  intercedere. 

Qui  connexum  illum  praedicabant,  repletione  vasorum  sanguiferorum,  vi  siphonis  perfecta,  nite¬ 
bantur,  ubi  transitus  materiae  in  ductus  biliferos  interdum  observatus  est.  Verum  enimvero  argumenta¬ 
tione  hacce  rudi  et  barbara  omnium  quarumcunque  partium  commercium  demonstrari  poterit,  siquidem 
ipsum  mucum  intestinalem  materia  per  vasa  injecta  inficere  contingat. 


§.  28. 

Jam  vero  transitus  materiae  injectae,  ex  vasis  sanguiferis  in  ductus  biliferos,  tum  quidem  difficilis, 
tum  raro  etiam  accidit,  uti  ex  comparatione  experimentorum  elucet,  quae  ab  Hallero  jam  in  Element. 
physiol.  lib.  XXIII.  <§>.  20.  collecta  sunt.  Omnes  fere  transitum  in  ductus  biliferos  omni  alio  difficiliorem 
habent.  (Cfr.  Meckel  Handbuch  der  menschl.  Anatomie.  T.  IV.  p.  343.)  Mappes  **  pro  sua  experientia 
transitum  illum  omnino  negat.  Ex  ductu  hepatico  vena  portarum  nullo  modo  impleri  potest.  Neque  IIal- 
ler  neque  Walter  transitum  illum  unquam  observavere. 

Sin  vero  interdum  post  vasorum  sanguiferorum  repletionem  in  ductu  hepatico  materiae  injectae 
vestigia  observantur,  quid,  quaeso,  inde  demonstratur,  cum  omnibus  innotescat,  materiem  vi  injectam 
undique  limites  membranosas  transgredi;  quidni  in  canales  glandularum  transeat,  membranulis  longe  tenuis¬ 
simis  diruptis?  Quod  quidem  semper  fit,  quin  materia  injecta  ex  vasculis  sanguiferis  minimis  in  ductu¬ 
um  biliferorum  radices  transeat,  uti  jam  nunc  evidentissime  exponam.  Videas  praeparata  Walteri  in 
museo  anatomico  Berolinensi  servata. 

Videbis  arteriam  hepaticam,  venam  portarum,  venas  hepaticas  in  eodem  organo  variis  materiis 
repletas;  sed  in  praeparatorum  nullo,  ne  unico  quidem,  vasa  subtilissima  capillaria  repleta  sunt,  vascula 
illa  reticularia  microscopica ,  summae  exiguitatis,  quae  in  praeparatis  Lieberkuehnii  pulcherrime  liquent, 
qualia  etiam  Bermann  ***  et  Doellinger  in  hepate  videre.  Injectiones  omnes  per  ductum  hepaticum,  - 
quae  in  signatura  praeparatorum  indicantur,  male  evenere;  neque  ullum  praeparatum  adest,  ubi  ductus 
biliferi  praeter  truncos  maximos  vel  leviter  tincti  essent.  Sin  vero  materia  injecta  ex  vasculis  sanguiferis 
minimis  in  ductuum  biliferorum  radices  transiisset,  certe  in  praeparatis  illis  ductus  biliferi,  materia  repleti, 
conspicui  esse  oportebant.  Sed  ne  vestigium  quidem  ductus  biliferi  minoris  ullibi  conspexi. 

Itaque  si  in  Walteri  experimentis  massa  interdum  ex  vasis  sanguiferis  in  ductum  hepaticum  tran¬ 
siit,  certe  non  per  minimos  ductus  biliferos  transiit,  sed  in  truncos  ipsos  ex  vasculis  sanguiferis  erupit.  Ce¬ 
terum  nulla  omnino  vis  argumentationis  inest  omnibus  experimentis,  quae  ad  connexum  tenuissimorum 
canalium  vi  siphonis  instituuntur.  Verum  enimvero  particulae  tenerrimae  in  naturali  habitu  absque  vi 
coercente  et  dirumpente  alia  ratione  observandae  sunt,  atque,  si  in  adulto  observari  non  amplius  possunt,  pul¬ 
cherrimum  observationis  eventum  in  historia  evolutionis  adeas,  quod  non  sine  maxima  eruditione  proba¬ 
vimus.  Jam  nunc  ab  omnibus,  qui  rem  illam  ex  propria  observatione  compertam  habere  velint,  exspe¬ 
ctandum  est,  ut  uberrimum  illuui  et  certissimum  fontem,  autopsiam,  meramque,  non  artificiosam,  obser¬ 
vationem  consultent,  neque  vero  ad  injectiones  vasorum  sanguiferorum  violentas,  eventu  incertas,  argu¬ 
mento  indiges  redeant. 

Transitum  materiae  injectae  ex  ductibus  biliferis  in  vasa  lymphatica  magis  etiam  ex  diruptione 
vasorum  interpretor,  quod  etiam  Soemmerring  et  Rudolphi  recte  monuere.  Qui  transitus,  si  adesset, 
modo  inter  truncos  vasorum  biliferorum  extare  posset.  Ultimi  enim  eorundem  fines  minimi  sunt  et  micro- 
scopici,  cum  tamen  tenuissima  vasa  lymphatica  nunquam  adeo  exigua  sint,  semperque  nudis  jam  oculis 
optime  conspiciantur. 

§.  29. 

*  •  ,  *  ,  ,  '  *  ,  !  .  1  ' 

VIII.  Diversam  substantiam  hepatis,  utpote  medullarem  et  corticalem,  quae  per  hepar  totum  undi¬ 
que  obveniunt,  qualem  Autenrieth  j-,  Bichat  ff,  Cloouet  fff,  Mappes  ffff  atque  etiam  J.  Er.  Meckel 
admittunt,  equidem  neque  in  historia  evolutionis  amphibiorum  et  avium,  neque  in  hepate  adultorum  micro- 

*  Neque  enim  quisquam  convexissimae  lentis  potentia  adjutus,  ex  minima  arteriola  alterius  generis  canalem  nasci  vidit. 
Elern,  phys.  T.  II.  p.  378. 

**  J.  M.  Mappes,  de  penitiori  liepatis  humani  structura,  praes.  Autenrieth.  Tiib.  1817.  8. 

***  H.  Bermann  de  structura  hepatis  venaeque  portarum.  Diss.  inaug.  praes.  J.  Doellinger.  Wirceburgi  1818.  §.  32. 
f  Ueber  die  Biudensubstanz  der  Leber.  Reil  Archiv  fiir  Pliysiologie,  T.  VII.  1817.  p.  299. 

■ff  Anat.  descr.  T.  V.  p.  93. 
iff  Ibid.  T.  II.  p.  1032; 
ifif  1.  c. 

scopice  observato,  conspexi.  Historia  evolutionis  hanc  quaestionem  evidentissime  illustrat.  Systema  nimi¬ 
rum  ductuum  biliferorum  in  embryone  amphibiorum  et  avium  liberis  finibus  in  superficie  hepatis  prominulis 
conspicuum.  Sarmentula  illa  foliatim  et  paniculatim  divaricata,  colore  e  gilvo  candido  nitent,  magnopere 
ab  interstitiis  sanguinolentis  distincta.  Hinc  sane  duplicis  substantiae  species  exoritur,  quoniam  circum  du¬ 
ctuum  biliferorum  surculos  et  fines  undique  tela  vasculosa  subtilis  sanguifera  disponitur,  ita  ut  interstitia 
ductuum  biliferorum  a  tela  conjunctiva  expleantur,  quae  ex  subtilissimis  fere  constat  vasculorum  san- 
guiferorum  retibus,  in  quibus  arteriae  et  venulae  advehentes  in  revehentes  venas  transeunt.  Atque  haec 
sola  est  utriusque  substantiae  notio.  Sed  in  omnibus  organis  glandulosis  fere  idem  obvenit. 

§.  30. 

Liceat  summam  observationum  de  hepatis  in  animalibus  structura  brevibus  repetere. 

1.  Hepar  in  animalium  orbe  primum  ex  intestinali  tractu  eversione  membranarum  folliculari  aut  tubu- 

liformi  oritur. 

2.  In  araneis  hi  utriculi  jam  ramosi  sunt. 

3.  In  crustaceis  autem  vel  fasciculares  sunt,  vel  massam  cellulosam  excavatam  formant,  uti  in  squillis. 

4.  In  molluscis  acini  racemorum  in  modum  dispositi,  excavati  sunt,  uvasque  cellularum  exhibent. 

5.  In  piscibus  ductuum  biliferorum  fines  et  radices  surculos  pinnatifidos  referunt,  apicibus  muticos. 

6.  In  amphibiis  vero  historia  embryi  fines  ductuum  biliferorum  liberos  cylindricos  et  fere  vermicu- 
lares  obfert. 

7.  In  avibus  eadem  observatio  embryonum  docet,  sed  fines  ductuum  biliferorum  tanquam  surculi 
liberi,  pinnatifide  et  paniculatim  aut  digitatim  conjunguntur,  apicibus  muticis,  vix  tumidis,  coecis. 

8.  In  mammalibus  eadem  rarior  observatio  docet. 

9.  Hepar  in  embryone  primum  ex  tubo  intestinali  propullulat,  quod  in  amphibiis  et  avibus  evictum  est. 

10.  Fines  ductuum  biliferorum  aut  vesiculares  racemosi  aut  cylindrici  utriculares,  apice  mutici  aut 
paululum  tumidi  et  capitati  semper  vasculis  sanguiferis  minimis  multo  majores  sunt. 

11.  Ubi  fines  ductuum  biliferorum  foliatim  disperguntur,  vascula  sanguifera  minutissima  inter  acinos 
pinnatifidos  aut  digitatos  decurrunt,  ceteroquin  sanguis  semper  modo  in  interstitiis  acinorum  elon- 
gatorum  circum  circa  vagatur. 


LIBER  DECIMUS. 


De  penitiori  structura  renum . 

(TAB.  XII.  IUI.  XIV.  XV.  FIG.  1.  2.) 


§• 

I.  De  organis  urini  feris  in  animalibus  av  ertebr  atis  problematicis. 


Quaestio,  num  in  animalibus  avertebratis  organon  renibus  analogon  obveniat,  modo  ex  chemica 
secreti  analysi  dijudicari  potest.  Wohnlich  in  diss.  inaug.  de  helice  pomatia,  Wirceburgi  1813  edita, 
primus  saccum  calcareum  molluscorum  adinstar  renum  esse  suspicabatur.  Idem  Stiebel  in  Limnaei 
stagnalis  anatome  (diss.  inaug.  Gotting  1815.  Cfr.  Meckel  Archiv  fur  Physiologie.  T.  II.  pag.  567.) 
observavit. 

Deinde  Jacobson  in  sacco  calcareo  molluscorum  re  vera  acidum  uricum  invenit,  materiam  ia 
ceteris  secretis  non  obviam,  id  quod  in  Helice,  Limace,  Limnaeo  et  Planorbi  confirmavit.  Jam- 
que  inde  Blainville  concludit,  excreta  in  caeteris  molluscis  ejusdem  naturae  esse,  utpote  in  Sepiis  et 
iis,  quae  purpuram  secernunt.  (Sur  1’existence  des  reins  dans  les  mollusques  par  Jacobson  et  de  Blain¬ 
ville.  Journal  de  Physique  T.  91.  p.  318.) 

Vasa  Malpighiana  insectorum,  quae  dudum  pro  organis  biliferis  habuere,  ejusdem  indolis  esse, 
jam  prius  in  libro  de  organis  biliferis,  argumentorum  momentis  exposuimus. 

1.  Nimirum  in  insectis  alia  organa  secretoria  insuper  in  superiorem  intestinorum  partem  aperiuntur, 
qua  parte  chylus  et  formatur  et  suscipitur. 

2.  Yasa  Malpighiana  post  intestini  chylopoeticam  partem  et  saepissime  ante  ipsum  anum  inseruntur. 

3.  Continent  vasa  haec  re  vera  acidum  uricum,  quod  a  V.  Cl.  Brugnatelli,  Wurzer,  Chevreuil 
simul  confirmatum  est. 

4.  Adsunt  vasa  Malpighiana  in  araneis  praeter  vasa  bilifera. 

5.  Imo  in  crustaceis  quibusdam,  uti  in  Paguro,  rudimentum  eorum  praeter  hepar  superest. 

6.  In  caeteris  crustaceis  evanescunt,  forsan  quia  in  renovando  sceleto  plurimum  materiae  cretaceae 
consumitur. 

II.  De  penitiori  renum  in  piscibus  structura.  Tab.  XII. 

De  penitiori  renum  in  piscibus  structura  eorumque  prima  formatione  jam  H.  Rathke,  naturae  in¬ 
terpres  felicissimus  et  observator,  praestantissimas  experientias  praestitit,  quas  primo  juvat  recensuisse, 
antequam  proprias  observationes,  non  quidem  parcas,  afferam  illisque  comparem. 

Est  autem  summa  observationum  Cl.  Rathke  de  prima  formatione  renum  haecce: 

„Bei  Fischen  und  Batrachiern  verdicbtet  sicli  die  organische  Urmasse  der  Nieren  anfangs  strei- 
fenweise,  so  dass  die  Niere  dann  aus  lauter  abwechselnd  dicbteren  und  lockeren,  innig  mit  einander 
verscbmolzenen ,  Querplatten  bestebt.  Etwas  spiiter  bildet  sicli  der  formlose  Stoff,  aus  welchem  die 
dicbteren  Platten  bestelien ,  in  jeder  Platte  in  ein  oder  mehrere  rohrenformige  Gefasse  um.  Entste- 
hen  sogleicli  mehrere  Gefasse  in  einer  Platte,  wie  diess  in  der  Pricke  und  dem  Stor  der  Fall  zu 
seyn  scheint,  so  fliessen  sie  alsbald  so  zusammen,  dass  sie  einen  buschelformigen,  mit  einem  kurzen 
Stanime  verselienen,  Zweig  darstellen;  bildet  sich  aber,  wie  bei  den  Frbsclien  und  Haien,  urspriinglich 
nur  ein  Gefass  in  jeder  Platte,  so  ist  diess  in  der  Platte  mehrmals  gewunden,  in  der  senkrechten 
Ebene  mehrere  ubereinander  liegende  Lagen  darstellend,  biegt  sich  spaterhin  bei  seiner  Verlangerung 
unregelmassig  nach  allen  Gegenden  aus  und  erhiilt  bei  einigen  Thieren,  wie  bei  den  Haien,  das 
Aussehen  diinner,  durcheinander  verschlungener  Diirmchen.  Der  nach  der  Bildung  dieser  Harnge- 
fasse  zuruckbieibende  formlose  Stoff  halt  sie,  wiewohl  nur  schwach,  zusammen.  Die  erwahnten 
Platten  gewinnen  nie  eine  hohere  Organisation ,  sondern  geben  nur  das  Mittel  ab,  welch.es  anfang- 
lich  die  in  den  dicbteren  Platten  entstandenen  Gefassbtindel  vereinigt.  Wenn  aber  letztere  dicker 
werden,  drangen  sie  sich  von  vorne  und  von  hinten  in  die  lockeren  Platten  ein,  bis  diese  endlich 
ganz  verschwinden<£  *. 

Accuratissimas  observationes,  quibus  haec  omnia  illustrantur,  Rathke  in  libro:  Beitrage  zur  Ge- 
schichte  der  Thierwelt.  4.  Abth.  Halle  1827.  protulit.  In  embryone  Squali  mus  teli  long.  22^  lin. 
Rathke  ope  microscopii  vidit,  in  renibus  per  totum  abdomen  porrectis,  ex  uretere  deinceps  plurima  vasa 
brevia  prodeuntia,  quorum  quodque  post  originem  in  vasa  duo  plurave  satis  ampla,  undique  aequalia, 
simplicia,  non  ramosa  dividebatur.  Haec  vasa  tubuliformia,  tela  mucosa  parca  contenta,  intestinulorum 
tenuissimorum  adinstar,  inter  se  hinc  illinc  convolvebantur,  ita  ut  fasciculus  vasorum  quisque  intestinum 
tenue  naturaliter  situm  fere  aequaret.  Ceterum  vasorum  quodque  a  reliquis  distinctissime  tela  mucosa  ad 
insertionem  usque  separatum 

In  foetu  Squali  caniculae,  long.  3  poli.  5  lin.,  ductus  uriniferi  multo  jam  tenuiores  et  subtili¬ 
ores  erant,  magisque  prolongati,  inter  se  varie  contorquebantur.  Ceterum  undique  aequa  diametro  conspi¬ 
cui;  laminae  primitivae,  ex  quibus  fasciculi  ductuum  evolvuntur,  jam  evanuerant  ***. 

In  embryonibus  Squali  musteli,  long.  6 — 7  poli.,  ureter  tenerrimus  pro  aetate  provectiori; 
ductus  uriniferi,  uretere  non  multo  tenuiores,  fasciculos  formabant,  tela  mucosa  disjunctos,  quorum  quis¬ 
que  funiculum  pluries  contortum  fere  aequabat,  ita  ut  tractus  ductuum  uriniferorum,  alii  aliis  superimpositi 
essent.  Ceteroquin  fasciculus  quisque  trunculo  proprio  in  ureterem  inserebatur  f.  Similia  Rathke  in 
aliis  piscibus,  uti  Petromyzone  cet.  observavit. 

Jam  vero  nunc  proprias  observationes  de  formatione  ductuum  uriniferorum  in  Rajis  et  Squalis 
proferam. 

§.  3. 

In  museo  anatomico  Berolinensi  embryones  Rajarum  nonnulli  asservantur,  in  quorum  uno  renes 
microscopii  ope  perlustravi.  Foetus  inde  a  capite  ad  caudae  apicem  poli.  3  metiebatur;  saccus  vitelli  et 
branchiae  externae  filiformes  elegantissimae  adhuc  superstites  erant,  cavum  abdominis  long.  7£  lin.  Renes 
ad  latera  columnae  vertebralis  siti,  per  totum  abdomen  porrecti,  albidi,  oblongi,  supra  tenuiores,  infra 
latiores,  ceteroquin  complanati  atque  emarginati;  ureter  brevissimus.  Yidi  microscopii  ope,  renes  ex  meris 
corpusculis  Vermicularibus  albidis  seu  tubulis  constare,  qui  undique  aequales,  a  medio  organi  utrinque 
versus  marginem  in  acervulis  et  fasciculis  divaricati,  ad  unum  omnes  in  margine  separatis  muticisque 
finibus,  non  extenuati,  terminabantur.  Nullibi  ramorum  vestigium  observavi.  (Vide  Fig.  1.  a.  Tab.  XII. 
foetum  Rajae  magnitudine  naturali  delineatum.  Cavum  abdominis  apertum,  quo  organa  descripta,  quous¬ 
que  porrigunt,  conspiciaulur.  In  Fig.  1.  b.  iconem  microscopicam  renis  alterius  dedi. 

In  inferiori  renum  parte  corpusculum  oblongum  aliud  situm,  ex  particulis  vermicularibus  sed  multo 
minoribus  et  ipsum  conflatum,  quod  pro  testiculo  haberem,  si  genitalia  hac  aetate  jam  formarentur,  atque 
si  testiculi  tam  profunde  in  abdominis  cavo  jacerent.  Suspicor,  corpuscula  haecce  eodem  modo  ad  renes 
referri,  ac  in  embryonibus  altiorum  animalium  corpora  Wolffiana  ad  renes  ipsos. 

*  Rathke  iu  Bukdach’s  Physiologie.  T.  II.  p.  571. 

**  1.  c.  p.  22. 

***  1.  c.  p.  32. 

+  I.  c.  p.  47. 

Muller  de  structura  glandularum. 

In  embryonibus  Squalorum  provectioris  aetatis  renes  saepius  et  quidem  in  5  exemplaribus  colle¬ 
ctionis  nostrae  perlustravimus.  In  omnibus  ductus  uriniferos  mire  contortos,  undique  aequales  vidi. 

In  Torpedine  marmorata  adulta  renum  structuram  evidentissimam  observavi.  Ex  lobulis  com¬ 
planatis  constant,  ureteri  appensis,  qui  ad  internum  latus  organi  decurrit.  (Vide  Tnb.  XV .  Fig.  8.  e.) 
Simplicissimo  microscopio,  duplici  scilicet  lente,  jam  ductus  uriniferi  mire  contorti  et  magnitudine  admo¬ 
dum  insignes  undique  observabantur.  Tota  renum  substantia  ex  meris  ductibus  contortis  adinstar  testi¬ 
culorum  in  mammalibus  constabat;  neque  unquam  ductus  uriniferos  tanti  luminis  in  animalium  quoquam 
observavi.  (Yide  Fig.  2.  Tab.  XII. ,  ubi  apicem  renis  alterius,  aucta  magnitudine ,  delineavi.)  Secundum 
mensiones  micrometricas  in  microscopio  Fraunhoferi  institutas  diametrum  in  ductibus  undique  aequalibus 
inveni  =  0,00469  poli.  Paris.  Itaque  18ies  majores  sunt  vasculis  sanguiferis  minimis.  Ejusdem  autem 
magnitudinis  sunt  ac  canales  seminales  testiculi  humani,  qui  secundum  meas  mensiones  0,00470  sive  fere 
TV  lin.  diametro  obtinent. 

Etiam  in  S turione  juniore  collectionis  meae  microscopii  ope  renes  ex  tubulis  contortis  integros 
compositos  observavi. 

‘  ,  '  §.  4.  ‘  ; 

In  Petromyzone  tubuli  uriniferi  multo  rectiores;  plurimi  enim,  ut  ex  microscopica  observatione 
patet,  inde  ab  uretere,  in  margine  renis  decurrente,  alii  juxta  alios  deinceps  oriundi,  recti  fere,  paulu- 
lumque  modo  incurvati  ad  alterum  usque  latus  decurrunt.  Omnes,  in  superficie  aeque  ac  in  sectione  evi¬ 
dentissime  perspicui,  nullibi  ramos  emittunt,  neque  ad  fines  muticos  coecos  usque  ullo  modo  extenuantur. 
Tota  igitur  renum  substantia  ex  meris  tubulis  uriniferis  conflatur.  Conveniunt  hisce  observationes,  quas 
Ratiike  *  in  Petromyzone  marino,  P.  Planeri  atque  in  Ammocoete  branchiali  instituit. 

In  Fig.  3.  a.  Tab.  XII.  superficiem  externam  particulae  renum  Petromyzonis  Planeri  micro- 
scopice  delineavi.  Pariter  Fig.  3.  b.  sectionem  renis  P.  marini  illustrat,  qua  lumina  dissectorum  ductu¬ 
um  uriniferorum  oculis  obversantur. 

Secundum  mensiones  micrometricas,  microscopio  Fraunliof erano  institutas,  ductus  uriniferi  P. 
marini  0,00324  poli.  Paris,  efficiunt.  Pone  diametrum  tenuissimorum  vasculorum  sanguineorum  =  iy4QOO 
seu  0,00025,  sequitur,  ductus  uriniferos  haecce  decies  atque  ter  diametro  superare. 

Renes  in  piscibus,  sceleto  osseo  praeditis,  mollissimi  et  sanguine  foetidi,  obiter  observanti  parum 
apti  videntur,  ut  interior  fabrica  extricetur.  Sed  longe  alia  accuratior  observatio  docet.  Q,uodsi  renes 
affusa  aqua  sanguine  expurgantur,  statim  in  massam  laxissimam,  fere  mucosam,  dilabuntur,  quae  micro¬ 
scopio  observata,  ex  meris  ductibus  uriniferis,  aequalis  undique  diametri,  seminalium  canalium  adinstar, 
conflatur.  Tota  renum  substantia  non  nisi  ex  tubulis  longis  constat,  aequalibus,  nullibi  extenuatis,  con¬ 
tortis  vero,  varieque  dispersis,  qui  omnes  muticis,  non  extenuatis,  finibus  desinunt.  Hic  illic  ductuum, 
longe  priusquam  terminantur,  dichotomiam  conspexi.  (Vide  iconem  convolutorum  tubulorum  ex  renibus 
Gyprini  Carpionis  Fig.  4.  Tab.  X ’//.) 

Summa  observationum,  tum  propriarum,  tum  quae  ab  111.  Rathke  institutae  sunt,  eadem  est, 
scilicet  substantiam  renum  in  piscibus  ex  canalibus  aequali  diametro,  longioribus  aut  longissimis  constare, 
qui  a  ramis  ureteris,  aut  parallele  fasciculatim  ab  uretere  laterali  oriuntur,  atque  tum  recte,  tum  vero 
sinuoso  cursu  varie  contorti  decurrunt,  quin  in  ramos  solvantur,  qui  apices  versus  nullomodo  extenuantur, 
imo  aequales  muticis  tandem  finibus  desinunt  coecis. 

§.  5. 

III.  De  penitiori  renum  in  amphibiis  struetur  a.  Tab.  XII. 

1.  Batrachii.  Fig.  5 —  14.  Tab.  XII. 

Quodsi  larvas  ranarum  et  bufonum  juniores  investigas,  ad  latera  columnae  vertebralis  taenia  sub¬ 
tilis  tenerae  substantiae,  per  totum  abdominis  cavum  porrigens,  observatur,  margine  exteriori  fere  undu¬ 
lato.  Microscopio  adhibito,  in  superficie  limbi  illius  corpuscula  vesicularia  observantur,  alia  juxta  alia 
disposita,  extus  rotundata,  intus  vero  tenuiora,  donec  in  substantia  penitus  evanescant.  (Vide  Fig.  5. 
Tab .  XII.  rudimenta  renum  ex  larva  bufonis  tenerrima  delineata.) 

Post  alterum  alterumque  diem  taenia  illa  magis  jam  a  columna  vertebrali  separata  est  et  distincta. 
Itaque  corpusculum  teres  fere  fusiforme  utrinque  efformat,  supra  et  infra  extenuatum,  superficie  eruptione 
vesicularum  confertarum  insigni.  (Vide  Fig.  6.  Tab.  XII.) 

In  larva  bufonis,  quae,  praeter  caudam,  longitudinem  4  lin.  aequat,  renes  triplioi  intumescentia 
inaequales,  infra  latiores,  supra  extenuati.  Vesiculis  pedunculatis  superficies  scatet,  pedunculis  jam 
distincte  versus  ureterem,  in  latere  decurrentem,  porrectis.  (Vide  Fig.  7.  Tab.  XII.) 

In  tritonibus  diutissime  in  statu  foetali  hocce  renes  permorantur;  quod  enim  in  ranis  et  bufonibus 
mature  jam  observatur,  idem  in  salamandrarum  larvis  aetate  satis  provectis  adhuc  permanet.  Itaque  in 
larvis  tritonum  long.  15  lin.  multo  post  evolutionem  extremitatum  vix  prima  vestigia  renum  tanquam  vesi¬ 
culae  parvae  columnae  vertebrali  adnatae  observantur. 


*  Beitriig-e  zur  Geschichle  der  Thierwelt.  4.  Abtli.  p.  93.  102. 


87 


In  tritonis  larva  long.  20  lin.  renum  rudimenta  tanquam  substantia  tenera  juxta  columnam  verte¬ 
bralem  atque  ante  ipsam  per  totum  abdomen  porriguntur;  supra  in  filamentum  extenuata  utrinque  desi¬ 
nunt,  infra  brevissimo  ductui  excretorio  insident.  Microscopio  adhibito,  tenerrima  et  fere  mucosa  sub¬ 
stantia  apparet,  in  qua  plurimae  vesiculae  albidae,  pedunculatae ,  ad  superficiem  et  marginem  versus 
emergunt.  (Vide  iconem  renum  Fig.  10.  Tab.  /177.) 

In  Axolote  mexicano  juniore,  quem  Berolini  investigavi,  vesiculas  pedunculatas  easdem,  ure¬ 
teri  marginali  adnatas  inveni.  Renes  supra  in  filamentum  extenuati.  Versus  apicem  superiorem  vesicu¬ 
larum  pedunculi  ex  uretere  prodeuntes  magis  magisque  breviores,  donec  sine  pedunculis  tandem  vesiculae 
ureteri  insidant.  (Vide  Fig.  13.  Tab.  XII.  apicem  renis  sinistri  ex  axolote  juniore  aucta  magnitudine 
delineatum.) 

§.  6. 

Patet  ex  observationibus  prolatis,  ductus  uriniferos  in  batrachiis  ita  formari,  ut  in  tela  amorpha 
primigenea  primo  vesiculae  oriantur,  pedunculis  ureterem  communem  versus  porrectis,  pedunculos  autem 
eo  majores  fieri,  quo  magis  evolutio  procedat.  Memorandum  est,  vesiculas  ipsas,  seu  fines  ductuum 
uriniferorum  primum  oriri,  priusquam  ureter  ipse  distincte  videatur.  Unde  sequi  videtur,  renum  evolutio¬ 
nem  inde  a  periphericis  vesiculis  initium  petere.  Evolutio  posthac  in  eo  sistit,  ut  pedunculi  vesicularum 
indies  prolongentur,  quo  tubuli  apicibus  capitatis,  vesicularibus  terminati  oriuntur,  ut  denique  vesiculae 
ipsae  magis  magisque  extenuentur,  donec  ductus  uriniferi  eandem  ad  finem  muticum  coecum  diametrum 
observant.  Nunquam  canales  hice  ramos  emittunt,  nullibi  et  ipsi  extenuantur. 

In  bufone  juniore  long.  3  lin.,  vesiculae  pedunculatae  in  tubulos  aequales  fere  parallelos  jam  trans¬ 
formatae  erant,  qui  ab  altero  ad  alterum  marginem,  ab  uretere  marginali  porrigebantur.  (Vide  Fig.  8. 
Tab.  XII.  iconem  ad  microscopiam  delineatam. 

In  bufone  alio  juniore,  paululum  aetate  provectiore,  eadem  formatio  multo  etiam  distinctior  ap¬ 
paruit.  Tubulorum  fines  mutici,  coeci,  absque  intumescentia  terminali,  in  margine  altero  renis,  ureteri 
opposito,  distinctissime  ubique  observantur.  Tota  renum  substantia  ex  meris  tubulis  cylindricis  aequalibus 
constat,  qui  parum  sinuati s  alter  post  alterum  inde  ab  uretere  progrediuntur.  (Vide  Fig.  9.  Tab.  A/7.) 

§.  7. 

Ulterior  evolutio  in  eo  sistit,  ut  tubuli,  magis  magisque  elongati,  sinuoso  cursu  inter  se  contor¬ 
queantur,  aequali  tamen  diametro  undique  observata.  In  rana  adulta  tubuli  contorti  in  superficie  renum, 
aere  per  ureterem  inflato,  aut  aqua  siphone  Aneliano  injecta,  candidi  passim  turgent;  ceteroquin  micro- 
scopii  ope  etiam  in  superficie  non  minus  quam  in  sectione,  absque  injectione,  satis  distincte  observantur. 
In  Fig.  11.  Tab.  XII.  partem  superiorem  renis  ranae  adultae  delineavi,  qualem  ex  aquae  aerisque  par¬ 
tium  injectione  compertam  habui. 

Ceterum  in  renibus  ranarum  juniorum  jamjam  undique  corpora  Malpighiana  rubicunda  san¬ 
guine  turgida  nudis  oculis,  pro  insigni  eorum  magnitudine,  conspicua.  Eadem  corpuscula  sunt,  quae  in 
mammalibus  et  homine  inter  ductus  uriniferos  serpentinos  substantiae  renum  corticalis  dispersa  sunt.  In 
ranis  excavata  videntur,  ceterum  rubedine  et  magnitudine  distinctissima  diametro  uriniferos  ductus  longe 
superant.  Cl.  Huschke  *  corpusdula  haec,  ut  in  caeteris  animalibus,  arteriis  contermina  vidit,  ita  ut  om¬ 
nes  fere  arteriarum  surculi  in  ipsis  desinant.  Ceterum  corpuscula  haecce  absque  ullo  cum  ductibus  urini- 
feris  commercio  sunt.  Hi  enim  liberis  coecisque  finibus  distinctissime  terminantur,  corpuscula  vero  Mal¬ 
pighiana,  in  interstitiis  ductuum  uriniferorum  sinuosorum  passim  dispersa,  solis  vasculis  sanguiferis  con- 
nectuntur.  Quae  reliqua  Cl.  Huschke  de  fabrica  ductuum  uriniferorum  observavit,  et  ipsa  omnino  fere 
cum  nostris  observationibus  conveniunt.  Dicit  enim: 

„Die  Harncanale  sind  von  doppelter  Art:  die  auf  der  untcrn  Flache  sind  vielfach  gewunden 
und  ahneln  den  Rindencanalen  der  Saugethiere  einigermassen.  Die  die  obere  Flache  bedeckenden 
hingegen  gehen,  die  liinteren  ausgenommen,  fast  senkrecht  vom  Harnleiter  in  einer  langen  Reihe  ab, 
und  schwach  gewunden  und  selten  einander  beriilireud  verzweigen  sie  sich  nicht,  sondern  theilen 
sich  gabelforraig  in  zwei  Aeste,  bleiben  aber  meistens  einfach  und  schwellen  dort  in  Blaschen  an.“ 

§.  8. 

In  Proteo  anguino  adulto  ductus  uriniferi  eximia  magnitudine  insignes  sunt,  quales  in  nullo 
alio  animali  praeter  Torpedinem  observavi.  Deinceps  ab  uretere  laterali  progrediuntur  oblique,  unde  varie 
sinuati  vagantur,  nullibi  qxtenuati,  fines  tamen,  propter  tortuosum  decursum,  observare  non  poteram. 
(Vide  Fig.  12.  Tab.  XII.  sectionem  renis  magnitudine  aucta  delineatam.) 

In  Axolote  mexicano  masculo  alioque  feminino  long.  pedis  integri,  quem  utrumque  una  cum 
amicissimo  Rathke  Berolini  in  museo  anatomico  dissecui,  renes  exiguitate  summa  insignes  erant,  cum 
tamen  genitalia  in  utroque  mire  evoluta  essent.  Testiculi  permagni,  fler  magnam  abdominis  partem  por- 


* 


Isis  1828.  p.  567.  Tab.  VIII.  Fig.  3. 

recti,  vesiculae  terminales  magnae  ex  tubulis  coecis  longis  conflatae,  ductui  deferenti  adnatae,  liquore 
spisso  turgidae;  sed  renes  eximie  parvi  post  vesiculas  seminales  penitus  absconditi.  Erat  utrinque  taenia 
substantiae  mollioris  long.  131in.,  lat.  l!  lin.,  complanata,  supra  in  filamentum  desinens;  in  illius  margine 
externo  aegre  ureterem  lateralem  conspeximus.  Substantia  ex  tubulis  tenuibus  composita,  qui  deinceps  ab 
uretere  oriundi,  transverse  ad  alterum  latus,  absque  sinuoso  cursu,  porrecti,  neque  ullibi  ramosi,  in  mar¬ 
gine  opposito  muticis  finibus  minime  extenuati  terminantur.  (In  Fig.  14.  Tab.  XII.  renem  sinistrum 
Axolotis  magnitudine  naturali  depinxi. 

Axolotis  specimina  a  nobis  dissecta  magnitudine  bis  majora  erant  illis,  quae  111.  Cuvieh  in  ap¬ 
pendice  ad  III.  vir.  A.  de  Humboldt  et  Bonpland  observationes  ex  zoologia  et  anatomia  comparata 
descripsit  et  iconibus  illustravit,  quaeque  teste  Cuviero  15  — 16  Centim.  seu  6  poli,  longitudine  metieban¬ 
tur.  Cuvier  ex  anatomia  speciminum  illorum,  ex  genitalium  potissimum  exiguitate  concludit,  axolotem 
larvam  esse  salamandrae  cujusdam  magnae  americanae  incognitae.  Sed  genitalia  in  utroque  sexu 
maxime  evoluta,  testiculi  nimirum  semine  turgidi,  et  ova  exculta  in  speciminibus  nostris  magnis  opinionem 
illam  refutant;  neque  dubium  nobis  erat,  axolotem,  tam  diu  ambiguum,  animalibus  proteiformibus  esse 
accensendum. 

*•  9. 

2.  Serpentes. 

111.  a  Froriep  pro  sua  humanitate,  ex  collectione,  embryones  duos  Boae  cujusdam  cum  sacco 
vitelli  connexos,  long.  poli.  6  benevole  suppeditavit.  Renes  elongati,  taeniaeformes ,  complanati  micro- 
scopio  adhibito,  ex  innumeris  tubulis  constant,  simplicibus  non  ramosis,  albidis,  qui  deinceps  ab  uretere 
marginali  oriundi,  transverso,  non  sinuoso  cursu,  ad  alterum  latus  porrecti,  muticis  finibus  liberis,  sine 
intumescentia,  nec  vero  extenuati  terminantur.  (Vide  Fig.  15.  Tab.  Xlli)  Non  possum  non  adjicere, 
quae  Rathke  de  renibus  in  serpentium  embryis  observavit,  experientiae  nostrae  consentanea: 

„Bei  den  Sclilangen  bilden  sich  die  Lappen  der  Nieren  gegen  das  Ende  des  Embryolebens ,  be- 
sondere  Harngefasse  lassen  sich  schon  bald  nach  der  Entsteliung  der  Nieren  wahrnehmen  und  zei- 
gen  sich  aus  parallelen  Blinddarmchen  zusammengesetzt;  iibrigens  vermindert  sich  der  SchleimstolF, 
je  weiter  die  Entwickelung  vorschreitet.  Die  Harngefasse  sind  weniger  regelmassig  geordnet  ais  bei 
erwachsenen  Schlangen  und  strecken  sich  allmahlig  gerade,  wie  die  Niere  an  Lange  und  Breite  zu- 
nimmt“  *. 

§•  10. 

In  serpentibus  adultis  renes  ex  magna  copia  lobulorum  constant,  qui  deinceps  ab  uretere,  ad  mar¬ 
ginem  internum  decurrente,  concatenantur.  Lobuli  in  facie  renum  altera  complanata  minus  distincti  sunt 
quam  in  facie  convexa.  Sed  revera  omnes  lobuli  arctissime  inter  se  conjunguntur.  Namque  lobulorum 
species  oritur,  flexuris  undulatis  massae  renalis,  quod  ex  disquisitione  accuratiori  persuasum  habebis.  Cum 
vero  substantia  undulatim  inflexa  ab  uretere  contineatur  et  contrahatur,  lobulus  quisque  ex  circumvoluto 
tractu,  seu  ex  ansa  quadam  constat,  medio  sulco  superstite.  (Vide  Fig.  16.  A.  B.  Tab.  XII.)  In  me¬ 
dios  sulcos  ab  altera  parte  fasciculi  ductuum  uriniferorum  intrant,  ab  altera  rami  trunci  vasculosi  san¬ 
guinei.  Cum  vero  lobuli  alternis  flexuris  oriantur,  alternatim  in  altero  margine  fasciculi  ductuum  urini¬ 
ferorum  intrant,  in  altero  rami  vasculosi;  illi  magis  in  convexa  facie,  hi  magis  in  facie  plana  renum 
distribuuntur.  (Vide  Fig.  16.  Tab.  XII.  A.  Facies  plana  partis  renis  Colubri  magni  exotici:  a.  trun¬ 
cus  sanguiferus;  b.  ureter;  c.  c.  c.  fasciculi  ductuum  uriniferorum.  B.  Facies  convexa  lobulata  ejusdem 
partis ;  b.  ureter ;  c.  c.  c.  fasciculi  ductuum  uriniferorum.) 

Distributio  ductuum  uriniferorum  haecce  est. 

In  facie  plana  ductus  uriniferi  ex  quovis  fasciculo  divergentes,  paululum  flexuosi,  divaricantur, 
latera  et  marginem  oppositum  petentes  aut  in  substantiam  immissi.  (Vide  Fig.  16.  A.  c.  c ,  c .)  Canales 
hice,  diametro  undique  aequales,  non  ramosi  microscopio  simplici,  ex  duplici  lente  parato,  observantur  optime. 

In  facie  convexa,  ubi  lobuli  distinctiores  et  sulci  intermedii  multo  latiores  sunt,  fasciculi  ductuum 
uriniferorum  ramosi,  in  sulcis  ex  uretere  progredientes,  ad  latera  lobulorum  adjacentium  et  oppositum 
marginem  versus  in  substantiam  renalem  immittuntur.  Ceterum  fasciculi  ductuum  uriniferorum  in  facie 
lobulata  multo  majores  sunt  quam  in  facie  altera.  Modo  trunci  ductuum  uriniferorum  seu  fasciculorum 
ramosi  sunt;  quum  primum  autem  ductus  in  substantiam  penitus  immersi  sunt,  statim  serpentino  cursu 
varie  et  mirum  in  modum  circumvolvuntur  et  inter  se  contorquentur,  quin  extenuentur,  ut  potius  parem 
undique  diametrum  obtineant.  Prorsus  ut  substantia  renalis  serpentium  hic  maxime  canalibus  seminalibus 
serpentinis  similis  sit,  praeterquam  minores  sint  et  microscopio  demum  distinctiores  videantur.  (Vide 
Fig.  16 .  B.) 

Ductuum  uriniferorum  habitum  eundem  in  omnibus,  quos  inquisivi,  serpentibus  confirmavi.  Exa¬ 
minavi  illos  in  compluribus  Colubris  magnis,  etiam  in  Colubro  magno  recens  mortuo,  quem  vivum  acqui- 
sivit  et  benevole  suppeditavit  collega  amic.  Weber  Prof.  Bonn.  Praeterea  in  Trigonocephalo  lan- 
ceolato  et  Amphisbaena  fuliginosa  propriae  collectionis,  et  in  recente  Angue  fragili. 

Observationes  nostrae  omnes  descriptioni  contradicunt,  quam  CI.  Huschke  de  ductuum  uriniferoruin 
distributione  in  serpentibus  dedit.  Sed  quoties  disquisitiones  repeterem,  nunquam  tamen  clarissimi  viri 
descriptionem  et  delineationem  confirmare  potui. 

§•  11. 

Sunt  autem  verba  auctoris  haecce: 

„Der  Ureter  lauft  am  aussern  Rande  sicli  allmahlig  zuspitzend  dem  obern  Ende  der  Niere  zu 
und  giebt  auf  diesem  Wege  zvvischen  je  zwei  Lappchen  einen  Zweig  ab,  der  sicli  zu  beiden  Seiten 
verastelt  und  so  an  die  zusammenstossenden  Fliichen  zweier  Lappen  die  Harngefasse  abschickt.  Diese 
steigen  an  derselben  Flache  in  die  Holie,  kommen  so  mit  den  Venen  an  die  Oberflache,  wenden 
sicli  in  demselben  Winkel  nach  ihr  um,  in  welchem  die  innere  Flache  eines  Lappens  an  die  Obcr- 
fljiche  desselben  ubergeht,  laufen  bis  an  den  eben  erwalmten  zweiten  unvollkommenen  Einschnitt 
eines  Lappens,  in  welchen  sich  die  iiussere  Ilaut  der  Niere  einsenkt  und  horen  hier  auf.  Jeder  Lap¬ 
pen  wird  also  mit  Harncanalen  aus  zwei  verschiedenen  Aesten  des  Harnleiters  versehen,  die  sich  ent- 
gegen  laufen,  ohne  zu  anastomosiren.  Jeder  Rindencanal  giebt  kurze  seitliche  Zweige  ab,  die  mir 
dichter  aufeinander  zu  folgen  schienen  ais  beim  Vogel,  manchmal  bloss  auf  einer  Seite  des  Canals 
hervorgiengen ,  oft  aber  aus  beiden,  kurz  viel  unregelmassiger  ais  beim  Vogel  waren,  ubrigens  aber 
im  Allgemeinen  nach  der  Spitze  des  Canals  hin  an  Lange  allmahlig  abnahmen“  *. 

Concludit  auctor,  ductus  uriniferos  serpentum  non  contortos  sed  pinnatifidos  esse.  Icon  adjecta  1.  c. 
Tab.  VIII.  Fig.  4.  (false  5  dicta)  tam  distincta  est,  ut  diversitatis  ab  observationibus  meis  me  penitus 
causa  lateat.  Verum  microscopii  simplicissimi  ope  in  rene  serpentis  cujusque  distinctissime  canales  aequa¬ 
les,  varie  contorti,  sine  ramulorum  vestigio  ubique  conspiciuntur.  Quum  vero  canales  liice  certissime  uri- 
niferi  sint,  suspicor  fere,  vasa  ramosa,  ab  Cl.  Huschke  repleta,  fuisse  modo  trunculos  ductuum  urini- 
ferorum.  Invitus  certe, observationi  illi  contradico,  cum  praestantissimas  Cl.  Huschke  de  structura  renum 
in  avibus  et  mammalibus  observationes  in  omnibus  confirmaverim. 

*.  12. 

3.  Lacertae. 

In  embryonibus  lacertarum  collectionis  propriae,  fere  evolutis,  renes  aequales  fere  ac  in  embry¬ 
onibus  Boae  inveni,  paulum  modo  breviores.  Inerant  tubuli  transversi  seu  utriculi  elongati  sive  etiam 
intestinula  tenuissima,  sine  intumescentia  libere  et  coece  terminata,  non  ramosa,  deinceps  ab  uretere  pro¬ 
deuntia.  (Vide  Fig.  17.  Tab.  XII.)  Posthac  substantia  renum  magis  contrahitur,  quo  renes  breviores 
fiunt,  margine  jam  nunc  magis  irregulari.  In  adultis  ex  observatione  microscopica  nil  evenit. 

§.  13. 

4.  Crocodili. 

Renes  crocodili  in  specimine  magno  musei  anatomici  Berolinensis,  tum  vero  etiam  in  pullis  3  col¬ 
lectionis  propriae  investigavi. 

Renes  crocodili  lobulati  sunt,  ita  quidem,  ut  lobuli  non  deinceps  ureteri  insidant,  ut  in  serpentibus, 
sed  in  massam  irregularem  conflentur,  atque  intus  ureterem  suscipiant.  Omnes  autem  lobuli  contorti  sunt 
et  superficiem  gyris  hinc  illinc  volutis  ambiunt.  Rene  in  superficie  per  lobulorum  gyros  transversim  dis¬ 
secto,  sectio  lobuli  seu  gyri  pyramidalis  obfertur.  Itaque  gyri  lobulorum  margine  externo  acuto  promi¬ 
nent,  intus  vero  basibus  conflantur,  ubi  ureteris  ramos  suscipiunt.  Ureter  ipse  in  ima  renis  substantia 
arborescere  videtur,  ita  ut  rami  undique  in  gyros  externos  pro  lobulorum  dispositione  abeant;  id  quod  ex 
sectione  varia  fere  liquet.  In  sectione  gyri  pyramidali  medium  plerumque  vasculum  majus  et  ipsuni  pas- 
sim  obfertur;  quae  vasa,  cum  in  quacunque  fere  perpendiculari  gyrorum  sectione  inveniantur,  ad  apicem 
usque  lobulorum  decurrentia,  suspicor  in  mediis  gyris  pro  gyrorum  dispositione  similiter  ureteris  ramos 
diffundi,  unde  gyri  pyramidales  in  superiorem  atque  inferiorem  partem  intus  dividuntur.  Praeterea  post 
sectionem  gyrorum  in  diffisso  medio  ductu  foramina  majora  minoraque  observantur,  a  quibus  ramuli  ulte¬ 
riores,  in  mediis  gyris  divagandi,  oriuntur.  Ductus  uriniferi  tam  in  adulto  crocodilo,  quam  in  pullis 
distinctissime  microscopio  simplici  observantur. 

Ad  unum  omnes  ita  decurrunt,  ut  confertissimi  et  paralleli  passim  perpendiculariter,  passim  obli¬ 
quius  versus  gyrorum  superficiem  a  media  ramificatione  dirigantur,  coecisque  finibus  non  extenuati  in  su¬ 
perficie  appareant.  Undique  recti  sunt,  atque  in  sectione  gyrorum  tanquam  a  medio  axe  utrinque  diver- 
gunt,  quo  fit,  ut  sectio  pyramidalis  gyrorum  veluti  pinnata  appareat.  In  superficie  plurimi  ductus  termi¬ 
nari  videntur,  quod  microscopica  observatio  docet;  nimirum  juxta  vasa  sanguifera,  in  superficie  divaricata, 
undique  fines  coeci,  confertissimi,  prominent.  Alicubi  tubulos  retro  flexos  vidi,  ita  ut  ductuli  pars  re¬ 
flexa  arcte  alteri  parti  adcumberet.  Dissecta  particula  ex  renis  substantia  superficiali,  lumina  dissectorum 
ductuum  innumera  undique  observantur. 

In  Fig.  18.  Tab.  XII.  sectio  per  gyros  plures  perpendicularis  ex  rene  crocodili  adulti,  microsco¬ 
pio  visa,  icone  illustratur. 


**  Isis  1828.  V  et  VI.  p.  567. 
Mullkr  de  structura  glandularum. 

a.  Ductus  uriniferi,  a  medio  parallele  versus  superficiem  divergentes. 

b .  Canales  majores  medii,  scilicet  trunculi  ductuum  uriniferorum. 

Concludo  ex  observationibus  prolatis,  ramos  ureteris  in  mediis  gyris  diffundi  atque  inde  ductus 
uriniferos  utrinque  pinnatiin  versus  lobulorum  discedere  superficiem. 

In  foetu  crocodili  lobuli  admodum  indistincti,  renes  etiam  magis  elongati  et  complanati,  quod 
Cuvierus  etiam  observavit.  Meckelius  *  vero  in  crocodili  pullo^  poli.  11  non  invenit.  Ductus  uriniferi 
microscopio  distinctissimi,  ex  ima  substantia  superficiem  petunt,  plurimum  radiati,  passim  varie  dispersi, 
quo  lobulorum  serior  ratio  jam  indicatur. 

§.  14. 

Insignis  est  vasorum  sanguiferorum',  inprimis  venae  advehentis,  in  superficie  renum  dispositio. 
Rami  nimirum  venae  advehentis  prope  lobulorum  basin  inter  gyros  decurrunt,  atque  surculis  fere  paral¬ 
lelis  in  gyrorum  superficie  ad  marginem  acutum  lobulorum  usque  assurgunt.  In  truncis  ramificatio  arbo- 
rescens  est,  surculi  assurgentes  vero,  fere  paralleli,  emissis  vasculis  lateralibus  reticulatim  junguntur, 
eademque  vascula  reticulata  in  imam  substantiam  largiuntur,  ita  ut  ductus  uriniferi  minoribus  vasculorum 
retibus  circumdentur,  ipsi  vero  nullibi  extenuati  coeeis  finibus  desinant. 

In  crocodilo  adulto  musei  Berolinensis  spiritu  vini  conservato  vascula  haec  sanguifera  in  subtilis¬ 
simos  surculos  usque  materia  coagulata  e  gilvo  grisea  repleta  inveni,  quae  vasa  facile  cum  ductibus  urini- 
feris  commisceri  possunt,  nisi  trunculos  in  venam  advehentem  usque  persequaris,  verosque  ductus  urini¬ 
feros  cognoveris. 

§•  15. 

5.  Testudines. 

Sectiones  renum  testudinis  eandem  obferunt  lobulorum  et  gyrorum  rationem  atque  ductuum  in  ima 
substantia  versus  superficiem  divergentium.  Tamen  non  adeo  recti  neque  paralleli  ductus  uriniferi  proce¬ 
dunt,  sed  irregulariter  aliquomodo  sinuantur.  Corpora  Malpighiana,  uti  saepius  confirmavi,  in  renibus 
testudinis  non  desunt. 

§.  16. 

IV.  De  penitiori  renum  in  avibus  struetur  a.  Tab.  XIII. 

1.  Historia  evolutionis  renum  in  embryonibus  avium. 

Tempore  evolutionis  primo,  ubi  praeter  cor  et  intestini  primum  rudimentum  alia  trunci  viscera 
nondum  adsunt,  prope  columnam  vertebralem  utrinque  corpus  elongatum  apparet,  inde  a  cordis  regione 
per  integram  carinam  fere  decurrens,  quod  prius  pro  rene  false  habuere,  quod  vero  praestantissimis  111. 
Rathke  **  observationibus  de  evolutione  genitalium  tanquam  proprium  embryonis  organon  vindicatum  est, 
ita  ut,  teste  Rathke,  genitalium,  scilicet  testiculorum  et  ovariorum,  formationem  organon  illud  atque  ante¬ 
cedat  atque  praeparet,  dein  vero,  prout  foetus  maturior  fit,  longitudinem  priorem  amittat,  et  sub  finem  vitae 
foetalis  tandem  penitus  evanescat.  Secundum  meas  observationes  haec  corpora  initio  ex  vesiculis  elongatis  pe- 
dunculatis  constant,  quae,  transversim  disposita,  a  ductu  externo  marginali  excretorio  communi  exeunt.  Vesi¬ 
culae  pedunculatae  paulatim  in  intestinula  coeca  tenuissima  seu  tubulos  elongantur,  quae  et  ipsa  transversa 
sunt.  Jam  vero  tubuli  initio  recti,  indies  magis  sinuantur,  donec  serpentino  cursu  varie  inter  se  contorque¬ 
antur;  sed  omni  tempore  distinctissimi  sunt  et  a  se  invicem  separati,  absque  ullo  ramorum  vestigio  apparent. 
Quibus  omnibus  magnam  certe  analogiam  cum  renibus  animalium  inferiorum,  piscium  scilicet  et  batrachiorum, 
exhibent.  Rathke  corpora  liaecce  Wolffiana  nominavit,  quia  C.  Fr.  Wolff  primus  illa  descripsit;  in 
Burdachii  physiologia,  observationibus  novis  praeclara,  renes  spurii  nominantur;  quae  denominatio  certe 
apta  videtur,  quamdiu  natura  et  functio  illorum  ignotae  sunt.  (Vide  iconem  corporum  una  cum  renibus  Fig.  3. 
Tab.  XV.  a.  renes,  b.  ureteres,  c.  corpora  Wolffiana,  d.  eorundem  ductus  excretorii,  e.  testiculi,  f  renes 
succenturiati.  Corpus  Wolffianum  singulum  Fig.  4.  Tab.  XV.  a  facie  posteriori  delineatum  est.) 

Meminimus  corpora  haecce  modo,  quia  initio  renes  maxime  simulant  atque  a  quoque,  qui  primo 
embryones  avium  dissecat,  pro  renibus  certe  habentur,  uti  saepius  jam  factum  est.  Quodsi  vero  histo¬ 
riam  evolutionis  ulterius  persequaris,  corpora  haecce,  prout  embryo  magis  evolvitur,  rursus  minora  fiunt, 
tandemque  enatis  genitalibus  evanescunt,  cum  tamen  renes  ipsi,  texturae  et  formationis  longe  diversae, 
post  corpora  Wolffiana  et  juxta  illa  propullulent  et  majori  incremento  corpora  Wolffiana  magis  magisque 
protrudant  et  coerceant.  Historiam  accuratissimam  organorum  illorum  in  amphibiis  et  avibus  peculiari 
opere  una  cum  evolutione  genitalium  tractabimus. 

■;  ■  •••*  §.  i7. 

Rathke  primum  renum  rudimentum  die  6to,  ureterem  vero  tanquam  filamentum  tenue  die  septimo 
primum  vidit,  quo  tempore  corpora  Wolffiana  magnitudine  insigni  jam  pollent,  postquam  jam  quarto  die 

*  Beitrage  zur  vergi.  Anatomie.  Leipz.  1811.  T.  II.  H.  1.  p.  143.  Fig.  7.  Sulci  in  superficie  renum  et  lobulorum  ve¬ 
stigia  in  foetu  mammalium  observata,  prius  et  ipsa  non  adsunt;  imo  provectiore  foetus  tempore  demum  formantur. 

**  Beobachtuugeu  tind  Betrachtuugeu  iiber  die  Eutwickeluug  der  Geschlecbtswerkzeuge  bei  den  Wirbelthieren.  Halle  1825. 

per  totam  fere  carinam  porrigebantur.  Hoc  certum  est,  corpora  Wolffiana  fabricam  peculiarem,  nimirum 
intestinula  transversa  tortuosa  jam  offerre,  quum  primum  prima  renum  stamina  tanquam  acervulus  sub¬ 
stantiae  tenerrimae  griseae  post  corpora  Wolffiana  atque  juxta  illa  prodeant. 

Rathke  renum  substantiam  ex  corporibus  Wolffianis  exire  credit;  quoniam  die  6  et  7  incubationis, 
solutis  a  carina  corporibus,  renes  non  carinae  sed  corporibus  illis  adhaerebant.  Me  quidem  observatio 
contrarium  docuit.  Corpora  enim  Wolffiana  utut  renibus  batracliiorum  similia  sunt,  omnino  tamen  a 
renum  in  caeteris  amphibiis  et  avibus  textura  longe  aliena  differunt,  ita  ut  primum  vestigium  ductuum 
uriniferoruin  ab  intestinulis  corporum  Wolffianoruin  longe  discedat.  Praeterea  frequentissima  observatione 
nunquam  interius  et  organicum  inter  utraque  organa  commercium  observare  potui;  ubi  enim  sibi  invicem 
accumbunt,  maxima  diversitas  utriusque  substantiae  extat,  atque  hic  intestinula  corporum  Wolffianorum 
coeca,  illic  ductus  uriniferi  in  gyris  nitidissimis  dispositi  et  ipsi  coeci  candicant.  Praeterea,  quod  quae¬ 
stionem  ultra  dubium  omne  dijudicat,  in  b  atra  chiis  etiam  corpora  Wolffiana,  prius  frustra  quaesita,  in 
suprema  abdominis  parte  detexi,  ubi  a  renibus  remotissima,  proprio  ductu  excretorio  instructa,  ex  inte¬ 
stinulis  et  ipsa  constant*.  Itaque  sententia  nostra  est,  corpora  Wolffiana  intimo  cum  genitalium  evolu¬ 
tione  commercio  contineri,  quod  Rathke  primus  exposuit;  hoc  enim  ex  propriis  observationibus  tandem 
persuasum  habui. 

Sed  renum  substantia  ex  proprio  suo  blastemate  seu  materia  primigenea  innato  nisu  formatur. 
Quomodo  autem  ex  blastemate  gelatinoso  ductus  uriniferi  mirum  in  modum  propullulant ,  jam  nunc  ex 
propriis  observationibus  exponam,  hoc  enim  nemo  alius  recte  atque  accuratius  observavit.  In  quem  finem 
in  promptu  erat  eximia  ovorum  diversarum  avium  copia,  quae  aestate  1828  ex  sylvis  et  agris  apportaban¬ 
tur,  quaeque,  lege  quasi  praescripta,  renum  progressus  examinaturus,  recentissima  indies  investigavi. 

*.  18. 

Quodsi  acervulum  substantiae  mollis  griseae  ad  latus  corporis  Wolffiani  et  post  supremam  ipsius 
partem  positae,  quum  primum  illa  apparet,  microscopio  perlustres,  superficies  vermiculari  eruptione  et 
gyrorum  varia  specie  insignis  est,  prorsus  ut  gyri  mox  convexi  mox  concavi  adsint,  gyrique  iterum  in 
foliatam  formam  passim  conveniant,  veluti  folia  quercus,  fici  aut  br.assicae  folia  undulato  margine  varie 
disposita.  Totus  ren  hoc  tempore  ex  meris  gyris  convolutis  foliiformibus  conflatur.  Gyri  supremam  sub¬ 
stantiae  partem  efficiunt,  intus  vero  prolongantur,  quasi  communi  quodam  mesenterio  in  ima  substantia 
contineantur.  Cum  acervuli  minores  medio  profundiores,  margine  undulati  atque  emarginati  simul,  folio¬ 
rum  adinstar,  disponantur,  in  lobulis  gyrorum  prominulis  credideris  elementares  particulas  substantiae 
renalis  observare. 

§.  19. 

Initio  acervulorum  gyri  undique  aequali  apparent  margine;  sed  mox  in  tortuoso  margine  micro- 
scopii  ope  eruptio  vesicularis,  margaritarum  adinstar,  conspicua;  in  tenera  nimirum  marginis  tortuosi  sub¬ 
stantia  corpuscula  rotunda  aliud  post  aliud  continentur;  haec  vero  accuratius  observata  modo  in  ipso 
margine  rotunda  sunt,  inferius  vero,  ubi  gyri  in  imam  substantiam  continuantur  et  descendunt,  corpuscula 
illa  et  ipsa  extenuata  descendunt,  tanquam  pedunculi  ex  ima  substantia  prodeant  varieque  in  gyrorum 
margine  tortuoso  et  crispo  explicentur.  (Yide  Fig.  2.  Tab.  XIII.)  Haec  corpuscula  pedunculata  reliqua 
tenerrima  substantia  albidiora  sunt,  ceterum  ordine  mire  regulari  aliud  juxta  aliud  disposita,  com¬ 
muni  quasi  mesenterio  contenta,  quod  intus  plicatum  et  contractum,  extus  vero  innumeris  gyris  tortuo- 
soque  margine  explicatum,  singularem  foliorum  lobulorumque  habitum  procreat.  Eodem  modo  pedunculi 
in  ima  substantia  hic  illic  conveniunt,  extus  vero  undulatim  explicantur,  fine  vesiculari  seu  capitato  ter¬ 
minati.  Ceterum  pedunculi  intus  approximati,  non  vere  conjunguntur,  sed  modo  in  substantia  membranosa 
contracta  approximantur.  Pulcherrima  sane  conformatio  atque  admirationis  plena,  quum  primum  naturam 
penitiorem  introspexeris;  sed  frustra  de  illa  accuratius  describenda  cogitaverim,  cum  icon  accuratissima 
omnia  facillime  illustret.  (Yide  iconem  particularum  marginis  undulati  singularum  Fig.  1.  2.  4.  Tab.  XIII.) 
Hanc  primam  ductuum  uriniferoruin  conformationem  in  plurimis  embryonibus  compertam  habui. 

§.  20.  ,  .  /  : .  ,  ! 

Itaque  in  margine  gyrorum  initio  eruptio  granulorum  oritur,  vesiculae  autem  pedunculis  imam  sub¬ 
stantiam  petunt.  Quousque  pedunculos  persequi  poteram,  non  conjuncti,  sed,  alius  juxta  alium,  illi  de¬ 
scendebant,  omnes  autem  ex  diversis  acervuiis  foliiformes  versus  lineam  quandam  mediam  vergunt,  unde 
tota  vegetatio  veluti  explicatur,  unde  mature  etiam  ureter  tanquam  filamentum  tenue  progreditur.  Quam 
dispositionem  Fig.  4.  Tab.  XIII.  in  lobulo  singulo  summa  sedulitate  atque  accuratissime  ad  microscopium 
delineavi.  Ex  compluribus  ejusmodi  lobulis  totus  ren  componitur.  (Yide  Fig.  5.  Tab.  AI II. ) 

Ulterior  evolutio  in  eo  sistit,  ut  gyri  ductuum  uriniferoruin  incremento  indies  augeantur,  et  margo 
undulatus  in  plures  contortos  lobulos  contrahatur,  unde  vegetatio  foliifonnis  uberior  excrescit,  ita  ut  inter- 

*  Ueber  die  Wolffschen  Korper  bei  den  Embryonen  der  Frosche  uud  Krolen.  Mkckel’s  Arclriv  1829.  1.  Cfr.  opus  pe¬ 
culiare,  quo  uovae  observatioues  nostrae  continentur. 

stitia  inter  gyros  coarctatione  expleantur,  et  figura  lobulorum  foliiformis  magis  obnubiletur.  Sed  renes 
jam  in  massas  complures  uretere  conjunctas  discedunt,  quarum  prima  rudimenta  in  Fig .  5.  Tab.  XIII. 
indicantur. 

Praeterea  si  initio  vesiculae  terminales  in  margine  gyrorum  majores,  pedunculi  vero  minores  sunt, 
jam  nunc  vesiculae  ductuum  uriniferorum  paulatim  extenuantur,  donec  ductus  uriniferi  finibus  muticis 
aequales  desinant.  Hoc  tempore  ductus  uriniferus  quisque,  ad  finem  muticum  coecum  usque,  limbo  griseo 
tenerae  substantiae  circumdatur,  qui  ipsum  etiam  coecum  finem  ambit,  quo  fit,  ut  gyri  jam  nunc  inter 
ductuum  uriniferorum  fines  emarginati  videantur.  (Vide  Fig.  6.  Tab.  XIII.  secundum  particulam  sub¬ 
stantiae  renalis  microscopio  visam. 

Tandem  ductus  uriniferi  omnes  prope  fines  nodulos  laterales  aliquot  emittunt,  ex  quibus  ramuli 
breves  trunculo  vix  tenuiores  enascuntur  et  coecis  et  ipsi  finibus  muticis  terminantur;  quo  pinnatifida 
figura  in  apice  cujuscunque  ductus  uriniferi  exoritur.  Sed  ductus  uriniferi,  fine  pinnatifidi,  omnino  et 
nunc  a  se  invicem  separantur,  et  ordine  regulari  quamvis  dispositi,  nullum  inter  se  commercium  ineunt. 

Sub  finem  vitae  foetalis  ductus  uriniferi  prius  albidi,  jam  secreto  e  gilvo  candicante,  passim  re¬ 
pleti  nitent,  quod  canales  ad  fines  usque  fere  explet  et  primis  post  foetus  exclusionem  diebus  optime  ad¬ 
huc  conspicitur,  in  majorum  vero  avium  pullis  fabricam  ductuum  uriniferorum  super  gyrorum  et  lobulo¬ 
rum  superficiem  elegantissime  et  pulcherrime  exprimit. 

§•  21. 

i  .  ■ '  v  fJJ  v  j  UjHFfTvftf  til 

2.  Anatome  renis  in  ave  adulta. 

Renes  avis  adultae  non  modo  in  plures  massas  divisi  sunt,  sed  hae  ipsae  denique  superficiem  ex 
innumeris  lobulis  parvulis  compositam  offerunt.  Lobuli  et  nunc  ex  gyris  continuis,  varie  dispositis  oriun¬ 
tur,  sed  gyrorum  jam  nunc  modo  margines  prominent,  unde  superficies  multiformis,  microscopio  adhibito, 
similitudinem  cum  gyris  cerebri  fere  simulare  videtur.  Sed  interiorem  connexum  eorum,  quae  in  super¬ 
ficie  apparent,  jam  nunc  non  suspicatus  sis,  nisi  vegetationem  priorem  in  embryone  observaveris. 

Renes  avis  post  exclusionem  injectione  artificiosa,  ut  ductuum  uriniferorum  dispositio  appareat, 
miniipe  indigent.  Pulcherrime  enim  ipsa  urina  solidiori  albida,  natura  repleti  sunt,  si  in  majoribus  avi¬ 
bus,  potissimum  corvis,  primo,  secundo,  tertio  et  quarto  die  post  exclusionem  renes  vel  nudis  oculis  ob¬ 
serves.  Miram  enim  in  superficie  configurationem  subtilissimam  laetus  contemplaris,  qua  injectio  artifice 
manu  facta,  felicissima,  pulchrior  non  esse  potest.  Omnes  ductus  uriniferi,  in  ultimos  usque  pinnatifidos 
fines,  materia  e  gilvo  candida,  secreto  scilicet  proprio,  ex  urico  constante,  turgent. 

Adhibito  microscopio  figuras  nitidissimas  magis  etiam  laetus  miraberis ;  pro  eximia  teneritate  omnia 
singulari  ordine  et  distinctissima  apparent.  Prodeunt  ex  ima  substantia  undique  ductus  uriniferi,  alius 
juxta  alium  gyros  lobulorum  superscandentes,  donec  pinnatifidi  ad  gyrorum  marginem  perveniant  et  desi¬ 
nant;  ceterum  miro  ordine  omnes  gyrorum  arcus  et  inflexiones  sequuntur.  Ramificntio  pinnatifida,  in  fini¬ 
bus  ductuum  uriniferorum  modo  opposita,  modo  alternata  est,  surculi  vero  plurimi  simplices  sunt,  passim 
fines  ductuum  dichotomi,  denuo  parvulos  surculos  emittunt.  Ceterum  surculi  trunculis  vix  tenuiores  ap¬ 
parent,  neque  ullum  inter  se  commercium  ineunt. 

§.  22. 

Gyri  simplices  simplici  etiam  ductuum  pinnatifidorum  serie  permeantur,  qui  in  basi  ex  ima  sub¬ 
stantia  prodeunt  et  ad  marginem  usque  porriguntur.  Passim  gyri  duo  arcte  sibi  accumbunt,  donec  a  se 
invicem  arcuatim  removeantur;  hic,  ubi  gyri  duo  taeniam  latiorem  formare  videntur,  medio  tantum  sulco 
divisam,  ductus  uriniferi  utrinque  ad  sulcum  usque  ascendunt,  neque  vero  medio  conjunguntur.  Alias, 
ubi  gyri  duo  sibi  accumbunt,  ductus  uriniferi  non  ex  opposito  latere  sed  eadem  directione  in  suo  gyro 
quique  ascendunt.  Atque  haec  atque  plura  alia  ex  accuratiori  studio  gyrorum  et  lobulorum  comperta  do¬ 
cent,  gyros  omnes  varie  contortos  undique  ad  marginem  usque  modo  simplicem  seriem,  nec  vero  dupli¬ 
cem,  ductuum  uriniferorum  explicare,  prout  substantia  ad  ureterem  contracta,  in  superficie,  limbo  mire 
contorto,  explicatur.  Ubi  trunculi  ductuum  pinnatifidorum  super  gyros  ascendunt,  substantia  paululum 
prominet,  inter  trunculos  vero  paululum  profundior  est;  itaque  gyri  omnes  sulcis  levissimis  transversis 
exarati  et  paululum  emarginati  sunt.  *  • 

Vascula  sanguifera  ductibus  uriniferis  prope  fines  multo  tenuiora  sunt,  eaque  in  sulcis  gyrorum 
ascendunt. 

In  Fig.  7.  Tab.  XIII.  iconem  accuratissimam  mirae  conformationis  ad  microscopium  secundum 
particulam  renis  ex  garrulo,  ex  primis  post  exclusionem  diebus,  delineavi.  Tota  undique  renum  super¬ 
ficies  easdem  figuras  fere  imitabatur.  Iconem  summa  sedulitate  ad  microscopium  accuratissime  delineavi, 
omnes  scilicet  ductus  primum  notans ,  dein  vero  ad  microscopium  etiam  ceteram  configurationem  expri¬ 
mens.  Auditorum  unus  alterque  pulcherrimam  illam  figuram  in  avium  pullis  pluries  mecum  observavit; 
itaque  praeter  prolatam  accuratissimas  insuper  icones  ejusdem  fabricae  a  J.  Henle  et  G.  Windischmann 
confectas,  conservo. 

Si  renes  in  spiritu  vini  ponuntur,  materia  alba  in  ductibus  uriniferis  evanescit;  tum  superficies  pas- 
sim  pallescit,  passim  in  lobulis  albidior  fit  adinstar  fere  duplicis  mixtae  substantiae  cerebelli;  quem  habi¬ 
tum  G.  W indischmann  in  F-ig.  8.  7 'ab.  Xlll.  ad  naturam  bene  expressit. 

23. 

Has  observationes  initio  aestatis  a.  1828  saepius  iterum  iterumque  feci,  cum  sub  finem  mensis  Julii 
disquisitiones  CI.  Huschke  de  textura  renuin  in  avibus  aliisque  animalibus  in  fasciculo  Isidis  V.  et  YI. 
innotuerent.  Yidi,  observatorem  solertissimum  ex  injectionibus  per  ureterem,  eandem  renum  in  avibus 
fabricam  jam  prius  detexisse.  Haec  quidem  hactenus  nobis  ignota  erant,  ut  observationes  nostrae  vegeto 
laetoque  novae  observationis  gravissimae  sensu  instituerentur.  Sed  magis  etiain  laetor,  observationes  Cl. 
Huschke  cum  nostris  in  omnibus  punctis  convenire. 

Huschke  ad  injectiones  ductuum  uriniferorum  methodo  usus  est,  qua  primum  Schumlansky,  sed 
non  ad  injiciendos  uriniferos  ductus  utebatur;  materiem  enim  ex  uretere  in  ductus  illos  tum  vi  aeris  ex¬ 
terni,  tum  vacuo  antliae  pneumaticae  impulit.  Quam  methodum  in  prolegoinenis  de  artis  anatomicae  pro 
indaganda  glandularum  structura  praesidiis,  fusius  descripsi.  (Proleg.  II.  §.  7.) 

Huschke  decursum  ductuum  uriniferorum  secundum  renem  anatis  laudata  methodo  repletum  hoc 
modo  descripsit: 

,,  Die  Harncauale  sind  nicht  wie  bei  den  Saugethieren  gerade  und  eben  so  wenig  neigen  sie  sicli, 
an  die  Oberflache  der  Nieren  gekommen,  in  einem  Rogen  um,  um  zuruckzulaufen ,  sondern  sie  sind 
gefiedert  und  laufen  schwach  hin  und  lier  gebogen  gegen  den  Mittelpunct  der  Oberflache  eines  Lapp- 
chens.  Jeder  giebt  kurze  Zweige  auf  beklen  Seiten  ab,  die  wold  mit  einander  abwechseln,  haufig 
diess  aber  auch  niclit  tliun  und  einander  gegeniiberstehen.  So  strahlen  von  dem  Umfange  eines 
Liippchens  eine  grosse  Menge  iiusserst  zierlicher  Canale  gegen  den  Mittelpunct  zusammen,  ohne  hier 
an  ihrem  Ende  mit  einander  vielleicht  zu  anastomosiren,  und  enden  sowohl  mit  ihren  Seitenasten 
ais  dem  Ende  des  Stammes  frei.  Jedes  Rohrchen  sieht  ohngefahr  so  aus,  wie  eine  Meibomsche 
Druse  in  Miniatur  (?),  und  ein  gut  injicirtes  Liippchen  gewahrt  einen  sehr  angenehmen  Anblick,  da 
ilire  Priicision  bei  weitem  grosser  ist,  ais  die  Windungen  der  Rindencanale  bei  den  Saugethieren  “*). 

In  F-ig.  9.  Tab.  Xlll .  iconem  a  Cl.  Huschke  datam  iterum  communicavi. 

Unum  tantum  moneam,  lobulos  modo  gyrorum  glomerem  esse,  qui  gyri  ex  alio  lobulo  in  alios 
latissime  continuantur. 

fl  ...  ■  ■  •:  .  h<;‘> 

-§•  24. 

Renes  avium  secundum  novam  Huschkei  methodum  ope  antliae  pneumaticae  parvae,  quam  Prof. 
a  Muenchow  benevole  ex  suppellectile  physico  suppeditavit,  felicissime  in  ultimos  usque  coecos  fines  ductu¬ 
um  uriniferorum  per  ureterem  replevi.  Adhibui  cinnabarem  in  solutione  iehthyocollae  colata  bene  solutam 
(sive  etiam  gumini  gutti).  Inveni  ramos  pinnatifidos  ductuum  uriniferorum  coecos  ejusdem  diametri  ac  ipsos 
trunculos,  sine  extenuationis  vestigio;  fines  vero  pulcherrime  repleti  non  tumidi  erant  aut  vesiculares,  sed 
mutici  et  rotundati  desinebant.  Massa  injecta  non  facile  ex  ductibus  prorumpit,  neque,  quametsi  confertissimi 
ductus  uriniferi  materia  injecta  turgeant,  in  vicinos  ductus,  neque  in  vascula  sanguifera  uilibi  transit,  quae 
ceteroquin  multo  tenuiora  sunt,  tenuissimis  vasculorum  fetibus  divagata.  Itaque  sub  strato  ductuum  urini¬ 
ferorum  superficiali  et  supremo,  alios  iterum  ductus  confertissimos,  sed  coecis  ad  unum  omnes  finibus  ter¬ 
minatos  observas.  Perinde  si  quis  antiquam  hypothesin  de  commercio  vasorum  sanguiferorum  et  ductuum 
secernentium  non  linquere  potest,  adeat  ille  praeter  obviam  in  evolutione  embryi  veritatem,  renes  avium 
eosque  antliae  pneumaticae  ope  per  ureterem  repleat,  quo  nil  certius  esse  potest.  Ne  vero  omittant,  in 
theatris  anatomicis  ejusmodi  facillima  praeparata  conficere,  neque  deficiant  praeclara  veritatis  exempla  in 
museis  anatomicis  servata. 

Comparandi  causa  praeter  Huschkei  iconem  propriam  etiam  adjeci,  quam  J.  Henle  secundum 
praeparatum  renis  strigis  junioris,  a  me  ipso  per  ureterem  ope  antliae  pneumaticae  repletum,  accuratis¬ 
sime  delineavit.  Amplificatio  octena  est,  eadem  ac  microscopii,  quo  videbatur  praeparatum.  (Vide  Fig. 
10.  Tab.  Ai//.) 

Secundum  mensiones  inicrometricas ,  media  habita  ratione ,  fines  ductuum  uriniferorum  diametro 

s>  0,00174  poli.  Paris,  pollent.  Mensioni  micrometricae  in  microscopio  Fraunhoferi  seminarii  phy¬ 
sici  Ronnensis  111.  Nees  ab  Esejvbeck,  acad.  Caes.  L.  C.  praeses,  adstitit.  Pone  diametrum  subtilissimo¬ 
rum  vasculorum  =  1/4000  poli.  Par.  =  0,00025;  sequitur,  vascula  sanguifera  tenuissima  ductibus  urini¬ 
feris  prope  fines  coecos  septies  minora  esse.  Praeparatum  illud  videre  miramque  conformationem  ad¬ 
mirati  sunt  viri  Cl.  Nees  ab  Esenbeck,  Naumann,  Weber,  Kilian  in  universitate  nostra  Professores, 
praeterea  etiam  Cl.  vir  Galesowsky,  Prof.  Wilnensis,  Cl.  Muenz,  Prof.  Wirceburgensis  et  Cl.  Heyfelder 
med.  D.  Novissime  autem  videre  et  judicio  suo  illustravere  viri  clarissimi  Tiedemann,  G.  R.  Treviranus, 
;a  Froriei*,  Schroeder  van  der  Kolk. 


*  Isis  1828.  j>.  565. 

Elucet  ex  comparatione  utriusque  figurae  cum  illa,  quam  de  rene  garruli,  urico  natura  ipsa  re¬ 
pleto,  dedi,  omnes  in  omnibus  fere  punctis  convenire,  nisi  quod  in  altero  exemplo  uricum  fines  ductuum 
urinif erorum  minus  turgidos  explevit,  quam  in  repletione  artificiosa.  ' 

§.  25. 

Huschke  suspicatur,  ureterem  ramosum  non  calycibus  minoribus  terminari,  sed  paulatim  in 
ramulos  diffindi,  ex  quibus  continui  ductus  urinif  eri  prodeant;  papillas  enim  illic  modo  observari,  ubi 
duplex  renum  substantia  adsit. 

Sed  jam  Ferreinius  in  commentatione  eximia  de  glandularum  structura  in  columba  exposuit  et 
tab.  16.  Fig.  7.  (Vide  Fig.  11.  Tab.  XIII.  operis  nostri)  delineavit,  quomodo  ductus  uriniferi  tanquam 
fasciculi  pyramidales,  apice  fasciculorum  rotundato,  ramis  majoribus  ureteris  insidant,  prorsus  ut  ramus 
papillam  pyramidis  amplectatur.  Nuperrime  etiam  Cl.  E.  H.  Weber  in  Numida  mele  agri  demonstra¬ 
vit,  ramos  ureteris  in  avibus,  aeque  ac  in  homine  et  mammalibus  calyces,  coece  terminari,  longamque 
tenuem  et  acutissimam  pyramidem  suscipere,  prominulam,  ex  qua  ductus  longitudinales  divergentes,  urina 
lutea  repleti,  versus  superficiem  seu  corticem  prodeunt.  Id  quod  ex  propriis  observationibus  omnino  com¬ 
pertum  et  confirmatum  liabui.  In  falcone  juniore  pyramides  tenues  optime  vidi,  easque  plurimas  adesse 
observavi;  Ramus  ureteris  quisque  pyramidem  imminentem  tanquam  papillam  suscipit.  In  Fig.  12.  singu¬ 
lam  pyramidem  cum  ductibus  fasciculatis  ex  rene  falconis  delineavi. 

Ductus  uriniferi  pyramidum,  dichotomia  magis  magisque  aucti,  undique  discedunt  et  in  gyris  renum 
superficialibus  tanquam  in  cortice  elegantissime  explicantur. 

Secundum  Huschkei  observationem  corpora  sanguinolenta  Malpighiana  etiam  in  avium  renibus  ob¬ 
veniunt;  sed  etiam  hic,  uti  in  omnibus  ceteris  animalibus,  ab  omni  cum  ductibus  uriniferis  commercio 
excluduntur,  vasis  sanguiferis  solum  contermina.  Arteriis  appendi,  Huschke  in  rene,  per  arterias  arti¬ 
fice  Doellingeri  manu  repleto,  optime  observavit. 

§.  26. 

V.  De  penitiori  renum  struetur  a  in  homine  et  mammalibus .  Tab.  XIV.  XV.  Fig.  1.2. 

I.  H  i  s  t  oria  evolutionis.  Tab.  XIV.  Fig.  1. 

Organa  singularia  embryonica,  quae  in  avibus  ante  renum  ortum  jam  adsunt,  amphibiis  non  minus 
conveniunt,  dein  vero  evanescunt,  corpora  Wolffiana,  in  mammalibus  non  deficiunt,  eoque  majora 
sunt,  quo  junior  embryo,  quare  a  Dzondi  et  aliis  pro  renibus  habebantur.  Constant,  ut  in  avibus,  ex 
intestinulis  tenuissimis,  coecis,  elegantissimis.  In  junioribus  Inammalium  embryis  renibus  majora  sunt, 
tumque  potissimum  renes  ipsos  simulant,  posthac  cum  testiculis  confunduntur  paulo  inferius  sita,  ejusdem 
fere  cum  renibus  magnitudinis,  ita  ut  inter  tria  organa  connexa  difficillime  aliquis  dignoscat;  tandem  mi¬ 
nora  iterum  fiunt,  semper  vero  a  renibus  succenturiatis  diversa.  Differunt  a  renibus  in  mammalibus,  quod 
indusio  externo  obvelantur,  quo  demto  intestinula  ipsa  prodeunt,  transversim  disposita.  Jam  vero  hic 
ulteriorem  corporum  historiam  omittimus,  quam  quidem  in  proprio  opere  de  genitalium  prima  formatione 
fusius  tractabimus. 

Renes  ipsi  rotundati,  fabrica  interna  sub  microscopio  optime  conspicua.  Scilicet  renes  embryonum 
ovium  diversae  aetatis,  dissecti  vascula  ex  hilo  versus  peripheriain  fasciculatim  propullulantia  obferebant, 
quae  passim  arcuatim  divaricantur,  passim  retorquentur,  omnes  vero  sensim  in  vesiculas  majores  desinunt, 
quasi  pedunculatas,  certe  excavatas,  media  parte  magis  pellucida.  In  Fig.  1.  Tab.  XIV.  microscopice  dis¬ 
sectum  renem  foetus  ovini  delineavi.  Renis  magnitudo  naturalis  unius  lineae  erat. 

§.27. 

Quam  iconem  jam  in  concilio  naturae  scrutatorum  Rerolinensi  proposui.  Eadem  fere  sunt,  quae 
Cl.  Rathke  observavit,  in  Eurdachii  physiologia  T.  II.  p.  573  proposita: 

„Die  Harngefasse  sind  anfanglich  wahrscheinlich  gerade  gestreckt  und  stellen  einige  wenige  Rii- 
schel  dar,  die  am  innern  Rande  der  Nieren  ihre  Sammelpuncte  finden  und  in  den  HaTnleiter  iiber- 
gehen,  iibrigens  sicli  strahlig  in  die  Nieren  verbreiten  und  an  deren  Peripherie  mit  einer  Mengd  klei- 
ner  Auftreibungen  gleich  den  Enden  der  Luftgefasse  in  den  Lungen  endigen.  Wahrend  sie  sich  ver-  'v 
langern,  der  Umfang  der  Niere  aber  nicht  ebenmassig  zunimmr,  schlangeln  und  winden  sie  sich,  wo- 
bei  zugleich  der  sie  zusammenhaltende  Schleimstoff  etvvas  abnimmt.  Geraume  Zeit  hindurch  haben 
diese  Gefasse  eine  betrachtliche  Weite,  allmalig  aber  werden  sie  im  Verhaltniss  zur  Grosse  der 
Niere  enger,  besonders  in  ihren  nach  Aussen  gekehrten  Halften,  indess  die  dicker  gebliebenen  Half- 
ten  sich  wieder  zu  strecken  suchen.  Die  Gefasse  werden  irnmer  zahlreicher.  Die  gerade  sich  stre- 
ckenden  Theile  eines  Eiischels  riicken  dicht  an  einander,  urn  Ferrein’s  Pyramiden  zu  bilden.“ 

Sequitur  inde,  substantiam  corticalem  paulatim  oriri,  qua  parte  fasciculi  canalium  uriniferorum  inter 
se  contorqueantur;  id  quod  propriae  observationes  in  diversis  embryonibus  et  potissimum  foetu  Delphini 
omnino  confirmant.  Lobuli  in  superficie  renum  serius  demum  apud  cetera  mammalia  apparent,  prius  n  ' 
vestigium  quidem  adest,  quod  RaThkeus  atque  ipse  simul  observavimus. 

§•  28. 

II.  De  renum  penitiori  structura. 

Recentiorum  Schumlanscius,  Eisenhardt  et  Huschke,  soli  internam  renum  fabricam  investiga¬ 
vere.  Schumlansky  optime  quidem  de  renum  anatome  meritus  est,  Eisenhardt  vero,  etsi  vir  meritis¬ 
simus,  pro  male  explorandi  methodo  adhibita,  praestantissimas  Schumlanscii  observationes  non  recognovit, 
neque  vero  quidquam  accuratius  vidit,  sed  res  certissimas  cum  dubiis  et  falsis  commiscuit.  Verum 
IIuschkei  observationes  felici  ductuum  uriniferorum  per  ureterem  repletione  ope  antliae  pneumaticae  ad¬ 
modum  insignes  sunt  et  omnium  praestantissimae,  eaeque  in  plurimis  cum  Schumlanscii  observatis 
consentiunt. 

Jam  vero  Schumlansky  antliam  pneumaticam  ad  injectiones  perficiendas  adhibuit,  sed  modo  vasa 
sanguinea  hac  ratione  repleverat.  Ad  ductus  uriniferos  explorandos  per  tubulum  aerem  orificiis  ductuum 
Bellini  in  papillis  afflavit,  quo  facto  aer  inflatus  compressione  reiterata  versus  substantiam  corticalem  pro¬ 
cessit,  donec  ductus  corticales  ipsi  passim  aere  turgerent.  Erat  autem  summa  observationum  haecce: 

§•  29. 

Quodlibet  foraminulum,  in  papilla  foveola  conspicuum,  continuatur  in  tubulum,  unam  aut  sesquili- 
neam  et  ultra  brevem,  crassiusculum,  qui  tunc  m  duos  secedit  truncillos,  quasi  minores,  cylindricos  tamen. 
Hi  rursus  aliquam  distantiam  emensi  bifurcantur  in  duos  alios,  qui  vix  aut  ne  vix  quidquam  de  sua  diametro 
perdunt,  a  vasis  sanguiferis  mirum  quantum  diversi  et  majores.  Incedunt  sic  porro  dichotomi,  cylindrici, 
recti,  aut  a  recta  non  multum  abludunt  et  in  via  continuo  sese  duplicant,  multiplicant,  ad  ipsam  papillae 
basin,  per  tenerrimam  cellulosam  telam  inter  se  juncti.  Nunc  vero  aucti  et  diametro  vix  imminuti  recol¬ 
liguntur  in  unum  duosve  fasciculos,  a  se  mutuo  et  a  vicinis  per  vascula  rubra  in  toto  suo  ambitu  sepa¬ 
ratos.  Fasciculorum  singuli  subeunt  tunc  suum  meatum,  a  plexu  fornicis  vasculoso  efformatum;  superato 
hoc,  ductuli  suo  in  fasciculo  contenti,  et  secum  nexi,  non  amplius  fiunt  dichotomi,  sed  solitarii  in  eadem 
directione  tendunt  per  corticis  crassitiem,  unde  lateraliter  divaricantur  et  serpentino  cursu,  multifariis  gyris 
inter  se  contorti,  absque  ramis  longissime  vagantur.  Serpentinus  ductus  singulus,  a  suo  recto  continuatus, 
non  eidem  insertus,  lateraliter  deflexus,  eandem  fere  semper  diametrum  et  albedinem  servat.  In  Fig.  2. 
Tab.  XIV .  ductus  medullaris  substantiae  rectos  dichotomos  ad  Schumlanscii  iconem  iterum  delineatos  exhibui. 

Unum  est,  quod  Schumlansky  false  exposuit,  neque  accuratius  vidit  pro  sua  explorationis  methodo, 
scilicet  fines  ductuum  serpentinorum.  Opinatur  sese  vidisse,  uti  fines  ductuum  serpentinorum  in  corpora 
Malpighiana  seu  glomerulos  vasculosos,  arteriolis  appendulos,  transeant,  quae  corpora  in  recentibus  renibus 
semper  sanguinolenta  ductibus  uriniferis  longe  majora  sunt,  arteriarum  repletione  semper  et  ipsa  replentur 
et  arteriis  tanquam  pomula  appenduntur.  Schumlansky  in  citata  figura,  quae  in  plurimos  libros  transiit, 
corpora  illa  etiam  et  quidem  cum  finibus  ductuum  uriniferorum  connexa  delineavit. 

§.  30. 

Primum  quidem  monendum  est,  iconem  Schumlanscii  non  naturam  ipsam  sed  modo  summam  ob¬ 
servationum  exprimere,  quod  quisque  ingenuus  observator  persuasum  habebit.  Hinc  plurimum  pretii  icon 
illa  perdit;  quae  enim  naturam  summa  fide  ipsam  exprimit,  ea  icon  adinstar  observationis  accuratissimae 
'est,  et  quaelibet  recte,  quae  false  visa  sint,  ingenue  testatur.  Fines  ductuum  uriniferorum  in  corpora 
Malpighiana  desinere,  certissime  falsa  assertio  est.  Atque  haec  modo  obiter  Schumlansky  exposuit,  cum 
caetera  omnia  singulis  observationibus  confirmaverit.  Suspicor,  assertionem  illam  tanquam  antiquam  hypo- 
thesin,  fonteincertam,  saepe  vero  ab  alio  alius  in  fidem  repetitam,  a  celeberrimo  viro  esse  susceptam. 
Hallerus  jam  incertus  haesitat;  in  fidem  enim  Bertini  verba  facit;  sed  ultima  origo  Ruyschii  hypothe- 
sis  videtur,  qui  quametsi  ductus  flexuosos  corticalis  substantiae  minime  cognoverit,  originem  tamen  urinae 
secretionis  in  vasorum  glomerulis  ex  sola  hypothese  nimis  ingenue  posuit.  Omnia  quae  Schumlansky  de 
ductuum  uriniferorum  decursu  exposuit,  praestantissima  sunt  et  mirum  quam  bene  in  tam  parvis  observa¬ 
tionis  praesidiis  observata,  sed  falsissima  est  opinio  de  connexu  ullo  quopiam  inter  corpora  Malpighiana 
sanguifera  et  ductuum  uriniferorum  fines.  Modo  arteriis  illa  appenduntur,  ductusque  uriniferi  liberis  mu- 
ticisque  finibus  desinunt.  Praeterea  in  Schumlanscii  figura  corpora  Malpighiana  admodum  exigua  sunt, 
cum  tamen  uriniferos  ductus  longe  superent.  Sed  priusquam  argumenta  ex  observationibus  proponam, 
juvat  etiain  Eisenhardtii  disquisitiones  fusius  recensuisse. 

*•  31. 

Eisenhardt  vir  meritissimus  in  diss.  iuaugurali  de  structura  renum,  Berolini  1818  edita,  fabricam 
ex  observationibus  microscopicis ,  in  laminis  renum  excisis,  illustrare  conabatur;  quae  disquirendi  metho¬ 
dus  omnium  certe  pessima  est,  siquidem  in  laminis  tenuissimis  excisis  omnia  praeter  naturam  discissa 
erant.  Neque  mirum,  observatorem  ceteroquin  solertissimum  maximeque  veneratum,  nobis  non  solum  fabricae 
renum  novam  lucem  non  attulisse,  sed  diversissima  insuper  mira  confusione  commiscuisse,  cum  ductus 
Bellinianos  medullae  ne  quidem  rectius  et  ductus  flexuosos  corticis  illis  conterminos  viderit,  qui  tamen  a 
Ferreinio  jamjam  et  deinde  a  Schumlanscio  praestantissime  observati  fuerant.  In  microscopica  glandu¬ 
larum  disquisitione  nunquam  microscopium  ita  adhibendum  est,  ut  lux  inde  a  speculo  per  subtilissimas 

excisas  laminas  transluceat,  quo  certe  haud  quidquam  satis  accurate  conspicies.  Sed  aut  superficies  aut 
partes  dissectae  superne  illustrentur,  quae  semper  nobis  consuetudo  in  examinandis  glandulis  extitit.  Eisen- 
hardt  primo  corpora  Malpighiana  s.  glomerulos  Schumlanscii  eorumque  cum  vasis  sanguiferis  connexum 
recte  describit.  In  renibus  scilicet  recentibus  et  praeparatis  Lieberkulinianis  vidit,  corpuscula  illa  minimis 
arteriarum  surculis  baccatim  insidere;  quae  corpora  ex  arteriis  injectione  semper  repleta,  pro  glandulis 
habet,  ex  vasorum  glomerulis  conflata.  Fatetur  eadem  esse  glomerulos  Schumlanscii  et  corpuscula  Mal- 
piuhio  false  glandulas  dicta,  quae  Malpighio  bene  observante  sanguinis  vasis  veluti  poma  appenduntur. 

§.  32. 

Ansas  vasorum  reticulatas  in  renum  superficie,  quas  Eiseniiardt  descripsit  et  delineavit,  quas  vero 
pro  vasis  vendidit,  urinam  secernentibus,  profecto  nil  aliud  ac  consueta  vasorum  sanguiferorum  retia  sunt, 
quae  capillaria  per  totam  substantiam  corticalem  inter  ductus  uriniferos  serpentinos,  longe  majores,  vagan¬ 
tur.  Quare  non  immerito  per  arterias  illa  vascula  replere,  Eisenhardtius  suadet.  Equidem  vasculosa 
illa  retia  subtilissima,  mere  sanguifera,  quibus  ductus  uriniferi  unice  fere  agglutinantur,  saepissime  obser¬ 
vavi,  tum  in  microscopica  laminae,  ex  rene  recente  excisae,  observatione,  tum  in  renibus  per  vasa  san- 
guifera  repletis  Praeparata  Lieberkuhniana,  Berolini  asservata,  aptissima  sunt  ad  vasorum  sanguifero- 
rum  subtilissimorum  habitum  illustrandum,  sed  onmino  inepta,  ex  quibus  conformatio  substantiae  glandu¬ 
laris  ductuumque  uriniferorum  extricetur.  Postea  Eisenhardt  * **  ipse  vasa  sua  urinifera  tanquam  venosa 
declaravit,  ductus  uriniferos,  ratus,  ex  iisdem  originem  ducere;  sed  ex  hypothese  omnia  haec  dicta  sunt; 
ductus  enim  uriniferi  Eisenhardtio  ignoti  erant,  ex  sola  causa,  quia  subtilissimas  laminas  luce  transful- 
gente  examinavit,  cum  tamen  iidem  serpentino  cursu  per  corticem  distinctissimi,  totam  unice  corticalem 
substantiam  efficiant,  ita  ut  testiculorum  adinstar  ex  solis  flexuosis  canalibus  illa  constet,  qui  etsi  longe 
minores  sint  quam  canales  seminiferi,  magnopere  tamen  vascula  sanguifera  capillaria  diametro  exsuperant. 

§.  33. 

Ita  tandem  evenit,  ut  Eisenhardtius,  pro  vitiosa  examinandi  methodo,  peculiarem  substantiam 
glandularem  in  medulla  et  cortice  aeque  neglexerit.  Sed,  quod  maxime  dolendum  est,  ex  viri  celeber¬ 
rimi  commentatione  tanta  anatomiae  renum  confusio  accedit,  ut  descriptionem  incertam  dubiamque,  varia 
miscentem,  in  libris  anatomicis  vix  quidquam  aequet.  Incerti  sunt,  quas  vices  ductus  a  Ferreinio  et 
Schumlanscio  descripti  serpentini  gerant,  neque  eorum  virorum  observationes  congruas  cum  adversis  Eisen¬ 
hardtii  observatis  connubere  possunt;  sed  ut  nullum  praetermittatur,  duplices  uriniferos  ductus  nimis  inge¬ 
nue  describunt,  nimirum  ductus  serpentinos  Feriieinii  et  Schumlanscii  aeque  ac  vasa  reticulata  Eisenhardtii. 

Unum  est  in  Eisenhardtii  dissertatione  omni  laude  dignum,  revisio  scilicet  critica  observationum 
III.  Ruyschii  ,  qui  ante  ductuum  corticalium  detectionem  anatomiam  renum  ex  vasorum  sanguiferorum 
repletione  magis  perturbavit,  quam  excoluit.  Plus  enim  impedimenti  quam  praesidii  glandularum  anato¬ 
miae  auctoritate  et  celebritate  sua  imposuit. 

§.  34. 

111.  Doellinger,  cujus  magna  de  anatomia  et  physiologia  merita  me  ipso  nemo  lubentius  agnoscere 
potest,  anatomiam  renum  non  magis  promovit.  Iterum  enim  vasis  sanguiferis  replendis  renum  structuram 
explorare  conatus  est.  Itaque  ex  injectionibus  concludit,  vasa  sanguifera  in  ductus  uriniferos  transire, 
quametsi  ipse  fateatur ,  ductus  uriniferos  vasculis  sanguiferis  minimis  multo  majores  esse,  ita  ut  4  —  6 
globuli  sanguinis  in  illis  apte  moveri  possint.  Sed  argumento,  a  transitu  materiae  ex  vasis  sanguiferis  in 
ductus  uriniferos  petito,  nulla  omnino  vis  inest,  uti  in  prolegomenis  historico  -  criticis  fusius  demonstravi. 
Massa  in  ureterem  injecta  facile  in  vasa  sanguifera  sed  difficillime  in  ductus  uriniferos  transit,  tumque 
maxime  in  vasa  sanguifera  prorumpit,  si  ductus  uriniferi  penitus  non  infarciuntur. 

Praeterea,  qui  ab  anatomicis  nonnullis  praedicantur  ductus  uriniferi,  ex  vasis  sanguiferis  repleti,  re 
vera  ductus  uriniferos  esse,  minime  demonstratum  est.  Nunquam  enim,  me  auctore,  ductus  uriniferi  ex 
vasis  sanguiferis  replentur,  ne  uno  contrario  exemplo,  sed  facillime  vasa  sanguifera  inter  ductus  Bellini 
medullaris  substantiae  recte  progredientia  replentur,  eaque  pro  ductibus  Bellinianis  habentur,  quod  jam 
Cl.  Huschke  in  praeparatis,  a  Prochaska  confectis,  vituperavit.  Sed  idem  in  museis  nonnullis  egomet 
ipse  vidi.  Exemplum  obfernm  in  praeparatis  Lieberkuehnii,  ubi  arteriae  medullaris  substantiae  rectae 
repletae  facillime  pro  ductibus  Bellinianis  haberi  possunt  atque  etiam  habitae  sunt;  sed  in  magna  injectio¬ 
num  copia,  ab  illustrissimi  viri  artifice  manu  confectarum,  ne  unum  est  praeparatum,  in  quo  Belliniani 
aut  Ferreinii  ductus  repleti  sunt,  quales  sine  injectione  jam  microscopii  ope  observantur,  quales  injectione 
per  ureterem  antliae  pneumaticae  ope  confecta,  materiam  facile  suscipiunt.  Jure  igitur  suspicor,  ductus 
uriniferos  diverso  colore  infectos,  quos  post  venarum  et  arteriarum  emulgentium  Cl.  Doellinger  vidisse 
praedicat,  a  veris  uriniferis  vasis  alienissimos,  modo  vasa  medullaris  substantiae  recte  procedentia  fuisse. 
Sed  jam  nimis  longus  sum  in  refutatione,  quam  in  historicis  operis  prolegomenis  latius  atque  argumento¬ 
rum  plurimis  momentis  absolvisse  mihi  videor.  (Proleg.  I.  <§>.  15.  II.  §.  1.) 

*  Meckel's  Archiv  fur  Pliysiologie.  T.  VIII.  p.  218. 

**  Was  ist  Absouderung  uud  wie  geschieht  sie.  Wiirzburg'  1819. 

§.  35. 

Convertimur,  priusquam  proprias  de  renum  structura  observationes  proferamus,  ad  praestantissima 
IIuschkei  *  observata,  quibus  honorem  disquisitionum’  eximia  fide  a  Ferreinio  et  Schumlanscio  institu¬ 
tarum  merito  vindicavit,  plurimaque  insuper  anatomiae  renum  addidit.  Nimirum  IIuschkeo  ope  antliae 
pneumaticae  contigit,  ductus  uriniferos  mammalium  etiam,  non  modo  in  medullari  substantia,  sed  per 
corticem  ipsum  ad  superficiem  usque  renum,  feliciter  inde  ex  uretere  replere,  quod  nemini  hactenus  suc¬ 
cessit.  Hinc  antiqua  illa  hypothesis  de  finibus  ductuum  uriniferorum ,  nullo  dubio  superstite,  tandem  diju¬ 
dicari  potuit.  Methodum  a  IIuschkeo  adhibitam  in  prolegoinenorum  altera  parte  fusius  explicavi.  (Proleg. 
II.  §>.  7.)  Monet  auctor  ipse,  injectionem  omnium  felicissime  in  Equo  succedere;  massa  interdum  in 
partem  retis  vasculosi  sanguiferi  prorupit,  nunquam  vero  in  corpuscula  Malpighiana.  Summa  obser¬ 
vationum  gravior  est,  quam  ut  non  expressis  auctoris  verbis  lectoribus  proponam.  Adjiciam  alteram 
alteramque  notam,  ubi  observationes  propriae  emendationem  suadere  videntur. 

§.  36. 

Dicit  enim  IIuschke: 

„Die  Schumlansky’schen  Canalchen  fangen  ais  Bellinische  Rohren  selir  stark  in  den  Warzen  an 
und  theilen  sich  vollkommen  gerade  verlaufend  und  nach  allen  Seiten  kegelformig  auseinander  fah- 
rend,  gabelformig.  Sind  die  Bellinischen  Rohren  bis  an  die  Griinze  der  Marksubstanz  gekommen, 
so  laufen  sie,  sich  von  einander  immer  mehr  entfernend,  doch  jetzt  deutlicher  ais  frulier,  in  einzelne 
verhaltnissm.iissig  weit  abstehende  Hiiufchen  (pyramides  Ferreinii)  getrennt,  bis  an  die  Oberfliiche  der 
Niere,  fangen  sich  hier  an  zu  winden,  keliren  in  einem  Bogen  gegen  einander  um,  laufen  wieder 
abwarts  und  verlieren  sich  so,  geschliingelt  und  allmalig  enger  geworden,  ohne  in  die  Malpighi- 
schen  Korperch  en  einzugehen.  Man  sieht  zwar  hie  und  da  einen  Rindencanal  liber  ein  solches 
Driischen  weggehen,  aber  uie  habe  ich  beobachten  konnen,  dass  er  hier  endete  und  vielleicht  in 
Arterienknauel  eindriinge,  woraus  jedes  Korperchen  besteht.“ 

Vide  Fig.  3.  Tab.  XIV.  ex  laudata  commentatione  desumptam,  ubi  pars  superficiei  renis  infantis 
trimestris  cum  reticulis  venosis  et  ductibus  uriniferis  serpentinis  illustratur.  Unum  solummodo  hic  monebo, 
scilicet  uriniferos  ductus  in  corticali  substantia  serpentinos  non  sub  finem  paulatim  diametro  deficere,  quod 
IIuschkeus  docet,  imo  pari  undique  lumine  s.  diametro  ad  fines  muticos  coecos  usque  decurrere.  Dein 
descriptio  canalium  corticalium  maxime  ex  anatoine  renum  Equi  desumpta  videtur.  In  his  enim  cortex 
renum  ex  meris  fere  rectis  et  undulatis  canalibus  constat,  qui  modo  ad  renum  superficiem  varie  serpentino 
cursu  divaricantur  et  recte  recurrunt,  paululum  solummodo  undulati.  In  caeteris  vero  mammalibus  totus 
cortex  maxima  parte  ex  canalibus  serpentinis  irregulariter  sinuatis  conflatur.  (Conferas  icones  nostras  de 
rene  Sciuri  Fig.  4.  Tab.  XIV.  de  rene  Equi  Fig.  1.  Tab.  XV i) 

Pergit  IIuschkeus: 

„Die  Nierenwarzen  scheinen  unter  den  Siiugethieren  nicht  iiberall  gleich  gebaut  zu  seyn.  Wah- 
rend  die  Einen  in  das  Nierenbecken  oder  seine  Kelche  hervorspringende  Kegel  der  Marksubstanz  zum 
Anfang  der  Bellinischen  Rohren  liaben,  besitzen  die  Andern  Vertiefungen,  in  welchen  die  Harncanale 
beginnen  und  endlich  giebt  es  in  manchen  Nieren  Stellen,  vvo  auf  der  Spitze  einer  kegelformigen 
Warze  wieder  eine  kleine  Vertiefung  liegt,  in  welcher  hauptsachlich  die  Bellinischen  Gange  ihre 
Ausmiindung  haben  (calyx  minimus).  In  dem  ersten  Falle  befindet  sich  der  Mensch  mit  vielen  an- 
deren  Saugethieren ;  den  zweiten  habe  ich  beim  Pferde  bemerkt,  dessen  betriichtliche  lierzformige 
Niere  eigentlicli  nur  aus  2  Lappen  besteht.  Das  Nierenbecken  namlich  ist  in  der  Tiefe  in  die  Liinge 
quer  gezogen  und  jeder  jener  Hauptlappen  liat  einen  Canal,  an  dessen  Ende  eine  kleine,  weiche, 
kegelformige  Warze  frei  hervorspringt,  bedeckt  mit  den  Oeffnungen  der  Bellinischen  Rohren.  Diese 
zieht  sich,  flacher  werdend,  in  einen  langen  Halbcanal  (calyx)  aus,  der  durch  einen  grossen  Theil 
des  Aufangs  der  Lappen  fortgeht  und  in  welchem  die  Bellinischen  Markcanale,  mit  schief  nach  der 
Warze  gekehrten  Oeffnungen,  ausmiinden.  Diese  Oefthungen  sind  hier  an  vielen  Stellen  so  bedeu- 
tend,  dass  eine  nicht  gar  zu  feine  Caniile  bequein  eingesetzt  vverden  konnte,  zugleich  aber  ihre 
Wiinde  so  feinhautig,  dass  man  sie  theilen  und  von  einander  schlitzen  kann,  ohne  etwas  verletzt  zu 
haben.  Auffallend  war  an  diesem  Anfange  der  Marksubstanz  der  ausserordentliche  Reichthum  von 
Blutgefiissen.  Alie  jene  Oeffnungen  der  canaiartigen  Warze  waren  umschlungen  von  Gefiissbogen, 
ja  ihre  Wiinde  schienen  nichts  anders  ais  Gefiisse  zu  seyn,  weiche  nur  von  einer  hochst  feinen 
homogenen  Substanz  zusanunen  gehalten  wurden,  die  man  zerschlitzen  konnte,  ohne  die  injicirten 
Blutgefiisse  zu  zerreissen,  und  ich  glaube  am  besten  das  Ganze  mit  einem  porosen  Schwamm  ver- 
gleichen  zu  konnen.  “ 

Re  vera  initia  ductuum  Bellini  in  papillis  renalibus  Equi  tam  magna  sunt,  ut  materiem  coloratam 
glutinosam,  simplici  siphone  in  ureterem  injectam,  facillime  suscipiant,  atque  per  totam  medullarem  sub¬ 
stantiam  ad  corticem  usque  pulcherrime  repleantur,  unde  dichotomia  iterum  iterumque  repetita  liquet. 


*  Ueber  die  Textur  der  Nieren ,  Isis  1828  p.  560.  Observata  anetor  primum  in  coetu  naturae  scrutatorum  mouaceusi  au 
tumno  a.  1827  proposuit. 

Mullek  de  structura  glandularum. 

Ejusmodi  praeparata  equidem  in  collectione  propria  conservo.  Videre  IU.  Nees  ab  Esenbeck,  Weber, 
Kilian  al.  Eodem  modo  facta  credo  similia  ex  equo  praeparata*  in  museo  Hunteriano  Londinensi  con¬ 
servata,  quae  Meckelio  visa  sunt.  In  aliis  mammalibus  ope  siphonis  nunquam  ductus  Belliniani  replen¬ 
tur  ex  uretere. 

§.  37. 

Ceterum  Huschkeus  nota  de  corporibus  Malpighianis  confirmat,  ex  arteriis  scilicet  semper  repleri, 
denique  pro  vasorum  sanguiferorum  glomerulis  illa  habet.  Q,uod  vero  Huschkeus  suspicatur,  retia  san- 
guifera  corticis  ex  parte  arteriosa  esse,  confirmandum  est.  In  microscopica  enim  praeparatorum  Lieber- 
KUEHNii  Berolinensium  observatione  praesertim  renum,  elegantissime  per  vasa  emulgentia  repletorum,  et  in 

spiritu  vini  degentium,  interstitia  inter  corpora  Malpighiana  subtilissimo  vasculari  rete  expleta  sunt,  quod 

ab  arteriis  non  minus  quam  a  xenis,  passim  atque  interrupte  repletur,  cum  corpora  Malpighiana  semper 

ab  arteriis  expleantur.  Corpora  Malpighiana  majoribus  quidem  arteriarum  surculis  insident,  sed  vasis 

reticulatis  et  ipsa  undique  circumdantur.  Persuasum  igitur  habeo,  vasa  sanguifera  retiformia  capillaria, 
quae  tubulos  ductuum  uriniferorum  circum  circa  ambiunt,  hinc  arteriosum  sanguinem  suscipere,  illinc 
venosum  sanguinem  venis  amandare. 

Quae  denique  Huschkeus  de  vasorum  in  substantia  medullari  habitu  docet,  ea  tum  observationibus 
Schumlanscii  consentiunt,  tum  vero  ipse  comperta  habui.  Scilicet  non  adeo  reticulatim  diffunduntur  ut 
in  cortice,  sed  recto  cursu  inter  ductus  Bellini  procedunt  ad  corticem,  ita  ut  ductuum  uriniferorum  habi¬ 
tum  simulent;  differunt  tamen  ramulis  passim  emissis,  atque  ansas  reticulares  et  ipsa  magis  elongatas  efformant. 

§.  38. 

Certe  omnium  maxime  ex  Huschkei  felicissimis  ductuum  uriniferorum  repletionibus  anatomiae 
renum  lux  accessit;  novaque  inde  in  organorum  illorum  historia  periodus  incipit.  Neque  quidquain  jam  * 
nunc  supererat,  quam  ut  ultimi  fines  canalium  uriniferorum  serpentinorum  corticis  accuratius  explicarentur. 
Coecis  finibus  illos  terminari,  ex  Huschkei  injectionibus  jam  patet.  Ductus  enim  uriniferi  in  felici  reple¬ 
tione  soli  ad  superficiem  usque  renum  per  serpentinos  undique  gyros  difficillimo  cursu  replentur;  interdum 
quidem  massa  in  partem  retis  vasculorum  sanguiferorum  prorumpit,  nunquam  vero  in  corpora  Malpighiana, 
quae  ex  sola  traditione  pro  glandulis  habita,  cum  ductibus  uriniferis  connecti  dicebantur.  Ita  tandem  in 
organo  gravissimo  propria  substantia  glandularis  absque  ullo  tubulorum  minorum  cum  subtilissimis  vasculis 
sanguiferis  commercio  aeque  ac  in  testiculis  evicta  est.  Nunquam  defuere,  qui  ductus  uriniferos  ex  vasis 
sanguiferis  sese  replevisse  praedicarent;  attamen  certissimum  est,  ex  vasis  sanguiferis  ductus  uriniferos 
plane  nunquam  usquam  repleri,  massamque  injectam  ne  quidem  laceratione  in  tubulos  uriniferos  prorum¬ 
pere.  Si  connexus  vasculorum  sanguiferorum  minimorum  cum  tubulis  longe  majoribus  adesset,  certe  in 
cortice  extaret. 

Verum  enimvero  nemo  unquam  ex  vasis  sanguiferis  tubulorum  corticalium  serpentinorum  ullum,  ne 
unum  quidem  replevit.  Qui  tamen  tubuli  primum  impleri  debebant,  priusquam  massa  in  tubulos  rectos 
medullares  perveniret.  Sed  vasa  medullaria  recta,  ex  vasis  sanguiferis  repleta,  uti  Huschkeus  jam  mo¬ 
nuit,  re  vera  ipsissimae  arteriae  medullares  sunt,  inter  ductus  Bellini  recte  procedentes,  eaeque  non 
felici  eventu  ex  arteriis  emulgentibus,  imo  semper  ex  iisdem  facillime  replentur. 

t 

§.  39. 

Miror  sane  consilium  singulare,  glandularum  intricatissimam  conformationem  ex  vasorum  sangui¬ 
ferorum  repletione  evincendi.  Quo  nihil  incertius  extare  potest.  Injectione  vasorum  sanguiferorum  felici 
omnia  vascula  capillaria  retiformia  replentur.  Hac  autem  telae  cellularis  vasculosae  nimia  repletione  om¬ 
nis  alia,  quae  forte  subest,  substantia  comprimitur  et  coercetur,  ut  subtilior  structura  sensibus  obnu¬ 
biletur.  Adeas  celeberrimas  illas  Lieberkuehnii  injectiones,  explores  praeparata  illa,  quae  omnium  jure 
mirationem  movent,  repletas  particulas  glandularum  salivalium,  hepatis,  renum  cet.,  videas,  num  ullo  modo 
praeter  vascularium  sanguiferorum  retium  magnitudinem  differant,  videas,  num  canalium  secernentium 
multo  majorum  in  quoquam  vel  vestigium  conspiciatur,  canalium,  qui  in  microscopica  observatione  renum 
recentium  facile  observantur,  qui  in  avibus  et  mammalibus  in  ultimos  usque  coecos  fines  ex  uretere  repleri 
possunt,  qui  in  piscibus  et  amphibiis  vel  nudis  interdum  oculis  conspiciuntur;  ne  dicam  de  racemosis  vesi¬ 
culis  et  surculis,  qui  in  aliis  glandulis,  salivalibus  scilicet  et  hepate,  liberis  coecisque  finibus  prominuli 
apud  embryoUes  pulcherrime  atque  elegantissime  observantur,  qui  in  glandulis  salivalibus  et  pancreate  in 
ultimos  usque  coecos  fines  ipso  mercurio  repleri  possunt.  Itaque,  si  quis  impedimentum  quaerat,  quo 
minus  canales  glandulosi  totaque  penitior  structura  intelligantur,  vasorum  sanguiferorum  repletione  nihil 
aptius  esse  potest. 

Itaque  triplex  modo  datur  certa  eventuque  vera  methodus,  ductuum  uriniferorum  in  renibus  confor¬ 
mationem  explorandi: 

1.  Repletio  ductuum  uriniferorum  inde  ex  uretere  ope  antliae  pneumaticae. 

2.  Microscopica  renum  dissectorum  observatio,  luce  non  pellucente  sed  superficiem  illustrante,  quae 

observatio  in  iis  animalibus  instituatur,  quorum  uriniferi  ductus  magnitudine  jam  distinctiores  sunt, 
ut  oculis  statim  obversentur. 

3.  Historia  evolutionis  ductuum  uriniferorum  in  embryonibus. 

§.  40. 

Quae  embryonum  observatio  me  docuit,  jam  protuli,  Huschkei  etiam  observationes  ex  felici  du¬ 
ctuum  uriniferorum  repletione  communicavi.  Addam,  quid  mihi  ipsi  injectio  materiae  glutinosae  coloratae 
per  ureterem  ope  antliae  pneumaticae  praestiterit.  Canales  uriniferi  medullares  in  diversis  animalibus  in¬ 
jectione  semper  fere  facile  explentur  ;  sed  ductuum  corticalium  serpentinorum  repletio  nunquam  praeter 
equum  successit,  in  quo  initia  ductuum  medullarium  in  papillis  ampliora  materiem  facilius  recipiunt.  Quare 
in  renibus  equi  etiam  siphone  simplici  ductus  medullares  ex  uretere  repleri  possunt,  quod  in  aliorum 
animalium  nullo  contingit. 

Sed  injectio  ductuum  uriniferorum  Equi  ope  antliae  pneumaticae  felicissime  et  facillime  ad  super¬ 
ficiem  usque  renum  succedit.  Equidem  seriem  praeparatorum  ejusmodi  pulcherrimorum  in  collectione  pro¬ 
pria  conservo,  in  quibus  et  corticales  et  medullares  ductus  felicissime  materiem  ex  uretere,  antliae  pneu¬ 
maticae  ope,  recepere.  Viderunt  praeparata  nostra  Professores  111.  Nees  ab  Esenbeck,  a  Walther, 
Noeggerath,  Weber,  Kilian.  Novissime  eadem  judicio  suo  illustravere  viri  111.  Tiedemann,  Trevira- 
Nus,  a  Froriep,  Muenz,  Schroeder  van  der  Kolk  al. 

Jam  vero  nunc  praeparata  ipsa  describam. 

In  medullari  substantia  canales  ita  se  habent,  ut  Huschkeus  descripsit;  eximia  ad  papillas  magni¬ 
tudine  incipiunt,  ubi  diametro  0,01305  poli.  Par.  pollent,  ita  ut  magnos  canales  seminales  Sciuri  fere 
aequent,  quorum  diametrum  inveni  =  0,01453.  Bifurcati  paulatim  tenuiores  fiunt,  et  in  media  medullari 
substantia  diametro  0,00489  metiuntur. 

In  cortice  canales  uriniferi  recte  procedunt,  postquam  ad  corticem  usque  diametro  magis  etiam 
extenuati  sunt.  Cortex  ipse  magis  dispersis  corporibus  Malpighianis  quam  canalium  habitu  diverso  indica¬ 
tur.  In  cortice  canales  diametrum  aequalem  observant,  nec  vero  extenuantur.  Varietas  enim  diametri 
non  major  est  secundum  nostras  mensiones,  quam  0,00140  —  0,00188  poli.  Par.  Ceterum  decursus  cana¬ 
lium  corticalium  Equo  singularis  est.  In  dissectis  enim  renibus,  pulcherrime  repletis,  non  serpentini 
conspiciuntur  ductus,  per  corticem  undique  vagantes,  ut  in  caeteris  mammalibus  et  homine,  ubi  praeter 
fasciculos  canalium  recte  procedentium  cetera  substantia  ex  divaricatis  serpentinisque  ductibus  conflatur. 
Sed  in  Equo  ductus  medullares  omnes  in  cortice  ad  superficiem  usque  vix  undulati  prolongantur.  (Vide 
accuratissimam  iconem  praeparati  ex  collectione  propria  Fig.  1.  Tab.  XV.  sectionis  scilicet  per  corticem 
et  medullam.)  Ad  ipsam  renum  superficiem  demum  canales  undique  divaricantur  serpentini,  et  tandem 
eodem  modo,  quo  ascendere,  descendunt  in  cortice. 

Omnes  hi  canales  corticales  aequalis  fere  undique  diametri  sunt,  quamvis  canales  serpentini  super¬ 
ficiales  passim  distinctissime  dichotomice  dividantur.  (Vide  iconem  accuratissimam  canalium  serpentinorum 
superficialium  repletorum  particulae  renis  Equi  Fig.  2.  Tab.  XV .) 

Memoranda  est  eximia  ductuum  uriniferorum  in  Equo  magnitudo.  Ductus  serpentini  enim  in  super¬ 
ficie  renum  post  injectionem  tam  magni  sunt,  ut  ab  omnibus  nudo  oculo  conspici  distinctissime  queant. 
Diameter  est  0,00137  —  0,00182.  Omnes  haece  mensiones  ope  micrometri  praestantissimi  microscopii 
Fraunhoferani,  quod  seminario  physico  Bonnensi  est,  institutae  sunt.  Sequitur,  ductus  uriniferos  Equi, 
ubi  tenuissimi  sunt,  vascula  sanguifera  subtilissima  quinquies  quaterve  diametro  superare.  Diameter  enim 
tenuissimorum  vasculorum  sanguiferorum  in  renibus  0,00037  est.  Tertiam  autem,  partem  diametri  cana¬ 
lium  seminalium  testiculi  humani  assequuntur,  qui  secundum  meas  mensiones  0,00470  efficiunt.  (Vide 
tabulas  mensionum  in  libro  XII.  adjectas. 

Nunquam  materia  injecta  ex  tubulis  uriniferis  in  corpora  Malpighiana  transiit.  Ceterum  haec  ont- 
nia  quisque  in  praeparatis  nostris  autopsia  comperta  habebit. 

§.  41. 

Jam  vero  nunc  referam,  quae  ex  microscopica  renum  in  statu  recente  observatione  innotuere. 

Sine  injectione  ductus  uriniferi  in  plurimis  mammalibus  homineque  microscopice  satius  observari 

* 

non  possunt,  ita  ut  structuram  renum  inde  extricare  frustra  tentares,  nisi  extarent  animalia,  in  quibus 
ductus  uriniferi  atque  majores  sunt  atque  paucissima  solum  tela  cellulari  conjunguntur.  Itaque  postquam 
multa  mammalia  frustra  dissecueram,  magnopere  laetatus  sum,  in  sciuro  ductus  uriniferos  microscopio 
simplici  optime  distincteque  observare,  in  quo  animali  etiam  seminales  testium  ductus  eximia  magnitudine 
pollent.  In  dissectione  renum  secundum  longitudinem  ductus  Belliniani,  recti  per  medullarem  substantiam 
porrecti,  continuo  in  corticem  transgressi,  sinuantur.  Fasciculi  autem  pyramidales  ductuum  uriniferorum 
ita  in  substantiam  corticalem  intrant,  ut  medii  ductus  ad  superficiem  fere  renum  parum  inflexi  progre¬ 
diantur,  donec  tandem  serpentino  cursu  divaricentur,  cum  ductus  fasciculi  exteriores  in  corticem  ingressi 
statim  ad  latera  discedant  varieque  inter  se  contorqueantur.  Mirum  etiam  est,  ductus  corticis  serpentinos 
in  sciuro  paulo  ampliores  videri  medullaribus,  ubi  in  corticem  hice  intrant. 

Ceterum  ductus  serpentini  corticales,  utut  varie  inflectantur,  semper  tamen  unam  eantlemque  dia¬ 
metrum  obtinent,  neque  ullibi  extenuantur.  Sunt  autem  omnes  tam  distincti,  ut  tota  corticis  substantia 
ex  solis  ductuum  gyris  conflari  videatur,  maximaque  cum  testiculis  similitudo  appareat,  nisi  ductus  semi¬ 
nales  multo  majores  sint  et  nudis  jam  oculis  diametrum  obferant,  qualem  ductus  uriniferi  corticales  aucta 
magnitudine  exhibent. 

In  Fig.  4.  Tab.  XIV.  partem  renis  sciuri,  octies  aucta  magnitudine,  summa  fide  et  diligentia  ad 
naturam  delineavi.  Neque  vero  solam  conformationem  canalium  in  genere,  sed  singulos  etiam  gyros  sedu¬ 
lus  ad  microscopiuin  indicavi. 

Secundum  mensiones  micrometricas ,  microscopio  Fraukhoferi  institutas,  diameter  ductuum  corti¬ 
calium  ad  fines  usque  muticos  aequalis  =  0,00149  poli.  Paris,  obtinet,  itaque  paulo  minores  sunt  quam 
ductus  uriniferi  avium  prope  fines,  qui  quidem  secundum  mensiones  nostras  0,00174  efficiunt,  multo  au¬ 
tem  minores  sunt  quam  ductus  uriniferi  Petro my zonis  marini,  qui  0,00324,  et  Torpedinis  mar¬ 
moratae,  qui  0,00469  poli.  Paris,  diametro  pollent.  Secundum  mensiones  micrometricas  nostras,  vascula 
capillaria  sanguifera  tenuissima,  in  renibus  repletis,  0,00037  —  0,00058  poli.  Paris,  efficiunt  diajnetro. 
Ergo  subtilissima  vascula  sanguifera  renum  ter  fere  minora  sunt,  quam  ductus  uriniferi  ad  fines  usque 
muticos.  Ductus  autem  uriniferi  ad  corpora  sanguifera  Malpighiana  uti  1:3  referuntur  magnitudine. 

§.  42. 

duodsi  particula  renum,  ex  superficie  excisa,  aquae  per  lioras  aliquot  immersa,  saepius  abluitur, 
tela  cellularis  conjunctiva  inter  ductuum  gyros  sensim  aqua  resolvitur,  quo  ductus  a  se  invicem  discedunt, 
finesque  mutici  passim  observantur.  Ilosce  fines  accuratissime  iterum  iterumque  examinavi.  Plurimi  indi¬ 
visi,  eadem  diametro,  qua  ductus  serpentini,  ceteroquin  mutici,  vix  ac  ne  vix  quidem  tumidi,  coece  ter¬ 
minabantur.  Ductuum  alii  prope  finem  dichotomiam  iniere,  rami  autem  brevissimi  aequales  et  ipsi  coece 
desinere.  Alii  in  duos  ramos  divisi,  quorum  alter  iterum  dividebatur,  alter  vero  indivisus  mutice  desine¬ 
bat.  Ceterum,  quametsi  fines  absque  ordine  disponantur,  omnes  tamen,  qui  in  superficie  relaxata  renum 
inter  gyros  passim  prominent,  coeci  sunt,  neque  ullo  modo  extenuati.  (Yide  Fig.  5.*  Tab.  XIV.  iconem 
particulae  renis  sciuri,  in  aqua  relaxatae,  quae  nudis  oculis  visa  superficiem  fere  villosam  simulabat.) 

In  Fig.  6.  ejusdem  tabulae  fines  ductuum,  quales  passim  prominulos  vidi,  singulos  delineavi. 
Ceterum  canalium  serpentinorum  corticalium,  si  aqua  a  se  invicem  dissolvuntur,  major  etiam  cum  ducti¬ 
bus  seminalibus  similitudo,  totusque  cortex  testiculorum  adinstar  apparet,  sed  ductus  seminales  diametro 
pluries  majores  sunt.  Q,uam  late  singuli  ductus  pateant,  priusquam  post  gyros  multifarios  coecis  desinant 
finibus,  extricare  non  potui.  Nimis  enim  inter  se  implicati  sunt;  certe  longissimi  sunt  uti  canales  semina¬ 
les,  cum  singulos  ductus  continuos  per  multos  gyros  persequi  possis. 

§.  43. 

Renum  substantia  in  aqua  relaxata,  corpora  Malpighiana  et  ipsa  separatim  distingui  possunt,  quo 
nullum  cum  ductibus  uriniferis  commercium  illa  inire  evincitur.  Neque  vero  ullibi  vel  minimum  communi¬ 
onis  vestigium  apparet.  Haec  enim  corpora  omnino  libera  ductibus  uriniferis  eorumque  gyris  passim  inter¬ 
jacent.  In  lamina  subtilissima  substantiae  corticalis  excisa,  ope  microscopii  compositi,  patet,  liaec  corpora 
non  alio  quoquam  vinculo,  ac  subtilissimis  reticulis  filamentosis  contineri,  quae  adinstar  telae  araneae 
ductus  uriniferos  longe  majores  undique  circum  ambiunt.  In  reticulis  hisce  corpora  Malpighiana  passim 
disjecta  sunt,  vesicularum  formam  aemulantia;  sed  majores  etiam  surculi  reticuli  illius  subtilissimi  corpo¬ 
ribus  hisce  accedunt,  quasi  intrantes.  Ceterum  ex  meris  subtilissimis  vasculis  sanguiferis  reticulum  illud 
conflatur;  nam  vascula  ramosa  passim  in  reticulo  diffusa  aperte  conspiciuntur.  (Yide  Fig.  7.  8.  Tab.  XIV. 
a.  ductus  uriniferi  corticales,  b.  subtilissima  vasculorum  sanguif.  retia,  c.  corpora  Malpighiana  cum  sur¬ 
culis  vasculosis  (sanguiferis)  accedentibus). 

Eadem  plane  ratio  est  reticuli  vasculosi  sanguiferi,  quale  in  renibus  per  arterias  emulgentes  a 
Lieberkuehnio  repletis  apparet.  Comparanda  est  observatio  microscopica  in  praeparato  Lieberkuliniano 
Berolinensi  spiritu  vini  conservato,  Fig.  9.  Tab.  XIV.  delineata. 

Haec  sunt,  quae  microscopio  in  renibus  Sciuri  observavimus.  Renes  Equi  sine  injectione  apti 
quidem  sunt  ad  observationem  ductuum  uriniferorum  microscopicam,  minus  tamen  quam  renes  Sciuri;  sed 
tam  distincti  sunt  ductus  corticales  serpentini,  ut  111.  Nees  ab  Esekbeck  eos  non  solum  ope  microscopii 
Fraunhoferani  compositi,  sed  melius  etiam  ope  instrumenti  nostri  simplicis  optime  mecuin  observaverit. 
Sed  in  equo  ductus  uriniferi  per  ureterem  repleti,  nudis  etiam  oculis  conspicui. 

Quodsi  renes  hominis  neonati  recentes  dissecti  microscopio  lustrantur,  atque  ductus  medullares 
fasciculati,  atque  ductus  corticales  serpentini  distinctissime  aeque  ac  in  Sciuro  adulto  observantur.  Memo¬ 
randum  insuper  est,  initia  ductuum  uriniferorum  medullarium  in  papillis  materie  lutea  (utrum  urea  an 
uricum  acidum?)  eleganter  repleta  pluries  nobis  obvenisse. 

§.  44. 

Magni  momenti  videbatur,  rationem  ductuum  uriniferorum  medullarium  et  corticalium  in  illis  ani¬ 
malibus  explorare,  quorum  renes  ex  congerie  lobulorum  constant,  ureteris  ramis  insidentium.  Neque 

defuit  copia,  foetum  Delphini  observandi,  cujus  renes  Fig.  10.  Tai/.  XIV.  magnitudine  naturali  depinxi. 
Lobulorum  quisque  ex  acervulo  lobulorum  pyramidalium  minimorum  constat,  qui  apicibus,  racemorum 
adinstar,  juncti  ureteris  ramulo  insident.  In  Fig.- 11.  Tai.  XIV.  ramulum  singulum,  ex  congerie  integra 
explicatum,  magnitudine  naturali  depinxi.  Lobuli  pyramidales  in  basi  denique  iterum  incisi  erant,  id  quod 
ex  icone  amplificata  Fig.  12.  liquet. 

Quodsi  lobulorum  elementarium  pyramidalium  quemquam,  tela  ambiente  cellulari  liberatum,  micro- 
scopio  observabam,  ex  ductibus  uriniferis  convolutis  integer  ille  conflari  videbatur,  qui  varie  inter  se  im¬ 
plicati,  ductus  seminales  fere  aemulabant.  Divisio  in  ductus  medullares  et  corticales  nondum  aperta,  atta¬ 
men  ductus  serpentini  fasciculatim  ex  lobulorum  apicibus  prodire  videbantur.  (Vide  Fig.  13.  Tab.  XIV.) 

§.  45. 

In  Delphino  adulto  lobuli  minores  non  amplius  pyramidales  sed  rotundiores,  altera  parte  hilum 
offerunt,  in  quem  ramulus  ureteris  calyce  parvulo  immittitur.  Tum  lobuli  adinstar  renum  in  caeteris 
mammalibus  ex  ductibus  medullaribus  rectis  et  corticalibus  serpentinis  constant.  In  quocunque  lobulo 
singula  papilla  inest,  cujus  pyramis  undique  cortice  ambitur.  (Vide  Fig.  14.  Tab.  XIV.) 

Perinde  divisio  utriusque  substantiae  in  lobulis  renum  Delphini,  aeque  ac  in  renibus  caeterorum, 
oritur,  siquidem  ductus  uriniferi  initio  fasciculatim  ex  papilla  oriundi,  posthac  in  medium  fasciculum  col¬ 
liguntur,  cum  extrinsecus  magis  magisque  prolongati  serpentino  cursu  diffundantur  et  corticem  efforment. 

¥  r 

§.46. 

Ultimo  referam,  quae  me  praeparatorum  Lieberkuehnii,  et  injectionum  vasorum  subtilissimorum 
sanguiferorum  a  me  ipso  confectarum,  ulterior  observatio  edocuit. 

1.  Vasa  sanguifera  in  substantia  medullari  partiin  recta  procedunt,  minora  quam  ductus  Delliniani. 

2.  In  substantia  corticali  vasa  sanguifera  sola  undique  subtilissima  retia  efformant,  inter  ductus  urini- 
feros  serpentinos  disposita;  haec  vero  vascula  sanguifera  subtilissima  multo  tenuiora  sunt  quam 
ductus  uriniferi  serpentini,  quales  ex  aliis  observationibus  prolatis  noti  sunt. 

3.  Retia  illa  ex  arteriis  passim  atque  maculatim  repleta  sunt. 

4.  Corpora  Malpighiana  in  vasculorum  minimorum  retibus  disjecta  arteriolis  majoribus  insidunt,  inde- 

que  materie  replentur. 

5.  Ex  observationibus  microscopicis,  saepius  repetitis,  edoctus  sum,  glomerulos  hosce,  qui  ex  arteriis 
materiem  injectam  suscipiunt,  in  vesiculis  contineri. 

In  renibus  recentibus  glomeruli  sanguinolenti  sunt,  sed  tunc  etiam  ex  vesiculis,  in  quibus  continen¬ 
tur,  ope  acus,  facile  protrudi  possunt,  ita  ut  laxe  libereque  in  vesiculis  glomeruli  lateant,  in  ea  parte 
modo  affixi,  ubi  arteriola  glomerulo  accedit. 

Quodsi  renes  per  vasa  emulgentia  repletos  examinas,  magis  etiam  haec  comperta  habebis:  facile 
enim  glomeruli,  inde  a  suis  arteriis  repleti,  ex  dissectis  vesiculis  protrahi  possunt,  tumque  internam  exca¬ 
vatam  superficiem  laevem  vesiculae  perlustrare  potes.  Haec  videre  in  praeparatis  nostris  suoque  judicio 
illustravere  viri  ili.  Tiedemann,  G.  R.  Treviranus,  a  Froriep,  Schroeder  van  der  Kolk. 

Alia .  quaestio  est,  num  massa  glomeruliformis ,  in  vesiculis  jacens,  vere  ex  vasculis  sanguiferis 
constet,  utrum  vasculosa  sit,  an  ex  materie  injecta,  per  arteriolam  in  vesiculam  prorumpente,  vermiculari 
forma  oriatur.  Initio  quidem,  quum  primum  vesiculas  viderem,  credidi,  receptacula  modo  sanguinis  arte¬ 
riosi,  non  vasculosa  esse. 

Sed  observationes  microscopicae  novae  me  docuere,  materiam  in  vesiculis  contentam  vere  glome¬ 
rulum  subtilissimarum  arteriarum  esse,  maxime  cum  in  recentibus  renibus  viderem,  in  vesiculis  non  modo 
sanguinem  sed  etiam  aliam  materiem  contineri,  quae  ex  vesicula  protrahi  possit  atque  in  uno  solum 
puncto  adhaereat.  Ceterum  glomeruli  ulterior  conformatio  in  praestantissimis  quamvis  injectionibus  non 
facile  extricari  potest.  Videor  tamen  observasse,  arteriolam,  quae  glomerulo  accedit,  cirri  adinstar  dividi, 
unde  tortuosa  vascula  oriuntur,  quae  ansis  secum  arcte  connectuntur  et  recurrunt.  Sed  hoc  certum  est, 
et  quisque  sibi  apud  me  persuaderi  potest,  glomerulos  libere  in  vesiculis  contineri,  nec  ullibi,  nisi  uno  in 
puncto,  cum  vesiculis  cohaerere.  Quodsi  glomerulos  ex  vesiculis  protraxisti,  laevia  hemisphaeria  excavata 
vides,  per  quorum  parietem  adjacentia  retia •  sanguifera  translucent. 

Vide  Fig.  9.  Tab.  XIV.  iconem  magnitudine  maxime  auctam  particulae  humani  renis,  per  arte¬ 
riam  emulgentem  optime  repleti,  a.  a.  a.  Vascula  sanguifera  minima  reticulata ,  maxime  aucta  magnitudine 
delineata,  ductibus  uriniferis  ceteroquin  longe  minora,  b.  b.  b.  Corpora  Malpighiana,  seu  vesiculae  cum 
glomerulis,  c.c.c.  Vesiculae  singulae,  ex  quibus  demti  sunt  glomeruli,  penitus  excavatae,  cum  vasculis 
reticulatis  vicinis  translucentibus. 

.j.ir  \U  ,  '  ,  ‘i.  .  *  47. 

Secundum  mensiones  micrometricas  repetitas  vascula  sanguifera  minima  in  renibus  hominis  diametro 
0,00037  —  0,00058  poli.  Paris,  efficiunt.  Diameter  corporis  Malpighiani ,  mensionum  media  habita  ratione, 
est  0,00700,  ergo  13>es  —  18>es  major.  Cl.  Weberi  mensiones  consentiunt  fere.  Invenit  enim  diametrum 

corporum  Malpighii  in  renibus  humanis  0,080 — 0,106  lin.  Paris.,  =.0,00666  —  0,00883  poli.  Paris. ,  quod 
media  habita  mensionum  ratione  0,00774  efficit.  (Vide  Meckel’s  Archiv  fiir  A‘.  u.  Ph.  1827.  p.  278.) 

Q,uod  tandem  functionem  corporum  Malpighii  attinet,  certe  plurima  adhuc  latent.  A  secretione 
urinae  certe  magis  aliena  sunt.  Non  enim  cum  ductibus  uriniferis  in  animalium  ullo  conjunguntur,  sed 
arteriarum  sunt.  Ductus  vero  uriniferi  finibus  liberis  coecis  instructi  sunt,  quod  microscopica  observatio 
in  piscibus,  amphibiis  et  ipsis  mammalibus  passim  docet,  quod  magis  etiam  injectione  in  avibus  evincitur, 
quae  tamen  aeque  ac  mammalia  corpusculis  Malpighianis  gaudent.  Apte  quidem  glomeruli,  in  se  conclusi, 
libere  in  vesiculis  contenti,  arteriis  appensi,  cum  receptaculis  sanguinis  arteriosi  comparantur,  in  quibus 
sanguis  arteriosus  diutius  morari  potest.  Maxime  etiam  memorandum  est,  in  ranis,  quae  praeter  arte¬ 
rias,  venam  etiam  renalem  advehentem  habent,  teste  IIuschke,  omnes  arteriolas  in  corpora 
Malpighiana  transire. 

§.  48. 

VI.  Summa  observ  ationum  de  penitiori  rentim  struetur  a. 

1.  Vasa  secernentia  renum  in  omnibus  animalibus  tubuli  sunt,  modo  recte,  modo  sinuatim  decurren¬ 
tes,  diametri  undique  fere  aequalis,  finibus  muticis  coecis. 

2.  In  omnibus  animalibus  hi  tubuli  uriniferi  primum  ex  vesiculis  pedunculatis  oriuntur,  pedunculis 
magis  magisque  excrescentibus,  quod  ex  historia  evolutionis  amphibiorum,  avium,  mammalium 
apertum  est. 

3.  Varia  est  ratio  inter  tubulos  uriniferos  ductusque  excretorios  in  diversis  classibus  et  animalium 
ordinibus. 

4.  In  piscibus  nimirum  nonnullis  et  batrachiis  tubuli  fere  paralleli,  aut  recti,  aut  paulum  inflexi,  ure¬ 

teri  laterali  insidunt,  finibus  coecis  rotundatis,  aut  vix  tumidis,  aut  aequalibus  terminantur. 

5.  Eadem  ratio  est  in  caeteris  piscibus  nec  non  serpentibus,  sed  tubuli  serpentino  cursu  inter  se  con¬ 
torquentur  et  lobulis  passim  colliguntur. 

6.  In  crocodilis  et  testudinibus  ureter  ramosus  extat;  superficies  renum  lobulorum  gyris  insignis,  du¬ 

ctibus  uriniferis  recte  versus  lobulorum  superficiem  directis.  Ureter  in  gyris  lobulorum  ramificatur, 
unde  utrinque  ductus  uriniferi  versus  gyrorum  superficiem  discedunt.  Ductus  ceteroquin  aequales 
ad  fines  usque  muticos,  non  tumidos,  coecos. 

7.  In  avibus  ductus  uriniferi  in  pyramides  conjuncti,  qui  ureteris  ramis  adhaerent,  extrinsecus  in 
lobulorum  gyros  diffunduntur,  atque  in  superficie,  alius  juxta  alium,  pinnatifide  explicantur,  fini¬ 
bus  coecis,  rotundatis,  non  tumidis. 

8.  In  mammalibus  et  homine  ductus  uriniferi,  a  papillis  oriundi,  in  medulla  recte  procedentes,  iterum 
iteruinque  ad  corticem  usque  bifurcantur,  in  cortice  ipso  plerumque  lateraliter  diffunduntur  et  ser¬ 
pentino  cursu  varie  inter  se  contorquentur,  ut  totus  cortex  ex  meris  ductuum  gyris  confletur. 
Omnes  denique  parum  extenuati  finibus  coecis,  non  ramosis,  non  pinnatifidis,  non  tumidis  termi¬ 
nantur,  absque  ullo  cum  vasculis  sanguiferis  et  corporibus  Malpighianis  commercio.  Plures  sub 
.finem  bifurcantur,  sine  certo  ordine. 

9.  In  mammalibus  illis,  quorum  renes  ex  separatis  lobulis  constant,  eadem  fere  ratio  est.  Lobulus 
enim  quisque  ramo  ureteris,  calycis  adinstar  dilatato,  appenditur;  calyx  autem  lobuli  papillam 
amplectitur;  itaque  cuique  lobulo  sua  etiam  substanlia  medullaris  et  corticalis  est,  in  quibus  urini¬ 
feri  ductus  aeque  ac  in  caeteris  mammalibus  sese  habent. 

10.  In  animalibus  quibusdam  vertebratis  inferioribus  tota  renis  substantia,  in  mammalibus  sola  corti¬ 
calis  substantia  serpentino  ductuum  decursu  penitus  testiculis  similis  est;  utrique  ex  serpentinis 
ductibus  constant,  coece  terminatis,  undique  aequalibus  diametro;  sed  uriniferi  ductus  plerumque 
microscopici  sunt,  cum  seminales  ductus  nudis  oculis  semper  appareant.  Modo  in  Rajis  ductus 
uriniferi  ejusdem  magnitudinis  sunt  ac  ductus  seminales  testiculi  humani. 

11.  Ductus  uriniferi  multo  majores  sunt  diametro  quam  vascula  sanguifera  tenuissima,  neque  ullum 
unquam  cum  hisce  commercium  intimum  in  animalium  quoquam  ineunt.  Vascula  sanguifera  potius 
reticulatim  inter  uriniferos  ductus  disjecta  sunt.  Ergo  ductus  uriniferi,  uti  ductus  seminales 
semen ,  ita  et  ipsi  urinam  proprie  secernunt.  Haec  autem  secretio  tam  simplex  est  in  parietibus 
ductuum  uriniferorum  et  seminalium,  quam  in  membrana  quacunque  alia  secernente. 

12.  Praeter  retia  vascularia  sanguifera  majores  arteriarum  surculi  corpora  adeunt  in  cortice  disjecta, 
rotundata,  intus  excavata,  vesicularia,  sanguinolenta,  unde  inter  uriniferos  ductus  parvula  san¬ 
guinis  receptacula  formantur,  in  quibus  sanguis  ex  arteriis  allatus,  diutius  permorari  atque  colligi  potest. 

13.  Haec  corpuscula  modo  cum  vasis  sanguiferis  conjunguntur,  nequei  vero  sunt  glandulae,  sed  glan¬ 
dulosis  uriniferis  ductibus  alienissima  sunt. 

14.  Ceterum  corpuscula  haecce  seu  receptacula  in  renibus  plurimorum  animalium  obvenire  videntur. 
Observata  enim  sunt  in  ranis  et  bufonibus,  in  testudinibus,  avibus,  mammalibus  et  ipso  homine. 
Non  vidi  hucusque  in  crocodilis,  serpentibus,  piscibus. 

LIBER  UNDECIMUS. 

De  penitiori  testiculorum  structura. 

(TAB.  XV.  FIG.  3  —  11.  TAB.  XVI.  FIG.  1  —  26.) 

§.  1. 

I.  De  t  c  sticulis  animalium  articulatorum. 

In  insectis  mira  et  fere  innumera  testiculorum  varietas  observatur.  Quotquot  enim  formis  super¬ 
ficies  vasorum  interna  secernens  augetur,  tot  testiculorum  varietates,  fere  vegetabili  charactere,  uberrimae 
extant.  Incipit  evolutio  a  simplici  vase  tubuliformi.  Ceteras  formas  tum  ex  observationibus  Cl.  virorum 
Swammerdamm,  Leon-Dufour  *,  Succow**,  tum  ex  propriis  dissectionibus  compertas,  jam  nunc  recensebo. 

1.  Tubuli  simplices  non  ramosi,  magis  minusve  contorti,  coecis  finibus  desinentes. 

2.  Tubuli  spiraliter  convoluti,  coecis  finibus  desinentes,  uti  in  Sphodro  terricola.  (Leon-Dufour 
1.  c.  Tab.  V.  Fig.  6.) 

3.  Tubuli  simplices,  glomeruli  adinstar  convoluti,  coecis  finibus  terminati,  uti  in  Carabo  aurato 

(Leon-Dufour  l.c.  Tab.  4.  Fig.  1.),  et  in  Aptino  displosore  (/Yg.2.),  Dytisco  {Tab.  5. Fig.  2.) 

4.  Tubuli  simplices,  finibus  irregulariter  ramosis,  apicibus  vesicularibus,  uti  in  Priono  coriario. 
(Leon-Dufour  Tab.  IX.  Fig.  4.) 

5.  Tubuli  simplices,  verticillatim  divisi,  apicibus  capsularibus,  uti  in  Scarabaeo  nasicorni.  (Vide 
Swammerdamm  Bibi.  nat.  Tab.  XXX.) 

6.  Tubuli  simplices,  finibus  verticillatis,  apicibus  vesiculatis,  uti  in  Trichio  fasciato.  (Vide  Suc- 
cow  1.  c.  Tab.  XI.  Fig.  18.) 

7.  Tubuli  simplices  in  stellatas  capsulas  desinentes,  quarum  apices  in  canales  subtiliores  iterum  pro¬ 
longantur.  Nepa  cinerea.  (Vide  Swammerdamm  Tab.  III.  Fig.  6.) 

8.  Tubuli  simplices,  qui  seriem  canalium  emittunt,  capsulis  patellaeformibus  terminatorum.  Cetonia 
aurata.  (Leon-Dufour  Tab.  VII.  Fig.  2.) 

9.  Tubuli  simplices ,  capsulis  floriformibus  terminati.  Asida  gigas;  (Leon-Dufour  Fig. 5.  Tab.  VIII.) 
Oedemera  calcarata;  {Fig.  7.)  Diaperis  violacea;  {Fig.  5.)  Tenebrio  obscurus; 
(Fig.  4.)  Oedemera  coerulea.  {Fig.  6.)  Capsula  floriformis  ex  vesicula  media  iisdemque 
aliis  circumpositis  componitur. 

10.  Tubuli  simplices  capsula  transversali  antherae  in  modum  terminati,  uti  in  ape,  (Swammerdamm 

Tab.  XXXI.  Fig.  1.),  et  bombyce,  {Tab.  XXV11I.  Fig.  3.)  Scarite,  Calvinia.  (Leon- 
Dufour  Tab.  IV.  Fig.  3.  4.)  .  >  >i:  , 

11.  Tubuli  simplices,  in  utriculos  radiatos  teneros  diffissi.  Bostrichus  capucinus.  (Leon-Dufour 

Tab.  IX.  Fig.  3.)  -i  •  :>  .  :  '»  r  1  i, •  ■ 

12.  Tubuli  simplices,  capsula  terminati,  quae  extus  innumeris  vesiculis  seu  utriculis  parvis  munitur. 
Musca  asilus;  (Swammerdamm  Tab.  XLII.  Fig.  7.)  Elater  murinus;  (Leon-Dufour  Tab. 
V.  Fig.  10.)  Blaps  gigas;  {Tab.  VIII.  Fig.  1.)  Telephorus  fuscus.  {Tab.  VI.  Fig.  6.) 

13.  Tubuli  simplices,  in  utriculum  desinentes,  vesiculis  longitudinaliter  dispositis  munitum.  Semblis 
bicaudata.  (Succo w  Tab.  X.  Fig.  8.) 

14.  Tubuli  simplices,  in  verticillatos  utriculos  desinentes.  Clerus  alveolarius.  (Leon-Dufour 
Tab.  VI.  Fig.  2.) 

15.  Tubuli  simplices,  in  utriculos,  pectinatim  dispositos  desinentes.  Hydrophilus  piceus.  (Succow 

Tab.  X.  Fig.  1.  2.)  ■ 

16.  Tubuli  simplices,  in  utriculum  simplicem  desinentes.  Gyrinus  natator.  (Leon-Dufour  Tab. 

V.  Fig.  6.)  nUu:..:7 

17.  Tubuli  simplices,  in  acervulos  vesicularum  desinentes. 

18.  Tubuli  simplices,  in  canales  minores  equinae  caudae  in  modum  diffissi.  Tichodes  apiarius. 

(Succow  Tab.  X.  Fig.  4.  /3.) 

19.  Tubuli  ramosi,  ramis  in  vesiculas  desinentibus.  Staphylinus  maxillosus.  (Leon-Dufour 

Tab.  V.  Fig.  7.) 

20.  Tubuli  ramosissimi,  ramulis  in  acervulos  utriculorum  foliatim  fere  desinentibus;  rami  alii  in  vesi¬ 
culas  pedunculatas  abeunt.  Sylpha  obscura.  (Leon-Dufour  Tab.  VI.  Fig.  6.) 

21.  Utriculi  simplices  loculati.  Ephemera. 

22.  Tubuli  ansis  compluribus  inter  sejuncti,  quales  equidem  in  Scorpione  observavi.  (Vide  J.  Mueller 
Beitriige  zur  Anatomie  des  Scorpions.  Meckel’s  Archiv  fur  Anatomie  und  Physiologie.  1828. 

p.  59.  Tab.  I.  Fig.  8.)  :I 

. _ - —  i  •  •...  .v>  w .'.n  ■  ... 

*  Annales  des  Sciences  naturelles.  T.  VI.  sept.  et  oct. 

**  Heusinger  Zeitsclirift  fiir  organische  Physik.  T,  II. 

In  Tab.  XVI.  hujus  operis  inde  a  Fig.  1  —  20  varias  ejusmodi  vasorum  seminalium  formas  ico¬ 
nibus  adumbravi,  ex  laudatis  fontibus  desumptis. 

Liquet,  utut  formae  inter  se  differant,  canales  neque  tamen  coecis  finibus  terminari,  neque  minus 
constat,  testiculorum  formationem  non  a  peculiari  quadam  vasorum  seminalium  dispositione,  sed  a  super¬ 
ficie  secernente,  vasculorum  dispositione  varie  adaucta,  pendere,  unde  tanta  carnalium  diversitas,  vegeta¬ 
bilium  formarum  fere  aemula.  Itaque  secretio  undique  in  superficie  interna  tubulorum,  utriculorum,  cap¬ 
sularum  cet.  eadem  ratione  fit;  atque  natura  eundem  finem  in  longissimis  simplicibus  canalibus  quam  in 
canalibus  minoribus  ramosis  aut  utriculis  acervatis  assequitur. 

§.  2. 

II.  De  testiculis  molluscorum. 

Testiculorum  in  molluscis  formatio  duplex  invenitur. 

1.  In  alteris  testiculi  racemosi  sunt;  scilicet  ductus  deferens  in  ramos  diffinditur,  qui  lobulis  majori¬ 
bus  minoribusque  accedentes,  in  vesiculas  racemose  dispositas  tandem  desinunt.  Ita  enim  est  in 
gasteropodis,  plurimisque  forsan  molluscis.  Pulcherrimam  iconem,  quam  Cei.  Treviranus  (Zeit- 
schrift  fur  Physiologie  T.  II.  Tab.  II.  Fig.  5.)  de  testiculo  Limacis  tradidit,  in  Tab.  XVI. 
Fig.  21.  repetendam  curavi. 

2.  In  Cephalopodis  testiculus  ex  utriculis  elongatis  ramosis  constat,  aequalibus  ad  finem  usque  coccum. 
Hi  radiatim  a  medio  divergunt,  ut  fines  coeci  omnes  in  testiculorum  superficie  promineant.  Ico¬ 
nem  testiculi  Sepiae  Fig.  22.  Tab.  XVI.  ex  Cuvierii  praestantissimo  opere  de  anatome  mollus¬ 
corum  deprompsi;  sed  naturam  ipse  non  omisi  accuratius  observare. 

§.  3. 

III.  De  testiculis  piscium. 

In  piscium  classe  genitalia  formationem  diversam  duplicem  sequuntur: 

1.  Ovaria  nimirum  dantur,  intus  excavata,  quorum  cavea  in  oviductum  brevissimum  transit.  Ova, 
hic  ab  ovario  sejuncta,  in  caveam  internam  delabuntur,  unde  efferuntur.  Tuba  altiorum  anima¬ 
lium  hic  non  adest;  oviductus  enim  ex  ovario  ipso  prolongatur,  tanquam  ex  glandula  secernente, 
non  aliter  ac  ductus  deferens  ex  testiculo. 

2.  Aliorum  ovaria  solida  sunt,  sine  cavea  interna  et  ductu  efferente  continuo,  quae  ova  a  superficie 
externa  versus  abdominis  Cavum  secernunt,  unde  simplici  orificio  evehuntur.  Ita  Uathkei  *  obser¬ 
vationes  in  anguilla,  in  Salmone  salar  et  cobite  atque  in  Petromyzone  docuere.  Itaque 
orificium  simplex,  quod  in  feminis  ex  abdominis  cavo  aperitur,  primum  vestigium  et  initium  tu¬ 
bae  Fallopianae  est,  quae  ab  ovario  ipso  disjuncta,  excreta  ova  in  abdominis  cavo  suscipit 
evehitque.  In  Petromyzone  orificium,  caeteris  simplex,  jam  in  canalem  brevem  prolongatur; 
in  Rajis  et  Squalis,  loco  canalis  brevissimi  aut  orificii,  jam  tubae  perfectae  extant. 

Pariter  in  piscibus  testiculorum  formatio  duplex  est: 

1.  Plurimum  testiculi  ex  canalibus  seminalibus  conflantur. 

2.  Rarius  testiculi  omnino  solidi  sunt,  atque  ex  globulis  compositi,  sine  canalibus  internis,  sine  ductu 
deferente;  quorum  materia  a  superficie  externa  in  abdominis  cavum  transit,  unde  aeque  ac  ova 
per  orificium  simplex  evehitur.  Eorum  sunt  Anguilla  et  Petromyzon  ut  Rathkeus,  in  ana¬ 
tome  comparata  praestantissimus,  evicit. 

En  tubae  initium,  ad  semen  non  minus  quam  ad  ova  evehenda  paratae;  in  caeteris  quidem  orificium 
hoc  non  amplius  excolitur,  sed  prima  genitalium  formatio,  quam  per  varias  animalium  classes  in  libro 
peculiari  tractabimus,  hanc  analogiam  magis  etiam  demonstrat. 

Testiculi  et  ovaria  anguillarum  et  Petromyzonum  omnino  fere  similia  sunt,  ita  ut  a  nonnullis  com¬ 
miscerentur.  Granula  testiculorum  aeque  ac  ova  in  laminas  serie  dispositas  conjunguntur;  atque  testicu¬ 
lorum  granula  ab  ovis  modo  minori  volumine  in  maturitatis  statu  discedunt. 

V  ® 

Vasa  seminalia,  in  ductum  excretorium  proprium  juncta,  caeteris  piscibus  fere  omnibus  convenire 
videntur. 

Rathke  ipse  haec  fusius  illustravit.  Observationem  enim  canalium  seminalium  a  Cavolinio  obi¬ 
ter  factam  confirmavit,  cum  ad  novissima  usque  tempora,  Cuyiero  ipsi,  ignoti  essent.  Rathke  canales 
hoc  modo  describit. 

„Die  Hodensubstanz  besteht  aus  lauter  schlanken,  geraden,  und  nur  miissig  langen  Rohrchen, 
die  ihrer  Lange  nach  einander  dicht  anliegen,  ihr  eines  Ende  im  Hoden  nach  Aussen,  das  andere 
aber  nach  Innen  kehren,  dem  Umfange  nach  nicht  immer  zirkelrund  sind,  sondern  wegen  des  Bei- 
einauderliegens  etvvas  eckig  erscheinen.  An  ihrem  aussern  Ende  sind  sie  sehr  haufig  gabelformig, 

*  Neueste  Schriften  der  naturforscheuden  Gesellscliaft  zu  Dauzig.  T.  I.  H.  3.  Halle  1824.  p,  183. 

in  kurze  und  gleich  lange  Aeste  zerspalten,  welche  Aeste  dann  aber  einander  dicht  anliegen.  Uebri- 
gens  liaben  die  Aeste  so  wie  der  Slamm  allenthalben  fast  gleiche  Dicke.  Die  einzelnen  Rohren 
sind  an  dem  nach  Aussen  gekehrten  Ende  blind,  an  dem  andern  aber  offen.  Die  innere  Haut  des 
Samenleiters  zieht  sicli  ins  Innere  des  Plodens  hinein  und  bildet  eine  oder  mekrere  Platten,  die  durch 
die  Liinge  des  Hodens  verlaufen  und  im  Querdurchsclmitte  desselben  wie  Strahlen  vom  Samenleiter 
ausgehen.  Haufig  findet  man  drei  sole h er  Platten  im  Hoden  der  Fische,  mimlich  wenn  der- 
selbe  dreikantig  ist,  indem  dann  zu  jeder  Kante  eine  der  Platten  sicli  hinzielit.  Die  Rohrchen  mtin- 
den  tlieils  in  den  Sainengang,  theils  aber  aucli  in  jene  Platten,  welche  den  Hoden  durclisetzen.  Auf 
einem  Querdurchsclmitte  sieht  man  daher  dieselben  von  2  Seiten  gegen  solcli  eine  Platte  immer 
einander  entgegen  laufen“  *, 

§•5. 

Hisce  Cei.  Trevirani  observationibus  et  propriae  nostrae  experientiae  penitus  conveniunt. 

Treviranus  **  vasa  seminalia  Cyprini  Bramae  hoc  modo  descripsit: 

„  Durchschneidet  man  die  in  Weingeist  erhartete  Masse  der  Hoden  der  Liinge  nach  von  dem 
concaven  Rande  zum  convexen,  so  hat  die  Flache  des  Schnitts  unter  dem  Suchglas  ein  ahnliches 
fibroses  Ansehen,  wie  die  Durchschnittsflache  des  gestreiften  Korpers.  Die  darin  gedriingt  tiberein- 
ander  liegenden  Fasern  laufen  bogenformig  und  convergirend  von  der  erhabenen  Flache  des  Hodens 
zu  dem  mit  ihm  verbundenen  Rande  seines  Ausfuhrungsganges.  Unter  einem  stiirker  vergrossernden 
Glase  erscheinen  die  Fasern  ais  Rohren,  die  zum  Theil  einfach,  zum  Theil  iistig  sind,  und  welche 
sich  auf  der  einen  Seite  unter  der  aussern  Haut  des  Hodens  blind  endigen,  auf  der  entgegengesetz- 
ten  in  den  Ausfuhrungsgaug  iibergehen.  Ihre  blinden  Enden  erscheinen  unter  jener  Haut  ais  Driisen 
ahnliche  Puncte.  “ 

(Vide  Fig.  5.  Tab.  XV.  partem  testiculi  Cyprini  Bramae  secundum  Cl.  Trevirani  iconem 
magnitudine  aucta  delineatam.) 

§•  6. 

Ipse  quidem  testiculorum  penitiorem  structuram  in  nonnullis  piscibus  exploravi,  et  in  piscium  sce¬ 
leto  osseo  praeditorum  ordine  duas  praesertim  texturae  varietates  inveni.  In  plurimis  tubuli  descripto 
modo  disponuntur,  maximi  in  Scombre  Thynno,  in  quo  arctissime  sibi  invicem  appositi,  lumine  magno, 
sed  plurimum  irregulari  insignes  sunt.  In  dissecto  testiculo  lumina  fere  arundinum  porositatem  aemulant. 
Quodsi  aerem  luminibus  afflaveris,  magis  etiam  haec  dilatantur,  totaque  substantia,  suscepto  per  vasa 
seminalia  aere,  mirum  in  modum  intumescit.  Longe  tubuli  parallele  recto  fere  cursu  procedunt,  passim 
furcati,  ramis  tamen  sibi  invicem  appositis.  (Yide  iconem  auctam  particulae  testis  Scombri  Thynni 
Fig.  6.  Tab.  XV.) 

§.  7. 

In  Clupea  alosa  structura  differt.  A  ductu  efferente,  in  latere  seu  margine  testiculi  decurrente, 
tubuli  maximi  alii  juxta  alios  deinceps  progrediuntur,  lobis,  ductui  communi  appensis,  accedentes.  Sed 
divisio  ulterior  non  solum  ramificatione  sed  innumeris  etiam  anastomosibus  reticulatis  fit,  ita  ut  tota  fere 
testis  substantia  ex  ductuum  majorum  semine  plenorum  anastomosibus  mense  Majo  constet,  qui  nudis 
oculis  nitide  jam  conspiciuntur.  Yerum  ex  ansis  reticulatis  etiam  alii  canales  ramosi,  varie  disjecti,  pro¬ 
cedunt,  qui  hic  illic  liberis  coecisque  finibus  desinunt.  Marginem  versus  externum  et  ad  alterum  loborum 
latus  divisiones  ramosae  uberrimae  sunt,  rariores  vero  anastomoses,  ita  ut  margo  ipse  ex  tubulis  sar¬ 
mentosis  rectis  fere  confletur,  qui  parum  extenuati  in  extremo  margine  et  superficie  coecis  finibus  desi¬ 
nunt.  Rami  interiores  diversimodo  divagantur,  exteriores  et  marginales  omnes  magis  recte  procedunt 
superficiemque  petunt,  ita  ut  in  superficie  alterius  lateris  testiculi  fines  coeci  tubulorum  tanquam  mutica 
corpuscula  promineant.  Ceterum  tubulorum  dispositio  maxime  ex  semine  contento  albido  cognoscitur,  quo 
cetera  substantia  magis  grisea  distinctior  apparet;  quae  omnia  cerebelli  passim  formationem  microscopio 
simplici  adhibito  in  memoriam  revocant.  (Yide  Fig.  7.  Tab.  XV.  iconem  auctam  partis  testiculi.) 

§•  8- 

Maxime  singularis  est  genitalium  masculorum  in  Rajis  et  Squalis  conformatio;  sunt  enim  organa 
glandulosa  duplicis  generis,  altera,  quae  hucusque  tanquam  testiculi  descripta  sunt,  ex  globulis,  non  vero 
ex  ductibus  seminalibus  conflata,  altera,  plerumque  pro  epididymidibus  habita,  ex  canalibus  serpentinis 
composita,  sed  minime  cum  testiculis  globulosis  conjuncta,  quare  non  epididymides ,  sed  glandulas 
proprias  esse  conjicio.  N  • 

Organum  alterum  recte  ab  111.  Cuviero.  jam  descriptum  est.  Dicit  enim  Cuvierus  ***: 


*  I.  c.  p.  189. 

**  Zeitschrift  fiir  Phjfiiologie.  T.  II.  p.  10.  12. 

***  Leqons  d'anat.  coinp.  T.  V.  p.  27. 

Mullek  dc  structura  glandularum. 

„lls  sont  grands ,  alonges,  quoique  larges  et  plats,  et  s’etendent  sons  1’epine  au-dessus  du  canat 
intestina!  et  de  1’estomac.  Leur  plus  grande  partie  est  une  agglomeration  de  tubercules  de  la  gros- 
seur  d’un  pois,  presses  les  uns  contre  les  autres,  et  presentant  chacun  un  petit  enfonceinent  au 
milieu  de  leur  face  externe.  31s  tiennent  ensemble  par  des  filamens  tres-forts,  et  par  la  membrane 
extremement  delicate,  qui  les  enveloppe,  et  ne  paroissent  composes  que  dun  grand  nombre  de  petits 


leuse  homogene,  qui  en  occupe,  en  arriere,  la  portion  la  plus  minee,  et  setend  sons  toute  la  tace 
inferieure  de  la  portion  tuberculeuse.“ 

G.  R.  Treviranus,  vir  celeberrimus,  in  Squalo  Acantbia  similem  structuram  invenit.  Testi¬ 
culi  eniin  ex  globulis  et  latice  albido  constabant*.  Nihilominus  auctor  suspicatur,  in  testiculis  recentibus, 
spiritu  vini  induratis,  ductus  seminales  forsan  monstrari.  Yeruin  propriae  observationes  denuo  confirmant, 
quae  Cuvierus  et  Treviranus  aliique  seinper  videre,  structuram  nempe  testiculorum  mere  globulosam, 
absque  canalium  seminalium  vestigio. 

Cl.  Mayer  pro  sua  benevolentia  eximia  specimina  genitalium  masculorum  Rajae  permagnae  tradidit 
et  mecum  examinavit.  Tubercula,  ex  quibus  testiculi  constant,  majora  minoraque "erant,  ceterum  rotunda 
et  pisi  plerumque  magnitudine.  Plurima,  uti  Cuvierus  recte  monet,  foveola  media  levissima  insignia.  Haec 
tubercula  ex  globulis  aequalibus  parvulis  albidis  constant.  Inest  materia  albida,  ita  ut  globuli  potius 
vesiculae  sint,  materiem  spissam  albidam  continentes,  quod  sub  microscopio  optime  conspici  potest. 
Tuberculum  quodque  a  ceteris  separatum  septis  intercedentibus. 

Uti  testiculi  ductuum  seminalium  non  vestigium  continent,  sic  etiam  ne  vestigium  quidem  ductus 
excretorii  observandum  est.  Jam  vero  Cuvierus  transitum  ex  testiculis  in  epididymides  sic  dictas  non 
vidit.  Treviranus  ductum  excretorium  quemquam  transeunter  memorat,  qui  inter  renes  et  ductum  excre¬ 
torium  epididymidis  problematicae  descendat,  et  sensim  extenuatus  tandem  sine  certo  fine  desinat.  Atta¬ 
men  clar.  vir  ipse  indicat,  hunc  ductum  epididymidi  longe  alienum  esse,  neque  Treviranus  ullum  com¬ 
mercium  inter  testiculum  et  epididymidem  false  dictam  vidit.  Itaque  glandula,  pro  epididymide  habita,  ex 
innumeris  canalibus  composita,  proprii  generis  est,  ductu  excretorio  maximo  praedita. 

Cuvier  aliam  insuper  glandulosam  substantiam  memorat,  quae  tenui  strato  inferiori  testiculorum 
faciei  adhaeret  et  in  laciniam  latam  excurrit.  Hanc  alteram  substantiam  magis  fuscam  etiam  vidi;  spon¬ 
giosa  est  et  cellulas  continet,  quae  aliae  in  alias  apertae,  inter  laminas  peritonei  distantes  ducunt,  quo 
spatia  cellularia  magna,  infra  coecis  finibus  circumscripta  oriuntur.  Sed  etiam  hic  nullum  excretorii  du¬ 
ctus  vestigium  adest. 

§•  9. 

Altera  glandula,  a  Cuviero  et  Trevirano  viris  celeberrimis  pro  epididymide  habita,  quametsi 
nullum  cum  testiculo  commercium  adsit,  a  Trevirano  optime  descripta  est.  Dicit  enim  de  Squalo 
A eant hi a: 

,,Die  Nebenhoden  sind  oben  und  unten  flache,  von  einer  festen  Haut  umgebene  Kapseln,  die 
auf  der  Bauchseite  unter  einer  Lage  von  Zellen  eine  Verschlingung  des  Samenganges,  auf  der 
Riickenseite  diinnere,  weniger  geschliingelte  Gefiisse,  die  in  diese  einmunden,  und  die  Wurzeln  der- 
j  selben  ausmachen,  enthalten.“ 

In  speciminibus  nostris  organon  glandulosum,  qua  late  substantia  glandulosa  patet,  5  poli,  longum 
est,  et  in  parte  superiori  8  lin.  latum,  ceteroquin  complanatum.  Constat  ex  meris  ductibus  serpentinis, 
varie  inter  se  convolutis.  Plurimi  diametro  \  lin.  metiuntur.  In  facie  ventrali  canales  in  superficie  fere 
nudi  apparent,  in  facie  dorsali  vero  strato  tenui  substantiae  obteguntur,  quae  ex  canalibus  serpentinis 
etiam,  sed  multo  subtilioribus  constat,  microscopio  simplici  conspicuis.  Qui  minores  canales  radices  ma¬ 
jorum  videntur.  Ductus  excretorius  organi  permagnus  est,  primo  sinistrorsum  et  dextrorsum  mutuo  in¬ 
flexus,  in  facie  ventrali  organi  superficialis  decurrit,  postubi  ab  organo  decessit,  magnitudine  eximius, 
internaeque  tunicae  laminis  permultis  circularibus  insignis,  quae  a  Trevirano  jam  bene  descriptae  sunt. 

Vide  Fig,  8.  Tab.  XV,  genitalia  mascula  cum  rene  dextri  lateris  Rajae,  magnitudine  naturali 
depicta. 

A.  Testiculi  globulosi:  ad  signum 

a.  tunica  externa  tenuis  soluta  est,  ut  globuli  videantur. 

B.  Glandula  altera  ex  serpentinis  ductibus  composita. 

b.  Ductus  serpentini  majores. 

c.  Ductus  serpentini  tenuiores  faciei  dorsalis,  in  lateribus  prominentes. 

d.  Ductus  excretorius. 

e.  Intumescentia  ejusdem. 

Fig .  26.  Tab,  XVI,  globuli  testiculi,  12>es  magnitudine  aucti,  ut  vesiculae,  materiem  albidam 
continentes,  videantur. 


*  Zeitschrift  fiir  Pbysiologie.  T.  II.  H,  1.  p.  6. 

§.  10. 

Jam  vero  nunc  evictum  credo,  epididymidem  sic  dictam,  cujus  conjunctionem  cum  testiculis  nemo 
hactenus  vidit,  omnes  potius  supposuere,  re  vera  glandulam  proprii  generis  esse.  Quaeritur  nunc,  utrum 
organorum  testiculus  sit,  ac,  si  semen  in  globuloso  testiculo  paratur,  quomodo  semen  excernatur.  Posset 
aliquis  seminis  secretionem  in  organo  altero  ex  canalibus  composito  ponere.  Sed  organon  globulosum 
tam  peculiare  magnumque  est,  ut  cum  alio  quopiam  organo  comparari  nequeat.  Tum  vero  meminimus 
structuram  in  Anguillis  et  Petro myzonibus  testiculorum  globulosam,  in  quibus  semen  non  per  du¬ 
ctum  proprium  evehitur,  sed,  uti  ova,  in  abdomen  defluens,  per  orificium  simplex  excernitur.  Quaero, 
num  etiam  in  Rajis  et  Squalis  semen  ex  globulis  in  cavum  abdominis  propullulet  et  orificiis  illis  evehatur, 
quae  tam  in  masculis  quam  femininis  Squalis  et  Rajis  obveniunt?  licet  in  feminis  ova  proprio  duplici 
oviductu  evehantur.  Hoc  observationes  ulteriores  evincere  debent.  Incertum  etiam  manet,  cujus  naturae 
sit  secretio  alterius  permagnae  glandulae,  utrum  maximum  momentum  in  hocce  potius  organo  positum  sit, 
an  glandula  testiculis  succenturiata  sit.  Certe  liquor  glandulae  copiosissimus  alius  longe  naturae  est  ac 
testiculorum  globulosorum  et  a  glandula  illa  ipsa  secernitur. 

Itaque  vera  epididymis  in  piscibus  non  adest,  in  amphibiis  et  avibus  adhuc  dubia.  In  batrachiis 
enim  epididymis  certissime  deficit.  In  testudinibus  epididymis  false  dicta  vas  peculiare  coecum  est,  varie 
contortum,  et  vesiculae  seminalis  adinstar  succenturiata;  cum  canales  seminales  in  ductum  deferentem 
simplicem  rectumque  aperiantur,  quod  Treviranus*  vir  celeb.  nuper  demonstravit.  In  serpentibus  ini¬ 
tium  ductus  deferentis  gyris  aliquot  seminalium  canalium  augetur,  ut  cum  collega  amicissimo,  Weber 
vidi,  sed  nescio,  utrum  haec  intumescentia  sit  vera  epididymis  an  rudimentum  corporis  Wolffiani  embry- 
onici,  ex  quo  testis  formatur.  In  avibus  tandem  epididymis  re  vera  rudimentum  corporis  Wolffiani  est. 

*.  11. 

IV.  De  testiculis  amphibiorum. 

Testiculorum  formatio  in  ranis  eadem  fere  est  ac  in  sepiis,  qualem  scilicet  Swammerdammius  ille 
immortalis  jam  bene  cognovit: 

„Quodsi  investiens  tunica  de  testiculis  separetur,  universa  eorum  substantia  veluti  ex  globulis 
composita  esse  videtur.  At  si  paullatim  et  lente  fiat  ista  separatio,  anatome  quam  clarissime  docet, 
globosas  istas  particulas  tantummodo  apices  esse  totidem  ductuum  seminalium,  qui  simul  omnes  ver¬ 
sus  testiculi  centrum  contendunt,  et  quorum  nonnulli  insuper  duplicati,  sive  in  ramos  sunt  divisi. 
Quapropter  in  ranis  etiam  ex  vasis  seminalibus  sit  conflatus,  quam  quidem  structuram  in  variis  etiam 
insectis  detexi,  prout  passim  a  me  datae  icones  commonstrant.  Ex  interno  testiculorum  latere  nonnulla 
pullulant  vascula  seminalia  majuscula,  alia  simplicia,  alia  in  ramos  partita,  quae  semen  per  totidem 
quasi  rivulos  e  testiculis  avehunt,  prout  facile  conspici  potest,  modo  testiculos  quis  tantillum  compri¬ 
mat,  tum  enim  pallido  illa  atque  albescente  spermate  replentur.  Seminalia  haecce  vascula,  sive  pa¬ 
rastatae  naturaliter  divisae,  paullatim  versus  renes,  quibus  testiculi  incumbunt,  progrediuntur,  et  tuni¬ 
cam  renum  investientem  perforantes  variisque  ramis  percursantes,  tandem  in  vas  deferens  sese  inserunt.<£ 
(Ribl.  nat.  Leydae  1738.  T.  II.  p.  794.  Tab.  XLV1I.  Fig.  1.) 

Vide  Fig.  9.  Tab.  XV.  operis  nostri,  ex  Swammerdammio  desumptam.  Cuvierus  certe  a  super¬ 
ficiei  specie  deceptus  est,  ratus,  ranarum  testiculos  ex  globulorum  albidorum  acervulis  conflari. 

In  caeteris  amphibiis  praeter  batrachia  tubuli,  qui  in  testiculo  ranae  radiales  sunt,  propter  majo¬ 
rem  prolongationem  jam  flexuosi  sunt  et  contorquentur. 

Eximie  Cl.  Treviranus  **  fabricam  testiculorum  in  testudinibus  descripsit.  Constant  in  Emye  ser¬ 
rata  ex  confertis  tubulis.  Ex  posteriori  testiculi  margine  vasa  efferentia  12  latiora  oriuntur,  atque  haec 
in  processu  tunicae  testiculi  externae  ad  ductum  deferentem  brevem  latum  feruntur,  qui  margini  testiculi 
posteriori  parallelus,  fine  coecus,  vasa  efferentia  deinceps  recipit.  Dein  ductus  deferens  cum  longo  sim¬ 
plici  sed  convoluto  canali  conjungitur,  quem  Treviranus  pro  vesicula  seminali  habet,  quem  vero  alii 
atque  Bojanus  ipse  false  epididymidem  nominavere. 

§.  12. 

V.  De  testiculis  avium. 

Canales  seminales  avium  plerumque  tenuiores  sunt,  ita  ut  diametro  a  vasis  seminalibus  mamma¬ 
lium  saepe  exsuperentur.  In  Gallo  gallinaceo  juniore  diametrum  inveni  =  0,00528  poli.  Paris.  Epididy¬ 
mis  destincta  non  adest,  praeter  rudimenta  corporis  Wolffiani,  ex  quo  in  embryone  testiculus  prodit. 
Quae  quidem  in  peculiari  opere  de  genitalium  prima  formatione  fusius  tractabimus. 

,  ,  §•  13- 

VI.  De  testiculis  mammalium. 

Structura  testiculorum  in  mammalibus  satis  cognita  est.  In  ranis  vasa  seminalia  adhuc  ex  brevi¬ 
bus  tubulis  coecis  constant,  in  caeteris  amphibiis  haec  vasa  jam  flexuosa  sunt,  gyris  multifariis  longiora; 

*  L  c.  T.  II.  H.  2.  p.  284. 

**  I.  c.  T.  II.  H.  2.  P.  284.  Tab.  XIU.  Fig.  2.  3. 

in  avibus,  mammalibus  atque  homine  eadem  evolutio  ulterius  etiam  progreditur,  vasorumque  tanta  est 
longitudo,  ut  vas  singulum  ex  variis  gyris  non  facile  explicari  possit.  Numerus  vasorum  efferentium  pa¬ 
rum  magnus  videtur.  Ultimos  canalium  muticos  coecosque  fines  in  animalibus,  quae  vasis  seminalibus 
majoribus  pollent,  observare  licet.  Commune  id  omnibus  est,  quod  canales  ad  coecos  usque  fines  undi¬ 
que  eundem  diametrum  observant,  neque  ullibi  extenuantur,  quo  cum  serpentinis  ductibus  uriniferis  corti¬ 
calibus  conveniunt;  commune  et  hocce  est,  quod  non  ramos  emittunt,  quae  eadem  ductuum  uriniferoruin 
corticalium  natura  est.  Attamen  in  Sciuro  iterum  iterumque  observavi,  canales  seminales  hic  illic  bifur- 
cari,  ramis  angulo  magno  divaricatis,  non  extenuatis,  et  post  plures  gyros  mutice  coeceque  desinentibus; 
quam  dichotomiam  cum  coecis  canalium  finibus  ex  testiculo  Sciuri,  8i«s  aucta  magnitudine,  Fig.  23. 
Tab.  XVI.  illustravi.  Interdum  finis  coecus  canalis  seminalis  apice  alii  cuidam  adnectitur,  quod  in  Fig. 

24.  Tab.  XVI.  delineavi,  saepius  in  Sciuro  quoque  mihi  visum.  In  Erinaceo  haec  omnia  non  inveni, 
sed  fines  tantum  passim  liberos  vidi,  coecos,  muticos,  non  extenuatos. 

§.  14. 

Ceterum  mammalia  longitudine,  numero,  gyris  et  dispositione  canalium  seminalium  differunt. 

In  avibus,  ut  jam  observavimus,  canales  seminales  tenuissimi  omnium  videntur;  inter  mammalia 
asino  tenuiores  conveniunt  Cuviero  teste,  latiores  in  Cynocephalis,  in  carnivoris  magnis,  in  Sue 
Scrofa,  in  Rhinoceronte,  latissimi  in  gliribus.  Equidem  in  Sciuro  miram  canalium  seminalium 
magnitudinem  inveni;  diametro  enim  0,01453  poli.  Paris,  pollent,  cum  in  Erinaceo  modo  0,00970 
habeant. 

Gyri  in  plerisque  mammalibus  irregulares  varieque  inter  se  dispositi,  aeque  ac  in  homine;  inter¬ 
dum  fasciculis  continentur  ut  in  Cynocephalis,  carnivoris  magnis,  Sue  Scrofa  et  Rhinoceronte,  teste 
III.  Cuviero.  In  gliribus  canales  seminales  plerumque  paralleli  in  fasciculis  disponuntur,  ita  ut  in  quo¬ 
que  fasciculo  utrinque  reversi  in  eadem  directione  recurrant,  quemadmodum  funis  in  gyros  aequales  ova¬ 
les  seu  elongatos  compositus.  Haec  conformatio  in  Sciuro  extus  jam  aperta,  magis  etiam  lucida,  singulis 
fasciculis  explicatis,  ut  in  Fig.  10.  Tab.  XV.  magnitudine  naturali  delineavimus. 

Conjunctio  canalium  ad  canalem  serpentinum  epididymidis  simplicem  satis  nota  est;  neque  minus 
innotuit,  quo  modo  in  mammalibus  plurimis  tubulorum  seminalium  mollior  substantia,  praesertim  eorum, 
qui  ad  epididymidem  tendunt,  processu  seu  plica  interna  albugineae  sustinetur,  quem  processum  corpus 
Highmori  nominavere. 

Tandem  eximiam  parietum  in  canalibus  seminiferis  tenuitatem  exhibemus.  Etenim  tanta  est  in 
crassis  canalibus  seminalibus  sciuri,  ut  micrometrice  ipsam  definiri  vix  fieri  posse  appareret.  (Vide  Fig. 

25.  Tab.  XVI.  iconem  partis  excisae  magnopere  auctam.)  Hic  vero  paries  tenuissimus  tubulorum  semi¬ 
nalium  est,  qui  semen  per  tantum  ductuum  ambitum  secernit.  Tenuissima  vascula  sanguinea  reticulis 
rivulorum  capillarium  ductus  hosce  ambiunt  et  connectunt.  Ita  parietes  tubulorum  sanguine  imbuuntur, 
quem  in  semen  transformant,  donec  secretum,  a  parietibus  defluens,  in  cavea  tubulorum  accumuletur  et 
progrediatur. 

§.  15. 

VII.  De  testiculis  hominis. 

Homo  testiculorum  structura  parum  a  mammalibus  differre  videtur.  Lobuli  seu  fasciculi  canalium 
seminalium  numerosiores  sunt  et  distinctiores,  lobulusque  singulus  ex  glomere  simplicis  canalis  constare 
videtur,  quantum  ex  maceratione  caute  adhibita  extricari  potest.  Numerus  canalium  certe  definiri  nequit. 
Q,uum  vero  singuli  canales  proprios  etiam  glomeres  efficiant  seu  lobulos,  nescio,  cur  anatomici  plerumque 
summam  longitudinis  canalium  omnium  computent,  unde  immensam  longitudinem  millium  pedum  complu¬ 
rium  mirantur.  Profecto  semen  non  tam  immensum  canalem  peragrat,  sed  in  quocunque  singulo  canali 
seminali  secernitur.  Itaque  loco  summae  illius  dicendum  est,  semen  in  flexuosis  canalibus  secerni,  qui 
numero  fere  pluries  centum  sint  et  longitudine  eximia  decem,  et  quod  excurrit,  pedum  polleant. 

Cum  diametrum  canalium  seminalium  certis  numeris  accurate  nondum  definierint,  seminales  ductus 
ex  testiculo  macerato  viri  adulti  ope  micrometri  laudati  microscopii  Fraunhoferani  mensus  sum.  Plurium 
mensionum  media  ratio  est  0,00470  poli.  Paris. 

Quo  modo  canales  seminales  ad  epididymidem  conjungantur,  accuratius  primo  antistes  anatomiae 
Hallerus  docuit.  (Op.  min.  T.  II.  de  vasis  seminalibus.)  Scilicet  canales  seminales  singulorum  lobulorum 
ultimo  in  recta  magis  directione  conveniunt,  diametro  paululum  aucti.  Hi  tubuli,  dum  albugineam  perfo¬ 
rant,  texturam  fere  cellulosam  assumunt,  unde  duodecim  fere  ductus  testis  efferentes  ad  epididyini- 
dem  pergunt,  initio  flexuosi,  alius  juxta  alium  positi,  deinde  vero  in  gyros  abeunt,  unde  totidem  lobuli 
in  capite  epididymidis  oriuntur. 

Ex  conjunctione  tandem  canalium  horum  major  sensim  ductus  prodit,  cujus  gyri  et  glomeres  cau¬ 
dam  epididymidis  efficiunt,  in  ductum  deferentem  tandem  soluti.  Halleri  icon  in  plurima  opera  anato¬ 
mica  transiit,  eandem  in  Fig.  11.  Tab.  XV.  repetendam  curavimus,  dimensione  pro  majori  claritate  pau¬ 
lulum  solum  majore. 


109 


*.  16. 

Summa  observationum  de  structura  testiculorum  haec  est: 

1.  In  insectis  testiculus  ex  vasis  et  utriculis  constat  coecis,  mira  varietate  diversis. 

2.  In  gasteropodis  testiculus  ex  lobulis  constat,  qui  in  racemosas  vesiculas  dilabuntur. 

3.  In  sepiis  et  ranis  testiculus  ex  utriculis  tubuliformibus  constat,  passiin  ramosis  seu  furcatis,  qui  e 
medio  radiatim  ad  superficiem  numero  aucti  propullulant. 

4.  In  piscibus  sceleto  osseo  praeditis  plerumque  canales  a  laterali  ductu  excretorio  oriuntur,  sarmen¬ 

tosi  dividuntur,  aut  reticulatim  interdum  conjunguntur,  finibus  canalium  muticis  liberis  coecis. 

5.  In  amphibiis  altioribus  canales  seminales  permagni  sine  ramis  in  gyros  contorquentur,  longiores. 

6.  Qui  gyri  in  avibus,  mammalibus  et  homine  magis  magisque  pro  maxima  canalium  longitudine  aa. 
gentur;  sed  canales  non  ramosi  sunt,  neque  ullibi  ad  fines  usque  coecos  extenuantur,  diametro 
undique  aequali. 


LIBER  DEGIMUS  SECUNDUS. 

Summa  observationum  anatomicarum  de  penitiori  glandularum  structura. 


I.  Constat  ex  disquisitionibus  relatis  de  penitiori  glandularum  omnium  structura,  quae  in  animalium 
orbe  et  homine  obveniunt,  omnes  glandulas,  quantumvis  vasorum  secernentium  conformatione  discedant, 
eandem  tamen  communem  formationis  legem  stabilem  sequi  atque  a  simplicissimo  folliculo  non  ramoso 
seriem  continuam  ad  complicat issiinain  usque  structuram  exhibere. 

II.  Certum  discrimen  inter  organa  secernentia  animalium  avertebratorum  et  glandulas  superiorum 
animalium  re  vera  non  extat;  sed  folliculi  simplices  et  organa  secernentia  tubuliformia  atque  intestinula 
coeca  non  modo  in  animalibus  superioribus  repetuntur,  sed  continua  serie  per  diversas  animalium  classes 
in  glandulas  conglomeratas  sensim  transeunt,  id  quod  disquisitiones  nostrae  certissimum  evincunt.  Scilicet 
mammae  cetaceorum  et  ornithorhynchi,  glandulae  salivales  avium  simpliciores,  glandulae  plurimorum  mam¬ 
malium  prostaticae,  pancreas  tandem  piscium  intestinulorum  adinstar  coecorum  tam  simplices  sunt,  qualis 
de  organis  secretoriis  crustaeeorum  et  insectorum  facilis  observatio  extat. 

III.  Omnes  glandulae  systemate  ductuum  secernentium  permagnam  intus  superficiem  secernentem 
offerunt,  innumera  vero  varietas  est  formarum,  quibus  superficies  secernens  in  minori  spatio  augetur. 
Quibus  natura  immensam  diversitatem  atque  ubertatem  fatetur,  cum  tamen  in  omnibus,  iisdem  circum¬ 
scripta  formationis  legibus,  commune  quoddam,  glandulis  omnibus  insitum  aperiat.  Mirum,  quanta  testi¬ 
culorum  seu  canalium  seminiparorum  in  insectis  varietas,  vegetabilium  fere  formarum  ubertatis  aemula; 
sed  magis  etiam  mira  est  varietas  naturae  in  conformatione  glandularum  compositarum  apud  animalia 
altiora.  Id  tamen  omnibus  glandulis  commune  inest,  quod  cx  evolutione  ductus  excretorii  nmjori  incres¬ 
cant,  quo  canales  coece  terminati  magis  magisque  augentur.  Itaque  hypothesis  Malpighii  de  glandularum 
structura  rectior  quidem  fuit,  ejusque  veritas  disquisitionibus  nostris  per  omnes  glandularum  formas  ultra 
omnem  disputationis  aleam  evicta  est;  verum  Malpighius  partes  glandularum  elementares,  quas  falso  folli¬ 
culos  undique  statuit,  parum  cognovit.  Quae  enim  pro  folliculis  habuit  in  visceribus,  haec  ex  acervulis 
multo  minorum  particularum  constant,  in  quas  ultimi  ductuum  efferentium  surculi  desinunt;  denique  prae¬ 
ter  folliculos  magna  varietas  est  qua  canales  secernentes  coecis  finibus  desinunt;  sunt  enim  aut  utriculi  aut 
intestinula  tubuliformia,  elongata,  aut  canales  pinnatifidi  et  paniculati,  coecis  finibus  clausi,  aut  canales 
undique  diametro  aequales,  longissimi,  serpentini,  non  ramosi.  Attamen  hoc  certum,  in  quo  momen¬ 
tum  hypotheseos  Malpighianae  positum  est,  surculos  ductuum  efferentium  et  secernentium  in  ima  glandu¬ 
larum  substantia  coecis  finibus  clausos  esse. 

Hoc  jam  mercurii  injectione  Cl.  Mascagni  et  Cruikshank  de  mammis  mulierum,  Cl.  E.  II.  Webek 
de  glandulis  salivalibus  hominis  et  avium  atque  avium  pancreate,  denique  Cl.  Rathke  de  ductibus  urini- 
feris  animalium  vertebratorum  inferiorum,  deque  superiorum  ductibus  uriniferis  Cl.  Huschke  demonstra¬ 
vere.  Jam  vero  idem  per  omnes  glandularum  formas  demonstravimus,  incipiendo  a  folliculis  cutaneis: 
demonstravimus  de  glandulis  intestinalibus,  de  glandulis  excernentibus  ( libr .  7. —  IV.)  \  de  glandulis  pro¬ 
staticis  et  covvpericis,  quae  aut  ex  intestinulis  coecis  aut  tubulis  aut  vesiculis  constant  {libr.  IV.  <§•.  2  — 10.) 
Denique  lobulos  mammarum  in  Cuniculo  usque  in  terminales  ductuum  lactiferorum  vesiculas  sufflavimus 
{libr.  V.  §.2.);  eosdem  in  Erinaceo  mercurio  implevimus  {libr.  V.  §.  1.),  quod  jam  Mascagni  et  Cruiks- 
hank  clarissimis  in  homine  contigit.  Cl.  Meckel  et  a  Baer  structuram  ex  intestinulis  coecis  compositam 
in  mammis  Ornithorhynchi  et  Delphini  phocaenae  demonstravere,  eandem  observationem  de 
mammis  Balaenae  rostratae  attulimus  {libr.  V.  %.  5  —  7.).  Glandulam  lacrymalem  et  Harderianam 
anseris  mercurio  nitidissime  replevimus  in  vesiculares  usque  ductuum  fines  {libr.  VI.  §.  2.  5.) ;  tubulos 
coecos  fasciculatos  in  glandula  lacrymali  testudinis,  ductus  excretorios  cortice  obsidentes,  microscopio 
exhibuimus  {libr.  VI.  <§».  4.);  demonstravimus  vesiculares  ductuum  fines  in  glandula  lacrymali  foetus  ovini 

{libr.  VI.  §.  6.).  Tandem  glandulam  Leporis  Harderianam  in  vesiculares  usque  canalium  fines  mercurio 
replevimus  {libr.  VI.  §.  3.).  Simile  praeparatum  de  glandula  venenata  Ornithorhynchi  in  museo 
Berolinensi  prostat. 

Denique  cellulosam  substantiam  in  glandulis  salivalibus  Muricis  Tritonis  ostendimus  {libr.  VII. 
§.  2.);  coecos  ductuum  fines  in  glandulis  venenatis  serpentum  exhibuimus  {libr.  VII.  §.  5  —  7.);  demon¬ 
stravimus  cellulosam  structuram  glandularum  salivalium  in  serpentibus  {libr.  VII.  §.  8.).  Denique  glan¬ 
dulas  salivales  avium  E.  H.  Weber  atque  ego  mercurio  replevimus  {libr.  VII.  §.  12. 13.).  Praeterea  evo¬ 
lutionem  canalium  salivalium  in  embryonibus  mammalium  per  observationum  seriem  locupletissimam  ostendi, 
coecos  undique  canalium  fines  liberos  observans  {libr.  VII.  <§>.  15  —  18.).  Denique  fines  liberi  canalium 
salivalium  in  Criceto  vulgari  microscopio  lustrari  possunt  {libr.  VII.  §».  20.).  Tandem  parotidis  acinos 
in  neonato  homine  E.  H.  Weber  mercurio  replevit  {libr.  VII.  §.  22.). 

Ostendi  transitum  appendicum  pyloricarum  piscium  in  pancreas  parenchymatosum  {libr.  VIII. 
§.  1  —  3.).  In  embryis  amphibiorum,  avium,  mammalium  fines  ductulorum  pancreaticorum  liberi  obser¬ 
vantur  {libr.  VIII.  §.  5.  6.  8.  9.);  tandem  in  pancreate  anseris  acini  nitidissime  mercurio  repleri  pos¬ 
sunt  {libr.  VIII.  §».  7.). 

Hepar  crustaceorum  plerumque  ex  intestinulis  coecis  aut  ex  cellulis  constat;  cellulas  etiam  in  he¬ 
pate  Squillae  demonstravimus  {libr.  IX.  §.  4.  5.).  Ostendi,  hepar  racemosum  et  spongiosum  mollusco¬ 
rum,  pulmonis  adinstar,  sufflari  posse  {libr.  IX.  §.  6.).  Structuram  hepatis  in  embryis  amphibiorum, 
avium,  mammalium  locupletissima  observationum  serie  illustravimus  {libr.  IX.  §.8 — 14.  <§*.  15  —  20.21.). 
Etenim  confirmavimus,  quod  jam  a  Cl.  IIarvey  et  Malpighio  indicatum  est,  fines  ductuum  biliferorum 
liberos,  coecos  tanquani  sarnientula  microscopica  observari.  Unde  persuasum  habuimus,  granula  non  dari 
in  hepate,  sed  potius  acinos  elongatos  sarmentulorum  adinstar  divagari. 

Ductus  uriniferi  in  omnibus  vertebratis,  sive  recli  et  paralleli  procedant,  sive  serpentino  cursu 
inter  se  contorqueantur,  finibus  coecis  desinunt,  non  extenuatis,  nec  vero  tumidis,  imo  ad  fines  muticos 
aequalem  diametrum,  canalium  seminalium  adinstar  obtinent.  Hoc  praeter  observationes  Cl.  Rathke  et 
Huschke  locupletissimae  propriae  observationes  in  piscibus,  salamandris,  ranis,  serpentibus,  crocodilo, 
avibus  et  mammalibus  demonstrant.  Hoc  etiam  microscopio  simplici  in  Rajarum  et  serpentum  renibus, 
ubi  ductus  uriniferi  admodum  magni  adsunt,  demonstratur.  Hoc  tandem  injectionibus  ductuum  urinifero- 
rum  ex  uretere  factis  in  avibus  et  mammalibus  evicimus  {libr.  X.  <§.2  —  48.). 

Similis  testiculorum  structura  jam  dudum  innotuit;  atque  etiam  pulmones  cum  cellulis  coecis  multis 
glandulis  exemplo  esse  possunt. 

IV.  Acini,  tanquain  grana  glandulosa  seu  glomeres  vasorum  sanguiferorum  hypothetici,  ex 
quibus  secernentia  vasa  prodire  putant,  fictitii  sunt.  Non  datur  transitus  immediatus  et  continuus  vascu¬ 
lorum  sanguiferorum  in  vasa  efferentia,  neque  in  acinis,  neque  ullibi.  Systema  vasorum  secernentium 
peculiare  est,  vasculis  sanguiferis  alienum  et  coecis  finibus  terminatum,  quod  de  omnibus  glandularum 
formis  argumentorum  momentis  satis  superque  a  nobis  evictum  est. 

V.  Itaque  acini  modo  fines  coeci  sunt  canalium  secernentium,  aut  acervulus  earundem  partium 
racemosus,  vesicularum  scilicet,  quae  mercurio  nitidissime  repleri,  in  nonnullis  glandulis  etiam  sufflari 
possunt.  Granula  vere  solida  modo  in  testiculis  piscium  paucorum  obveniunt,  quorum  testiculi,  absque 
ductu  excretorio,  granula  in  cavum  abdominale  demittunt,  unde  per  orificium  cavi  abdominis  proprium 
evehuntur  {libr.  XI.  §.  3.) 

VI.  In  multis  glandulis,  quibus  acinos  attribuere,  nequidem  acini  vesiculares  dantur,  sed  modo 
ductus  et  tubuli  longissimi,  non  ramosi,  neque  attenuati,  diametro  undique  aequales,  utpote  in  renibus 
{libr.  X.  §.  2  —  48.),  aeque  ac  in  testiculis,  et  multis  aliis  glandulis;  aut  sarnientula  excavata  apicibus 
coeca,  microscopica,  finibus  neque  tumidis  neque  attenuatis,  sed  muticis  coecis,  uti  in  hepate  einbryi  ani¬ 
malium  vertebratorum  {libr.  IX.  §.8 —  14.  §.  15  —  21.),  uti  in  glandula  lacrymali  Testudinis  mydae, 
in  qua  ductus  excretorii  cortice  subtilissimorum  utriculorum  circumdantur  {libr.  VI.  <§».  4.),  in  glandulis 
Cowpericis  Erinacei  {libr.  IV.  <§».  10.),  in  testiculis  piscium,  ranarum  et  sepiarum  {libr.  XI.  §.  2. 
<§>.  4 — 6.  §.  11.),  in  glandulis  uropygii  avium  {libr.  III.  §.  9.),  in  glandulis  oviductus  Rajarum  et 
Squalorum  {libr.  IV .  §.  2.) ;  aut  tandem  intestinula  coeca  et  folliculi,  uti  in  hepate  crustaceorum  {libr.  IX. 
§.  4.),  in  glandulis  cloacam  obsidentibus  apud  Urodela  mascula  {libr.  IV.  §.  4.),  in  glandulis  prostaticis 
mammalium  inultorum  {libr.  IV.  <§>.  5.)  cet.  Substantia  acinosa,  ex  acinis  excavatis  constans,  re 
vera  in  glandulis  quibusdam  et  multis  datur,  uti  in  glandulis  salivalibus,  pancreate,  mammis  mammalium 
plurimorum,  in  glandula  lacrymali  avium  et  mammalium,  in  glandula  Harderiana,  in  hepate  molluscorum 
cet.  Vox  acinus,  substantia  acinosa  sane  insignit  structuram  glandularum  quarundam,  quatenus 
structura  racemosa  primum  voce  illa  significabatur.  Sed  significatio  haec  sensim  apud  scriptores  abolevit, 
et  propter  varias  hypotheses  in  aliam  significationem,  substantiae  scilicet  granulosae  transiit.  Quare  a 
voce  illa,  varia  interpretatione  falsa  depravata,  potius  abstinemus,  potissimum  cum  multae  glandulae 
acinosi  nihil  contineant.  Itaque  satius  est,  sincerum  nomen  particulae  glandularum  elementares, 
seu  fines  canalium  secernentium  aut  radices  pro  usu  anatomico  et  physiologico  recipere.  His 
enim  nominibus  variae  definitiones  vesicularum,  utriculorum,  tubulorum,  folliculorum,  cellularum,  cana¬ 
lium  serpentinorum  et  rectorum,  quibus  glandulae  componuntur,  apte  conjungi  possunt. 

VII.  Omnium  glandularum  anatome  demonstravimus,  vasa  sanguifera  minima  non  in  partes  glan¬ 
dularum  et  fines  ductuum  secernentium  continuo  transire,  sed  vasa  sanguifera  ad  parietes  canalium  secer¬ 
nentium  ita  sese  habere,  quam  ad  aliam  quamcunque  membranam  secernentem.  Itaque  non  apertis  fini¬ 
bus  in  cavernulas  canalium  illorum  hiant,  sed  arteriolae  inter  partes  glandularum  elemcntares  qualescun¬ 
que  et  super  ipsas  tenuissimis  vasculorum  retibus  in  venulas  transeunt  {libr.  IX.  §i.  8  —  13.  §».  18  —  21. 
§•  25  —  30.  A.  §.  41  —  43.  <§».  46  —  48.),  Hic  transitus  sanguinis  inter  acinos  hepatis  elongatos  ex  altero 
in  alterum  vasorum  sanguiferorum  ordinem  in  larva  tritonis  vivida  evidentissime  conspici  licet  {libr.  IX. 
§.  10  —  12.)  *. 

VIII.  Itaque  systema  vasorum  sanguiferorum  in  quocunque  viscere  glanduloso  certis  suis  propriis 
finibus  circumscriptum  est,  reticulato  connexu  vasculorum  minimorum  inter  arterias  et  venas,  ut  alibi,  in¬ 
tercedente,  penitus  in  se  ipso  clauso. 

IX.  In  glandulis  nonnullis  connexum  vasorum  lymphaticorum  cum  ductibus  excretoriis  pauci  ana¬ 
tomicorum  admisere.  Cei.  Cruikshank  semel  ex  ductibus  lactiferis  mammarum  vasa  lymphatica  replevit. 
Hoc  vero  plerumque  non  fit,  imo  mammae,  ut  jam  Mascagni  demonstravit,  mercurium  per  ductus  lacti¬ 
feros  in  ultimas  usque  lactiparas  vesiculas  recipiunt,  quin  mercurius  in  vasa  lymphatica  aut  alium  vaso¬ 
rum  ordinem  transeat.  Walter  ex  injectionibus,  vi  siphonis  adhibitis,  connexum  inter  vasa  lymphatica 
et  ductus  biliferos  contendit.  Sed  haec  argumenta  non  majoris  ponderis  sunt,  quam  omnia  alia,  ex  tran¬ 
situ  fortuito  materiae,  vi  injectae,  in  aliena  vasa,  petita.  Ceteroquin  connexus  ille,  sin  revera  adesset, 
modo  inter  truncos  ductuum  efferentium  et  vasa  lymphatica  locum  habere  posset.  Nam  vasa  lymphatica 
longe  majora  sunt,  quam  tenuissima  vasorum  secernentium  initia;  nunquam  enim  vasa  lymphatica  tam 
parva  sunt,  quae  nudis  oculis  distinctissima  conspici  nequeant. 

X.  Systema  canalium  secernentium,  absque  ullo  continuo  cum  vasculis  sanguiferis  commercio,  fini¬ 
bus  certis  coecisque  definitum  et  clausum,  tanquam  efflorescentia  ductus  excretorii  consideranda  est,  quippe 
quod  in  embryone,  experientia  teste,  ex  ductu  excretorio,  primum  non  ramoso,  propullulat  {libr.  VII. 
<§».  15 — 18.  IX.  §.  15  — 17.).  Cfr.  libr.  XIV.  ubi  genesin  hanc  fusius  ex  observationibus  demonstravimus. 

XI.  Vasorum  sanguiferorum  ramificationes  concomitantur  efflorescentiam  canalium  secernentium 
atque  reticulatis  vasculis  periphericis  super  partes  elementares  canaliumque  secernentium  fines  vagantur.  Uti 
folliculus  seu  intestinula  ex  membrana  aequa  surgunt,  et  plures  iterum  iterumque  utriculos  et  canales  emit¬ 
tunt,  ita  super  efflorescentes  canales  stratum  vasculare  progreditur  ex  aequa  membrana  et  ipsum  surgens; 
quae  omnia  in  ovo  incubato  oculorum  judicio  confirmantur,  in  dies  persequenda,  quo  magis  paries  mem¬ 
branae  simplicis  intestinalis  ad  glandulam  evolvendam,  processus  novos  emittendo,  excolitur  {libr.  IX.  <§».  15.). 

XII.  Dum  canales,  qui  in  insectis  semper,  interdum  etiam  in  animalibus  altioribus,  liberi  conspici¬ 
untur,  efflorescentia  nova  magis  magisque  augentur,  sibique  invicem  appropinquantur,  vasculis  sanguiferis 
connexi,  ex  canalibus  liberis  sensim  parenchymatis  species  subvenit.  Hanc  formationem  in  embryonibus 
experientia  frequentissima  demonstravimus,  oculis  obviam  {libr.  VII.  §.  15  —  18.);  sed  glandulae  sali- 
vales  criceti  adulti  adhuc  sub  microscopio,  in  superficie  et  margine  lobulorum,  liberos  coecosque  fines 
canalium  salivalium  commonstrant  {libr.  VII.  §.  20.). 

XIII.  Subtilissima  vascula  sanguifera  reticulata  multo  etiam  subtiliora  sunt  tenuissimis  ramis  cana¬ 
lium  secernentium  eorumque  finibus  in  visceribus  maximis  glandulosis.  Itaque  partes  glandularum  elemen¬ 
tares,  quamvis  tenues,  semper  tamen  tam  latae  sunt,  ut  a  tenuissimis  vasculis  sanguiferis  reticulatis 
ambiantur  et  connectantur.  Canales  uriniferi  corticales  multo  majores  sunt  tenuissimis  vasculis  sanguiferis, 
quod  per  omnes  classes  animalium  evicimus.  In  glandulis  salivalibus  mammalium  et  hominis  subtilissima 
vascula  sanguifera  pluries  tenuiora  sunt  vesicularum  salivalium  terminalium  acinis.  Eadem  est  ratio  pan¬ 
creatis,  ut  ex  injectionibus  demonstratum  est.  Fines  ductuum  salivalium  liberi  in  Criceto  magnopere  a 
longe  minimis  sanguiferis  vasculis  discrepant.  Fines  coeci  ductuum  biliferorum  in  embryonibus  avium, 
amphibiorum,  mammalium  liberi  conspicui,  multo  minimis  sanguiferis  vasis  majores.  In  glandula  lacry- 
mali  Testudinis  mydae  eadem  ratio.  Tandem  super  cellulas  glandulae  Harderianae  in  avibus  et 
mammalibus  et  glandulae  lacrymalis  avium  vascula  sanguifera  subtilissima  vagantur.  Ne  dicam  de  cana¬ 
libus  seminalibus,  qui  in  omuibus  animalibus  homineque  a  tenuissimis  sanguiferis  vasculis  extus  connec- 
tuntur.  Ductus  vero  uriniferi  renum  in  Rajis  adultis  non  minores  sunt  quam  ductus  seminales  testiculi 
humani.  Sed  magis  etiam  embryonum  historia  in  formandis  glandulis  diversitatem  illam  ultra  omnem 
disputationis  aleam  evincit. 

Ut  relationes  haece  ampliori  conspectu  inter  se  comparari  possint,  summas  mensionum  micrometri- 
carum  denuo  in  tabula  trado.  Hae  mensiones,  quinque  exceptis,  quae  a  Cei.  E.  H.  Weber  Lipsiensi 
traditae  sunt,  omnes  summa  diligentia  ope  micrometri  microscopii  Fraunhoferani  seminarii  physici  Bonnen¬ 
sis  a  me  ipso,  et  quidem  plurimae  in  praeparatis  artificiose  repletis  collectionis  propriae  institutae  sunt. 
Addidi  mensiones  vasculorum  sanguiferorum  minimorum  in  repletis  renibus  et  injectionibus  subtilissimis 
iridis  et  corporis  ciliaris  a  collega  amic.  Weber  Bonnensi  factis  institutas.  Numeri  diametrum  particu¬ 
larum  exprimunt. 

*  Modo  iu  unico  animali  avertebrato ,  scilicet  scorpione ,  connexum  «luctus  secernentis  cum  ipso  corde  observari.  Trunculi 
enim  vasorum  Malpighianorum  in  cor  immittuntur,  uti  equidem  primum  in  scorpione  accuratius  demonstravi.  Vide  Meckel’s 
Archiv  1828.  Cfr.  hujus  operis  libr.  IX.  §.  3.  Sed  haec  longe  aliena  res  est. 

Poli.  Paris. 

Subtilissima  vascula  sanguifera  capillaria  (secundum  E.  H.  Webeb)  7ooo  TH5  o  o  poli.  =  0,00025  —  0,00050 

Eadem  in  renibus  secundum  nostras  mensiones .  0,00037 — 0,00058 

Eadem  in  iride  hominis .  0,00037  —  0,00047 

Eadem  in  processibus  ciliaribus  hominis .  0,00053 

Cellulae  pulmonales  minimae  hominis  (secundum  E.  H.  Webeb)  =0,053  —  0,160  lin.  =  0,00441  —  0,01333 

Intestinula  cylindriformia  in  pulmonibus  embryonis  avium .  0,00474 

Vesiculae  elementares  mammarum  Erinacei  lactantis .  0,00712  —  0,00928 

Cellulae  terminales  in  ductibus  salivalibus  anseris  mercurio  repletis.  . .  0,00260 

Cellulae  terminales  ductuum  salivalium  parotidis  hominis  mercurio  repletae  ....  0,00082 

Cellulae  glandulae  lacrymalis  anseris  mercurio  repletae .  0,00327 

Cellulae  pancreatis  anseris  mercurio  repletae . . .  0,00137 — 0,00297 

Partes  elementares  glandulae  lacrymalis  Testudinis  mydae . 0,00194 

Cellulae  glandulae  Harderianae  leporis  mercurio  repletae .  0,00776 

Vesiculae  terminales  ductuum  biliferorum  Helicis  pomatiae .  0,00565 

Surculi  terminales  liberi  ductuum  biliferorum  in  embryone  avium  (e  Garrulo  long.  poli.  1)  0,00172 

Intestinula  corporis  Wolffiani  embryonis  avis .  0,00377 

Eadem  ex  alio  embryone . . . .  0,00300 

Ductus  uriniferi  Petroinyzonis  marini .  0,00324 

Ductus  uriniferi  e  rene  Torpedinis  marmoratae .  0,00469 

Ductus  uriniferi  e  rene  Strigis,  inde  ex  uretere  repleti,  prope  fines  coecos  ....  0,00174 

Ductus  uriniferi  corticales  e  rene  Sciuri . 0,00149 

Ductus  uriniferi  corticales  serpentini  e  rene  Equi,  inde  ex  uretere  repleti,  in  super¬ 
ficie  renis  visi . .  0,00137  —  0,00182 

Ductus  uriniferi  medullares  e  rene  Equi,  inde  ex  uretere  repleti,  maximi  prope  pa¬ 
pillas  renales . 0,01305 

lidem  e  media  medullari  substantia  (repleti) .  0,00489 

Iidem  corticales  in  sectione  renis  visi  (repleti) .  0,00140 — 0,00188 

Corpuscula  Malpighiana  e  rene  humano .  0,00700 

Eadem  secundum  E.  II.  Webeb .  0,00666  —  0,00883 

Canales  seminales  Galli  gallinacei  junioris .  0,00528 

Canales  seminales  Sciuri . 0,01453 

Canales  seminales  Erinacei .  0,00970 

Canales  seminales  hominis . 0,00470 

Tubuli  in  glandulis  uropygii  anseris .  0,00990 

Tubuli  sarmentosi  in  glandulis  Cowperi  ex  Erinaceo . 0,01022 

Cellulae  in  glandulis  Meibomianis  hominis  (secundum  E.  H.  Webeb)  =0,031  —  0,076  lin.=  0,00258  —  0,00633 
Cellulae  glandulae  Harderianae  anseris  mercurio  repletae  diametri  \  —  £  —  \  lin. 

Cellulae  glandularum  salivalium  Muricis  Tritonis  £ — y  lin. 

Cellulae  hepatis  spongiosi  Muricis  Tritonis  £  —  £  lin. 

XIV.  In  glandulis  simplicioribus,  quae  ex  intestinulis  et  folliculis  majoribus  conflantur,  subtilissima 
vascula  sanguifera  in  parietibus  intestinulorum  et  folliculorum  ipsorum  vagantur,  aeque  ac  in  alia  quacunque 
membrana  animali,  utpote  tunica  mucosa  pulmonali;  in  hisce  parietibus  transitus  arteriolarum  in  venulas 
per  ansas  reticulatas  solito  more  locum  habet.  In  glandulis  vero  compositis,  quarum  ductus  minores  et 
minimi  sunt,  ut  in  renibus,  hepate,  testiculo  ipso,  ductus  uriniferi,  biliferi,  seminiferi  cet.  a  subtilissimis 
vasculorum  sanguif erorum  reticulis  modo  extus  conneetuntur,  quin  vascula  in  parietibus  tenuissimis  ductu¬ 
um  illorum  divagentur,  {libr.  IX.  §.8  —  14.  §.  19  —  21.  §.  25  —  29.  libr.  X.  §.  42  —  44.  §.  46  —  48. 
libr.  XI.  §.  14.). 

XV.  Vasorum  sanguif  erorum  ultima  distributio  non  semper  formationem  canalium  secernentium 
sequitur.  In  hepate  quidem  embryonis,  ubi  fines  ductuum  biliferorum  paniculati  et  pinnatifidi  e  superficie, 
microscopio  distinguendi,  propullulant,  vascula  sanguifera  sane  parem  distributionem  quamvis  minora  imi¬ 
tantur,  in  medio  enim  paniculae  seu  folioli  decurrunt,  subtilissimisque  ultimis  surculis  inter  fines  coecos 
ductuum  seu  acinos  descendunt.  Sed  in  glandulis,  quae  ex  serpentinis  non  ramosis  ductibus,  diametro 
undique  aequalibus,  parantur,  vascula  sanguifera  non  serpentina  sunt,  sed  reticulis  tenuissimis  inter  gyros 
serpentinorum  ductuum  repunt  {libr.  IX.  §.  19  —  21.  libr.  X.  §>.  46  —  48.). 

XVI.  Subtilissimos  sanguinis  rivulos  libere  inter  acinos  glandulae  compositae,  scilicet  hepatis,  de¬ 
currere,  sanguinemque  acinos  quasi  circumnatare,  Gbuithuisen  false,  ut  mihi  videtur,  admisit,  microsco- 
picis  observationibus  in  ranarum  hepate  nisus.  Ita  quidem  initio  in  exploranda  renum  et  hepatis  genesi 
apud  embryones  videtur.  Interstitia  nimirum  canalium  sanguinolenta  apparent  sine  parietum  vasorum  certo 
vestigio;  eandemque  imaginem  et  speciem  microscopica  hepatis  observatio  in  tritonum  larvis  vividis  offert. 
Sed  microscopicae  observationes  in  renibus  adultorum  tum  per  vasa  sanguifera  repletis  tum  recentibus  me 
docuere,  subtilissimorum  sanguiferorum  vasculorum  vestigia  non  modo  in  tela,  quae  canales  uriniferos 

conjungit,  exsculpta  esse.  In  renibus  enim  Sciuri,  in  aqua  emollitis,  inter  canales  uriniferos  corticales  re 
vera  subtilissima  retia  vasculorum  sanguiferorum  apparent.  (Vide  F*g-  7-  8-  Tai/.  XIV.)  Concedam, 
initio  rivulos  novos  sine  parietibus  propriis  per  telam  amorpham  oriri,  mox  vero  parietes  quamvis  tenuis- 
siin  tanquam  certiores  rivulorum  fines,  substantiae  spissitudine  circum  rivulos  adaucta,  formantur. 

XVII.  Evolutio  glandularum  in  embryonibus  altiorum  animalium  pari  modo  fit,  ac  glandulae  in 
animalium  serie  sensim  evolvuntur.  Nimirum  glandulae  maxime  compositae  altiorum  animalium  in  embry¬ 
one  primum  ex  solis  merisque  ductibus  excretoriis  constant ,  vasis  secernentibus  inferiorum  animalium 
mire  similibus  (lif/r.  VII.  §.  15 —  18.  libr.  IX.  §.  15 —  17.). 

XVIII.  Sunt  permultae  varietates  in  structura  glandularum  penitiori,  qua  quidem  ratione  superficies 
secernens  canalium  augeri  potest;  sed  nullum  structurae  genus  glandulae  cuiquam  soli  proprium  est.  Diver¬ 
sissimis  glandulis  eadem  structura  esse  potest,  uti  substantiae  renum  corticali  et  testiculo;  contra  eaedem 
glandulae  in  diversis  animalibus  diversissimam  structuram  interdum  offerunt,  quales  sunt  glandula  lacry- 
malis  Testudinis,  ex  fasciculatis  utriculis  constans,  qui  corticem  circum  ductus  excretorios  formant, 
eadem  glandula  in  avibus  cellulosa,  in  mammalibus  ex  vesiculis  pedunculatis,  ductibus  racemorum  in  mo¬ 
dum  appensis,  composita.  Glandulae  salivales  in  avibus  modo  ductus  ramosos  offerunt,  cellulis  intus 
exaratos;  in  mammalibus  eaedem  glandulae  racemos  vesicularum  minimarum  exhibent,  ductibus  salivalibus 
terminales.  Quanta  hepatis  differentia  in  variis  animalibus,  cum  ductus  biliferi  mox  fasciculati,  mox  folli¬ 
culares  existant,  aut  racemorum  speciem  affectent,  mox  spongiosam  telam  exhibeant,  mox  tandem  finibus 
surculos  paniculatos  aut  pinnatifidos  referant!  Quanta  denique  vasorum  seminalium  fere  innumera  diver¬ 
sitas.  Modo  renes  per  omnes  classes  communem  formationem  ex  canalibus  non  ramosis  aut  rectis  aut 
flexuosis  aequalibus  observant,  quamvis  etiam  dispositio  et  ordo  canalium  in  diversis  classibus  maximam 
diversitatem  subeat. 

XIX.  Glandulae  in  animalium  serie  ad  hominem  usque  magis  magisque  quidem  excoluntur,  sed  non 
aequali  ratione;  imo  in  quacunque  classe  glandulas  simplicissimas  invenies,  si  hae  glandulae  primum  in 
classe  apparent.  Itaque  simplicissimae  sunt  glandulae  salivales  avium  et  serpentum,  simplicissimae  mam¬ 
mae  in  cefaceis  observantur,  et  prostaticae  in  gliribus  glandulae.  Eadem  ratio  est  pancreatis  in  piscibus, 
hepatis  in  animalibus  inferioribus,  renum  in  piscibus  et  amphibiis.  Sin  aut  glandula  quaedam  in  anima¬ 
lium  ordine  primum  appareat,  hoc  aut  intestinulis  fit  aut  folliculis  aut  tubulis  aggregatis.  Memineris  pan¬ 
creatis  ramosi  in  piscibus  evolutionem,  glandulae  salivalis  in  avibus  ex  tubulis  parallelis  aut  ramosis 
ductibus,  cellulis  exaratis,  constantis;  memineris  simplicia  intestinula  mammarum  in  cetaceis  et  ornitho- 
rhyncho.  Quum  vero  parenchymatis  species  modo  ex  augmentis  partium  elementarium  sensim  oriatur,  uti 
jam  demonstravimus,  sequitur,  glandulas  parenchymatosas  et  canales  liberos  non  absolute  diversas  esse,  id 
quod  etiam  in  quovis  fere  observationum  anatomicarum  libro  experientia  demonstravimus. 

XX.  Substantia  canalium,  seu  tela  glandulosa  semper  aut  albida  est  aut  albido -grisea  aut  albido- 
lutea,  quantumvis  secreta  glandularum  colore  diversissimo  discedant.  Itaque  similitudo  substantiae  glan¬ 
dularis  et  secreti  perfecta,  qualem  scriptores  nonnulli  falso  praedicavere,  non  datur. 

XXI.  Partes  elememares  glandularum,  cellulae,  vesiculae,  utriculi,  folliculi,  tubuli  cet.  semper  ex 
unica  simplicique  tunica  constant.  Modo  ductus  excretorius  ex  pluribus  interdum,  plerumque  ex  duabus 
membranis  constat,  quarum  interna  plerumque  e  genere  membranarum  mucosarum  est,  cum  in  easdem 
etiam  plerumque  desinat,  altera  parte  in  ima  glandula  in  propriam  canalium  substantiam  transitura.  Ceterae 
exteriores  membranae  ductus  excretorii,  modo  fibrosae,  modo  cellulares  adventitiae,  ad  initium  glandulae 
ipsius  desinunt,  interdum  in  tegmentum  glandulae  fibrosum  continuantur,  ut  in  glandula  venenata  serpen¬ 
tum.  Interdum  vero  tegmenlum  glandulae  fibrosum  laminis  inter  segmenta  et  lobulos  glandulae  descendit, 
uti  in  glandulis  venenatis  Trigono ceph ali,  in  glandulis  salivalibus  serpentum  et  avium,  in  glandulis 
analibus  Talpae  europaeae.  Tum  glandula  intus  in  loculos  divisa  est,  lobulique  certis  septis  conti¬ 
nentur,  cum  extus  glandula  aequalis  parenchymatosa  appareat  falseque  habeatur.  Sed  saepius  lobuli  glan¬ 
dularum  laxiori  tela  conjunctiva  vasculisque  continentur. 

XXII.  Nervi  glandulas  adeuntes  plerumque  pauciores  sunt,  neque  profundius  illos  intrare,  vulgaris 
opinio  est.  Iu  renibus  Equi  examinandis  nervos  a  plexu  renali  in  substantiam  renum  immissos  non  modo 
numero  sed  etiam  magnitudine  insignes  inveni.  Comitantur  arterias  et  venas  regulariter  fere,  plexusque 
teneros  super  ramis  majoribus  efformant,  nusquam  vero  nervuli  a  vasis  sanguiferis  secedunt,  ita  ut  dispo¬ 
sitioni  glandularis  substantiae  potius  alieni  sint. 

XXIII.  Omnes  glandulosae  penitioris  structurae  formas ,  quas  in  dissecandis  et  observandis  diver¬ 
sissimis  organis  inveni,  pro  similitudine  et  diversitate  comparavi  et  in  ordines  quosdam  secundum  chara¬ 
cteres  anatomicos  disposui,  quorum  conspectum  in  libro  sequente  exhibui.  Certe  diversitas  tanta  est, 
quanta  membrana  secernens  aut  canalium  aut  folliculorum  aut  cellularum  augmento  in  minori  spatio  et 
ipsa  augeri  potest;  (alemque  fere  poteris  naturae  in  glandulis  formandis  ubertatem  mirari,  qualem  cetero- 
quin  modo  in  innumera  vegetabilium  formarum  varietate  jure  extollunt. 

LIBER  DECIMUS  TERTIUS. 

Systema  naturale  glandularum  secundum  characteres  anatomicos  dispositum . 

Glandulae  primi  atque  simplicissimi  ordinis. 

Dantur  qualuor  formae  elementares  simplicissimae  glandulae:  aut  cellula,  aut  folliculus,  aut 
intestinulum  coecum,  aut  vas  coecum  seu  tubulus. 

I.  Cryptae,  seu  cellulae. 

Sunt  foveae  in  membranis  secernentibus  leviter  exsculptae  atque  exaratae;  eaeque  sunt: 

a.  Aut  simplices,  cryptae  solitariae,  quales  undique  in  membranis  mucosis  obveniunt. 

b .  Aut  sociatim  juxta  se  invicem  dispositae,  cryptae  agglutinatae,  aggregatae,  agmina- 
tae.  Hic  cryptae  aut  ad  amussim,  aut  acervulis  conjunctae  sunt,  quin  tamen  vere  caveis  co¬ 
haereant,  uti  glandulae  Peyerianae  in  intestinis  animalium.  (Vide  Fig.  1.  Tab.  XV i) 

II.  Folliculi,  seu  vesiculae  pedunculatae. 

a.  Simplices,  solitarii,  uti  ubique  in  cute  obveniunt. 

b.  Sociatim  juncti,  folliculi  aggregati,  ut  in  glandulis  auricularibus  amphibiorum.  (Vide 
Fig.  2.  Tab.  I.) 

III.  Utriculi  elongati,  seu  intestinula  coeca. 

Hic  eversio  membranae  simplicis  magis  jam  prolongatur  sine  collo  et  intumescentia  terminali: 

a.  Intestinula  simplicia,  solitaria,  in  tunicis  mucosis  non  rara. 

b.  Intestinula  aggregata,  qualia  sunt  glandulae  Meibomianae  mammalium  ad  amussim  positae 
et  glandulae  ventriculi  succenturiati  avium.  (Vide  Fig.  7.  Tab.  1.) 

IV.  T  ubuli,  s.  vasa  coeca. 

Hic  prolongatione  longissima  vas  tubuliforme  aut  rectum  aut  flexuosum  exoritur,  apice  coecum.  Saepe  tubuli 
s.  vasa  coeca  serpentino  cursu  in  glomeres  et  gyros  complicata  sunt,  interdum  etiam  spiraliter  convo¬ 
luta  ,  uti  in  testiculis  insectorum  complurium.  Eadem  aut  simplicia  sunt  aut  sociata  diversis  orificiis. 

a.  Tubuli  solitarii,  uti  organa  secretoria  plurimorum  insectorum. 

b.  Tubuli  aggregati,  quales  sunt  glandulae  oviductus  Rajarum  et  Squalorum  ex  parallelis  tubulis 
conflatae,  innumeris  orificiis  hiantes.  Eadem  ratio  est  glandularum  guiarium  in  avibus  quibus¬ 
dam,  utpote  gallinula.  {Fig.  4.  5.  Tab.  I)  Eodem  modo  appendices  pyloricae  piscium  sae¬ 
pius  junguntur. 

Glandulae  secundi  ordinis. 

Cryptae ,  Folliculi ,  Intestinula ,  Tubuli  composita. 

I.  Cryptae  compositae,  s.  cellulae  compositae. 

Plures  cryptae  in  receptaculis  seu  sacculis  junguntur. 

a.  Cryptae  baccatae,  ut  in  glandulis  analibus  Hyaenae  {Fig.  6.  Tab.  II.)  et  testiculis  insectorum. 

b.  Folles  cellulis  exaratae,  cryptae  loculatae,  ut  in  glandulis  praeputialibus  glirium.  {Fig. 

16.  Tab.  III.) 

c.  Tubuli  cellulis  intus  exarati,  ut  glandulae  salivales  insectorum  quorundam. 

d.  Cryptae  floriformes,  seu  florum  in  modum  junctae,  ut  in  testiculis  plurium  insectorum.  {Tab.  XV.) 

II.  Folliculi  compositi,  seu  vesiculae  pedunculatae  compositae. 

a.  Folliculi  umbellati,  ut  in  testiculis  insectorum  complurium.  {Tab.  XV.) 

b.  Folliculi  pinnatim  juncti. 

c.  Folliculi  ramis  irregularibus  juncti.  {Tab.  XV.) 

d.  Folliculi  racemosi.  {Tab.  XV.) 

e.  Folliculi  pectinatim  juncti. 

f.  Folliculi  verticillatim  juncti,  yerticillati.  {Tab.  XV.)  Plurimae  hae  formae  in  testiculis  inse¬ 
ctorum  obveniunt  cum  pluribus  aliis. 

g.  Folliculi  antheraeformes,  ut  in  glandulis  secretionis  acris  Chlaenii  vestiti.  {Fig.  17.  Tab.  I.) 

III.  I  ntestinula  coeca  composita. 

a.  Intestinula  umbellatim  juncta,  uti  in  testiculis  insectorum.  {Tab.  XV.) 

b.  Intestinula  radiatim  juncta.  {Tab.  XV.) 

c.  Intestinula  digitata,  uti  in  hepate  plurimorum  crustaceorum.  {Tab.  VIII.) 

d.  Intestinula  fasciculata,  uti  testiculi  complurium  insectorum;  {Tab.  XV.)  appendices  pyloricae 
S.  Thynni. 

e.  Intestinula  ramis  juncta,  uti  in  organis  acris  secretionis  Chlaenii  velutini  {Fig.  18.  Tab.  I) 

et  glandulis  genitalium  accessoriis  Helicis  {Fig.  13.  Tab.  II.) 

f  Intestinula  pinnatim  juncta:  ratio  haec  est  vasorum  Malpighii  in  paucis  insectis,  ex.  gr.  Melo- 
I  o  n  t  h  a. 

g.  Intestinula , sarmentosa,  uti  in  glandulis  Cowperi  ex  Erinaceo.  {Fig.  9.  Tab .  III.) 

h.  Intestinula  foliata,  seu  foliatim  juncta,  ut  in  glandula  venenata  Trigonoceph  ali  muti. 

{Fig.  1.  Tab.  VI.) 

i.  Intestinula  pectinatiin  juncta,  uti  in  testiculis  insectorum  quorundam.  {Tab.  XV.) 

IV.  Tubuli  seu  vas, a  coeca  composita. 

a.  Tubuli  fasciculati,  uti  in  testiculis  insectorum  quorundam. 

b.  Tubuli  ramosi.  Interdum  ramificatio  bifurcata  est,  atque  in  glandulis  oviductus  Elateris  mu¬ 
rini  admodum  regularis ,  ita  quidem,  ut  in  locis  dichotomicis  triangularis  intumescentia  adsit, 
cujus  anguli  in  tubulos  prolongantur.  {Fig.  12.  Tab.  II.) 

c.  Tubuli  pectinatiin  ductu  communi  juncti,  ut  ductus  uriniferi  batrachiorum.  {Fig.  9 — 14.  Tab.  XII.) 

d.  Vasa  verticillata,  uti  testiculi  Nepae  cinereae.  {Tab.  XV.) 

e.  Vasa  ansis  conjuncta,  uti  testiculi  scorpionum.  {Fig.  20.  Tab.  XV.) 

Etiam  haece  formae  tum  simplices  in  animalibus  obveniunt,  ut  in  insectis,  tum  etiam  partes  de¬ 
mentares  sunt  glandularum  compositarum,  ubi  confertissimae  et  microscopicae,  parenchymatis  speciem 
efficiunt. 

Glandulae  ordinis  tertii. 

Cellulae ,  Folliculi ,  Intestinula  ,  Tubuli  composita ,  in  gl  andular  em  saccum  conjuncta. 

I.  Sacci  glandulares,  cryptis  exarati,  quales  sunt  sacci  castorei  et  moschi.  {Fig.  8.  9.  Tab.  II.)  In 

aliis  glandulae,  sacci  parietibus  inhaerentes,  jam  magis  compositae  et  ex  cellulis  conglomeratae  sunt, 
ut  in  glandulis  analibus  et  perinaealibus  Viverrae  zibethae.  {Fig.  7.  Tab.  II.) 

II.  Sacci  glandulares  ex  glandulis  compositi.  Saccis  analibus  Hyaenae  glandulae  magnae  baccatae,  intus 
cellulis  confertissimis  compositae,  ductibus  excretoriis  adnatae  sunt.  {Fig.  6.  Tab.  II.) 

III.  Sacci  glandulares,  glandulis  racemosis  compositi.  Similis  priori  forma  est,  in  natura  mihi  nondum  visa. 

IV.  Intestinula  sacco  communi  adnata.  Ejusmodi  est  glandulosa  substantia  cloacae  in  urodelis  masculis 
{Fig.  16.  17.  Tab.  II.)  atque  oviductus  in  Rajis  {Fig.  14.). 

V.  Sacci  tubulis  coecis  confertissimis  muniti.  Ejusmodi  sunt  glandulae  uropygii  avium.  {Fig.  1.  Tab.  II.) 

Glandulae  ordinis  quarti. 

Glandulae  ex  cellulari  contextu  compositae. 

I.  Glandulae  ex  cellularum  contextu  spongioso  compositae,  mediis  cellulis  in  ductus  excretorios  hiantibus, 
sine  lobulorum  divisione  composita. 

Hic  rami  ductus  excretorii  statim  in  cellulas  majores  ducunt,  quae  in  minores  minimasque  iterum  pro¬ 
ducuntur,  ut  in  hepate  Sepiarum  et  Muricis  tritonis,  denique  in  pancreate  Sturionis;  (Vide 
Tab.  VII.  IX.)  in  glandula  Cowperi  Castoris,  {Fig. 2.  Tab. III.)  prostata  hominis  {Tab.  III. Fig.  15.) 

II.  Glandulae  ex  cellularum  contextu  spongioso  compositae,  septis  inter  segmenta  glandularum  dispositis. 
Ita  in  glandulis  salivalibus  serpentum  et  avium  (Vide  Tab.  VI.)  et  in  glandulis  analibus  Talpae 

europaeae  {Tab.  II.  Fig.  4.) 

III.  Glandulae  ex  cellularum  contextu  spongioso  compositae,  extus  in  lobulos  partitae,  ductibus  excre¬ 
toriis  ramosis. 

Glandulae  salivales  Myrmecophagae ,  glandula  Harderiana  avium  et  mammalium,  glandula  lacrymalis 
avium,  glandula  venenata  Ornithor hynchi.  (Vide  Tab.  II.  Fig.  10.  Tab.  VI.  Fig.  14.  Tab.  V.) 

IV.  Glandulae  ex  cellularum  contextu  spongioso  compositae  in  lobulos  divisae,  cellulis  in  medias  excava¬ 
tiones  hiantibus,  absque  ductibus  excretoriis  propriis. 

Hepar  Squillarum.  {Tab.  IX.) 

V.  Contextus  cellularum  spongiosus  in  tubulis  glandulae  parallelis. 

Glandula  venenata  Najae.  {Fig.  2.  Tab.  VI.) 

Glandulae  ordinis  quinti. 

Glandulae  ex  intestinulis  sarmento  sis  coecis  compositae ,  lobul  atae. 

I.  Glandula  composita  ex  intestinulis  coecis  sarmentosis,  fasciculatim  in  lobulos  dispositis.  Pancreas 

Scombri  Thynni.  {Fig.  4.  Tab.  VII.) 

II.  Glandula  composita  ex  intestinulis  ramosis  coecis  foliatim  in  lobulos  dispositis. 

a.  Aut  foliatim  conjuncta  intestinula  ramosa  coeca  ex  ramis  ductus  excretorii  prolongantur,  ut  in 
glandulis  prostaticis  alteris  Erinacei  {Fig.  7.  Tab.  III.)  et  glandulis  Cowpericis  Erinacei 
{Fig.  9.  Tab.  111.). 

b.  Aut  foliatim  conjuncta  intestinula  ramosa  coeca  lateraliter  pectinatiin  ex  ductu  excretorio  pro¬ 
deunt,  ut  in  glandula  venenata  Trigonocephali  muti  {Fig.  1.  Tab.  VI.). 

III.  Glandula  composita  ex  intestinulis  ramosis  coecis  irregulariter  dispositis.  Glandulae  prostaticae  mul¬ 
torum  mammalium.  (Tab.  /77.)  Appendices  pyloricae  ramosae  piscium  quorundain.  (Tab.  VII.) 
Mamma  Ornitliorhynchi  et  Cetaceorum.  (Tab.  IV.) 

Glandulae  ordinis  sexti. 

Ductus  excretorii  ramosi ,  ab  initio  ad  fines  usque  p  articulis  elementaribus  circumdati. 

Efflorescentia  hic  non  terminalis  est,  sed  omnes  undique  ramos  concomitatur  a  trunco  in  ultimos 
usque  surculos,  quam  relationem  botanici  efflorescentium  protractam  nominant. 

I.  Ductus  excretorii  fasciculatis  et  digitatis  intestinulis  coecis  circumdati. 

a.  Intestinula  haec  aut  libera  sunt,  ut  in  hepate  crustaceorum ;  (Tab.  VIII.) 

b.  Aut  confertissima  in  corticem  ductus  excretorii  ramosi  conjuncta  sunt,  ut  in  glandula  lacrymali 
testudinum.  (Fig.  4.  Tab.  V.) 

II.  Ductus  excretorii  cellulis  racemosis  circumdati.  Ejusmodi  sunt  glandulae  salivales  compositae  et  glan¬ 
dula  lacrymalis  avium.  (Yide  Fig.  7.  Tab.  VI.  Fig.  5.  Tab.  V.) 

Gl  and  u  l  a  e  ordinis  s  e  j)  tini  i. 

Ramificatio  composita ,  in  glandula  lobnlata ,  ductuum  excretoriorum  truncis  inter  ramos 
laterales  continuis  et  integris ,  ductulorum  ultimorum  finibus  vesicularibus. 

Truncus  integer  et  continuus  ductus  excretorii  non  in  ramos  solvitur,  sed  Iateraliter  modo  mi¬ 
nores  ramos  emittit,  qui  et  ipsi  integri  et  continui  per  ramificationem  suam  lateralem  continuantur.  Qui¬ 
bus  necessario  majores,  minores,  minimique  lobuli  oriuntur.  Quisque  enim  truncus  cum  ramis  lateralibus 
lobum  majorem  efficit;  rami  cum  ramulis  lateralibus  lobulos  secundi  ordinis  efficiunt;  ex  surculis  tandem 
ramulorum,  adnatisque  ultimis  particulis  minimi  lobuli  fiunt.  Lobulorum  haec  origo  ex  historia  embry¬ 
onum  patet.  (Yide  Fig.  11.  12.  Tab.  VI.  icones  glandularum  salivalium  ex  einbryis  mammalium.) 

Pertinent  huc  glandulae  salivales,  pancreas,  mammae  et  glandula  lacrymalis  plurimorum  mamma¬ 
lium.  Evolutio  autem  particularum  elementarium  est: 

a.  Aut  terminalis,  vesiculis  pedunculatis  umbellatim  ultimis  surculis  ductuum  insidentibus,  ut  in  mam¬ 
mis  alteriorum  mammalium.  (Vide  Tab.  IV.) 

b.  Aut  irregularis,  vesiculis  panicularum  et  racemorum  in  modum  ex  irregularibus  ramulis  propullu- 
lantibus.  Quorum  sunt  hepar  helicis  et  limacis,  glandulae  salivales  et  pancreas  et  glandula  lacry¬ 
malis  mammalium.  (Vide  Fig.  11.  12.  13.  15.  16.  Tab.  VI.  Fig.  8.  Tab.  V.) 

Hae  vero  glandulae  aut  simplices  sunt,  ductu  excretorio  unico,  aut  aggregatae  ductibus  excretoriis 
diversis,  uti  in  glandula  lacrymali  mammalium  hominisque. 

Glandulae  ordinis  octavi. 

Ramificatio  composita  in  glandulis  non  lobulatis  cum  solutione  trunc orum  in  ramos  irregu¬ 
lares ,  surculis  terminalibus  coecis ,  aut  vesicularibus. 

Hic  truncus,  loco  ut  per  ramos  laterales  integer  continuetur,  statim  in  ramos  suos  diffinditur,  qui 
et  ipsi  in  ramulos,  ramuli  in  minores  minimosque  surculos  solvuntur,  qua  quidem  ratione,  quantumvis 
rami  ramorum  augentur,  lobulorum  formatio  composita  fieri  non  potest.  Quodsi  ramificatio  admodum 
evoluta  est,  totum  organon  parenchymatis  speciem  extus  simulat,  uti  hepar  animalium  altioruui,  quod 
nunquam  ex  lobulorum  minorum  majorumque  systemate  constat,  sed  modo  segmenta  et  incisiones  offert. 

a.  Jam  vero  particulae  elementares,  seu  ductuum  fines  aut  vesiculae  sunt,  irregulariter  dispositae 
ut  in  pancreate  avium;  (Tab.  XVII.  Fig.  3  -  5.) 

b.  Aut  fines  ductuum  mutici  coecique,  pinnatim,  foliatim,  paniculatiin  disponuntur,  uti  in  hepate  em¬ 
bryonum  avium  et  mammalium.  (Vide  Tab.  X.  XI.) 

Glandulae  ordinis  noni. 

E  x  tubulis  vasisque  coecis  non  ramosis  compositae. 

Elementa  glandularum  hic  tubuli  longi,  lougissimique  sunt,  aequalis  fere  undique  diametri  ad  coe- 
cos  usque  fines,  aut  recti  aut  serpentini;  ad  initium  saepius  furcantur,  posthac  simplices  sunt  absque  ra¬ 
morum  emissione.  Sunt  autem  singulae  formae  haece: 

I.  A  ductu  excretorio  laterali  fasciculi  tubularum  oriuntur,  uti  in  renibus  piscium  multorum  et  batrnchio- 

rum  et  testiculis  piscium.  (Tab.  XII.)  Tubuli  aut  recte  paralleli  alterum  versus  marginem  procedunt, 
ut  in  renibus  Petromyzonum  et  ranarum  et  piscium  testiculis,  aut  flexuosi  et  serpentini  divagantur,  ut 
in  renibus  Rajarum  et  serpentum.  (Tab.  XII.) 

II.  Fasciculi  tubulorum  parallelorum  undique  ex  ductibus  excretoriis  ramosis  oriuntur. 

Ejusmodi  sunt  renes  crocodilorum  et  testudinum.  (Fig.  18.  Tab.  XII.) 

III.  Ductus  excretorius  in  vasa  aequalia  serpentina  longissima  diffinditur,  quales  sunt  canales  seminales 
altiorum  animalium,  et  glandulae  alterae  prostaticae  Erinacei. 

IV.  Tubuli  furcati  et  fasciculati  radiatim  ex  ductu  excretorio  producuntur,  ut  in  testiculis  ranarum  et 
sepiarum.  ( Fig .  22.  23.  Tab.  XV.) 

V.  Vasa  longissima,  apice  pinnatifida,  coeca,  fasciculatim  ramoso  ex  ductu  excretorio  oriuntur,  ut  in  reni¬ 
bus  avium.  (Tab.  XIII.) 

VI.  Vasa  longissima,  fasciculatim  oriunda,  primum  bifurcata,  recta,  dein  sine  ramis  serpentino  cursu 
divagantia.  Renes  mammalium  atque  hominis.  Variat  insuper  ratio  inter  ureterem  et  ductus  uriniferos. 

a.  Ureter  ipse  in  ramos  producitur,  ex  ramis  fasciculi  ductuum  uriniferorum  oriuntur,  in  lobulis 
sejunctis  dispositi,  extus  serpentini,  uti  in  renibus  cetaceorum.  (Vide  Fig.  11  —  14.  Tab.  XIV.) 

b.  Ureter  simplex  in  pelvim  et  calyces  transit,  in  quos  fasciculi  ductuum  uriniferorum  immittuntur. 
Fasciculi  in  lobato  rene  evolvuntur,  extus  serpentini,  sed  lobuli  non  penitus  disjuncti  sunt,  ut  in 
renibus  complurium  mammalium. 

r.  In  renibus  caeterorum  etiam  lobi  renum  superficiales  disparuere.  (V.  Fig.  4.  Tab.  XIV.  Fig.  1.  Tab.  XV.) 


LIBER  DEGIMUS  QUARTUS. 


Corollaria  de  evolutione  et  prima  formatione  glandularum  in  animalium  embryis. 

r 

(TAB.  V.  FIG.  8.  TAB.  VI.  FIG.  9  —  12.  TAB.  VII.  FIG.  7  —  10.  TAB.  X.  TAB.  XI.  FIG.  1  —  10. 

TAB.  XII.  FIG.  1  —  8.  TAB.  XIII.  FIG.  1.) 


§•  I- 

Non  quidem  consilium  est,  evolutionis  cujusvis  visceris  glandulosi  hic  exponendi  historiam,  quod 
jam  in  libris  praecedentibus  de  glandulis  plurimis  factum  est;  de  prima  enim  jam  tractavimus  formatione 
glandularum  salivalium,  glandulae  lacrymalis,  pancreatis,  hepatis,  renum;  sed  corollaria  solum  ex  obser¬ 
vationibus  praemissis  liceat  generaliora  colligere. 

Prima  stamina  glandulae  cujusvis  ante  canalium  formationem,  substantia  glandulosa  adhuc  unifor¬ 
mis  ipsa  est,  communis  quasi  matrix,  seu  blastema,  in  quo  demum  canalium  formatio  simplicissimo 
modo  incipit.  Substantia  illa  primitiva  s.  primigenea  ex  pariete  prodit,  in  quem  postea  ductus  excretorius 
glandulae  immittitur,  eaque  secreta  substantia  ex  pariete  magis  magisque  propullulat.  ( libr.IX .  <§».  15 — 18.) 
Blastema,  quod  dicimus,  initio  fere  gelatinosum  est,  tenerrimum  et  pellucidum,  postea  spissius,  minus 
quam  antea  pellucidum,  ita  tamen,  ut  hoc  ipso  tempore  canalium  interior  formatio  semper  adhuc  nitidis¬ 
sime  transluceat.  Blastemati  quovis  etiam  tempore,  hepate  excepto,  pauca  etiam  vascula  sanguinea  insunt. 
In  glandulis  lobulatis  formandis,  blastema  initio  uniforme,  non  lobulatum,  mox  in  lobulos  et  ipsum  disce¬ 
dit,  qui  magis  magisque  a  se  invicem  sejunguntur,  qualis  nostra  de  glandulis  salivalibus  et  glandula 
lacrymali  observatio  extat.  (Cfr.  Fig.  8.  Tab.  V.  Fig.  11.  Tab.  VI.)  Quodsi  glandula  postea  ex  lobulis 
serpentinis  seu  gyris  constat,  tum  etiam  blastema  initio  eadem  forma  apparet,  uti  ante  ductuum  urinifero¬ 
rum  apparitionem  in  avium  renibus  apud  embrya  manifestum  est 

§.  2. 

Blastematis  incrementum  ab  evolutione  parietis  pendet,  unde  blastema  primum  excernitur;  nimirum 
materia  glandulae  primitiva  ex  hoc  pariete  germinat  propullulatque ;  unde  sequitur,  sine  pariete,  cui  ad- 
nascitur  glandula,  hanc  ipsam  formari  non  posse,  quod  experientia  satis  superque  confirmatur;  organa 
enim  glandulosa,  tractui  intestinali  adnata,  absque  hoc  ipso  non  formantur. 

Itaque  blastema  glandulae  cujusdam  blastodermati  communi  embryonis  quodammodo  com¬ 
parandum  est;  initio  enim,  uti  blastoderma  embryonis,  sine  organisatione  omni  est,  imo  organisatio  glan¬ 
dulae  in  blastemate  ipso  seu  materie  primigenea  demum  fit.  Sequitur  inde,  in  blastemate  glandulam  modo 
potentia  adesse,  actu  vero  formari,  sicut  embryonis  organa  in  blastodermate  modo  potentia  adsunt, 
actu  vero  ex  ipso  hocce  formantur. 

§•  3. 

De  ortu  canalium  in  blastemate  dicturus,  distinguam  inter  glandulas  ex  canalibus  ramosis  compo¬ 
sitas,  easque,  quae  longissimis  non  ramosis  aequalibus  tubulis  seu  vasis  coecis  formantur.  In  illis  ramuli 
ex  ramis,  rami  ex  trunco  oriuntur,  uti  observatio  docet,  primum  itaque  stamen  ductus  excretorius  est;  in 
hisce  vero,  ubi  tubuli,  longissimi  quidem,  ramificatione  tamen  non  cohaerent,  sed  sejuncti  penitus,  modo 
varie  divagantur,  uti  ductus  uriniferi  et  seminales,  omnes  canales  proprie  etiam  oriuntur,  neque  alius  ex 
alio  prodit;  itaque  initio  jam  tubulorum  stamina  et  fines,  tanquam  vesiculae  pedunculatae,  aliae  juxta  alias 
positae,  distinguuntur. 

Initium  faciam  de  glandulis  ex  canalibus  ramosis  compositis. 

Mulleu  de  structura  glandularum. 

§.  4. 

Formatio  autem  incipit  in  blastemate  gelatinoso  ortu  primi  ductus  excretorii  rudimenti,  tanquam 
canalis  coeci,  ex  quo  rami  tanquam  germina  in  blastema  procedunt.  Haec  evolutio  a  cute  externa  aut  a 
tubo  intestinali,  quibus  glandula  postea  adnata  est,  incipit;  primum  enim  rudimentum  ductus  excretorii 
tanquam  excrescentia  tubi  intestinalis  conica  blastemati  involuta  apparet.  {libr.  IX.  §.  15  —  18.) 

Nunc  vero  novae  excrescentiae  modo  propullulant ,  tanquam  rudimenta  ramorum;  haec  in  intestinula 
prolongantur,  vix  tenuiora.  Atque  ita  prima  trunci  ramorumque  in  blastemate  rudimenta  oriuntur.  Jam 
vero  illa  stamina  a  circumfusa  materie  matrice  albedine  minorique  pelluciditate  distinctissima  sunt.  Con¬ 
ferantur  observationes  propriae  de  glandulis  salivalibus  et  glandulis  lacrymalibus  cum  experientiis  Cl.  Rathke 
et  Cl.  Weber  de  glandulis  salivalibus  et  cum  observationibus  Cl.  a  Baer  et  nostris  de  ortu  ductuum  bili¬ 
ferorum.  {libr.  VI.  <§>.  6.  libr.  VII.  §.  15  —  17.  libr.  IX.  §.  8  —  10.  14.  15  —  20.  Yide  praesertim 
Tab.  VI.  Fig.  9—12.  Tab.  V.  Fig.  8.  Tab.  X.  Fig.  6  —  9.  13.  Tab.  XI.  Fig.  1  —  11.)  Tempore 
primo  secreti  vestigium  in  canalibus  simplicissimis  coecis  neutiquam  distingui  poterat;  postea  demum  in 
tumidis  ductuum  coecis  finibus  materia  quaedam  pellucidior  observatur. 

§.  5. 

Ulterior  evolutio  novis  excrescendis  seu  nova  germinatione  ex  jam  confectis  canalibus  procedit, 
quae  germina  primo  nodulosa,  deinde  in  ductus  coecos  prolongantur,  donec  in  vesiculas  pedunculatas 
tandem  finibus  abeant.  (Vide  Fig.  11.  Tab.  VI.  de  glandulis  salivalibus,  Fig.  8.  Tab.  V.  de  glandula 
lacrymali.) 

Ita  efflorescentia  in  blastemate  procedit,  quod  interim  in  glandulis  lobulads  in  lobulos  jam  disce¬ 
dere  incipit.  In  omnibus  lobulis  nunc  eadem»  germinatio  continuatur,  ita  quidem,  ut  primo  blastema  seu 
materia  primigenea  latissimo  margine  canales  pedunculatasque  vesiculas  ambiat.  Itaque  lobuli  non  a  cana¬ 
lium  interiori  germinatione  dependent,  sed  germinatio  inversa  ratione  in  lobulis  procedit,  quo  fit,  ut 
lobuli  omnes  rotundiores  ambitu  sint,  cum  tamen  canales,  lobulis  innati,  diversissime  divagentur.  (Cfr. 
Fig.  11.  Tab.  VI.  de  glandulis  salivalibus.) 

§.  6. 

Perinde,  si  quaeritur,  utrum  glandulae  ramificatione  materiae  primitivae,  an  sepositione  in  prae¬ 
formato  jam  blastemate  excolantur,  certe  neganda  est  rainificatio  blastematis  ipsius,  quod  quidem  observa¬ 
tiones  nostrae  in  glandulis  salivalibus,  in  glandula  lacrymali,  in  pulmonibus,  in  pancreate,  in  renibus,  in 
hepate,  in  testiculis  tandem  demonstrant. 

Posset  aliquis  ex  111.  Baerii  observatione  pulcherrima  de  hepatis  in  ovo  incubato  ortu,  tanquam 
partis  cavae,  ex  intestino  prolongatae,  conclusionem  ducere,  ductus  etiam  biliferos  eodem  modo  ex  pro- 
longatione  seu  eversione  parietum  intestinalium  oriri.  Eversionem  illam  primariam  parietis  intestinalis  in 
eo  loco,  ubi  et  unde  hepar  initium  capit,  ipseinet  vidi  in  embryis  lacertarum  et  avium,  prioresque  dubita¬ 
tiones  meas  refutavi;  vidi  quoque  caveam  partis  prolongatpe,  postea  in  loculos  novos  iterum  divisam.  Sed 
ductus  biliferi  ipsi  certe  non  continuata  prolongatione  oriuntur,  sed  ex  intumescentis  parietis,  caveam  in¬ 
cludentis  ulteriori  organisatione ;  nunquam  vero  vidi  intestinula  seu  prima  ductuum  biliferorum  rudimenta 
ipsa  ab  initio  excavata;  haec  jam  praesto  sunt,  non  excavata,  tanquam  cylindri  tenerrimi,  cum  cavea  illa 
communis  in  hepatis  basi  in  ductus  biliferos  ipsos  nondum  prolongatur.  Haec  cavea  modo  rudimentum 
ductus  excretorii  ipsius  videtur,  ex  quo  etiam  vesicula  fellea  propullulat,  pedunculo  deinde  quasi  appen¬ 
dicula.  {Tab.  X.  Fig.  8.)  Qua  ratione  vero  canales  in  blastemate  prolongantur  et  rumificantur,  doceat 
ulterior  observatio.  Duplici  quidem  modo  fieri  posse  videtur: 

1.  Aut  enim  canales  oriuntur  liquescente  blastemate,  ita  quidem,  ut  liquescente  blastemate  primum  ductus 
excretorius,  deinde  eodem  modo  rami  oriantur,  donec  in  coecis  finibus  liquescentia  finiatur  et  ipsa. 

2.  Aut  in  blastemate  primum  rudimenta  canalium  nondum  excavatorum,  materiae  spissitudine  adaucta, 
efflorescunt,  efflorescentia  aeque  ex  ductu  excretorio  primum  facto  procedente;  ita  quidem,  ut 
blastema  ipsum  ad  canales  formandos  impendatur,  canales  autem  initio  solidi,  deinde  liquescente 
quasi  medulla  excaventur. 

Plurima  quidem  initio  priori  hypothesi  favere  videntur.  Sic  enim  atque  secretio  atque  formatio  glan¬ 
dulae  eodem  modo  liquescente  materia  animali  fierent.  Haec  autem  liquefactio  procederet,  prout  primum 
ortus  ductus  excretorius  ramos  ulterius  emittere  videretur.  Ita  liquefactione  blastematis  primum  conus  ex¬ 
cavatus,  deinde  canalis  coecus,  deinde  vero  canalis  ramificatus  oriretur,  donec  canales  evoluti  ad  blastematis 
usque  marginem  procederent;  quo  facto  blastema  consumtum  esset  aut  ultimos  tantum  canalium  acinos 
racemosos  connuberet,  tela  jam  nunc  cellularis  dicta.  Haec  formatio  vasorum  sanguiferorum  primum 
ortum  imitaretur;  haec  enim  non  secus,  dispositione  substantiae  primum  amorphae,  in  rivulos  et  insidas 
formantur,  donec  ad  rivulorum  limites,  spissitudine  substantiae  aucta,  parietum  vestigia  appareant. 

§.  7. 

Verum  argumenta  non  pauca,  et  quod  maximum  est,  observationes  non  parcae  simplicem  illam 
formationis  rationem  refutant. 

In  formatione  glandularum  salivalium  observanda  dubitare  quidem  posses,  an  canalis,  in  gelatinosa 
materie  propullulans,  intus  fluidum  jam  contineat,  initio  enim  satis  adhuc  ipse  tener  est,  uti  materies  am¬ 
biens  gelatinosa.  Sed  hic  in  blastemate  ipso  fere  fluido  ex  liquefactione  ortus  canalium  vix  mente  concipi 
potest,  nisi  eodem  tempore,  quo  liquescit  materies,  lumen  canalium  formando,  circum  lumina  materies 
spissitudine  augeatur,  parietes  canalium  simul  parando. 

Postea  canales  glandularum  salivalium  penitus  impellucidi  fiunt,  albidi  enim  sunt  usque  in  vesicu¬ 
las  terminales,  dum  ambiens  blastema  pellucidum  adhuc  restat.  (Yide  Fig.  11.  Tab.  VI.)  An  canales 
hoc  tempore  colliquamentum  contineant,  nescio;  sed  hoc  certum  est,  parietes  canalium  hoc  tempore  spis¬ 
siores  esse  quam  reliquum  blastema.  Non  enim  aliter  albidi  et  impellucidi  in  pellucido  fere  blastemate 
lobulato  apparere  possent.  Suspicor,  canales  hoc  tempore  jam  vere  excavatos  esse;  nam  canales  salivales 
criceti  adulti  in  superficie  et  margine  lobulorum  microseopio  bene  conspicui,  et  ipsi  extus  grisei,  intus 
albidi  super  patella  microscopii  nigra  apparent,  argumento,  parietem  canalium  intus  spissiorem  esse. 

§.  8. 

In  hepate  avium  et  bufonum  prima,  quae  apparent,  intestinula  microscopiea,  non  excavata  viden¬ 
tur,  sed  modo  eversio  tubi  intestinalis  primaria,  quae  hepar  evolvit,  in  lacertis  et  avibus  excavata 
est,  quamquam  primum  hepatis  rudimentum  in  bufonibus  non  excavationis  vestigium  obferret.  Sic  etiam 
prima  rudimenta  canalium  urinif erorum  in  renibus  piscium  oriuntur,  uti  docent  Rathkei  experientiae. 
Eadem  suadet  meas  secundum  observationes  renum  in  avibus  origo.  In  superficie  enim  lobulorum  primo 
innumera  albida  cylindrica  corpuscula,  catenatim  alia  juxta  alia  disposita,  apparent,  blastemate  tenuiori 
conjuncta.  Certe  haec  corpuscula  seu  canalium  uriniferorum  rudimenta  non  liquefactione,  sed  spissitudine 
substantiae  primigeneae  adaucta,  oriebantur.  Postea  demum  in  magis  evolutis  corpusculis  illis  prope  fines 
muticos  pellucidi  quoddam  distinguitur.  (Vide  Tab.  XIII.)  Sed  de  ranis  et  salamandris  dubius  sum; 
profecto  in  tela  gelatinosa  renum  primitiva  modo  vesiculas  vidi,  quae  jam  excavatae  videbantur.  ( libr .  X. 
§.  5.  6.  Tab .  XII.  Fig.  5—7.) 

§.  9. 

Eadem  tandem  aliorum  organorum  evolutio  docet.  Rathke  4to  incubationis  die  primum  pulmonum 
rudimentum  tanquain  tenue  mucosae  materiae  stratum  propullulans  observavit,  5t0  die  vestigia  glottidis 
vidit,  6t0  vero  caveam  in  pulmonibus  observavit.  Etiam  hic  arteria  aspera  primo  solida,  mediae  partis 
resorptione,  excavata  videbatur,  resorptione  inde  a  larynge  et  a  pulmonibus  simul  incipiente.  Ita  etiam 
in  ranis  et  bufonibus  pulmones  oriuntur.  Saepius  etiam  vidi,  quae  Rathke  de  ulteriori  pulmonum  evo¬ 
lutione  apud  avium  embryones  optime  exposuit,  quomodo  enim  substantia  pulmonum,  primo  parenchyma¬ 
tosa,  intus  liquescente  materie,  ramificatur,  ita  quidem,  ut  ex  ramis  excrescentiae  propullulent,  quae  in 
blastemate  tanquam  cylindri  prolongantur,  apice  tumidi.  Atque  hi  cylindri  et  ipsi  initio  penitus  granulosi 
solidi  videntur,  postea  excavati.  Hisce  etiam  Rathkei  observationes  et  nostrae  in  mammalibus  conveni¬ 
unt.  Vidit  initio  modo  materiem  gelatinosam  primitivam,  deinde  corpuscula  clavata  solidiora.  Haec  cor¬ 
puscula  pedunculis  bronchis  appendicula,  tumidis  finibus  extrorsum  vergentia,  initio  penitus  solida  erant, 
mox  vero  excavata  in  cellulas  pulmonales  transformabantur  *.  Nos  quidem  in  mammalibus  pulmonum 
evolutionis  magnam  et  insignem  similitudinem  cum  evolutione  parotidis  observavimus.  Eadem  enim  acino¬ 
rum  pedunculatorum  in  blastemate  lobulato  griseo  distributio.  (Vide  Fig.  7.  Tabi  XVII.,  ubi  maximam 
partem  pulmonis  dextri  ex  foetu  ovino  l£  poli,  longo,  microseopio  visam  illustravimus.  Cfr.  de  parotide 
foetus  ovini  4  poli,  longi  Tab.  VI.  Fig.  11.) 

§.  10. 

Quae  observationes  et  argumenta,  si  in  unum  colliguntur,  negandum  est,  canales  secernentes  ex  sola 
liquefactione  et  resorptione  oriri  et  crescere,  parietes  autem  canalium  postea  induratione  substantiae  ad 
canalium  limites  sensim  formari.  Observatio  docet:  primum  communem  evolutionis  matricem  blastema 
oriri;  hoc  interdum  ex  inversa  et  prolongata  intestini  parte  enascitur,  uti  in  hepate  avium  et  lacertarum; 
ex  eversae  partis  substantia  tumida  sensim  formantur  canales  biliferi.  .  Alias  haec  eversa  et  prolongata 
pars  intestini  initio  non  adesse  videtur,  blastemate  ex  intestino  ipso  simplici  propullulante ,  uti  in  glandulis 
salivalibus  mammalium,  bufonum  hepate,  et  avium  renibus.  Deinde  canales  glandulosi  in  blastemate  ori¬ 
untur,  dum  blastema  in  ramosas  figuras  compagis  solidioris  intus  efflorescit,  quae  figurae  dendriticae  sen¬ 
sim  in  blastemate  et.  ipso  aucto  prolongantur,  (luum  primum  autem  blastema  gelatinosum  intus  vegeta¬ 
tionem  solidiorem  evolvit,  germina  evoluta,  resorptione  mediae  quasi  medullae,  in  excavatos  ductus  trans¬ 
formantur.  Itaque  cum  efflorescente  solidiorum  partium  vegetatione  simul  interior  Iiquefactio  germinum  et 
resorptio  conjuncta  videtur,  unde  cylindri  minutissimi  et  acini  pedunculati,  initio  albidiores  et  solidiores, 
in  blastemate  magis  fluido  mucoso  et  gelatinoso,  iterum  medio  pellucidiores  fiunt,  caveis,  canalibus,  vesi¬ 
culis  bene  conspicuis.  Cavendum  tamen  est,  ne  colliquamentum  medullae  canalium  statim  pro  ipso  secreto 

*  Burdach’s  Physiologie.  II.  B.  p.  558.  Rathke  iiber  die  Entwickelung  der  Atheinwerkzeoge  bei  den  Vogeln  uud 
Saugethieren.  Nov.  act.  Acad.  Caes.  L.  C.  Nat.  Cur.  f.  XIV  P.  1.  p.  159.  7 ab.  A7  t/, ,  XVIII. 

habeas;  medulla  enim  canalium  magis  pellucida  fit,  antequam  fluida  est;  atque  sic  liquefactio  paulatim 
augetur.  Sola  liquefactione  intelligi  non  posset,  quomodo  canales,  corisumtione  blastematis  oriundi,  tan¬ 
dem  certis  finibus  desinerent;  verum  procedente  solidiori  vegetatione  simul  cum  liquefactione  interiori  ve¬ 
getationis  solidioris  dendriticae  blastema  tandem  omne  consumitur  {Fig.  12.  Tab.  VI.)  \  atque  glandula 
ita  necessario  extremos  fines  limitesque  in  formationis  processu  consequitur. 

§.  11. 

De  glandulis  non  dendriticis,  sed  ex  singulis,  non  ramosis  ductibus  compositis,  necesse  est  ut 
proprie  agamus. 

Etenim  proprium  est  renibus  et  testiculis,  ut  apud  omnia  animalia  vertebrata  ex  tubulis  aequalibus 
constent,  qui  prope  conjunctionem  fasciculatam  paululum  in  ramos  aliquot  diffinduntur,  alioquin  vero  sine 
ramis  eadem  diametro,  aut  paralleli  aut  serpentini,  ad  coecos  usque  fines  divagentur. 

Historia  evolutionis  renum  in  batrachiis,  qualem  antea  ex  propriis  observationibus  communicavi, 
docet,  haec  organa  primum  tanquam  laminam  substantiae  subtiliorem  apparere,  in  qua  eruptio  vesicularis 
conspicua.  Vesiculae  sensim  pedunculis  elevantur,  donec  in  tubulos  elongatos  tandem  transeant.  Etiam 
ductus  uriniferi  avium  initio  prope  fines  vesiculis  pedunculatis  similes  sunt,  primo  solidioribus,  postea 
intus  excavatis.  Meas  secundum  observationes  hae  partes  primo  eruptione  granulosa  in  blastemate  lobulato 
seu  in  lobulorum  gyris  vermicularibus  oriuntur.  (Vide  Fig.  1  —  3.  Tab.  XI II.)  Serius  pedunculos  a 
granulis  illis  descendentes  observavi.  Itaque  evolutio  ductuum  uriniferorum  etiam  ex  blastemate  com- 
pactiori  fit,  et  quidem,  ut  mihi  videbatur,  in  periphericis  blastematis  lobulati  partibus,  in  ipsis  lobulis 
serpentinis,  seu  cortice  renum. 

Hinc  forsan  dependet,  quod  ductus  uriniferi  non  ramosi  sunt,  sed  singuli  aut  recti  aut  serpentini 
divagantur  modo  insertione  in  excretoria  receptacula  fasciculatim  juncti.  In  nulla  alia  glandula  praeterea 
ductus  excretorius  tam  est  a  substantia  glandulosa  diversus  et  alienus,  suique  generis  quasi  organon. 
Ureter  nimirum  in  avibus  et  mammalibus  aut  majoribus  ramis  aut  calycibus  papillas  pyramidum  canalium 
uriniferorum  amplectitur;  ideoque  ductus  uriniferi  non  ex  uretere  ipso  ramificatione  prodeunt,  sed  in  ra¬ 
mos  aut  calyces  ejusdem  immittuntur.  Hinc  forsan  ureteri  propria  origo.  Num  enim  blastemate  renum 
oriatur,  dubium  adhuc  est.  Neque  vero  matrix  ureter  est,  ex  qua  ductus  uriniferi  deinde  initium  capi¬ 
ant,  quemadmodum  in  glandulis,  quae  tubo  intestinali  adnexae  sunt.  Num  vero  ureter  excavatione,  ab 
inferioribus  partibus  procedente,  nascatur,  uti  Rathke  suspicatur,  nescio,  dubius.  Certe  ureteris  confor¬ 
matio  a  ratione  dependet,  qua  ductus  uriniferi  conjunguntur. 


LIBER  DECIMUS  QUINTUS. 


Corollaria  physiologica  de  secretione  3  praesertim  glandularum. 


§.  1. 

Disquisitionem  de  secretione  physiologicam,  omnibus  numeris  absolutam  exhibendi,  non  quidem 
consilium  erat.  Haec  enim  doctrinam  de  metamorphose  materiae  animalis  universam  complecti  debebat, 
alias  forsan  exponendam.  Sed  ex  praemissis  anatomicis  disquisitionibus  corollaria  proferam,  doctrinae  de 
secretione  illustrandae  maxime  apta. 

Secretio  una  solummodo  ratio  est  metamorphosis  materiae  animalis,  quam  quidem  sanguis,  dum 
per  organa  circuitu  agitur,  vario  modo  subit.  Sanguis  in  omnibus  organis  per  minima  vasculorum  san- 
guiferorum  retia  ex  arteriis  in  venas  transit  Quae  retia  undique  clausa  sunt,  solasque  in  advehentes 
arteriolas  et  venas  revehentes  aperiuntur;  nullibi  enim  fines  dantur  vasculorum  sanguiferorum ,  sed  undi¬ 
que  vascula  retiformia  minima  arteriis  atque  venis  intersunt.  Tenuissimi  sanguinis  in  vasculis  illis  reticu¬ 
latis  rivuli  vix  spissioribus  substantiae  limitibus  tanquam  parietibus  continentur;  membranae  enim  propriae 
hic  nondum  adsunt  vasculis.  Oriuntur  iterum  iterumque  novi  per  substantiam  rivuli,  quod  in  embryone, 
imo  in  adulto  observatio  edocet;  ubi  vero  rivulus  sanguinis  novus  oritur,  sulculo  in  substantia  tenerrima 
exarato,  statiin  in  ceteras  rivulorum  reticulatas  ansas  sanguis  continuus  abit;  atque,  si  initio  desunt,  spis¬ 
siores  substantiae  limites,  mox  tamen  parietibus  novis  rivulos  tenerrimos  continebunt.  Substantiam  ad  rivu¬ 
lorum  limites,  parietum  adinstar,  spissiorem  adesse,  hoc  quidem  non  videmus,  sed  licet  suspicari.  Verum 
ex  spissiori  solummodo  substantiae'  limite  parietes  hice,  nec  vero  membranis  constare  possunt;  tamque 
parva  intercedit  inter  rivulum  continentemque  substantiam^  differentia,  ut  substantia  liberum  cum  sanguinis 
rivulis  ineat  commercium.  Itaque  substantia  sanguinem  imbibit,  ejusque  partes  assimilat  et  proprio  cuique 
organo  modo  permutat. 

§•  2. 

Metamorphosis  substantiae  hinc  oriunda  triplex  est: 

1.  Sanguis  in  substantiam  diversorum  organorum  nutritione  permutatur. 

2.  Aut  sang-uis  in  substantiam  fluidiorem  permutatur,  quae  parietes  organi  transgreditur  defluens; 
quod  quidem  secretionem  nominamus. 

3.  Aut  sanguis  in  substantiam  permutatur,  quae  parietes  organi  transgressa  statim  induratur. 

Ilaec  ultima  secretionis  ratio  non  multum  a  vera  et  genuina  secretione  differt.  Induratae  enim 
partes,  in  parietibus  organi  depositae,  initio  et  ipsae  fluidae  secernuntur,  sive  hinc  crines  et  pennae,  sive 
testae,  squamae,  ungues  oriantur.  Induratis  autem  et  jam  sepositis  laminis,  novae  iterum  iterumque 
laminae  eadem  secretione  accedunt,  unde  omnes  ejusmodi  partes  singulari  modo  incrementum  capiunt. 

Verum  omnis  secretio  in  superficie  parietum  fit,  sive  sint  membranae  simplices,  ut  membranae 
serosae  et  mucosae,  sive  parietes  compositi  interni  in  cellulis  et  canalibus  glandularum  adsint. 

In  membranis  secernentibus  arteriolae,  ut  ubique  alias,  reticulatis  minimis  vasculis,  in  venas  trans¬ 
eunt.  Itaque,  teste  experientia,  omnes  membranae  innumeris  reticulatis  vasculis  circuitum  sanguinis  susti¬ 
nent.  Imbuitur  paries  circulante  per  vascula  reticulata  sanguine,  permutatur  inde  sanguis  et  tanquam 
secretum  a  pariete  libero  defluit. 

Jam  vero  glandula  maxime  composita  in  minimo  spatio  tot  internis  canalibus,  tubulis,  intestinulis, 
cellulis  excavatis,  etiain  immensum  internum  secernendo  parietem  compositum  obfert.  Canales  enim  parie¬ 
tibus  integri,  finibus  coeci,  communi  excretorio  ductu  conjuncti,  ingentem  continuum  communem  parietem 
efficiunt.  In  hoc  pariete  composito  eadem  per  secretionem  sanguinis  metamorphosis  ac  in  simplicibus 
membranis.  Multum  scriptores  disputavere,  quomodo  vasa  sanguifera  secernant.  Hinc  fictae  eorum  liberae 
apertaeque  aperturae,  quae  inter  fabulas  hodie  ab  eruditis  jure  recensentur.  Nullo  enim  in  organo  liberi 
aperti  vasorum  fines  dantur,  omnesque  arteriolae  in  membranis  omnibus,  in  organis  denique  parenchyma¬ 
tosis,  in  glandulis  cet.  undique  reticulata  vasculorum  compage  continuo  in  venarum  initia  transeunt. 

Deinde  Mascagni  finibus  vasorum  liberis  refutatis,  poros  in  vasorum  parietibus  statuit  ex  hypothese, 
quippe  per  quos  fluida  secretione  transsudent.  Sed  ne  poris  quidem  ad  secretionem  interpretandam  opus 
est;  neque  vero  vasa  sanguifera  sunt,  quae  secernant,  sed  parietes  membranarum,  in 
quibus,  uti  in  omni  organo,  vascula  sanguifera  minima  rete  vasculosum,  seu  rete  rivu¬ 
lorum  efficiunt.  Hi  parietes  organi  secretorii  circulantem  per  reticulata  vascula  sanguinem  suscipiunt, 
eumque  imbibunt,  quo  nutriuntur,  permutatas  vero  partes  fluidas  non  ex  sanguiferis  vasis  sed  ex  ipsissima 
sua  propria  substantia  liquescentes  secernunt,  aut  super  membranis  ipsis  aut  in  ductibus  propriis  defluentes. 

§.  3. 

Nemo  certe  eruditorum  contendet,  in  membranis  mucosis  mucum  a  vasis  sanguiferis  secerni,  imo 
membrana  mucosa  ipsa  est,  sanguine  circulante  imbuta,  quae  fluida  contenta  et  suscipit  et  permutat,  atque 
in  mucum  extus  defluentem  colliquescit. 

Eadem  ratio  in  organis  glandulosis;  haec  enim  magnum  intus  canalium  secernen¬ 
tium  eorumque  parietum  ambitum  offerunt,  eorumque  canalium  ipsissima  substantia 
est,  quae  secernit,  dum  vascula  sanguifera  minima  reticulatis  ansis  ductus  secernentes 
cellulasque  ultimas  coecas  ambiunt.  Ductus  uriniferi  renum,  ductus  biliferi  hepatis’,  finibus  coeci, 
per  totum  undique  decursum  vasculis  reticulatis  sanguiferis,  in  tenerrima  tela  conjunctiva  exaratis,  connectun- 
tur,  uti  observatio  edocuit;  itaque  canales  secernentes  tenerrimis  sanguinis  rivulis  circum  rigantur,  ex  quo 
sanguine  ductus  iinbuti  nutriuntur,  fluidumque  proprio  modo  permutatum,  a  facie  canalium  interna  deflu¬ 
ens,  ductibus  excretoriis  largiuntur.  Haec  simplicissima  secretionis  actio  et  natura  est,  a  nutritione  eo 
tantum  diversa,  quod  suscepta  e  sanguine  substantia,  proprieque  permutata,  non  organo  inhaereat,  sed 
tanquam  secretum  a  parietum  limitibus  defluat. 

^  .  §.  4. 

Alioquin  secretionem  contra  omnem  analogiam  in  finibus  ductuum  efferentium  seu  in  acinis  illis, 
mysterii  plenis,  posuere.  Quod  penitus  falsum  est,  uti  jam  Cl.  E.  H.  Web  er  praeclare  monuit.  Nam 
1.  acini  vesiculares,  racemosi,  ubi  adsunt,  modo  efflorescentia  ex  ductibus  efferentibus  apud  embryonem 
oriuntur,  ductusque  excretorius  coecus  primo  oritur.  2.  Praeterea  acini  vesiculares,  seu  vesiculares  du¬ 
ctuum  efferentium  fines,  in  paucis  tantummodo  dantur  glandulis  compositis.  Scilicet  fines  ductuum  bili¬ 
ferorum  non  acini  sunt,  sed  elongati  paniculati,  sine  intumescentia  terminali,  quod  historia  evolutionis 
evincit;  elementa  vero  testiculorum  et  renum  soli  tubuli  seu  vasa  aequalis  undique  diametri  coecique  finis 
sunt.  In  multis  aliis  glandulis  utriculi  fasciculati  adsunt,  sine  intumescentia  terminali.  (Cfr. libr.  XII.  <§>.  6.) 
Sane  absurdum  foret  contendere,  semen  modo  in  finibus  vasorum  seminalium  secerni.  3.  Glandularum 
compositarum  aliae  in  toto  ductus  excretorii  ambitu  et  decursu  easdem  elementares  partes  offerunt,  uti 
cellulas  in  glandulis  salivalibus  et  glandula  lacrymali  avium,  in  hepate  squillae  et  sepiae,  in  glandulis 
Meibomicis  hominis;  alias  vero  utriculos,  uti  in  hepate  ceterorum  crustaceoruin  et  glandula  lacrymali  testu¬ 
dinum.  4.  Tandem  in  glandulis,  quae  ex  compositis  intestinulis  conflantur,  limites  inter  partes  elementa¬ 
res  et  ductus  excretorios  minime  adsunt. 

Mullea  de  structura  glandularum. 


31 


122 


Itaque  fere  certum  est,  secretionem  in  tota  efferentium  canalium  continuitate,  tanquam  in  continua 
superficie  immensa,  non  vero  fieri  in  canalium  finibus.  Ex  eadem  causa  muci  secretio,  uti  in  folliculis 
muciparis,  sic  etiam  in  simplici  tunica  mucosa  paratur,  ita  ut  cum  Cl.  Weber  dicere  possis,  tunicam 
non  ideo  mucosam  esse,  quia  cryptas  mucosas  contineat,  imo  potius  cryptas  ideo  esse 
mucosas,  quia  ex  tunica  mucosa  constent  et  efflorescant. 

§•  5. 

Perinde  non  quaeque  secretio  glandula  fit  necessario;  gravissimae  secretiones  in  simplicissimis 
membranis  parantur,  uti  succus  gastricus  in  homine.  Glandularum  fabrica  modo  una  est  rationum,  qui¬ 
bus  natura  organon  secernens  paravit.  Cum  autem  in  secretione  omni  augenda  de  parietibus  magnis  aga¬ 
tur,  triplex  ratio  organorum  est  secretioni  inservientium. 

1.  Sunt  enim  aut  parietes  plani  laevesque  in  membranis,  saccis  cet.  uti  membranae  serosae,  muco, 
sae,  vesica  natatoria  piscium  cet. 

2.  Glandulae,  secernentem  parietem  intus  augentes. 

3.  Organa  extus  secernentem  parietem  augentia,  uti  branchiae  et  processus  foliati  aut  cellulares,  qui 
in  linguae  superficie  apud  testudines  nonnullas  et  lacertas  glandularum  salivalium  loco  funguntur, 
villi  cet. 


§.  6. 

Diversitas  secretionum  a  causis  mechanicis  neutiquam  pendet.  Fuere,  qui  illam  a  sanguinis  circuitus 
diversa  celeritate  in  diversis  organis  repeterent,  sed  haec  ipsa  diversa  celeritas  demonstranda  erat.  Neque 
defuere,  qui  illam  in  diverso  vasorum  sanguiferorum  habitu  et  angulo  divisionis  ramorum  diverso  quaererent. 
Sed  vasa  sanguifera  minima  in  renibus  fere  eodem  modo  ac  in  testiculis,  in  glandulis  salivalibus  non  secus 
ac  in  hepate  se  habent,  quod  in  praeparatis  Lieberkiihnianis  aperte  videndum  est;  undique  enim  reticulatae 
anastomoses  rivulorum  minimorum  inter  arteriolas  et  venulas  mediae  intercedunt.  Quaesivere  causam  diver 
sitatis  in  diversis  arteriarum  finibus;  verum  hi  arteriarum  fines  nullibi  existunt;  quaesivere  in  diversa  diame 
tro  canalium  efferentium.  Nihilominus  diversissimae  secretiones  in  aequis  subinde  fiunt  membranis  laevibus 
Omnia  liaecce,  de  quibus  Hallerus  justo  longius  fusiusque  disputavit,  non  apta  sunt,  quae  secre 
tiones  diversas  explicent,  et  ipsa  insuper  argumenta  dubia  infirma;  neque  vero  secretionem  expli 
care  possent,  si  vera  essent.  Sed  omnes  ejusmodi  mechanicae  explicationes  unica  quaestione  refu 
tantur:  quomodo  fit,  ut  hic  cerebrum,  illic  musculi,  alibi  ossa  formentur,  num  vero  cerebrum  etiam,  alia 
que  organa  diversa  ex  vasoruiu  sanguiferorum  diversa  distributione  et  angulis  diversis  explicanda  sunt? 
quo  nihil  insanius  et  absurdius  esse  posset. 


§•  7. 

Neque  vero  diversitas  secretionum  a  fabrica  glandularum  diversa  pendet;  quaecunque  enim  secretio 
in  animalium  orbe  diversissima  glandularum  fabrica  paratur,  quod  satis  superque  a  me  demonstratum 
puto.  Memineris  glandulas  salivales  avium  et  mammalium,  hepar  squillarum,  ceterorum  crustaceorum 
et  insectorum,  tum  vero  vertebratorum,  miram  deinde  in  testiculis  vasisque  seminalibus  diversitatem,  glan¬ 
dulae  lacrymalis  in  testudinibus,  avibus  et  mammalibus  diversos  modos.  Praeterea  diversissimae  secretio¬ 
nes  simili  interdum,  imo  saepissime  glandularum  fabrica  fiunt.  Ductus  enim  uriniferi  corticales  a  vasis 
seminalibus  non  nisi  majori  tenuitate  et  gracilitate  differunt.  Sed  innumera  ejusmodi  argumenta  in  classi- 
ficatione  glandularum  praemissa  obtuli. 

Itaque  natura  secretionis  a  sola  diversa  organica  substantia  ej usque  virtute  dependet,  ex  qua  cana¬ 
les  secernentes  aut  cellulae  formatae  sunt,  quaeque  eadem  permanere  potest,  in  diversissima  compositione 
et  fabrica  canalium,  maximeque  variare  potest,  ubi  fabrica  canalium  discrepat  minime.  Perinde  secretio 
ex  iisdem  causis  fluit,  quibus  diversitas  nutritionis  et  formationis  in  ceteris  etiam  organis  innititur.  Solaque 
differentia  intercedit,  quod  hic  permutatus  sanguis  organon  solummodo  nutriat,  illuc  vero  nutritum  orga¬ 
non  in  permutatam  singularem  materiem  secretione  deliquescat.  Etiam  diversae  secretiones  eorum  sunt, 
quae  ad  organismum  totum  conservandum,  tanquam  constituentes  partes  totius,  requiruntur.  Hinc  non 
solum  ab  organis  peculiaribus  secretiones  dependent,  sed  uti  initio  omnia  organa  et  virtutes  ex  communi 
germine  totius  organismi  procreantur,  sic  etiam  omnia  simulque  secretiones  ex  toto  organismo  tanquam 
partes  constituentes  regenerantur.  Non  mirum  inde,  si  post  secretionem  aliquam  suppressam,  in  alio 
organo  similis  secretio  obveniat,  quin  tamen  materia  secreta  ex  altero  in  alterum  locum  migraverit. 
Hoc  certe  tam  necessario  fit,  quam  partes  constituentes  rei  alicujus  rem  totam  efficiunt,  tam  necessario, 
quam  organismus  dyscrasia  quadam  laborans,  post  exstirpationem  organi,  dyscrasicam  materiem  excernen¬ 
tis,  e.  g.  post  exstirpationem  ulceris  carcinomatosi,  secretionem  ad  dyscrasiam  pertinentem  tanquam  par¬ 
tem  constituentem  organismi  dyscrasici  alio  loco  regenerat.  Jam  vero  diu  evictum  est,  omnia  fere  secreta 
a  quocunque  organo  secretorio  morbose  interdum  secerni,  quod  Hallerus  jam  Elem.  physiol.  II.  p.  369 
—  374  iugenti  exemplorum  copia  confirmavit. 

De  influxu  nervorum  in  secretiones  proprio  modo  parandas  et  permutandas  dicturus,  nil  certi  me 
scire  ingenue  malo  fateri,  quam  in  fine  operis,  meras  observationes  continentis,  hypothesin  proferre. 


EXPLICATIO 


TABULARUM. 


TABULA  PRIMA. 

Simplicissimas  glandularum  formas  illu  st  r  an  s? 

Fig.  1.  Glandula  auricularis  Salamandrae  maculatae  dissecta.  Magnitudo  iconis  bis  aucta  est. 
Fig.  2.  Squama  lineae  lateralis  Cyprini  Carpionis,  cum  ductu  muciparo. 

Fig.  3.  Folliculi  aggregati  ex  lateribus  oris  Anseris,  magnitudine  naturali  depicti. 

Fig.  4.  Iidem  ex  Corvo,  magnitudine  naturali. 

Fig.  5.  Iidem  ex  Gallinula  chloropode. 

Fig.  6.  Tonsilla  vituli,  folliculis  partim  sufflatis,  partim  discissis. 

Fig.  7.  Portio  ventriculi  succenturiati  Falconis  junioris,  cum  folliculis  confertissimis  cylindriformibus. 
Fig.  8.  a.  Glandula  follicularis  conglomerata  ex  ventriculo  Rheae  americanae. 

b.  Eadem  ex  ventriculo  Struthionis  Cameli.  ' 

c.  Eadem  ex  ventriculo  succenturiato  Meleagri s. 

d.  Eadem  ex  ventriculo  succenturiato  Anseris. 

{Fig.  8.  a.  b.  c.  d.  desumpta  sunt  ex  Home  lectures  on  comparative  anatomy  T.  II.  Tab.  46.). 
Fig.  9.  Ventriculus  succenturiatus  glandularis  Myoxi  (Dor-mouse)  dissectus.  (Secundum  Home  Tab. 
XIII.  Fig.  5.) 

a.  Ventriculus  glandularis,  b ,  Ventriculus  musculosus. 

Fig.  10.  a.  Glandula  ventriculi  Castoris  fibri,  inde  a  facie  externa  visa,  magnitudine  naturali  depicta, 
secundum  praeparatum  musei  Berolinensis. 

b.  Folliculus  singulus  dissectus  (secundum  Home  1.  c.  Tab.  AT//.). 

Fig.  11.  Pars  glandulae  Peyerianae  ex  intestinis  tenuibus  Felis  domesticae.  Papillae  corona  foveo¬ 
larum  et  vaginula  cinguntur.  Villi  confertissimi  demti  sunt. 

Fig.  12.  Forma  altera  glandulae  Peyerianae,  qualis  Lepori,  Cuniculo  et  Talpae  europaeae  convenit. 
Fig.  13.  Glandula  secretionis  acris  Cymindis  humeralis  (secundum  Leon-Dufour). 

Fig.  14.  Eadem  Aptini  displosoris  (secundum  Leon-Dufour). 

Fig.  15.  Eadem  Rrachiui  crepitantis  (secundum  Leon-Dufour). 

Fig.  16.  Alia  forma  ejusdem  organi  (secundum  Leon-Dufour). 

Fig.  17.  Eadem  glandula  Chlaenii  vestiti  (secundum  Leon-Dufour). 

Fig.  18.  Eadem  Chlaenii  velutini  (secundum  Leon-Dufour). 

Fig.  19.  Glandula  venenata  Apis  mellificae  (secundum  Swammerdamm). 

Fig.  20.  Glandula  venenata  Sphegis  viaticae  (secundum.  Ramdohr). 

Fig.  21.  Vasa  ducendis  filis  inservientia  Epeirae  diadematis  (secundum  Trevirani  iconem). 

Fig.  22.  Glandulae  femorales  Polychri  marmorati  s.  Lacertae  marmoratae  Linn.  dissectae,  ma¬ 
gnitudine  paululum  auctae. 

TABULA  SECUNDA. 

Glandulae  animalibus  quibusdam  propriae ,  excretoriae  et  g enit alium 
.  .  f  ..  .  '  , .  succ enturiat ac. 

Fig.  1.  a.  Glandula  uropygii  Cygni,  altera  parte  dissecta,  ut  in  dissectione  tubuli  paralleli  et  orificia 
eorundem  in  media  cavea  videantur. 

b.  Sectio  transversa  particulae  glandulae,  microscopio  visa.  (Secundum  praeparatum  musei  ana¬ 
tomici  Bonnensis.) 

Fig.  2.  a.  Glandula  dorsalis  Suis  T  a  j  a  s  s  u.  Apertus  est  ductus  excretorius  communis  et  cavea  in- . 

terna,  in  quam  ductus  singulorum  lobulorum  aperiuntur:  a.  glandula  ipsa;  /3.  ductus  ex¬ 
cretorius;  y.  pars  cutis  dorsi. 

b.  Lobulus  glandulae  minimus  microscopio  visus. 

c.  Lobulus  dissectus  microscopio  visus,  ut  contextus  cellularis  couspiciatur. 

Fig.  3.  Glandula  ani  Lutrae  vulgaris,  dissecta,  magnitudine  naturali. 

a.  Bursa  dissecta,  b.  Ductus  excretorius,  c.  Folliculi  compositi  ductum  excretorium  partemque 
bursae  cingentes,  d.  Intestinum  rectum. 

Glandula  ani  Talpae  europaeae  dissecta.  Conspiciuntur  segmenta  singula  glandulae  sepa¬ 
rata,  ex  contextu  cellulari  composita.  Magnitudo  bis  aucta  est. 

Folliculi  compositi  ex  bursis  analibus  Castoris  fibri,  secundum  icones  Cl.  Brandt  et  Ratzeburg 
(getreue  Darstellung  der  Tliiere,  welclie  in  der  Arzneimittellehre  in  Betracht  konimen, 
Berlin  1827). 

a.  Pars  bursae  analis  Hyaenae  femininae,  cum  glandulis  baccatis,  ex  cellulis  racemosis  compositis. 

b.  Singula  ovula  totius  baccae.  Magnitudo  naturalis. 

a.  Bursa  perinaealis  Viverrae  zibethae  femininae  dissecta.  Conspiciuntur  dissecti  folliculi 
compositi,  magnitudine  naturali. 

b.  Singulus  folliculus  ex  similibus  bursis  analibus  Viverrae  zibethae. 

Particula  membranae  internae  follium  castoreum  secernentium ,  microscopio  visa.  (Secundum 
iconem  Cl.  Brandt  et  Ratzeburu), 

Saccus  moschiparus  Moschi  m  oscliif  eri  dissectus  (secundum  iconem  Cl.  Brandt  et  Ratzeburg). 

Glandula  venenata  Ornithorhynchi  paradoxi,  ad  praeparatum  mercurio  repletum  musei  ana¬ 
tomici  Berolinensis  delineata. 

Particula  glandulae  oviductuum  succenturiatae  Hippoboscae  (secundum  Leon-Dufour  ann. 
des  sc.  nat.  T.  VI.  Tab.  13.). 

Particula  ejusdem  glandulae  Elateris  murini  (secundum  Leon-Dufour  ann.  des  sc.  nat. 
T.  VI.  Tab.  17.). 

Glandulae  genitalium  succenturiatae  Helicis  (secundum  Cuvieri  iconem.). 

Glandula  oviductus  Rajae. 

a.  Pars  superior  angustior  oviductus. 

b.  Massa  glandularis  mammillaris  dissecta. 

c.  Sinus  laterales  partis  oviductus  dilatatae. 

d.  Pars  inferior  oviductus  dilatata. 

e.  e.  Tubuli  subtilissimi  paralleli,  massam  glandularem  constituentes. 

Singuli  tubuli  ejusdem  glandulae  magnitudine  aucti. 

Glandulae  genitalium  succenturiatae  Salamandrae  masculae,  a.  Cloaca;  b.  cauda;  c.  folli¬ 
culi  tubuliformes,  cloacam  obsidentes. 

Eaedem  glandulae  ex  Axolote  Mexicano  masculo  (ped.  1  long.). 

TABULA  TERTIA. 

Glandulae  genitalium  tnasculorum  succenturiatae ,  pr  aesertim  glandulae 

prostaticae  et  Cowpericae. 

Glandulae  prostaticae  Castoris  fibri.  «.Vesica  urinaria;  &  vesicula  seminalis  altera;  c.  glan¬ 
dulae  prostaticae  ex  intestinulis  coecis  compositae.  (Secundum  praeparatum  musei  anatomici 
Berolinensis.) 

Glandula  Cowperica  Castoris  fibri,  dissecta,  ita  ut  contextus  celluloso-spongiosus  conspicia- 
tur.  (Magnitudo  naturalis). 

Glandulae  genitalium  masculorum  succenturiatae  ex  Talpa  europaea.  «.  Vesica  urinaria; 
b.  glandulae  prostaticae,  alioquin  pro  vesiculis  seminalibus  habitae;  c.  pars  musculosa  ure¬ 
thrae;  d.  glandulae  Cowpericae. 

Intestinula  paris  anterioris  glandularum  prostaticarum  ex  Dasyprocta  aguti,  magnitudine  na¬ 
turali  delineata.  (Secundum  praeparatum  musei  anatomici  Berolinensis.) 

Glandulae  prostaticae  Hystricis  preli ensilis,  magnitudine  naturali  depictae.  (Secundum  prae¬ 
paratum  mus.  Berol.) 

Fasciculus  glandularum  prostaticarum  anteriorum  Erinacei. 

Lobuli  ejusdem  aere  sufflati,  ut  ductus  sarmentosi  coeci  conspiciantur,  magnitudine  aucta  depicti. 
Fasciculi  singuli  glandularum  Cowperi  ex  Erinaceo. 

Earundem  minimi  lobuli  per  ductus  efferentes  aere  sufflati,  ut  sarmentosi  canales  coeci  videan¬ 
tur,  magnitudine  aucta  depicti.  (Secundum  praeparata  propriae  collectionis.) 

Genitalia  mascula  Cricetivulgaris,  magnitudine  naturali  secundum  praeparatum  mus.  Berol.  depicta. 

a.  Dilatationes  ductuum  deferentium. 

b.  Folliculi  ad  insertionem  ductuum  deferentium. 

c.  V esica  urinaria. 

d.  Glandulae  prostaticae  posteriores. 

e.  Glandulae  prostaticae  anteriores. 
f  Glandulae  praeputiales. 

11.  Genitalia  mascula  Muris  ratti. 

A.  Vesica  urinaria  antrorsum  reclinata. 

B.  Intestinum  rectum. 

C.  Testiculi. 

n.  Vesiculae  seminales. 

b.  Glandulae  prostaticae  anteriores,  quarum  intestinula  in  Fig.  12.  aucta  magnitudine  illustrantur. 

c.  Glandulae  prostaticae  mediae. 

d.  Glandulae  prostaticae  posticae,  urethram  cingentes,  quarum  folliculi  Fig.  13  aucta  magnitu¬ 
dine  illustrantur. 

e.  Folliculi,  fines  ductuum  deferentium  obsidentes,  in  Fig.  14  aucta  magnitudine  delineati. 

Fig.  15.  Prostata  hominis  dissecta,  ut  trunculi  ductuum  efferentium  cellularisque  contextus  videatur. 

15.  b.  Cellulae  prostatae  microscopio  visae. 

Fig.  16.  Glandula  praeputialis  M.  ratti  dissecta. 

T  A  B  U  !■  A  QUARTA. 

Mammarum  structuram  illustrans. 

Fig.  i.  Truncus  ductuum  lactiferorum  cum  majoribus  lobulis  mammae,  secundum  distributionem  ramo¬ 
rum  explicatis.  Ex  cuniculo. 

Fig.  2.  Lobulorum  mammae  cuniculi  lactantis  major  quidam,  secundum  distributionem  ductuum  lactifero¬ 
rum  in  minimis  lobulis  explicatus.  Conspiciuntur  vesiculae  lactiparae  pedunculatae,  lacte  tur¬ 
gidae,  umbellatim  et  racemose  junctae.  Magnitudo  partium  paululum  aucta  est. 

Fig.  3.  Lobuli  minimi  mammae  cuniculi  ex  ductu  lactifero  usque  in  vesiculas  terminales  sufflati,  magni¬ 
tudine  naturali  depicti. 

Fig.  4.  Lobulus  major  mammarum  Erinacei  lactantis.  Vesiculae  elementares  acervatim  junctae  lacte 
turgebant.  Magnitudo  iconis  quater  aucta  est. 

Fig.  5.  Acervulus  vesicularum  lacte  turgentium,  magis  etiam  aucta  magnitudine  depictus.  Conspiciuntur 
pedunculi  vesicularum. 

Fig.  6.  Lobulus  compositus  mammae  Erinacei  inde  ex  suo  lactifero  ductu  mercurio  repletus,  magnitu¬ 
dine  naturali  delineatus. 

Fig.  7.  Lobuli  minimi  mammarum  Erinacei  cum  suis  lactiferis  ductibus  magnitudine  naturali  depicth 
Fig.  8.  Acervulus  vesicularum  lacte  turgentium  ex  mamma  vaccae,  aucta  magnitudine  depictus. 

Fig.  9.  Mamma  Ornithorhynchi  paradoxi,  secundum  111.  Meckelii  iconem  deminuta  magnitudine 
delineata. 

NB.  Cfr.  de  mammis  cetaceorum  Tab.  XVII.  Fig.  1.  2. 

TABULA  QUINTA. 

Glandulas  Mcibomianas ,  Ilarderianas  et  lacrymales  vertebratorum  atque  saliva - 

les  glandulas  animalium  inferiorum  referens. 

Fig.  1.  Glandulae  Meibomianae  palpebrae  superioris  canis. 

Fig.  2.  Eaedem  palpebrae  superioris  hominis  neonati,  aucta  magnitudine  depictae. 

Fig.  3.  a.  Glandula  lacrymalis  Testudinis  Mydae,  ex  lobulis  clavatis  ramosis  composita.  Secundum 
praeparatum  111.  a  Froriep.  b.  Lobulus  singulus. 

Fig.  4.  Lobuli  dissecti  icon  8«es  fere  microscopio  aucta. 

a.  Canalis  medius. 

b.  Vasa  fasciculata  coeca  corticem  circum  medium  ductum  formantia. 

Fig.  5.  Glandula  lacrymalis  Anseris,  bis  magnitudine  aucta,  secundum  praeparatum  mercurio  repletum 
propriae  collectionis. 

a.  Distributio  ductuum  ante  completam  injectionem. 

b.  Glandula  in  terminales  usque  vesiculas  mercurio  pulcherrime  repleta. 

Fig.  6.  Glandula  Harderiana  Anseris,  inde  ex  ductu  excretorio  in  terminales  vesiculas  mercurio  pul¬ 
cherrime  repleta,  qualem  in  propria  collectione  conservo.  (Magnitudo  naturalis.) 

Fig.  7.  Glandula  Harderiana  Leporis,  mercurio  nitidissime  repleta,  quam  in  propria  collectione  conservo. 
Fig.  8.  Lobulus  glandulae  lacrymalis  ex  foetu  ovino  inde  a  vertice  ad  anum  4  poli.  longo,  8>es  magni¬ 
tudine  aucta  microscopio  visus.  Conspicitur  distributio  ductuum  lacrymalium  et  vesicularum 
terminalium  pedunculatarum  in  blastemate  gelatinoso  semipellucido. 

Fig.  9.  Particulae  glandularum  salivalium  Octopodis  vulgaris,  aucta  magnitudine  delineatae. 

Fig.  10.  Eaedem  ex  Loligine  vulgari. 

Fig.  11.  Glandulae  salivales  insectorum. 

a.  Bombylii  majoris  (secundum  Ramdohr). 

b.  Muscae  domesticae  (secundum  Ramdohr). 

c.  Cigales  (secundum  Leon-Dufour). 

NB.  Cfr.  de  gland.  saliv.  Muricis  Tritonis  Tab.  XVII.  Fig.  6. 

Mullea  de  structura  glandularum. 

TABULA  SEXTA. 

Struetur am  gl aridularum  saliv alium  illustr  ans. 

Fig.  1.  Systema  glandularum  salivalium  Trigonocephali  muti,  secundum  praeparatum  a  me  confectum 
et  in  museo  anat.  Berolinensi  conservatum.  Simile  praeparatum  in  propria  collectione  conservo. 
i  a.  Ossa-  nasalia.  b.  Ossa  frontalia,  c.  Ossa  parietalia,  d.  Os  maxillare  superius,  e .  Os  nasale. 

f  Fovea  facialis. 
g.  Glandula  labialis  superior. 

//.  Glandula  nasalis. 

i.  Yagina  aponeurotica  (interna)  glandulae  venenatae. 

k.  Glandula  venenipara,  ex  intestinulis  foliatis  composita. 

l.  Ejusdem  ductus  excretorius.  1 

m.  Yagina  dentis  veneniferi. 

n.  Dens  veneniferas. 

Fig.  1.  b.  Folia  intestinulorum  seu  folliculorum  singula  glandulae  venenatae  Trigonocephali. 

Fig.  2*  a.  Glandula  venenipara  Najae  Hajes  dissecta.  Conspiciuntur  tubuli  contextu  interno  spon¬ 
gioso  praediti. 

b.  Sectio  per  tubulos  transversa. 

Fig.  3.  Glandula  venenipara  Viperae  Redi,  cum  segmentis  in  loculis  vaginae  aponeuroticae  dispositis. 
Fig.  4.  Systema  glandularum  salivalium  Colubri  capistrati,  secundum  praeparatum  a  me  confectum, 
in  museo  anat.  Berol.  asservatum. 

a.  Ossa  frontalia,  b.  Os  lacrymale  cum  ductu  lacrymali.  c.  Septum  narium,  d.  Externus  mem¬ 
branosus  narium  paries,  cui  glandula  nasalis  extus  accumbit. 

d.  Glandula  nasalis. 

e.  Capsula  lacrymalis,  oculum  includens. 

f.  Glandula  lacrymalis. 

g.  Glandula  labialis  superior,  b.  Inferior  cum  segmentis  singulis  et  orificiis  totidem. 

Fig.  5.  Lamina  ex  glandula  labiali  superiori  Colubri  capistrati  excisa,  microscopio  visa. 

a.  Segmenta  glandulae. 

b.  Medii  ductus  excretorii. 

c.  Septa  segmentorum  cum  processibus  internis  glandulas  permeantibus. 

Fig.  6.  Ductus  salivalis  ex  glandula  subinaxillari  avis,  mercurio  repletus,  secundum  E.  H.  Weber. 

Fig.  7.  a.  Glandula  submaxillaris  Anseris,  secundum  praeparatum  propriae  collectionis,  mercurio  re¬ 
pletum.  Ductus  salivales  duo  postremi  mercurio  repleti  sunt. 
b.  Ductus  salivalis  repleti  cellulae  microscopio  visae. 

Fig.  8.  a .  Glandulae  salivales  Pici  martii,  secundum  praeparatum  musei  anatomici  Berolinensis.  In 
altero  latere  dissectae  glandulae  contextus  spongioso- cellulosus  illustratur. 

b.  Orificia  ductuum  salivalium  versus  medium  ductum  excretorium,  magnitudine  aucta.* 

c.  Lamina  subtilissima  substantiae  glandularis  excisa,  microscopio  visa. 

Fig.  9.  Prima  parotidis  origo  in  embryone  ovino  2  poli,  longo,  aucta  magnitudine  delineata. 

Fig.  10.  Prima  parotidis,  seu  ductus  salivalis  rudimenta  in  foetu  vitulino  2  poli.  7  lin.  longo,  secundum 

Cl.  E.  H.  Weberi  iconem. 

Fig.  11.  Lobuli  parotidis  cum  ductibus  salivalibus  in  foetu  ovino  4  poli,  longo,  8»es  aucta  magnitudine, 
microscopio  visi. 

Fig.  12.  Lobulus  parotidis  foetus  ovini  aetate  provectioris,  a.  Magnitudine  naturali,  b.  Magnitudine  aucta. 

Fig.  13.  Lobuli  minimi  parotidis  Criceti  vulgaris,  cum  finibus  ductuum  salivalium  muticis,  8ies  aucta 

magnitudine,  microscopio  visi. 

Fig.  14.  Lobuli  minimi  glandularum  salivalium  Myrmecophagae  tetradactylae  dissecti,  microsco¬ 
pio  visi. 

Fig.  15.  Particula  parotidis  simiae  mercurio  partim  sed  non  feliciter  repletae,  quae  a  prosectore  mos- 
quensi  Homburg  missa,  in  museo  anat.  Berol.  asservatur. 

Fig.  16.  Lobulus  minimus  parotidis  neonati  mercurio  repletus,  SCfies  aucta  magnitudine  a  Cl.  E.  II.  Weber 
(Meckel’s  Archiv  1827.  Tab.  IV.  Fig.  17.)  delineatus. 

TABULA  SEPTIMA. 

Anatomiam  et  primam  formationem  pancreatis  illustrans. 

Fig.  1.  Appendices  pyloricae  Gadi  aglefini  (observ.  anat.  Colleg.  priv.  Amstel.  P.  2.  Amst.  1673.). 
Fig.  2.  Appendices  pyloricae  G.  morrhuae  (observ.  anat.  C.  p.  Amst.). 

Fig.  3.  Pars  internae  superficiei  appendicis  pyloricae  Hippoglossi  Rondeletii  (obs.  anat.  C. p.  Amst.). 
Iig.  4.  Pancreas  Scombri  Thynni,  secundum  praeparatum  musei  anat.  Berol. 

A.  V entriculus.  li.  Intestinum  tenue.  C.  C.  C.  Trunci  appendicum  pyloricarum  fasciculatarum. 

Fig.  5.  Pars  fasciculi  singuli,  intestinulis  coecis  aere  sufflatis  (magnit.  nat.). 

Fig.  6.  Pancreas  sturionis  secundum  Cl.  Monroi  iconem. 

Fig.  7.  Particula  pancreatis  Protei  anguini,  microscopio  visa. 

Fig.  8.  a.  Pancreas  embryi  avis  poli.  1  longi,  magnitudine  naturali  depictum,  b.  idem  modice  auctum, 
c.  particula  ejusdem  microscopio  visa. 

Fig.  9.  Particulae  elementares  pancreatis  embryonis  Coturnicis,  plumularum  rudimentis  jam  obtecti, 
microscopio  visae. 

Fig.  10.  Particulae  elementares  pancreatis  foetus  ovini  poli.  4  longi,  microscopio  visae. 

Fig.  11.  Pancreas  larvae  ranae  provectioris,  extremitatum  posteriorum  rudimentis  jam  praeditae,  micro¬ 
scopio  visum. 

NB.  Cfr.  de  pancreatis  anatomia  Tab.  XVII.  Fig.  3  —  5. 

TABULA  OCTAVA. 

Organa  bilifera  vermium ,  insectorum ,  ar ancarum,  crtistaceorum  illustrans. 

Fig.  1.  Intestinula  coeca  intestino  Aphrodites  aculeatae  appensa. 

Fig.  2.  Pars  anterior  intestini  ramosi  Planariae  torvae  (secundum  Cl.  a  Baer  Nov.  act.  Acad.  Caes. 
L.  C.  nat.  Cur.  T.  XIII.  P.  2.  Tab.  XXXIII.  Fig.  17.). 

Fig.  3.  Intestinula  coeca  intestino  chylopoetico  Dytisci  sulcati  appensa  (secundum  Ramdohr). 

Fig.  4.  Dilatationes  cellulosae  intestini  chylopoetici  intestinulorum  coecorum  locum  obtinentis  in  Lam- 
pyri  spendidula  (secundum  Ramdohr). 

Fig.  5.  Intestinula  coeca  intestino  chylopoetico  appensa  in  Cetonia  aurata  (secundum  Ramdohr). 

Fig.  6.  Intestinula  bilifera,  seu  vasa  Malpighiana  superiora  ex  Blatta  orientali. 

Fig.  7.  Vasa  Malpighiana  superiora  et  inferiora,  qualia  in  Locustis  et  Achetis  obveniunt. 

Fig.  8.  Organa  secernentia  intestinis  appensa  in  Scorpione. 

A.  Intestinum.  B.  Cor.  C.  Systema  vasculosum  peculiare. 
a.  Organa  bilifera,  b.  Vasa  Malpighiana  seu  urinaria,  c.  Eorum  ramiflcatio  in  corpore  adiposo. 
d.  Eorum  anterior  cum  corde  connexio.  (Vide  Joh.  Mueller  Beitrage  zur  Anatomie  des 
Scorpions.  Meckel’s  Archiv  fur  Physiologie.  1828.  H.  1.  T.  2.  3.) 

Fig.  9.  Organa  bilifera  Arguli  foliacei. 

Fig.  10.  Spongiosa  intestini  dilatatio  post  oris  aperturam  in  Monoculo  apode. 

Fig .  11.  Intestinula  bilifera  Astaci  fluviatilis. 

a.  a.  Intestinula  singula,  b.  Eorum  connexio  in  surculis,  c.  Eorundem  fasciculus. 

Fig.  12.  Intestinula  coeca  bilifera  Paguri  Bernbardi,  secundum  Swammerdammii  Bibi.  Nat. 

Fig.  13.  Hepar  Paguri  striati,  secundum  praeparatum  propriae  collectionis. 

Fig.  14.  Hepar  Crangonis  vulgaris. 

TABULA  NONA. 

Anatomiam  organorum  biliferorum  in  Squillis  illustrans. 

Fig.  1.  Cor,  intestinum,  hepar  Squillae  mantidis,  secundum  praeparatum  propriae  collectionis. 

Fig.  2.  Lobulus  lateralis  liepatis,  magnitudine  auctus. 

Fig.  3.  Lobulus  minor  magis  etiam  magnitudine  auctus. 

Fig.  4.  Lobuli  singuli  aperti,  microscopio  visi;  patet  interna  cavea,  cellularum  cavernulas  recipiens. 

TABULA  DECIMA. 

Anatomiam  et  primam  formationem  hepatis  in  molluscis  et  in  amphibiis  illustrans. 

Fig.  1.  Lobuli  hepatis  Helicis  pothatiae.  a.  Magnitudine  naturali,  b.  Idem  lobulus  aere  per  ductum 
biliferum  inflato  turgidus,  magnitudine  naturali  depictus,  c.  Apex  ejusdem  lobuli  sufflati 
aucta  magnitudine  delineatus.  d.  Fines  racemosi  ductuum  biliferorum  Helicis  pomatiae 
microscopio  visi. 

Fig.  2.  Embryo  Limnaei  stagnalis  cum  rudimento  hepatis. 

Fig.  3.  Pars  hepatis  spongiosi  Sepiae  octopodis,  magnitudine  paululum  aucta. 

Fig.  4.  Hepar  spongiosum  Muricis  tritonis  dissectum,  magnitudine  ter  auctum. 

Fig.  5.  Embryo  ovo  inclusus  Bufonis  obstetricantis,  magnitudine  aucta  depictus. 

Fig.  6.  Embryo  Bufonis  obstetricantis. 

a.  Externum  sacci  vitelli  stratum  dissectum  et  reclinatum;  hoc  stratum  in  partes  animalis  exter¬ 
nas  transit,  b.  Internum  sacci  vitelli  stratum,  saccus  intestinalis,  c.  Initium  intestini,  d.  Fi¬ 
nis  ejusdem,  e.  Hepar,  f  Cor.  g.  Branchiae. 

Fig.  7.  Embryo  Bufonis  obstet r.  diebus  aliquot  provectior.  Signa  figurae  eadem  sunt  ac  in  figura  6. 

Fig.  8.  Embryo  ejusdem  Bufonis  diebus  aliquot  etiam  provectior. 

a.  Initium  intestini,  b.  Finis  ejusdem,  c.  Media  pars  saccata,  d.  Yena  mesaraica.  e.  Hepar, 
vesicula  fellea  et  ductus  choledochus,  f  Pancreas. 

Fig.  9.  Particulae  hepatis  elementares  seu  fines  ductuum  biliferorum  ex  embryone  Bufonis  obstet  r. 
diebus  2.  provectiore. 

Fig.  10.  Circuitus  sanguinis  in  hepate  larvae  Tritonis  15  lin.  longae,  microscopio  visus. 

a.  Vena  cava.  b.  Vena  portarum,  c.  Rivuli  sanguinis  tenuissimi  in  vesicula  fellea. 

Fig.  11.  Circuitus  sanguinis  in  rivulis  capillaribus  vesiculae  ejusdem  larvae. 

Fig.  12.  Hepar  larvae  ranae  cum  distinctis  liberis  coecisque  finibus  ductuum  biliferorum. 

Fig.  12.  b.  Fines  coeci  liberi  ductuum  biliferorum,  ubi  super  truncum  venosum  prominent. 

Fig.  13.  Embryo  Lacertae  viridis. 

a.  Cor.  b.  Arcus  aortae  duplex,  c.  Truncus  venosus,  d.  Intestinum,  e.  Hepar,  f.  Rudimen¬ 
tum  corporis  Wolffiani.  g.  g.  Rudimenta  extremitatum. 

TABULA  UNDECIMA. 

Primam  formationem  et  structuram  hepatis  in  avibus  et  mammalibus  illustrans. 

Fig.  1.  Embryo  ovi  Gallinacei  ex  quarto  incubationis  die. 

a.  Cor.  b.  Pars  intestini  eversa,  medio  sulco  insignis,  rudimentum  hepatis,  c.  Locus,  ubi  in¬ 
testinum  in  stratum  blastodermatis  mucosum  transit,  hic  rescissum*  d.  e.  Rudimenta  extremi¬ 
tatum.  /.  Allantoidis  rudimentum. 

Fig.  1.  *  Rudimentum  hepatis  in  embryone  ejusdem  aetatis. 

Fig.  1.  **.  Rudimenta  hepatis  excavata  processui  intestini  cavo  insidentia,  ex  quarto  incubationis  die. 

Fig.  2.  Origo  hepatis  ex  pariete  intestinali  in  embryone  gallinaceo  ex  quinto  incubationis  die. 

a.  Cor  b.  Intestinum  a  carina  solutum,  c.  Pars  intestini  eversa ,  ex  qua  hepar  propullulat.  d.  He¬ 
par  parti  intestini  eversae  conicae  insidens,  c.  Umbilicus  intestinalis,  ubi  intestinum  in  stra¬ 
tum  mucosum  blastodermatis  transit. 

Fig.  2.  *  Pars  intestini,  ex  qua  hepar  enatum  est,  magnopere  aucta  magnitudine,  microscopio  visa.  He¬ 
par  ipsum  incisum  est,  ut  interna  cavea  appareat,  in  caveam  intestini  continuo  transiens. 

Fig.  3.  Hepar  embryi  gallinacei  sexti  incubationis  diei,  microscopio  visum.  Hepar  incisum  est,  ut  cavea 
cellulosa  in  basi  organi  appareat,  ubi  hepar  intestino  insidet. 

Fig.  4.  Hepar  embryi  gallinacei  aetate  paulum  provectioris;  constat  ex  minori  majorique  lobulo,  medio 
connatis,  cetera  compages  vesiculosa  seu  granulosa  est.  Conjunctio  granulorum  Fig.  4.  B. 

Fig.  5.  Pars  sinistra  dimidia  hepatis  embryi  Coturnicis  fere  1  poli.  long.  microscopio  visa.  Constat 
hepar  ex  cylindris  minutissimis  brevibus  seu  intestinulis  coecis,  muticis  finibus. 

Fig.  5.  b.  Particula  ejusdem  hepatis  magis  etiam  aucta  magnitudine. 

Fig.  6.  Fines  ductuum  biliferorum  liberi  coeci,  in  particula  hepatis  embryonis  Coturnicis  aetate  paulo 
provectioris,  microscopio  visi. 

Fig.  7.  Fines  ductuum  biliferorum  liberi  coeci,  foliatim  et  pinnatifide  conjuncti,  in  particula  hepatis  foe¬ 
tus  ovi  minoris  cujusdam  ignoti,  microscopio  visi. 

Fig.  8.  Fines  ductuum  biliferorum  liberi  coeci,  in  particula  hepatis  embryi  Coturnicis  ii  poli.  Iong. 
microscopio  visi. 

Fig.  9.  Iidem  ex  embryone  Coturnicis  plumulis  jam  obtecto. 

Fig.  10.  Pars  hepatis  provectioris  etiam  embryi  microscopio  visa. 

Fig.  11.  Segmentum  hepatis  Sciuri  junioris,  microscopio  simplici  visum.  Observantur  fines  ductuum 
biliferorum  elongati,  seu  cylindriformes  acini,  in  figuris  ramosis  et  foliatis  varie  dispositi. 

Fig.  12.  Particula  hepatis  Caviae  Cobayae  neonatae,  a.  Magnitudine  naturali,  b.  Microscopio  visa. 
Observantur  fines  ductuum  biliferorum  pinnatifidi. 

Fig.  13.  Particula  hepatis  hominis  neonati,  ictero  laborantis,  in  quo  ductus  choledochus  coece  terminaba¬ 
tur,  microscopio  simplici  visa;  acinis  indistinctis.  Hepar  in  museo  anat.  Berol.  asservatur. 

TABULA  DECIMA  SECUNDA. 

Struetur am  et  primam  formationem  retium  in  piscibus  et  amphibiis  illustr ans. 

Fig.  1.  A.  Foetus  Rajae  Musei  anatomici  Berolinensis ,  magnitudine  naturali  depictus.  Abdominis 
cavum  apertum  est,  ita  ut  renes  in  naturali  situ  videantur. 

B.  Ren  ejusdem  foetus  microscopio  visus. 

a.  Intestinula  coeca  majora  renis,  b.  Intestinula  minora  corpusculi  reni  incumbentis. 

Fig.  2.  Renis  Torpedinis  marmoratae  pars  superior  modice  magnitudine  aucta  delineata.  Distincti 
sunt  canales  serpentini  uriniferi,  ex  quibus  lobuli  constant. 


129 


Fig.  3.  a.  Particula  renis  Petromyzonis  Planeri,  microscopio  visa.  Observantur  ductus  uriniferi 
fere  paralleli,  parum  flexuosi,  finibus  coeci. 
b.  Ductus  uriniferi  dissecti  ex  rene  Petromyzonis  marini,  microscopio  visi. 

Fig.  4.  Particula  renis  Cyprini  Carpionis,  in  aqua  emollita,  microscopio  visa.  Ductus  uriniferi  varie 
inter  se  contorquentur. 

Fig.  5.  Prima  renum  origo  in  larva  Bufonis  minori.  Observatur  eruptio  granulosa  seu  vesicularis  ad 
latera  columnae  vertebralis. 

Fig.  6.  Ren  larvae  Bufonis  aetate  paulum  provectioris,  ex  vesiculis  pedunculatis  constans,  microsco¬ 
pio  visus. 

Fig.  7.  Ren  larvae  Bufonis,  cujus  truncus  sine  cauda  4  lin.  metiebatur,  microscopio  visus.  Obser¬ 
vantur  vesiculae  pedunculatae,  ureteri  laterali  insidentes. 

Fig.  8.  Ren  Bufonis  evoluti  junioris,  ex  tubulis  parallelis  constans,  microscopio  visus.  Magnitudo 
renis  naturalis  3  lin.  erat. 

Fig.  9.  Ren  Bufonis  junioris  paulum  provectioris,  microscopio  visus.  Tubuli  transversi  uriniferi,  fini¬ 
bus  coeci,  jam  nunc  incipiunt  flexuoso  situ  divaricari. 

Fig.  10.  Renes  larvae  Tritonis,  branchiis  et  extremitatibus  instructae,  20  lin.  long.,  microscopio  visi. 

Constant  ex  tenerrimis  vesiculis  pedunculatis,  posthac  in  tubulos  transformandis. 

Fig.  11.  Apex  renis  ranae  adultae,  microscopio  visus.  Observantur  tubuli  uriniferi  flexuosi,  quales  aere 
et  aqua  per  ureterem  injectis  apparebant,  microscopio  simplici  visi. 

F/g.  12.  Particula  renis  Protei  anguini,  ductibus  uriniferis  permagnis  insignis,  microscopio  visa. 

Fig.  13.  Apex  renis  Axolotis  m  ex  i  cani  junioris,  microscopio  visus. 

Fig.  14.  Ren  Axolotis' m  exi  cani  adulti,  1  ped.  long.,  magnitudine  naturali  depictus,  ex  tubulis  trans¬ 
versis  coecis  constans.  i'. 

Fig.  15.  Ren  foetus  Boae  ex  collectione  111.  a  Froriep,  microscopio  visus.  Tubuli  uriniferi  transversi 
breves,  coeci. 

Fig.  16.  Partes  renis  Colubri  magni  exotici  microscopio  visae. 

A.  a  facie  complanata,  ubi  ductus  uriniferi  divergunt. 

a.  Truncus  vasculosus  sanguiferus.  b.  Ureter,  c.  c.  c.  Fasciculi  ductuum  uriniferorum. 

B.  a  facie  lobulata,  ubi  ductus  uriniferi  serpentino  cursu  divagantur. 

b.  Ureter,  c.  c.  c.  Fasciculi  ductuum  uriniferorum. 

Fig.  17.  Ren  foetus  lacertae,  microscopio  visus. 

Fig.  18.  Gyri  lobulorum  superficiales  renis  Crocodili  dissecti,  microscopio  simplici  visi. 

a.  Tubuli  uriniferi,  a  mediis  gyris  parallele  superficiem  petentes. 

b.  Canales  majores  in  mediis  gyris  vagantes,  trunci  tubulorum  uriniferorum? 

TABULA  DECIMA  TERTIA. 

Primam  reniim  fotmationem  et  struetur am  in  avibus  illu  str  ans. 


Fig. 


Fig. 


Fig. 

Fig. 


Fig. 


Fig. 


3. 


4. 


Fig.  i.  Particula  substantiae  renum  germinantis  ex  embryone  avis,  ex  vesiculis  seu  granulis  peduncula¬ 
tis  foliatim  dispositis  constans,  microscopio  visa. 

Fig.  2.  Eadem  corpuscula  ex  tempore  adhuc  priore,  microscopio  visa. 

Eadem  corpuscula  ex  lobulo  substantiae  renalis  propullulantis.  Limbus  lobulorum  undulatus  est, 
in  eoque  corpuscula  illa  sita  sunt,  ordine  miro  disposita,  gelatina  grisea  contenta. 

Major  lobulus  substantiae  renalis  propullulantis  ex  tempore  paulum  provectiore,  microscopio  vi¬ 
sus.  Fines  ductuum  uriniferorum,  tanquam  corpuscula  capitata,  pedunculata,  alia  juxta  alia  in 

limbo  lobulorum  undulato  emergunt,  unde  formam  foliorum  undulatorum  lobuli  assumunt. 

5.  Lobuli  plures,  in  segmenta  renis  conjuncti,  microscopio  visi,  ex  embryone  aetate  provectiore. 

6.  Lobuli  substantiae  renalis  ex  embryone  adhuc  maturiore.  Tubuli  uriniferi  paralleli,  qui  in  lobu¬ 
lorum  gyris  undulatis  explicantur,  apice  tenuiores  quam  antea  fiunt  et  aequales  ad  fines  usque 
coecos  apparent.  Intus  tubuli  linea  albida  insignes  sunt,  quod  signum  est,  secretionem  seu 
liquefactionem  et  excavationem  internam  jam  adesse. 

Particula  renis  Garruli  jam  excubati  8ies  magnitudine  aucta.  Fines  tubulorum  uriniferorum 
pinnatifidi  sunt, .  et  materia  albida,  urico  vel  acido  urico  pulcherrime  repleti,  adinstar  injectio¬ 
nis  felicissimae.  Hi  canales  parallele  in  limbo  gyrorum  undulato  assurgunt  et  explicantur. 
Fig.  8.  Lobuli  renis  Garruli  excubati  magnitudine  aucti.  Tubuli  uriniferi  non  amplius  conspicui  sunt, 
postquam  ren  per  aliquod  lempus  in  spiritu  vini  degerat. 

Fines  ductuum  uriniferorum,  inde  ex  uretere  ope  antliae  pneumaticae  materia  repleti,  in  parti¬ 
cula  renis,  microscopio.  visi.  Canales  omnes  finibus  coeci  sunt,  neque  extenuantur.  Secun¬ 
dum  Huschkei  iconem.  (Isis  1828.  H.  Y.  et  YI.) 

'i  .*  J 

Fig.  10.  Fines  ductuum  uriniferorum,  inde  ex  uretere  ope  antliae  pneumaticae  materia  colorata  repleti, 
Mullkr  de  structura  glandularum.  33 

8»es  magnitudine  aucta  microscopio  visi,  secundum  praeparatum  renis  pulcherrime  repleti  Stri¬ 
gis  junioris,  quod  in  propria  nostra  collectione  servatur. 

Fig.  11.  Fasciculi  ductuum  uriniferorum  pyramidales,  ureteris  ramis  insidentes,  ex  columba,  secundum 
Ferrein  mem.  de  1’Acad.  de  Paris,  a.  1749.  Tab.  XVI.  Fig.  7. 

Fig.  12.  Pyramis  tubulorum  uriniferorum  fasciculatorum  cum  papilla,  ex  rene  Falconis  junioris. 

TABULA  DECIMA  QUARTA. 

Primam  formationem  et  struetur  ani  renum  in  mammalibus  illustrans. 

Fig.  1.  Ren  foetus  ovini  dissectus,  magnitudinis  naturalis  lin.  1,  microscopio  visus. 

Fig.  2.  Origo  ct  dichotomia  tubulorum  uriniferorum  medullarium  hominis  secundum  Schumlansky.  Ex 
icone  Schumlanscii  tantum  modo  transtulimus,  quantum  recte  cel.  vir  depinxit.  Tubulos 
uriniferos  corticales  enim  non  satis  recte  et  secundum  hypothesin  cel.  vir  illustravit. 

Fig.  3.  Ductus  uriniferi  serpentini  in  superficie  renis  infantis  trimestris,  cum  parte  retis  venosi,  ductus 
uriniferos  connectentis ,  secundum  Huschke  Isis  1828.  H.  V.  et  VI. 

Fig.  4.  Pars  renis  Sciuri  excisa,  8>es  diametro  aucta,  microscopio  visa,  accuratissime  ad  naturam 
delineata. 

Fig.  5.  Particula  e  Superficie  renis  ejusdem,  in  aqua  emollita,  microscopio  visa. 

Fig.  6.  Fines  ductuum  uriniferorum  singuli  coeci. 

Fig.  7.  Particula  e  superficie  renis  ejusdem,  in  aqua  emollita,  microscopio  visa.  Observantur  passim 
fines  coeci  ductuum  uriniferorum ,  iuter  ductus  uriniferos  autem  tela  reticularis  multo  subtilior 
observatur,  ex  vasculis  sanguiferis  capillaribus  certe  constans. 

Fig.  8.  Lamina  subtilissima  substantiae  corticalis  renis  Sciuri  excisa,  in  aqua  emollita,  microscopio 
lustrata,  magnitudine  magnopere  aucta.  Observantur  ductus  serpentini  corticales,  et  tela  reti¬ 
culata  tenuissimorum  vasculorum  sanguiferorum,  cum  adnexis  corporibus  Malpighianis. 

Fig.  9.  Vascula  sanguifera  minima  reticulata  in  substantia  corticali  renis  humani,  magnitudine  maxime 
aucta,  microscopio  visa.  Secundum  praeparatum  a  Lieberkuehnio  per  vasa  emulgentia  reple¬ 
tum,  spiritu  vini  in  Berolinensium  museo  conservatum.  In  rete  vasculorum  sanguiferorum 
corpora  rotunda  Malpighiana  dispersa  sunt,  partim  materia  colorata  etiam  repleta,  partim  va¬ 
cua  et  dissecta,  tanquam  vesiculae  cavae,  superficie  interna  omnino  laevi  praedita. 

Fig.  10.  Ren  foetus  Delphini,  magnitudine  naturali. 

Fig.  11.  Lobuli  renales  ejusdem,  ex  racemosis  corpusculis  compositi,  magnitudine  naturali. 

Fig.  12.  Lobulus  ejusdem,  magnitudine  auctus. 

Fig.  13.  Ductus  uriniferi  serpentini,  in  minimis  lobulis  pyramidalibus,  microscopio  visi. 

Fig.  14.  Lobulus  renis  Delphini  phocaenae  adulti  dissectus,  microscopio  visus. 

TABULA  DECIMA  QUINTA. 

Anatoni  i  am  renum  et  testiculorum  illustr  ans. 

1.  Ductus  uriniferi  medullares  et  corticales ?  in  sectione  renis  Equi,  per  ureterem  materia  colorata, 
ope  antliae  pneumaticae,  pulcherrime  repleti,  magnitudine  paululum  aucti.  Secundum  prae¬ 
paratum  propriae  collectionis. 

Fig.  2.  Pars  superficiei  renis  EqXii,  cum  ductibus  uriniferis  serpentinis  superficialibus  passim  dichotomi- 
cis,  ex  uretere  ope  antliae  pneumaticae  pulcherrime  repletis.  Secundum  praeparatum  pro¬ 
priae  collectionis.  Magnitudo  paululum  aucta  est. 

Fig.  3.  Corpora  Wblffiaaa  cum  renibus  et  testiculis  embryonis  avis. 

a.  Renes,  b.  Ureteres,  r.  Corpora  Wolffiana,  ex  intestinulis  coecis  constantia,  d.  Eorundem 
ductus  excretorii,  e.  Testiculi,  f.  Renes  succenturiati. 

4.  Corpus  Wolffianuin  singulum,  a  facie  posteriori  depictum. 

5.  Pars  testiculi  Cyprini  Bramae,  cum  ductibus  seminalibus,  magnitudine  aucta  a  Cl.  Trevirano 
depicta.  ' 

6.  Particula  testiculi  Scombri  Thynni,  microscopio  simplici  visa. 

7.  Pars  testiculi  Clupeae  alosae,  microscopio  simplici  visa. 

8.  Genitalia  mascula  et  organa  uropoetica  dextri  lateris  Rajae  permagnae,  secundum  praeparatum 
musei  anatomici  Bonnensis,  magnitudine  naturali,  a  facie  ventrali  depicta. 

A.  Testiculus,  ex  tuberculis  globulosis  constans,  in  septis  tenuibus  inclusis,  quae  iterum  ex  mi¬ 
noribus  granis  componuntur.  Vide  a. 

/{.  Organon  glandulosum  alterum,  ex  canalibus  serpentinis  constans. 
b.  Canales  serpentini  majores. 

r.  Canales  serpentini  minores  faciei  dorsalis,  infra  et  utrinque  prominantes. 
d.  Ductus  excretorius,  e.  Ejusdem  intumescentia.  . 

(\  Ren.  f.  Ureter. 

F/g.  9.  Testiculus  ranae  (secundum  Swammerdamm). 

Itg.  10.  Testiculus  Sciuri,  cum  explicatis  ductuum  seminalium  fasciculis,  magnitudine  naturali  depictis. 
Fig.  11.  Testiculus  hominis,  cum  ductibus  seminalibus  et  vasis  efferentibus,  secundum  Halleri  iconem. 


TABULA  DECIMA  SEXTA. 

Structuram  testiculorum  in  animalibus  av crtebr atis ,  et  tubulorum  muciparorum 

piscium  illustr  ans. 

Fig.  1.  Testiculus  Hydrophili  picei  (secundum  Succow). 

Fig.  2.  Testiculus  Trichodis  apiarii  (secundum  Succow). 

Fig.  3.  Tesliculus  Trichii  fasciati  (secundum  Succow). 

Fig.  4.  Testiculus  Scarabaei  nasicornis  (secundum  Swammerdamm). 

Fig.  5.  Testiculus  Oede merae  coeruleae  (secundum  Leon-Dufour). 

Fig.  6.  Testiculus  Cetoniae  auratae  (secundum  eundem). 

F/g.  7.  Testiculus  Staphylini  maxillosi  (secundum  eundem). 

Fig.  8.  Testiculus  Hiabis  gigantis  (secundum  eundem). 

F/g.  9.  Testiculus  Cleri  alveolarii  (secundum  eundem). 

F/g.  10.  Testiculus  Anthribi  albini  (secundum  eundem). 

Fig.  11.  Testiculus  Bostrichi  capucini  (secundum  eundem). 

Fig.  12.  Testiculus  Prioni  coriarii  (secundum  eundem). 

Fig.  13.  Testiculus  Semblis  bicaudatae  (secundum  Succow). 

Fig.  14.  Testiculus  Cliviniae  arenariae  (secundum  Leon-Dufour). 

Fig.  15.  Testiculus  Pimeliae  bipunctatae  (secundum  eundem). 

Fig.  16.  Testiculus  Silphae  obscurae  (secundum  eundem). 

Fig.  17.  Testiculus  Sphodri  terricolae  (secundum  eundem). 

Fig.  18.  Testiculus  Chlaenii  velutini  (secundum  eundem). 

Fig.  19.  Capsulae  testiculorum  terminales  ex  Melolontha  vulgari  (secundum  Succow). 

Fig.  20.  Testiculus  Scorpionis  secundum  propriam  observationem. 

Fig.  21.  Testiculus  Limacis  atri  (secundum  Trevirani  iconem). 

Fig.  22.  Testiculus  Sepiae  (secundum  Cuvier). 

Fig.  23.  Dichotomia  ductus  seminalis  ex  testiculo  Sciuri,  microscopio  visa. 

Fig.  24.  Connexio  finis  coeci  ductus  seminalis  cum  alio  seminali  ductu  ex  testiculo  Sciuri. 

Fig.  25.  Tunica  subtilissima  simplex  ductuum  seminalium,  microscopio  visa,  ex  testiculo  Sciuri. 

Fig.  26.  Granula  testiculi  Rajae,  in  vesiculis  contenta,  microscopio  simplici  visa. 

Fig.  27.  Ductus  mucipari  sub  cute  vagantes  cum  orificiis  externis,  in  Torpedine  marmorata. 


TABULA  DECIMA  SEPTIMA. 

Supplementa  iconum  continens ,  anatomiam  mammarum ,  pancreatis  et  glandularum 

saliv alium  illustrantia. 


Fig. 

Fig. 


Fig. 

Fig. 

Fig. 


1. 


2. 

3. 

4. 

5. 

6. 


Mamma  lateris  sinistri  Delphini  Phocaenae  gravidi,  aperta  parte  inferiore,  ut  ductus  lactiferi  et 
sinus,  in  quem  sese  aperiunt,  conspiciuntur.  Ex  museo  viri  celeb.  Bakker.  DeL  Groningae 
1829  W.  Vrolik. 

Uber  Balaenae  rostratae,  ex  museo  celeb.  P.  Camper.  Del.  Groningae  W.  Vrolik. 

Pancreatis  anseris  apex,  cellulis  ductuum  secernentium  mercurio  repletis,  magnitudine  8»es  aucta, 
microscopio  visis.  Praeparatum  in  collectione  propria  conservatur. 

Cellulae  ductuum  secernentium  ante  pancreatis  perfectam  repletionem,  ad  microscopium  delineatae. 

Cellularum  pancreatis  anseris,  mercurio  repletarum  acervulus,  magnitudine  40»es  aucta,  micro¬ 
scopio  visus. 

Glandula  salivalis  Muricis  Tritonis,  ex  magnis  cellulis  composita. 

a.  Glandula  dissecta,  magnitudine  naturali  depicta. 

b.  Particula  contextus  cellulosi,  microscopio  visa. 

Maxima  pars  pulmonis  dextri  e  foetu  ovino  14  poli,  lougo,  microscopio  visa. 

